
CUVÎNT ÎNAINTE 



Lucrarea de faţă este, după cîte ştim» prima care abordează şama- 
nismul în loialitatea sa, situîndu-l, totodată» în perspectiva istoriei 
generale a religiilor: aceasta implică, din capul locului, un coeficient 
de aproximare şi imperfecţiune» precum şi riscurile pe care şi le asu- 
mă. Dispunem în momentul acesta de o cantitate considerabilă de 
documente cu privire la diversele şamanisme: siberian, nord-ame- 
rican, sud-american, indonezian, oceanian etc. Pe de altă parte, nu- 
meroase lucrări, importante în mai multe privinţe, au iniţiat studiul 
etnologic, sociologic şi psihologic al şamanismului (sau, mai de- 
grabă, al unui anumit tip de şamanism). Dar, cu numai cîteva excepţii 
remarcabile — şi ne gîndim în primul rînd la lucrările lui Harva 
(Holmberg) privind şamanismul altaic — , enorma bibliografie refe- 
ritoare la şamanism a neglijat interpretarea acestui fenomen în cadrul 
istoriei generale a religiilor în ce ne priveşte, am încercat să abor- 
dăm, să înţelegem şi să prezentăm şamanismul din perspectiva isto- 
ricului religiilor. Departe de noi gîndul de a minimaliza importanţa 
cercetărilor întreprinse din perspectiva psihologiei, a sociologiei sau 
a etnologiei : ele sînt, după părerea noastră, indispensabile pentru în- 
ţelegerea diverselor aspecte ale şamanismului. Dar considerăm că 
există loc şi pentru o altă perspectivă — aceea pe care ne vom strădui 
să o degajăm în paginile următoare. 

Autorul care abordează şamanismul din punctul de vedere al 
psihologului va fi tentat să-1 vadă ca manifestare a unui psihic în 
criză sau chiar în regresie; el nu va pierde ocazia să-1 compare cu 
anumite comportamente psihice aberante sau să-1 claseze în rîndul 
bolilor mentale de tip isteroid sau epileptoid. 

Vom arata mai departe (pp. 36 şi urm.) de ce asimilarea şamanis- 
mului cu o boală mentală oarecare ni se pare inacceptabilă. Rămîne 
însă un aspect (şi anume unul important) asupra căruia psihologul 
va fi întotdeauna îndreptăţit să atragă atenţia: vocaţia şamanică, şi 



8 



ŞAMANISMUL 



de altfel orice vocaţie religioasă, se manifestă printr-o criză, printr-o 
ruptură provizorie a echilibrului spiritual al viitorului şaman. Toate 
observaţiile şi analizele care s-au acumulai cu privire la acest subiect 
sînt deosebit de preţioase: ele ne dezvăluie, oarecum pe viu, conse- 
cinţele, în interiorul psihicului nostru, a ceea ce am numit „dialec- 
tica hierofaniilor 41 : separaţia radicală dintre sacru şi profan, ruptura 
care rezultă de aici în planul realului. Spunînd aceasta, am arătat în- 
treaga importanţa pe care o acordăm acestor cercetări de psihologie 
religioasă. 

în ceea ce-1 priveşte, sociologul este preocupat de funcţia socială 
a şamanului, a preotului, a vrăjitorului: el va studia originea fasci- 
naţiei exercitate de magie, rolul său în articularea societăţii, rapor- 
turile dintre căpeteniile religioase şi căpeteniile politice şi aşa mai 
departe. O analiză sociologică a miturilor despre „Primul Şaman 41 
va reuşi să evidenţieze indiciile privind poziţia de excepţie a celor 
dintîi şamani în unele societăţi arhaice. Sociologia şamanismului 
urmează a se scrie şi ea va constitui unul din cele mai importante 
capitole într-o sociologie generală a religiei. Istoricul religiilor este 
obligat să ţină seama de toate aceste studii şi de rezultatele lor: adău- 
gîndu-se la condiţionările psihologice evidenţiate de psiholog, con- 
diţionările sociologice, în cel mai larg sens al cuvîntului, vin să 
intensifice concreteţea umană şi istorică a datelor asupra cărora îşi 
îndreaptă cercetările. Acest aport de concreteţe va fi consolidat de 
studiile etnologului. Revine monografiilor etnologice sarcina de a 
situa şamanul din punct de vedere al contextului cultural. Există 
riscul de a nu înţelege personalitatea autentică a unui şaman al 
ciuccilor, de pildă, dacă afli despre isprăvile sale fără să ştii nimic 
în legătura cu viaţa şi tradiţiile ciuccilor. Tot etnologului îi revine 
sarcina de a face studii exhaustive asupra hainelor şi a tobei şama- 
nului, de a descrie şedinţele şaman ice, de a înregistra texte şi melodii 
şamanice etc. încereînd să precizeze „istoria 11 cutărui sau cutărui ele- 
ment constitutiv al şamanismului (a tobei sau a folosirii drogurilor 
în timpul extazului şamanic), etnologul, dublat în cazul acesta de 
comparatist şi de istoric, va ajunge să ne arate circulaţia motivului 
respectiv în timp şi în spaţiu; el va preciza, în măsura posibilului, 
centrul de expansiune, etapele şi cronologia difuziunii acestuia. Pe 
scurt, etnologul va deveni el însuşi „istoric", fie că îşi va însuşi ori 
nu metoda ciclurilor culturale a lui Graebner-Schmidt-Koppers. în 
orice caz, dispunem în momentul de faţă, pe lîngă o admirabilă 

literatura etnografică pur descriptivă, de numeroase lucrări de etno- 
logie istorică: în enorma „masă cenuşie** de fapte culturale ale po- 
poarelor zise „fără istorie** încep să se întrevadă acum anumite linii 
de forţă; începem să deosebim o „istorie** acolo unde eram obişnuiţi 
să întîlnim „Natuwolker" , „primitivi** sau „sălbatici**. 

Nu este necesar să insistăm aici asupra marilor servicii pe care 
etnologia istorică le-a adus deja istoriei religiilor. Dar nu credem ca 
ea se poate substitui istoriei religiilor: îi revine acesteia din urmă 
misiunea de a integra rezultatele etnologiei, precum şi pe acelea ale 
psihologiei şi sociologiei ; aceasta nu înseamnă că va renunţa la pro- 
pria sa metodă de lucru şi la perspectiva care o defineşte în mod spe- 
cific. In zadar, de pildă, etnologia ne-ar revela relaţia şamanismului 
cu anumite cicluri culturale sau cu difuziunea cutarui sau eutărui 
complex şamanic; nu incumbă totuşi etnologiei sarcina de a ne dez- 
vălui semnificaţia profundă a tuturor acestor fenomene religioase, 
de a ne preciza simbolica lor şi de a le încadra în istoria generală a 
religiilor, Abia istoricului religiilor îi revine, în ultimă analiză, me- 
nirea de a sintetiza toate studiile aspectelor particulare ale şama- 
nismului şi de a prezenta o viziune de ansamblu care să fie deopotrivă 
o morfologie şi o istorie a acestui complex fenomen religios. 

Dar este cazul să ne înţelegem asupra importanţei ce se poate 
acorda „istoriei** în studiile de acest tip. Aşa cum am arătat de mai 
multe ori, în alte lucrări, şi cum vom avea, de altfel, ocazia să o de- 
monstrăm mai pe larg în lucrarea (în pregătire) complementară la 
Tratat de istorie a religiilor, condiţionarea istorică a unui fenomen 
religios, deşi extrem de importantă (orice fapt uman fiind în ultimă 
instanţa un fapt istoric), nu îl epuizează pe de-a întregul. Nu vom 
da decît un singur exemplu: şamanul altaic escaladează ritualic un 
trunchi de mesteacăn comportînd un anumit număr de fuscei orizon- 
tali; mesteacănul simbolizează Arborele Cosmic, iar treptele diver- 
sele Ceruri pe care şamanul trebuie să le străbată în cursul călătoriei 
sale extatice către Cer; este foarte probabil ca schema cosmologică 
implicată în acest ritual să fie de origine orientală. Idei religioase 
din Orientul Apropiat antic s-au propagat foarte devreme în Asia 
Centrală şi Septentrională şi au dat şamanismului din Siberia şi din 
Asia Centrală aspectul său actual. Avem aici de-a face cu un bun 
exemplu despre ceea ce ne poate spune „istoria" cu privire la difu- 
ziunea ideilor şi a tehnicilor religioase. Dar, aşa cum arătam mai sus, 
istoria unui fenomen religios nu ne poate revela tot ceea ce acest 



10 



$AMANISMUL 



fenomen încearcă, prin chiar faptul manifestării sale, să ne arate. 
Nimic nu ne îngăduie să presupunem că influenţele cosmologiei şi 
religiei orientale au creat, la altaici, sistemul de idei şi ritualul ascen- 
siunii celeste; idei şi ritualuri asemănătoare se manifestă la fel aproape 
pretutindeni în lume şi în regiuni în care influenţele paleo-orientale 
sînt, a priori, excluse. Mai degrabă, ideile orientale n-au făcut decît 
să modifice formula rituală şi implicaţiile cosmologice ale ascensiunii 
celeste: această ascensiune pare sa fie un fenomen originar, vrem să 
spunem că ea aparţine omului ca atare, în integralitatea sa, nu doar 
ca făptură istorică: mărturie ne stau visele de urcare la Cer, halucina- 
ţiile şi imaginile ascensionale pe care le întîlnim peste tot în lume, 
în afara oricărei „condiţionări", fie ea de ordin istoric, fie de altă 
natură. Semnificaţia tuturor acestor vise, mituri, nostalgii — avînd 
ca tema centrală ascensiunea sau zborul — nu poate fi epuizată prin- 
tr-o explicaţie psihologică; rămîne întotdeauna un nucleu ireductibil 
în faţa explicaţiei şi acest „nu-ştiu-ee" ireductibil ne dezvăluie, pro- 
babil, adevărata situaţie a omului în Cosmos, situaţie care, o vom 
repeta întruna, nu este doar „istorică". 

Astfel, deşi ocupîndu-se de fapte istorico-religioase şi preocupîn- 
du~se să-şi organizeze, în măsura posibilului, documentele de care 
dispune în perspectivă religioasă — singura care le garantează aces- 
tora caracterul concret — , istoricul religiilor nu trebuie să uite că 
fenomenele cu care are de-a face dezvăluie, în fond, situaţii-Iimită 
ale omului şi că aceste situaţii trebuie înţelese şi descifrate. Acest 
demers de descifrare a sensului profund al fenomenelor religioase 
aparţine de drept istoricului religiilor. Fără îndoială, psihologul, 
sociologul, etnologul şi chiar filozoful sau teologul au şi ei de spus 
un cuvînt, fiecare din perspectiva sa şi potrivit cu metoda care îi e 
proprie. Dar cele mai multe afirmaţii valide cu privire la fenomenul 
religios ca fenomen religios — şi nu ca fenomen psihologic, social, 
etnic, filozofic sau teologic — le va face istoricul religiilor. Din acest 
punct de vedere, istoricul religiilor se deosebeşte şi de fenomenolog, 
deoarece acesta din urmă nu se angajează, din principiu, la munca 
de comparare: el se mărgineşte, pus în faţa cutărui sau cutărui 
fenomen religios, să-1 „abordeze" şi să-i ghicească semnificaţia, în 
timp ce istoricul religiilor nu accede la înţelegerea unui fenomen 
decît după ce 1-a comparat cu mii de fenomene asemănătoare sau 
diferite şi după ce 1-a situat între acestea: şi aceste mii de fenomene 
sînt distanţate, în spaţiu şi timp, unele de altele. Tot astfel, istoricul 

religiilor nu se va mărgini doar la o tipologie sau o morfologie a 
faptelor religioase: cl ştie bine că „istoria" nu epuizează conţinutul 
unui fapt religios, dar nu uită nici faptul că în Istorie — în înţeles 
larg — îşi dezvoltă şi îşi evidenţiază întotdeauna faptul religios toate 
semnificaţiile. Cu alte cuvinte, istoricul religiilor utilizează toate 
manifestările istorice ale unui fenomen religios spre a descoperi ce 
„vrea să spună" acest fenomen : pe de o parte, el se referă la concre- 
tul istoric şi, pe de alta, se străduieşte să descifreze aspectul trans- 
istoric pe care îl revelează prin istorie faptul religios. 

Nu este cazul să mai zăbovim asupra acestor cîteva consideraţii 
metodologice; ca să Ie prezentăm cum trebuie am avea nevoie de 
mult mai mult decît spaţiul restrîns a! unei prefeţe. Să precizăm însă 
că vocabula „istorie** poate genera confuzii: căci ea poate semni- 
fica atît istoriografia (adică faptul de a scrie istoria unui lucru), cît 
şi, pur şi simplu, „ceea ce s-a petrecut** în lume. Or, această a doua 
accepţiune a cuvîntului se descompune şi ea, Ia rîndu-i, în cîteva 
nuanţe: istoria în sensul a ceea ce s-a petrecut între anumite limite 
spaţiale sau temporale (istoria unui popor sau a unei epoci), adică 
istoria unei continuităţi sau a unei anumite structuri; dar şi istoria 
în sensul general al cuvîntului, precum în expresiile „existenţa isto- 
rică a omului", „situaţie istorică* 4 , „moment istoric" etc, sau chiar 
în accepţia existenţialistă: omul este pus „în situaţie**, adică în istorie. 

Istoria religiilor nu este întotdeauna şi în mod necesar tiîerkh 
grafia religiilor: căci scriind istoria unei religii oarecare sau a unui 
fapt religios dat (sacrificiul la semiţi, mitul lui Hercule etc.) nu eşti 
întotdeauna în stare să arăţi tot „ce s-a petrecut** într-o perspectivă 
cronologică: desigur, poţi face şi acest lucru dacă documentele se 
pretează Ia aşa ceva, dar nu eşti obligat să faci istoriografie ca să poţi 
pretinde că scrii istoria religiilor. Polivalenţa termenului de „isto- 
rie** a facilitat în acest context neînţelegerile între specialişti : în 
realitate, ceea ce convine disciplinei noastre este sensul general şi 
filozofic, totodată, al termenului dc „istorie". Faci istorie a religiilor 
în măsura în care te străduieşti să studiezi faptele religioase ca atare, 
adică în planul lor specific de manifestare: acest plan specific de 
manifestare este întotdeauna istoric, concret, existenţial, chiar dacă 
faptele religioase nu sînt întotdeauna şi nici integral reductibile la 
istorie. De la hierofaniile cele mai elementare (de pildă, manifestarea 
sacrului într-un arbore sau într-o piatră) pînă la cele mai complexe 
(„viziunea" unei noi „forme divine** de către un profet sau un 



12 



ŞAMANISMUL 



întemeietor de religie), totul se manifestă în concretul istoric şi totul 
este» întrucîtva, condiţionat de istorie. Totuşi, un „veşnic nou în- 
ceput", o eternă reîntoarcere la clipa intemporală, o dorinţă de a aboli 
istoria, de a şterge trecutul, de a recrea lumea se manifestă pînă şi 
în cea mai modestă hierofanie. Acest lucru este „arătat" în faptele 
religioase, nu este inventat de istoricul religiilor. Evident, un istoric 
care nu se vrea decît istoric, şi nimic altceva, are dreptul să ignore 
sensul specific şi trans-istoric al unui fenomen religios; un etnolog, 
un sociolog, un psiholog pot şi ei să-1 ignore. Un istoric al religiilor 
însă nu poate: familiarizat cu un mare număr de hierofanii, ochiul 
său va fi capabil să descifreze semnificaţia specific religioasă a cu- 
tărui sau cutărui fapt. Şi, ca să revenim exact acolo de unde am ple- 
cat, această lucrare merită foarte exact titlul de istorie a religiilor» 
chiar dacă nu se desfăşoară în perspectiva cronologică a istoriografiei. 

De altfel, această perspectivă cronologică, oricît de interesantă 
ar putea fi pentru unii istorici, este departe de a avea importanţa care, 
în general, i se acordă, căci, aşa cum am încercat să arătam în lu- 
crarea noastră, Tratat de istorie a religiilor, dialectica sacrului tinde 
să repete mereu o serie de arhetipuri, astfel încît o hierofanie care 
se realizează într-un „moment istoric" anume este echivalentă, ca 
structură, cu o hierofanie care poate fi cu o mie de ani mai veche 
sau mai nouă: această tendinţă a proceselor hierofanice de a relua 
aâ infinit um aceeaşi sacralizare paradoxală a realităţii ne permite, în 
fond, să înţelegem întrucîtva un fenomen religios şi să-i scriem 
„istoria**. Altfel spus, tocmai pentru că hierofanii le se repetă, putem 
să distingem faptele religioase şi ajungem să le înţelegem. Căci 
hierofanii le au particularitatea de a tinde să dezvăluie sacrul în tota- 
litatea sa, chiar dacă oamenii în conştiinţa cărora se „arată" sacrul 
nu îşi apropriază decît un singur aspect sau o mică parte a lui. în cea 
mai elementară hierofanie este exprimat totul : manifestarea sacrului 
într-o „piatră" sau într-un „arbore 4 * nu este nici mai puţin misterioasă, 
nici mai puţin demnă decît manifestarea sacrului într-un „zeu". 
Procesul de sacralizare a realităţii este acelaşi : forma luată de acest 
proces de sacralizare în conştiinţa religioasă a omului este diferită. 

Iată aşadar un fapt nelipsit de importanţă pentru concepţia unei 
perspective cronologice a religiei: deşi există o istorie a religiei, ea 
nu este ireversibilă, ca oricare altă istorie. O conştiinţă religioasă 
monoteistă nu este în mod necesar monoteistă pînă la sfîrşitul 
existenţei sale, prin faptul că participă la o „istorie" monoteistă şi 

că, înăuntrul acestei istorii, nu poţi redeveni politeist ori totem ist după 
ce ai cunoscut şi ai participat la monoteism; dimpotrivă, poţi foarte 
bine sa fii politeist sau să te comporţi totemistic, închipuindu-ţi sau 
pretinzînd a fi monoteist. Dialectica sacrului permite orice reversi- 
bilitate; nici o „formă" nu este scutită de degradare şi descompu- 
nere, nici o „istorie" nu este definitivă. Nu numai ca o comunitate 
poate practica — fie conştient, fie nu — o mulţime de religii, dar chiar 
unul şi acelaşi ins poate cunoaşte o multitudine de experienţe 
religioase, de la cele mai „elevate" pînă la cele mai fruste şi mai 
aberante. Acest lucru este valabil şi în sens invers: poţi avea, în 
oricare moment cultural, revelaţia cea mai desăvîrşita a sacrului, atît 
cît îi este dat omului să cunoască. Experienţele religioase ale pro- 
feţilor monoteişti se pol repeta, în pofida marii diferenţe istorice, 
chiar şi în cadrul celui mai „înapoiat' 1 trib primitiv; e de ajuns pentru 
asta să se „realizeze" hierofania unui zeu celest, zeu atestat mai peste 
tot în lume, chiar dacă azi este aproape absent din actualitatea 
religioasă. Nu există formă religioasă, oricît de degradată, care să 
nu poată da naştere unei mistici foarte pure şi coerente. Dacă atare 
exemple de excepţie nu sînt destui de numeroase ca să se impună 
observaţiei, acest fapt nu ţine de dialectica sacrului, ci de compor- 
tamentul oamenilor în raport cu această dialectică. Iar studiul com- 
portamentului uman depăşeşte misiunea istoricului religiilor; el îi 
interesează pe sociolog, psiholog, moralist, filozof. Ca istorici ai 
religiilor, este suficient să constatăm că dialectica sacrului permite 
reversibilitatea spontană a oricărei poziţii religioase. însuşi faptul 
că această reversibilitate există este important: ea nu se verifică în 
alte cazuri. Acesta este de altfel motivul pentru care nu ne lăsăm uşor 
sugestionaţi de anumite rezultate ale etnologiei istorico-culturale; 
diversele tipuri de civilizaţie sînt, bineînţeles, organic legate de 
anumite forme religioase, dar acest lucru nu exclude deloc spon- 
taneitatea şt, în ultimă analiză» anistoricitatea vieţii religioase. Căci 
orice istorie este, într-o oarecare măsură, o cădere din sacru, o limi- 
tare şi o micşorare. Dar sacrul nu încetează să se manifeste şi cu 
fiecare nouă manifestare el îşi reia tendinţa iniţială, aceea de a se 
manifesta total şi plenar. Este adevărat că nenumăratele manifestări 
noi ale sacrului repetă — în conştiinţa religioasă a cutărei ori cutărei 
societăţi — celelalte manifestări ale sacrului pe care această societate 
le-a cunoscut în trecut» în „istoria" sa. La fel de adevărat este şi fap- 
tul că această istorie nu ajunge să paralizeze spontaneitatea hiero- 

faniilor: în orice moment râmîne posibilă o revelare şi mai completa 
a sacrului. 

Or, şi aici de fapt reluăm discutarea perspectivei cronologice în 
istoria religiilor, se întîmplă ca reversibilitatea poziţiilor religioase 
să fie şi mai evidentă în experienţele mistice ale societăţilor arhaice. 
Aşa cum vom avea deseori ocazia să arătăm, experienţe mistice 
deosebit de coerente sînt posibile la orice nivel de civilizaţie sau în 
orice situaţie religioasă. Aceasta înseamnă că, pentru anumite con- 
ştiinţe religioase aflate în criză, este întotdeauna posibil un salt istoric 
care să le permită să atingă poziţii spirituale altminteri inaccesibile. 
Desigur, „istoria" — tradiţia religioasă a tribului în chestiune — 
intervine, în cele din urmă, ca să reafirme şi să plieze la propriile 
sale modele experienţele extatice ale unor privilegiaţi. Nu este însă 
mai puţin adevărat că aceste experienţe au de multe ori aceeaşi 
rigoare şi nobleţe ca şi experienţele marilor mistici din Răsărit sau 
din Apus. 

Şamanismul este tocmai una din tehnicile arhaice ale extazului, 
mistică, magie şi „religie" în sens larg. Ne-am străduit să îl prezen- 
tăm în diferitele sale aspecte istorice şi culturale şi am încercat să 
schiţăm chiar o scurtă istorie a formării şamanismului din Asia Cen- 
trală şi Septentrională. Dar cel mai mare preţ l-am pus pe prezen- 
tarea fenomenului şamanic însuşi, pe analiza ideologiei sale, pe 
discutarea tehnicilor sale, pe simbolismul şi mitologiile sale. Credem 
că o atare lucrare este susceptibilă să-1 intereseze nu numai pe spe- 
cialist, ci şi pe omul cultivat, în general, şi tocmai acestuia ne adre- 
săm în primul rînd. Ne îngăduim să credem, de pildă, că precizările 
ce se pot aduce în problema răspîndirii tobei central -asiatice în re- 
giunile arctice, puţind pasiona un număr redus de specialişti, vor lăsa 
destul de indiferentă majoritatea cititorilor. Totuşi situaţia se schim- 
bă, fie-ne îngăduit să prevedem acest fapt, atunci cînd este vorba să 
pătrunzi într-un univers mental atît de vast şi frămîntat, cum este acela 
al şamanismului în general şi al tehnicilor extazului pe care fenome- 
nul şamanic le implică. Avem de a face, în acest caz, cu un întreg 
univers spiritual care, deşi diferit de al nostru, nu îi este mai prejos 
nici sub aspectul coerenţei, nici ca interes. îndrăznim să credem că 
studierea sa se impune oricărui umanist de bună-credinţă, căci, de 
cîtva timp încoace, s-a ajuns să nu se mai identifice umanismul cu 
tradiţia spirituală occidentală, oricît de grandioasă şi fertilă ar fi ea. 

Concepută în acest spirit, lucrarea de faţă nu va putea epuiza 
vreunul din aspectele pe care le abordează în diversele ei capitole. 
N-am întreprins un studiu exhaustiv al şamanismului: n-am avut nici 
mijloacele, nici intenţia s-o facem. Am tratat subiectul; asta înseam- 
nă că mărturisim de la început lipsurile şi inevitabilele imperfecţiuni 
ale unei lucrări care încearcă, în ultimă instanţă, o sinteză. Autorul 
nu este specialist în probleme al tai ce, nici americanist, nici istoric 
al religiilor ocean iene şi este posibil ca un anumit număr de lucrări 
de specialitate să-i fi scăpat. 

Dar nu credem că tabloul general trasat aici ar fi fost, în acest 
caz, modificat prea mult; o mare cantitate de lucrări ştiinţifice nu 
fac decît să repete, cu mici variaţii, relatările primilor observatori. 
Bibliografia lui Popov, publicată în 1932 şi limitîndu-se la şama- 
nismul siberian, înregistrează 650 de lucrări ale etnologilor ruşi. 
Bibliografia şamanismului de tip nord-american şi de tip indonezian 
este, de asemenea, considerabilă, Nu poţi citi totul şi, o spunem din 
nou, nu avem pretenţia de a ne substitui etnologului, specialistului 
în probleme altaice sau american istu lui. Am avut întotdeauna grija 
să indicăm în subsol principalele lucrări în care se pot găsi materiale 
suplimentare. Am fi putut, bineînţeles, multiplica documentaţia, dar 
aceasta ar fi însemnat să ne angajăm într-o lucrare de mai multe 
volume. N-am putut vedea în ce ar fi constat utilitatea unei atare 
întreprinderi; nu am avut în vedere o serie de monografii asupra di- 
verselor şamanisme, ci un studiu general destinat unui public nespe- 
cializat. Numeroase subiecte asupra cărora aici am făcui doar aluzie 
le vom trata mai în detaliu în alte lucrări (Moarte şi iniţiere, Mitologia 
Morţii etc.)- 

Nu am fi putut duce la capăt această lucrare fără ajutorul şi în- 
curajările pe care le-am primit, de-a lungul a cinci ani de muncă, 
de la generalul N. Rădescu, fost preşedinte al Consiliului de Miniştri, 
din partea unor instituţii precum Centre National de la Recherche 
Scienttfique, Viking Fund (New York) şi Boliingen Foundation 
(New York). Toate persoanele şi instituţiile merită mulţumirile 
noastre cele mai sincere. în mod special îi sîntem îndatoraţi priete- 
nului nostru, dr Jean Gouillard, care a binevoit să citească şi să co- 
recteze manuscrisul francez al lucrării de faţa, precum şi prietenului 
şi maeştri*' ji nostru, profesorul Georges Dumezil, care a avut amabi- 
litatea să citească un anumit număr de capitole. Ne face mare plăcere 
să le arătăm în acest moment toată recunoştinţa noastră. Ne-am 

permis să dedicăm această carte profesorilor şi colegilor noştri fran- 
cezi, ca o mărturie a gratitudinii noastre pentru încurajările pe care 
nu au încetat să ni le ofere de la sosirea noastră în Franţa. 

în parte, rezultatele cercetărilor noastre au fost deja expuse în 
articolele: „Le probleme du chamanisme" (Revue de l'Hisîoire des 
Religions. voi. CXXXI, 1946, pp. 5-52), „Shamanism" {Forgotten 
Religions, edited by Vergilius Ferm, Philosophical Library, New York, 

1949, pp. 299-308) şi „Schamanismus" (Paideunia, 1951, pp. 88-97) 
— şi în conferinţele pe care am avut cinstea să le ţinem, în martie 

1950, Ia Universitatea din Roma şi la Istituto Italiano per il Medio ed 
Estremo Oriente, la invitaţia profesorilor R. Pettazzoni şi G. Tucci. 

MIRCEA ELIADE 
Paris, martie 1946 — martie 1951 

N.B. Din raţiuni de ordin tipografic, transcrierea termenilor orien- 
tali a fost mult simplificată. 



CUVINT ÎNAINTE 
LA EDIŢIA A DOUA 



Cu prilejul traducerilor în italiană (Roma- Milano, 1953)» germa- 
nă (Ztirich, 1957) şi spaniolă (Mexico, 1960), am căutat să corectam 
şi să îmbunătăţim această carte care, în ciuda tuturor imperfecţiunilor, 
este prima carte asupra şamanismului considerat în ansamblu. Dar, 
mai cu seamă, pregătind traducerea engleză (New York -Londra, 
1964). am corectat temeinic şi am sporit simţitor textul iniţial. în 
ultimii cincisprezece ani, s-a publicat un număr considerabil de lu- 
crări privind diversele tipuri de şamanism. Ne-am străduit să le 
folosim în text sau, cel puţin, să le semnalăm în note. Deşi am înre- 
gistrat mai mult de două sute de apariţii noi (publicate după 1948), 
nu pretindem că am epuizat bibliografia recentă a şamanismului. 
Dar, aşa cum am arătat deja, această carte este opera unui istoric al 
religiilor care abordează subiectul ca un comparatist; ea nu poate 
înlocui monografiile pe care specialiştii le-au consacrat diverselor 
tipuri de şamanism. Am trecut în revistă şi examinat în „Recent 
Works on Shamanism: a Review Article" (History ofReligions, I, 
1961, pp. 152-186), apariţiile de pînă în 1960, Alte analize critice 
vor apărea Ia diverse intervale în aceeaşi revistă. 

Ţinem să exprimăm încă o dată aici mulţumirile noastre faţă de 
Bollingen Foundation; graţie bursei de studii pe care ne-a acordat-o, 
am putut să ne continuăm cercetările asupra şamanismului şi după 
publicarea primei ediţii a cărţii. 

în sfîrşit, avem fericirea să putem exprima aici întreaga noastră 
recunoştinţă studentului şi prietenului nostru, dl Henry Pemot, care 
şi-a dat osteneala să revadă şi să îmbunătăţească textul acestei a doua 
ediţii, precum şi să facă munca de corectură a şpalturilor. 



M IRC EA ELIADE 
universitatea a in umcago, martie i yo / 



11 w 



CAPITOLUL I 



Generalităţi. Metode de recrutare. 
Şamanism şi vocaţie mistică 



PRELIMINARII 

De la începutul secolului încoace, etnologii au luat obiceiul să 
folosească nediferenţiat termenii de şaman» medicine-man, vrăjitor 
sau magician ca să desemneze anumiţi indivizi înzestraţi cu puteri 





m 


m 





extensie, aceeaşi terminologie a fost aplicată şi în studiul istoriei 
religioase a popoarelor „civilizate** şi s-a vorbit, de pildă, despre un 
şamanism indian, iranian, germanic, chinezesc sau chiar babilonian» 
atunci cînd s-au făcut referiri la elemente „primitive* 1 atestate în 
religiile respective. Din mai multe motive, o atare confuzie nu poate 
decît să dăuneze înţelegerii fenomenului şam an ic. Dacă prin voca- 
bula „şaman** se înţelege orice magician, vrăjitor, medicine-man sau 
persoană extatică, întîlniţi de-a lungul istoriei religiilor şi etnologiei 
religioase, se ajunge la o noţiune extrem de complexă, dar şi impre- 
cisă, a cărei utilitate nu o vedem, deoarece dispunem deja de ter- 
menii „vrăjitor** sau „magician**, pentru a exprima noţiuni atît de 
disparate şi aproximative cum sînt acelea de „magie" sau de „mis- 
tică primitivă**. 

Considerăm că trebuie să limităm folosirea vocabulelor „şaman** 
şi „şamanism**, tocmai pentru a evita echivocurile şi a avea o ima- 
gine mai clară chiar în ceea ce priveşte istoria „magiei* 1 şi „vrăji- 
toriei 4 *. Căci, bineînţeles, şi şamanul este vrăjitor şi un medicine-man ; 
el este socotit vindecător, asemeni tuturor vracilor, şi fachir, asemeni 
tuturor magicienilor» primitivi sau moderni. Dar el este, în plus, 
psihopomp, şi poate fi şi preot, mistic şi poet. în masa cenuşie şi 
„confuză** a vieţii magico-religioase a societăţilor arhaice conside- 
rate în ansamblu, şamanismul — luat în sens strict şi exact — prezintă 
deja o structură proprie şi dezvăluie o „istorie** pe care este util să 
le precizăm. 

Şamanismul stricto sensu este un fenomen religios siberian şi 
■al-asiatic, prin excelenţă. Cuvîntul ne vine, prin rusă, din cuvîhtul 

tungus, şaman. în alte limbi din centrul şi nordul Asiei, termenii co- 
respunzători sini iakutul ojun, mongolul bîigă, bogâ (buge, bu) şi 
udagan (cf. şi buriatul udayan, iakutul udoyan: „femeia şaman 41 )* tur- 
co-tătarul kam (altaicul kam, gam 7 mongolul kami etc). S-a încercat 
să se explice cuvîntul tungus prin termenul din limba pali samana. 
Asupra acestei etimologii posibile — care ţine de problema influen- 
ţelor indiene asupra religiilor siberiene — vom reveni în ultimul 
capitol al cărţii de faţă (pp. 450 şi urm.). în această imensă arie care 
cuprinde centrul şi nordul Asiei, viaţa magtco-religioasă a societăţii 
se concentrează asupra şamanului. Aceasta nu înseamnă, evident, 
că el ar fi singurul mînuitor al sacrului, nici că activitatea religioasa 
ar fi în întregime confiscată de şaman. în multe triburi, preotul sa- 
crificator coexistă cu şamanul, fără a mai pune la socoteală şi faptul 
că fiecare cap de familie este totodată şeful cultului domestic. Totuşi» 
şamanul rămîne figura dominantă căci, peste tot în aceste zone în 
care experienţa extatică este socotită drept experienţa religioasă prin 
excelenţă, şamanul, şi numai el, este marele maestru al extazului. O 
primă definiţie a acestui fenomen complex, şi poate cea mai puţin 
hazardată, ar fi : şamanism - tehnica extazului. 

în acest mod a fost el atestat şi descris de primii călători în di- 
verse ţinuturi din Asia Centrală şi Septentrională. Mai tîrziu, feno- 
mene magico- religioase asemănătoare au fost observate în America 
de Nord, în Indonezia, în Oceania şi în alte părţi. Aşa cum vom ve- 
dea îndată, aceste fenomene sînt pur şamanice şi pot fi foarte bine 
studiate împreună cu şamanismul siberian. O remarcă se impune însă 
de la început: prezenţa unui complex şamanic într-o zonă oarecare 
nu implică în mod necesar ca viaţa magico-religioasă a unui popor 
să se fi cristalizat în jurul şamanismului. Faptul poate exista (este 
ceea ce se petrece, de pildă, în anumite regiuni din Indonezia), dar 
nu este cei mai frecvent. De obicei, şamanismul coexistă cu alte fe- 
nomene şi forme ale magiei şi religiei. 

în aceasta, de fapt, vedem avantajul de a întrebuinţa termenul de 
„şamanism" în sens propriu si riguros. Pentru că, dacă ne dăm oste- 
neala de a-1 diferenţia pe şaman de alţi „magicieni" şi medicine-man 
ai societăţilor primitive, identificarea complexelor şamanice în cutare 
ori cutare religie capătă, dintr-o dată, o semnificaţie importantă. Vră- 
jitori şi magie întîlnim aproape peste tot în lume, în timp ce şama- 
nismul presupune o „specialitate" anume asupra căreia vom insista 
pe larg: „stăpînîrea asupra focului", zborul magic etc. în virtutea 

acestui fapt, deşi şamanul este, printre altele, un magician, nu orice 
magician poate fi socotit şaman. Aceeaşi precizare se impune în ceea 
ce priveşte vindecările şamanice : orice medicine-man este un tămă- 
duitor, şamanul însă foloseşte o metodă care îi aparţine numai lui. 
In ceea ce priveşte tehnicile şamanice ale extazului, ele nu epuizează 
toate tipurile de experienţă extatică atestate în istoria religiilor şi în 
etnologia religioasă; nu orice extatic poate fi considerat şaman; 
şamanul este specialistul unei transe, în timpul căreia sufletul său, 
se crede, părăseşte trupul pentru a întreprinde ascensiuni cereşti sau 
coborîri în infern. 

O atare distincţie este îndeobşte necesară pentru a preciza relaţia 
şamanului cu „spiritele". în societăţile primitive şi, deopotrivă, în 
cele moderne, aflăm indivizi care mărturisesc că întreţin relaţii cu 
„spiritele", fie că sînt „posedaţi" de acestea, fie că le „stăpînesc". 
Ar fi nevoie de cîteva volume ca să studiezi mulţumitor toate pro- 
blemele ce se pun în legătură cu însăşi noţiunea de „spirit" şi cu po- 
sibilele ei raporturi cu oamenii, căci un „spirit poate fi foarte bine 
sufletul unui răposat, ori un „spirit al Naturii", ori un animal mitic 
etc. Dar studiul şamanismului nu presupune să abordăm toate aceste 
aspecte; este de ajuns să definim relaţia şamanului cu spiritele aju- 
tătoare. Vom vedea uşor prin ce se deosebeşte un şaman de un „po- 
sedat", de pildă: el stăpîneşte „spiritele", în sensul că, făptura umană 
fiind, reuşeşte să comunice cu morţii, „demonii" şi „spiritele Na- 
turii", fără să se transforme în instrument al acestora. Se întîlnesc, 
fără îndoială, şi şamani „posedaţi", dar ei constituie mai degrabă 
excepţii, care, de altfel, au o explicaţie. 

Aceste cîteva precizări preliminare arată deja calea pe care ne 
propunem să o urmăm ca sa ajungem la o înţelegere adecvată a şa- 
manismului. Datorită faptului că acest fenomen magico-religios s-a 
manifestat cei mai complet în Asia Centrală şi Septentrională, îl vom 
folosi drept exemplu tipic pe şamanul din aceste regiuni. Nu ignorăm 
faptul, şi ne vom strădui chiar să o demonstrăm, că şamanismul din 
Asia Centrală şi Septentrională nu este, cel puţin sub aspectul sau 
actual, un fenomen originar şi scutii de orice influenţă exterioară; 
este, dimpotrivă, un fenomen cu o lungă „istorie". Dar şamanismul 
Asiei Centrale şi Septentrionale are meritul de a se prezenta ca o 
structură unde elemente care au o prezenţă difuza în şamanismele 
din restul lumii — anume, legăturile de tip special cu „spiritele", ca- 
pacităţile extatice permiţînd zborul magic, urcarea la Cer, coborîrea 



22 



ŞAMANISMUL 



în Infern, stăpînirea asupra focului etc. — se dezvăluie ca integrate 
într-o ideologie anume şi validînd tehnici specifice, 

Un atare şamanism în sensul strict al cuvîntului nu este limitat 
la Asia Centrală şi Septentrională şi vom încerca mai departe să 
punem în evidenţă un număr cît mai mare de paralele. Se întîlnesc, 
pe de altă parte, în stare izolată, anumite elemente şamanice în diverse 
forme de magie şi religii arhaice; ele prezintă un interes considerabil, 
deoarece arată în ce măsură şamanismul propriu -zis păstrează un sub- 
strat de credinţe şi de tehnici „primitive" şi în ce măsură inovea- 
ză, Străduindu-ne să definim locul şamanismului în cadrul religiilor 
primitive (cu tot ceea ce este implicat prin aceasta: „magie* 4 , credinţa 
în Fiinţe Supreme şi în „spirite", concepţii mitologice, tehnici ale 
extazului etc), vom fi obligaţi să ne referim mereu la fenomene mai 
mult sau mai puţin similare, fără a le considera „şamanice". Dar este 
întotdeauna folositor să comparăm şi să arătăm tot ceea ce un 
element magico-religios similar elementului şamanic a produs în altă 
parte, într-un alt ansamblu cultural, cu o altă orientare spirituală. 1 

Oricît de mult ar domina şamanismul viaţa religioasă din toată 
Asia Centrală şi Septentrională, el nu constituie totuşi religia acestei 
arii imense. Numai comoditatea sau confuzia de interpretare au putut 
uneori să ducă la considerarea religiei popoarelor arctice sau tur- 
co- tătare drept şamanism. Religiile Asiei Centrale şi Septentrionale 
mustesc de şamanism, tot aşa cum orice religie debordează de expe- 
rienţa mistică a adepţilor ei de excepţie. Şamanii sînt nişte „aleşi" 
şi, în aceasta calitate, ei au acces la o zonă a sacrului rămasă inac- 
cesibilă celorlalţi membri ai comunităţii. Experienţele lor extatice 
au exercitat şi exercită încă o puternică influenţă asupra stratificării 
ideilor religioase, asupra mitologiei, a sistemelor rituale. Dar nici 
ideologia, nici mitologia şi ritualurile populaţiilor arctice nu sînt o 

1 în acest sens, şi numai în acesta, considerăm valoroasă identificarea elementelor 
„şamanice" într-o religie sau o mistică evoluata. Descoperirea unui simbol sau a unui 
ritual şamanic în India antică sau în Iranul antic începe să capete semnificaţie numai 
în măsura în care eşti în situaţia de a vedea în şamanism un fenomen religios bine 
definit; altfel, poţi continua să vorbeşti la nesfîrşit despre „elemente primitive", 
decelabile în orice religie, indiferent cît de „evoluată" ar ft aceasta. Căci religiile din 
India şi Iran, ca şi orice altă religie din Orientul antic sau modern, prezintă numeroase 
„elemente primitive", care nu sînt prin acest simplu fapt şamanice. Nu putem consi- 
dera „şamanică" nici oricare tehnică a extazului care se întîlneşte în Orient, oricît 
de „primitivă" ar fi. 

creaţie a şamanilor. Toate acestea sînt anterioare şamanismului sau, 
cel puţin, paralele cu el, în sensul că sînt un produs al experienţei 
religioase generale şi nu al unei anumite clase de privilegiaţi, ex- 
taticii. Dimpotrivă, după cum vom avea ocazia să constatăm, se re- 
marcă de multe ori efortul experienţei şaman ice (adică extatice) de 
a se exprima prin intermediul unei ideologii religioase care nu îi este 
întotdeauna favorabilă. 

Spre a nu anticipa prea mult asupra conţinutului capitolelor care 
urmează, ne vom mulţumi să spunem că şamanii sînt fiinţe care se 
singularizează în mijlocul societăţilor respective prin anumite tră- 
sături care în societăţile din Europa modernă reprezintă simptome 
ale unei „vocaţii" sau măcar ale unei „crize religioase". Ei sînt oa- 
meni care s-au separat de restul comunităţii prin intensitatea propriei 
lor experienţe religioase. Aceasta înseamnă că eşti mai îndreptăţit 
sa plasezi şamanismul de partea misticilor decît în domeniul a ceea 
ce se înţelege în mod obişnuit prin „religie". Vom avea ocazia să 
regăsim şamanismul înăuntrul unui mare număr de religii, căci 
întotdeauna există o tehnică extatică la dispoziţia unei anumite elite» 
continuînd, întrucîtva, misticismul religiei respective. Se impune de 
la început o comparaţie: aceea cu misticii, călugării şi sfinţii Biseri- 
cilor creştine. Dar această comparaţie nu trebuie împinsă prea de- 
parte; spre deosebire de ceea ce se petrece în creştinism (cel puţin 
în istoria sa recentă), popoarele care se declară „şamaniste" acordă 
o importanţă considerabilă experienţelor extatice ale şamanilor lor; 
aceste experienţe îi privesc personal şi direct pe membrii etniilor res- 
pective, căci şamanii sînt aceia care, prin transele lor, îi vindecă, le 
conduc morţii în „împărăţia umbrelor" şi slujesc drept mijlocitori 
între zeii lor, celeşti ori infernali, mari sau mici, şi membrii comunităţii. 
Această elită mistică, restrinsă, nu doar călăuzeşte viaţa religioasă a 
comunităţii, ci, întrucîtva, veghează la „sufletul" ei. Şamanul este ma- 
rele specialist în materie de suflet omenesc ; numai şamanul îl poate 
„vedea", căci el îi cunoaşte şi „forma" şi funcţiile. 

Iar acolo unde nu este vorba de soarta imediată a sufletului, acolo 
unde nu este vorba despre boală ( - pierderea sufletului), despre 
moarte, despre nenoroc sau despre un sacrificiu implicînd o expe- 
rienţă extatică anumită (călătorie mistică în Ceruri sau în Infern), 
şamanul nu este indispensabil. O bună parte a vieţii religioase a 
populaţiei se desfăşoară fără el. 

După cum se ştie, populaţiile arctice, siberiene şi din centrul 
Asiei sînt compuse în majoritate din vînălori-pescari sau din păs- 
tori-crescători de animale. Toate aceste populaţii se caracterizează 
printr-un anumit nomadism şi, în ciuda deosebirilor lor etnice şi lin- 
gvistice» în linii mari religiile lor coincid. Guccii, tuneusii, samo iezii 
sau turco- tătarii, ca să nu menţionăm decît cîteva din grupurile mai 
importante, cunosc şi venerează un Mare Zeu ceresc, creator şi 
atotputernic, dar pe cale de a deveni un deus otiosus. 2 Uneori, chiar 
numele Marelui Zeu înseamnă „Cerul" ca, de pilda, zeul Num al 
samoiezilor, Buga al tunguşilor, sau Tengri al mongolilor (c/. şi Ten- 
geri al buriaţilor, Tăngere al tătarilor de pe Volga, Tingir al belti- 
rilor, Tangara al iakuţilor etc). Chiar atunci cînd substantivul concret 
„cer" lipseşte, găsim unul din atributele sale cele mai specifice: 
„înalt", „luminos", „nobil" etc. Astfel, la ostiacii de pe Irtîş, numele 
zeului celest e derivat de la sânke, al cărui sens originar este „lu- 
minos, strălucitor, lumină". Iakuţii îl numesc „Stăpînul cel înalt" 
(ar tojon), tătarii din Altai „Lumina Albă" (akajas), coriacii „Unul 
cel de Sus", „Stăpînul de Sus" ş.a.m.d. Turco-tătarii, la care Marele 
Zeu al Cerului îşi păstrează actualitatea mai mult decît la vecinii lor 
din nord şi nord-est, îl numesc şi ei „Stăpînul", „Maestrul", „Dom- 
nul" şi, adesea, „Tatăl". 3 

Acest zeu ceresc care locuieşte în cerul cel mai înalt are în sub- 
ordinea sa mai mulţi „fii" sau „crainici" care locuiesc în cerurile 
de mai jos. Numărul şi numele acestora diferă de la un trib la altul ; 
în general se vorbeşte de Şapte sau Nouă „Fii" ori „Fiice", cu mulţi 
dintre ei şamanul avînd relaţii cu totul speciale. Aceşti Fii, Mesageri 
sau Slujitori ai Zeului Cerului au sarcina de a veghea la soarta oa- 
menilor şi de a-i ajuta. Panteonul este uneori mult mai numeros, ca 
de pildă la buriaţi, la iakuţi şi la mongoli. Buriaţii vorbesc despre 
55 zei „buni" şi 44 zei „răi"; ei se luptă veşnic. Dar, aşa cum vom 



2 Acest fenomen, deosebit de important pentru istoria religiilor, nu se limitează 
la Asia Centrală şt Septentrională, El se găseşte peste tot în lume şi nu a primit încă 
o explicaţie validă; cf. lucrarea noastră, Traiti d'histoire des religions. Paris, 1949, 
pp. 53 şi urm. (trad. rom. de Mariana Noica, Tratat de istorie a religiilor, Huma ni tas, 
1992, p. 63). Indirect, şi lucrarea de faţă abordează întrucîtva această problemă, 

3 Vezi MIRCEA EUADE, Traiti d'histoire des religions, pp, 65 şi urm, (trad rom. 
pp. 72 şi urm.) şi J.-R ROUX, „Tangri. Essai sur le ciel-dieu des pcuples altaiques", în 
Rex<ue de l'histoire des religions, CXLDC, 1956, pp. 49-82; CU 1956, pp- 27-54. Cu privire 
Ia religiile siberiene şi flno-ugricne, a se vedea acum I. PAULSON, în L PAULSON. A. HULT- 
KRANTZ şi K. JETTMAR, Lcs religions antiques etfinnoiscs. Paris, 1 965, pp. 1 5-265. 

arăta mai departe (p. 179), este întemeiat să credem că această mul- 
tiplicare a numărului zeilor, ca şi ostilităţile lor, sînt inovaţii destul 
de recente. 

La turco-tâtari, zeiţele joacă un rol oarecum modest.' Zeiţa pă- 
mîntului este destul de ştearsă, lakuţii, de exemplu, nu posedă sta- 
tuete ale zeiţei pămîntului şi nu îi consacră sacrificii. 5 Turco-tătarii 
si siberienii cunosc diverse divinităţi feminine, dar cultul lor este re- 
zervat femeilor, căci domeniul acestora este naşterea copiilor şi bo- 
lile infantile. 6 

Rolul mitologic al Femeii este şi el destul de redus, deşi se mai 
regăseşte în anumite tradiţii şamanice. Singurul mare zeu în afara 
Zeului Cerului sau al Atmosferei 7 este, la altaici, Domnul Infernu- 
lui, Erlik Han, bine cunoscut şi el ca şaman. Cultul, foarte important, 
al focului, riturile de vînătoare, concepţia asupra morţii — la care 
vom revent de mai multe ori — completează acest sumar tablou al 
vieţii religioase din Asia Centrală şi Septentrională. Morfologic, 
această religie se apropie în linii mari de cea a indo-europenilor : 
aceeaşi importanţă acordată Marelui Zeu al Cerului sau al Furtunii, 
aceeaşi absenţă a Zeiţelor (notă, în schimb, atît de caracteristică ariei 
indo-mediteraneene), aceeaşi funcţie atribuită „fiilor" sau „mesa- 
gerilor" (Acvini, Dioscuri etc), aceeaşi exaltare a focului. Pe plan 
sociologic şi economic, apropierea dintre indo-europenii din pre- 
istorie şi vechii turco-tătari se impune cu şi mai mare claritate: cele 
două societăţi au o structură patriarhală, acordînd un mare presti- 
giu capului familiei» iar economia lor este, în linii mari, una de vînă- 
tori şi de păstori-crescători de vite. Importanţa religioasă a calului 
la turco-tătari şi indo-europeni a fost de multă vreme remarcată. S-au 
pus de asemenea în lumină în cadrul celui mai vechi sacrificiu gre- 
cesc, sacrificiul olimpian, urme ale unui sacrificiu specific turco-tăta- 
rilor, ugrienilor şi populaţiilor arctice: acela care îi caracterizează 
pe vînătorii primitivi şi pe păstorii -crescători de vite. Aceste fapte 



4 Cf. E. LOT-FALCK, „A propos cTĂtugăn, deesse mongole de la Terre 1 ', în Revue 
de Vhistoire des religtons, CXLÎX, 2, 1956, pp. 157-196, 

5 U. HARVA (HOLMBERG), tt Die reiigiosen Vorstellungen der AJtatschen V6Ucer'\ 
în Foikhre Feîiows Communications, UI, 125, Helsinki, p. 247. 

6 Cf. G. RÂNK» „Lapp Female Deities of thc Maddor-Akka Group\ în Studia 
Septentrionali^ VI, Oslo, 1955, pp. 7-79 (pp. 48 şi urm.). 

7 Cacî şi în Asia Centrala se verifică trecerea, bine cunoscută în istoria religiilor, 
de la un zeu celest ta un zeu al atmosferei sau al furtunii ; cf. Trate, pp. 88 .şi urm. 
(trad. rom., p. 103), 

au relevanţa lor în problema care ne interesează: dată fiind simetria 
economică, socială şi religioasă dintre vechii indo-europeni şi vechii 
turco-tătari (sau mai exact, proto-turci) 8 , va trebui să cercetăm în 
ce măsură mai există, la diferite popoare indo-europene din acea 
perioadă istorică, urme „şamanice" comparabile cu şamanismul 
turco-tătar. 

Dar, repetăm, nicăieri, în lume sau în istorie, nu vom putea găsi 
un fenomen religios „pur" şi cu adevărat „originar". Documentele 
paleo-etnologice şi preistorice de care dispunem nu datează de mai 
înainte de paleolitic şi nimic nu ne lasă să credem că, în timpul 
sutelor de mii de ani care au precedat cea mai veche epocă a pietrei, 
omenirea n-a cunoscut o viaţă religioasă Ia fel de intensă şi multi- 
formă ca şi în epocile care au urmat. Este aproape cert că cel puţin 
o parte din credinţele magico-reiigioase ale oamenilor pre-litici s-a 
conservat în ideile religioase şi mitologiile ulterioare. Dar este, de 
asemenea, foarte probabil că această moştenire spirituală de dinainte 
de epoca pietrei n-a încetat să sufere modificări, ca urmare a nume* 
roase contacte culturale între popoare pre- şî proto- istorice. Astfel, 
nicăieri în istoria religiilor nu avem de a face cu fenomene „origi- 
nare", căci „istoria" a bînluit pretutindeni, modificînd, remaniind, 
îmbogăţind sau sărăcind concepţiile religioase, creaţiile mitologice, 
ritualurile, tehnicile extazului. Evident, orice religie care ajunge, 
după lungi procese de transformare interioară, să se constituie ca o 
structură autonomă, prezintă o „formă" care îi este proprie şi care 
este preluată ca atare de istoria ulterioară a umanităţii- Dar nici o 
religie nu este cu desăvîrşire „nouă", nici un mesaj religios nu abo- 
leşte în întregime trecutul ; este mai degrabă o remaniere, o reînnoire, 
o revalorizare, o integrare a elementelor — cele mai esenţiale! — 
unei tradiţii religioase imemoriale. 

Aceste cîteva observaţii vor fi de ajuns pentru moment ca să de- 
limităm orizontul istoric al şamanismului; unele din elementele lui, 



* Cu privire la preistoria şi cea mai veche istorie a turcilor, vezi admirabila sinteză 
a lui Ren* GROUSSET, L'Empire des Steppes Paris, 1938; c/. şi W. KOPPERS, 
„Urtîlrkentum und Urindogermanentum im Lichte der Volkerkundiichen Univcr- 
salgeschichte", Belleten, nr. 20, Istanbul, 1941, pp. 481-525; W. BARTHOLD, His- 
toire des Turcs de l'Asie Centrale, Paris, 1945; KARL JETTMAR, „Zur Herkunft der 
tUrkischen Volkerschaften", Archiv fur Vdlkerkunde. III, Viena, 1948, pp. 9-23; /d., 
„The Altai before the Turks'\ în Bulletin ofthe Aîuseum of Far Eastern Antiqumes, 
nr. 2, Stockholm, 1951, pp. 135-223; id„ „Urgeschichte Innerasiens", în KARL J. 
NARR ei alia, Ahriss der Vorgeschichte, pp. 150-161. 

pe care Ie vom preciza mai tîrziu, sînt net arhaice, dar aceasta nu 
înseamnă că sînt „pure 14 şi „originare* 1 . Şamanismul turco-mongol, 
în forma în care ni se prezintă, este destui de impregnat de influenţe 
orientale şi, deşi există şi alte şamanisme ce nu au avut influenţe atît 
de caracterizate şi de recente, nici ele nu sînt „originare". 

în ceea ce priveşte religiile arctice, siberiene şi din Asia Centrală, 
unde şamanismul a atins treapta cea mai avansată de integrare, am 
văzut că ele se caracterizează, pe de o parte, prin prezenţa abia per- 
cepută a unui Mare Zeu celest şi, pe de altă parte, prin ritualuri de 
vînătoare şi prin cultul strămoşilor, care presupun o cu totul altă 
orientare religioasă. Aşa cum vom vedea mai departe, şamanul este 
implicat, mai mult sau mai puţin direct, în fiecare din aceste arii 
religioase. Dar există întotdeauna impresia că el este mai „la el acasă" 
într-un anumit sector al vieţii religioase decît în altele. Caracterizat 
prin experienţă extatică şi magie, şamanismul se adaptează mai mult 
sau mai pulin bine la diversele structuri religioase care l-au precedat. 
Cînd încerci să plasezi descrierea unei şedinţe de transă şamanică 
în contextul vieţii religioase a comunităţii în chestiune eşti pur şi sim- 
plu frapat cîteodată (ne gîndim, de pildă, la Marele Zeu al Cerului 
şi la miturile sale) : ai impresia a două universuri religioase cu totul 
deosebite. Or, această impresie nu este întemeiată: diferenţa nu ţine 
de structura universurilor religioase, ci de intensitatea experienţei re- 
ligioase declanşate de şedinţa şamanică. Aceasta apelează aproape 
întotdeauna la extaz, iar istoria religiilor este în măsură să ne arate 
că nici o experienţă religioasă nu este mai expusă deformărilor şi 
desfigurărilor decît experienţa extatică. 

Pentru a încheia aici aceste cîteva observaţii preliminare, trebuie 
să ne amintim, întotdeauna cînd studiem şamanismul, că acesta pre- 
ţuieşte un anumit număr de elemente particulare şi chiar „private" 
şi că, în acelaşi timp, este departe de a acoperi întreaga viaţă re- 
ligioasă a restului comunităţii. Şamanul îşi începe noua, adevărata 
sa viaţă printr-o „despărţire", adică, după cum vom vedea îndată, 
printr-o criză spirituală din care nu lipsesc nici frumuseţea, nici o 
anumită grandoare tragică. 



ACORDAREA PUTERILOR ŞAMANICE 

în Siberia şi Asta de nord-est, principalele moduri de recrutare 
a viitorilor şamani sînt: 1) transmiterea ereditară a profesiei şama- 

nîce şi 2) vocaţia spontană („a avea chemare" sau „a fi ales"). Se 
întîlneşte şi cazul unor indivizi deveniţi şamani prin propria voinţă 
(ca, de pildă, la altaici) sau din voinţa clanului (la tunguşi). Dar 
aceştia sînt socotiţi mai puţin puternici decît cei care au moştenit 
profesiunea de şaman sau au urmat „chemarea" zeilor sau a unor 
spirite. 9 în ceea ce priveşte alegerea din partea clanului, ea este sub- 
ordonata experienţei extatice a candidatului ; dacă aceasta experienţa 
nu a avut loc, adolescentul desemnat ca urmaş al şamanului defunct 
este îndepărtat (vezi, mai departe, la p. 31). 

Oricare ar fi metoda de alegere, un şaman nu e recunoscut ca 
atare decît după ce a primit o dublă instruire : prima, de ordin extatic 
(vise, transe extatice etc), şi a doua, de ordin tradiţional (tehnici 
şamanice, nume şi funcţii ale diferitelor spirite, mitologie şi genea- 
logie a tribului, un limbaj secret etc). Această dublă sarcină, asumata 
de spirite şi de bătrînii şamani, echivalează cu o iniţiere. Uneori, ini- 
ţierea este publică şi constituie un ritual autonom. Dar absenţa unui 
ritual de acest tip nu implică nicidecum absenta iniţierii înseşi: aceasta 
poate foarte bine să se înfăptuiască în vis sau într-o experienţă ex- 
tatică a neofitului. Documentele de care dispunem cu privire la visele 
şamanilor arată convingător că avem de a face cu o iniţiere a cărei 
structură este foarte cunoscută în istoria religiilor; nu e vorba, în nici 
un caz, de halucinaţii anarhice sau de o afabulaţie strict individuală: 
aceste halucinaţii şi această afabulaţie urmează modele tradiţionale 
coerente, bine articulate şi cu un uimitor de bogat conţinut teoretic. 

Acest fapt, credem noi, pune pe o temelie mai sigură problema 
psihopatiei şamanilor, asupra căreia vom reveni îndată. Psihopat sau 
nu, viitorul şaman trebuie să treacă anumite probe iniţiatice şi să 
primească o instruire adeseori deosebit de complexă. Numai această 
dublă iniţiere — extatică şi didactică — este aceea care îl transformă 
pe neofit dintr-un eventual nevrotic într-un şaman recunoscut de 
societate. Aceeaşi observaţie şi în problema originii puterilor şama- 
nice: nu punctul de plecare în vederea dobîndirii acestor puteri (ere- 
ditate, acordarea lor de către spirite, căutarea lor voită) joacă rolul 
cel mai important, ci tehnica şi teoria subiacentă acestei tehnici, 
transmisă printr-o iniţiere. 



9 Pentru altaici, vezi G. N. POTANIN, Ocerki severo-zapaânoi Mongolii, IV, St. 
Petersburg, 1883, p. 57; v. M. M1KHAILOWSK1, „Shamanism in Siberia and European 
Russia", Journal ofthe Royai Anthropological Institute, voi. 24, 1894, pp. 62-100 
(p- 90). 

Constatarea pare importantă căci, în mai multe rînduri, s-a căutat 
să se tragă concluzii majore privitor la structura şi chiar la istoria 
acestui fenomen religios plecînd de la faptul că un anumit şamanism 
este ereditar ori spontan sau că „apelul" care decide cariera unui şa- 
man pare să fie sau să nu fie condiţionat de constituţia psihopatică 
a acestuia. Să ne mulţumim pentru moment să trecem în revistă 
cîteva documente siberiene şi nord-asiatice privind elecţiunea şama- 
nilor, fără a încerca să le clasăm în rubrici (transmitere ereditară, 
chemare, desemnarea de către clan, decizie personală), căci, aşa cum 
vom vedea îndată, majoritatea populaţiilor care ne interesează cu- 
nosc aproape întotdeauna mai multe moduri de recrutare. 10 



RECRUTAREA ŞAMANILOR ÎN SIBERIA OCCIDENTALĂ 

ŞI CENTRALĂ 

La voguli, afirmă Gondatti, şamanismul este ereditar şi se trans- 
mite în linie feminină. Dar viitorul şaman se singularizează încă din 
adolescenţă: foarte curînd, el devine nervos şi suferă uneori atacuri 
de epilepsie, care sînt interpretate ca fiind întîlniri cu zeii. 11 Situaţia 
pare alta la ostiacii orientali; după Dunin-Gorkavitch, la aceştia 
şamanismul nu se învaţă, el este un dar al Cerului primit o dată cu 
naşterea. în bazinul Irtîşului, el este un dar primit de la Sănke (Zeul 
Cerului) şi este resimţit din fragedă pruncie. Şi vasiuganii cred că 
şamanul se naşte şaman. 12 Dar, aşa cum observă Karjalainen (pp. 250 
şi urm.), fie ereditar, fie spontan, şamanismul este întotdeauna un 
dar al zeilor sau al spiritelor; dintr-o anume privinţă, el este ereditar 
numai în aparenţă. 



10 Despre acordarea puterilor şamanice, vezi Georg NIORADZE, Der Sckamanis- 
mus bei den Sibirischen Votkern, Stuttgart, 1925. pp. 54-58; Leo STEINBERG, „Divine 
Eîeclion in Primitive Religion", Congris internaţional des Americanistes, rezumat al 
sesiunii a XXI-a, partea a doua, ţinută la Goteborg în 1924, Goteborg, 1925, pp. 472-512, 
passim:; id„ „Die Auserwăhlung im sibirischen Schamanismus", Zeuschrift fur Missions- 
kunde und Religionswissenschaft, voi. 50, 1935, pp. 229-252; 261- 274, pass/m; Uno 
HAR VA, Die religiosen Vorstellungen, pp. 452 şi urm.; Âke OHLMARKS, Siudien zum 
Problem des Schamanismus, Lund- Copenhaga, 1939, pp. 25 şi urm.; Ursula KNOLL- 
GREILING, „Berufung und Berufungserlebnis bei den Schamanen", în Tribus, n.s., 
H-ÎII, Stuttgart, 1952-1953, pp. 227-238. 

11 K. F. KARJALAINEN, Die Religion der Jugra-Volker, voi III (FFQ nr. 63, 
Helsinki, 1927), p. 248. 

12 KARJALAINEN, op. cit., III, pp. 248-249, 

In general, cele două forme de dobîndire a puterilor coexista. La 
votiaci, de pildă, şamanismul este ereditar, dar, în acelaşi timp, este 
acordat de zeul suprem, care îl instruieşte direct pe viitorul şaman 
prin intermediul unor vise şi viziuni. 1 * Acelaşi lucru se petrece în 
mod identic la laponi, la care darul şamanismului se transmite în fa- 
milie, dar unde şi spiritele, la rîndu-le, îi înzestrează pe cei aleşi. 14 

La samoiezii siberieni şi la ostiaci, şamanismul este ereditar. La 
moartea tatălui, fiul ciopleşte în lemn o imagine a mîinii acestuia 
şi, prin intermediul acestui simbol, îi sînt transmise puterile şama- 
nice. 15 Dar simpla calitate de a fi fiul unui şaman nu ajunge; este 
nevoie, în plus, ca neofitul să fte acceptat şi validat de către spirite. 16 
La samoiezii yurak, viitorul şaman este identificat încă de la naştere; 
într-adevăr, copiii care vin pe lume „cu cămaşă" sînt meniţi să ajungă 
şamani (cei care se nasc doar „cu căiţă" ajung şamani mai mici). Spre 
maturitate, candidatul începe să aibă viziuni, cîntă în timpul som- 
nului, îi place să hoinărească de unul singur etc; după această pe- 
rioadă de incubaţie, el se ataşează de cîte un şaman bătrîn ca să 
primească de la acesta învăţătura. 17 La ostiaci, uneori tatăl este acela 
care îşi alege dintre fiii săi succesorii; el nu recurge, în acest sens, 
la dreptul întâietăţii de vîrstă, ci la acela al capacităţilor candidatului. 
Celui pe care îl alege, el îi transmite ştiinţa secretă tradiţională. Şa- 

nmM ca,, „u « copii ^ sa unui price* sau uuui 

discipol. Oricum, cei meniţi să devină şamani îşi petrec tinereţea 
străduindu-se să stăpînească doctrinele şi tehnicile profesiei. 18 

La iakuţi, scrie Sieroszewski 19 , darul de a şamaniza nu este ere- 
ditar. Cu toate acestea, ămăgăt (semn, spirit ocrotitor) nu dispare la 



13 MIKHAILOWSKl, op. c/f., p. 153. 

14 MIKHAILOWSKl. pp. 147-148; T. I. ITKONEN, „Heidnische Rcligion und 
spăterer Aberglaube bei den finriischen Lappen", Mimoires de ia Soditi Finno-Ou- 
grienne, voi. 87, Helsinki, 1946, pp. 116, 117 n. 1. 

15 P. I. TRETIAKOV, Turuhanskn Krai, ego priroda i jiteiu St- Petersburg, 1871, 
p. 211; MIKHAILOWSKl, p. 86. 

16 A. Mc CASTRON, Nordische Reisen und Forschungen, III, IV, St. Petersburg, 
1853, 1857, voi. IV, p. 191; MIKHAILOWSKl, p. 142. 

17 T. LEHTISALO, „Entwurf einer Myihologie der Jurak-Samojeden", Mâmoires 
de laSociiti Finno-Ougrienne, voi. 53, Helsinki, 1927, p. 146. 

18 BELYAVSKLI, citat de MIKHAILOWSKl, p. 86. 

19 W. SIEROSZEWSKI. „Du chamanisme d'aprfes Ies croyances des Yakoutes 4 ', 
Revtte de IHistoire des Religions, voi. 46, 1902, pp. 204-235, 299-338 (p. 312). 

moartea şamanului şi, prin urmare, tinde să se întrupeze într-un mem- 
bru al aceleiaşi familii. Pripuzov» dă amănuntele următoare: per- 
soana destinata să devină şaman începe prin a avea accese de furie, 
apoi, brusc, îşi pierde judecata, se izolează în pădure, se hrăneşte cu 
scoarţă de copaci, se aruncă în foc şi in apă, se răneşte cu cuţite. Fa- 
milia face atunci apel la un şaman bătrin care îşi ia sarcina să-1 
instruiască pe tînărul rătăcit în legătură cu multele clase de spirite, 
precum şi cu modul de a le chema şi a le stăpîni. Acesta este numai 
începutul iniţierii propriu-zise, care comportă apoi o serie de cere- 
monii despre care vom vorbi mai încolo (cf. p. 118). 

La tunguşii trans-baikalieni, cel care doreşte să devină şaman 
proclamă că spiritul unui şaman decedat i-a apărut în vis porun- 
cindu-i să preia succesiunea. De obicei, o asemenea declaraţie, spre 
a fi plauzibilă, trebuie să se sprijine pe o dereglare mentală destul 
de accentuată a candidatului. 21 Potrivit credinţei tunguşilor din 
Turuhansk, cel sortit să devină şaman îl vede, în vis, pe „diavolul" 
Khargi îndeplinind ritualul şamanic. El învaţă, cu acest prilej, tainele 
meseriei. 22 Vom reveni asupra acestor „taine 41 , căci ele constituie 
sîmburele iniţierii şamanice care are loc uneori în timpul viselor şi 
al transelor aparent morbide. 



RECRUTAREA LA TUNGUŞI 

La populaţiile manciu şi la tunguşii din Manciuria» există două 
clase de „mari" şamani (amba şaman): cei ai clanului şi cei inde- 
pendenţi de clan. 23 în primul caz, transmiterea darurilor şamanice 
se face de obicei de la bunic către nepot, deoarece, trebuind să se 
îngrijească de subzistenţa tatălui său, fiul nu poate să devină şaman. 
La triburile manciu, fiul poate deveni şaman, dar dacă acesta nu are 
fii, atunci darul îl moşteneşte nepotul, adică moşteneşte „spiritele** 
care, la moartea şamanului, au devenit disponibile. Problema se pune 



20 Citai de M1KHAILOWSKI, pp. 85 şi urm. 

21 MIKHA1LOWSKI, p. 85. 

22 TRETIAKOV, Turuhariskii krai\ 211; MÎKHAILOWSKI, p. 85. 

23 S. ŞIROKOGOROV, Psychomental Complex ofihe Tungus. Şanhai -Londra, 1935, 
p. 344. 

atunci cînd nu există nimeni în familia şamanului care să intre în 
posesia acestor spirite; în acest caz se apelează la un străin. Cît pri- 
veşte şamanul independent de clan, nu există regulă a succesiunii 
(Şirokogorov, op, cit., p. 346), altfel spus, el îşi urmează propria vocaţie. 

Şirokogorov descrie mai multe cazuri de trezire a vocaţiei şama- 
nice. Se pare că avem de a face întotdeauna cu o criză isterică sau 
isteroidă, urmată de o perioadă de instruire în timpul căreia neofitul 
este iniţiat de un şaman recunoscut (Şirokogorov, pp. 346 şi urm.)- 
în majoritatea cazurilor, aceste crize au loc la maturitate, dar nu ooti 
deveni şaman decît după cîţiva ani de la prima experienţă (/Zwtf., p. 349) 
iar şaman devine cel ce a fost recunoscut de întreaga comunitate şi 
după ce a suportat proba iniţiatică 24 , fără de care nici un şaman nu-şi 
poate exercita funcţia. Mulţi renunţă Ia meseria de şaman dacă nu 
reuşesc să se facă recunoscuţi de membrii clanului (ibîd. % p. 350). 

Instruirea joacă un rol important, dar ea nu intervine decît după 
prima experienţă extatică. La tunguşii din Manciuria, de pildă, co- 
pilul este ales şi educat pentm a deveni şaman, dar primul extaz este 
decisiv : dacă experienţa nu a avut loc, clanul renunţă la candidatul 
său (ibid., p. 350). Uneori, comportamentul tînămlui candidat decide 
si Drecioită consacrarea; se întimolă astfel ca acesta să fu ea în munţi 
unde rămîne şapte zile sau mai multe, hrănindu-se cu animale „prinse 
de el cu dinţii" 25 , apoi revine în satul său, murdar, însîngerat, cu hai- 
nele rupte şi părul vîlvoi, „ca un sălbatic". 26 Abia după vreo zece zile» 
candidatul începe să bîlbîie cuvinte nedesluşite. 27 Un şaman bătrîn 
începe atunci să-i pună cu prudenţă anumite întrebări; candidatul 
(mai exact, „Spiritul" care îl posedă) devine furios şi, în cele din 
urmă, îl desemnează pe acela dintre şamani care va aduce jertfe 
zeilor şi va pregăti ceremonia de iniţiere şi de consacrare (Şiroko- 
gorov, p. 351; în ce priveşte urmarea ceremoniei, vezi mai jos, 
pp. 116 şi urm*). 



24 ŞIROKOGOROV» pp. 350-351 ; despre această iniţiere, vezi mai jos, pp. 1 16 
şi urm. 

25 Fapt care arată o transformare în sălbăticiune, altfel spus, un mod de recîstigare 
a stadiului ancestral. 

26 Aceste amănunte au o semnificaţie iniţiatică ce se va preciza mai jos. 

27 tn timpul acestei perioade de muţenie se desăvîrşeşte iniţierea pe care o efec- 
tuează spiritele, iniţiere despre care şamanii tunguşi şi buriaţi dau detalii semnifi- 
cative; vezi, mai jos, pp. 81 şi urm. 

RECRUTAREA LA BURIAŢI ŞI LA ALTA ICI 

La buriaţii-alari, studiaţi de Sandschejew, şamanismul se trans- 
mite în linie paternă sau maternă, dar poate fi şi spontan. în ambele 
cazuri, vocaţia se manifestă prin vise şi convulsii provocate de 
spiritele strămoşilor {utcha). Vocaţia şamanică este un fapt obliga- 
toriu; nu i te poţi sustrage. Dacă nu există candidaţi convenabili, 
spiritele strămoşilor torturează copiii ; aceştia plîng în somn, devin 
nervoşi şi visători şi, la 13 ani, sînt consacraţi şamani. Perioada de 
pregătire comportă o lungă serie de experienţe extatice şi, în acelaşi 
timp, iniţiatice: spiritele strămoşilor apar în vise şi îl poartă uneori 
pe tînărul in iţi and pînă în Infern. Neofitul continuă să se instruiască 
pe lîngă şamani şi membrii bătrîni ai tribului; el învaţă genealogia 
tribului şi tradiţiile acestuia, mitologia şi vocabularul şamanic. In- 
structorul se cheamă Şamanul Tată. In extazul său, candidatul mur- 
mură cîntece şamanice. 28 Este un semn că legătura sa cu lumea de 
dincolo a început. 

La buriaţii din Siberia meridionala, şamanismul este în general 
ereditar, dar se întîmplă şi ca unii să devină şamani prin elecţiune 
a zeilor sau prin accident; de pildă, zeii îl aleg pe viitorul şaman ful- 
gerîndu-1 sau arătîndu-şi voinţa prin anumite pietre meteoritice, 
căzute din cer 29 : cîte unul bea din întîmplare tarasun din locul în 
care se află un asemenea meteorit şi se transformă în şaman. Dar 
aceşti şamani aleşi de zei trebuie, şi ei, să fie călăuziţi şi instruiţi 
de bătrînii şamani (Mikhaitowski, p. 86). Rolul trăsnetului în desem- 
narea viitorului şaman este important; el ne arată originea celestă 
a puterilor şamanice. Cazul nu este izolat; şi la soioţi poţi deveni 
şaman dacă eşti lovit de trăsnet 30 , iar trăsnetul este uneori redat pe 
costumul şamanic. 

în cazul şamanismului ereditar, sufletele samanilor-strămoşi aleg 
din familie un anumit tînăr; acesta devine absent şi visător, preferă 
singurătatea, are viziuni profetice şi crize ocazionale de obnubilare 
a conştiinţei, în timpul acestor stări secunde, sufletul, cred buriaţii, 
este răpit de spirite şi dus la apus, dacă e sortit să devină şaman alb, 



28 Gurma SANDSCHEJEW, „Weltanschauung und Schamanîsmus der Alaren-Bu- 
rjaten" (trad. din rusă de R. Augustin, Anthropos, voi. 22, 1927, pp, 576-955 ; voi, 23, 
1928, pp. 538-560; 967-986), 1928, pp. 977-978. 

29 Despre „pietre le-ful gerului", căzute din cer, vezi M. ELJADE. Trăite d' hisroîre 
des religions, pp, 159 si urm, (trad. rom., p. 2Î5). 

30 POTAN1N, Occrki severa- zapadnoi Mongolii, IV, p. 289, 

şi Ia răsărit, dacă trebuie să ajungă şaman negru. (în ce priveşte 
deosebirea dintre aceste două tipuri de şamani, vezi mai departe, 
p. 180) Primit în palatele zeilor, sufletul neofitului este instruit de 
strămoşi i-şamani în tainele şamanismului, învaţă forma şi numele 
zeilor, cultul şi numele spiritelor etc. Sufletul reintră în corp abia 
după ce a avut loc această primă iniţiere. 31 Vom vedea că iniţierea 
continuă multă vreme după aceea. 

Pentru altaici, darul şamanic este îndeobşte ereditar. Copil fiind 
încă, viitorul Kam se arată bolnăvicios, însingurat, contemplativ ; el 
este îndelung pregătit de tatăl lui, care îl învaţă cîntecele şi tradiţiile 
tribului. Cînd, într-o familie, un tînăr are atacuri de epilepsie, altaicii 
sînt convinşi că unul din strămoşii săi a fost şaman. Se poate însă 
deveni Kam prin proprie voinţă, deşi un asemenea şaman este 
considerat inferior celorlalţi. 32 

La kazak-kirghizi, meseria de şaman, baqqa % se transmite de obi- 
cei din tată în fiu; în mod cu totul excepţional, tatăl o poate transmite 
către doi din copiii săi. Se păstrează însă amintirea unei epoci în- 
depărtate în care neofitul era ales direct de şamanii bătrîni. „Altădată, 
şamanii haqga îi angajau pe kazak-kîrghizii, adesea orfani, de foarte 
tineri, instruindu-i în tainele meseriei de haqqa\ totuşi, în vederea reu- 
şitei unei atare iniţieri, era indispensabilă o anume predispoziţie către 
nevroză. Subiecţii care se dedicau vocaţiei, candidînd pentru baqciltk, 
se caracterizau prin bruşte schimbări de dispoziţie, prin treceri repezi 
de la iritaţie la stări normale, de la depresiune la agitaţie." 33 

TRANSMITEREA EREDITARĂ ŞI AVENTURA CĂUTĂRII 

PUTERILOR ŞAMANICE 

Două concluzii se desprind de pe acum din această rapidă exa- 
minare a datelor siberiene şi central -asiatice: 1 . coexistenţa şamanis- 

31 M1KHAILOWSKI, p. 87: W. SCHMIDT. Der Ursprung der Gottesidee, voi, X, 
MUnster, 1952, pp. 395 şi urm. 

32 POTANIN. Ovcrki, [V. pp 56-57; MIKHAILOWSKl, p. 90; RADLOV, Aus Si- 
hirien, Leipzig, 1884, II, p. 16; A. V, ANOHIN, Materiali po şamanstvu u altaiţev, pp, 
29 şi urm.; H. von LANKENAU, „Die Schamanen und das Schamanenwcsen" (Gîahus, 
XXn, 1 872), pp. 278 şi urm. ; W. SCHMIDT, Der Ursprung des Gattesidee t voi. IX. MUnster, 
1949, pp. 245-248 (pentru tătarii din Allai). pp. 687-688 (pentru tătarii abakan). 

33 J. CASTAGNE, „Magie et exorcisme chez Ies Kazak-Kirghizes et autres peuples 
tures orientaux", Revue des Etudes islamiques, 1930, pp. 53-151 (p. 60). 

mului ereditar cu un şamanism acordat nemijlocit de zei şi de spirite; 
2. frecvenţa fenomenelor morbide ce însoţesc manifestarea spontană 
sau transmiterea ereditară a vocaţiei şamanice. Să vedem acum care 
este situaţia în alte regiuni decît Siberia, Asia Centrală şi zonele arctice. 

Nu este necesar să insistăm prea mult asupra transmiterii ere- 
ditare sau a vocaţiei spontane a vrăjitorului ori a unui medicine-man* 
Pe scurt, situaţia este peste tot aceeaşi: cele două căi de obţinere a 
puterilor magico-religioase coexistă. Cîteva exemple vor fi de ajuns. 

Meseria de medkine-man este moştenită la zuluşi şi la beciuanii 
din Africa de Sud 34 , la populaţiile nyima din Sudanul meridional 35 , 
la triburile negritos şi jakun din peninsula malaieziană 36 , Ia batak 
şi alte populaţii din Sumatra 37 , la triburile dayak 38 , la vrăjitorii din 
Noile Hebride 39 şi la mai multe triburi din Guyana şi din bazinul 
Amazonului (shipibo, cobeno, macushi etc.) 40 . „în credinţa celor din 
triburile cobeno, orice şaman devenit şaman prin drept de succesiune 
are o putere mai mare decît cel devenit şaman din proprie iniţiativă" 
(A. Metraux, op. cit., p. 201). La triburile din Munţii Stîncoşi ai 
Americii de Nord, puterile şamanice pot fi şi moştenite, dar 
transmiterea se face întotdeauna printr-o experienţă extatică (vise). 41 
După cum observă W. Z. Park (p, 29), moştenirea puterii şamanice 
pare să fie mai degrabă tendinţa unui copil sau a altui membru al 
familiei ca, după moartea şamanului, să cîştige puterea recurgînd 
la aceeaşi sursă. La populaţiile puyallup, observă Marian Smith, 



34 Max BARTELS, Dk Med'ain der Naturvdlker, Leipzig. 1893, p. 25. 

35 S. F. NADEL, „A Study of Shamanism in the Nuba Mountains", Journal of the 
Royal Anfhropological Institute, LXX VI, 1, Londra, 1946, pp. 25-37 (p. 27). 

36 Ivor H. N. EVANS. Studies in Religion. Folkiore and Customs in British North 
Borneo and the Malay Peninsula, Cambridge, 1 923, pp. 1 59 t 264. 

37 £. M LOEB, Sumat ra: Its History and Peopte (eu The Archaeohgy and Arţ of 
Sumatra, de R. von HEINE-GELDERN), Viena, 1935, p. 81 (populaţiile batak septen- 
trionale), p. 125 (menangkabau). p. 155 (nias). 

38 H. Ling ROTH, Natives of Sarawak and British North Borneo, 2 voi., Londra, 
1896; I, p. 260; precum şi la ngadju dayak, c/. H. SCHĂRER, Die Gottesidee der 
Ngadju Dayak in Sud Borneo, Leyda, 1946, p. 58. 

39 J. L. MADDOX, The Medicine Man. A Sociologkal Study of the Character and 
Evolution of Shamanism, New York, 1923, p. 26. 

40 Alfred METRAUX, „Le Shamanisme chez Ies Indiens de V Amerique du Sud 
tropicalei Acta Americana, II, 3^4, Mexico, 1944,pp. 197-219; 320-341 (pp. 200 şi urm.). 

41 Willard Z. PARK, Shamanism in Western North America. A Study in Cultural 
Relationship, Northwestern University Studies in the Social Sciences, 2, Evanston 
şi Chicago, 1938, p. 22. 

„puterea are tendinţa de a rămîne în familie", 42 Se cunosc şi cazuri 
în care şamanul îşi transmite, încă din timpul vieţii, puterea asupra 
copilului (Park, p. 30). Moştenirea puterii şamanice pare să fie un 
lucru obişnuit la triburile din Podişul Preeriilor (thompson, shuswap, 
okanagon de miazăzi, klallam, Nas Găurit, klamath, tenino), din 
Carolina de Nord (shasta etc.) şi se întîlneşte şi la triburile hupa, 
chimariko, wintu, precum şi la populaţiile mono de vest. 43 Transmi- 
terea „spiritelor" rămîne mereu baza acestei moşteniri şamanice, spre 
deosebire de metoda, folosită mai peste tot la triburile nord-ameri- 
cane, de a-şi însuşi aceste „spirite" printr-o experienţă spontană 
(vis etc.) sau printr-o aventură a căutării voită. La eschimoşi, şama- 
nismul este destul de rar moştenit din tată în fiu. Un membru al 
populaţiei iglulik a devenit şaman după ce a fost rănit de o morsa, 
dar el moştenea întrucîtva o calificare de Ia mama sa, care ajunsese 
şamană după ce îi intrase în trup un bulgăre de foc. 44 

La un număr destul de mare de triburi primitive, pe care nu mai 
este nevoie să le cităm aici, meseria de medicine-man nu se moşte- 
neşte 45 Aceasta înseamnă că peste tot în lume se admite posibilitatea 
de a dobîndi puteri magico-religioase atît spontan (boală, vis, întîl- 
nire din întîmplare cu o sursă de „putere" etc.), cît şi voit („căutare"). 
Trebuie să notam că dobîndirea ne-ereditară de puteri magico-re- 
ligioase prezintă un număr aproape nelimitat de forme şi de variante, 
care interesează mai ^degrabă istoria generală a religiilor, decît studiul 
sistematic al şamanismului, căci ea include atît posibilitatea de a do* 
bîndi, spontan sau voluntar, puterile magico-religioase şi de a deveni 
apoi şaman, vraci sau vrăjitor, cît şi posibilitatea de a dobîndi atare 



42 Citat de Marcellc BOUTEILLER, „Du « chaman » au « panseur de secret »'\ 
Actes du XV///* Congris internaţional des Amâricanistes. Paris, 1947, Paris 1948, 
pp. 237-245 (p. 243). „O tînără fată pe care am cunoscut-o deţine darul de a vindeca 
arsurile de la o vecină bătrînă care a murit şi care i-a dezvăluit taina deoarece nu mai 
avea familie, dar ea însăşi fusese iniţiata de un strămoş direct* 1 (BOUTEILLER, p. 243). 

43 W. Z. PARJC, Shamanism. p, 121, Cf, şi M- BOUTTEILLER, „Don chamanistique 
et adaptation ă la vie chez Ies Indiens de l'Amerique du Nord", Journal de la Sociiti 
des Amăricanistes, N. voi. 39, 1950, pp. 1-14. 

44 Knud RASMUSSEN, „Intelectual Culture of the Iglulik Eskimos", în Report 
of the Fifih Thule Expedition, VI!, I, Copenhaga, 1930, pp. 120 şi una Uneori, la eschi- 
moşii din Insulele Diomede, şamanul îşi transmite nemijlocit puterile unuia din fiii 
săi ; vezi E. M. WEYER Jr., The Eskimos: Their Enviroiwieni and Folkways, New Haven 
şi Londra, 1932, p. 429. 

45 Cf. Hutton WEBSTER, Magic. A Sociologica! Study, Sianford, California. 1948, 
pp. 185 şi urm. 

forţe pentru propria securitate sau în folos personal, aşa cum se vede 
mai peste tot în lumea arhaică. Această ultimă posibilitate de a do- 
bîndi puteri magico-religioase nu implică o deosebire de regim 
religios sau social în raport cu restul comunităţii. Acela care, prin 
anumite tehnici elementare, dar tradiţionale, dobîndeşte o sporire a 
disponibilităţilor sale magico-religioase — pentru a obţine recolte 
mereu mai îmbelşugate sau pentru a se apăra de efectele deochiului 
etc. — nu năzuieşte să-şi schimbe statutul socio-religios pentru ca 
să devină vraci printr-o întărire a potenţialului său sacru. El doreşte 
numai atît: să-şi sporească posibilităţile vitale şi religioase. Prin 
urmare, aventura „căutării" sale — modestă şi limitată — a puteri- 
lor magico-religioase se numără printre cele mai elementare şi mai 
specifice atitudini ale omului în faţa sacrului căci, aşa cum am arătat 
cu alte ocazii, dorinţa omului primitiv, şi a omului în general, de a 
intra în legătură cu sacrul, este contracarată de teama de a nu de- 
veni instrumentul mai mult sau mai puţin docil al unei manifestări 
oarecare a sacrului (zeu, spirit, strămoş etc.), 46 

în paginile ce urmează, căutarea voită a puterilor magico-reli- 
gioase sau acordarea de astfel de puteri de către zei şi spirite ne vor 
reţine atenţia numai în măsura în care va fi vorba de o achiziţionare 
masivă a sacrului, menită să schimbe radical statutul socio-religios 
al celui interesat care, prin chiar acest fapt, se va transforma într-un 
„specialist** al sacrului. Chiar şi în asemenea situaţii vom putea sur- 
prinde o anumită rezistenţă faţă de „elecţiunea divină 4 '. 



ŞAMANISM ŞI PSIHOPATOLOGIE 

Să examinăm acum raportul care s-a presupus că există între 
şamanismul arctic şi siberian, pe de o parte, şi maladiile nervoase, 
pe de alta, în primul rînd diversele forme ale isteriei arctice. De la 
Krivoşapkin (1861, 1865), Bogoraz (1910), Vitaşevskii (191 i) şi Cza- 
plicka (1914) încoace, s-a tot insistat asupra fenomenologiei psiho- 
patologice a şamanismului siberian. 47 Ultimul partizan al explicării 



46 Cu privire la semnificaţia acestei atitudini ambivalenţe în faţa sacrului, vezi 
cartea noastră Trăite d'histoire des relîgions. 

47 OHLMARKS, Studieri zum Problem des Svhamanismus, pp. 20 şi urm. ; G. NIO 
RADZE, Der Schamamsmus, pp. 50 şi urm.; M A. CZAPUCKA, Aborigitial Siberia. 

şamanismului prin fenomenul isteriei arctice, Â. Ohlmarks, ajunge 
chiar să facă deosebirea între un şamanism arctic şi un şamanism 
subarctic, după intensitatea maladiei mentale a reprezentanţilor lor. 
Potrivit acestui autor, şamanismul ar fi fost la origine un fenomen 
exclusiv arctic, datorat influenţei mediului cosmic asupra labilităţii 
nervoase a locuitorilor regiunilor polare. Frigul excesiv, nopţile 
lungi, pustietatea şi singurătatea, lipsa vitaminelor etc. ar influenţa 
constituţia nervoasă a populaţiilor arctice provocînd fie maladii men- 
tale (isteria arctică, meryak, menerik etc), fie transe de tip şamanic. 
Singura deosebire dintre un şaman şi un epileptic ar fi aceea că 
ultimul nu-şi poate provoca transa printr-un act de voinţă. 48 în zona 
arctică extazul şamanic este un fenomen spontan şi organic; numai 
în această zonă se poate vorbi despre un „şamanism major", altfel 
spus, despre ceremonia care se termină cu o transă cataleptică reală, 
în cursul căreia se crede că sufletul părăseşte trupul şi călătoreşte 
în sferele cereşti sau în regiunile infernale subterane. 49 în regiunile 
subarctice, şamanul, nemaifiind victimă a opresiunii cosmice, nu 
dobîndeşte spontan o transă reală şi se vede silit să-şi provoace o 
semitransă cu ajutorul drogurilor sau să simuleze la modul dramatic 
o „călătorie" a sufletului. 50 

Teza identităţii şamanism— boală psihică a fost susţinută şi cu pri- 
vire la aîte forme de şamanism decît şamanismul arctic. G* A. Wilken 
afirma, acum aproape şaptezeci de ani, că la origine şamanismul 
indonezian fusese o boală reală şi că abia mai tîrziu a început să se 



Oxford, 1914, pp. 179 şi urm. (despre ciucci); V. G. BOGORAZ, „K psihologhii şamanstva 
u narodov severovostocinoi Azii", Etnografweskoe Obozrenie, 1910, voi 22, 1-2, p. 5 
şi urm. ; cf. şi W. 1. JOCHELSON, The Koryak, Memoirs of the American Museum of 
Natural History, X, Jesup North Pacific Expedition, VI, Leyda şi New York» 
1905-1908, pp. 416-417, id. t The Yukaghir and ihe Yukaghirized Tungus, Memoirs 
of the AMNH XIII; 2-3, JNP Expedition» IX, 2 voi., Leyda şi New York, 1924-1926, 
pp. 30-38. 

48 Ake OHLMARKS, Studieri zum Problem des Schamanismus, p. 11. Vezi 
M. ELIADE, „Le probleme du chamanisme", Revue de VHistoire des Religions, voi. 131, 
1946, pp. 5-52 (pp. 9 şi urm.). Cf HAR VA, Die rehgiâsen Vorstellungen, pp. 452 şi urm. 
Vezi şi D. F. ABERLE, „« Arctic Hysteria » and Latah in Mongolia", în Transactions 
of the New York Academy of Science, seria a Il-a, voi. XIV, 7 mai 1952, pp. 291-297. 
Cu privire la extaz ca trăsătură caracteristică a religiei arctice, cf. R T. CHRISTIANSEN, 
„Ecstasy and Arctic Religion", în Studia septentrionala, IV, 1953, pp. 19-92. 

« Asupra acestor călătorii, a se vedea capitolele următoare. 

50 Â. OHLMARKS, op. cit., pp. 100 şi urm., 122 şi urm. 

simuleze teatral transa autentică. 51 Au fost remarcate şi asemănările 
izbitoare care par să existe între dezechilibrul mental şi diversele 
forme de şamanism sud-asiatic şi oceanian. După Loeb, şamanul 
populaţiei niue este fie epileptic, fie atins de nervozitate extremă şi 
provine din unele familii în care instabilitatea nervoasă este ere- 
ditară. 52 întemeindu-se pe descrierile lui M. A. Czaplicka, J. Layard 
a crezut că poate să descopere o strictă asemănare între şamanul 
siberian şi bwiii al triburilor malekula. 53 Şamanul sikerei al triburilor 
mentawei 54 , şamanul bomor al triburilor kelantan 55 sînt şi ei bolnavi 
mentali. în Samoa, bolnavii de epilepsie devin vrăjitori. Triburile 
batak din Sumatra şi alte populaţii indoneziene aleg de obicei per- 
soane bolnăvicioase sau fragile care să devină vrăjitori. La triburile 
subanum din Mindanao, vraciul- vrăji tor perfect este îndeobşte neu- 
rastenic sau cel puţin excentric. Acelaşi lucru şi în alte cazuri : la 
seni a maga, medicine-man seamănă uneori cu un bolnav de epilep- 
sie; în arhipelagul Andaman, epilepticii sînt socotiţi mari vrăjitori; 
la tribul lotuko din Uganda, infirmii şi bolnavii mentali sînt în- 
deobşte candidaţi la vrăjitorie (ei trebuie însă să se supună unei în- 
delungate iniţieri înainte de a se califica în vrăjitorie). 56 

După reverendul P. Housse, candidaţii la şamanism ai arauca- 
nilor din Chile „sînt întotdeauna bolnavi sau cu inima slabă, cu sto- 
macul şubred, predispuşi la ameţeli. Ei pretind că nu pot rezista 
chemărilor divine si că rezistenta sau necredinţa le- ar fi pedepsite 
printr-o moarte timpurie"." cîteodată, cum se întîmplă la triburile 



51 G. A, W1LKEN, Hei Shatnanisme bij de Volken van den Indischen ArchipeU Haga, 
1 887, extras din Bijdragen tot de Taaf -. Land - en Voikenkunde van Nederlandsch Indie, 
V, 2, Haga, 1887, pp. 427-497, passim. 

32 E. M LOEB, „The Shaman of Niue", American Anthropoiogist, XXVI, 3, 1924, 
pp. 393-402 (p. 395). 

53 J. W. LAYARD, „Shamanisrn. An Analysis Based on Comparison with the 
Flying Tricksters of Malekula**, Journal of the Royal Anthropologkaî Institute, LX» 
1930, pp. 525-550 (p. 544), Aceeaşi observaţie la LOEB, „Shaman and Seer*\ Ame- 
rican Anthropoiogist, XXXI, 1, 1929, pp. 60-84 (p. 61). 

54 LOEB, Shaman and Seer t p. 67. 

55 Jeanne CUIS1N1ER, Danses magiques de Kelantan, Paris, 1936, Travaux el M6- 
moires de 1* Institut d'Ethnologic, pp. 5 şi urm. 

56 Şi lista ar putea fi uşor continuata: c/l H. WEBSTER, Magie, pp. 157 şt urm. 
Cf. şi detaliatele analize ale lui T. K. OESTERREICH, Lcs Posstdis, trad. fr. Paris, 1927, 
pp. 167 şi urm., 293 şi urm. 

57 Reverendul p. HOUSSE, Vne epopee indienne. ies Araucans du Chili, Paris, 1939, 

jivaro™, viitorul şaman este un solitar şi taciturn, sau predispus la 
meditaţie şi asceză precum la triburile selk'nam şi y amâna din Ţara 
de Foc. 59 Paul Radin evidenţiază structura epiieptoidă sau isteroidă 
a vraci lor- vrăjitori (medicine-men) pe care îi citează ca să-şi argu- 
menteze teza privind originea psihopatologică a castei preoţilor şi 
vrăjitorilor. Şi adaugă, exact în sensul lui Wilken, Layard şi Ohl- 
marks : „Ceea ce la început se datora unor legi psihice a devenit apoi 
o formulă precisă şi mecanică în folosul celor care doreau să devină 
preoţi sau să intre în legătură cu supranaturalul." 60 Ohlmarks 
(op. cit., p. 15) afirmă că nicăieri în lume bolile mentale nu sînt atît 
de intense şi generalizate ca în Arctica şi îl citează, în acest sens* 
pe etnologul rus D. Zelenin: „în nord, aceste psihoze erau mult mai 
răspîndite decît în alte părţi. u Dar observaţii asemănătoare s-au făcut 
şi pe seama multor alte popoare primitive şi nu vedem în ce măsură 
ne-ar putea ele ajuta să înţelegem fenomenul religios. 61 

Considerat prin prisma lui homo religiosus — singura perspectivă 
care ne preocupă în lucrarea de faţă — bolnavul mental se dezvăluie 
ca un mistic ratat sau, mai precis, ca un mistic caricatural. Experienţa 
lui este golită de conţinut religios, chiar dacă pare că se aseamănă 
cu o experienţă religioasă, la fel cum un act de autoerotism are ace- 
laşi rezultat fiziologic ca şi actul sexual propriu-zis (şi anume emisia 
seminală), deşi nu este decît o maimuţăreală a acestuia datorită fap- 
tului că partenerul nu are o prezenţă concretă. Este posibil, de altfel, 
ca asimilarea unui subiect nevrotic cu un individ „posedat** de spi- 
rite, asimilare considerată ca fiind destul de frecventă în lumea arhaică, 



58 R. KARSTEN, citat dc A. M^TRAUX, „Le Shamanisme chez Ies Indiens de 
rAmerique du Sud tropicale", p. 201. 

59 M GUSINDE, Die Feuerland Indianer. I: Die Selk'nam (Modling, lingă Viena, 
1931), pp. 799 şi urm.; II: Die Yamana (id. t 1937), pp. 1394 şi urm. 

60 Paul RADIN, La religion primitive, trad. fr. A. Mciraux, Paris, 1941, p. 110. 

61 Chiar OHLMARKS recunoaşte (op. cit. t pp. 24, 35) că şamanismul nu trebuie 
considerai doar ca o maladie mentală, fenomenul fiind mult mai complex. A. MGTRAUX 
a sesizat mai bine esenţa problemei scriind, cu privire la şamanii sud-americani, că 
indivizi nevrotici sau avînd temperament religios ,,se simt atraşi către un cen de viaţa 
care ic procura o legătura strinsa cu i urnea supranaturala şi care ic permite sa se □ispen- 
seze liber de energia lor nervoasă. în cadrul şamanismului, cei neliniştiţi, instabili sau, 
pur şi simplu, meditativi, găsesc o atmosferă propice" („Le Shamanisme chez Ies 
Indiens de TAmSrique du Sud tropicale 4 *, p. 200). Pentru NA DEL, problema stabi- 
lizării nevrozelor prin şamanism rămîne deschisă (A Study of Shamanism in the Nuha 
Mountains, p. 36); a se vedea însă mai departe concluziile lui privind integritatea men- 
tală a şamanilor tribului nyima (p. 42). 

să nu fie, în multe cazuri, decît rezultatul unor observaţii imperfecte 
din partea primilor etnologi. La triburile sudaneze, studiate recent 
de Nadei, epilepsia este destul de răspîndită; dar nici epilepsia, nici 
vreo altă maladie mentală nu sînt văzute de băştinaşi ca o veritabilă 
posesie. 62 Oricum ar sta lucrurile, sîntem siliţi să tragem concluzia 
că pretinsa origine arctică a şamanismului nu rezultă necesarmente 
din labilitatea nervoasă a populaţiilor care trăiesc prea aproape de 
pol sau din epidemiile specifice nordului începînd de ia o anumită 
latitudine. Aşa cum am văzut mai sus, fenomene psihopatologice si- 
milare se întîlnesc aproape peste tot în lume. 

Faptul că asemenea maladii apar aproape întotdeauna în legă- 
tură cu vocaţia vracilor-vrăjitori {medicine-men) nu este deloc sur- 
prinzător. Ca şi bolnavul, omul religios este proiectat la un nivel vital 
capabil să-i reveleze datele esenţiale ale existenţei omeneşti, adică 
singurătatea, precaritatea, ostilitatea lumii înconjurătoare. Dar vrăji- 
torul primitiv, vraciul sau şamanul, nu este doar un bolnav: el este, 
înainte de toate, un bolnav care a reuşit să se vindece singur. De multe 
ori, cînd vocaţia şamanului sau a unui medic ine-man se dezvăluie 
printr-o maladie sau printr-un atac de epilepsie, iniţierea candidatului 
echivalează cu o vindecare. 63 Celebrul şaman iakut Tusput (numele 
înseamnă „căzut din ceruri") a fost bolnav timp de 20 de ani; apoi 
a început să cînte şi de atunci s-a simţit mai bine, Cînd 1-a întîlnit 
Sieroszewski avea 60 de ani şi dădea dovadă de o energie neobosită: 
„Dacă trebuie, poate să bată toba, să danseze şi să sară o noapte 
întreagă." Era, de altfel, om care călătorise mult; lucrase şi în minele 
de aur din Siberia. Avea însă o acută nevoie de a şamaniza: dacă 
nu putea să facă lucrul acesta mai multă vreme nu se simţea bine. 64 

Un şaman gold îi spunea lui Stemberg: „Bătrînti povestesc că, în 
urmă cu mai multe generaţii, în familia mea erau trei mari şamani, 
în rîndul strămoşilor mei recenţi nu au fost însă şamani. Părinţii mei 
se bucurau de o sănătate perfectă. Eu am patruzeci de ani, sînt casă* 
torit, dar nu am copii. Pînă la douăzeci de ani am fost sănătos, apoi am 
căzut bolnav, mi-era rău de tot, aveam dureri de cap teribile, Mai mulţi 



62 NADEL, A Siudy of Shamanism, p. 36 ; ve2i, de asemenea, mai departe, p, 42. 

63 Jeanne CUISINIER, Danses magiques de Keîantan, p. 5; J. W. LAYARD, „Male- 
kula: Flying Tricksters, Ghosts, Gods and Epileptics", în Journal of the Royal 
Anthropological Institute, LX, Londra, 1930 t pp, 501-524; NADEL, op. dt. t p. 36; 
HAR VA, Dte relîgtosen Vorsteflungen, p. 457. 

64 W. SIEROSZEWSKI, „Du charnanisme d'apres Ies croyances des Yakoutes", p. 310. 

şamani au încercat să mă vindece, însă fără să izbutească. Atunci am 
început să şamanizez eu însumi şi starea sănătăţii mele s-a îmbunătăţit. 
Am devenit şaman acum zece ani; Ia început m-am exersat numai 
asupra mea însumi ; abia după trei ani am început să-i îngrijesc şi pe 
alţii. Profesia de şaman este extrem, extrem de istovitoare." 65 

Sandschejew a cunoscut un şaman care, în tinereţe, fusese „anti- 
şamanisr. Dar s-a îmbolnăvit şi, după ce a încercat în zadar să se 
vindece (tot căutînd un vraci bun a ajuns pînă la Irkuţk), a încercat 
să şamanizezc. S-a vindecat pe dată şi a rămas şaman pentru tot res- 
tul vieţii. 66 Stern berg notează şi el că alegerea şamanului se carac- 
terizează printr-o îmbolnăvire destul de gravă care coincide, de 
obicei, cu maturizarea sexuală, Dar viitorul şaman sfîrşeşte prin a se 
vindeca ajutat de spiritele care vor deveni apoi spiritele sale protec- 
toare şi ajutătoare. Uneori strămoşii sînl aceia care doresc să-i trans- 
mită spiritele ajutătoare devenite disponibile. Este vorba, de fapt, 
de un fel de transmitere ereditară: în acest caz, boala nu este decît 
un semn de „elecţiune"; ea este trecătoare. 67 

De altfel, întotdeauna este vorba despre o vindecare, o înstăpî- 
nire, un echilibru, realizate prin însuşi exerciţiul şamanîc. Nu faptului 
că este supus atacurilor de epilepsie îşi datorează şamanul eschimos 
sau indonezian puterile şi prestigiul, ci faptului că ajunge să-şi sta- 
pînească epilepsia. Exterior, eşti îndreptăţit să remarci numeroase 
asemănări între fenomenologia stării de meryak sau menerik şi transa 
şamanului siberian, dar faptul esenţial rămîne capacitatea acestuia 
din urmă de a-şi putea provoca voit „transa cpileptoidă". In plus, 
şamanii, aparent atît de asemănători epilepticilor şi istericilor, dau 
dovadă de o constituţie nervoasă mai mult decît normală: ei reuşesc 
să se concentreze cu o intensitate neatinsă de restul oamenilor; re- 
zistă la eforturi istovitoare; îşi pot controla mişcările extatice etc. 

După informaţiile lui Beliavski şi ale altora, editate de Karjalai- 
nen, şamanul vogul prezintă o inteligenţă deosebită, un trup zvelt, 
o energie aparent fără limite. Prin înseşi preliminariile necesare vii- 
toarei sale activităţi şamanice, neofitul năzuieşte să-şi desăvîrşească 
însuşirile intelectuale. 68 Mytchyll, un şaman iakut pe care î! cunoştea 



65 L. STERNBERG, „Divine Eleciion în Primitive Religion", pp. 476 şi urm. O ur- 
mare a biografiei acestui important şaman gold, mai jos Ja pp. 8 1 şi urm. 

66 Garma SANDSCHEJEW» „ Weltanschauung und Schamanismus der Alarcn-Bu- 
rjaien", p. 977. 

67 L. STERNBERG, „Divine Election in Primitive Religion", p. 674. 

68 KARJALAINEN, Die Religion der Jugra-Volker. III, pp. 247-248. 

Sieroszewski, deşi era bătrîn, îi întrecea pe cei tineri în timpul şa- 
manizării, prin săriturile, prin energia mişcărilor sale: „El se anima, 
strălucea de vervă şi spirit. îşi străpungea trupul cu cuţitul, înghiţea 
beţe, mesteca tăciuni aprinşi," (Sieroszewski, Du chamanisme 
d'apris Ies croyances des Yakoutes, p. 317). Potrivit iakuţilor, şama- 
nul desăvîrşit „trebuie să fie serios, să aibă tact, să ştie să-şi convingă 
anturajul; el trebuie, mai presus de orice, să nu se arate mîndru, în- 
gîmfat, mînios. Trebuie să se facă simţită în el o forţă interioară care 
nu şochează, dar care, dimpotrivă, are conştiinţa puterii pe care o 
posedă" (ihid., p. 318). Cu greu vom putea, într-un astfel de portret, 
recunoaşte epileptoidul din alte descrieri... 

Deşi şamanii execută dansul extatic într-o iurtă ticsită de spec- 
tatori, într-un spaţiu extrem de strimt, înveşmîntaţi într-un costum 
încărcat de inele şi bucăţi de fier de peste 15 kg, ei reuşesc per- 
formanţa de a nu atinge pe nimeni. 69 Şi, deşi, în cursul transei, baqga 
kazak-kirghiz se aruncă orbeşte în toate părţile, el apucă fără greş 
obiectele de care are nevoie. 70 Această uimitoare capacitate de con- 
trol, chiar şi asupra mişcărilor extatice, trădează o constituţie ner- 
voasă excepţională. In general, şamanul siberian şi nord-asiatic nu 
dă semne de dezintegrare mentală. 71 Memoria şi capacitatea sa de 
autocontrol sînt net peste medie. După Kai Donner 72 , „se poate sus- 
ţine că la samoiezi, la ostiaci şi la alte triburi, şamanul este îndeobşte 
un ins sănătos şi că, adesea, sub raport intelectual, depăşeşte media". 
La buriaţi, şamanii sînt principalii păstrători ai bogatei literaturi eroice 
orale. 73 Vocabularul poetic al unui şaman iakut cuprinde 12 000 de 
cuvinte, în vreme ce limbajul său obişnuit, care este şi acela al res- 
tului comunităţii, comportă numai 4 000 de cuvinte (H. M. şi N. K. 
Chadwick, The Growth of L iteratura III, p, 199). La kazak-kirghizi, 
baqga, „cîntăreţ, poet, muzician, ghicitor, preot şi vindecător pare 
să fie păzitorul tradiţiilor religioase, populare, păstrător al legendelor 
vechi de cîteva secole" (Castagn6, „Magie et exorcisme", p. 60). 



69 E. J. LINDGREN. „The Reindcer Tungus of Manchuria", Journal of the Royal 
Central Asian Societ)\ voi. 22, 1935, pp. 218 şi urm., citat de N. IC CHADWICK, Poetry 
and Prophecy, Cambridge, 1942, p. 17. 

70 CASTAGN£, „Magie et exorcisme*\ p. 99. 

71 Cf. H. M. şi N. K. CHADWICK, The Growth of Literaturo* Cambridge, 3 voi., 
1932-1940, III, p. 214; N. K. CHADWICK, Poetry and Prophecy\ pp. 17 şi urm. Şama- 
nul lapon trebuie să fie deplin sănătos; ITKONEN, Heidnische Religion, p. 1 16. 

72 KAI DONNER t La Sihârie. La vie en Sihirie. Ies temps anciens, Paris. 1946, p. 223. 

73 G. SANDSCHEJEW, op. dt„ p. 983. 

Observaţii asemănătoare s-au putut face şi despre şamanii altor 
regiuni. După Koch-Grunberg, „şamanii populaţiilor taulipang sînt, 
îndeobşte, inşi inteligenţi, cîteodată şireţi, dar posedînd o mare tărie 
de caracter, căci, atît în formarea lor, cît şi în exercitarea profesiunii 
şamanice, ei trebuie să dea dovadă de energie şi de stăpînire de sine 74 
A. Metraux observă cu privire la şamanii amazonieni : „Nici o anomalie 
sau particularitate fizică ori fiziologică nu pare sa fi fost aleasă ca 
simptom al unei predispoziţii speciale în exercitarea şamanismului." 75 

La populaţiile wintu, transmiterea şi desăvîrşirea gîndirii specu- 
lative se află în mîinile şamanilor. 76 Efortul mental al şamanului- 
profet al populaţiei dayak este imens şi demonstrează o inteligenţă 
mult peste media colectivităţii 77 . Aceeaşi observaţie se poate face de- 
spre şamanii africani în general (N. FC Chadwick, Poeîry and Prophecy, 
p. 30). Cît priveşte triburile sudaneze cercetate de Nadei, „nu există, 
la acestea, şaman care, în viaţa de zi cu zi, să fie un ins « anormal », 
neurastenic sau paranoic ; dacă ar fi aşa, ei ar fi socotit nebun, n-ar 
fi respectat ca un preot. La urma urmei, şamanismul nu poate fi pus 
în legătură cu o anormalitate emergentă sau virtuală; nu cunosc nici 
un caz în care la un şaman isteria profesională să fi degenerat într-o 
dezordine mentală serioasă". 78 în Australia, lucrurile sînt şt mai clare: 
toţi vracii trebuie să fie perfect sănătoşi şi normali şi, în majoritatea 
timpului, ei nu manifestă nici o dereglare (A. P. Elkin, Ahoriginal 
Men ofHigh Degree, Sydney, 1946 (?), pp. 22-25). 

Trebuie să se ţină seama şi de faptul că iniţierea propriu-zisă nu 
comportă numai o experienţă extatică, ci, aşa cum vom vedea îndată, 
şi o instruire teoretică şi practică prea complexă ca să poată fi ac- 
cesibilă unui bolnav. Chiar dacă mai sînt sau nu expuşi unor atacuri 
de epilepsie, şamanii, vrăjitorii, toţi vracii, în general, nu trebuie să 



74 Citat de A. METRAUX, „Le Shamanisme chez ies Indiens de l'Amenque du 
Sud tropicale", p. 201. 

75 A. M&TRAUX, op, cit., p. 202. 

76 CORA DU BOIS, Wintu Ethnography % University of California, Publications in 
American Archaeology and Ethnology, XXXVI, 1, Berkeley, 1935, p. 118. 

77 N. K. CHADWICK, Poeny and Prophecy\ pp. 28 şi urm.; H. M. şi N. K. CHADWICK, 
The Growth of Literature, 111, pp. 476 şi urm. 

78 NADEL, A St udy of Shamanism* p. 36. Aşadar, nu se poate spune că „şama- 
nismul absoarbe anormalitatea mentală difuză în colectivitate, nici că el se întemeiază 
pe o predispoziţie psihopat ică marcată şi răspîndită. Fără îndoială, şamanismul nu 
se poate explica doar ca un mecanism cultural menit să compenseze anormalitatea 
sau sa exploateze o predispoziţie psihopatologică ereditară" (ibid. t p. 36). 

fie consideraţi ni* te simpli bolnavi : experienţa lor psihopatologică 
are un conţinut teoretic. Căci, dacă s-au vindecat şi pot să-i vindece 
şi pe ceilalţi, aceasta se întîmplă deoarece, printre altele, ei cunosc 
mecanismul — sau, mai exact, teoria — bolii. 

Toate aceste exemple evidenţiază, într-un fel ori altul, singula- 
rizarea unui medicine-man în sînul societăţii. Fie că este ales de zei 
sau de spirite ca să le fie purtător de cuvînt, fie că a avut o predis- 
poziţie pentru cariera de şaman, datorită unor tare fizice, fie că este 
purtătorul unei eredităţi care echivalează cu o vocaţie magico-re- 
ligioasă, un medicine-man se desparte de lumea profanilor tocmai 
pentru că se află într-o relaţie mai directă cu sacrul şi îi mînuieşte 
mai bine manifestările. Infirmitate, boală mentală, vocaţie spontană 
sau ereditate sînt tot atîtea semne exterioare ale unei „alegeri", ale 
unei „elecţiuni" sacre. Uneori, aceste semne sînt fizice (infirmitate 
din naştere sau căpătată); alteori, e vorba de un accident, dintre cele 
mai obişnuite, de exempîu, o căzătură dintr-un copac, o muşcătură 
de şarpe etc.: de obicei, aşa cum vom vedea mai amănunţit în capi- 
tolul următor, elecţiunea este vestită de un accident insolit: faptul 
de a fi fost fulgerat, de a fi avut o vedenie, un vis etc* 

Este important să evidenţiem această noţiune de singularizare 
printr-o experienţă insolită, căci, la drept vorbind, singularizarea ca 
atare relevă însăşi dialectica sacrului. într-adevăr, hierofaniile cele 
mai simple nu sînt altceva decît o separare radicală, cu valoare 
ontologică, între un obiect anumit şi zona cosmică înconjurătoare: 
cutare piatră, cutare arbore, cutare loc, prin însuşi faptul că se dezvă- 
luie ca sacre, că sînt cumva „alese", ca recipiente ale unei manifes- 
tări a sacrului, se separă ontologic de alte pietre, alţi copaci şi alte 
locuri şi se situează într-un plan diferit, supranatural. Am analizat 
altundeva (v. Tratat de istorie a religiilor, passim) structurile şi dia- 
lectica hierofaniilor şi cratofaniilor, într-un cuvînt, ale manifestărilor 
sacrului magico-religios. Ceea ce este important de observat este 
simetria care există între singularizarea obiectelor, a fiinţelor şi sem- 
nelor sacre şi singularizarea prin elecţiune, prin „alegerea" acelora 
care experimentează sacrul cu o intensitate mai mare decît restul 
comunităţii, care întrupează, într-o anumită măsură, sacrul acesta 
întrucît îl trăiesc din plin sau mai degrabă „sînt trăiţi" de „forma" 
religioasă care i-a ales (zeu, spirit, strămoş etc). Aceste cîteva pre- 
cizări preliminare îşi vor afla însemnătatea cînd vom fi studiat me- 
todele pregătirii şt tehnicile de iniţiere a viitorilor şamani. 



CAPITOLUL II 

Boli şi vise iniţiatice 



BOALĂ - INIŢIERE 



Am văzut că maladiile, visele şi extazele, mai mult sau mai puţin 
patogene, sînt tot atîtea căi de acces la condiţia şamanică. Uneori 
aceste experienţe ieşite din comun nu semnifică altceva decîl o 
„alegere" venită de sus şi nu fac altceva decît să pregătească no- 
vicele pentru noi revelaţii. De obicei însă bolile, visele şi extazele 
constituie, prin ele însele, o iniţiere; altfel spus, ele fac ca omul „pro- 
fan", cel de dinainte de elecţie, să se transforme într-un specialist 
al sacrului. 1 Bineînţeles, această experienţă de ordin extatic este în- 
totdeauna şi peste tot urmată de o instruire teoretică şi practică din 
partea vechilor maeştri, dar nu este, prin aceasta, mai puţin hotă- 
rîtoare, căci ea modifică radical statutul religios al celui „ales". 

Vom vedea îndată că toate experienţele extatice care decid vo- 
caţia viitorului şaman comportă schema tradiţională: suferinţă, moarte 
şi înviere. Din această perspectivă, orice „boală- vocaţie" are rolul 
unei iniţieri, căci suferinţele pe care aceasta le produce corespund 
torturilor iniţiatice, însingurarea psihică a unui „bolnav ales** este 
contraponderea izolării şi însingurării rituale din ceremoniile iniţia- 
tice, iminenţa morţii resimţită de bolnav (agonie, inconştienţă etc.) 
aminteşte de moartea simbolică din majoritaiea ceremoniilor de 
iniţiere. Exemplele ce urmează vor arăta cît de departe merge para- 
lela boală- iniţiere. Unele suferinţe fizice îşi vor găsi o transpunere 
exactă sub forma unei morţi (simbolice) iniţiatice, cum este, de pildă, 
sfîrtecarea trupului candidatului (= bolnavului), experienţă de tip ex- 
tatic care se poate realiza fie prin suferinţele provocate de „boaia-vo- 
caţie", fie prin intermediul anumitor ceremonii rituale, fie, în sfîrşit, 
în timpul viselor. 

în ceea ce priveşte conţinutul acestor experienţe extatice iniţiale, 
deşi acesta este destul de complex, el comportă aproape întotdeauna 



Cf. M. ELI A DE, Mythes, reves et mystires. Paris, 1957, pp. 106 şi urni. 

una sau mai multe din temele următoare: sfîrtecarea trupului urmată 
de o regenerare a viscerelor şi organelor interne; ascensiunea la Cer 
şi convorbirea cu zeii şi spiritele; coborîrea în Iad şi dialogarea cu 
spiritele şi sufletele şamanilor decedaţi; diverse revelaţii de ordin 
religios şi şamanic (taine ale meseriei). Toate aceste teme, se vede 
lesne, sînt iniţiatice. în unele descrieri documentare, ele sînt atestate 
toate o dată; alteori, nu sînt menţionate decît una sau două (sfîrte- 
carea trupului, urcarea la Cer). în plus, e posibil ca absenţa anumitor 
teme iniţiatice să se datoreze, cel puţin în parte, insuficienţei docu- 
mentelor noastre, primii etnologi mulţumindu-se, în general, cu in- 
formaţii sumare. 

Oricum ar fi, prezenţa ori absenţa acestor teme indică şi o anu- 
mită orientare religioasă a tehnicilor şamanice aferente. Există, fără 
îndoială, o deosebire între iniţierea şamani că de tip „celest* 4 şi aceea 
care poate fi numită, cu oarecare rezerve, de tip „infernal". Rolul 
pe care o Fiinţă Supremă cerească îl are în dăruirea transei extatice 
sau, dimpotrivă, importanţa dată spiritelor şamanilor morţi sau „de- 
monilor" ne semnalează orientări divergente. Probabil că aceste deo- 
sebiri se datoresc unor concepţii religioase diverse sau chiar opuse, 
în orice caz, de implică o lungă evoluţie şi, cu siguranţă, o istorie, 
pe care stadiul de faţă al cercetărilor nu o poate decît schiţa în mod 
ipotetic şi provizoriu. Pentru moment nu ne incumbă datoria de a 
ne ocupa de istoria acestor tipuri de iniţiere şi, ca să nu complicăm 
expunerea noastră, vom prezenta separat fiecare din marile teme 
mitico-rituale: sfîrtecarea trupului candidatului, urcarea la Cer, cobo- 
rîrea în Iad. Dar nu trebuie niciodată pierdut din vedere că această 
separare nu corespunde decît arareori realităţii şi că, aşa cum vom 
vedea de îndată la şamanii siberieni, cele trei teme iniţiatice coexistă 
uneori în experienţa aceluiaşi individ sau, în orice caz, ele se întîl- 
nesc adeseori în cadrul aceleiaşi religii. In sfîrşit, va trebui să ţinem 
seama de faptul că aceste experienţe extatice, deşi constituie iniţierea 
propriu-zisă, sînt întotdeauna integrate într-un sistem de instruire 
tradiţională. 

Vom începe descrierea iniţierii şamanice prin prezentarea tipului 
extatic, din dublul motiv că acesta ne pare cel mai vechi şi totodată 
cel mai complet, în sensul că include toate temele mitico-rituale enu- 
merate mai sus. După aceea, vom da exemple ale aceluiaşi tip de 
iniţiere din alte regiuni decît Siberia şi Asia de Nord-Est. 

EXTAZE ŞI VIZIUNI INIŢIATICE 
LA ŞAMANII IAKUŢI 

în capitolul precedent, am citat mai multe exemple de vocaţie 
şamanică sub formă de boală. Uneori, nu este vorba de o boală pro- 
priu -zisă, ci mai degrabă de o schimbare treptată de comportament. 
Candidatul devine meditativ, caută singurătatea, doarme mult, pare 
absent, are vise profetice, uneori chiar crize nervoase. 2 Toate aceste 
simptome sînt doar preludiul unei noi existenţe care îl aşteaptă, fără 
voia sa, pe candidat. Comportamentul său ne aduce aminte de pri- 
mele semne ale vocaţiei mistice, aceleaşi în toate religiile şi prea cu- 
noscute ca să ne mai oprim asupra lor. 

Există însă şi „boli", crize, vise şi halucinaţii care hotărăsc fară 
întîrziere cariera unui şaman. Puţin contează dacă aceste extaze pa- 
togene au fost trăite cu adevărat, imaginate sau îmbogăţite ulterior 
cu reminiscenţe folclorice care au fost în cele din urmă integrate în 
cadrele mitologiei şamanice tradiţionale, Esenţială ni se pare ade- 
ziunea candidatului la aceste experienţe, faptul că ele decid vocaţia 
şi forţa magico-religioasă a unui şaman şi acela că au fost invocate 
drept singura validare posibilă a unei radicale schimbări de regim 
religios. 

De exemplu, un şaman iakut, Sofron Zateiev, afirma că, îndeobşte, 
viitorul şaman moare şi zace trei zile în iurtă, fără să bea şi fără să 
mănînce. Odinioară el trebuia să se supună de trei ori unei ceremonii 
în cursul căreia era tăiat în bucăţi. Un alt şaman, Piotr Ivanov, ne in- 
formează mai pe larg cu privire la această ceremonie: membrele 
candidatului sînt detaşate şi smulse cu un cîrlig de fier; oasele sînt 
curăţite» carnea răzuita, lichidele corpului aruncate şi ochii smulşi din 
orbite. După aceea, oasele sînt adunate din nou şi îmbinate cu fier. 
După alt şaman, Timofei Romano v, ceremonia tăierii în bucăţi durea- 
ză trei pînă la şapte zile 3 ; în tot acest timp, candidatul aproape nu res- 
piră, zace ca mort într-un loc singuratic, necercetat de lume. 

2 A se vedea cîteva exemple la ciucci şi buriaţi înM. A. CZAPL1CKA, Aboriginat 
Siberia, pp. 179. 185 etc precum şi capitolul nostru precedent, 

3 Aceste numere mistice joacă un rol însemnat în religiile şi mitologiile cen- 
tral-asiaticc (vezi mai jos, p. 256). Este vorba. într-adevăr, de un cadru teoretic tra- 
diţional la care se raportează, pentru a fi validată, experienţa extatică. 

Iakutul Gavriil Alekseiev afirmă că fiecare şaman are o Mamă- 
Pasare-de-Pradă, care se aseamănă cu o pasăre uriaşă, cu cioc de fier, 
cu gheare încîrligate şi coada lunga. Această pasăre mitică se arată 
numai de două ori: la naşterea spirituală a şamanului si la moartea 
sa. Ea îi ia .sufletul, îl duce în Iad şi îl lasă să se coacă pe creanga 
unui brad. Cînd sufletul s-a copt, pasărea se reîntoarce pe pămînt, 
taie trupul viitorului şaman în bucăţi pe care le împarte spiritelor 
bolilor şi morţii. Fiecare mănîncă bucata de corp care îi revine şi 
acest fapt îi conferă viitorului şaman facultatea de a putea vindeca 
boala respectivă. După ce i-au devorat tot trupul, spiritele rele se în- 
depărtează. Pasărea-Mamă pune bucăţile la loc şi viitorul şaman se 
trezeşte ca după un somn adînc. 

După o altă sursă iakută, spiritele malefice duc sufletul viitoru- 
lui şaman în Iad şi îl închid într-o casă vreme de trei ani (numai un 
an pentru şamanii de rang inferior). în această casă are loc iniţierea 
şamanului; spiritele îi taie capul pe care îl pun deoparte (căci candi- 
datul trebuie să vadă cu ochii săi propria-i sfîşiere) şi îi sfîrtecă trupul 
în bucăţi pe care le distribuie duhurilor feluritelor boli. Numai în 
acest fel viitorul şaman capătă puterea de a vindeca. Oasele lui sînt 
reacoperite apoi cu o came nouă şi, în unele cazuri, el primeşte chiar 
un sînge nou. 4 

Potrivit unei alte legende iakute, culeasă de Ksenofontov (Le- 
ghendî i rasskazt, pp. 60 şi urm., sau Schamanengeschichien, pp. 156 
şi urm.), şamanii se nasc în Nord. Acolo creşte un brad uriaş cu mii 
de cuiburi între crengile sale. Marii şamani stau atîmaţi de ramurile 
cele mai înalte, cei mijlocii pe ramurile din mijloc, cei mici pe la 
poale. 5 După unii, Mama-Pasăre-de-Pradă, care are cap de vultur şi 
pene de fier, se aşază pe Arbore, face ouă şi le cloceşte; pentru 



4 G. M. KSENOFONTOV, Leghendî i rasskazt u iakutov, buriat i htnguzov, ed. a 2-a, 
Moscova, 1930, pp. 44 şi urm. (vezi şi traducerea germană în A, FR3EDRICH şi G. BUD- 
DRUSS, Schamanengeschichten aus Sibirien. Milnchen şi Planegg, 1955, pp. 136 şt urm.; 
T. LEHTISALO, „Der Tod und die Wiedergcburt des kunftigen Schamanen", Journal 
de ia Socrii finno-ougrienne, XLVIII, Helsinki, 1937, fasc. 3, pp. 1-13 (pp. 13 şi urm.). 

5 După o alta legendă iakută {Leghendî i rasakazî, p. 63 ; Schamanengeschichten^ 
p. 159), sufletele şamanilor se nasc într-un brad de pe muntele Dzokuo. în sfîrşit, o 
altă credinţă vorbeşte despre Copacul Yjîk-Mar, al cărui creştet atinge al Nouălea 
Cer. Copacul acesta nu are ramuri; sufletele şamanilor sălăşluiesc în nodurile sale 
(ibid.). Evident, avem de a face cu Arborele Lumii care se înalţă în centrul Universului 
şi leagă cele trei zone cosmice: Infernul, Pămînlul şi Cerul. Acest simbol joacă un 
rol însemnat în toate mitologiile nord- şi central -asiatice. Vezi mai jos, p. 252. 

şamanii mari sînt necesari trei ani de incubaţie, pentru şamanii mij- 
locii este nevoie de doi ani, iar micilor şamani le trebuie numai un 
an, Cînd sufletul iese din ou, Mama-Pasăre îl încredinţează unei 
diavol iţe-şaman ca să-i dea învăţătură; această făptură-diavol nu are 
decît un ochi, o singură mînă şi un singur os. 6 Diavoliţa-şaman 
leagănă sufletul viitorului şaman într-un leagăn de fier şi îl hrăneşte 
cu sînge închegat. Apar apoi trei „draci" negri care îi taie trupul în 
bucăţi, îi înfig o suliţă în cap şi aruncă diversele părţi ale trupului 
ca ofrandă în toate direcţiile. Alţi trei „draci ' îi taie mandibula: cîte 
o părticică pentru fiecare boală pe care şamanul va fi chemat să o 
vindece. Dacă nu iese la socoteală un singur os, un membru al fami- 
liei şamanului trebuie să moară ca să-1 înlocuiască. Se întîmplă 
uneori să moară cîte nouă rude ale şamanului la rind. 7 

După o altă informaţie etnografică, „dracii" păzesc sufletul can- 
didatului pînă cînd acesta asimilează toată ştiinţa acestora. în tot 
acest timp, şamanul zace bolnav. Sufletul său este transformat fie 
în pasăre, fie într-un animal, fie în om. „Puterea' 4 candidatului este 
păstrata într-un cuib ascuns în frunzişul unui arbore, iar cînd se bat 
între ei, luînd formă de animale, şamanii se străduiesc să dărîme cui- 
bul adversarului lor (Lehtisalo, op. c/>„ pp. 29-30). 

în toate aceste exemple întîlnim terna centrală a unei ceremonii 
de iniţiere: tăierea în bucăţi a neofitului şi înnoirea mădularelor sale; 
moartea rituală urmată de o reînviere şi cîştigarea unei plenitudini 
mistice. Să reţinem şi motivul Păsării Uriaşe care cloceşte şamanii 
în crengile Copacului Lumii; acesta are o mare însemnătate în mito- 
logiile nord-asiatice, în special în mitologia şamanică. 

VISE INIŢIATICE LA ŞAMANII SAMOIEZI 

Potrivit informatorilor iurak-samoiezi citaţi de Lehtisalo, initie- 
rea propriu-zisă începe cu învăţatul cîntatuîui la tobă: este operaţiunea 



6 Este vorba de o făptură demonică care apare destul de des în mitologiile din 
Asia Centrala şi din Siberia: cf. Anahai, demonul cu un singur ochi al buriaţilor 
(U. HARVA, Die religidsen Vorstellungen, p. 378), Arsari al ciuvaşilor (un singur ochi, 
o singură mînă» un singur picior etc; cf HARVA, id., p. 39), zeiţa tibet una Ral 
Gcingma (un picior, o ţîţă descarnată, un dinte, un ochi etc), zeii Li byin ha ra etc. 
(R. de NEBESKY WOJKOWîTZ, Oractes and Demons of Tibet, Haga, 1956, p. 122). 

7 Cf. KSENOFONTOV, Leghendl pp. 60-61 ; Schamanengeschichtcn, pp, 156-157. 

prin care candidatul ajunge să vadă spiritele. Şamanul Ganykka a 
povestit cum, în timp ce bătea toba, într-o zi, spiritele au coborît şi 
l-au tăiat în bucăţi, retezîndu-i şi mîinile. El a zăcut la pămînt, fără 
cunoştinţă, şapte zile şi şapte nopţi. In tot acest timp, aflîndu-se în 
Cer, sufletul său se plimba însoţit de Spiritul Tunetului şi îl vizita 
pe zeul Mikkulai. 8 

A. A. Popov povesteşte cele ce urmează despre un şaman al avam- 
samoiezilor 9 . Fiind bolnav de vărsat, acesta a rămas trei zile fără 
cunoştinţă, aproape mort, astfel încît era cît pe ce să fie îngropat a 
treia zi. Iniţierea sa a avut loc în acest timp. îşi aminteşte că ar fi 
fost purtat pînă în mijlocul unei mări. Acolo a auzit glasul Bolii sale 
(al vărsatului, mai exact) spunîndu-i: „Ai să primeşti de la Stăpînul 
Apelor puterea de a şamaniza. Numele tău de şaman va fi huottarie 
{Le. % Scufundătorul)." Apoi, Boala a tulburat apele Mării. El a ieşit 
şi a început să urce un Munte. Pe munte a întîlnit o femeie goală 
la sînul căreia a început să sugă. Femeia, care era, se pare, Stăpîna 
Apelor, i-a spus : „Tu eşti copilul meu; de aceea te las să sugi Ia sînul 
meu. Vei avea deîntîmpinat multe greutăţi şi vei obosi foarte tare." 
Bărbatul Stăpînei Apelor, Stăpînul Infernului, i-a dăruit două că- 
lăuze, o hermină şi un şoarece, care îl vor duce în Infern. Ajunşi pe 
o ridicătură de pămînt, călăuzele i-au arătat şapte corturi cu acoperi- 
şurile rupte. EI a intrat în primul cort unde s-a găsit faţă în faţă cu 
locuitorii Lumii infernale şi cu agenţii marii Boli (i.e., vărsatul). 
Aceştia i-au smuls inima si i-au aruncat-o într-o oală încinsă. în alte 
corturi, a făcut cunoştinţă cu Stăpînul Nebuniei şi cu Stăpînii tuturor 
bolilor psihice; tot acolo s-a întîlnit şi cu şamanii răi. A putut astfel 
să cunoască diferitele boli care chinuiesc oamenii. 10 

Candidatul, precedat mereu de călăuzele sale, a sosit apoi în tări- 
mul şamanilor, unde aceştia i-au întărit vocea şi laringele. 11 El a fost 



* T. LEHTISALO, „Entwurf einer Mythologie der Jurak-Samoyeden", Mtmoires 
de la SociMfinnoougricrme. voi. LIII, Helsinki, 1927, p. 146; vezi şi „DerTod und 
die Wiedcrgeburt des kiinftigen Schamanen", p. 3. 

9 A. A. POPOV, „Tavghiiţî. Materiali po etnografii avamskih tavghiiţev", Trudî 
I/istiluta Antropologhri i Etnografii, I. 5, Moscova şi Leningrad, 1936, pp. 84 şi urm-: 
vezi şi LEHTISALO, „DerTod und die WiedergeburT. pp. 3 şi urm, ; E EMSHEIMER, 
„ Schamancntrommel und Trommclbaum'*, Ethnos, voi. IV, 1946, pp. 166-181 
(pp. 173 şi urm.)* 

10 Altfel spus, a învăţat să le cunoască şi să le vindece. 

1 1 L-au învăţat probabil să cînte. 



52 



ŞAMANISMUL 



dus apoi peste Nouă Mări. în mijlocul uneia din ele se afla o insulă, 
în mijlocul insulei un mesteacăn tînăr cu creştetul pînă în Cer. Era 
Arborele Stăpînuiui Pămîntului. La poalele lui creşteau nouă ierburi, 
strămoaşele tuturor plantelor de pe pămînL împrejurul Arborelui se 
întindeau cele Nouă Mări, în fiecare înota cîte o pasăre anumită 
dimpreună cu puii ei; mai multe specii de raţe, o lebădă şi un ere te. 
Candidatul a vizitat pe rînd toate aceste mări; unele erau sărate, altele 
atît de fierbinţi încît nu te puteai apropia nici de mal. După ce le-a 
dat ocol la toate, candidatul a ridicat capul şi a văzut în vîrfui Copa- 
cului oameni 12 aparţinînd mai multor neamuri : samoiezi-tavgy, ruşi, 
dolgani, iakuţi şi tunguşi. A auzit voci care-i spuneau: „S-a hotărît 
să ţi se dea o tobă (altfel spus, cutia unei tobe) făcută din lemnul 
crengilor acestui Arbore." 13 Candidatul a început să zboare înălţîn- 
du-se o data cu păsările acelor Mări. în timp ce se îndepărta, Stăpînul 
Arborelui i-a strigat: „Ia ramura care mi-a căzut, fă-ţi din ea o tobă 
care te va sluji toată viaţa." Această ramură avea trei crengi şi Stă- 
pînul Arborelui i-a poruncit să-şi făurească trei tobe care trebuiau 
să fie păzite de trei femei. Fiecare tobă avea să fie menită unei cere- 
monii anume: una pentru a şamaniza naşterile, alta pentru a tămădui 
bolile, a treia pentru a-i găsi pe oamenii rătăciţi iama în zăpezi. 

Stăpînul Arborelui a înmînat cîte o ramură făpturilor omeneşti 
din creştetul Copacului. Luînd apoi chip omenesc şi scoţîndu-şi trupul 
pînă la piept din trunchiul Arborelui, a adăugat: Numai o singură 
ramură nu o dau şamanilor, căci am păstrat-o pentru restul omenirii. 
Din lemnul ei oamenii îşi vor clădi case sau îl vor folosi şi pentru 
alte nevoi. Eu sînt Copacul care dă viaţă tuturor." Strîngînd cu putere 
ramura primită, candidatul era gata să-şi reia zborul cînd a auzit iarăşi 
o voce dezvăluindu-i darurile vindecătoare a şapte ierburi şi dîndu-i 
anumite îndrumări privind arta de a şamaniza. Dar, a adăugat vocea, 
va trebui sa se căsătorească cu trei femei (ceea ce a şi făcut, de altfel, 
căsătorindu-se cu trei fete orfane pe care le vindecase de vărsat). 

Duna aceea, a ajuns la ţărmul unei mări fără sfîrsit, unde a săsit 
un pîlc de copaci şi şapte pietre. Acestea i-au vorbit pe rînd. Prima 
avea dinţi ca de urs şi o gură ca un coş de nuiele. Ea i-a dezvăluit că 
este piatra de greutate a Pămîntului, apăsînd cu toată puterea asupra 



12 Este vorba de strămoşii neamurilor, care sălăşluiai! în crengile Arborelui 
Lumii, mit pe care îl vom reîntîlnt şi în alte regiuni ale pămîntului (vezi p. 252). 

13 Privitor la simbolismul echivalenţei: tobă = Arborele Lumii si la urmările 
acestuia în tehnica şamanică, vezi mai jos, p. 166. 

ogoarelor ca să nu fie spulberate de vînt. A doua piatra putea să to- 
pească fierul Şamanul a rămas şapte zile în preajma acestor pietre 
şi a aflat astfel la ce puteau ele folosi oamenilor. 

Cele două călăuze, şoarecele şi hermina, l-au condus către un 
munte înalt cu creştetul ca o cupolă. Acolo, el a zărit o deschidere 
în munte şi printr-însa a pătruns într-o peşteră luminoasă, acoperită 
de oglinzi, în mijlocul căreia se afla ceva care strălucea ca un foc. 
La lumina îui a zărit două femei goale, dar păroase ca renii. 14 Şi-a 
dat seama apoi că acolo nu ardea nici un foc, ci că lumina venea 
printr-o deschizătură, de sus. Una din cele două femei i-a spus că 
e însărcinata şi că va naşte doi reni : unul va fi animalul sacrificial 15 
al dolganilor şi evencilor, iar celălalt animalul sacrificial al tribului 
tavgy. Femeia i-a dat un fir de par care-i va putea fi de folos cînd 
va trebui să şamanizeze în folosul vînătoarei de reni. Cealaltă femeie 
avea să dea şi ea naştere la doi reni, simboluri ale animalelor de po- 
vară si de tracţiune ale omului, precum şi ale celor ce-i vor servi ca 
hrană. Peştera avea două deschideri : una spre nord şi alta spre sud. 
Prin fiecare din acestea, femeile au trimis cîte o femelă de ren oa- 
menilor pădurii (evencilor şi dolganilor), A doua femeie i-a dăruit 
şi ea, la rîndu-i, un fir de păr. Atunci cînd şamanizează, spiritul şa- 
manului pleacă spre peştera aceasta. 

Apoi viitorul şaman a ajuns într-un pustiu şi a zărit la mare 
depărtare un munte. După trei zile de mers neîntrerupt a sosit la poa- 
lele acestuia, a pătruns în el printr-o gură de peşteră şi a zărit înăun- 
tru un om gol care aţîţa un foc cu ajutorul unor foaie. La foc ardea 
un cazan „mare cît jumătate din întregul pămînt". Omul l-a zărit pe 
candidat şi l-a apucat cu nişte cleşti de fier uriaşi. „Sînt mort! 1 * a 
mai avut timp să gîndească viitorul şaman. Omul din peşteră i-a tăiat 
capul, i-a sfîrtecat trupul în bucăţi şi a aruncat totul în cazan. Trupul 
lui a fiert în cazanul clocotind timp de trei ani. Trei nicovale se aflau 
de asemeni în peşteră şi pe cea de-a treia nicovală, cea pentru făurirea 
marilor şamani, fierarul cel gol i-a forjat capul cu ciocanul înroşit, 
l-a aruncat apoi capul într-una din cele trei oale din peşteră, cea plină 
cu apă foarte rece. Cu aceasta ocazie, şamanului i s-a arătat că atunci 
cînd va fi chemat să vindece un bolnav, dacă apa va fi fierbinte, 



14 Ele sînl personificări ale Mamei Animalelor, făptură mitică avînd un mare rol 
în religiile arctice şi siberiene. 

15 Adică, bolnavul îl va lisa să plece în libertate, 

bolnavul se va prăpădi şi zadarnică va fi orice încercare de a şama- 
niza. Dacă apa va fi călduţă, bolnavul va fi vindecat, în cele din 
urmă. Apa rece ca gheaţa arată că omul este sănătos. 

Fierarul a pescuit după aceea oasele şamanului care pluteau în- 
tr-un rîu, Ie-a pus cap la cap şi le-a acoperit cu carne. Numărîndu-le, 
fierarul a descoperit trei oase în plus; ca atare, candidatul trebuia 
să-şi facă trei mantii şamanice. Din nou, fierarul i-a forjat capul 
şamanului şi 1-a învăţat cum se citesc literele dinăuntru. I-a schimbat 
cu desăvîrşire ochii şi de aceea, atunci cînd şamanizează, şamanul 
nu vede cu ochii săi de carne, ci cu ochii mistici. I-a străpuns ure- 
chile, facîndu-1 capabil să înţeleagă limba plantelor. Apoi, candidatul 
s-a pomenit pe un vîrf de munte şi, în sfirşit, s-a trezit în iurta de 
acasă, înconjurat de ai săi. De acum înainte, el va putea să cînte şi 
să şamanizeze întruna fără să mai obosească. 16 

Am reprodus pe larg aceasta poveste pentru conţinutul ei deose- 
bit de bogat din punct de vedere religios şi mitologic. Dacă s-ar fi 
arătat aceeaşi grijă în culegerea mărturiilor altor şamani siberieni, 
poate că n-am fi fost reduşi niciodată la obişnuita formulă de de- 
scriere a iniţierii: candidatul a stat inconştient cîteva zile, a visat că 
este tăiat în bucăţi de către spirite şi că este ridicat la Ceruri etc. 
Putem uşor vedea că extazul iniţiatic urmează îndeaproape anumite 
motive paradigmatice: candidatul întîlneşte mai multe făpturi divine 
(Stăpîna Apelor, Zeul Infernului, Stăpîna Animalelor) înainte de a 
fi dus de animalele-călăuze în Centrul Lumii, în vîrful Muntelui 
Cosmic, acolo unde se află Arborele Lumii şi Stăpînul Universului; 
el primeşte din Arborele Cosmic prin însăşi mîna Stăpînul ui a toate 
lemnul din care-şi va construi toba; făpturi semidemonice îi dez- 
văluie natura şi leacul tuturor bolilor; în sfîrşit, alte făpturi demonice 
îi taie corpul în bucăţi pe care le pun la fiert şi i le schimbă cu mă- 
dulare mai nobile. 

Fiecare din aceste elemente ale povestirii iniţiatice are coerenţă 
şi se încadrează într-un sistem simbolic sau ritual bine cunoscut în 
istoria religiilor. Asupra fiecăruia dintre acestea vom reveni. întreg 
ansamblul constituie o variantă bine articulată a temei universale a 



16 LEHTISALO crede că, în legendele samoiezilor, rolul jucat de fierar este 
secundar şi că, mai ales în povestiri precum cea pe care am citat-o mai sus, se între- 
vede o influenţă străină („DerTod und dic Wiedergeburr\ p. 13). într-adevăr, relaţiile 
dintre şamanism şi metalurgie sini mult mai importante în mitologia şi credinţele 
buriate. Vezi, mai departe, pp. 429 şi urm. 

morţii şi învierii mistice a candidatului prin intermediul unei coborîri 
în Infem şi al unei suiri la Cer. 



INIŢIEREA LA TUNGUŞI, BURI AŢI ETC. 

Aceeaşi schemă simbolică se întîtneşte şi la alte popoare sibe- 
riene. Şamanul tungus Ivan Ciolko spune că un viitor şaman trebuie 
să se îmbolnăvească, să i se taie trupul în bucăţi şi sîngele să-i fie 
băut de duhurile rele (saargi). Acestea — care sînt, de fapt, suflete» 
de şamani morţi — îi azvîrlă capul într-un cazan, apoi îl forjează, 
apucîndu-1 cu totul felul de piese metalice care vor face apoi parte 
din costumul ritual. 17 Un alt şaman tungus povestea că el a fost 
bolnav un an întreg. în tot acest timp, el cînta ca să se simtă mai bine 
şt să reziste. Şamanii strămoşi veneau şi-I iniţiau : l-au străpuns cu 
săgeţile pînă şi-a pierdut cunoştinţa şi a căzut la pămînt; atunci i-au 
tăiat carnea, i-au smuls oasele şi i le-au numărat; dacă i-ar fi lipsit 
vreunul, n-ar fi putut ajunge şaman. In timpul acestei operaţii care 
a durat destul de mult, n-a mîncat şi n-a băut timp de un an (Kseno- 
fontov, LeghendU p. 103; Schamanengeschichten, pp. 212-213). 

Deşi buriaţii au ceremonii publice foarte complexe de consacrare 
şamanică, ei cunosc totuşi şi aşa-numitele „boli-vise" de tip iniţiatic. 
Ksenofontov descrie experienţele unui şaman, Mihail Stepanov: 
acesta ştie că, înainte de a deveni şaman, candidatul trebuie să fie 
bolnav mai multă vreme; sufletele strămoş ilor-ş am ani îl înconjoară 
atunci, îl chinuiesc, îl lovesc, îl taie cu cuţitul etc. în tot acest timp, 
viitorul şaman zace lipsit de cunoştinţă; faţa şi mîinile lui sînt vinete, 
inima abia îi mai bate (Ksenofontov, Leghendl, p. 101 ; Schamanen- 
geschichten, p. 208). Potrivit altui şaman buriat, Bulagat Buciatceiev, 
spiritele strămoşilor duc sufletul candidatului în faţa „Adunării 
Şaitanilor" în Cer şi acolo îi dau învăţătură. După iniţiere i se fierbe 
camea ca să poată şamaniza. în timpul acestor torturi iniţiatice, şa- 
manul zace ca şi mort vreme de şapte zile şi şapte nopţi. Cu această 
ocazie rudele (cu excepţia femeilor) se apropie de el şi cîntă: „Şa- 
manul nostru învie şi o să ne vindece!" Atunci cînd trupul lui este 
sfîşiat de strămoşi şi fiert în cazan, nici un străin nu-1 poate atinge 
(UI, p. 101 ; Schamanertgeschichten, pp. 209-210). 



t7 KSENOFONTOV , Leghendl p. 102; Schamanengcschichten, p. 211. 

Aceleaşi experienţe se regăsesc şi în alte părţi. 18 O femeie din 
etnia teleuţilor a ajuns şamană după ce, într-o viziune, s-a văzut în 
prezenţa unor oameni necunoscuţi care îi tăiau trupul în bucăţi şi i-l 
azvîrleau la fiert într-o oală. 19 Potrivit tradiţiilor atestate la şamanii 
altaici, duhurile strămoşilor le mănîncă carnea, le beau sîngeîe, le 
sfîşie pîntecele etc. 20 Şamanul kazak-kirghiz {baqga) afirmă: „Am 
în cer cinci duhuri care mă taie cu 40 de cuţite, mă străpung cu 40 
de cuie etc/* 21 

Experienţa extatică a sfîşierii trupului urmată de o înnoire a 
tuturor mădularelor este cunoscută şi de eschimoşi. Ei vorbesc despre 
un animal (urs, morsă, vacă de mare etc.) care îl răneşte pe viitorul 
şaman, îl sfîşie sau îl devorează; mai tîrziu o carne nouă îi creşte 
pe oase (Lchtisalo, pp, 20 şi urm.). Uneori, chiar animalul care îl tor- 
turează devine spiritul ajutător al viitorului şaman (W. ţ pp. 21-22). 
De obicei, asemenea cazuri de vocaţie spontană se manifestă, dacă 
nu printr-o boală, cel puţin printr-un accident neobişnuit (lupta cu 
un animal marin, o cădere sub gheaţă etc.) care îl răneşte serios pe 
viitorul şaman. Dar, în cea mai mare parte, şamanii eschimoşi urmă- 
resc ei înşişi iniţierea extatică şi, în cursul acestei iniţieri, suferă multe 
încercări grele, uneori comparabile cu sfîrtecările şamanului din 
Siberia şi Asia Centrală. în cazul de faţă, este vorba de o experienţă 
mistică a morţii şi învierii provocată de contemplarea propriului 
schelet, asupra căreia vom reveni îndată. Pentru moment, să cităm 
cîteva experienţe iniţiatice paralele cu faptele pe care le-am examinat 
pînă acum. 



18 Cf. H. FINDEISEN, Schamanentum, dargestellt am Beispiel der Besessenheits- 
priester nordeurasiarischer Volkcr. Stimgart, 1957, pp. 36 şi urm. 

19 N. P. DYRENKOWa, citată de V. I. PROPP, Le rădici storiche dei raceonti di 
fate, Torino, 1949 (ediţia rusească datează din 1946), p. 154. La populaţiile bhaiga 
şi gond, şamanul primordial le cere fiilor, fraţilor, precum şi discipolului său să-i 
fiarbă trupul într-un cazan vreme de 12 ani; cf R. RAHMANN. ..Shamanistîc and 
Related Phenomcna in Northern and Middle India", în Anthropos, LIV, 1959, 
pp. 681-760 (pp. 726-727). Vezi alte exemple în H. FINDEISEN, Schamanentum, 
pp. 52 si urm. 

20 A. V. ANOHIN. Matenalîpo ţamanstvu u allaiţev, p. 131; LEHT1SALO, „Der 
Tod und die Wiedergeburt", p. 18. 

21 W. RADLOV, Proben der Votkstiteratur der tiirkischen Slâmme Siid-Sihiriens. 
voi. IV. Si. Petersburg. 1870, p. 60 şi Aus Sibinen. Lase Blatter aus dem Tagebuth eines 
reisenden Unguisten, II, Leipzig, 1884, p. 65; LEHT1SALO, op. cit., p. 18. 

INIŢIEREA VRĂJITORILOR AUSTRALIENI 

Primii observatori au evidenţiat de la început faptul că anumite 
iniţieri ale vraci lor- vrăjitori {medtcine-men) australieni comportă o 
moarte rituală şi înnoirea mădularelor candidatului, acţiune săvîrşită 
fie de către spirite, fie de către sufletele defuncţilor. Astfel, colonelul 
Collins ( care şi-a publicat observaţiile în 1798) relatează că la triburile 
din Port Jackson puteai deveni medicine-man dacă dormeai pe un mor- 
mînt. „Spiritul mortului 1 * venea la neofit, îl apuca de gîtlej, îl des- 
chidea, îi scotea viscerele, i le înlocuia şi rana se vindeca de la sine. 22 

Studii recente au confirmai şi completat pe deplin aceste infor- 
maţii. Potrivit datelor culese de Howitt, populaţiile wotjoballuk cred 
că o fiinţă supranaturală, Ngatya, îl consacră pe medicine-man: el 
îi deschide pîntecul şi îi introduce în trup cristale de stîncă ce îi vor 
conferi vraciului putere magică. 25 Ca să creeze un medicine-man, cei 
din tribul cuahlayi procedează astfel: îl duc pe tînărul ales într-un 
cimitir şi îl lasă acolo, legat, timp de mai multe nopţi. De îndată ce 
neofitul rămîne singur, îşi fac apariţia numeroase animale care vin, 
îl ating şi încep să îl lingă. Apoi îşi face apariţia un om cu un cio- 
mag; el îi împlîmă ciomagul în cap şi în rana astfel deschisă însă- 
mînţeaza o piatră magică de mărimea unui ou. La urmă, apar spiritele 
care murmură cîntece magice şi iniţiatice, instruindu-1 astfel pe neo- 
fit în arta vindecării. 24 

La băştinaşii din Warburton Ranges (Australia Occidentală), ini- 
ţierea se petrece astfel: aspirantul intră într-o peşteră şi acolo doi 
eroi totemici (pisica sălbatică şi struţul emu) îl ucid, îi deschid trupul, 
îi scot organele şi i le înlocuiesc cu o substanţă magică. Ei scot de 
asemenea libia şi omoplatul, le usucă şi, înainte de a le înlocui, le 
îmbibă cu aceleaşi substanţe. In timpul acestei încercări iniţi atice, 
aspirantul este supravegheat de maestrul iniţiator, care întreţine 
focurile aprinse şi îi controlează experienţele extatice. 25 



22 COLLINS, citat dc A, W. HOWITT, The Native Tribes of South-East Australia, 
Londra, 1904, p. 405; vezi şi M MAUSS, L' origine des pouvoirs magiques dans Ies 
sociitis austraiiennes. 1904 (republicat în H. HUBERT şi M. MAUSS. Milanges d'his- 
toire des religions, ed. a 2-a, Paris, 1929), pp. 131-187. 

23 A. W. HOWITT, „On Australian Medicinc Men". Journal of the Royal Anthra- 
pological Institute. XVI. 1 887, pp. 23-58 (p. 48) şi The Native Tribes of South-East 
Australia, p. 404. 

24 K. LANGLOH PARKER, The Euahlayi Tribe. Londra, 1905, pp. 25-26. 

25 A. P. ELKIN, The Australian Aborigines. Sydney -Londra. 1938. p. 223. 



58 



ŞAMANISMUL 



Populaţiile arunta cunosc trei metode de a iniţia vrac ii- vrăjitori : 
1. prin ir unt ar inia sau „spirite"; 2. prin Eruncha (adică spiritele oa- 
menilor Eruncha care au trăit în timpurile mitice numite Alchera); 
3. prin alţi vraci-vrăjitori. în primul caz, candidatul se apropie de 
gura unei peşteri şi adoarme. Atunci soseşte un spirit Iruntarinia care 
„aruncă în el cu o lance nevăzută ce îi perforează ceafa, îi străpunge 
limba şi îi iese prin gură". Limba candidatului rămîne găurită şi prin 
orificiul astfel perforat poate trece uşor degetul mic. A doua lance 
nevăzută îi desprinde capul de corp şi victima moare. Iruntarinia îl 
duce înăuntrul peşterii care este foarte adîncă şi în care, se crede, 
aceste spirite trăiesc învăluite într-o lumină perpetuă, în preajma 
unor izvoare veşnic proaspete (este vorba de paradisul imaginat de 
tribul arunta). în peşteră spiritul îi îndepărtează viscerele înlocuin- 
du-i-le cu altele noi. Candidatul revine la viaţă, dar, o vreme, este 
nebun. Spiritele Iruntarinia — care rămîn invizibile pentru toţi 
oamenii, cu excepţia vracilor- vrăjitori — îl duc în cele din urmă în 
sat. Datina îi interzice să vindece vreme de un an. Dacă între timp 
gaura din limba lui s-a închis, aspirantul renunţă deoarece se crede 
ca virtuţile lui magice s-au risipit. In această perioadă el învaţă de 
Ia ceilalţi vraci-vrăjitori tainele meseriei, în special cum să folosească 
bucăţelele de cuarţ (atnongara) 26 pe care Iruntarinia i le-au introdus 
în corp. 27 

A doua modalitate de a califica un medicine-man este mult ase- 
mănătoare cu prima, cu deosebirea că spiritele Eruncha, în loc să ducă 
aspirantul într-o peşteră, îl poartă cu ele în măruntaiele pămîntului, 
în adînc. în sfîrşit, a treia metodă comportă un prelungit ritual în 
deşert unde candidatul trebuie să suporte fără crîcnire operaţia 
săvîrşită de doi bătrîni vraci-vrăjitori: aceştia îi freacă trupul cu 
cristale de stîncă, răzuindu-i pielea, îl împung cu aceste cristale în 
cap, îl străpung sub o unghie de la mina dreaptă şi îi fac o incizie 
în limbă. La sfîrşit, l se desenează pe frunte „mîna diavolului", erun- 
childa, Eruncha fiind spiritul răului la populaţiile arunta. Pe trup i 
se practică un alt desen avînd în centru o linie neagră ce-1 reprezintă 
pe Eruncha, iar împrejurul ei alte linii simbol izînd, pare-se, cristalele 



26 Cu privire la aceste pietre magice, vezi mai jos, nota 29. 

27 B. SPENCER şi F. GILLEN, The Native Tribes of Centrat Australia, Londra, 1899, 
pp. 522 şi urm., şi The Arunta. A Study of a Stone Age People? Londra, 1927, voL LI, 
pp< 391 şi urm. 

magice pe care Ie poartă în trup. După această iniţiere, candidatul 
este supus unui regim special comportînd numeroase tabuuri. 28 

llpailurkna, un vrăjitor vestit din tribul unmatjera, le-a povestit 
Iui Spencer şi Gillen că „atunci cînd a devenit medic ine-man, un înţe- 
lept bătrîn i-a azvîrlit cu o prastie-lance cîteva pietre atnongara 29 . 
Unele pietre l-au lovit în piept, altele i-au străpuns capul dintr-o tîra- 
plă în alta şi l-au ucis. Apoi, bătrîn ui i-a scos toate măruntaiele — 
intestinul, ficatul, inima şi plămînii — şi 1-a lăsat o noapte întreagă 
să zacă în ţărînă. A doua zi a venit, s-a uitat la el şi, după ce i-a înfipt 
alte pietre atnongara în trup, în mîini şi în picioare, 1-a acoperit cu 
frunze; apoi a cîntat aplecat peste trupul lui pînă cînd acesta a prins 
viaţă şi a început să respire. L-a înzestrat apoi cu măruntaie noi, î-a 
introdus şi alte atnongara în corp, i-a frămîntat capul cu mîinile, ceea 
ce l-a făcut să se însufleţească şi să sară în picioare. Atunci, bătrînul 
medicine-man i-a dat să bea apă şi să mănînce nişte carne plină de 
pietre atnongara. Cînd s-a trezit, candidatul nu ştia unde se află. 
« Cred că sînt pierdut! », şi-a spus. Dar, privind împrejurul lui» l-a 
zărit pe bătrîn care-i spunea: « Nu, nu eşti pierdut: te-am ucis cu 
mult timp în urmă. » llpailurkna uitase cu totul despre viaţa lui tre- 
cută. Bătrînul l-a adus în tabără, i-a arătat-o pe soţia sa, lubra, de 
care candidatul uitase cu totul. Ciudata lui reîntoarcere, comportarea 
sa cu totul stranie i-au făcut pe membrii tribului să înţeleagă de 
îndată că omul devenise medicine-man " m 

La populaţia tribului warramunga, iniţierea o fac spiritele pun- 
tidir, asemănătoare spiritelor Iruntahnia ale populaţiei arunta. Un 
medicine-man le-a povestit lui Spencer şi Gillen că a fost urmărit timp 
de două zile de două spirite care spuneau că sînt „tatăl şi fratele" lui. 
In a doua noapte, spiritele s-au apropiat iarăşi de el şi l-au omorît. 
„în timp ce zăcea mort, ele i-au scos măruntaiele din trup şi i le-au 
înlocuit cu altele noi : la urmă, i-au vîrît în trup un mic şarpe care î-a 
dat puteri de vindecător" (The Northern Tribes, p, 484). 

O experienţă asemănătoare a avut loc cu prilejul celei de-a doua 
iniţieri a celor din tribul warramunga, care, după spusele lui Spencer 



28 The Native Tribes, pp. 526 şt urm.; The Artmta, II, pp. 394 şi urm. 

29 „Se consideră că un medicine-man poate scoate oricînd voieşte aceste pietre 
atnongara, care sînt nişte mici cristale, din corpul lui, unde se crede că sînt ele împrăş- 
tiate. Puterea unui medicine-man e dată, de fapt, de posedarea acestor pietre. 11 {SPEN- 
CER şi GILLEN, The Northern Trihes of Centrai Australia, Londra, 1904, p. 480, nota 1). 

30 SPENCER şi GILLEN, The Northern Trihes p pp. 480-481. 

şi Gillen (ibid. y p. 485), este şi mai misterioasă. Candidaţii trebuie 
să meargă sau să stea în picioare încontinuu pînă cînd se prăbuşesc 
extenuaţi şi fără cunoştinţă. „Atunci li se deschide burta şi, ca de 
obicei, li se scot măruntaiele care se înlocuiesc cu altele noi. " în cap 
Ii se introduce un şarpe, iar nasul le este străpuns cu un obiect magic 
(kupitja) care le va sluji apoi la tămăduit bolnavii. Aceste obiecte 
au fost făurite în timpurile mitice Alcheringa de nişte şerpi plini de 
o mare putere (id, f p. 486). 

La populaţiile binbinga, vracii-vrăjitori au fost consacraţi, se spu- 
ne, de două spirite, Mundadji şi Munkaninji (tată şi fiu). Vrăjitorul 
Kurkutji a povestit cum, intrînd într-o bună zi într-o peşteră, 1-a aflat 
acolo pe bătrînul Mundadji care 1-a apucat de gîtlej şi 1-a omorît. 
„Mundadji i-a spintecat abdomenul, i-a scos organele interne şi, 
înlocuindu-i-le cu propriile sale măruntaie, a pus înăuntru şi un nu- 
măr de pietre magice. Cînd a isprăvit toate astea, s-a apropiat spiritul 
mai tînăr, Munkaninji, şi i-a redai viaţa; el 1-a anunţat că era acum 
medici ne- man şi I-a învăţat cum să extragă oasele şi să-i elibereze 
pe oameni de un destin potrivnic. După ce 1-a înălţat pe viitorul şa- 
man pînă în înaltul cerului, 1-a readus pe pămînt, în tabăra unde tribul 
său îl bocea crezîndu-I mort. A rămas aşa multă vreme în stare de 
semiconştienţă, apoi treptat şi-a revenit în simţiri. Băştinaşii au în- 
ţeles că devenise medicine-man. Cînd săvîrşeşte o operaţie magică, 
se crede că spiritul Munkaninji stă lîngă vrăjitor ca să-1 supravegheze 
fără să fie văzut de profani. Cînd extrage un os — operaţie săvîrşită 
de obicei în taina nopţii — Kurkutji suge mai întîi o anumită cantitate 
de sînge din pîntecele bolnavului. Apoi, el face pase de-a lungul tru- 
pului acestuia, îi aplică lovituri cu pumnul închis, ÎI frămîntă mărunt 
şi îl suge în afară pînă cînd osul este scos şi îndată îl aruncă, înainte 
ca vreunul din cei de faţă să poată observa ceva, către colţul în care 
Munkaninji stă ghemuit şi cu privirile aţintite calm asupra întregii 
operaţii. în sfîrşit, Kurkutji le spune celor din asistenţă că trebuie 
să se ducă spre Munkaninji ca să-i ceară voie să arate osul; după ce 
dobîndeste încuviinţarea acestuia, se îndreaptă spre locul în care a 
ascuns în prealabil un alt os şi îl arată asistenţei 14 (ibid. t pp, 487-488). 

în tribul mara, tehnica este aproape identică. Cel care doreşte să 
devină vraci -vrăjitor aprinde un foc şi arde grăsime reuşind să atragă 
în acest fel două spirite Minungarra. Acestea se apropie şi încura- 
jează candidatul, asigurîndu-1 că nu îl vor ucide pe de-a întregul. 
„Mai întîi, îl fac să nu simtă nimic şi îi scot măruntaiele pe care i 

le înlocuiesc cu acelea ale unuia din spirite. Apoi i se dă din nou 
viaţă, i se spune că e! este de-acum vraci-vrăjitor, i se arată cum se 
pot extrage oasele, cum se pot îndepărta farmecele rele; apoi este 
dus în Cer. în cele din urmă, este pogorît din nou pe pămînt şi lăsat 
în apropierea taberei unde îl găsesc prietenii care îl jeleau... între 
puterile pe care le are un medicîne-man din tribul mara, se numără 
şi aceea de a se putea urca în timpul nopţii, de-a lungul unei funii 
care rămîne nevăzută restului muritorilor, pînă în Cer unde poate sta 
de vorbă cu spiritele cereşti* 1 (id., p. 488 ; cu privire la alte aspecte 
ale iniţierii vindecătorilor australieni, vezi mai jos, pp. 136 şi urm.). 



PARALELE 

AUSTRALIA -SIBERIA -AMERICA DE SUD ETC 

După cum am văzut, analogia dintre iniţierile şamanilor siberieni 
şi acelea ale vracilor-vrăjitori australieni este destul de accentuată. 
Şi într-un caz şi în celălalt, candidatul suferă, pe de o parte, din par- 
tea unor strămoşi sau a unor fiinţe semidivine, o operaţie care com- 
portă sfîşierea în bucăţi a trupului şi înnoirea oaselor şi a organelor 
interne. Şi într-un caz si în celălalt, această operaţie are loc într-un 
„infern^ sau comportă o coborîre în infern. Cil priveşte pietrele de 
cuarţ sau alte obiecte magice despre care se spune că le introduc 
spiritele în corpul candidatului australian 31 , această practică are 
numai o însemnătate minoră la siberieni. într-adevăr, aşa cum am 
văzut, doar rareori se face aluzie la bucăţile de fier sau la alte obiec- 
te puse la topit în acelaşi cazan în care au fost aruncate oasele şi car- 
nea viitorilor şamani. O altă diferenţă separă Siberia de Australia: 
majoritatea şamanilor sînt aleşi pentru şamanism de către zei şi spi- 
rite, în timp ce în Australia, vocaţia unui medicine-man pare să fie 
atît rezultatul unei căutări voite din partea candidatului, cît şi acela 
al unei „alegeri*' spontane din partea zeilor sau a spiritelor. 

Pe de altă parte, trebuie adăugat că metodele iniţiatice ale vrăjito- 
rilor australieni nu se reduc la tipurile pe care le-am citat deja (vezi, 

31 Despre importanţa arătată de vracii-vrăjitori australieni cristalelor de stîncă, 
vezi mai jos pp- 1 39 şi urm. Se crede că aceste cristale au fost azvîrlite din Cer de 
Fiinţele Supreme sau că au fost detaşate din tronurile cereşti de către aceste zeităţi. 
Ele au. aşadar, o putere magico- religioasă de tip uranian. 

mai jos, pp. 137 şi urni.). Deşi elementul important al unei iniţieri 
pare să fie sfîşierea în bucăţi a trupului şi substituirea organelor 
interne, există şi alte mijloace de consacrare a unui medicine-man ; 
în primul rînd experienţa extatică a unei suiri la Cer şi a unei învă- 
ţături primite din partea fiinţelor cereşti. Uneori, iniţierea comporta 
atît ruperea în bucăţi a candidatului, cît şi suirea sa la Cer (acesta 
este cazul, am văzut, la triburile binbinga şi mara). în alte părţi, ini- 
ţierea se săvîrşeşte printr-o coborîre mistică în Iad. La şamanii din 
Siberia şi Asia Centrală găsim toate aceste tipuri de iniţiere. O atare 
simetrie între două grupe de tehnici mistice ale unor populaţii atît 
de îndepărtate spaţial este de mare importanţă pentru istoria generală 
a religiilor. 

Oricum, această analogie între Australia şi Siberia confirmă din 
plin autenticitatea şi vechimea riturilor şamanice de iniţiere. Impor- 
tanţa elementului peşterii în iniţierea unui medicine-man australian 
sugerează, de asemeni, vechimea ritului. Rolul peşterilor în religiile 
paleolitice pare să fi fost destul de important. 32 Pe de altă parte, 
peştera şi labirintul continuă să îndeplinească o funcţie de prim ordin 
în riturile de iniţiere ale altor culturi arhaice (ca, de pildă, la popu- 
laţiile malekula); cele două sînt, într-adevăr, simboluri concrete ale 
unei treceri spre lumea de dincolo, ale unei coborîri în Infern. Po- 
trivit primelor informaţii pe care le-a avut etnografia despre şamanii 
araucanilor din Chile, aceştia îndeplineau iniţierea în peşteri decorate 
adesea cu capete de animale. 33 

La eschimoşii din Smith Sound, candidatul trebuie să se apropie, 
de cu noapte, de o faleză cu peşteri şi să meargă drept în faţă prin 
întuneric. Dacă este sortit să devină şaman, el nimereşte direct într-o 
peşteră, dacă nu, se va lovi de peretele stîncii. De îndată ce intră 
înăuntru, peştera se închide în urma lui şi nu se redeschide decît după 



32 Vezi în fine G. R. LEVY, The Gate of Horn. A Sîudy of the Religious Conceptions 
ofthe Stone Age and iheir Infîuence upon European Thought, Londra, 1948, în special 
pp. 46 şi urm. t 50 şi urm., 151 şi urm.; MARINGER, Vorgeschichtliche Religiotu Zurich 
şi K61n t 1956, pp. 148 şi urm. 

33 A. MfcTRAUX, „Le shamanisme araucan". Revista del Instituto de Antropologia 
de ia Universidad nacioitalde Tucumân, II, 10, Tucumân, 1942, pp. 309-362 (p. 313). 
Şi în Australia există peşteri pictate, dar ele sînt folosite pentru alte rituri. în stadiul 
actual al cunoştinţelor noastre, este dificil de precizat dacă peşterile pictate din Africa 
de Sud au servit cîndva unor ceremonii de iniţiere şamanică; v. LEVY, The Gate of 
Horn, pp. 38-39. 

un răstimp. Candidatul trebuie să profite de aceasta şi să iasă repede; 
altfel, riscă să rămînă închis pentru totdeauna în stîncă. 34 Peşterile 
joacă un rol însemnat şi în iniţierile şamanilor nord- americani ; în peş- 
teră candidaţii au vise iniţiatice şi se întîlnesc cu spiritele lor ajutătoare, 35 

Pe de altă parte, este important să subliniem, de pe acum, para- 
lelele ce se pot evidenţia şi în religiile altor locuri, în ceea ce priveşte 
inserţia unor cristale de stîncă de către spirite şi iniţiatori în trupurile 
candidaţilor. întîlnim această credinţă la populaţiile semang din Ma- 
lacca. 36 Dar ea caracterizează mai ales şamanismul sud-american : „Şa- 
manul cobeno introduce în capul novicelui cristale de stîncă ce îi rod 
creierul şi ochii ajungînd să se substituie acestor organe şi să constituie 
« forţa » lor. u 37 în alte părţi, aceste cristale de stîncă simbolizează 
spiritele ajutătoare ale şamanului (Metraux, op. cit., p. 210). In ge- 
neral, pentru şamanii din America de Sud tropicală, puterea magică 
se concretizează într-o substanţă nevăzută pe care maeştrii o transferă 
asupra novicilor, de la gură la gură (zd., p. 214). „între substanţa ma- 
gică, masă invizibilă, dar tangibilă şi săgeţile, spinii, cristalele de 
stîncă din trupul şamanului nu există vreo deosebire esenţială. Aceste 
obiecte materializează forţa şamanului, care este, la multe triburi, con- 
cepută în forma mai vagă şi oricum abstractă a unei substanţe ma- 
gice" (ibid.t p. 215; cf. Webster, Magic, pp. 20 şi urm.). 

Această trăsătură arhaică ce leagă şamanismul sud-american de 
magia australiană este importantă. Vom vedea îndată că ea nu este 
singura. 38 



34 A. L. KROEBER, „The Eskimo of Smith Sound", Bulletin of the American Mu- 
seum of Natural History, XII. 1 899, pp. 303 şi urm. (p. 307). „Motivul" porţilor care 
se deschid numai iniţiaţilor şi rămîn deschise doar un timp foarte scurt este destul de 
des întîlnit în legendele şamanice şi nu numai în acestea; vezi mai jos, p. 442. 

35 WILLARD Z. PARK, Shamanism în Western North America, pp. 27 şi urm. 

36 P. SCHEBESTA, Ies Pygmees, Paris, 1940, p. 154, Cf şi Ivor EVANS, „Sche- 
besta on the Sacerdo-Therapy of the Semăn gs* 1 , în Journal of the Royal Anthropo- 
togicat Institute, DX, 1930, pp. 115-125 (p. 119): hala, adică medicine-man al tribului 
semang, vindeca prin intermediul cristalelor de cuarţ, care pot fi dobîndite de la Cenoi. 
Aceştia sînt spirite celeste. Ele locuiesc uneori chiar în cristale şi, în acest caz, se supun 
vraciului hala; cu ajutorul lor, hala vede în cristale răul de care suferă bolnavul şi, 
totodată, mijlocul de vindecare. Remarcăm originea cerească a cristalelor (cenoi); 
ea ne arată sursa puterii de care dispune un media ne-matu Vezi mai jos* p. 139- 

37 A. MFTRAUX, „Le Shamanisme chez Ies Indiens de T Amerique du Sud tropicale", 
p. 216. 

38 în ceea ce priveşte relaţiile culturale dintre Australia şi America de Sud, vezi 
W. KOPPERS, „Die Frage eventueller alter Kulturbeziehungen zwischen Sudamerika 

SFÎŞIEREA IN1ŢIATICĂ ÎN AMERICA DE NORD Şl DE SUD, 

ÎN AFRICA ŞI ÎN INDONEZIA 

într-adevăr, atît vocaţia spontană, cît şi căutarea iniţiatică implică, 
în America de Sud, în Australia sau Siberia, fie o boală misterioasă, 
fie un ritual mai mult sau mai puţin simbolic al morţii mistice, suge- 
rată uneori printr-o rupere în bucăţi a trupului şi printr-o înnoire a 
viscerelor candidatului. 

La araucani, elecţia se manifestă de obicei printr-o boală ne- 
aşteptată : tînărul aspirant cade „ca mort" şi, cînd îşi revine în simţiri, 
declară că va deveni machi} 9 Fiica unui trib de pescari i-a povestit 
lui P. Housse: „Culegeam scoici printre stînci, cînd am simţit un fel 
de lovitură în piept şi o voce foarte clară care, dinăuntru, îmi spunea: 
« Fă-te machi] Aceasta este voinţa mea ! » în aceeaşi clipă, violente 
dureri de măruntaie m-au făcut să-mi pierd cunoştinţa. în chip 
neîndoios, însuşi stăpînul oamenilor, Ngenechen, cobora în mine" 
(Metraux, Le shamanisme araucan, p. 316). 

în general, aşa cum remarcă pe bună dreptate Mătraux, moar- 
tea simbolică a şamanului este sugerată de leşinurile îndelungate şi 
de somnul letargic al candidatului. 40 Aspirantul y amâna din Ţara de 
Foc îşi răzuieşte faţa pînă cînd apare un al doilea şi uneori un al 
treilea rînd de piele, „pielea cea nouă", văzută numai de cei iniţiaţi, 41 



und Siidost- Austral ierT \ Proceedings XX/fi Inter. Congress of Americanists, New York, 
1928, ibid. t New York, 1930, pp. 678-686. Cf şi P. RIVET, „Les Melano-Polynesîens 
et Ies Austral iens en Amerique 4 \ Anthropos, XX, 1925, pp. 51-54, apropieri lingvis- 
tice între patagonezi şi australieni (p. 52). Cf şi, mai jos, pp. 137 şi urm. 

39 A. METRAUX, Le shamanisme araucan, p. 315. 

40 A. M£TRAUX, „Le Shamanisme chez Ies Indiens de l'Amerique du Sud tropi- 
cale", p. 339. 

41 M. GUSINDE, „Uneecoie d'hommes-medecine chez ies Yamanas de la Terre 
de Feu", Revite Ciha, nr. 60, aug. 1947, pp. 2 159-2 162: „Pielea cea veche trebuie 
să dispară şi să facă loc unei pelicule delicate şi translucide. Dacă după primele 
săptămîni de răzuire şi de vopsire ea începe să se vadă — cel puţin în mintea şi ve- 
deniile unor yakamush {- medicine-man) experimentaţi — bătrînii iniţiaţi încep să nu 
mai aibă nici o îndoială cu privire Ia capacităţile candidatului. Din această clipă el 
trebuie să-şi dubleze eforturile şi să-şi frece în continuare delicat obrajii pînă cînd 
apare o a treia piele mai fină şi mai gingaşa; ea este atît de sensibilă încît cea mai 
mica atingere provoacă mari dureri. Cînd a atins, în cele din urmă, acest stadiu, in- 
struirea obişnuită a candidatului, aceea pe care poate s-o ofere un yakamush Loima, 
se consideră terminată." 

La triburile bakairi, tupi-imba şi la caraib .moartea" provocată prin 
suc de tutun şi „învierea" candidatului sînt riguros atestate. 42 în 
cursul festivităţii de consacrare a şamanului araucan maeştrii iniţia- 
tori şi neofiţii merg cu picioarele goale pe cărbuni aprinşi fără să 
se ardă şi fără ca hainele lor să ia foc. Erau de asemenea văzuţi smul- 
gîndu-şi nasurile sau scoţîndu-şi ochii, „Maestrul iniţiator dădea 
impresia profanilor că îşi smulge limba şi îşi scoate ochii schimbîn- 
du-şi-le cu cele ale candidatului. De asemenea, candidatului i se 
înfigea îh abdomen o nuia care îi ieşea prin şira spinării fără să-1 doară 
şi fără să-i curgă sînge. (Rosales, Hi stor ia general del Regno de Chile, 
voi* h p. 168). Şamanii toba sînt străpunşi în dreptul pieptului cu o 
nuia care intră în ei cu iuţeala glonţului." 43 

Trăsături asemănătoare sînt atestate în şamanismul nord-ameri- 
can. Iniţiatorii maidu îşi pun candidaţii într-o groapă plină de „leac" 
şi îi „omoară" cu un „leac-otravă"; ca urmare a acestei iniţieri, neo- 
fiţii sînt în stare să ţină cu palma goală pietre înroşite în foc» fără 
să păţească nimic. 44 Iniţierea în societatea şamanică „Ghost cere- 
mony" a tribului porno comportă tortura, moartea şi învierea neo- 
fiţilor; aceştia zac la pămînt ca nişte morţi şi sînt acoperiţi cu paie. 
Acelaşi ritual îl întîlnim la triburile de coastă yuki, kuchnom şi 
miwok 45 Ansamblul ceremoniilor iniţiatice ale şamanilor porno 
poartă nume semnificative de „tăiere". 46 La tribul River Patwin, as- 
pirantului la primire într-o societate kuksu i se străpunge, se spune, 
trupul în dreptul buricului cu o săgeată şi o suliţă de către zeul Kuksu 
în persoană; el moare şi este înviat de un şaman. 47 Şamanii tribului 
luiseno se „ucid" unul pe altul cu săgeţile. La populaţiile tlingit, 
prima criză a unui şaman-candidat se manifestă printr-o transă care 
îl doboară. Neofitul menomini este „lapidat" cu obiecte vrăjite de 



42 Ida LUBLINSKI, „Der Medizinmann bei den NaturvGlkem Siidamerikas*\ 
Zeiîschhft fur Ethnologie, voi. 52-53, 1920-1921, pp. 234-263 (pp. 248 şi urm.). 

43 A. M&TRAUX, Le shamanisme araucan, pp. 313-3 14. In cursul iniţierii şama- 
nului warau, „moartea" Iui era anunţată prin strigăte puternice; M&TRAUX, „Le Sha- 
manisme chez ies Indiens de I'Amenque du Sud tropicale", p. 330. 

44 E W GIFFORD, „Southern Maidu Religious Ceremonies", American Anthro- 
pohgist. voi 29, nr. 3, 1927. pp. 214-257 (p. 244). 

45 E M. LOEB, „Tribal Initiations and Secret Socîcties". Univ. of California Publications 
in American Archaeohgy and Ethnology\ XXV, 3, pp. 249-288, Berkeley, 1929 (p. 267). 

45 Ibid., p. 268. 
47 m&, p. 269. 

către maestrul care îl iniţiază; după aceea, el este reînviat. 48 Este 
inutil să mai spunem ca mai peste tot în America de Nord riturile 
de iniţiere ale societăţilor secrete (şamanice sau nu) comportă un ri- 
tual al morţii şi învierii candidatului (Loeb, op. cit., pp. 266 şi urm.). 

Acelaşi simbolism al morţii şi învierii mistice, fie sub forma bolii 
misterioase, fie sub aceea a ceremoniilor de iniţiere şaman ică, se re- 

7 T 1 * 

găseşte şi în alte regiuni de pe glob. La sudanezii din Nubia, prima 
consacrare iniţiatică se numeşte „capul"; se spune că novicelui i se 
„deschide capul pentru ca să poată intra spiritul" 49 . Dar se cunosc 
şi iniţieri pe calea viselor şamanice sau a unor accidente neobişnuite. 
De pildă, un şaman a avut, spre vîrsta de 30 de ani, o serie de vise 
semnificative: el a visat un cal roşu cu pîntecele alb, un leopard care 
i-a pus laba pe umăr, un şarpe care 1-a muşcat — or, toate aceste 
animale joacă un rol important în visele şamanice. La puţin timp 
după aceasta, el a început să tremure, şi-a pierdut cunoştinţa şi a 
început să profetizeze. Era primul semn al „alegerii" sale, dar can- 
didatul a trebuit să mai aştepte încă 1 2 ani pînă cînd a fost consacrat 
Kujur, Un alt şaman nu a avut vise dar, într-o noapte, coliba lui a 
fost lovită de trăsnet şi a zăcut „ca şi mort vreme de două zile" 
(Nadei, op. cit,, pp. 28-29). 

Un vrăjitor amazulu le povesteşte prietenilor săi că a visat un rîu 
care 1-a luat la vale. Trupul îi era slăbit şi spiritul bîntuit de vise. La 
trezire le spune prietenilor: „Trupul mi-e zdrobit azi. Am visat că 
mai mulţi oameni erau pe punctul să mă omoare. Am scăpat, nici 
eu nu ştiu cum. Cînd m-am trezit, o parte a trupului meu simţea di- 
ferit de cealaltă. Trupul meu nu mai era peste tot la fel." 50 

Vis, boală sau ceremonie de iniţiere, elementul central rămîne 
mereu acelaşi: moartea şi învierea simbolică a neofitului, compor- 
tînd o rupere în bucăţi a trupului sub diverse forme (sfîşiere, tăiere, 
despicare a pîntecelui etc). Exemplele ce urmează pun şi mai bine 
în evidenţa uciderea candidatului de către maeştrii săi iniţiatori. 



48 Constance Goddard DU BOIS, „The Religion of the Luiseno Indians", Univ. 
of California Publ. in American Archaeology and Ethnology\ VIII, 1908, p. 81 ; SWAN- 
TON, „The Tlingit Indians", Animal Report, Sureau of American Ethnology, voi. 26, 
1908, p. 466; LOEB, op. cit., pp. 270-278, Cf. şi mai jos, pp. 294 şi urm. 

49 S, F. NADEL, A Study of Shamanism in the Nuba Mouniains, p. 28. 

50 Canon CALLAWAY, The Religious System of the Amazulu, Natal, 1870. pp. 259 
şi urm., citat de P. RADIN, La religion primitive ţtr. fr. t 1941), p. 104. 

Iată prima fază a iniţierii unui medicine-man la malekula 51 : „Un 
Bwili din Lol-narong a primit vizita fiului surorii sale care i-a spus : 
« Vreau să îmi dai ceva. » Bwili i-a spus: « Ai îndeplinit toate ce- 
rinţele? » « Da, le-am îndeplinit. » I-a mai spus; «Te-ai culcat cu vreo 
femeie? » Nepotul i-a răspuns: « Nu. » Bwili i-a zis: « E bine, » 
Atunci i-a spus nepotului : « Vino aici. Culcă-te pe frunza aceasta. » 
Tînărul s-a culcat pe frunză. Bwili şi -a făcut un cuţit din bambus. 
A tăiat braţul tînărul ui şi 1-a pus pe două frunze, A început să rîdă 
de nepotul lui şi acela a răspuns şi el cu un hohot de rîs. I-a tăiat al 
doilea braţ şi î-a aşezat pe frunze lîngă primul. Apoi s-a întors şi au 
început amîndoi să rîdă. A tăiat din încheietura coapsei un picior al 
nepotului şi 1-a aşezat lîngă cele două braţe. Apoi s-a întors şi au 
rîs iarăşi amîndoi. A tăiat după aceea celălalt picior şi l-a aşezat lîngă 
primul. S-a întors şi a rîs. Iar nepotul continua să rîdă. în sfirsit, i-a 
tăiat capul şi l-a aşezat în faţa lui. A rîs şi capul rîdea şi el. Apoi a 
pus capul la loc. A luat braţele şi picioarele tăiate şi le-a pus la loc." 
Urmarea acestei ceremonii in iţi atice cuprinde transformarea vrăji- 
torească a maestrului şi ucenicului său în găini, simbol bine cunoscut 
a! „puterii de a zbura" a şamanilor şi vrăjitorilor în generai, asupra 
căruia vom reveni. 

După o tradiţie a papuaşilor kiwai, într-o noapte, un om a fost 
ucis de un oboro (spiritul unui mort); acesta i-a scos din trup toate 
oasele şi i le-a înlocuit cu oase de oboro. Cînd spiritul I-a reînviat, 
omul era asemeni spiritelor, adică devenise şaman. Oboro i-a dat un 
os cu care putea chema spiritele. 52 

La etnia dayak din Borneo, iniţierea unui manang (adică, şaman) 
cuprinde trei ceremonii diferite, corespunzînd celor trei trepte ale 
şamanismului dayak. Prima treaptă, besudi (cuvînt care înseamnă, 
se pare, „a pipăi, a atinge"), este elementară şi se dobîndeşte în schim- 
bul unei infime sume de bani. Candidatul zace, ca şi cum ar fi bol- 
nav, pe verandă şi ceilalţi manang îi fac pase o noapte întreagă. Se 
presupune că pe această cale i se transmite viitorului şaman modul 
în care va putea descoperi bolile şi modul de a le vindeca prin pal- 
parea pacientului. (Nu este exclus ca, profitînd de această ocazie, 
bătrînii maeştri să introducă „puterea" magică în trupul candidatului 
sub formă de pietricele sau de alte obiecte.) 



51 L W. LAYARD, Malekula : Flyittg Tricksters, Ghosts atid Epileptic s, p. 507. Am 
utilizat traducerea Iui M^TRAUX (P. RADIN, La religion primitive, pp. 99 şi urm.), 

52 G. LANDTMAN, The Kiwai Papuans ofBritish New Guinea, Londra. 1927, p. 325. 

A doua ceremonie, hekliti („deschidere"), este mai complicată 
şi îmbracă un caracter net şaman ic. După o noapte de incantaţii, 
bătrânii martang îl duc pe candidat într-o odaie izolată de celelalte prin 
draperii. „Acolo, după spusele lor, ei îi taie capul şi îi scot creierul; 
după ce l-au spălat bine i-1 pun la loc candidatului, operaţia avînd 
rolul de a-i conferi acestuia o înţelegere clară ca să poată pătrunde 
misterele bolilor şi ale spiritelor rele; ei îi picură aur în ochi pentru 
ca să poată zări sufletele rătăcite şi hoinare; îi aplică gheare în vîrful 
degetelor ca să poată apuca şi ţine strîns aceste suflete; în sfîrşit, îi 
străpung inima cu o săgeată ca să-1 facă milostiv şi plin de iubire 
pentru cei bolnavi şi suferinzi. 4 * 53 Bineînţeles, ceremonia este simbo- 
lică; i se aşază novicelui o nucă de cocos pe creştet, apoi se sparge 
etc. Există şi o a treia ceremonie care desăvîrşeşle iniţierea şamanică 
şi care cuprinde o călătorie extatică în Cer cu ajutorul unei scări ri- 
tualice. Asupra acestei ultime ceremonii vom reveni într-un capi- 
tol ulterior (pp. 129 şi urm.). 

După cum vedem, ne aflăm în prezenţa unei ceremonii simbo- 
lizînd moartea şi învierea candidatului. înlocuirea viscerelor se face 
la modul ritualic de o manieră care nu implică în mod necesar ex- 
perienţa extatică a visului, a bolii sau a nebuniei temporare pe care 
le întîlnim la şamanii australieni sau siberienL Justificarea care se 
dă înlocuirii organelor (pentru a i se conferi candidatului o vedere 
superioară, pentru a-i oferi o inimă milostivă etc.) trădează — dacă 
aşa stau lucrurile - uitarea sensului originar al ritualului. 



INIŢIERI ALE ŞAMANILOR ESCHIMOŞI 

La eschimoşii ammasilik nu discipolul se prezintă în faţa băla- 
nului angakok (plural angakut) ca să fie iniţiat, ci şamanul îşi alege 



53 H. Ling ROTH, The Natives ofSarawak and British North Borneo, Londra, 1896, 
[, pp. 280-281, citind observaţiile publicate de arhidiaconul J. Perham, în Journal 
ofthe Straits Branch of Asiatic Society, 19. 1887, Cf şi L. NYUAK, ..Rcligious Ritcs 
and Customs ofthe Iban or Dyaks of Sarawak". în Anthropos, 1, 1906, pp, 1 1-23, 
165-184, 403-425 (pp. 173 şi urm.); E. H. GOMES. Sevemeen Years among the Sea 
Dyaks ofBomco, Philadelphia, 191 1, pp. 178 şt urm.; şi mitul sfişierii în bucăţi a 
şamanului primordial la populaţia modora gond, în V. ELWIN, Myths of Middle India. 
Londra, 1949, p. 450. 

54 W, THALBITZER, „The Heathen Priests of East Grecnland (angakuty\ XVI. In- 
terna tionaler AmerikanistetiKongress. 1908, Vicna-Leipzig, 1910, 11, pp. 447-464 
(pp. 452 şi urm,). 

discipolul încă de cînd acesta este mic copil. 54 Acesta îi alege dintre 
băieţii de la 6 la 8 ani pe aceia pe cane îi socoteşte mai apţi de iniţiere 
„pentru ca ştiinţa celor mai mari puteri magice să poată fi păstrată 
pentru generaţiile viitoare" (Thalbitzer, „The Heathen Priests", p, 454). 
„Numai anumiţi subiecţi, special dotaţi, visători, vizionari cu pre- 
dispoziţie isterică pot fi aleşi, Cînd un bătrîn angakok găseşte un 
ucenic, iniţierea sa are loc în mare secret, departe de colibă, în 
munţi." 55 Angakok îi spune cum să se izoleze în singurătate, lingă 
un mormînt străvechi, în preajma unui lac şi acolo să frece o piatră 
de alta în aşteptarea a ceea ce are să se întîmple. „Atunci va ieşi un 
urs din lac sau din gheţarul din mijloc, îţi va mînca toată carnea trupu- 
lui, tu vei ajunge schelet si vei muri. Dar îti vei recupera camea, te 
vei trezi la viaţă iar hainele vor zbura spre tine." 56 La eschimoşii din 
Labrador, însuşi Marele Spirit, Torngârsoak, care apare ca un urs alb, 
enorm, va veni şi-1 va devora pe candidat (Weyer, op, cit., p. 429). 
în vestul Groenlandei, cînd apare spiritul, candidatul zace „mort" 
timp de trei zile (ibid.)> 

Este vorba, bineînţeles, de o experienţă extatică a morţii şi a în- 
vierii rituale, în timpul căreia băiatul îşi pierde cunoştinţa pentru o 
vreme. Cît despre reducerea la schelet a discipolului şi reacoperirea 
acestuia cu o carne nouă, este vorba de o trăsătură specifică a iniţierii 
eschimoşilor la care vom reveni imediat, cînd ne vom ocupa de o altă 
tehnică mistica. Neofitul freacă pietrele o vară întreagă, şi chiar mai 
multe veri ia rînd, pînă cînd îşi cîştigă spiritele ajutătoare (Thalbitzer, 
„The Heathen Priests", p. 454; Weyer, op. cit., p. 429); dar în fiecare 
anotimp el îşi caută un nou maestru pentru a-şi putea lărgi 
experienţele (căci fiecare angakok este specializat într-o anumită teh- 
nică) şi a-şi alcătui o ceată de spirite ajutătoare (Thalbitzer, „Les Ma- 
giciens", p. 78). în timp ce freacă pietrele, el este supus la diverse 
tabuuri 57 Un angakok instruieşte cîte 5-6 ucenici deodată (Thalbitzer, 



55 W. THALBITZER, „Les Magiciens esquimaux t leurs conceptions du monde, 
de Târne et de la vie**, Journal de ia Sociiti des Americanism, XXII, Paris, 1930, 
pp. 73-106 (p. 77). Cjf. şi E. M. WEYER Jr., The Eskimos: Their Envîronment and 
Folkways, New Haven, 1932, p. 428. 

56 W. THALBITZER, „Les Magiciens esquimaux", p. 78; „The Heathen Priests", 
p. 454 

57 THALBITZER, „The Heathen Priests", p. 454. Pretutindeni în lume iniţierea 
presupune, indiferent de tipul ei, un anumit număr de tabuuri. Ar fi anost sa studiem 
morfologia stufoasa a acestor interziceri care sînt, în generai, tară interes direct pentru 
cercetarea de faţă. Vezi H. WEBSTER, Taboo. A Sociologica! Siudy, Stanford, 1942, 
în special pp. 273-274. 

„Les Magiciens", p. 79) şi este plătit pentru învăţătura pe care Ie-o 
dă (/A, „Trie Heathen Priests", p. 454; Weyer, pp. 433-434). 58 
La eschimoşii igiulik, lucrurile par deosebite. Cînd un tînăr sau 
o tînără doresc să ajungă şamani, ei se prezintă cu un dar la maestrul 
pe care şi l-au ales şi îi declară: „Am venit la tine pentru că doresc 
să văd/* în aceeaşi seară, şamanul îşi întreabă spiritele „pentru ca 
să îndepărteze orice piedică**. Aspirantul, precum şi familia lui îşi 
mărturisesc păcatele (încălcările tabuurilor etc.) şi facînd acest lu- 
cru se purifică în faţa spiritelor. Perioada de instruire nu este înde- 
lungată, mai ales cînd este vorba de candidaţi de sex masculin. Ea 
poate chiar să nici nu depăşească un răstimp de cinci zile. Dar este 
de la sine înţeles că aspirantul îşi va continua pregătirea în singu- 
rătate. Instruirea are loc dimineaţa, la prînz şi seara, precum şi în 
timpul nopţii. în această perioadă, candidatul mănîncă foarte puţin 
iar familia lui nu ia parte la vînătoare. 59 

Iniţierea propriu-zisă începe cu o operaţie asupra căreia nu dis- 
punem de prea multe informaţii. Din ochiii creierul şi măruntaiele 

ca spiritele 



aurii 



discipolului, bătrînul angakok scoate „sufletul", 
să ştie ce este mai bun în viitorul şaman (Rasmussen, op. ciL t p. 112). 
Ca urmare a acestei „scoateri " a sufletului» candidatul va putea să-şi 
scoată el însuşi sufletul din trup şi să întreprindă lungi călătorii mis- 
tice în spaţiu şi în adîncurile mării (ibid., p. 113). Este posibil ca 
această operaţie misterioasă să se asemene întrucîtva cu tehnicile 
şamanilor australieni pe care le-am studiat mai sus. în orice caz, 
„scoaterea sufletului " din măruntaie camuflează cu greu o „înnoire** 
a viscerelor. 



58 Cu privire la instruirea aspiranţilor, vezi şi STEFANSSON, „The Mackenzie 
Eskimo", în Amhropological papers of the American Museum of Natural History, XIV, 
partea I, 1914, pp. 367 şi urm- , F. BOAS, „The Centra! Eskimo'*, Sixth annual report 
oftheBureau of American Ethnology, 1884-1885, Washington, 1888, pp. 399-675 
(pp. 591 şi urm.); J. W. BILBY, Amomg Vnknown Eskimos. Londra, 1923, pp. 196 şi 
urm. (Insulele Baffin). Krwd RASMUSSEN, Across Arctic America, New York şi Londra, 
1927, pp. 82 şi urm., relatează istoria şamanului Ingjugarjuk care, în cursul izolării 
sale iniţiatice, se simţea „oarecum mort". Apoi, a iniţiat-o chiar el pe cumnata lui 
trăgînd în ea cu o puşcă în care pusese pietre în loc de gloanţe. Un al treilea caz de 
iniţiere vorbeşte despre cinci zile petrecute în apă îngheţata, farâ ca hainele candi- 
datului sa se ude. 

59 Knud RASMUSSEN, Intellectual Culture of the Igiulik Eskimos (Report on the 
Fifth Thule Expeditionl 1921^1924. voi. VIU or. 1, Copenhaga, 1929, pp. 1 1 1 şi urm. 

După aceea, bătrînul şaman îi face rost discipolului de angâkoq, 
care se mai cheamă şi qaumaneq, adică „fulgerul" sau „iluminarea" 
ucenicului, căci angâkoq constă dintr-o „lumină misterioasă pe care 
şamanul o percepe dintr-o dată în trupul său, în cap, înăuntrul cre- 
ierului, un far tainic, un foc inexplicabil, care îl face să vadă în întu- 
neric, atît la propriu, cît şi la figurat, căci, din acest moment, el este 
în stare, chiar şi cu ochii închişi, să vadă prin beznă şi să zărească 
lucrurile şi întîmplările viitoare imperceptibile pentru ceilalţi oa- 
meni ; în acest fel el poate să cunoască atît viitorul, cît şi tainele altora" 
(Rasmussen, op. cit, p. 112). 

Candidatul dobîndeşte această lumină mistică după ce a invo- 
cat, timp de multe ore, spiritele, stînd pe o bancă în coliba sa. Cînd 



stă s-ar înălţa dintr-o dată în aer; el vede pînă foarte departe în faţa 
sa, peste munţi, ca şi cum pămîntul întreg ar fi o cîmpie întinsă iar 
ochii lui i-ar vedea graniţele. Nimic nu-i rămîne ascuns. Şi nu numai 



furate, fie că sînt ascunse şi păzite în ciudate locuri îndepărtate, fie 
că au fost răpite în cer, sau jos, în tărîmul morţilor" (ibid, p. 1 13), 
Vom întîlni şi aici experienţa urcuşului şi a înălţării, chiar şi pe 
aceea a levitaţiei, specifice şamanismului siberian, dar care se întîl- 
neşte şi în alte regiuni putînd fi socotită o trăsătură caracteristică a 
şamanismului în general. Vom avea ocazia să revenim de mai multe 
ori asupra acestor tehnici ale ascensiunii şi asupra semnificaţiei lor 
religioase. Pentru moment, să observăm că experienţa luminii inte- 
rioare care hotărăşte cariera şamanului iglulik este specifică multor 
mistici superioare. Ca să ne limităm la cîteva exemple, să amintim 
că „lumina lăuntrică" (antar jyoîîh) defineşte, în Upanişade, însăşi 
esenţa lui ătman, 60 In tehnicile yoga, în special acelea ale şcolilor 
budiste, lumina diferit colorată indică reuşita anumitor meditaţii. 61 
Tot aşa, Cartea Ubetană a morţilor acordă o mare importanţă luminii 
în care, se pare, se scaldă sufletul muribundului în cursul agoniei şi 
imediat după moarte: de fermitatea cu care aleg lumina orbitoare 



60 Cf. M. ELIADE, Mâphistophâles ei Vandrogyne, Paris, 1962, pp. 27 şi urni. (trad. 
rom. de Alexandra Cuniţa, Meftsîofe! şi androginul, ed. Humanitas, Bucureşti, 1995» 
pp. 18 şi urm.). 

61 Vezi M ELIADE, Le Yoga. ImmortaUti el liberte', Paris, 1954, pp. 198 şi urm. 
(trad. rom. de Walter Fotescu, Yoga. Nemurire şi libertate, ed. Humanitas, Bucureşti, 
1993 şi 1997. pp, 171 şi urm.). 




., este „ca şi cum casa în care 

depinde soarta de după moarte a morţilor (eliberarea sau reîncar- 
narea). 62 în sfîrşit, să nu uităm rolul enorm pe care îl are lumina 
interioară în mistica şi teologia creştină. 63 Toate acestea ar trebui 
să ne determine să apreciem cu mai multă înţelegere experienţele 
şamanilor eschimoşi; există destule motive să credem ca atare ex- 
perienţe mistice au caracterizat cumva omenirea arhaică din cele mai 
îndepărtate epoci. 

CONTEMPLAREA PROPRIULUI SCHELET 

Qaunianeq este o facultate mistică pe care maestrul o dobîndeşte 
în beneficiul discipolului de la Spiritul Lunii, Ea poate fi dobîndită 
şi direct de către discipol cu ajutorul spiritelor morţilor» al Mamei 
earibu, sau al urşilor (Rasmussen, op, cit,, p. 113), Este vorba însă 
întotdeauna de o experienţă personală; aceste fiinţe mistice sînt doar 
sursele de la care, dacă s-a pregătit cum se cuvine, aspirantul este 

înainte chiar de a încerca să-şi cîştige de partea lui unul sau mai 
multe spirite ajutătoare, care sînt un fel de noi „organe mistice" ale 
oricărui şaman, neofitul eschimos trebuie să treacă cu bine o mare 
probă iniţiatică. Această experienţă cere un îndelungat efort de 
asceză fizică şi de contemplaţie avînd ca scop dobîndirea facultăţii 
de a se vedea pe sine ca schelet. Cu privire la acest exerciţiu spiritual, 
şamanii anchetaţi de Rasmussen au dat informaţii destul de vagi, pe 
care ilustrul explorator le rezumă astfel: „Deşi nici un şaman nu 
reuşeşte să explice cum şi de ce, ei pot totuşi, prin puterea supra- 
naturală pe care o primesc, să-şi golească trupul şi de carne şi de 
sînge, încît să le rămînă doar oasele. Ei trebuie atunci să numească 
toate părţile trupului lor şi să menţioneze fiecare os pe nume; pentru 
asta, nu trebuie să folosească limbajul obişnuit, ci doar limbajul spe- 
cial şi sacru al şamanilor, deprins de la maestru. Privindu-se astfel, 
goi şi cu desavîrşire eliberaţi de carnea şi de sîngele lor, materii pe- 
risabile şi trecătoare, ei se consacră, folosind tot limbajul sacru al 
şamanilor, marii lor vocaţii, prin acea parte a trupului lor destinată 



M W. Y. EVANS ♦ WENTZ (ed), The Tibetan Book of the Dead, Londra, ed. a (reia, 
1957, pp. 102 şi urm. 

63 Cf, M. ELI A DE, Mtphistophtfis et l'androgyne t pp. 73 şi urm. {trad. rom., pp. 53 
şi urm.) 

să reziste cît mai mult acţiunii soarelui, vîntului şi timpului după 
moarte" (Rasmussen, op. cit., p. 114). 

Acest important exerciţiu meditativ, care echivalează totodată cu 
o iniţiere (căci dobîndirea spiritelor ajutătoare este riguros legată de 
reuşită), reaminteşte surprinzător visele şamanilor siberieni, cu sin- 
gura diferenţă că reducerea la starea de schelet este în cazul sibe- 
rienilor operată de şamanii -strămoşi sau de alte fiinţe mitice, în timp 
ce la eschimoşi este vorba de o operaţie mentală dobîndită prin asceza 
şi efort personal de concentrare. în ambele situaţii, elementele esen- 
ţiale ale acestei viziuni mistice sînt descărnarea, numărarea şi nu- 
mirea fiecărui os în parte. Şamanul eschimos dobîndeşte această 
viziune în urma unui lung şi greu antrenament. Şamanii siberieni sînt, 
în majoritatea cazurilor, aleşi" şi asistă pasiv la propria lor rupere 
în bucăţi de către fiinţele mitice. Dar în toate aceste cazuri, reducerea 
la schelet marchează o depăşire a condiţiei umane profane şi, plecînd 
de aici, o eliberare a acesteia, 

Rămîne să mai adăugăm că aceasta depăşire nu are întotdeauna 
aceleaşi consecinţe mistice. După cum vom avea ocazia să vedem 
studiind simbolismul costumului şamanic (vezi pp. 146 şi urm.), în 
orizontul spiritual al vînătorilor şi păstorilor, osul reprezintă însăşi 
sursa vieţii, atît a vieţii omeneşti, cît şi a Marii Vieţi Animale, în ge- 
neral. A fi redus la starea de schelet echivalează cu o reintegrare în 
matricea acestei Mari Vieţi, cu o înnoire totală, cu o renaştere mis- 
tică. Dimpotrivă, în anumite tipuri de meditaţie din Asia Centrală, 
de origine sau cel puţin de structură budistă şi tantrică, reducerea 
la starea de schelet are o valoare mai degrabă ascetică şi metafizică: 
ea înseamnă a anticipa lucrarea timpului, a reduce, cu ajutorul gîn- 
dirii, Viaţa la ceea ce este ea în fapt: o iluzie trecătoare în perpetuă 
schimbare (vezi mai jos pp. 397 şi urm.). 

Să remarcăm că atare contemplări sînt vii încă şi în cadrul mis- 
ticii creştine, ceea ce arată, încă o dată, că situaţiile-limită imaginate 
de primele treziri la conştiinţă ale omului arhaic au rămas neschim- 
bate. Există, fără îndoială, o deosebire de conţinut între aceste ex- 
perienţe religioase, aşa cum vom vedea în cazul reducerii la starea 
de schelet la călugării budişti din Asia Centrală. Dar, sub un anume 
aspect, toate aceste experienţe contemplative se echivalează: pretu- 
tindeni ne găsim în faţa voinţei de a depăşi condiţia profană, indivi- 
duală şi de a atinge o perspectivă trans- temporală; fie că este vorba 
de o re- imersie în viaţa originară cu scopul de a dobîndi o înnoire 

spirituală a întregii fiinţe sau (ca în mistica budistă şi în şamanismul 
eschimos) de o eliberare de iluzia carnală, rezultatul este acelaşi: 
a regăsi întrucîtvaînsăşi sursa vieţii spirituale care este „adevăr" şi 
„viaţă", deopotrivă. 



INIŢIERI TRIBALE Şl SOCIETĂŢI SECRETE 

Am pus în evidenţă, în mai multe rînduri, esenţa iniţiatică a 
„morţii" candidatului urmată de „învierea" sa, orice formă ar lua 
acestea: vis extatic, boală, întîmplări neobişnuite sau ritual pur şi 
simplu. într-adevăr, ceremoniile pe care le implică trecerea de la o 
clasă de vîrstă la alta sau intrarea într-o „societate secretă" oarecare 
presupun întotdeauna o serie de rituri care se pot rezuma într-o for- 
mulă comodă: moarte şi înviere a candidatului. Să le amintim pe cele 
mai obişnuite 64 : 

a) Perioadă de recluziune în pădure sau în hăţiş (imagine a lumii 
de dincolo) şi existenţă larvară, aidoma morţilor: interdicţii impuse 
candidaţilor, derivînd din faptul că ei sînt asimilaţi cu defuncţii (un 
mort nu poate mînca anumite mîncâruri sau nu se poate sluji de de- 
gete etc). 

b) Faţa şi corpul mînjite cu cenuşă sau cu substanţe calcaroase 
ca să se obţină efectul de paliditate al spectrelor; măşti funerare. 

c) îngropare simbolică a aspirantului în templu sau în casa idolilor. 

d) Coborîre simbolică în Infern. 

e) Somn hipnotic; băutură care îl lasă pe candidat fără cunoş- 



f) încercări şi probe dificile: aspirantul este bătut cu ciomagul, 
pus să calce cu talpa goală pe jar, este atîmat în aer, i se amputează 
degetele şi este supus şi altor cruzimi. 



64 Cf H. SCHURTZ, Altersklassen und Mâtinerbunde, Berlin, 1902; H. WEBSTER, 
Primitive Secret Societies: a Study in Early Politics and Religion, New York, 1908, 
ed. a 2-a, 1932; A. van GENNEP, Les rites de passage. Paris, 1909; E. M. LOEB, „Tribal 
tnitiations and Secret Societies", Univ. of California Publ. in American Archaeoîogy 
and Ethnology, voi 25, 3, pp. 249-288, Berkeley, 1929; M ELIADE, Naissances 
Mystiques, Paris, 1959 (trad. rom. de Mihaela Grigore Paraschivescu, Naşteri mistice, 
ed. Humanitas, Bucureşti, 1996). Vom reveni asupra problemei într-o carte în 
pregătire, Death and initiation, 

Scopul acestor ritualuri şi probe in iţi atice este să-1 facă pe aspi- 
rant să uite viaţa de dinainte. De aceea, în multe locuri, candidatul 
reîntors în cătun după iniţiere simulează pierderea memoriei; trebuie 
să fie din nou învăţat să meargă, să mănînce, să se îmbrace. Neofiţii 
învaţă îndeobşte un nou limbaj şi capătă un nume nou. Restul comu- 
nităţii îi consideră pe candidaţi, în tot timpul şederii lor în hăţiş, 
morţi, îngropaţi sau înghiţiţi de un monstru sau de un zeu, iar la în- 
toarcerea lor în sat îi priveşte ca pe nişte strigoi, 

Din punct de vedere morfologic, probele iniţiatice ale viitorului 
şaman sînt solidare cu marea categorie a riturilor de trecere şi a ce- 
remoniilor de intrare în societăţile secrete. Cîteodată este greu de 
deosebit între riturile de iniţiere tribală şi cele de intrare într-o so- 
cietate secretă (cum este cazul în Noua Guinee; c/. Loeb, „Tribal 
initiations", p. 254) sau între riturile de admitere într-o societate 
secretă şi cele de iniţiere şamanică (în special cele din America de 
Nord; c/. Loeb, pp. 269 şi urm.). Este vorba, de altfel, în toate aceste 
cazuri de o „încercare" din partea candidatului de a dobîndi puteri. 

în Siberia şi în Asia Centrală nu există rituri iniţiatice de trecere 
de la o clasă la alta. Dar ar fi greşit să se acorde acestui fapt o impor- 
tanţă deosebită pentru a trage de aici concluzii privind eventuala 
origine a riturilor siberiene de iniţiere şamanică, deoarece cele două 
mari categorii de ritualuri (iniţiere tribală — iniţiere şamanică) 
coexistă şi în alte părţi : de exemplu în Australia, în Oceania, în cele 
două Americi. în Australia, lucrurile par să fie chiar destul de lim- 
pezi: deşi se socoteşte că toţi oamenii trebuie să fie iniţiaţi ca să do- 
bîndească statutul de membru al tribului, are loc o nouă iniţiere în 
cazul celor meniţi să devină medicine-man. Această iniţiere îi con- 
feră candidatului puteri diferite de cele ce-i fuseseră atribuite de 
iniţierea în cadrul tribului. Ea este o specializare de vîrf în manipu- 
larea sacrului. Marea deosebire pe care o putem remarca între aceste 
două tipuri de iniţiere constă în importanţa capitală acordată ex- 
perienţei interioare, extatice în cazul celor care aspira la profesia de 
medicine-man. Nu viitorii vraci îşi decid prin propria lor voinţă sta- 
tutul : vocaţia este condiţia sine qua non a acestui statut, şi această 
vocaţie se manifestă îndeosebi printr-o capacitate deosebită de a avea 
experienţe extatice. Vom avea prilejul să revenim asupra acestui 
aspect, pe care îl socotim caracteristic, al şamanismului şi care, în 
cele din urmă, deosebeşte tipul de iniţiere tribală şi de intrare într-o 
societate secretă de o inţiere şamanică propriu-zisă. 



76 



ŞAMANISMUL 



Să mai remarcăm că mitul regenerării prin sfîşiere în bucăţi sau 
ardere pe foc a continuat să obsedeze omenirea chiar şi în afara ori- 
zontului spiritual al şamanismului. Medeea a izbutit să le facă pe 
fetele lui Pelias să-şi omoare tatăl convingîndu-le că acesta va învia 
şi va fi reîntinerit, aşa cum a făcut ea însăşi cu un berbec (Appollo- 
dor, Bibliotheke, l, IX, 2 7). Iar cînd Tantal îl ucide pe fiul său, Pe- 
lops, şi îl dă de mîncare zeilor, aceştia îl învie fierbîndu-1 într-un 
cazan (Pindar, Olymp, 1, 26, (40) şi urm.); nu mai lipseşte decît umă- 
rul pe care, din greşeală, 1-a mîncat zeiţa Demeter (asupra acestui 
motiv, vezi mai jos, pp. 159 şi urm.)- Mitul întineririi prin tăiere în 
bucăţi şi fierbere s-a transmis, de asemeni, în folclorul din Siberia, 
Asia Centrală şi Europa, rolul fierarului fiind jucat fie de Isus Cris- 
tos, fie de sfinţi. 65 



65 Vezi Oskar DĂRNHARDT, Natursagen, Leipzig, 1909-1912. voi. II, p. 154; 
J. BOLTE şi POLIVKA, Anmerkungen zu den Kinder- und Hausmârchen der Bruder 
Grimm, Leipzig, 1913-1930, voi. HI, p. 198, n. 3; Stith THOMPSON, Motif-Index of 
Folk-Literature, voi. II, Helsinki, 1933, p. 294; C. M. EDSMAN, Ignis divinus: lefeu 
comme moyen de rajeunissement et d ' immorîaliti : contes, ligendes. mythes et rites, 
Lund, 1949, pp. 30 şi urm., 151 şi urm. EDSMAN utilizează de asemenea substan- 
ţialul articol al lui C MARSTRANDER, „Deux contes irlandais", Mîscellany presenied 
io Kuno Meyer, Halle, 1912, pp. 371-486, pe care BOLTE şi POLIVKA, precum şi 
S. THOMPSON nu-l cunoşteau. 

Dobîndirea puterilor şamanice 



Am văzut că una din formele cele mai obişnuite de alegere a vii- 
torului şaman este întîlnirea acestuia cu o fiinţă divină sau semidivină 
care îi apare în vis, în timpul unei boli ori într-o altă împrejurare, îi 
dezvăluie că a fost „ales" şi îl îndeamnă ca de aici înainte să urmeze 
o altă rînduiala de viaţă. Cel mai adesea, sufletele strămoşilor şamani 
sînt acelea care îi aduc candidatului la cunoştinţă acest lucru. S-a 
putut chiar presupune că alegerea şamanică este legată de cultul 
strămoşilor. Dar, aşa după cum a observat pe bună dreptate L. Stern - 
berg („Divine Election", pp. 474 şi urm.), strămoşii înşişi au trebuit 
să fie „ aleşi" cîndva, la începutul vremurilor, de către un zeu. Potri- 
vit tradiţiei buriate (Stemberg, p. 475), în vremea veche, şamanii 
şi-au luat dreptul divin şamanic (utcha) direct de la spiritele cereşti; 
numai azi ei îsi primesc tradiţia de ia strămoşi. Această credinţă se 
încadrează în concepţia generală privind decăderea şamanilor, concep- 
ţie atestată atît în regiunile arctice, cît şi în Asia Centrală; potrivit 
acesteia, la început „primii şamani** zburau cu adevărat pînă la nori 
pe caii lor şi săvîrşeau minuni pe care urmaşii lor sînt astăzi incapa- 
bili să le mai repete.' 

MITURI SIBERIENE PRIVIND 
ORIGINEA ŞAMANILOR 

Unele legende explică decăderea de azi a şamanilor prin trufia 
„primului şaman**, care s-ar fi luat la întrecere cu Dumnezeu, Ver- 
siunile buriate povestesc că, deoarece primul şaman, Kara-Gyrgăn, 



1 C/., între alţii, RASMUSSEN, Inteilectual Culture ofthe Iglutik Eskimos, p. 131; 
Mehmed Fuad kCprQluzaDE, „Influence du chamanisme turco-mongol sur Ies 
ordres mystiques musulmans", în Memoires de f Institut de Turcotogîe de VUniversitâ 
de Stamboul I, Istanbul, 1929, p. 17. 

s-a lăudat cu puterea sa nelimitată, Dumnezeu a vrut să-l pună la 
încercare; el a luat sufletul unei tinere fete şi 1-a închis într-o sticlă. 
Ca să fie sigur că sufletul nu o să scape, Dumnezeu a astupat gura 
sticlei cu degetul. Şamanul s-a urcat la Ceruri călare pe tobă, a zărit 
sufletul fetei şi, pentru ca să-l poată slobozi, s-a transformat în păian- 
jen şi l-a muşcat pe Dumnezeu de obraz; acesta şi-a tras degetul şi 
sufletul fetei a putut să scape. Furios» Dumnezeu a atenuat puterea 
lui Kara-Gyrgăn; drept urmare, puterile şamanilor s-au diminuat 
simţitor. 2 

Potrivit tradiţiei iakute, „primul şaman" avea o putere extraordi- 
nară şi, din trufie, n-a vrut să-l recunoască pe Dumnezeul iakuţilor. 
Trupul acestui şaman era făcut din şerpi încolăciţi. Dumnezeu a tri- 
mis focul ca să ardă trupul şamanului, dar din flăcări a scăpat o 
broască riioasă; din ea au ieşit „demonii* 1 , iar din aceştia s-au născut 
şamanii şi şamanele iakuţilor. 3 Tunguşii din Turuhansk au o legen- 
dă diferită; „primul şaman" s-a creat singur, cu propriile puteri, dar 
şi cu ajutorul diavolului. El a zburat ia cer prin gaura din vîrful iurtei 
şi s-a întors după o vreme întovărăşit de lebede. 4 

Ne aflăm aici în prezenţa unei concepţii dualiste, dezvăluind pro- 
babil influenţe iraniene. Avem destule motive să presupunem că 
această clasă de legende se referă mai degrabă la originea „şama- 
nilor negri", ştiuţi ca avînd legătură numai cu Iadul şi cu „Diavolul". 
Dar majoritatea miturilor despre originea şamanilor îl au ca autor 
direct pe Dumnezeu sau pe reprezentantul său, Acvila, pasăre solară. 

Iată ce povestesc buriaţii : La începui, nu existau decît Zeii (tengri) 
la apus şi Spiritele Rele la răsărit. Zeii i-au făurit pe om şi acesta a 
trăit fericit pînă în clipa în care spiritele rele au răspîndit boala şi 
moartea în lume. Zeii au decis să-i dea omenirii un şaman care să 
poată lupta cu bolile şi cu moartea şi au trimis pe Pămînt Acvila. 
Dar oamenii nu au înţeles limba Păsării; de altfel nu puteau avea 
încredere într-o pasăre. Acvila s-a întors la Zei şi i-a rugat să-i dea 



2 S.ŞAŞKOV, Şamansno v Sibiri, Sankl-Pelersburg, 1864, p. 8], citat de V. M. 
MIKHA1LOWSK1. „Shamanism in Siberia", p. 63; alte variante: HAR VA, Die religiosen 
Vorstellungen, pp. 543-544. Tema mitica a conHictului dintre şamanul -vrăjitor şi 
Fiinţa Supremă se întîineşte şi ta populaţiile andaman şi semang; cf. R. PETTAZZON1, 
L'dnniscienza di Dio t Torino, 1955, pp. 441 şi urm. şi 458 şi urm. 

3 PR1PUZOV, citat de MIKHAILOWSKI, p. 64. 

4 P. 1. TRET1AKOV, Turuhatiskii Krai. ego priroda ijifeli, Sankt-Pctersburg. 187 1, 
pp. 2 10-211 ; MIKHAILOWSKI, p. 64. Unele detalii ale acestor legende (zborul prin 
gaura iurtei, lebedele etc.) ne vor reţine atenţia mai încolo. 

darul vorbirii sau să le trimită oamenilor un şaman buriat. Zeii au 
trimis-o înapoi cu porunca de a dărui puterea de a şaman iza primei 
fiinţe întîlnite. Ajungînd pe Pămînt, Acvila a văzut o femeie dor- 
mind iîngă un copac şi s-a împreunat cu ea. La puţină vreme după 
asta, femeia a născut un fiu care a devenit „primul şaman". După 
altă variantă t femeia, ca urmare a legăturilor sale cu Acvila, a văzut 
spirite şi a devenit ea însăşi şamană. 5 

De aceea, în alte legende, apariţia unui vultur este interpretată 
ca un semn de vocaţie şamanică. Se povesteşte că, zărind într-o bună 
zi o acvilă care fura oi, o tînără buriată a înţeles semnul şi a acceptat 
să devină şamană. Iniţierea ei a durat şapte ani şi, după ce a murit, 
ea a ajuns sajan (adică „spirit", „idol") şi a continuat să ocrotească 
pruncii de spiritele rele. 6 

La iakuţii din Turuhansk, Acvila este socotită de asemenea drept 
fauri toarea primului şaman. Dar Acvila este totodată purtătoare a 
numelui Zeului Suprem, Ajy („Creatorul") sau Ajy tojen („Creatorul 
Luminii"). Copiii lui Ajy tojen sînt reprezentaţi ca spirite-păsări 
aşezate pe crengile Arborelui Lumii; în vîrf este Acvila cu două 
capete, Tojon Kotor („Stăpînul Păsărilor"), care îl personifică, pro- 
babil, chiar pe Ajy tojen. 7 Iakuţii, ca şi multe alte neamuri siberiene, 
stabilesc o legătură simbolică între Acvilă şi arborii sacri, îh special 
mesteacănul. Cînd Ajy tojen 1-a făurit pe şaman, el a sădit în acelaşi 
timp un mesteacăn cu opt ramuri în locuinţa lui din Cer şi pe aceste 
ramuri a aşezat cuiburile în care se găseau copiii Creatorului, El a 
sădit, în plus, trei copaci pe Pămînt; în amintirea acestora, şamanul 



5 AGAPîTOV si HANGALOV, „Materiali dlia izucenia şamanstva v Sibiri. Sa- 
manstvo u buriat Irkuţkoi gubernii" în Izvestia Vostocino-Sibirskogo Otâela 
Russkogo Gheograficeskogo Obşcestva, XIV, 1-2, lrkuţk, 1883, pp. 41-42 (rrad. şi 
rezumat în L. STIEDA, „Das Schamanentum unter den Burjaten", Globus, LII, 16, 
1887, pp. 250-253); MIKHAILOWSK1. p. 64; HARVA. Die religiosen Vorstellungen, 
pp. 456-466. Vezi o altă variantă în J. CURTÎN, A Journey in Southern Siberia, Londra, 
1909, p. 105. Un mit similar este atestat la membrii tribului pondo din Africa de Sud; 
cf. W. J. PERRY, The Primordial Ocean. Londra, 1935, pp, 143-144. 

6 Garma SANDSCHEJEW, „Weltanschauung und Scriam anismus der Alaren-Bur- 
jaten", p. 605. 

7 Leo STERNBERG, „Der Adlerkult bei den Vblkem Sibiriens. Vergleichende 
Folklore-Studie\ Anhhfiir Religionswissenschqft, XXVIII, 1930» pp. 125-153 (p. 130). 
Cf. concepţii similare la populaţiile ket sau la ostiacii de pe lenisei; B. D. ŞIMKIN, 
„A sketch of thc Kel, or Yenissei « Osryak »*\ Ethnos, IV» 1939, pp. 147-176 (pp. 160 
şi urm,). 

are el însuşi un copac ai său de viaţa căruia depinde însăşi viaţa lui. 8 
Ne amintim că în visele tniţiatice ale şamanilor» candidatul este pur- 
tat pînă !a Arborele Cosmic, în vîrful căruia se află tronul Stăpînului 
Lumii. Uneori, Fiinţa Supremă este reprezentată în formă de acvila 
şi, în crengile Arborelui, stau sufletele viitorilor şamani {cf. Emshei- 
mer, „Shamanentrommel und Trommeîbaum", p. 174). Această 
imagine mitică are, probabil, un prototip paleo-oriental. 

Tot la iakuţi, Acvila este pusă în relaţie şi cu fierarii ; or, se ştie, 
iakuţii cred că aceştia au o origine comună cu şamanii (Stemberg, 
„Adlerkult", p. 141). Potrivit credinţei ostiacilor de pe Ienisei, a teleu- 
ţilor, orotc-ilor şi a altor populaţii siberiene, primul şaman s-a născut 
dintr-o Acvilă sau, cel puţin, a fost iniţiat în arta sa de către o Acvilă. 9 

Sa amintim şi rolul deţinui de Acvilă în miturile despre iniţierea 
şamanică (vezi mai sus, pp. 48 şi urm.) şi elementele omitomorfe 
ale costumului de şaman care-1 transformă în mod magic pe acesta 
din urmă în acvilă (vezi mai jos, p. 155). Acest ansamblu de consta- 
tări revelează un simbolism complex, cristalizat în jurul unei fiinţe 



1 STERN BERG, „Der Adlerkult", p. 134. Cu privire la seria arbore, suflet, naştere 
în credinţele mongolilor şi siberienilor, cf. U. PESTA LOZZA, „11 manicheismo presso 
i Turchi occidentali ed orientali". Reale Istituto Lombardo di Scienze e Leftere, 
Rendiconti, voi. 67, 1934, pp. 417-497 (pp. 487 şi urm.). 

9 STERN BERG, „Der Adlerkult", pp. 143-144. Despre acvilă în credinţele ia- 
kuţilor, vezi W. SLEROSZEWSKl, „Du chamanisme". pp. 218-219; despre importanţa 
acvilei în religia şi mitologia populaţiilor siberiene, cf. HAR VA, Die religiâsen 
Vorstellungen, pp. 465 şi urm. ; H. FINDEISEN, „Der Adler als Kulturbringcr im 
nordasiatischen Raum und in der amerikanischen Arktis", în Zeitschrift fiir Etimo- 
logie t LXXXI, Berlin, 1956, pp. 70-82; despre simbolismul acvilei, cf. F. Altheim 
şi H.-W. HAUSS1G, Die Hurmen in Osteuropa. Baden-Baden, 1958, pp. 54 şi urm. 
Anumite triburi hrănesc uneori acvilele cu came cruda {cf, D. ZELENIN, Kult ongonov 
v Sihiru Moscova, 1936, pp. 1 82 şi urm.), dar acest obicei pare sporadic şi tardiv. La 
tunguşi, „cultul" acvilei este mai degrabă nesemnificativ (vezi Ş1ROKOGOROV, 
Psycho-mental Complex offhe Tungus, p. 298). STERNBERG, op. ctt n p. 131. aminteşte 
că Vainamoinen. „cel dintîi şaman" al tradiţiei mitologice finlandeze, descindea şi 
el dintr-o acvilă; vezi Kalevala, Runa I, versurile 270 şi urm. {cf. analiza acestui motiv 
în Kaarle KROHN. Kalevalastudien, V: Vainamoinen. FFC nr. 75, Helsinki, 1938, pp. 
15 si urm.). Zeul ceresc suprem ai finlandezilor, Ukko, se mai numeşte şi Aija (în 
laponă Aijo, Aije), nume pe care Sternberg îl apropie de Ajy. Ca şi iakutul Ajy, 
finlandezul Aija este strămoşul şamanilor. „Şamanul alb" este numit de iakuţi Ajy 
Ojuna, foarte apropiat, după Sternberg, de finlandezul Aija Ukko. Motivele Acvilei 
şi motivul Arborelui Cosmic (Yggdrasil) le regăsim şi în mitologia germanică: Odin 
este uneori supranumit „Acvila 11 {cf., de exemplu, E. MOGK, Germanische Mythologie. 
Strasbourg, 1898, pp. 342, 343). 

divine celeste şi al zborului magic către Centrul Lumii (= Arborele 
Lumii), simbolism pe care îl vom regăsi cu o mare frecvenţă ulterior. 
Ceea ce trebuie să subliniem însă, de pe acum, este faptul că rolul 
jucat de sufletele strămoşilor în alegerea unui şaman este, în realitate, 
mai puţin important decît am fi fost înclinaţi să credem. Strămoşii 
nu sînt decît urmaşii acelui mitic „şaman dintîi u , creat de Fiinţa 
Supremă solarizată în formă de Acvilă. Vocaţia şamanică hotărîtă 
de sufletele strămoşilor nu este, uneori, altceva decît transmiterea 
unui mesaj supranatural primit într-un illud tempus mitic. 



A FI ALES ŞAMAN LA GOLZI ŞI LA IAKUŢI 

Golzii fac o deosebire clara între spiritul protector (ayami), care îl 
alege pe şaman, şi spiritele ajutătoare (sywen) care îi sînt subordonate 
şi care îi sînt acordate şamanului de către ayami însuşi (Stemberg, „Di- 
vine Election", p. 475). După Stemberg, golzii ar explica legăturile 
dintre şaman şi ayami-u\ său printr-un complex emoţional sexual. 
Iată ce ne spune un şaman gold (începutul mărturiei sale a fost deja 
consemnat în primul capitol, pp. 41-42): 

„... într-o zi, în timp ce zăceam bolnav în pat, s-a apropiat de 
mine un spirit. Era o femeie foarte frumoasă, zveltă, nu mai înaltă 
de o jumătate de arshin (71 cm). Faţa şi părul ei o făceau foarte ase- 
mănătoare cu una din femeile noastre, ale golzilor. Pletele îi coborau 
pe umeri în cosiţe negre. Sînt unii şamani care spun că au avut vi- 
ziunea unei femei cu un obraz negru şi altul roşu. Cea care mi-a apă- 
rut mie mi-a spus : « Eu sînt ayami a strămoşilor tăi şamani. Eu i-am 
învăţat arta şamanică; acum este timpul să te învăţ pe tine. Bătrînii 
şamani au murit unul după altul şi nu mai este nimeni în stare să 
vindece bolnavii. Te voi face şaman. » Şi a adăugat : « Te iubesc. Vei 
fi bărbatul meu, căci nu am soţ în acest moment, iar eu voi fi soţia 
ta. îţi voi da nişte spirite care te vor ajuta să tămăduieşti ; te voi în- 
văţa să vindeci bolnavii şi voi fi lîngă tine ca să te ajut să-i însănă- 
toşeşti. Oamenii ne vor aduce de mîncare, » Uluit, am vrut să mă opun 
acestei porunci . « Dacă nu mi te vei supune, mi-a zis ea, te voi ucide. » 

De atunci a venit mereu la mine : m-am culcat cu ea ca şi cum 
ar fi fost nevasta mea, dar copii n-am avut. Trăieşte singură, fără nici 
o rudă, într-o colibă pe vîrf de munte. îşi schimbă însă adesea casa. 
Uneori are înfăţişarea unei bătrîne, alteori pe aceea a unui lup, astfel 

încît nu te poţi uita la ea fară să nu te înspăimînţi. Alteori, luînd 
formă de tigru înaripat, mă duce să văd o seamă de locuri. Am văzut 
munţi unde nu trăiesc decît bătrîni şi bătrîne şi sate în care sînt numai 
bărbaţi tineri şi femei tinere: seamănă cu noi, goizii, şi vorbesc limba 
noastră: uneori se întîmplă să se transforme în tigri. 10 Acum, ayami 
a mea mă vizitează mai rar decît înainte. Pe vremea cînd mă iniţia, 
venea în fiecare noapte. Mi-a dăruit trei fiinţe care să mă ajute: jarga 
(pantera), doonto (ursul) şi amba (tigrul). Ele mă vizitează în vis şi 
apar de fiecare dată cînd ie chem ca să pot şamaniza. Dacă vreuna 
din aceste trei fiare refuză să apară, ayami Ie obligă să o facă; se spune 
că sînt şi spirite care rezistă poruncilor ci. Cînd şamanizez, sînt pur 
şi simplu stăptnit de ayami, precum şi de aceste spirite ajutătoare: 
ele pătrund în mine precum fumul sau umezeala. Cînd ayami intră 
în mine, ea vorbeşte prin gura mea şi orînduieşte totul. Tot astfel, 
atunci cînd mănînc ofrandele de hrană (sukdu) sau cînd beau sînge 
de porc (numai şamanul are dreptul sa-1 bea, profanii nu se pot atinge 
de el), nu sînt eu acela care bea sau mănîncă, ci doar ayami.. " l} 

Elementele sexuale joacă, fară îndoială, un rol important în această 
autobiografie şamanică. Dar trebuie să notăm că o ayami nu-şi abi- 
litează automat „soţul" să şamanizeze doar prin simplul fapt că în- 
treţine cu el raporturi sexuale: instruirea tainică efectuată timp de 
mai mulţi ani şi călătoriile extatice în lumea de dincolo îi conferă 
cu adevărat statutul religios de „soţ", pregâtindu-1 treptat pentru me- 
seria de şaman. Aşa cum vom vedea îndată, oricine poate să aibă 
relaţii sexuale cu spiritele-femei, fară ca prin aceasta să capete pu- 
terile magico-rcligioasc ale şamanului. 

Stemberg crede, dimpotrivă, că elementul primar al şamanis- 
mului este emoţia sexuală la care s-ar fi adăugat ulterior ideea unei 
transmiteri ereditare a spiritelor (op. cit., p. 480). El aminteşte o su- 
medenie de alte date în acord, după părerea sa, cu interpretarea pro- 
prie: o şamană, observată de Şirokogorov, trăia emoţii sexuale în 



^ Toate aceste informaţii despre călătorii extatice sînt extrem de importurile. 
SpirituUniţiator al tinerilor candidaţi apare sub formă de urs sau de tigru în Asia 
Septentrională şi Sud -Orie mal â. Uneori candidatul este dus în junglă (care simboli- 
zează lumea de dincolo) călare pe spinarea unui spirit-animal. Oamenii care se 
transformă în tigri sînt iniţiaţi sau „morţi", ceea ce în mituri înseamnă acelaşi lucru. 

11 L. 5TERNBERG, „Divine Election' 4 . pp. 476 şi urm. Vom vedea mai încolo 
(pp. 384 şi urm.) cîteva biografii de şamani şi de s amâne saora, a căror căsătorie cu 
spiritele din lumea de sub pâmînt constituie o paralelă uimitoare cu datele culese de 
Stemberg. 

timpul încercărilor initiatice: dansul ritual al şamanului eold menit 
a o hrăni pe ava/n f' (care pătrunde în el, se crede, în acel moment), 
ar avea un sens sexual; în folclorul iakut studiat de Troşciansky, este 
vorba tot despre nişte tinere spirite cereşti (copii ai Soarelui, ai Lunii, 
sau ai Cloştii cu Pui sau constelaţia Pleiadelor) care coboară pe Pă- 
mint şi se căsătoresc cu muritoare. Nici unul din aceste fapte nu ne 
pare decisiv : în cazul şamanei studiate de Şirokogorov şi al şama- 
nului gold, emoţiile sexuale sînt clar secundare» dacă nu chiar abe- 
rante, căci numeroase alte observaţii ignoră cu totul astfel de transe 
erotice. în ceea ce priveşte folclorul iakut, el reproduce o credinţă 
populară generală care nu rezolvă nicidecum problema ce ne inte- 
resează, şi anume: de ce, dintr-o mulţime de subiecţi „posedaţi" de 
către spirite-celeste, numai unii sînt chemaţi să devină şamani? De 
aceea s-ar părea că nu relaţiile sexuale cu spiritele formează elemen- 
tul esenţial şi decisiv al vocaţiei şaman ice. Dar Stemberg ne oferă 
totodată informaţii inedite despre iakuţi, buriaţi şi teleuţi, informaţii 
de mare interes în sine şi asupra cărora va trebui să zăbovim cîteva 
clipe. 

Potrivit povestitoarei sale iakute N. M. Sliepţova, spiritele abassî, 
băieţi sau fete, pătrund în trupul tinerilor de sex opus, îi adorm şi fac 
dragoste cu ei. Tinerii care au făcut dragoste cu abassî nu se mai 
apropie de fete şi unii rămîn celibatari toată viaţa. Dacă o abassî face 
dragoste cu un bărbat căsătorit, acesta nu se mai poate culca cu soţia 
lui. Toate acestea, încheie Sliepţova, se întîmplă iakuţilor, în general; 
cu atît mai mult deci şamanilor. 

Dar în cazul acestora din urmă este vorba şi de spirite de alt tip. 
„Stăpînii şi stăpînele spiritelor abassî din tărîmul de sus sau din 
lumea de sub pămînt, scrie Sliepţova, apar în visele şamanului, dar 
nu intră în relaţii sexuale cu acesta: numai fiii şi fiicele lor fac dra- 
goste* 1 (ibid., p. 482). Acest amănunt este important şi contrazice 
ipoteza lui Sternberg privind originea erotică a şamanismului, căci 
vocaţia şamanului, după spusele aceleiaşi Sliepţova, este decisă de 
apariţia Spiritelor celeste ori infernale şi nu de emoţia sexuală pro- 
vocată de abassî. Relaţiile sexuale cu abassî au loc după consacrarea 
şamanului ca urmare a viziunii extatice a Spiritelor. 

De altfel, aşa cum arată chiar Sliepţova, legăturile sexuale ale 
tinerilor cu spiritele sînt destul de frecvente la iakuţi, în general; ele 
sînt la fel de frecvente şi la un mare număr de alte etnii, fără să se 
poată afirma prin aceasta că ele constituie experienţa primară care 

a generat un fenomen religios atît de complex cum este şamanismul. 
In fapt, spiritele ahassî joacă un rol secundar în şamanismul iakut; 
după spusele informatoarei Sliepţova, dacă şamanul visează o abasst 
şi are în vis raporturi sexuale cu ea, el se trezeşte voios» sigur de 
faptul că va fi în aceeaşi zi consultat, precum şi sigur de succesul 
operaţiei şamanice pe care o va executa; dacă, dimpotrivă, o va visa 
pe abasst plină de sînge şi înghiţind inima bolnavului, el ştie că 
acesta nu va supravieţui şi dacă este chemat a doua zi ca să-1 vin- 
dece, va face tot ce poate ca să scape de această sarcină. In sfîrşit, 
dacă este chemat să vindece fără să fi avut înainte nici un vis, şa- 
manul este deconcertat şi nu ştie ce să facă (ibid., p. 483). 

ALEGEREA ŞAMANULUI LA BURIAŢI 
ŞI LA TELEUŢI 

în ceea ce priveşte şamanismul buriaţilor, Stemberg depinde de 
informaţiile unuia din discipolii săi, A. N. Mihailov, el însuşi buriat, 
care a luat parte, cîndva, la ceremoniile şamanice (ibid., pp. 485 şi 
urm.). După el, cariera şamanului începe printr-un mesaj sosit din 
partea unui strămoş -şam an, care îi transportă, mai apoi, sufletul în 
Cer ca să-1 iniţieze, Pe drum, ei se opresc la zeii Mijlocului Lumii, 
la Teka Shara Matzkala, zeitatea dansului, a fecundităţii şi a bogă- 
ţiilor, care trăieşte cu cele nouă fiice ale lui Solboni, zeul Aurorei 
de dimineaţă. Acestea sînt zeităţi specific şamanice şi numai şamanii 
le aduc ofrande. Sufletul tînărului candidat întreţine relaţii amoroase 
cu cele nouă soţii ale lui Teka. Cînd instruirea şamanică a luat sfîrşit, 
sufletul şamanului se întîlneşte cu viitoarea lui soţie divină în Cer; 
şi cu aceasta sufletul candidatului are raporturi sexuale. La doi sau 
trei ani după această experienţă extatică, are loc ceremonia de iniţiere 
propriu-zisă, care comportă o ascensiune la Cer şi este urmată de 
trei zile de sărbătoare avînd un caracter destul de licenţios. înaintea 
acestei ceremonii, candidatul străbate satele vecine şi primeşte daruri 
ce au o semnificaţie nupţială. Arborele care slujeşte iniţierii şi care 
este asemănător celui plasat în casele tinerilor căsătoriţi ar repre- 
zenta, după Mihailov, simbolul soţiei cereşti, iar sfoara care leagă 
acest arbore (plantat în iurtă) de arborele şamanului (care se află în 
curte) ar fi semnul legăturii nupţiale dintre şaman şi spiritul-soţie. 
Tot după Mihailov, ritul de iniţiere şamanică la buriaţi ar semnifica 

nunta şamanului cu mireasa cerească. în plus, Sternberg reaminteşte 
că în timpul iniţierii se bea, se cîntă şi se dansează exact ca la nunţi 
(flWA, p. 487). 

Toate acestea sînt poate adevărate» dar nu explică şamanismul 
buriat. Am văzut deja că alegerea şamanului, la buriaţi ca peste tot» 
de altfel, implică o experienţă extatică destul de complexă, în cursul 
căreia candidatul este torturat, tăiat în bucăţi, omorît şi apoi reînviat. 
Numai această moarte şi această reînviere iniţiatică îl consacră pe 
şaman. Instruirea de către spirite şi de către vechii şamani comple- 
tează» apoi, această consacrare. Iniţierea propriu-zisă — asupra căreia 
vom reveni în capitolul următor — constă în călătoria triumfală la 
Cer. Este normal ca petrecerile populare care au loc cu acest prilej 
să le amintească pe acelea ale unei nunţi, căci posibilităţile unor pe- 
treceri colective sînt, se ştie, puţin numeroase la aceste popoare. Dar 
rolul soţiei cereşti pare secundar; el nu-1 depăşeşte pe acela al unei 
inspiratoare şi al unui spirit auxiliar. Vom vedea că acest rol trebuie 
interpretat şi în lumina altor date. 

Utilizînd materialele lui A. V. Anohin asupra şamanismului te- 
leuţilor, Stemberg afirmă (p. 487) că fiecare şaman teleut are o soţie 
celestă care locuieşte în ai şaptelea Cer. în cursul călătoriei sale 
extatice către Olgan, şamanul îşi îmîlneşte soţia şi aceasta îl pofteşte 
să rărnînă cu ea; a pregătit în acest scop mîncăruri alese: „Soţul meu, 
tînărul meu kam (îi spune ea), să ne aşezăm la masa albastră. . . Vino ! 
Ne vom ascunde în umbra perdelei, vom face dragoste şi vom 
petrece!..." (ibid.). Ea îl asigură că drumul spre Cer a fost distrus. 
Dar şamanul refuză să creadă aşa ceva şi îşi reafirmă hotărîrea de 
a-şi continua urcuşul: „Vom continua să urcăm pe taptî (crengile 
crestate ale arborelui şamanic) şi vom aduce laude Lunii!../' (ibid., 
p. 488 — aluzie la oprirea pe care o face şamanul în călătoria lui 
extatică la Cer, ca să venereze Luna şt Soarele). El nu se va atinge 
de nici un fel de mîncare pînă cînd nu se va reîntoarce pe Pămînt. 
El o numeşte „draga mea soţie", iar nevasta terestră „nu este demnă 
nici măcar să-i toarne apă de spălat pe mîini" (ibid.). Şamanul e 
asistat în călătoria sa la Cer nu numai de soţia lui cerească, ci şi de 
alte spirite-femei. în al patrusprezecelea Cer se găsesc cele nouă fiice 
ale lui Ulgăn ; ele sînt cele care îi acordă şamanului puterile magice 
(puterea de a înghiţi cărbuni aprinşi etc). Cînd un om moare, ele 
coboară pe pămînt, îi iau sufletul şi îl urcă în Cer. 

Mai multe detalii sînt de reţinut din aceste informaţii despre 
teleuţi. Episodul soţiei cereşti a şamanului care îşi invită soţul să 

mănînce aminteşte tema mitică frecventă a ospăţului pe care spiri- 
tele-femei ale lumii de dincolo îl oferă oricărui muritor care le calcă 
domeniul, pentru a-1 face să uite de viaţa sa pămîntească şi a-1 avea 
mereu în puterea lor; acest lucru se aplică atît semizeiţelor, cît şi 
zînelor celuilalt tărîm din toate legendele. Dialogul şamanului cu 
soţia lui cerească în timpul ascensiunii face parte dintr-un scenariu 
dramatic lung şi complicat asupra căruia vom reveni, dar pe care nu-1 
putem socoti esenţial; aşa cum vom vedea, elementul esenţial ai ori- 
cărei ascensiuni şamanice este dialogul final cu Ulgăn. El trebuie 
considerat, prin urmare, un element dramatic destul de viu» capabil» 
bineînţeles, să intereseze asistenţa deşi, uneori, în cursul unei şedinţe 
şamanice, devine cam monoton. Totuşi, el îşi păstrează încă întreagă 
semnificaţia iniţiatică: faptul că şamanul are o soţie cerească, că ea 
îi pregăteşte o masă în al şaptelea Cer, că se împreunează cu el este 
încă o dovadă că el participă cumva la condiţia fiinţelor semidivine, 
că este un erou care a murit şi a înviat şi, prin aceasta, se bucură de 
o a doua existenţă în Ceruri. 

Sternberg mai citează (ibid,, p. 488) o legendă urianhai despre 
primul şaman, Bo-Han. Acesta iubea o fecioară cerească. Descope- 
rind că este însurat, zîna a făcut să-i înghită pămîntul şi pe el şi pe 
nevasta lui. Ea a dat apoi naştere unui copil pe care 1-a părăsit sub 
un trunchi de copac; copacul 1-a hrănit pe copil cu propria sevă. Din 
acest copil au descins toţi şamanii (B6-Ha-năkn). 

Motivul zînei-soţie care îşi părăseşte soţul muritor după ce i-a 
dăruit un fiu este universal răspîndit. Peripeţiile soţului în căutarea 
zînei reflectă uneori anumite scenarii iniţiatice (urcarea la Cer, 
coborîrea în Iad etc.). 12 Gelozia zînelor faţă de soţiile pămîntene este 
şi ea o temă mitica şi folclorică destul de frecventă: nimfele, zînele, 
semizeiţele invidiază fericirea soţiilor de pe pămînt şi le fură sau le 
ucid copiii. 13 Ele sînt privite, de altfel, drept mamele, soţiile sau 



12 Soţia eroului maori Tawhaki, zînă pogorîtă din Cer, rămîne cu eroul numai 
pînă la naşterea primului copil, după care se urcă pe acoperişul unei colibe şi dispare. 
Tawhaki urcă Ia Cer pe o viţa de vie, apoi reuşeşte să se întoarcă iar pe Pămînt (Sir 
George GREY, Polynesian Myîhology, retipărire, Auckland, 1929, pp. 42 şi urm.). 
După alte variante, eroul ajunge la Cer ureîndu-se într-un cocotier sau caţărîndu-se 
pe o funie, un fir de pînză de păianjen, sfoara unui zmeu. în insulele Hawai, urcuşul 
are loc pe culorile curcubeului; în Tahiti, eroul se urcă pe un munte înalt şi pe drum 
îşi întîlneşte soţia (</. CHADWICK, The Growth of Literature y voi. IU, p. 273). 

13 Cf. Stith THOMPSON, Motif -Index of Fotk-Literature, voi. III, pp. 44 si urm. 
(pp. 320 şi urm.). 



DOBÎNDIREA PUTERILOR ŞAMAN ICE 



87 



doicile eroilor, adică ale acelor oameni care reuşesc să-şi depăşească 
condiţia de muritori şi dobîndesc, dacă nu o nemurire divină, cel 
puţin o soartă privilegiata după moarte. Numeroase mituri şi legende 
atesta rolul esenţial jucat de o zrnă, o nimfa sau o semizeiţă în aven- 
turile eroilor: ea este aceea care îi instruieşte, îi ajută în încercările 
la care sînt supuşi (încercări adesea iniţiatice) şi le dezvăluie mij- 
loacele prin care pot pune stăpînire pe simbolul nemuririi (plantă 
miraculoasă, mere de aur, izvor al tinereţii etc). O importantă parte 
a „mitologiei Femeii" este menită să demonstreze că întotdeauna 
o făptură feminină ajută Eroul să cîştige nemurirea sau să iasă în- 
vingător din încercările sale iniţiatice. 

Nu este aici locul să pornim discutarea acestui motiv mitic, dar 
este cert că el păstrează urme ale unei mitologii „matriarhale" tîrzii, 
în care se pot de pe acum decela semne ale contrareacţiei „mas- 
culine" (de tip eroic) împotriva atotputerniciei Femeii (adică a 
Mamei). în unele variante, rolul zînei în scenariul căutării eroice a 
imortalităţii este aproape neglijabil ; astfel, nimfa Siduri, căreia, în 
versurile arhaice ale mitului lui Ghilgameş, acesta îi ceruse, la modul 
direct, nemurirea, trece neobservată în textul clasic. Uneori, deşi ad- 
mis să ia parte la condiţia beatifică a femeii semizeiţă, eroul acceptă 
împotriva voinţei sale această fericire şi se străduie să se elibereze 
cît mai devreme posibil pentru ca să poată reveni Ia soţia sa pămîn- 
teană şi la tovarăşii săi (cazul lut Ulise aflat la nimfa Calypso). Dra- 
gostea unei atare făpturi sernidivine ajunge mai degrabă o piedică, 
decît un ajutor în periplul eroului. 

SPIRITELE- FEMEI, 
OCROTITOARE ALE ŞAMANULUI 

Legăturile şamanilor cu „soţiile lor cereşti" se cer, aşadar, inte- 
grate într-un atare orizont mitic. Aceste „soţii" nu îl consacră pro- 
priu-zis pe şaman; ele însă îl ajută, fie în ceea ce priveşte iniţierea 
sa, fie în ceea ce priveşte experienţa extatică. Este normal ca inter- 
venţia „soţiei cereşti" în experienţa mistică a şamanului să ia forma 
emoţiei sexuale: orice experienţă extatică este pasibilă de o atare 
conotaţie şi sînt destul de cunoscute legăturile strînse dintre dragos- 
tea mistică şt dragostea carnală, ceea ce înseamnă că ne mai putem 
înşela asupra mecanismului acestei modificări de nivel. Pe de altă 
parte, nu trebuie să pierdem din vedere faptul că elementele erotice 

din riturile şamanice depăşesc raporturile şaman- „soţie cerească". 
La kumanzii din regiunea Tomskului, sacrificiul calului comportă 
totodată un fel de ritual în timpul căruia sînt expuse măşti şi falusuri 
de lemn purtate de trei tineri : aceştia galopează cu falusurile între 
picioare, „ca armăsarii", şi îi ating pe spectatori. Cîntecul intonat 
cu această ocazie este clar erotic. 14 La teleuţi, în momentul cînd şa- 
manul ajunge, în urcuşul său în copac, Ia cel de al treilea taptî, fe- 
meile, fetele şi copiii pleacă, iar şamanul începe să cînte un cîntec 
obscen asemănător celui al kumanzilor; scopul ritului este fortifi- 
carea sexuală a bărbaţilor (Zelenin, op. cit., p. 91). Acest rit are 
paralele în alte regiuni ale lumii (Caucaz, China antică, America etc; 
cf. Zelenin, pp. 94 şi urm.) şi sensul său este cu atît mai explicit cu 
cît el se integrează în sacrificiul calului, a cărui funcţie cosmologică 
(regenerarea vieţii şi a lumii) este bine cunoscută. 15 

Ca să revenim la rolul „soţiilor cereşti", este remarcabilă ideea că 
şamanul poate fi atît ajutat, dar şi stînjenit de ayami a sa, exact ca în 
variantele tîrzii ale miturilor la care am făcut aluzie. Deşi ocrotindu-1, 
ea se străduieşte sa-î păstreze pe şaman pentru sine în al şaptelea Cer 
şi se împotriveşte continuării ascensiunii acestuia. Tot astfel, ea îl 
ispiteşte cu un prînz ceresc, ceea ce ar putea avea ca rezultat ruperea 
legăturilor eroului cu soţia sa pămînteană şi cu lumea oamenilor. 

în concluzie, spiritul ocrotitor {ayami), văzut ca o soţie (sau un 
soţ) celestă, joacă un rol important, dar nu decisiv în şamanismul 



14 D. ZELENIN, „Ein erotischer Rilus in den Opferungen der altaischen Tiirken", 
Intern. Archiv fur Ethnologie, voi. 29, 1928, pp. 83-98 (pp, 88-89), 

15 Despre elementele sexuale în sacrificiul aSvamedha şi în alte rituri similare, 
a se vedea P. DUMONT, L'Asvamedha, Paris, 1927, pp. 276 şi urm.; W. KOPPERS, 
„Pferdeopfer und Pferdekult der Indogermanen", Wiener Beitrăge zur Kulturgeschichte 
und Linguistik, voi. IV t Saizburg-Leipzig, 1936, pp. 279-41 1 (pp. 344 şi urm., 401 
şi urm.). în această privinţă, s-ar putea semnala şi un alt rit şamanic al fecundităţii 
realizat la un nivel religios net deosebit. Iakuţii venerează o zeiţă a fecundităţii şi a 
procreării, Aisît. care locuieşte la răsărit, acolo de unde răsare vara soarele. Sărbătorile 
eî au Ioc primăvara şi vara şi sînt de competenţa unor şamani speciali, numiţi „şamani 
de vară 1 ' (saingi) sau „şamani albi 1 '. Aisît este invocată pentru a avea copii, în special 
băieţi. Şamanul, cîntînd şi bătînd toba, deschide procesiunea urmat de nouă băieţi şi 
nouă fecioare care se ţin de mînă şi cîntă în cor* „Şamanul urcă în acest chip la Cer, 
împreună cu tinerele perechi; dar slujitorii Iui Aisît se aţin la porţi, înarmaţi cu bice 
de argint ; ei îi alungă pe toţi cei care nu sînt curaţi sau sînt rai, primejdioşi ; nu slnt 
admişi înăuntru nici cei cure şi-;iu pierdut prea devreme inocenţa" (SIEROSZEWSKI, 
„Du chamanisme d'apres Ies croyances des Yakoutes", pp. 336-337), Dar Aisît este 
o zeiţă destul de complexă; cf G RANK, „Lapp Female Deities", pp. 56 şi urm. 

siberian. Elementul hotărîtor este, aşa cum am văzut, drama iniţiatică 
a morţii şi a învierii rituale (boală, sfîşiere în bucăţi a trupului, cobo- 
rîre în Infern, urcare la Ceruri etc). Raporturile sexuale presupuse 
dintre şaman şi ayami a sa nu sînt constitutive pentru vocaţia sa exta- 
tică; pe de o parte, posesiunea sexuală onirică de către „spirite" nu 
se limitează la categoria şamanilor şi, pe de altă parte, elementele 
sexuale prezente în anumite ceremonii şaman ice depăşesc legăturile 
■ dintre şaman şi ayami a sa şi se integrează în ritualuri bine cunoscute, 
destinate să sporească forţa sexuală a comunităţii. 

Protecţia acordată şamanului siberian de către ayami a sa amin- 
teşte, după cum am văzut, rolul acordat zînelor şi semizeiţelor în 
instruirea şi iniţierea eroilor. Această ocrotire reflectă indubitabil 
concepţii „matriarhale". „Marea Mamă a Animalelor" — cu care 
şamanul siberian şi arctic întreţine cele mai bune raporturi — este 
o imagine şi mai clară a matriarhatului arhaic. Eşti îndreptăţit să 
crezi că, la un anumit moment, această Mare Mamă a Animalelor 
s-a substituit funcţiei unei Fiinţe Supreme uraniene, dar problema 16 
deplşeşte subiectul nostru. Să reţinem doar că, aşa cum Marea Mamă 
a Animalelor acordă oamenilor — dar mai ales şamanilor — dreptul 
de a vîna şi de a se hrăni cu carnea animalelor vînate, „spiritele-fe- 
mei ocrotitoare" le dau şamanilor spirite ajutătoare de care aceştia 
au în bună măsură nevoie în călătoriile lor extatice. 



SUFLETELE MORŢILOR ŞI ROLUL LOR 

Am văzut ca vocaţia unui viitor şaman poate să se declanşeze 
— în timpul viselor, al extazelor sau al unei boli iniţiatice — ca 
urmare a unei întîlniri întîmplătoare cu o fiinţă semidivină, cu su- 



16 Cf. A. GAHS, „Kopf-, Schădel- und Langknochenopfer bei Rentiervolkem", 
Festschhft W. SchmidU Viena, 1928, pp. 23 1-268 (p. 241) (samoiezi etc), 249 (aino), 
255 (eschimoşi). Cf. şi U. HOLMBERG (mai tîrziu HARVA), „Uber die Jagdriten der 
nordlichen Volker Asiens und Europas", Journal de ia Societi Fmno-Ougrienne, XLI, 
fasc. I, Helsinki, 1926 ; R LOT-FALCK, Les rites de chasse chei ies peuples sibfriens. Paris, 
1953; B. BONNERJEA, „Hunting Superstitions of American Aborigines", Internaiio- 
nales Archivfur Ethnographie, 1934, voi. 32, pp. 180 şi urm.; O. ZERRIES, Wild- und 
Buschgeisier in Siidamerika* Wiesbaden, 1954. „Mama Animalelor" se înlîlneşte şi 
în Caucaz, cf A. DIRR, „Der Kaukasische Wild- und Jagdgott", Anthropos, XX, 1905» 
pp, 139-147 (p. 146). Domeniul african a fost recent explorat de H. BAUMANN, „Afri- 
kanische Wild- und Buschgeister", Zeiischrift fiir Etimologie, LXX, 1939, pp. 208-239. 

fletul unui strămoş, cu un animal sau ca urmare a unui eveniment 
excepţional (trăsnet, pericol de moarte etc.). în general, această în- 
tîlnire inaugurează un soi de „familiaritate" între viitorul şaman şi 
„spiritul*' care i-a hotărît viitoarea carieră; asupra acestei familiarităţi 
ne vom opri mai încolo. Deocamdată să privim ceva mai îndea- 
proape rolul jucat de sufletele morţilor în recrutarea viitorilor şamani. 
Asa cum am văzut, sufletele strămoşilor îl iau întrucîtva „în posesie' 1 
pe tînărul candidat şi purced la iniţierea lui. Acest fenomen de pre- 
elecţie este generalizat în Asia Septentrională şi în regiunea arctică. 17 

O dată consacrat prin această primă „luare în posesie" şi prin 
iniţierea care urmează, şamanul devine un receptacol capabil de a 
fi integrat mereu şi de alte spirite; dar acestea sînt cu necesitate su- 
flete ale şamanilor morţi sau alte „spirite" care au slujit foşti şamani. 
Vestitul şaman iakut Tusput i-a istorisit lui Sieroszewski: „într-o 
zi» pe cînd rătăceam prin munţi, încolo, spre miazănoapte, rn-am 
oprit lîngă un morman de lemne ca să-mi pregătesc ceva de mîncare. 
Am aprins focul; dar un şaman tungus era îngropat sub vatră. Spiri- 
tul lui a pus stăpînire pe mine" („Du chamanisme u , p. 314). Din 
această cauză» în timpul transelor sale şamanice, Tusput rostea cu- 
vinte tunguse. El era vizitat însă şi de alte spirite: ruse, mongole etc, 
şi vorbea pe limba acestora. 18 

Rolul sufletelor morţilor în alegerea viitorilor şamani este la fel 
de mare şi în alte părţi, nu numai în Siberia, Vom examina ceva mai 
încolo funcţia lor în şamanismul nord-american. Eschimoşii, aus- 
tralienii şi alţii, care doresc sa devină medicine-metu se culcă pe mor- 
minte; acest obicei exista şî la popoarele istorice (de pildă, celţii). 
în America de Sud, iniţierea prin intermediul şamanilor defuncţi, fără 
a fi exclusivă, este destul de frecventă. „Şamanii tribului bororo, fie 
că aparţin ramurii şamanice aroeîîawaraare, fie celei bari, sînt aleşi 
ca viitori şamani de sufletul unui defunct sau de un spirit. în cazul 
şamanilor aroettawaraare revelaţia are loc astfel: alesul rătăceşte în 



Sumatra, de exemplu, refuzul de a deveni şaman după ee ai fost „ales" de spirite te 
poate duce la moarte. Nici un batac nu devine şaman din proprie voinţă (E. M. LOEB, 
Sumat ra r Viena, 1935» p. 81). 

18 Aceleaşi credinţe le întîlnim la tunguşi şi la golzi; cf. HARVA, Die religidsen 
VorsteHutigen, p. 463. Un şaman haida, dacă e posedat de un spirit tlingit, vorbeşte limba 
tlingit t deşi în restul timpului nu o cunoaşte (J. R. SW ANTON, citat de H. WEBSTER, 
Magic, p. 213). 

pădure şi deodată vede o pasăre Ia doar o lungime de braţ ca numai- 
decît aceasta să dispară. Stoluri de papagali coboară asupra lui şi 
deodată pier ca prin farmec. Viitorul şaman se întoarce acasă tre- 
murind din toate încheieturile şi bîlbîind cuvinte de neînţeles. Trupul 
lui răspîndeşte o duhoare de cadavru 19 şi de rucu. Deodată o rafală 
de vînt îl face să se poticnească : el se prăbuşeşte ca mort. In acest 
moment, este purtătorul unui spirit care vorbeşte prin gura lui. Şi 
tot din acest moment el devine şaman." 20 

La cei din tribul apinaye, şamanii sînt chemaţi de sufletul unui 
strămoş care îi pune în legătură cu spiritele ; acestea din urmă sînt 
cele care transmit cunoaşterea şi tehnicile şamanice. La alte triburi 
devii şaman în urma unei experienţe extatice spontane: de pildă, după 
o călătorie vizionară pe planeta Marte etc. (M6traux, ibid., p. 203). 
La etniile campa şi amahuaca, candidaţii primesc învăţătura şaman i- 
că de la un şaman viu sau mort (ibid.). „Ucenicul de şaman de la 
tribul conibo din bazinul riului Ucayali a fost învăţat de un spirit să 
vindece bolnavii. Ca să intre în legătură cu acesta, şamanul bea o 
fiertură de tutun şi fumează cît poate într-o colibă ermetic închisă" 
(ibid., p. 204). La populaţia caşinaua, viitorul şaman este instruit în 
junglă: spiritele îi oferă substanţele magice necesare, în plus, i le 
vîră în trup. Şamanii tribului yaruro sînt instruiţi de zeii tribului, deşi 
tehnica propriu-zisă o învaţă de la alţi şamani. Dar ei nu se socotesc 
în stare să practice şamanismul înainte de a întîlni un spirit în vis 
(ibid, t pp. 204-205). „în tribul apapocuva-guarani, nu ajungi şaman 
decît după ce cunoşti anumite descîntece, învăţate de ia cîte un stră- 
moş decedat" (ibid^ p. 205), Dar, oricare ar fi originea dezvăluirilor 
primite, toţi şamanii îşi practică arta potrivit cu tradiţiile tribului din 
care fac parte. „Ei se conformează, deci, unor reguli şi unei tehnici 
pe care nu le-au putut dobîndi decît de la anumiţi oameni cu expe- 
rienţă în acest domeniu"» conchide Metraux (p. 205), iar lucrul acesta 
se verifică în cazul oricărui şamanism. 

După cum se vede, dacă sufletul şamanului mort joacă un rol de 
seamă în apariţia vocaţiei şamanice, el nu face altceva decît să pregă- 
tească iniţiandul pentru revelaţii ulterioare. Sufletele şamanilor morţi 
îl pun în legătură cu spiritele sau îl transportă în Cer (cf. Siberia, 



19 După cum se vede, el este deja rituaimente mort. 

20 A. METRAUX, „Le Sharnanisme chez Ies Indiens de rAmenque du Sud tro- 
picale", p. 203, (vezi mai jos» pp. 96 şi urm.). 

Altai, Australia etc). Aceste prime experienţe extatice sînt, de altfel, 
urmate de o instruire primită de la şamanii bătrîni. 21 La populaţiile 
selk'nam, vocaţia spontană se vădeşte din atitudinea stranie a 
candidatului : el cîntă în somn etc. (Gusinde t Die Selk'nam, p. 779). 
Dar o asemenea stare poate fi dobîndită şi prin voinţă: e vorba de 
starea în care candidatul vede spiritele (ibid. t pp. 781-782). „A ve- 
dea spirite" în vis sau în starea de veghe este simptomul decisiv al 
vocaţiei şamanice, spontane sau voluntare, căci a avea legături cu 
sufletele morţilor înseamnă într-un anumit sens a fi tu însuţi mort. 
De aceea, în toată America de Sud 22 , şamanul trebuie să moară 
pentru ca să întîlnească sufletele şamanilor şi să fie instruit de 
acestea, căci morţii ştiu totul (Lublinski, p. 250; este o credinţă uni- 
versal atestată care explică divinaţia prin legăturile cu cei morţi). 

Aşa cum s-a spus, alegerea sau iniţierea şamanică în America 
de Sud păstrează uneori schema completă a unei morţi şi a unei în- 
vieri rituale. Dar moartea poate fi sugerată şi de alte situaţii : obo- 
seală extremă, torturi, post, biciuiri etc. Atunci cînd un tînăr jivaro 
se decide să devină şaman, el caută un maestru, îi plăteşte un onora- 
riu şi începe apoi un regim de viaţă extrem de sever: zile întregi, nu 
se mai atinge de mîncare, îşi administrează băuturi narcotice, în spe- 
cial suc de tutun (care, se ştie, joacă un rol esenţial în iniţierea şama- 
nîlor sud-americani). In cele din urmă, un spirit, Pasuka, apare 
înaintea candidatului cu înfăţişarea unui războinic. îndată, maestrul 
începe să-i aplice lovituri candidatului pînă cînd acesta cade cu faţa 
la pămînt, fără cunoştinţă. Cînd se trezeşte, pe candidat îl doare tot 
trupul; este dovada că a fost luat în stăpînire de spirit; de fapt, su- 
ferinţele, intoxicaţiile şi loviturile care i-au provocat leşinul pot fi 
oarecum asimilate cu o moarte rituală. 23 

Rezultă de aici că sufletele morţilor, oricare ar fi fost rolul lor 
în declanşarea vocaţiei sau în iniţierea viitorilor şamani, nu creează, 
prin simpla lor prezenţă (posesie sau nu), această vocaţie, ci slujesc 
candidatului drept mijloc de a intra în contact cu fiinţele divine sau 



21 Cf, M. GUSINDE, „Der Medizinmann bei den siidamerikanischen Indianern", 
p. 293; irf.. Die Feueriand Indianer, i: Die Selknam, pp. 782-786 etc, MfcTRAUX, 
op. c/f., pp. 206 şi urm. 

22 Cf. Ida LUBLINSKI, Der Medizinmann bei den Naturvdlkern Siidamerikas, p. 249; 
cf. şi capitolul precedent. 

23 M. W. STIRLING, „Jivaro Shamanism* 4 . Proceedings of the American Philoso- 
phical Society, voi. 72, 1933, pp. 140 şi urm.; H WEBSTER, Magic, p. 213. 

semidivine (prin voiaje extatice la Cer sau în Iad etc.) ori îl fac pe 
viitorul şaman apt să îşi aproprieze realităţile sacre accesibile numai 
celor morţi. Faptul a fost foarte clar evidenţiat de Marcel Mauss cu 
privire la dobîndirea de puteri magice prin revelaţie supranaturală 
la vrăjitorii australieni (cf. „L'originc des pouvoirs magiques", 
pp. 144 şi urm.). Şi aici, rolul morţilor se confundă deseori cu acela 
al „spiritelor pure". în plus, chiar şi cînd însuşi spiritul mortului 
acordă direct revelaţia, aceasta implică fie ritul iniţiatic al uciderii 
urmat de reînvierea/renaşterea candidatului (vezi capitolul prece- 
dent), fie călătorii extatice la Cer, temă şaman ică prin excelenţă, în 
care spiritu l-strămoş are rol de psihopomp; această temă, prin însăşi 
structura ei, exclude „posesia". S-ar părea că principala funcţie a 
morţilor în acordarea de puteri şamanice este mai puţin aceea de luare 
în „posesie" a subiectului şi mai mult aceea de a-1 ajuta pe acesta 
să devină „mort", altfel spus să se transforme el însuşi în „spirit". 



„A VEDEA SPIRITELE" 

Faptul care probează marea importanţă a „vederii spiritelor" în 
toate tipurile de iniţiere şamanică este acela că „a vedea" un spirit 
în vis sau în stare de veghe este o probă evidentă că a fost dobîndită 
o „condiţie spirituală", altfel spus că s-a depăşit condiţia omenească 
profană. De aceea, la populaţia mentawei, „vederea" (spiritelor), 
dobîndită fie spontan, fie prin efort de voinţă, acordă instantaneu 
putere magică (kereî) şamanilor. 24 Vrăjitorii andamanezi se retrag 
în adîncul junglei ca să dobîndească aceasta „vedere"; cei care n-au 
avut decît vise primesc puteri magice mai mici. 25 Vrăjitorii numiţi 
dukun ai populaţiilor minangkabau din Sumatra îşi desăvîrşesc 
învăţătura pe un munte; acolo ei învaţă cum să devină nevăzuţi şi 
cum să vadă, noaptea, sufletele morţilor 26 , ceea ce vrea să însemne 
că au devenit spirite, că ei înşişi sînt morţi. 



24 E. M LOEB T „Shaman and Seer 4 \ American Anthropologist, voi. 31, 1929, 
pp. 60-89 (p. 66). 

25 A. R. BROWN, The Andaman Islanders, Cambridge, 1922, p. 177; c/ şi alte 
cîteva exemple (la populaţia dayak de lîngă ţărmul mării etc) în studiul lui LOEB, 
„Shaman and Seer", p. 64, 

26 E. M LOEB, Sumatra, p. 125. 

Un şaman australian din tribul yaralde (din bazinul inferior al 
fluviului Murray) descrie admirabil spaimele iniţiatîce care însoţesc 
vederea spiritelor şi a morţilor: „Cînd te vei aşeza ca să ai aceste 
viziuni, şi cînd le vei avea, ceea ce ai să vezi va fi oribil, dar să nu 
te sperii. Nu ţi le pot descrie, deşi le am în minte şi în puterea mea 
psihică (miwi) ; ca atare, ţi le voi putea proiecta în minte abia după 
ce vei fi cu adevărat pregătit să le primeşti. 

însă unele din aceste viziuni sînt ale unor spirite rele, unele sînt 
asemeni şerpilor, altele asemeni unor cai cu cap omenesc, aidoma 
unor flăcări lacome. Vei vedea arzînd colibele tribului tău, vei vedea 
mlaştini de sînge inundînd totul împrejur; ploaie, fulgere, trăsnete; 
pămîntul se va cutremura, dealurile se vor clătina, apele vor clocoti 
şi copacii încă în picioare se vor apleca pînă la pămînt în vîntul nă- 
prasnic. Să nu te temi. Dacă te scoli în picioare n-ai să mai vezi 
aceste privelişti; dacă te culci la loc, le vei vedea iarăşi, în cazul în 
care spaima ta nu va fi peste măsura de mare. Dacă însă te vei speria 
peste măsură, pînza (sau firul) de care atîmă aceste privelişti se va 
rupe. Sc prea poate să vezi cete de morţi înaintînd spre tine si să le 
auzi oasele lovindu-se. Dacă vei putea să auzi şi să vezi aceste lu- 
cruri fără sa te îngrozeşti, nu -ţi va mai fi niciodată frică. Morţii 
aceştia nu-li vor mai apărea niciodată, pentru că puterea ta magică 
(miwi) va fi mare. Vei deveni foarte puternic, pentru că i-ai văzut 
pe aceşti morţi** (Elkin, Aboriginal Men ofHigh Degree, pp. 70-71). 
într-adevăr, vrac ii- vrăjitori pot să vadă spiritele morţilor revenind 
în preajma mormintelor lor şi sînt capabili să le captureze. Acestea 
devin chiar spiritele lor ajutătoare şi, în cursul vindecării şamanice, 
vracii (medicine-men) le trimit la mari depărtări ca să poată prinde 
sufletul rătăcitor al bolnavului pe care vor să-1 vindece (Elkin, 
op. cit., p, 1 17). 

Tot la populaţiile mentawei, „un bărbat şi o femeie pot să devină 
vizionari dacă sînt fizic răpiţi de spirite. Potrivit spuselor şamanului 
Sitakigagailau, tînărul a fost ridicat la cer de spiritele cerului şi acolo 
a primit un trup miraculos aidoma lor. S-a întors apoi pe pămînt şi 
a ajuns vizionar; în vindecările sale era ajutat de spiritele cerului... 
Ca să ajungă vizionari, tinerii şi tinerele trebuie să se îmbolnăvească, 
să aibă vise şi să treacă printr-un acces de nebunie trecătoare. Boala 
şi visele sînt trimise de spiritele cerului sau ale junglei. Cel ce 

visează îşi închipuie că urcă la cer sau că se afundă în păduri în 
căutarea maimuţelor,./ 127 Maestrul vizionar trece apoi la iniţierea 
tînărului : ei pleacă amîndoi în pădure să culeagă plante de leac; 
maestrul intonează: „Spirite ale talismanului, arătaţi-vă! Luminaţi 
ochii acestui tînăr ca să poată vedea spiritele/' întors acasă cu uce- 
nicul lui, maestrul vizionar rosteşte: „Lasă-ţi ochii să se limpezească, 
limpezeşte-ţi ochii ca să-i putem vedea pe taţii şi pe mamele noastre 
în cerurile de jos." După această invocare, „maestrul freacă ochii 
tînărului cu ierburi magice. Timp de trei zile şi trei nopţi, cei doi 
stau faţă în faţă, cîntînd şi sunînd din două tălăngi pînă cînd ochii 
ucenicului ajung să vadă spiritele. La capătul zilei a treia ei se re- 
întorc în pădure în căutarea unor noi ierburi magice. . . Dacă în ziua 
a şaptea tînărul izbuteşte să vadă spiritele pădurii, ritualul se con- 
sideră terminat. Altminteri, cele şapte zile ale acestei ceremonii tre- 
buie să se repete M (Loeb, ibid., pp. 67 şi urm.). 

Toată această lungă şi obositoare ceremonie are drept scop să 
transforme experienţa extatică iniţială şi trecătoare a ucenicului şa- 
man (experienţa „alegerii") într-o stare permanentă: aceea prin care 
viitorul şaman poate să „vadă" spiritele, adică să participe la natura 
lor „spirituală". 

SPIRITELE AJUTĂTOARE 

Acest lucru reiese şi mai limpede din examinarea altor categorii 
de „spirite" care joacă, şi ele, un rol definit, fie în iniţierea şama- 
nului, fie în declanşarea experienţelor sale extatice. Spuneam ceva 
mai sus că se stabileşte un anumit grad de familiaritate între şaman 
şi „spiritele" sale. Ele sînt numite de altfel , în cărţile de etnologie, 
spirite familiare, spirite ajutătoare sau spirite păzitoare. Dar trebuie 
făcută o distincţie clară, totuşi, între spirite familiare pur şi simplu 
şi o altă categorie de spirite,' mai puternice, numite spirite ocroti- 
toare; trebuie făcută de asemeni deosebirea între aceste spirite şi 
fiinţele divine şi semidivine pe care şamanii le evocă în cursul şe- 
dinţelor şamanice. Şamanul este un om care are raporturi concrete, 



27 LOEB, „Shaman and Seer", pp. 67 şi urm. (Am folosit traducerea lui Alfred 
MâTRAUX: Paul RADIN, La reiigion primitive, pp. 101 şi urm.). 

directe cu zeii şi cu spiritele: el le vede, stă faţă-n faţă cu ele, le vor- 
beşte, le roagă etc, — dar nu „controlează" decît un număr limitat 
al acestora. Nu orice zeu sau spirit invocat în cursul şedinţei şama- 
nice este, prin acest simplu fapt, un spirit „familiar" sau un spirit 
„ajutător" al şamanului. Şamanul invocă adesea marii zei, aşa cum 
se procedează la altaici : înainte de a întreprinde călătoria extatică, 
şamanul îi cheamă pe Jajîk Kan (Stăpînul Mării), Kaira Kan, pe Bai 
Ulgăn şi fiicele sale, precum şi alte figuri mitice (Radlov, Aus Si- 
birien, II, pp. 30 şi urm.). Şamanul le invocă, iar zeii, semizeii şi spi- 
ritele sosesc la chemarea lui, tot aşa cum zeităţile vedice coboară 
în jurul preotului atunci cînd acesta, în timpul sacrificiului, le invocă. 
De altfel, şamanii au zeităţi care le sînt specifice şi pe care restul 
comunităţii nu le cunoaşte. Numai ei pot să le ofere acestora jertfe. 
Dar întreg acest panteon nu stă la dispoziţia şamanului, aşa cum sînt 
spiritele familiare, iar fiinţele divine sau semidivine care îl ajută pe 
şaman nu sînt integrabile categoriei spiritelor familiare, ajutătoare 
sau păzitoare. 

Acestea din urmă joacă un rol însemnat în şamanism; vom vedea 
atribuţiile lor mai îndeaproape atunci cînd ne vom ocupa de şedinţele 
şamanice. Pînă atunci, să precizăm că majoritatea acestor spirite fa- 
miliare şi ajutătoare au înfăţişare animală. Astfel, la siberieni şi altaici 
pot să apară sub formă de urşi, lupi, cerbi, iepuri, păsări de toate 
soiurile (în special gîscă, acvilă, bufniţă, cioară etc), omizi mari, 
dar şi fantome, spirite ale pădurii, ale pămîntului, ale vetrei etc. Este 
inutil să încercăm a alcătui o listă completă a acestora. 28 Forma, 
numele, numărul lor diferă de la o regiune la alta. După Karjalainen, 
numărul spiritelor ajutătoare ale unui şaman vasiugan poate să va- 
rieze, dar cifra obişnuită este şapte. în afară de aceste spirite „fami- 
liare", şamanul se mai bucură de ocrotirea unui „spirit al Capului" 
care îl proteguieşte în cursul călătoriilor sale extatice, de aceea a unui 
„Spirit în formă de Urs" care îl întovărăşeşte în timpul coborîrilor 
sale în Iad, a unui cal sur pe spinarea căruia urcă la Cer etc. în alte 
regiuni, acestui cortegiu de spirite ajutătoare îi corespunde un singur 



28 Vezi, între altele, NIORADZE, Schamanismus, pp. 26 şi urm.; U. HARVA, Die 
religiosen Vorstellungen, pp- 334 şi urm. ; OHLMARKS, Studien, pp. 170 şi urm. (acesta 
da o descriere dezvoltată, deşi prolixă, a spiritelor ajutătoare şi a funcţiilor lor în şe- 
dinţele şamanice); W, SCHMIDT, Der Ursprung der Gottesidee, voi. XII, Mîinster, 
1955, pp. 669-680, 705-706, 709. 

spirit: un urs» la ostiacii septentrionali, un „sol" care aduce răspunsul 
spiritelor, Ia populaţia tremjugan şi la alte triburi; acesta îi cheamă 
pe „solii" spiritelor cereşti (păsări etc.). 29 Şamanul îi cheamă pe 
aceşti „soli" din toate colţurile lumii iar ei sosesc, unul după altul, 
şi încep să vorbească cu vocea lui. 30 

Deosebirea dintre un spirit familiar în formă animală şi spiritul 
ocrotitor specific şamanic este destul de limpede la iakuti. Fiecare 
şaman are un ie-kyla („animai -mamă"), o imagine mitică a unui ani- 
mal ajutător, pe care îl ţine secret. Şamanii mai slabi au ca ie-kyla 
un cîine, cei mai puternici un taur, un mînz, un vultur, un elan sau 
un urs brun; cei care au un lup, un urs sau un cîine sînt mai puţin în- 
zestraţi. Ama gat este însă o fiinţă aparte, îndeobşte sufletul unui 
şaman mort sau un spirit ceresc minor, „Şamanul vede şi aude numai 
prin amagat-u\ său, îmi spunea Tuspiit; eu văd şi aud pînă la o de- 
părtare de trei nosieg, sînt însă alţii care văd şi aud mult mai de- 
parte." 31 

Am văzut că un şaman eschimos, după ce a dobîndit iluminarea, 
trebuie să-şi aproprieze singur spiritele ajutătoare, De obicei, aces- 
tea sînt animale în formă umană; dacă tînărui ucenic are calităţi de 
viitor şaman, ele vin la el din proprie iniţiativă. Vulpea, bufniţa, 
ursul, cîinele, rechinul, felurite spirite ale muntelui sînt printre cele 
mai puternice şi mai eficace. 32 La eschimoşii din Alaska, şamanul 
este cu atît mai puternic, cu cit spiritele sale ajutătoare sînt mai nu- 
meroase. în Groenlanda de Nord, un angakok are pînă la cincispre- 
zece spirite ajutătoare, 33 

Rasmussen a auzit chiar, din gura cîtorva şamani, relatarea mo- 
dului în care şi-au dobîndit ei spiritele ajutătoare. Cînd a obţinut 



29 K. R KARJALAINEN, Die Retigion der Jugra-Vâlker, voi. III, pp. 282-283. 

30 Ibiâ., p. 31 1 . în general, spiritele sînt chemate cu loba (ibid., p. 318). Şamanii 
îşi pot dărui unul altuia spirite ajutătoare (îbid., p. 282); ei pot şi să le vîndă (de pildă 
la iuraci şi Ia ostiaci ; vezi MIKHAILOWSK1, „Shamanism in Siberia", pp. 137- 138). 

31 SIEROSZEWSK1, „Du chamanîsme", pp. 312-313; cf. M. A. CZAPLICKA, 
Aboriginal Siberia, Oxford, 1914, pp. 182, 213. 

32 RASMUSSEN, Inîellectual Culture ofthe Igiulik Eskimo, p. 113 ; cf. şi WEYER, 
The Eskimos, pp. 425-428. 

33 H. WEBSTER, Magic, p. 231, rd. 36. Spiritele se manifestă prin intermediul 
şamanului, dînd naştere unor zgomote stranii, sunete ininteligibile etc; cf. THAL- 
BITZER, „The Heathen Priests", p, 460. Despre spiritele ajutătoare ale laponilor, vezi 
MIKHA1LOWSKI, p. 149; ITKONEN, Heidnische Religion imd spâterer Aberglaube hei 
den finnischen Lappen, p. 1 52. 

„iluminarea", şamanul Aua a simţit, în trupul şi în creierul său, o 
lumină cerească iradiind din întreaga sa făptură; deşi nezărită de 
ceilalţi oameni, ea era vizibilă tuturor spiritelor pămîntului, cerului 
şi mării si acestea au sosit de îndată la el si au devenit spiritele lui 
ajutătoare. „Primul spirit ajutător era un tiz al meu, un aua mic. Cînd 
a venit la mine, a fost ca şi cum acoperişul casei s-ar fi ridicat brusc 
şi am simţit o putere atît de mare a văzului încît am început să văd 
prin pereţii casei, prin desimea pămîntului, departe pînă în tăria 
cerului; această lumină lăuntrică mi-o adusese micul meu aua, pla- 
nînd deasupra mea, în timp ce cîntam. L-am aşezat apoi într-un colţ 
ascuns al casei, nezărit de alţii, dar gata oricînd să mă asiste daca 
aveam nevoie" (Irite llectual Culture ofthe Iglulik Eskimo, p. 119). Al 
doilea spirit, un rechin, a venit odată cînd Aua era în largul mării, 
în caiac; s-a apropiat de el înotînd şi 1-a strigat pe nume. Aua îşi 
cheamă cele două spirite ajutătoare cîntînd monoton: „Bucurie, bu- 
curie... Bucurie, bucurie... Văd un mic spirit al ţărmului... Un aua 
mic... Eu însumi sînt un aua, .. un omolog al spiritului. Bucurie, 
bucurie. El repetă acest cîntec pînă cînd dintr-o dată izbucneşte 
în plîns; simte atunci în el o bucurie nesfîrşită (ibid., pp. 1 19-120). 
Aşa cum vedem în acest caz, experienţa extatică a iluminării se leagă 
întrucîtva de apariţia spiritului ajutător. Dar acest extaz este însoţit 
de o adevărată teroare mistică: Rasmussen (op .cit., p. 121) insistă asu- 
pra sentimentului de „groază inexplicabilă" pe care şamanul o simte 
atunci cînd e atacat de spiritul său ajutător; el pune în legătură această 
spaimă teribilă cu primejdia de moarte care însoţeşte iniţierea. 

Toate categoriile de şamani posedă spirite ajutătoare şi ocroti- 
toare care diferă atît în ceea ce priveşte natura, cît şi eficacitatea în 
funcţie de o categorie şamanică sau alta. La populaţiile jakun, şa- 
manul (numit poyang) are un spirit familiar pe care 1-a căpătat în vis 
sau pe care 1-a moştenit de la alt şaman. 34 în America de Sud tro- 
picală, spiritele păzitoare se dobîndesc la sfîrşitul iniţierii : ele „pă- 
trund" în şaman „Fie direct, fie sub formă de cristale de stîncă pe care 
le adună în traistă. . . La triburile carib din B arama fiecare clasă de 
spirite cu care şamanul intră în legătură este reprezentată de pietri- 
cele de diferite naturi cristalografie. Şamanul (piai) le încrustează 



34 Ivor H. N. EV ANS T Studies in Religion, Folk-îore and Cusloms in British Norih 
Borne o and the Malay Peninsula, Cambridge, 1923» p. 264. 

în clopotul pe care îl poartă şi astfel le poate chema oricînd."" în 
America de Sud, ca peste tot, spiritele ajutătoare pot să fie de multe 
feluri: suflete ale şamani lor- strămoşi, spirite de plante ori de ani- 
male. La populaţiile bororo, se deosebesc două feluri de şamani 
după spiritele de la care îşi primesc puterile: demoni ai naturii, pe 
de o parte, şi suflete ale şamanilor morţi sau ale strămoşilor, pe de 
alta (Metraux, op. cit. r p. 211). Dar, în acest caz, avem de a face mai 
mult cu spirite ocrotitoare decît cu spirite ajutătoare, deşi deose- 
birea dintre aceste două categorii de spirite nu este întotdeauna uşor 
de lămurit. 

Legăturile dintre magician sau vrăjitor şi spiritele sale sînt fie 
de tipul relaţiei binefăcător- protejat, fie de tipul relaţiei servi - 
tor-stăpîn, dar întotdeauna ele sînt intime. 36 Spiritelor li se aduc ara- 
reori jertfe ori rugăciuni, dar dacă sînt jignite, magicianul însuşi suferă 
(vezi, de exemplu, Webster, p. 232, n. 41). In Australia, în America 
de Nord, în alte părţi domină forma animală a spiritelor ajutătoare 
şi protectoare; le-am putea compara cu acele „bush souls" din Africa 
Occidentală şi cu naguai din America Centrală şi din Mexic. 37 

Aceste spirite ajutătoare sub formă de animale au un rol însemnat 
în preludiul şedinţei de şamanism, adică în pregătirea călătoriei 
extatice în Cer sau în Infern. De obicei, prezenţa lor se manifestă prin 
imitarea, de către şaman, a ţipătului şi a comportamentului animal. 
Şamanul tungus, care are drept spirit ajutător şarpele, se străduieşte 
să imite în timpul şedinţei mişcările reptilei; altul, care are spiritul 
vîrtejului drept syven, se comportă în consecinţă (Harva, Die religia- 
sen Vorstellungen, p. 462). Şamanii ciucci şi eschimoşi se transformă 



35 A. METRAUX, „Le Shamanismc chez Ies Indiens de l'Amenque du Sud tro- 
picale**, pp. 210-21 1. Ne amintim de semnificaţia celestă a cristalelor de stîncă în 
religiile australiene; această semnificaţie este bineînţeles voalată în şamanismul 
sud- american actual, darea indică totuşi originea puterilor şamanice. Vezi, mai jos, 
op. 139 si urm. 

36 H. WEBSTER, Magic, p. 215; cf şî ihid., pp. 39-44, 388-391. Cu privire la 
spiritele ajutătoare în vrăjitoria europeană din Evul Mediu, cf Margaret Alice 
MURRAY, The Godofthe Witches, Londra, 1934, pp. 80 şi urm.; G L. KJTTREDGE, 
Witchcraft in Old and New Engîand, Cambridge, Mass., 1929, p. 613, s.v. „familiare"; 
S. THOMPSON, voi. III, p. 60 (F. 403), p. 215 (G. 225). 

37 Cf. WEBSTER, op. cit p. 215, Despre spiritele păzitoare în America de Nord, 
cf FRAZER, Totemism and Exogamy, III, Londra, 1910, pp. 370-456; Ruth BENEDICT, 
„The concept of the Guardian Spirit in North America'*, Memoirs of the American An- 
thropological Association, nr. 29, 1923. Vezi şi mai jos. pp. 106 şi urm., 284 şi urm. 

în lupi 38 , şamanii laponi se fac lupi, urşi, reni, peşti 39 , vrăjitorul se- 
mang (hala) se poate transforma în tigru 40 , la fel halak-u\ din Sakai 41 
şi bomor-ul din Kelantan 42 . 

în aparenţă, această imitaţie şamani că a mişcărilor şi ţipetelor 
animalului poate fi socotită drept „posesie". Dar mai exact ar fi să 
vorbim despre o luare în posesie de către şaman a spiritelor sale aju- 
tătoare: el se transformă în animal, tot aşa cum, punîndu-şi o mască 
de animal, obţine un rezultat asemănător. Sau, s-ar putea vorbi de o 
nouă identitate a şamanului, care devine spirit-animal şi „vorbeşte**, 
cîntă sau zboară aidoma animalelor şi păsărilor. Vorbirea anima- 
lelor" este doar o variantă a „vorbirii spiritelor* 1 , limbajul şaman ic 
secret asupra căruia vom reveni îndată. 

Doream ceva mai înainte să atragem atenţia asupra următorului 
lucru: prezenţa, sub forma unui animal, a unui spirit ajutător, dialo- 
gul cu acesta într-o limbă secretă sau întruchiparea în persoana şa- 
manului a acestui spirit-animal (măşti, gesturi, dansuri etc.) — sînt 
mijloace în plus de a arăta că şamanul e în stare să-şi părăsească con- 
diţia lui umană, altfel spus, că este capabil „să moară**. Aproape 
toate animalele au fost concepute, din cele mai vechi timpuri, fie ca 
psihopompe, adică însoţitoare ale sufletului în lumea de dincolo, fie 
ca formă nouă a unui decedat. Fie că este „strămoş** ori „maestru 
de iniţiere**, animalul simbolizează o legătură reală şi directă cu lu- 
mea de dincolo. în numeroase legende şi mituri, eroul este trans- 



38 W. G. BOGORAZ, „The Chukchee", Memoirs of the American Museum of 
Natural History, XI, Jcsup North Pacific Expedition, VII, Leyden şi New York, 1904, 
p. 437; K. Rasmussen, „ Intel lectu al Cuiture of the Copper Eskimos", în Report of 
ţhe Fifth Thuîe Expedition, IX, Copenhaga, 1932, p. 35. 

39 LEHTlSALO, Entwurf, pp. 114-159; ITKONEN, Hcidnische Religion, pp. 1 16, 
120 şi urm, 

40 Ivor EVANS, „Schebesta on the Sacerdo-Therapy of the Semang", Journal of 
ihe Royal Anthropological Institute, 1930, pp. 1 15- 125 (p. 120). 

41 Ivor EVANS, Studies in Religion.. ., p. 210. în a 14-a zi după moarte, sufletul 
se transformă în tigru {ibid., p. 211). 

42 J. CU1SIN1ER, Danses magrques de Keiantan, pp. 38 şi urm. Avem aici de a face 
cu o credinţă universal răspîndită. Pentru Europa antică şi modernă, v. KITTREDGE, 
WHchcrqfu pp- 174-184; THOMPSON, voi. III, pp. 212-213; Lily WEISER-AALL. 
„Hexe" (în Handworterbuch d. deutsch Abergiaubens, voi. III); Ame RUNENBERG, 
Witches. Demons and Fertiiity Magic : Analysis ofTheir Sigmftcance and Mutual Reia- 
tions in West-European Folk Religion (Helsinki, 1947), pp. 212-21 3 ; cf şi cartea con- 
fuză, dar bogat documentată a lui Montague SUMMERS, The Werewolf, Londra, 1933. 

portat în lumea cealaltă 43 de un animal. Tot un animal îl cară pe 
neofit în spinare în hăţiş (= Infernul), sau îl ţine în fălci, sau îl 
„înghite" ca să-1 „omoare" şi să-1 „învie" etc. 44 în fine, trebuie ţinut 
seama de solidaritatea mistică dintre om şi animal, care constituie 
trăsătura dominantă a religiei paleo-vînătorilor. In virtutea acestei 
solidarităţi, anumiţi oameni sînt în stare să se transforme în animale, 
să le înţeleagă limba sau să le împărtăşească presimţirile şi puterile 
oculte. De fiecare dată cînd un şaman ajunge să înţeleagă modul de 
a fi al animalelor, el restabileşte, întrucîtva, situaţia care exista in 
Mo tempore, în vremurile mitice, cînd încă nu se produsese ruptura 
dintre om şi lumea animalelor (vezi, mai departe, p. 104), 

Animalul protector al şamanilor buriaţi se numeşte lântbilgan, ter- 
men care poate însenina „metamorfoză" (de la khubiliikhu, „a se trans- 
forma", „a lua altă formă"). 45 Altfel spus, nu numai că animalul 
protector îi permite şamanului să se metamorfozeze, dar el constituie 
întrucîtva „dublul", alter egoul iui. 46 Acesta din urmă este unul din 
„sufletele" şamanului, „sufletul în formă de animal" (Harva, Die 
religidsen Vorstellungen, p. 478) sau, mai precis, „sufletul -viaţă". 47 
Şamanii se înfruntă ca animale şi dacă alter egoul unuia în formă 
animală e ucis în luptă, curînd moare şi şamanul 48 



43 Cerul, iadul subteran sau submarin, pădurea de nepătruns, muntele, locul pus- 
tiu, jungla etc., etc. 

44 Cf C. HENTZE, Die Sakralbronzen und ihre Bedeutung in den fruhehinesischen 
Kulturen, Anvers, 1941, pp. 46 şi urm., 67 şi urm., 71 şi urm. etc. 

45 Cf U. HARVA (HOLMBERG), „Finno-Ugric [and] Siberian [Myihology]", în 
Mythoîogy of aii Races, Boston şi Londra, IV, 1927, pp. 406, 506. 

46 Despre relaţiile dintre animalul protector, şaman şi „Tiermutter" a clanului 
la evenet, cf A. F. ANISIMOV, „Predstavleniia evenkov o duşe i problema proishoj- 
deniia animisma", în Rodovoie obşcestvo r Moscova, 1951, pp, 109- 1 18 (pp. 1 10 şi 
urm.); id., „Şamanskie duşi po vozreniam evenkov", în Sbornik Muzeia AnrropohghH 
i Etnografii, XIII, Moscova şi Leningrad, 1951, pp. 187-215 (pp. 196 şi urm.); vezi şi 
A. FRIEDRICH, „Das Bewusstscin eines Naturvolkes vom Haushak und Ursprung des 
Lebens", în Paideuma. VI, 2 august 1955, pp. 47-54 (pp. 48 şi urm.); w/., şi G, BU- 
DRUSS, Schamanengeschichten, pp. 44 şi urm. 

47 V. DI6SZEG1, „K voprosu o borbe şamanov v obraze jivotnîh", în Acta 
orientalia hungarica, II. Budapesta, 1952, pp. 303-316 (pp. 312 şi urm.), 

48 Despre această temă, extrem de frecventa în credinţele şi folclorul şamanic, 
cf. A. FRIEDRICH şi G. BUDRUSS, Schamanengeschichten, pp. 160 şi urm., 164 şi urm.; 
W. SCHMIDT, Der Ursprung, voi. XII, p. 634; V. DI6SZEGI. „A viaskodo tâltosbika 

Putem considera, aşadar, spiritele păzitoare şi spiritele ajutătoare, 
fără de care nici o şedinţă şamanică nu e posibilă, drept semne au- 
tentice ale călătoriilor extatice ale şamanului în lumea de dincolo. 49 
Aceasta înseamnă că animalele-spirite îşi asimilează rolul de spirite 
ale strămoşilor; acestea, în primul rînd, îl duc pe şaman în lumea 
de dincolo (în Cer, în Infern), îi revelează misterele, îl instruiesc etc. 
Rolul de spirit-animal în riturile de iniţiere şi în miturile şi legendele 
despre călătoria unui erou în lumea de dincolo se întîlneşte pînă la 
asimilare cu cel al sufletului mortului în „posesie" iniţiatîcă (şama- 
nică). Dar, după cum se poate bine observa, şamanul se transforma 
în mort (sau spirit-animal, sau zeu etc), ca să-şi poată demonstra ca- 
pacitatea reală de a savîrşi o urcare la cer sau o coborire în lumea 
de jos. In acest chip, poate fi concepută posibilitatea unei explicaţii 
comune tuturor acestor grupe de fapte : este vorba, întrucîtva, de re- 
petarea periodică (adică reînnoită cu fiecare nouă şedinţă şamanică) 
a morţii şi învierii şamanului. Extazul nu este altceva decît expe- 
rienţa concretă a morţii rituale sau, altfel spus, a depăşirii condiţiei 
umane, profane. Şi, aşa cum vom vedea, şamanul e capabil să do- 
bîndească această „moarte" prin toate mijloacele, de la narcotice şi 
bătăi de tobă pînă la „posesia" spiritelor. 



„LIMBAJ SECRET" - „LIMBAJUL ANIMALELOR" 

în decursul iniţierii, viitorul şaman trebuie să înveţe limbajul se- 
cret pe care îl va folosi în timpul şamanizării ca să poată comunica 
cu spiritele şi cu spiritele-animale. Această limbă secretă, şamanul 
o învaţă fie de Ia un maestru, fie prin mijloace proprii, adică direct 

es a sâmân ăllatalaku 61etlelke (Lupta taurului minunat şi sufletul vital al şamanului 
capabil de a-şi apr opri a o formă de animal), în Ethtwgraphia, LXIII, 1 952, pp. 308-357 
şi passim ; id. t „K voprosu o borbe", passim. In acest ultim articol, autorul crede că 
poate afirma că, ia început, animalul de luptă al şamanilor era renul. Acest lucru pare 
confirmat de faptul că desenele rupestre de la Saîmali Tas, din Kirghizia, care datează 
din primul şi din al doilea mileniu dinaintea erei noastre, reprezintă şamani în formă 
de reni care se luptă; cf. în special, „K voprosu", p. 308, nota şi fig. 1. Cu privire 
la tâitos-ul unguresc, cf ibid. y p. 306 şi bibliografia de la nota 16. 

49 După Dominik SCHRODER, spiritele ocrotitoare, întrucît locuiesc în lumea 
cealaltă, îi asigura şamanului intrarea în lumea de dincolo; cf. „Zur Struktur des 
Schamanismus", în Anthropos, L, 1955, pp. S49-881 (pp. 863 şi urm.). 

de la „spiritele 4 * sale; la eschimoşi, de pildă, ambele metode co- 
există, 50 S-a putut constata existenţa unui limbaj secret specific la 
laponi 51 » la ostiaci, la ciucci, la iakuţi, la tunguşi. 52 în timpul tran- 
sei, se crede, şamanul tungus cunoaşte limbajul Naturii întregi. 53 
Limbajul şaman ic secret este la eschimoşi foarte elaborat; el e folosit 
ca mijloc de comunicare între vrăjitorii-şamani (angakut) şi spiri- 
tele lor. 54 Fiecare şaman are un cîntec specific pe care îl murmură 
ca să-şi cheme spiritele. 55 Chiar şi acolo unde nu este vorba de un 
limbaj secret, se mai disting şi azi urmele unor refrene incompre- 
hensibile care se repetă în timpul şamanizării, ca de pildă la aitaici. 56 
Acest fenomen nu este exclusiv nord-asiatic şi arctic: îl aflăm 
mai peste tot. în timpul şamanizării, hala al pigmeilor semang vor- 
beşte cu Chenoi (spiritele cerului) pe limba lor; de îndată ce iese 
din coliba ceremonială, el se face că a uitat totul. 57 La tribul men- 
tawei, maestrul iniţiator suflă printr-o leavă de bambus în urechea 
candidatului la iniţiere, ca să-1 facă apt să înţeleagă rostirea spiri- 
telor. 58 în timpul şedinţelor şamanice, şamanul batak vorbeşte în 
„limba spiritelor** (Loeb, Sumatra, p. 81) şi cîntă melodiile şamanice 





ui 







„Conform tradiţiei populaţiei carib, primul piai (şaman) a fost un 
om care, auzind un cîntec ridicîndu-se dintr-un rîu, s-a scufundat în 
acesta cu îndrăzneală şi n-a mai ieşit dccît după ce a învăţat pe de 
rost de la femeile-spirite cîntecul şi după ce a primit de la ele tot ce-i 
trebuia ca să poată şaman iza*' (Metraux, „Le Shamanisme chez Ies 
Indiens de PAmerique du Sud tropicale**, p. 210). 



50 Cf. RAS MUS SEN, Inie Ileana t Culture of the Iglulik Eskimos, p, 114. 

51 Cf. Eliel LAGERCRANTZ, „Die Geheimsprachen der Lappen", Journal de ta 
Sociiti Fin/to-Oughenne, XLII, 2, 1928, pp. 1-13. 

52 T. LEHTISALO, „Beobachtungen Uber die Jodler", Journal de ta SociiU 
Finno-Ougriervie, XLVIII, 1936-1937, 2, pp. 1-34 (pp. 12 şi urm.). 

53 LEHT1SALO. „Beobachtungen", p. 13, 

54 THALBÎTZER, „The Heathen Prîests", pp. 448, 454 şi urm. ; id. „Les magicîens 
esquimaux", p. 75; WEYER, The Eskimos, pp. 435-436. 

55 RASMUSSEN, Intelteciuat Culture of the iglulik Eskimos, pp. 111, 122. Vezi 
textele în „limbă secretă" (ibid., pp. 125, 131 etc). 

36 LEHTISALO, „Beobachtungen", p. 22. 

57 SCHEBESTA, Les Pygme'es, p. 153; L EVANS, „Schebesta ori the Sacerdo- 
Therapy of the Semang*', pp. 118 şi urm.; Studies, pp. 156 şi urm., 160 etc. 

58 LOEB, „Shaman and Secr", p. 71. 

59 EVANS, Siudies, p. 4. Cf şi L. Roth, The Narives ofSarawak, I, p. 270. 

Foarte adesea, această limbă secretă este în fond un „limbaj al 
animalelor" sau are la origine imitarea ţipătului animalelor. In Ame- 
rica de Sud, în timpul perioadei de iniţiere, neofitul, se spune, învaţă 
să imite vocea animalelor. 60 Acelaşi lucru şi în America de Nord: 
la triburile porno şi menomini, între altele, şamanii imită cîntecul 
păsărilor. 61 în timpul şedinţelor şamanice, la iukaghiri, ciucci, golzi, 
eschimoşi şi alte popoare, se aud ţipete de păsări şi de animale săl- 
batice. 62 Castagne ni-1 arată pe baqga kirghiz-tătar alergînd în jurul 
cortului, făcînd salturi mari, scoţînd răgete, ţopăind: el „latră ca un 
cîine, adulmecă asistenţa, mugeşte ca un taur, ţipă, rage, behăie ca 
oaia, grohăie ca porcul, nechează, uguie ca porumbelul, imită cu o 
extraordinară precizie orice ţipăt de animal, cîntecul păsărilor, fîlfîitul 
lor în zbor etc, lucru care impresionează puternic asistenţa" („Magie 
et exorcisme", p. 93). „Coborîrea spiritelor" are loc adesea în acest 
mod. La indienii din Guyana, „liniştea este brusc întreruptă de o ex- 
plozie de ţipete bizare, dar pur şi simplu teribile: răgete, urlete umplu 
coliba ceremonială şi-i zguduie pereţii. Vocile se ridică într-un mu- 
get ritmic care devine treptat un mîrîit surd şi îndepărtat ca să crească 
apoi din nou" 63 

Aceste ţipete anunţă prezenţa spiritelor, aşa cum o anunţă şi com- 
portamentele şi gesturile animale (vezi mai sus, pp. 96-97). Multe 
din cuvintele folosite în timpul acţiunii şamanice îşi au originea în 
ţipătul păsărilor şi al altor animale (Lehtisalo, „Beobachtungen", 
p. 25), Aşa cum a observat Lehtisalo (ibid., p. 26), şamanul cade în 
extaz folosind toba, „Jodler u -u\ (chiotele) iar textele magice sînt 
pretutindeni cîntate. „Magie" şi „cîntec", în special cîntecul păsă- 
rilor, sînt exprimate printr-un singur cuvînt. Vocabula germanică 
pentru descîn tecul magic este galdr, derivată de la galan, „a cînta", 
termen care se foloseşte mai cu seamă pentru cintatul păsărilor. 64 



60 Ida LUBLINSK1, „Der Mcdizinmann", pp. 247 şi urm. ; M&TRAUX, op, cit., 
pp. 206, 210. 

61 LOEB, Tribal Initiation, p. 278. 

62 LEHTISALO, „Beobachtungen", pp. 23 şi urm. 

63 THURN, Among the Indians of Guiana. pp. 336-337, citat şi tradus de M6TRAUX, 
„Le Shamanismc ehez Ies Indiens", p. 326. 

64 Jan de VRJES, Altgermamsche Religionsgeschichre, ed. a 2-a, Berlin şi Leipzig, 
1956- 1957, 2 voi., I, pp. 304 şt urm.; LEHTISALO, „Bcobachtungen", pp. 27 şi urm. ; 
cf. cârme tu cîntec magic; încântare, a fermeca; în româneşte, descîntare (literal, a des- 
fermeca), a exorciza; desclntec, incantaţie, exorcism. 

A învăţa limbajul animalelor şi» mai ales, acela al păsărilor echi- 
valează, mai peste tot în lume, cu a cunoaşte tainele Naturii şi, 
pornind de aici, cu a fi în stare să profetizezi. 65 Limbajul păsărilor 
se învaţă de obicei mîncînd un şarpe sau un alt animal socotit ma- 
gic. 66 Atare animale pot dezvălui tainele viitorului pentru că în făp- 
tura lor ele sînt ca un fel de recipiente ale sufletelor morţilor sau 
epifanii ale zeilor. A le învăţa limbajul, a le imita vocea înseamnă 
a putea stabili o comunicare cu lumea de dincolo şi cu Cerul. Vom 
regăsi aceeaşi identificare cu un animal sau cu o pasăre cel mai 
adesea atunci cînd vom vorbi despre costumul şaman ic şi despre 
zborul magic. A deveni pasăre sau a fi însoţit de o pasăre arată capa- 
citatea de a întreprinde, încă din timpul vieţii, o călătorie extatică 
la Cer sau în lumea de dincolo. 

A imita vocea animalelor, a folosi în timpul acţiunii şaman ice 
limbajul lor tainic este încă un semn al faptului că şamanul poate 
să călătorească liber în toate cele trei zone cosmice: Infernul, Pă- 
mîntul şi Cerul, altfel spus, el poate pătrunde nestingherit acolo unde 
numai morţii sau zeii au acces. O atare transformare, de altfel, se 
poate dobîndi şi prin alte mijloace: îrnbrăcînd, de pildă, costumul 
şamanic sau ascunzîndu-ti fata sub o mască. 

Mai e şi altceva. în multe culturi tradiţionale, familiaritatea cu 
animalele şi cunoaşterea limbii acestora reprezintă un sindrom pa- 
radisiac. La începuturi, adică în vremurile mitice, omul trăia în bună 
pace cu toate vieţuitoarele şi le ştia limba. Abia drept urmare a unei 
catastrofe primordiale, comparabilă cu „izgonirea din grădina Ra- 
iului 14 , omul a devenit ceea ce este el azi : muritor, sexuat, silit să mun- 
cească pentru ca să aibă ce mînca şi mereu în conflict cu animalele. 
Pregătindu-se de extaz şi în cursul extazului, şamanul aboleşte con- 
diţia sa umană actuală şi regăseşte, provizoriu, situaţia iniţială. Prie- 
tenia cu animalele, cunoaşterea limbajului lor, metamorfozarea în 
animal sînt tot atîtea simptome că şamanul a reintegrat situaţia 



65 Vezi Antti AARNE, „Dcr tiersprachenkundige Mann und seine neugierige 
Frâu", Folklore Fellows Communications t II, 15, Hamina. 1914; N. M. PENZER, editor, 
şi C H.TAWNEY, trad., The Ocean of Story (Somadeva's Kaîhl- sar itsl~ gara \ Londra, 
10 voi., 1924-1928; I, p. 48; II. p. 107, nota; Stith THOMPSON. Index, voi. I. pp. 
314 şi urm. (B 215). 

66 Cf FILOSTRAT, Viaţa lui Apollonios din Tyana, î, 20 ctc. Vezi L. THORNDIKE, 
A History of Magic and Experimental Science, Londra, 1923, voi. I, p. 261 ; N. M PEN- 
ZER, ed., şi C. H. TAWNEY, trad., The Ocean ofSiory, voi. n, p. 108, nota !. 

„paradisiacă u , pierdută la începutul timpurilor {cf \ M EHade, Mythes, 
reves et misteres, pp. 80 şi urm,)* 

CĂUTAREA PUTERILOR ŞAMANICE LA POPULAŢIILE 

DIN AMERICA DE NORD 

Am arătat deja cîte ceva în legătură cu dobîndîrea puterilor 
şamanice la triburile din America de Nord. Sursa acestor puteri sînt 
fie Zeii, fie strămoşii şamani, fie animalele mitice, fie, în sfîrşit, anu- 
mite obiecte sau zone cosmice. Dobîndirea puterilor are loc spontan 
sau ca urmare a unei căutări voite; şi într-un caz, şi în celălalt, vii- 
torul şaman trebuie să depăşească anumite probe de tip iniţiatic. în 
general, în America de Nord, acordarea puterilor şamanice se traduce 
prin dobîndirea unui spirit ocrotitor sau ajutător. 67 

Iată cum se petrec lucrurile la tribul shuswapi din familia salish, 
în Columbia britanică: „şamanul este iniţiat de animale care devin 
spiritele sale ocrotitoare. Riturile de iniţiere, al căror obiectiv nu este 
altul decît acela de a dobîndi ajutor supranatural în direcţia dorită, 
par să fie identice ia războinici şi la şamani. Tînărul ajuns Ia pu- 
bertate, înainte chiar de a fi cunoscut femeia, trebuie să meargă în 
munte şi să îndeplinească un anumit număr de isprăvi iniţiatice. El 
trebuie să-şi construiască o saună (sweat-house) în care sa-şi pe- 
treacă nopţile; dimineaţa, el poate reveni în sat. în timpul nopţii îşi 
curăţă trupul în aburi, cîntec şi dans. El duce o astfel de viaţă, uneori 
ani întregi, pînă cînd ajunge să viseze că animalul pe care a dorit 
să şi-1 facă spirit ocrotitor îi apare şi îi promite să-l ajute. în mo- 
mentul în care spiritul apare, novicele leşini «El este ca beat, nu 
e în stare să-şi dea seama ce i se întîmplă sau dacă e noapte ori zi. » 68 
Animalul îi spune că, dacă are nevoie de ajutor, poate să-l cheme 
şi îl învaţă un anumit cîntec pe care să-l folosească în acest scop. 
De aceea orice şaman are cîntecul său, pe care nimeni altul nu mai 
are dreptul să-l cînte, afară doar de împrejurarea cînd încearcă să 



67 Cf. Josef HAEKEL, „Schutzgeistsuche und Jugendweihe im westlîchen Nord- 
amerika", în Ethnos, XII, 1947, pp. 106-122. 

68 Acesta este semnul» după cum se ştie, al unei experienţe extatice autentice: 
cf, t , spaima de neînţeles 44 a novicilor eschimoşi la apariţia spiritelor lor ajutătoare 
(vezi, mai sus, pp. 96 şi urm.). 

descopere un vrăjitor. Spiritul coboară uneori asupra candidatului 
în forma trăsnetului. 69 Dacă novicele este iniţiat de un animal, 
acesta îl învaţă pe candidat limba lui specifică. Despre un şaman din 
Nicola Valley se spune că în descîntecele lui vorbeşte « limba co- 
ioţilor »... Cînd un anumit om are spirit protector, el devine invul- 
nerabil la săgeţi şi la gloanţe; iar dacă un glonţ ori o săgeată îl atinge, 
rana nu sîngerează, sîngele îi curge în stomac; omul îl scuipă şi e 
la fel de sănătos ca mai înainte... Oamenii pot să dobîndească mai 
multe spirite protectoare; şamanii cei mai puternici au de obicei mai 
multe asemenea spirite care îi ajută..." 70 

în acest exemplu, dobîndirea puterilor şamanice se petrece ca 
urmare a unei căutări voite. în unele regiuni din America de Nord, 
candidaţii se retrag în peşterile munţilor sau în locuri pustii şi se 
străduiesc, printr-o intensă concentrare, să dobîndească acele viziuni 
care, numai ele, pecetluiesc cariera unui şaman. De obicei, se pre- 
cizează ce fel de „putere" este cerută 71 : amănunt important, căci ne 
arată că este vorba de o tehnică menită să procure puteri magico- 
religioase, în general, şi nu doar şamanice. 

Iată povestea unui şaman din tribul paviotso culeasă şi publicata 
de W. Park: la cincizeci de ani el se hotărăşte să devină „medic". 
Intră într-o peşteră şi începe să se roage: „Tribul meu este bolnav, 
vreau să-1 fac sănătos etc." Se străduieşte să adoarmă, dar este mereu 
trezit de zgomote stranii : aude grohăituri, horcăieli, mugete, răgete 
de fel de fel de animale (urşi, lei de munte, cerbi lopătari etc). în 
cele din urmă adoarme şi asistă, în somn, la o şedinţă de vindecare 

69 Am văzut (p. 32) că, la buriaţi, cel care este lovit de trăsnet este îngropat ca 
un şaman si rudele sale apropiate au dreptul sa devină şamani, căci, întrucîtva, el a 

mmi mm s-ţ mmm m m mmrm m u m m mmi -mm mr m -mr V' mm. kw mmţ ml* a. ■-' ■ mm.-m.-m* mmt mmr mm* m, tmr mw m mrm m m-r mmt mmt mm- - mm m mm mţ mmm ■ ■ mmm. ? ^rmmm -w m m mm mm m mr m mt t mim J ■ 

fost „ales 4 * de Zeul Cerului (MIKHAILOWSK1, „ShamanisnT, p. 86). Populaţiile 
soyotiz, kamchadal şi altele cred că devii şaman atunci cînd, pe timp de furtună, se 
dezlănţuie tunetul (MIKHAILOWSK1, p. 68). O şam ană eschimosă şi -a dobîndit puterea 
după ce a fost lovită de „o minge de fier 11 (RASMUSSEN, Intellectual Cuhure ofihe 
Iglulik Eskimos, pp. 122 şi urm.). 

70 Franz BOAS, „The Shushwap" (Sixth Reporî ofthe Committee on the North-Wesiern 
Tribes of Canada : Report of the Briţish Association* Leeds, 1 890, extras), pp. 93 şi 
urm. Vom avea ocazia să revenim asupra valorii şamanice a actului sudaţiei în saună 
{sweat-house). 

11 Willard PARK, Shamanism in Western North America, p. 27. Cf. şi Marcelle 
BOUTEILLER, „Don chamanistîque et adaptation ă la vie chez Ies Indiens de TAm^- 
rique du Nord", passt'm; îd„ Chamanisme et gutrison magique, Paris, 1950, pp. 57 
şi urm. 

şaman ică: „ei erau jos, Ia poalele muntelui, îi auzeam vorbind şi 
cîntînd. După aceea am auzit un şaman gemînd. Un doctor cînta şi 
îl îngrijea/' Bolnavul, în cele din urmă, moare şi candidatul aude 
familia jelindu-1. Stînca începe să se crape. „Un om a apărut în des- 
picătură: era înalt şi zvelt şi avea o pană de vultur în mină." El îi 
porunceşte să-şi facă rost de cutare şi cutare pene şi îl învaţă cum 
să vindece. Cînd, dimineaţa, candidatul se trezeşte, nu zăreşte pe 
nimeni alături (Park, Shamanism, pp. 27-28). 

Dacă un candidat nu respectă instrucţiunile primite în vis, vocaţia 
lui este sortită eşecului (ibid., p, 29). în unele cazuri, în primul vis 
al candidatului apare spiritul şamanului strămoş, dar în celelalte apar 
spirite superioare care îi conferă „puterea 11 . Dacă moştenitorul nu 
îşi însuşeşte această putere, el se îmbolnăveşte (ibid., p. 30); aceeaşi 
situaţie o întîlnim mai peste tot. 

Sufletele morţilor sînt socotite sursă de potenţial şamanic la tri- 
burile paviotso, shoshoni, seed laters şi, mai la nord, la populaţiile 
lillooet şi thompson. 72 Această modalitate de dobîndtre a puterii este, 
în California de Nord, extrem de răspîndită. Şamanii din tribul 
yurokh visează un mort, în general, dar nu neapărat un şaman. La 
cei din tribul sinkyone, puterile sînt primite în vise în care apar 
rudele decedate ale şamanului. La populaţiile wintu, şamanii sînt 
învestiţi în urma unor asemenea vise, mai ales a acelora în care apar 
copiii decedaţi ai celui care visează. La populaţiile shasta, primul 
indiciu al puterii şamanice urmează unor vise în care apar mama, 
tatăl, ori un alt strămoş decedat. 73 

Dar în America de Nord există şi alte surse de puteri şamanice, 
precum şi alte tipuri de maeştri instructori decît sufletele morţilor şi 
animalele păzitoare. în Marele Bazin se vorbeşte despre „omuleţul 
verde", care are o înălţime de doar două picioare şi poartă o tolbă 



72 W. PARK, op. cit., p. 79 ; J. TEIT, „The Lillooel Indians 41 , Memoirs ofthe Ame- 
rican Museum of Natural History, voi. IV, The Jesup North Pacific Expedition, II, 5, 
New York, 1906» pp. 193-300 (pp. 287 şi urm.); „The Thompson Indians of British 
Columbia", Memoirs of the American Museum of Natural History, II, The Jesup North 
Pacific Expedition, I, New York, 1900, pp. 162-392 (p. 353). Ucenicii lillooet dorm 
pe morminte, uneori timp de cîţiva ani (TEIT, „The Lillooet* 1 , p. 287). 

73 W. PARK, op. cit., p. 80. Aceeaşi tradiţie la triburile atsugewi, maidu septen- 
trional, crow, arapaho, gros ventre etc> La unele din aceste triburi, la fel ca şi în alte 
regiuni, puterile şamanice sînt căutate dormind pe morminte; uneori (la tlingit, de 
exemplu, se recurge la un mijloc şi mai impresionant: ucenicul petrece o noapte 
întreagă lîngă un şaman mort (cf. FRAZER, Totemism and Exo%amy\ voi. III, p. 439). 

cu săgeţi şi un arc. „Omuleţul verde u este spiritul păzitor al vracilor 
{medicine-men), al celor care au devenit magicieni numai printr-un 
ajutor supranatural (Park, op. cit., p. 77). Tema piticului care conferă 
putere sau este spirit păzitor este foarte răspîndită ta vest de Munţii 
Stîncoşi, în triburile din Podişuri (thompson, shushwap ş.a.) şi Cali- 
fornia septentrională (shasta, atsugewi, maidu din nord şi yuki). 74 

Uneori, puterea şamanică provine direct de la Fiinţa Supremă sau 
de la alte divinităţi. Aşa, de pildă, la tribul cahuilla din California 
de Sud (deşertul Cahuilla), şamanii primesc, se spune, puterea de la 
Mukat, Creatorul lumii > dar această putere este transmisă prin inter- 
mediu! spiritelor ocrotitoare (bufniţa, vulpea, coiotul, ursul etc.), care 
se comportă ca soli ai Fiinţei Supreme pe lîngă şamani (Park, op. cit, 
p. 82). La populaţiile mohawe şi yuma, puterea provine de la marile 
Fiinţe mitice care au transmis -o şamanilor la începutul lumii (ibid., 
p. 83). Transmiterea are loc în vis şi comportă un scenariu iniţîatic. 
Şamanul tribului yuma asistă în vis la începuturile lumii şi retrăieşte 
timpurile mitice. 75 La populaţiile manicopa, visele initiatice urmează 
o schemă tradiţională: un spirit ia sufletul viitorului şaman şi îl poar- 
tă din munte în munte, revelîndu-i !a fiecare popas cîntece şi leacuri 
ale bolilor. 76 La triburile walapai, călătoria sub călăuzirea spiritelor 
este o caracteristică esenţială a viselor şaman ice (ibid., p. 116). 

Aşa cum am văzut deja în mai multe rînduri, instruirea şamanilor 
are Ioc adeseori în timpul viselor. în vis, omul se întîlneşte cu sacrul 
prin excelenţă şi se restabilesc legăturile directe cu zeii, spiritele şi 
sufletele strămoşilor. Tot în vis se aboleşte timpul istoric şi se regă- 
seşte timpul mitic, fapt care permite viitorului şaman să asiste la 
începuturile lumii şi, plecînd de aici, să devină contemporan cu 



74 Vezi lista completă a triburilor în PARK, op. cit., pp. 77 şi urm, C/„ ibid., p. 111: 
despre „omuleţul verde" care le apare viitorilor şamani ai tribului ute în perioada 
adolescenţei lor. 

75 A. L. KROEBER, „Handbook of the Indians of California", Sureau of American 
Eihnobgy\ Bull, 78, 1925. pp. 754 şi urm , p. 775 ; C. D. FORDE, „Ethnography of the 
Yuma Indians", Univ. Calif PubL American Archaeoîogy and Ethnology, 28, 1931, 
nr. 4, pp. 201 şi urm. Iniţierea în confreria secretă şamanică Mide'wiwin comportă 
şi ea o întoarcere în vremurile mitice ale începuturilor lumii, cînd Marele Spirit a 
dezvăluit misterele primilor „doctori mari". Vom vedea că, în aceste ritualuri 
tniţiatice, este vorba de o comunicare între Cer şi Pămînt, aşa cum a fost stabilită 
la facerea lumii. 

76 L. SP1ER, Yuman Tribes of the Gila River, Chicago, 1933, p. 247; PARK, op. cit.. 
p. 115. 

cosmogonia şi cu revelaţiile mitologice primordiale. Cîteodată visele 
iniţiatice sînt involuntare şi încep încă din copilărie, cum e cazul la 
triburile din Podişul Marelui Bazin (c/. ibid.< p. 1 10). Visele, deşi 
nu urmează un scenariu prea rigid, sînt stereotipe: sînt visaţi spirite 
şi strămoşi sau li se aud vocile (cîntece şi învăţătură şamanică). Tot 
în vis se primesc rînduielile iniţiatice (dietă, tabuuri etc.) şi se învaţă 
care sînt obiectele de care şamanul va avea nevoie ca să vindece. 77 
La populaţiile maidu din nord-est, devii şaman visînd, de asemenea, 
spirite. Şi cu toate că la aceste triburi şamanismul se moşteneşte, 
consacrarea nu o primeşti decît după ce ai văzut spirite, în vis; aceste 
spirite, de altfel, se moştenesc de Ia o generaţie la alta. Spiritele apar 
uneori în formă de animale (şi în acest caz, şamanul nu trebuie sa 
mănînce came din acel animal), dar ele locuiesc, fără să aibă forme 
anume, şi în stînci, lacuri etc. 78 

Credinţa că animalele-spirite sau fenomenele naturale sînt izvor 
de putere şamanică este foarte răspîndită în America de Nord 79 La 
populaţiile salish din Columbia britanică, numai şamanii moştenesc 
spiritele ocrotitoare ale părinţilor lor. Aproape toate animalele şi un 
mare număr de lucruri pot să devină spirite: tot ce are o relaţie oare- 
care cu moartea (de exemplu, mormintele, oasele, dinţii etc.) şi orice 
fenomen natural (cerul senin, estul şi vestul etc). Dar în acest caz, 
ca şi în multe altele, avem de a face cu o experienţă magico-religioa- 
să care depăşeşte sfera şamanismului, căci şi războinicii au spirite 
ocrotitoare proprii, în armura lor, precum şi în animalele sălbatice; 
vînătorii şi le găsesc pe ale lor în ape, în munţi şi în animalele pe care 
le vînează etc. 80 

Potrivit spuselor şamanilor tribului paviotso, puterea le este acor- 
dată de „Spiritul Nopţii", El „se află peste tot. Nu are nume. Nu exis- 
tă nume care să-1 numească". Acvila şi Bufniţa sînt doar mesagerii 
care transmit învăţături din partea Spiritului Nopţii. Water-babies sau 
alte animale pot fi şi ele mesagerii săi. „Cînd Spiritul Nopţii acordă 



77 Despre triburile paviotso, vezi PARK, op. n/.. p. 23; triburile din California 
de Sud, ibtd., p. 82. Despre vise auditive, p. 23 etc. La triburile oknagon din Sud, 

viiiorui SaiFiaxi r i vetic soirncic ucroiiio^rir. it_ jiititi r iiai cinic^ccic si rcco]Ti3xiOdXiic. 

îhid.p. 118. 

78 R. DIXON, The Northern Maidu, New York, 1905, pp. 274 şi urm. 

79 Vezi lista triburilor şi informaţiile bibliografice în PARK, op. cit., pp. 76 şi urm. 

80 F. BOAS, „The Salish Trîbcs of the Interior of British Columbia", Anmtaî 
Archaeological Report for 1905, Toronlo, 1906, pp. 222 şi urm. 

puterea de a şamaniza (powerfor doctoring), el îi spune şamanului 
să ceară ajutor de la waîer-babies, de la acvilă, bufniţă, de la cerbul 
lopătai, antilopă, urs sau alt animal ori pasăre." 81 Coiotul, în schimb, 
nu e niciodată rezervor de putere pentru paviotso, deşi în legendele 
lor el are un rol important (Park, op. cit., p. 19). Spiritele care conferă 
puteri sînt invizibile: numai şamanii le pot zări (ibid.). 

Trebuie să adăugăm şi „durerile" (pains) care pot fi concepute 
atît ca sursă a puterilor, dar şi ca pricină a bolilor, „Durerile 4 * par 
sa fie însufleţite şi uneori au chiar o anume personalitate. Ele nu au 
formă omenească, dar sînt considerate concrete. 82 La cei din triburile 
hupa, de pildă, ele sînt diferit colorate: una seamănă cu o bucată de 
came crudă, altele sînt asemănătoare crabilor, cerbilor lopătari, 
vîrfurilor de săgeţi etc. (ibid., p. 81). Credinţa în „dureri" este gene- 
rală la triburile din California septentrională {ibid.* p. 80), dar ne- 
cunoscută în alte regiuni ale Americii de Nord {ibid., p. 81). 

Entităţile damagomi ale tribului achumawi sînt atît spirite păzi- 
toare, cît şi „dureri". O ş amâna, Old Dixie, povesteşte cum i s-a re- 
velat vocaţia şamanică: era de- acum căsătorită cînd, într-o bună zi, 
„primul meu damagomi a venit să mă caute. Nu m-a părăsit nici 
acum. E ca o mogîldeaţă neagră, de-abia îi vezi. Cînd a venit prima 
oară a făcut mare tărăboi. Era în toiul nopţii. Mi -a spus că trebuie 
să mă duc să-1 văd în munte. M-am dus acolo. Mi -era foarte teamă. 
Aproape nu mai puteam să respir. Pe urmă am avut şi alţii. I-am 
prins.** 83 Era vorba de damagomi ce aparţinuseră altor şamani şi care 
erau trimişi să otrăvească oamenii sau pentru alte însărcinări şama- 
nice. Old Dixie îşi trimitea damagomi deja prinşi şi aceştia îi cap- 
turau la rîndul lor. în acest chip, ea a ajuns să aibă peste cincizeci 
de damagomi, în timp ce şamanii tineri nu au decît trei sau patru 
(J, de Angulo, op. cit, p. 565). Şamanii îi hrănesc cu sîngele pe care 
îi sug în timpul vindecărilor (ibid., p. 563). După de Angulo (p. 580), 
aceşti damagomi sînt atît reali (în came şi oase), cît şi fantastici. Cînd 
un şaman vrea să otrăvească pe cineva, el trimite un damagomi: 



81 Informator etnografic paviotso citat de PARK, op. cit., p. 17. „Spiritul Nopţii" 
este probabil o formula mitologică tîrzie a Fiinţei Supreme, devenită întrucîtva deus 
otiosus, şi care îi ajută pe oameni prin intermediul unor „mesageri". 

82 KROEBER, „Handbook", pp. 63 şi urm., 111» 852; R. DIXON, „The Shasta", 
în BulL Am. Mus. of Nat. History, XVII, V t New York, 1907, pp. 472 şi urm. 

83 Jaime de ANGULO, „La psychologie religieuse des Achumawi : rv. Le chama- 
nisme", în Amhropos, voi. 23, 1938, pp. 561-582 (p. 565). 

„Găseştc-I pe cutare. Intră în el. Îmbolnăveste-L Nu-1 ucide imediat, 
Fă~l să moară într-o lună" (ibid.). 

Aşa cum am văzut în legătură cu şamanii salish, orice animal 
sau obiect cosmic poate deveni sursă de putere sau spirit ocrotitor. 
La indienii thompson, de exemplu, apa este considerată spirit ocro- 
titor al şamanilor, al războinicilor, al vînătorilor şi al pescarilor; soa- 
rele, tunetul sau pasărea tunetului, piscurile munţilor, ursul, lupul, 
vulturul şi corbul sînt spiritele ocrotitoare ale şamanilor şi război- 
nicilor. Alte spirite ocrotitoare sînt comune şamanilor şi vînătorilor 
sau şamanilor şi pescarilor. Există însă şi spirite păzitoare rezervate 
exclusiv şamanilor; noaptea, ceaţa, cerul senin, estul, vestul, femeia, 
tînăra fecioară, copilul, mîinile şi picioarele omului, sexul femeii şi 
acela al bărbatului, liliacul, tărîmul sufletelor, strigoii, mormintele, 
oasele, dinţii şi părul morţilor etc. 84 Dar lista surselor de putere şa- 
manică e departe de a fi epuizată (c/ Park, op. cir, pp. 18, 76 şi urm.). 

Aşa cum am văzut, orice entitate spirituală, animală sau fizică 
poate deveni sursă de putere sau spirit păzitor atît pentru şaman, cît 
şi pentru oricine altcineva. Acest fapt ni se pare important pentru 
clarificarea problemei originii puterilor şamanice : în nici un caz ca- 
litatea lor de „puteri şamanice" nu se datoreşte sursei lor (care de- 
seori este aceeaşi pentru toate puterile magico -religioase), nici 
faptului că „puterile şamanice" sînt întrupate în anumite animale 
ocrotitoare. Orice indian poate dobîndi un spirit ocrotitor dacă este 
dispus să facă un efort de voinţă şi de concentrare. 85 în alte părţi, 
iniţierea tribală se încheie prin dobîndi rea unui spirit păzitor. Din 
acest punct de vedere, efortul căutării puterilor şamanice se inte- 
grează în căutarea puterilor magico-religioase în general. Este un 
lucru pe care l-am clarificat deja într-un capitol precedent; şamanii 
nu se deosebesc de alţi membri ai comunităţii prin efortul de căutare 
a sacrului — căutare care este comportamentul normal şi universal 
al tuturor oamenilor—, ci prin capacitatea lor de a avea o experienţă 
extatică, redusă, în cea mai mare parte a timpului, la nivelul unei 
vocaţii. 

Prin urmare, putem conchide că spiritele ocrotitoare şi animalele 
mitice ajutătoare nu constituie o caracteristică exlusivă a şamanismului. 



84 James TE1T, „The Thompson Indians of British Columbia", pp. 354 şi urm. 

85 H. HAEBERLIN şi E. GUNTHER, „Ethnographîsche Notizen iiber die Indianer- 
stamme des Puget-Sundes", Zeitschnft fiir Ethnologie* voi. 56, 1924, pp. 1-74 (pp. 56 
şi unn.). Despre spiritele specifice şamanilor, vezi ibid , pp. 65, 69 şi urm. 

Aceste spirite auxiliare şi proteguitoare sînt adunate mai de peste 
tot, din întreg Cosmosul, şi sînt accesibile oricărui om decis să treacă 
de anumite încercări pentru a şi Ie putea însuşi. Aceasta înseamnă 
că omul arhaic poate găsi sursa sacrului magico-reîigios oriunde în 
Cosmos, că orice părticică din Cosmos poate da loc la o hierofanie, 
în conformitate cu dialectica sacrului (cf. lucrarea noastră Trăite 
d'histoire des religions, pp. 31 şi urm.; trad. rom.» p. 34). Ceea ce 
îl deosebeşte pe un şaman de un alt membru al clanului nu este stă- 
pînirea unei puteri sau a unui spirit ocrotitor, ci experienţa extatică. 
Or, am văzut deja — şi vom vedea şi mai bine în continuare — că 
spiritele ocrotitoare sau auxiliare nu sînt autorii direcţi ai acestei ex- 
perienţe extatice. Ele nu sînt decît mesagerii unei fiinţe divine sau ele- 
mente auxiliare într-o experienţă care implică şi alte prezenţe tainice. 

Pe de altă parte, ştim că „puterea" este de multe ori revelată de 
sufletele şamanilor strămoşi (care au primit-o, la rîndul lor, la înce- 
puturile vremii, în timpurile mitice), de persoane divine ori semi- 
divine, uneori de o Fiinţa Supremă. Şi aici avem impresia că spiritele 
ocrotitoare şi cele auxiliare nu sînt decît instrumentele necesare 
experienţei şaman ice, un fel de organe noi pe care şamanul Ie pri- 
meşte ca urmare a iniţierii pentru a se putea integra mai bine în uni- 
versul magico-religios, de acum accesibil. în capitolele următoare, 
rolul spiritelor ocrotitoare şi auxiliare ca „organe mistice" va fi şi 
mai clar pus în evidenţă. 

Ca şi în alte părţi ale lumii, în America de Nord dobîndirea spiri- 
telor ocrotitoare şi ajutătoare este fie spontană, fie voită. S-a încercat 
să se diferenţieze iniţierea şamanilor nord-americani de aceea a 
şamanilor siberieni afirmîndu-se că, în cazul celor dintîi, este întot- 
deauna vorba despre o căutare voită a puterilor, în timp ce în Asia 
vocaţia şamanică este, mai mult sau mai puţin, dictată de spirite. 86 
Folosind rezultatele lui Ruth Benedict 87 , Bogoraz rezumă astfel do- 
bîndirea puterilor şamani ce în America de Nord : ca să intre în con- 
tact sau să dobîndească spirite ocrotitoare, aspirantul se retrage în 
singurătate şi se supune unui regim strict de autotortură. Cînd spiri- 



86 Waldemar G. BOGORAZ, „The Shamanistic Caii and the Period of Initiation 
în Northern Asia and Northern America", Proceedings of the XXIII internaţional Con- 
gress of Americamsts, New York, 1930, pp. 441 -444 (în special p. 443). 

87 Cf R. BENEDICT. „The Visîon in Plains Culture", American Anthropologist, 
XXIV, 1922, pp. 1-23. 



114 



ŞAMANISMUL 



tele se manifestă sub formă animală, aspirantul trebuie să ie ofere, se 
zice, carne din propriul său trup (Bogoraz, op. di., p. 442). Dar auto- 
oferirea drept hrană pentru spiritele animale, realizată prin ruperea 
în bucăţi a propriului trup (ca în cazul triburilor assiniboin, de pildă, 
ibid.), nu este decît o formulă paralelă cu ritul extatic al sfîşierii trupu- 
lui aspirantului de către spiritele demonice, rit pe care l-am analizat 
deja în capitolul anterior şi care comportă o schemă iniţiatică (moarte 
şi înviere). El se întîlneşte, de altfel, şi în alte regiuni — de exemplu, 
în Australia 88 sau în Tibet (în ritul bon-tantric, gehod) — şi trebuie 
considerat un substitut sau o formulă paralelă la tăierea în bucăţi a 
candidatului de către spiritele demonice : acolo unde nu există, sau 
este mai rară, experienţa extatică spontană a dezmembrării corpului 
şi a înnoirii organelor este înlocuită uneori de oferirea trupului ca 
jertfă spiritelor-animale (la assiniboin) sau spiritelor demonice (ca 
în Tibet). 

Deşi nota dominantă a şamanismului nord- american este „cău- 
tarea", ea este departe de a fi singura metodă de dobîndire a „pu- 
terilor". Am întîlnit deja mai multe exemple de vocaţie spontană (de 
pildă, cazul şam anei Old Dixie, cf. mai sus, p. 110), dar numărul lor 
este mult mai mare. Să amintim doar transmiterea ereditară a pute- 
rilor şamanice, în care decizia aparţine, în ultimă instanţă, spiritelor 
şi sufletelor strămoşilor. Să ne amintim şi visele premonitorii ale 
viitorilor şamani, vise care, după Park, se transformă în boli mortale 
dacă nu sînt corect interpretate şi dacă nu li te supui cu pietate. Un 
şaman bătrîn este chemat să le desluşească: el porunceşte bolnavului 
să se supună îndemnurilor spiritelor care au provocat visele. „In 
general, o persoană acceptă împotriva voinţei sale să devină şaman 
şi nu se hotărăşte să-şi asume puterile magice şi să se supună co- 
menzilor spiritului decît atunci cînd alţi şamani îl avertizează că 
altfel va muri" (Park, op. cit., p. 26). Este chiar cazul şamanilor din 
Siberia şi Asia Centrală , dar şi al altora. Această împotrivire faţă 
de „alegerea sacră" se explică, s-a spus, prin atitudinea ambivalenţă 
a omului faţă de sacru. 



88 La triburile australiene lunga şi djara, cel ce vrea să ajungă medkine-man 
intră într-un iaz reputat a fi locuit de şerpi rnonstruoşr Aceştia îl „omoară" şi t ca 
urmare a acestei morţi iniţiatice, aspirantul capătă puteri magice; vezi A. P, ELKIN, 
„The Rainbow-Serpent Myth in North-West Australia". Oceania, 1930, voi. I, nr. 3, 
pp. 349-353 (p. 350); c/., id. t The Australian Aborigines, p. 223. 

Să adăugăm că şi în Asia se întîineşte, deşi mai rar, căutarea voită 
a puterilor şamanice. în America de Nord, şi în special în California 
meridională, dobîndirea de puteri şamanice este adesea asociată cu 
ceremoniile de iniţiere. La triburile kawaiisu, luiseno, juaneno, ga- 
brielino, ca şi la diegueno, cocopa şi akwa'ala, se aşteaptă viziunea 
animalului protector ca urmare a ingestiei unei plante halucinogene 
(jimson weed)P Avem de a face aici mai degrabă cu un rit de iniţiere 
într-o societate secretă decît cu o experienţă şarnanică. Autotorturile 
candidatului, la care se referea Bogoraz, aparţin mai degrabă încercă- 
rilor teribile pe care un candidat trebuie să le suporte ca să fie admis 
într-o societate secretă decît şamanismului propriu-zis, deşi în Ame- 
rica de Nord este întotdeauna greu de precizat limita dintre aceste 
două forme religioase. 



ER, „Handbook'\ pp. 604 şi urm.; PARK, op. rit., p. 84. 

Iniţierea şamanică 



INIŢIEREA LA TUNGUŞI ŞI LA POPULAŢIA MANCIU 

în general, alegerea extatică este urmată, atît în Asia Septentrio- 
nală cît şi în multe alte părţi ale lumii, de o perioadă de instruire, 
în care neofitul este iniţiat de către un şaman vîrstnic. Viitorul şaman 
deprinde tehnicile mistice însuşindu-şi tradiţia religioasă şi mito- 
logică a tribului. De multe ori, dar nu întotdeauna, etapa pregătitoare 
se încheie printr-un şir de ceremonii cunoscute îndeobşte sub numele 
de iniţiere a noului şaman. 1 Dar, aşa cum observă pe bună dreptate 
Şirokogorov, la tunguşi şi la populaţia manciu nu poate fi vorba de 
o iniţiere propriu-zisă, candidaţii fiind de fapt iniţiaţi cu mult înainte 
de recunoaşterea lor oficială de către şamani şi comunitate {Psycho- 
mental Complex ofthe Tungus, p. 350)* Acelaşi lucru se poate constata 
cam peste tot în Siberia şi în Asia Centrală: chiar acolo unde este 
vorba de o ceremonie publică (ca de exemplu la buriaţi), aceasta nu 
face decît să confirme şt să valideze adevărata iniţiere extatică şi 
secretă care, după cum am văzut, este opera spiritelor (boli, vise 
etc), Ia care se adaugă ucenicia pe lîngă un şaman. 2 

Există totuşi o recunoaştere formală din partea şamani lor-înva- 
ţători. La tunguşi i din Transbaikalia, viitorul şaman este ales încă 
de copil şi crescut în acest scop. După o anumită pregătire, copilul 
trece prin primele încercări: trebuie să tălmăcească visele, să-şi arate 
puterile divinatorii etc. Momentul cel mai dramatic este următorul : 
candidatul, în extaz, descrie în cele mai mici amănunte animalele pe 
care i le trimit spiritele ca să-şi facă un veşmînt din pielea lor. Mai 
tîrziu, cînd animalele sînt alungate, iar veşmîntul este gata, are loc o 
nouă adunare: şamanului mort i se aduce drept jertfa un ren, candidatul 



1 Pentru o imagine sintetică a instituţiei şi iniţierii şamanilor din Siberia şi din 
Asia Centrală, cf. W. SCHM1DT, „Der Ursprung*. XII, pp. 653-658. 

2 Cf. r de ex., E. J. LINDGREN, „The Rcindeer Tungus of Manchuria" {Journal 
ofthe Royal Central Asian Sunety, voi. 22., pp. 221 -23 1), pp- 221 şi urm.; CHADW1CK. 
Poetry and Prophecy\ p. 53. 



INIŢIEREA ŞAMAN ICĂ 117 

îşî îmbracă veşmîntul şi îşi arată puterile de şaman în „marea adu- 
nare" (Şirokogorov, op. cit., p. 35 î). 

La tunguşii din Manciuria, lucrurile se petrec puţin altfel. Este ales 
şi pregătit un copil, dar cariera îi va fi hotărîtă de posibilităţile extatice 
(a se vedea mai sus, p. 31). După perioada de pregătire, la care ne-am 
referit mai înainte, vine ceremonia propriu-zisă de „iniţiere 1 *. 

în faţa unei case se înalţă doi turd (doi copaci cărora le-au fost 
tăiate crengile groase» păstrîndu-se vîrful). Cei doi turd sînt legaţi 
între ei prin cîteva bîme de 90- 100 de centimetri lungime, în număr 
impar (5, 7 sau 9). Un al treilea tura este înălţat în partea de sud, 
la o distanţă de cîţiva metri, şi legat de turd de la est cu o frînghie 
sau o curea subţire (sijim, „coarda* 4 )» împodobită din loc în loc, cam 
la 30 de centimetri distanţă, cu panglici şi cu pene de pasăre. Se 
poate folosi mătase chinezească, roşie, sau fîşii de pînză vopsite în 
roşu. Acesta este „drumul** pe care vor merge spiritele. Pe frînghie 
se pune un inel de lemn, care poate aluneca de la un turd la altul, 
In clipa în care este trimis de şaman, spiritul se află în dreptul ine- 
lului (juldu). Lîngă fiecare turd sînt aşezate trei figuri antropomorflce 
din lemn (an'nakanX destul de mari (30 cm). 

„Candidatul se aşază între cei doi tura şi bate toba. Bătrînul 
şaman cheamă spiritele, unul cîte unul, trimiţîndu-le spre candidat, 
cu ajutorul inelului. De fiecare dată, şamanul prinde inelul înainte 
de a trimite spiritul următor: dacă nu ar face acest lucru, spiritele 
s-ar strecura în trupul candidatului şi ar rămîne acolo... în clipa în 
care este posedat de spirite, candidatul este supus de către bătrini unor 
întrebări şi trebuie să istorisească toată povestea („biografia**) spi- 
ritului, în cele mai mici amănunte, adică ce a fost înainte, unde a 
locuit, ce a făcut, cu ce şaman era şi cînd anume a murit acel şaman..., 
spre a-i convinge pe cei de faţă că spiritul este într- adevăr în trupul 
candidatului... In fiecare seară, după demonstraţie, şamanul urcă pe 
bîma cea mai înaltă şi rămîne acolo o vreme. Veşmîntul îi este agăţat 
de bîrnele dintre turd.." (Şirokogorov, op. cit., p.352). Ceremonia 
ţine 3, 5, 7 sau 9 zile. în cazul în care candidatul reuşeşte, li se aduc 
jertfe spiritelor clanului. 

Să lăsăm deocamdată rolul „spiritelor** în consacrarea viitorului 
şaman; şamanismul tungus pare a fi dominat, de fapt, de spirite- 
le-călăuze. Vom reţine doar două lucruri : 1 . frînghia numită „drum** ; 
2. ritul urcatului. Vom vedea îndată care este importanţa acestor ri- 
turi : frînghia este simbolul „drumului" dintre Pămînt şi Cer (cu toate 
că „drumul" asigură mai curînd, la tunguşii de astăzi, comunicarea 

cu spiritele); urcatul în copac însemna, la început, înălţarea şama- 
nului la Cer. Dacă tunguşii au împrumutat aceste rituri de la buriaţi, 
cum se crede, probabil că le-au adaptai propriei lor ideologii, golin- 
du-le totodată de semnificaţia iniţială; această pierdere a semnificaţiei 
ar fi putut avea loc destul de recent, sub influenţa altor ideologii (de 
exemplu, lamaismul). Oricum, acest rit iniţiatic, împrumutat sau nu, 
se integra într-o anumită măsură în concepţia generală a şamanismului 
tungus deoarece, aşa cum am văzut şi cum vom mai vedea şi mai bine 
în cele ce urmează, tunguşii credeau, la fel ca şi toate celelalte popu- 
laţii nord-asiatice şi arctice, în înălţarea şamanului la Cer. 

La populaţia manciu, ceremonia publică de iniţiere cuprindea 
odinioară trecerea candidatului oeste o eramadă de jăratic : dacă în- 
văţăcelul avea într-adevăr „spiritele" de care spunea că este stăpînit, 
putea călca prin foc fără să i se întîmple ceva. Ceremonia este astăzi 
destul de rar întîlnilă; se spune că puterile şamanilor au scăzut (Şiro- 
kogorov, p. 353), ceea ce corespunde concepţiei generale nord-asia- 
tice cu privire la decăderea actuală a şamanismului. 

Populaţia manciu mai cunoaşte încă o încercare iniţiatică: în 
timpul iernii se fac în gheaţă nouă copci ; candidatul trebuie să se 
arunce într-una din ele şi să iasă, înotînd pe sub gheaţă, prin urmă- 
toarea, şi aşa mai departe, pînă la a noua copcă. Se spune că această 
încercare deosebit de grea se datorează influenţei chineze (Şiroko- 
gorov, p. 352). într-adevăr, ea se aseamănă cu unele încercări yogi- 
no-tantrice constînd în uscarea, pe trupul gol, a unui anumit număr 
de cearşafuri ude într-o noapte de iarnă, pe ninsoare. Ucenicul în 
tehnicile yoga dovedeşte astfel „căldura fizică 4 * pe care o poate 
produce trupul său. Să amintim că, la eschimoşi, o încercare asemă- 
nătoare de rezistenţă la frig este socotită un semn sigur al alegerii 
şaman ice. De fapt, producerea căldurii după dorinţă este unul din 
atributele esenţiale ale magicianului şi ale vraciului primitiv; asupra 
acestui lucru vom mai reveni (vezi mai sus, p. 70, nota 58 ; apoi, mai 
jos, pp, 432 şi urm.). 

INIŢIEREA LA IAKUŢI, SAMOIEZI ŞI OSTIACI 

Informaţiile de care dispunem cu privire la ceremoniile iniţiaţi- 
ce la iakuţi, samoiezi şi ostiaci sînt puţine şi datează de multă vreme. 
Descrierile comunicate sînt probabil superficiale şi aproximative, 
deoarece observatorii şi etnografii din secolul al XlX-lea au văzut 

adesea în şamanism o lucrare diavolească şi au crezut că viitorul 
şaman nu făcea decît să se închine „diavolului* 1 . Iată cum prezintă 
Pripuzov ceremonia iniţiatică la iakuţi : după „alegerea" făcută de 
spirite (vezi mai sus, p. 31), bătrînul şaman îşi duce discipolul pe 
o colină sau pe o cîmpie, îi dă veşmîntul şamanic, toba şi toiagul 
şi aşază la dreapta lui nouă tineri neprihăniţi, iar la stînga nouă fe- 
cioare. Apoi, punîndu-şi veşmîntul, trece în spatele neofitului şi îl 
pune să repete cîteva formule. Ii cere mai întîi să se lepede de Dum- 
nezeu şi de tot ceea ce îi este drag şi îl pune să promită că îşi va 
închina întreaga viaţă diavolului, care îi va împlini astfel toate dorin- 
ţele. Apoi, şamanul îi arată unde anume trăieşte diavolul, bolile pe 
care le poate vindeca şi felul în care îl poate îmbuna. La sfîrşit, can- 
didatul ucide animalul adus pentru jertfă; veşmintele îi sînt stropite 
cu sînge, iar carnea este mîncată de către cei de faţă. 3 

Conform datelor culese de Ksenofontov de la şamanii iakuţi, 
şamanul ia sufletul novicelui într-o lunga călătorie extatică. Mai întîi 
au de urcat un munte. De sus, şamanul îi arată novicelui bifurcaţiile 
drumului, din care pornesc spre vîrf alte cărări: aici se află bolile 
care îi chinuie pe oameni. Şamanul îşi duce apoi ucenicul într-o casă, 
unde îşi pun amîndoi vesmintele samanice şi şamanizează împreună. 
Şamanul îi arată cum să recunoască şi să vindece bolile care atacă 
feluritele părţi ale trupului. De fiecare dată cînd numeşte o parte a 
trupului, îi scuipă în gură, iar învăţăcelul trebuie să înghită saliva, 
pentru a cunoaşte „căile nenorocirilor din Infern". în cele din urmă, 
şamanul îşi duce ucenicul în lumea superioară, la spiritele cereşti. 
Şamanul are de acum înainte un „trup consacrat" şi îşi poate face 
meseria. 4 

După Tretiakov, iniţierea noului şaman la samoiezii şi la ostiacii 
din ţinutul Turuhansk se desfăşoară astfel: candidatul se întoarce 
cu faţa către apus, iar şamanul roagă Spiritul întunericului să-l ajute 
pe novice şi să-i dea o călăuză. Apoi intonează un imn închinat 

■ 

3 N.V. PRIPUZOV, Svedenia dlia izucenia şamanstva u iakutov (Irkuţk, 1885), 
pp. 64-65 ; M1KHAILOWSKI, T ,Shumanism'\ pp. 85-86; U. HARVA, Die religiosen 
Vorstellungen, pp, 485-486; V.L. PRIKLONSKY, în W. SCHMIDT, Der Ursprung der 
Gottesidee, XI. Miinster, 1954, pp. 179, 286-287. Probabil că aici este vorba de ini- 
ţierea unor „şamani negri", devotaţi întru totul spiritelor şi divinităţilor infernului, 
care se întîlnesc şi la alte populaţii siberiene; cf. U. HARVA, Die reîigiâsen VorsteUun- 
gen> pp. 482 şi urm. 

4 G. V. KSENOFONTOV , în A. FRIEDRICH şi G. BUDDRUSS, Sdwmanengcschichten, 
pp. 169 şi urm.; H. FINDEISEN. Schamanentum, pp. 68 şi urm. 

Spiritului întunericului, iar candidatul îl repetă. La sfîrşit au loc 
încercările pe care Spiritul i le impune novicelui, cerîndu-i soţia, 
fiul, bunurile etc. 5 

La golzi, iniţierea se face în public, ca la tunguşi şi la buriaţi: 
iau parte familia candidatului, împreună cu numeroşi invitaţi. Se 
cîntă şi se dansează (trebuie să fie cel puţin nouă dansatori) şi se sa- 
crifică nouă porci; şamanii le beau sîngele, cad în extaz şi şama- 
nizează îndelung. Ceremonia ţine cîteva zile 6 , transformîndu-se 
într-un fel de sărbătoare publică. 

De vreme ce un asemenea eveniment priveşte direct întregul trib, 
cheltuielile nu pot fi suportate doar de către familie. Din acest punct 
de vedere, iniţierea are un rol important în sociologia şamanismului. 

INIŢIEREA LA BURIAŢI 

Cea mai complexă şi cea mai cunoscută dintre ceremoniile 
iniţiatice este cea a buriatilor, datorită în principal iui Hangalov şi 
„manualului" publicat de Pozdneiev şi tradus de Partanen. 7 Chiar 
în acest caz, adevărata iniţiere are loc înainte de consacrarea publică 
a noului şaman, Timp de mulţi ani după primele experienţe extatice 
(vise, viziuni, dialoguri cu spiritele etc), ucenicul se pregăteşte în 
singurătate, sub îndrumarea unor şamani bătrîni şi mai ales a celui 
care îi va fi iniţiator, numit „părintele-şaman". în tot acest timp şa- 
manizează, invocă zeii şi spiritele» învaţă tainele meseriei. Şi la bu- 



5 P. L TRET1AKOV, Tunitotiskii Krai, pp. 210-2 ] 1 ; M1KHAÎLOWSKI, op. cit., p. 86. 

6 HAR VA, Die reîigiosen Vorstellungen, pp. 486-487, unde îl citează pe L A. LOPATIN. 

7 N. N. AGAP1TOV şi M. N. HANGALOV, „Materiali. Şamanstvo u buriat Irkuţkoi 
gubernii", pp. 42-52, tradus şi rezumai de L STIEDA, „Das Scharnanenlhum unier den 
Burjăten" (iniţierea se găseşte la paginile 287-288); M1KHAILOWSK1» op. cit, 
pp. 87-90; HAR VA, Dic reîigiosen Vorstellungen, pp. 487-496; W. SCHMIDT, Der 
Ursprung, X, pp. 399-422, Hangalov, învăţător la Irkuţk, fiind el însuşi de origine 
buriată, îi furnizase lui Agapitov informaţii foarte bogate, de primă rnînă, cu privire 
la multe rituri şi credinţe şamanice. Vezi, de asemenea, Jorma PARTANEN, „A De- 
scription of Buriat Shamanism 11 (Journal de Ia Sociiti Finno-Ougrienne, voL LI, 
1 941 _ 1942, 34 pagini). Este vorba de un manuscris descoperit de POZDNEIEV, în 
1879, într-un sal buriat şi publicat de el în Crestomaţia mongolă (St Petersburg, 1900, 
pp. 293-31 1). Textul este scris în limba mongolă literară, cu urme de buriată mo- 
dernă. Autorul pare a fi un buriat pe jumătate lamaisl (PARTANEN, op. cit., p. 3), Din 
nefericire, documentul nu prezintă decît aspectul exterior al ritualului. Multe amă- 
nunte notate de Hangalov lipsesc. 

riaţi, „iniţierea" va fi nu atît o revelare a misterelor cît o demonstra- 
ţie publică a capacităţilor mistice ale candidatului, urmată de consa- 
crarea sa de către şaman. 

După fixarea datei pentru consacrare are loc o ceremonie puri- 
ficatoare, care trebuie să se repete, în principiu, de 3 pînă la 9 ori, 
dar care se face doar de 2 ori. „Părintele-şaman" şi nouă tineri, nu- 
miţi „fiii" săi, aduc apă de la trei izvoare şi ie dau să bea tarasun 
spiritelor izvoarelor. La întoarcere smulg mesteceni tineri, pe care 
îi aduc acasă. Apa este fiartă şi purificată cu cimbru sălbatic, ghim- 
ber şi scoarţă de brad, care sînt aruncate în oală, împreună cu cîteva 
fire de păr din urechea unui ţap. Animalul este apoi sacrificat şi se 
lasă să cadă în oală cîteva picături de sînge. Carnea este dată femeilor, 
care o pregătesc. După divinaţie, făcută cu un omoplat de oaie, 
, , părintele-şaman " invocă strămoşii şamani ai candidatului, oferin- 
du-le vin şi tarasun. Apoi înmoaie în apa din oală o măturică din 
frunze de mesteacăn, cu care atinge spatele gol al ucenicului. La 
rîndul lor, „fiii şamanului" repetă gestul ritual în vreme ce „părin- 
tele" rosteşte: „Cînd un sărac are nevoie de tine, pretinde-i puţin 
şi ia orice-ţi dă. Gîndeşte-te ia săraci, ajută-i şi roagă-1 pe Dumnezeu 
să-i apere de duhurile rele şi de puterile lor. Dacă te cheamă în ajutor 
un bogat, nu-i cere mult. Dacă te cheamă în acelaşi timp un bogat 
şi un sărac, du- te mai întîi la sărac şi abia pe urmă la bogat." 8 Uce- 
nicul făgăduieşte să respecte regulile si repetă rugăciunea rostită de 
şaman. După abluţiune li se oferă din nou tarasun spiritelor ocroti- 
toare, iar ceremonia pregătitoare se încheie. Purificarea prin apă este 
obligatorie pentru şamani cel puţin o dată pe an, dacă nu chiar de 
fiecare dată cînd este lună nouă. De asemenea, şamanul se purifică 
în acelaşi fel de fiecare dată cînd îl paşte o ruşine; dacă aceasta este 
foarte gravă, purificarea se face şi prin sînge. 

La puţină vreme după purificare are Joc ceremonia primei con- 
sacrări, hârâgâ-hulhâ, cheltuielile fiind împărţite de întreaga co- 
munitate. Ofrandele sînt adunate de şaman şi de cele nouă ajutoare 
(„fiii"), care merg în alai, călare, de la un cătun la altul. Ofrandele 
constau de regulă în batiste şi panglici şi cîteodată, foarte rar, în bani. 
Sînt cumpărate cupe de lemn, clopoţei pentru toiagul cu cap de cal 



8 HARVA (op. cit., p. 493) descrie ritul de purificare de după iniţierea propriu-zisă. 
într-adevăr, cum vom vedea în cele ce urmează, un rit analog are loc îndată după 
ceremonialul căţăratului în mesteceni. Probabil că scenariul iniţiatic s-a schimbat foarte 
mult în timp; de asemenea, există deosebiri însemnate de la un trib la altul. 

(horse-stîck), mătase, vin şi altele, în ţinutul Baiagansk, candidatul, 
„părintele-şaman" şi cei nouă „fii ai şamanului" se retrag într-un cort 
şi postesc timp de nouă zile, hrănindu-se doar cu ceai si cu fiertură 
de făină. In jurul cortului se trece de trei ori o frînghie făcută din 
păr de cal, de care sînt prinse piei mici de animale. 

în ajunul ceremoniei, şamanul şi cei nouă „fii" taie un număr 
destul de mare de mesteceni solizi, cu trunchiul drept. Copacii sînt 
luaţi din pădurea unde sînt îngropaţi strămoşii satului. Pentru a 
îmbuna spiritele pădurii, li se oferă came de oaie şi tarasun, în dimi- 
neaţa ceremoniei, copacii sînt aşezaţi în ordine: mai întîi se pune 
un mesteacăn solid în iurta, cu rădăcinile în vatră şi cu vîrful ieşind 
prin orificiul din acoperiş („hornul de fum"). Mesteacănul poartă 
numele de udesi-burhan, „paznicul porţii" (sau „zeul porţii"), pentru 
că el îi deschide şamanului porţile Cerului, Copacul rămîne în cort, 
ca semn distinctiv al locuinţei şamanului. 

Ceilalţi mesteceni sînt înfipţi departe de iurtă, acolo unde va avea 
loc ceremonia de iniţiere, fiind aşezaţi într-o anumită ordine: 1 . un 
mesteacăn sub care se pun tarasun şi alte ofrande şi de crengile 
căruia sînt legate panglici roşii şi galbene, dacă este vorba de un 
„şaman negru", albe şi albastre în cazul unui „şaman alb" şi de patru 
culori dacă noul şaman este hotărît să slujească toate felurile de 
spirite, bune şi rele; 2. un alt mesteacăn de care se agaţă un clopot 
şi pielea unui cal sacrificat; 3. un al treilea, destul de solid şi bine 
înfipt în pamînt, pe care urmează să se caţere neofitul. Cei trei 
mesteceni," smulşi de obicei cu rădăcini cu tot, sînt numiţi „stîlpi" 
(sărgâ) ; 4. nouă mesteceni, grupaţi cîte trei şi legaţi unul de altul 
cu o frînghie din păr de cal alb, pe care sînt agăţate panglici colorate, 
într-o anumită ordine: alb, albastru, roşu, galben (culorile pot re- 
prezenta diferitele niveluri cereşti) ; de aceşti mesteceni vor fi agăţate 
pieile a nouă animale sacrificate şi anumite alimente; 5. nouă ţăruşi 
de care sînt legate animalele care vor fi sacrificate; 6. mai mulţi 
mesteceni groşi, aşezaţi într-o ordine bine stabilită, de care vor fi 
agăţate mai tîrziu oasele animalelor sacrificate, învelite în paie. 9 



'J _ _ _ M _ _ I fl- _J| _ _ __ _J j_ T J n. M .n ' — ^_ __ -f ¥ __ _____ 1. " ____ J *J ^_ — _ _ ! _ _ * _ _ I __ _____ ..f __ __ __ ^_ " " 

Jcxlul tradus de rartancn oicra o mulţime de amănunte cu pnvire Ja mestecenii 
şi la stîlpii rituali (§ 10-15). „Copacul aşezat la nord se numeşte Arbore le- Mamă. 
în vîrful lui a fost agăţat, cu panglici de mătase ori de bumbac, un cuib de pasăre 
în care au fost aşezate, pe bumbac ori pe lînă albă, nouă ouă si o luna făcută dintr-o 
bucată de catifea albă, lipită pe un cerc făcut din scoarţa de mesteacăn... Mesteacănul 
înalt din partea de sud este Arborele-Tată. în vîrful său se află o (bucată de) scoarţă 
învelită în catifea roşie (agăţată), care se numeşte Soare" (§ 10). „La nord de 

între mesteacănul principal, aflat înăuntrul iurtei, şi ceilalţi copaci 
înşiraţi afară se întind două panglici, una roşie, cealaltă albastră; este 
simbolul „curcubeului", drumul care îl va duce pe şaman spre tă- 
rîmul spiritelor, Cerul. 

După ce se încheie pregătirile, neofitul şi „fiii şamanului", toţi 
îmbrăcaţi în alb, încep sfinţirea uneltelor şamanice: este sacrificată 
o oaie în cinstea Domnului şi a Doamnei cu toiagul cu cap de cal 
şi se oferă tarasun. Uneori, toiagul este uns cu sîngele animalului 
sacrificat: din această clipă, toiagul cu cap de cal prinde viaţă şi se 
preface într-un cal adevărat. 

După sfinţirea uneltelor şamanice începe o lungă ceremonie în 
timpul căreia se oferă tarasun divinităţilor tutelare - hanii din Apus 
şi cei nouă Fii ai lor - şi strămoşilor „părinte lui -şaman", spiritelor 
locale şi spiritelor protectoare ale noului şaman, cîtorva şamani morţi 
bine cunoscuţi, hurhan-\\o\ şi altor divinităţi mai mărunte. 10 „Părin- 
tele-şaman' 4 înalţă din nou o rugă către zei şi spirite, iar candidatul 
repetă totul după el; conform unor tradiţii, candidatul ţine în mînă 
o sabie şi se caţără, astfel înarmat, în mesteacănul care se află 
înăuntrul iurtei, ajunge în vîrf, iese prin horn şi strigă tare, pentru 
a invoca ajutorul zeilor. în acest timp, persoanele şi lucrurile din 
iurtă sînt purificate fără încetare. Apoi, patru „fii ai şamanului", cîn- 
tînd, scot candidatul din iurtă, pe un covor de pîslă. 

întregul grup, în frunte cu „părintele-şaman", urmat de candidat 
şi de cei nouă „fii", de rude şi de ceilalţi participanţi, se îndreaptă 
în alai spre locul unde se află şirul de mesteceni. într-un punct anume, 
alaiul se opreşte: este sacrificat un ţap, iar candidatul, cu pieptul gol, 



Arborele-Mamă, în partea dinspre iurtă, sînt înfipţi şapte mesteceni; pe fiecare din 
cele patru laturi ale iurtei sînt aşezaţi patru copaci, iar jos, la picioarele lor, se pune 
o treapta pe care se ard (în loc de tămîie) ghimber şi cimbru. Aceasta este Scara (sita) 

ia mesteceni (în afară de textul tradus de Partanen) este cuprinsă în W. SCHMIDT, 
Der Ursprung y X, pp. 405-408. 

10 Cu privire la hani şi la panteonul destul de complex al buriaţilor t vezi SAND- 
SCHEJEW, „ Weltanschauung und Schamanismus", pp. 939 şi urm.; W. SCHMIDT, 
Der Ursprmtg, X, pp. 250 şi urm. Cu privire Ia burhan, vezi nota cuprinzătoare a lui 
$IROKOGOROV (Sramana-Shaman, pp. 120- 121), care contrazice părerile Iui B, LAU- 
FER („Buikh<m l \Jourruil of the American Oriental Society* XXXVI, 1917, pp. 390-395), 
care neagă influenţele budiste la (unguşii de pe Amur. Cît despre semnificaţiile 
ulterioare ale termenului hurhan la turci (unde se aplica rînd pe rînd lui Buddha, lui 
Mani, lui Zarathustra etc), vezi PESTA LLOZZ A t „II manicheismo presso i Turchi 
occidentali e orientali", p. 456, nota 3. 

este uns cu sînge pe cap, în jurul ochilor şi pe urechi, în vreme ce 
ceilalţi şamani cîntă la tamburine. Cei nouă „fii" îşi înmoaie mă- 
turicile în apă, lovesc spatele gol al candidatului şi şamanizează. 

Se mai sacrifică nouă animale sau chiar mai multe, iar în timp 
ce se pregăteşte carnea, are loc ritualul înălţării la cer. „Părinte- 
le-şaman" se caţără într-un mesteacăn, pînă în vîrf, unde face nouă 
crestături. Apoi coboară şi se aşază pe un covor de pîslă, pe care 
„fiii" săi l-au adus la poalele copacului. Candidatul se caţără şi el, 
urmat de ceilalţi şamani. în timp ce urcă, toţi cad în extaz. La buriaţii 
din Balagansk, candidatul, aşezat pe un covor de pîslă, este dus de 
nouă ori în jurul mestecenilor, se caţără în fiecare, pe rînd, şi face 
cîte nouă crestături în vîrf. Cînd se află sus, şamanizează: jos, pe 
pămînt, „părintele-şaman" şamanizează şi el, înconjurind copacii. 
După Potanin» cei nouă mesteceni sînt înfipţi unul lîngă altul, iar 
candidatul, purtat pe covor, sare jos în dreptul ultimului, se caţără 
pînă în vîrf şî repetă acelaşi ritual la fiecare din cei nouă copaci, care 
simbolizează, ia fel ca şi cele nouă crestături, cele nouă ceruri. 

In acest moment, mîncarea este gata. După ce se fac ofrande 
zeilor (aruncîndu-se bucăţi de came în foc şi în aer), începe ospăţul. 
Şamanul şi „fiii" săi se retrag apoi în iurtă, dar oaspeţii continuă să 
sărbătorească. Oasele animalelor sînt învelite în paie şi atîmate de 
crengile celor nouă mesteceni. 

în timpurile străvechi existau mai multe iniţieri; Hangalov şi 
Sandschejew („Weltanschauung", p. 979) vorbesc de nouă iniţieri, 
Petri de cinci (Harva, op. cit, p. 495). După textul publicat de Pozd- 
neiev, o a doua şi o a treia iniţiere trebuiau să aibă loc după 3 şi res- 
pectiv după 6 ani (Partanen, p. 24, § 37). Ceremonii asemănătoare 
sînt atestate la populaţia sibo (înrudita cu tunguşii), la tătarii din Altai 
şi chiar, într-o anumită măsură, la iakuţi şi la golzi (Harva, op. cit. t 
p. 498). 

Totuşi, chiar acolo unde nu este vorba de o iniţiere de acest fel, 
întîlnim ritualuri şamanice de înălţare la Cer care oglindesc con- 
cepţii asemănătoare. Ne vom da seama de unitatea fundamentală a 
şamanismului din centrul şi din nordul Asiei cînd ne vom ocupa de 
tehnica şedinţelor. Vom putea apoi desprinde structura cosmologică 
a tuturor acestor rituri şamanice. Este limpede, de exemplu, că mes- 
teacănul simbolizează Arborele Cosmic sau Axa Lumii şi că, prin 
urmare, trebuie să fie aşezat în Centrul Lumii : cînd se caţără în mes- 
teacăn, şamanul face o călătorie extatică în „Centru". Am întîlnit 

>tiv mitic în capitolul privitor la visele iniţiatice 

şi îl vom mai întîlni cînd vom vorbi despre şedinţele şamanilor 
altaici şi despre simbolismul tobelor. 

Vom vedea, de altfel, că înălţarea cu ajutorul unui copac sau al 
unui stîlp are un rol important în alte iniţieri de tip şamanic, fiind 
aşadar socotită o variantă a temei mitico-rituale a înălţării la Cer 
(temă care cuprinde şi „zborul magic", mitul „lanţului de săgeţi", 
al frînghiet, al punţii şi altele). Acelaşi simbolism ascensional este 
atestat de frînghia (= puntea) care leagă mestecenii şi de care sînt 
agăţate panglici colorate (= luminile curcubeului, ale diferitelor re- 
giuni cereşti). Cu toate că sînt specifice religiilor siberiene şi altaice, 
temele mistice şi ritualurile nu se întîlnesc numai în aceste culturi, 
aria lor de răspîndire depăşind chiar cu mult centrul şi nord-estui 
Asiei. Ne putem întreba chiar dacă e posibil ca un ritual atît de corn- 
plex cum este iniţierea şamanului buriat să fie o creaţie independentă 
deoarece, aşa cum a observat Uno Harva acum un sfert de secol, ini- 
ţierea buriată se aseamănă în chip straniu cu unele ceremonii din 
misterele mitriace. Candidatul, cu pieptul gol, este purificat cu sîn- 
gele unui ţap căruia i se dă uneori foc deasupra capului său ; în unele 
locuri, candidatul trebuie chiar să bea sîngele animalului sacrificat 
(cf Harva (Holmberg), Der Baum des Lebens, pp. 140 şi urm,; Die 
reiigîosen Vorstetlungen, pp. 492 şi urm.), ceremonie care seamănă 
cu taurobolionul, ritul principal din misterele lui Mithra. 1 1 In aceleaşi 
mistere, se folosea o scară (climax) cu şapte trepte, fiecare fiind fă- 
cută dintr-un alt metal. După Celsus (Origene, Contra Celsum, VI, 22), 
prima treaptă era de plumb (corespunzînd „cerului" planetei Saturn), 
a doua de cositor ( Venus), a treia de bronz (Jupiter), a patra de fier 
(Mercur), a cincea dintr-un „aliaj pentru monede" (Marte), a şasea 
de argint (Luna), a şaptea de aur (Soarele). A opta treaptă, ne spune 
Celsus, era sfera stelelor fixe. Urcînd această scară ceremonială, 
iniţiatul trecea prin cele „şapte ceruri", ajungînd astfel în Empireu. 12 



11 !n secolul al U-lea al erei noastre, PRUDENŢI U (Peristeph. X, 101 1 şi urm.) 
descrie acest ritual în legătură cu misterele de la Magna Mater, dar avem motive să 
credem că taurobolionul frigian a fost împrumutat de la persani; cf. Fr. CUMONT, 
Les religions oriemales dans ie paganisme romain, ed. a 3-a, Paris, 1929, pp. 63 şi urm., 
229 şi urm. 

12 Cu privire Ia înălţarea la cer pe trepte, scări, munţi etc, cf. A. DIETERICH, Eine 
MHhrasliturgie, ed. a 2-a, Leipzig-Berlin, 1910, pp. 183 şi 254; vezi mai jos, pp. 442 
şi urm. Să amintim că şi numărul şapte are, la altaici şi la samoiczi, un rol important. 
„Stîlpul Lumii" avea şapte etaje (U. HARVA (HOLMBERG), „Finno-Ugricland] Siberian 

Dacă ţinem seama de celelalte elemente iraniene prezente, sub o 
formă mai mult sau mai puţin denaturata» în mitologiile din Asia 
Centrală 13 , dacă ne amintim rolul important jucat, în mileniul I al 
erei noastre, de sogdieni. ca intermediari între China şi Asia Cen- 
trală, pe de o parte, Iran şi Orientul Apropiat, pe de altă parte 14 , ipo- 
teza savantului finlandez pare verosimilă. 

Ajunge, deocamdată, să amintim aceste influenţe iraniene proba- 
bile asupra ritualului buriat. Toate acestea se vor dovedi foarte im- 
portante cînd vom aborda contribuţiile sudului şi ale vestului Asiei 
la şamanismul siberian. 

INIŢIEREA ŞAM ANEI ARAUCANE 

Nu intenţionăm să căutăm toate asemănările posibile cu acest ritual 
de iniţiere şamanică la buriaţi. Le vom aminti doar pe cele mai izbi- 
toare şi, în primul rînd, pe cele care cuprind, ca rit esenţial, urcarea 
într-un copac sau un alt mijloc mai mult ori mai puţin simbolic de 
înălţare la Cer. începem cu consacrarea sud-americană a şamanei arau- 
cane, machi 15 Ceremonia de iniţiere este axata pe urcarea rituală într-un 



[MyihologyJ'\ pp. 338 şi urm.). Arborele Cosmic avea şapte crengi (id.. Der Baum 
des Lebens* p. 137; Die religiosett Vorstellungen, pp. 51 şi urm.) etc Numărul 7, care 
domină simbolismul mitric {şapte sfere cereşti, şapte stele» şapte cuţite, şapte arbori 
sau şapte altare etc. în monumentele figurate) apare datorită influenţelor babiloniene 
care s-au făcut simţite încă de timpuriu în misterul iranian (cf. de ex., R. PETTAZZONI. 
/ Mistcri: saggfo di una teoria storico-religiosa, Bologna, 1924, pp. 231, 247 etc). 
Cu privire la simbolismul acestor numere, vezi mai jos, pp. 255 şi urm. 

13 Să amintim unele din ele : mitul Arborelui miraculos Gaokercna, care creşte 
pe o insulă din mijlocul lacului (sau mării) Vourukasha. şi alături de care se află 
şopîrla monstruoasă creată de Ahriman {Videvdât. XX, 4; BundahiSn, XVIII, 2; XXVII, 
4 etc), mit întîlnit şi la populaţia kalmyk (în ocean locuieşte un dragon, lîngâ arborele 
miraculos Zambu), la buriaţi (şarpele Abîrga, lîngă arborele din „lacul de lapte"), 
precum şi în alte părţi (U. HARVA (HOLMBERG), „Finno-Ugric [and] Siberian (My- 
thology], pp, 356 şi urm.). Posibilitatea unei influenţe indiene nu este nici ea exclusă; 
cf. mai jos, pp, 248 şi urm. 

14 Vezi Kai DONNER. „Ober soghdisch nom « Gesctz » und samojedisch nom 
« Himmel, Gon »", în Studia Orientalia. Helsinki, 1925» voi. 1, pp. 1 -8. 

15 Vom urma descrierea lui A. MrtTRAUX, „Le shamanisme araucan", care folo- 
seşte întreaga documentaţie anterioară, şi în special E. ROBLES RODRIGUES, 
„Guillatunes, costumbres y creencias araucanas". A na Ies de ia Universidad de Chile* 
voi. 127, Santiago de Chile, 1910, pp 151-177 şi reverendul E. HOUSSE. Vne Epopie 
indienne. Les Araucans du Ciuli. 

copac sau mai bine zis căţăratul pe un trunchi de pe care s-a îndepărtat 
scoarţa, care poartă numele de rewe şi care este simbolul însuşi al pro- 
fesiunii şamanice, fiind păstrat mereu de machi în faţa colibei. 

Se îndepărtează scoarţa de pe trunchiul unui copac de trei metri, 
crestat apoi în formă de scară şi înfipt în pămînt în faţa locuinţei 
viitoarei şamane, „puţin aplecat în spate, spre a uşura căţăratul". 
Uneori, „se înfig în pămînt, în jurul acestui rewe, mai multe crengi 
mari, care alcătuiesc un fel de gard lung de 15 m şi înalt de 4 m" 
(Metraux, p. 319). După aşezarea scării sacre, candidata se dezbracă, 
rămînînd doar în cămaşă, şi se întinde pe un culcuş făcut din piei 
de oaie şi pături. Şamanele mai vîrstnice încep să o frece cu frunze 
de canelo, făcînd mereu pase magice. în acest timp, femeile de faţă 
cîntă în cor şi sună din clopoţei, Masajul ritual se repetă de cîteva 
ori. Apoi, „cele mai vîrstnice se apleacă şi îi sug pieptul, pîntecele 
şi capul cu o asemenea putere încît ţîşneşte sîngele" (Metraux, p. 321), 
După această primă pregătire, candidata se ridică, se îmbracă şi se 
aşază pe un scaun. Cîntecele şi dansurile continuă toată ziua. 

A doua zi, sărbătoarea este în tot. Sosesc o mulţime de oaspeţi. 
Bătrînele machi se aşază în cere, bătînd în tamburine şi dansînd pe 
rînd. Pe urmă se apropie de copacul-scară, împreună cu candidata, 
şi încep să se caţere, una după alta (conform martorului lui Moesbach, 
candidata urcă prima). Ceremonia se încheie prin sacrificarea unei 
oi. 

Aceasta este, în rezumat, descrierea lui Robies Rodriguez. Reve- 
rendul Emile Housse dă mai multe amănunte. Cei de faţă se aşază 
în cerc în jurul altarului, pe care sînt sacrificaţi cîţiva miei aduşi de 
rudele şamanei. Bătrîna machi se adresează lui Dumnezeu: „O, 
Stăpîne şi Părinte al oamenilor, te stropesc cu sîngele acestor ani- 
male pe care tu le-ai creat. Fii bun cu noi ! 14 şi aşa mai departe. Este 
sacrificat animalul, a cărui inima este agăţată de una din crengile 
copacului» începe muzica şi toţi se adună în jurul trunchiului (rewe). 
Urmează ospăţul şi dansul, care ţin toată noaptea. 

în zori, candidata îşi face din nou apariţia, iar machi încep dansul, 
în ritmul tobelor. Multe dintre ele cad în extaz. După ce s-au legat 
la ochi, cea mai bătrînă face cîteva crestături, cu un cuţit de cuarţ, 
pe degetele şi pe buzele candidatei, apoi pe ale sale, amesteeîndu-şi 
sîngele c j cel al viitoarei machi. După alte rituri, tînăra iniţiată „ se 
caţără pe dansînd şi bătînd în tamburină. Cele mat vîrstnice 
o urmează, sprijinindu-se de trepte; cele două naşe sînt alături, pe 

platformă. îi scot colierul de verdeaţă şi pielea însîngerată («. b, care 
îi fuseseră puse ceva mai devreme) şi le agaţă de crengile copacilor. 
Doar timpul le va putea distruge, încetul cu încetul, pentru că sînt 
sacre. Pe urmă, sfatul vrăjitoarelor coboară, ultima fiind cea mai tî- 
nără, dar cu spatele înainte şi în cadenţă. Cînd ating pămîntul, sînt 
întîmpinate cu un strigăt asurzitor : izbîndă, nebunie, înghesuială, 
fiecare doreşte s-o vadă de aproape, să-i atingă mîinile, s-o îmbră- 
ţişeze'' (Housse, Une Epopee indienne, citat de Metraux, p. 325). Ur- 
mează ospăţul, la care iau parte toţi cei de faţă. Rănile se vindecă 
în opt zile. 

Conform textelor culese de Moesbach, rugăciunea machi ar fi 
adresată lui Dumnezeu-Tatăl („Padre dios rey anei an o" etc), căruia 
aceasta îi cere darul de a vedea dincolo de lucruri (pentru a zări răul 
din trupul bolnavului) şi ştiinţa mînuirii tamburinei. îi mai cere şi 
un „cal", un „taur" şi un „cuţit" - simboluri ale unor puteri spiri- 
tuale - şi o piatră „colorată ori cu vine". (Este vorba despre o piatră 
magică» pe care o poate arunca în trupul bolnavului, pentru a-1 pu- 
rifica; dacă o scoate plină de sînge, înseamnă că bolnavul este în 
primejdie de moarte. Cu această piatră se freacă trupul bolnavilor.) 
Machi promit celor de faţă că tînăra iniţiată nu va practica magia 
neagră. Textul lui Rodriguez nu pomeneşte de „Dumnezeu-Tatăl 
ci de viieo, care este machi al Cerului, adică Marele Şaman ceresc. 
(Mai mulţi Vileo locuiesc în „mijlocul Cerului".) 

Ca pretutindeni unde se întîlneşte o ascensiune iniţiatică, aceasta 
are loc şi cu prilejul vindecării şamanice (Metraux, p. 336). 

Vom reţine aşadar caracteristicile dominante ale acestei iniţieri : 
căţăratul extatic pe un copac-scară, care întruchipează călătoria în 
cer şi rugăciunea adresată, de pe platformă, Zeului suprem ori Ma- 
relui Şaman ceresc care, conform credinţei, îi pot dărui lui machi atît 
puterile tămăduitoare (clarviziunea etc.) cît şi obiectele magice 
necesare vindecării (piatra cu vine etc). Originea divină sau cel puţin 
cerească a puterilor medicale este atestată la numeroase alte populaţii 
arhaice, ca de pildă pigmeii semang, la care hala vindecă bolile cu 
ajutorul unor cenoi (intermediari între Ta Pedn, Zeul suprem, şi oa- 
meni) ori cu pietre de cuarţ în care se spune că locuiesc spiritele ce- 
reşti, dar şi cu ajutorul lui Dumnezeu (vezi mai jos, p. 312). Cît 
despre „piatra cu vine ori colorată", şi ea este de origine cerească; 
am întîlnit numeroase exemple în acest sens în America de Sud şi 



INIŢIEREA ŞAMANICĂ 



129 



în alte părţi (vezi mai sus, pp. 56 şi urm.) si vom mai avea prilejul 
să revenim asupra subiectului * 

CĂŢĂRATUL RITUAL ÎN COPACI 

Căţăratul ritual într-un copac, ca rit de iniţiere şamanică, se 
întîlneşte şi în America de Nord. La tribul porno, ceremonia de 
primire în societăţile secrete durează patru zile, din care o zi întreagă 
este rezervată căţăratului într-un copac-stîlp înalt de 8 pînă la 10 m 
şi cu diametrul de 15 cm. 17 Ne amintim că viitorii şamani siberieni 
se caţără în copaci înainte de consacrare sau în timpul acesteia. După 
cum vom vedea (pp, 369 şi urm.), sacrificatorul vedic se caţără şi 
el pe un stîlp ritual pentru a ajunge la Cer şi la zei. înălţarea prin 
mijlocirea unui arbore, a unei liane sau a unei fringhii este un motiv 
mitic foarte răspîhdit: vom găsi exemple în acest sens într-un capitol 
ulterior (pp. 443 şi urm.). 

Să mai adăugăm că iniţierea şamanică de gradul al treilea şi cel 
mai înalt a unui manang (vezi mai sus, pp. 67 şi urm.) la tribul 
sarawak cuprinde un căţărat ritual: în pridvorul casei este adus un 
ulcior mare, de marginile căruia sînt sprijinite două scăriţe; aşezaţi 
faţă în faţă timp de o noapte întreagă, şamanii-iniţiatori îl ajută pe 
candidat să urce pe una din scăriţe, apoi să coboare pe cealaltă. Unul 
din primii observatori ai acestui tip de iniţiere, arhidiaconul J. Perham, 
mărturisea, prin 1885, că nu găseşte vreo explicaţie pentru acest rit 18 

16 Trebuie amintit că. la araucani, femeile sînt cele care practică şamanismul, 
care a fost odinioară apanajul homosexualilor. O situaţie asemănătoare se întîlneşte 
la ciucci : cea mai mare parte a şamanilor sînt homosexuali, care îşi iau uneori chiar 
şi un soţ; chiar dacă sînt normali din punct de vedere sexual, spiritele-căîăuze le cer 
să se îmbrace în haine femeieşti (cf. W. BOGORAZ, „The Chukchee", TheJesup North 
Pacific Expedition, voi- VII, New York, 1904, pp. 450 şi urm.)- Este greu de stabilit 
dacă există vreo relaţie genetică între cele două şamanisme. 

17 E. M. LOEB, „Porno Folkways", Univ. of California Publications in American 
Archaeohgy and Erhtwtogy, XIX, 2, Berkeîey, 1926, pp 149-404 (pp. 372-374). Cf. alte 
exemple provenite din cele două Americi în M ELIADE, Naissances mystiques* pp, 155 
şi urm. (trad. rom. Naşteri mistice, pp. 123 şi 128). Vezi, de asemenea, Josef HAEKEL, 
„Kosmischer Baum und Pfahl im Mythus und Kult der Stâmme Nordwestamerikas", 
în Wiener Voikerkundliche Mitteilungen, VI, 1958, 1, pp. 33-81 (pp. 77 şi urm.) 

18 Text reprodus după H. Ling ROTH, The Natives of Sarawak, I, p. 281. Vezi şi 
E. H. GOMES, Seventeen Years among the Sea Dyaks ofBorneo, pp, 178 şi urm. 

Totuşi, semnificaţia pare destul de limpede: nu poate fi vorba decît 
de o înălţare simbolică la Cer, urmată de coborîrea pe Pămînt. In- 
tîlnim ritualuri asemănătoare la tribul malekula : unul din gradele 
superioare ale ceremoniei maki se cheamă chiar „scara" 19 » iar ac- 
tul esenţial al ceremoniei este urcatul pe o platformă, 20 Mai mult 
încă, şamanii şi vracii, ca de altfel şi unele tipuri de mistici, pot zbura 
ca păsările şi se pot aşeza pe crengile copacilor. Şamanul ungur 
(fâlîos) „putea sări într-un copac şi se putea aşeza pe o crenguţă atît 
de subţire încît n-ar fi putut ţine o pasăre". 21 Sfîntul iranian Qutb 
ut-din Haydar era adesea văzut în vîrful unui copac (vezi mai jos, 
p. 367, nota 60). Sfîntul Iosif din Copertino a zburat într-un copac 
şi a stat acolo vreme de o jumătate de ceas, pe o creangă „care se 
legăna ca şi cum s-ar fi aşezat pe ea o pasăre" (cf mai jos, p. 439). 

Nici experienţele vracilor australieni nu sînt mai puţin intere- 
sante. Aceştia pretind că se pot căţăra în vîrful copacilor cu ajutorul 
unei frînghii magice. „Magicianul se culca pe spate, la poalele unui 
copac, înalţă frînghia şi se caţără pe ea pînă la un cuib aşezat în 
vîrful copacului; pe urmă trece în alţi copaci, iar la apusul soarelui 
coboară în jos pe trunchi" (A. P. Elkin, Aboriginal Men of High 
Degree, pp. 64-65), Conform datelor culese de R. M. Bemdt şi 
A. P. Elkin, „un magician wongaibon, culcat pe spate la poalele unui 
copac, şi -a înălţat frînghia drept în sus şi s~a căţărat pe ea, cu capul 
dat pe spate, cu trupul uşor, cu picioarele depărtate şi cu braţele date 
în lături. Ajuns în vîrf, la patruzeci de picioare înălţime, a dat din 
mîini spre cei care se aflau jos, apoi a coborît la fel precum urcase, 
iar pe cînd stătea întins pe spate, frînghia i s-a întors în trup" (Elkin, 
ibid. ; cf de asemenea M. Eliade, Mephistopheles ei Vandrogyne, 
pp. 23 1 şi urm. ; trad. rom., pp. 176 şi urm.). Frînghia magică ne ui- 
mite la miracolul frînghiei" (rope-trick) de la indieni, a cărei structură 
şamanică o vom studia mai departe (cf. pp. 391 şi urm.). 



19 Cu privire la această ceremonie, vezi J. LA YARD, Stone Men of Malekula, 
Londra, 1942, cap. XIV. 

20 Vezi şi A. B. DEACON, Malekula. A Vanishing People in the New Hebrides. 
Londra, 1934, pp. 379 şî urm. ; A. R1ESENFELD. The Megalithk Culture ofMelanesia. 
Leyda, 1950, pp. 59 şi urm. etc. 

21 Geza R6HEIM, „Hungarian Shamanism", în Psychoanatysis and the Social 
Sciences, III, 4, New York, 1951, pp. 131 -169 (p. 134). 

CĂLĂTORIA ÎN CER A ŞAMANULUI CARIB 

Deşi axată tot pe călătoria extatică a neofitului la Cer, iniţierea 
şamanilor carib din Guyana Olandeză se face cu alte mjiloace. 22 Nu 
poţi ajunge pujai decît dacă izbuteşti să vezi spiritele şi să stabileşti 
cu ele legături directe şi trainice. 23 Este vorba nu atît de o „ pose- 
dare " cît, mai curînd, de o viziune extatică ce înlesneşte comuni- 
carea şi dialogul cu spiritele. Această experienţă extatică nu poate 
avea loc decît prin înălţarea la Cer, însă novicele nu poate face că- 
lătoria decît dacă şi-a însuşit ideologia tradiţională şi a fost totodată 
pregătit» fizic şi psihic, pentru transă. După cum vom vedea, pregă- 
tirea este foarte riguroasă. 

De obicei sînt iniţiaţi cîte şase tineri o dată. Aceştia trăiesc com- 
plet izolaţi, într-o colibă construită în acest scop şi acoperita cu 
frunze de palmier. Li se cere să facă o muncă manuală: se îngrijesc 
de cultura de tutun a şamanului-iniţiator şi fac dintr-un trunchi de 
cedru o bancă în formă de caiman pe care o duc în faţa colibei : toţi 
se aşază pe bancă în fiecare seară, pentru a asculta vorbele şamanului 
ori pentru a aştepta să aibă viziuni. Fiecare îşi mai face nişte clopoţei 
şi un „toiag magic" de 2 m lungime. Şase fete, îndrumate de o şa- 
mană vîrstnică, sînt în slujba candidaţilor. Ele pregătesc zilnic sucul 
de tutun din care neofiţii trebuie să bea cantităţi mari, iar seara, fie- 
care dintre ele freacă trupul unui ucenic cu un lichid roşu, pentru 
a-1 înfrumuseţa şi a-1 face demn de a se înfăţişa spiritelor. 

Cursul de iniţiere ţine 24 de zile şi 24 de nopţi, cuprinzînd patru 
părţi: fiecare serie de trei zile şi trei nopţi de pregătire este urmată 

22 Vom urma studiul Iui Friedrich ANDRES, „Die Himmelsreise der karaibischen 
Medizinmânner", Zeitschriftfur Ethnologie, voi. 70, 1938, Heft 3/5, 1939, pp. 33 1 -342, 
care foloseşte cercetările etnologilor olandezi F. R şi A. Ph. PENARD, W. AHLBRINCK 
şi C H. de GOEJE. Cf şi W. E. ROTH, „An Inquiry into the Animism and Folklore of 
the Guiana-Indians", 30îh Annual Report of the Bureau of American Ethnoîogy 1908- 1909, 
Washington, 1915, pp. 103-386; A. MfiTRAUX, „Le Shamanisme chez Ies Indiens 
de I'Amenque du Sud tropicale", pp. 208-209. Vezi, de asemenea, C H. de GOEJE, 
„Philosophy, Initiation and Myths of the îndians of Guiana and Adjacent Countries", 
în Internationales Archivfur Ethtwgraphk. XLIV, Leyda, 1943, pp. 1-136, mai ales 
pp. 60 şi urm. (iniţierea pentru medicine-man), 70 (transa, socotita ca un mijloc de 
călătorie pînă la cer), 82 (scara care duce la cer), 

23 AHLBRINCK îl numeşte puyei, înţelegînd prin acest termen „exorcist de spirit" 
(ANDRES, p. 233). Cf. ROTH, pp. 326 şi urm. 

de trei zile de odihnă. Pregătirea se face noaptea, în colibă: se dan- 
sează în cerc, se cîntă, iar apoi, pe banca în chip de caiman, tinerii 
ascultă ce spune şamanul despre spiritele bune şi rele şi mai ales despre 
„Bunicul- Vultur", care joacă un rol fundamental în iniţiere. Acesta are 
înfăţişarea unui indian gol ; el îi ajută pe şamani să se înalţe la cer pe 
o scară în spirală. Prin gura Spiritului vorbeşte „Bunicul- Vultur In- 
dian 4 *, Creatorul, Fiinţa Supremă. 24 Dansurile imită mişcările anima- 
lelor, despre care a 

stau în hamac, în colibă. în perioada de odihnă se aşază pe bancă, după 
ce şi-au frecat pleoapele cu zeamă de ardei iute, se gîndesc la spusele 
şamanului şi încearcă să vadă spiritele (Andres, pp. 336-337). 

Postul este aproape negru pe toată durata pregătirii : ucenicii fu- 
mează tot timpul, mestecă frunze de tutun şi beau suc de tutun, După 
dansurile obositoare din timpul nopţii, la care se adaugă urmările 
postului şi ale intoxicaţiei cu tutun, ucenicii sînt pregătiţi pentru că- 
lătoria extatici în prima noapte din a doua perioadă, ei învaţă cum 
să se prefacă în jaguari şi în lilieci (Andres, p. 337). în cea de-a cin- 
cea noapte, după un post negru (pînă şi sucul de tutun este interzis), 
şamanul întinde mai multe frînghii la înălţimi diferite, iar ucenicii 
dansează, pe rînd, pe frînghii ori se leagănă în aer ţinîndu-se de mîini 
(ibid,, p. 338). Acum au prima experienţă extatică: întîlnesc un in- 
dian, care este de fapt un spirit binevoitor (Tukajana). „Vino, uce- 
nicule. Ai să ajungi în cer pe scara Bunicului-Vultur. Nu e departe/* 
Ucenicul „se caţără pe un fel de scară în spirală şi ajunge la primul 
nivel al cerului, unde trece prin sate de indieni şi prin oraşe locuite 
de albi. Apoi, novicele întîlneşte un Spirit al Apelor (Amâna), o 
femeie foarte frumoasă, care îl îndeamnă să se arunce împreună cu 
ea în apele rîului, unde îl învaţă farmece şi formule magice. Novicele 
şi călăuza ajung pe malul celălalt al rîului la răscrucea dintre « Viaţă 
şi Moarte ». Dacă doreşte, şamanul poate merge şi pe « Tărimul-fă- 
ră-seară » ori pe « Tărimul- fără- zori ». Spiritul care îl însoţeşte îi 
dezvăluie atunci soarta sufletelor după moarte. Candidatul este adus 
dintr-o dată pe pămînt de o senzaţie de durere acută. Şamanul i-a 



24 Friedrich ANDRES, p. 336. Să notăm că şi Ia populaţiile caria puterea şamanică 
vine, de fapt, din Cer şi de la Fiinţa Supremă. Să mai amintim şi rolul Vulturului în 
mitologiile şarnanice siberiene: tată ai primului şaman, pasăre solara, trimis al 2eului 
ceresc, mijlocitor între Dumnezeu şi oameni. 

pus pe piele un fel de coada împletită, maraque. plină de furnici mari, 
veninoase." 25 

în noaptea a doua a celei de-a patra perioade de pregătire» şa- 
man u! îi aşază pe ucenici» pe rînd, „pe o platformă atîrnată de ta- 
vanul colibei cu ajutorul mai multor frînghii răsucite la un loc care, 
desfăcîndu-se, învîrt platforma tot mai repede" (Mdtraux, ibid., 
p. 208). Novicele cîntă: „Platforma lui pujai mă duce la Cer. Am 
să văd satul lui Tukajana." Pătrunde în sferele cereşti, pe rînd, şi 
vede spiritele. 26 Se mai foloseşte şi intoxicaţia cu planta takini, care 
dă o febră puternică. Novicele tremură din toate mădularele şi se 
crede că spiritele rele i-au intrat în trup şi îl sfîşie. (Recunoaştem 
aici motivul iniţiatic bine cunoscut al sfîrtecării trupului de către de- 
moni.) La sfîrşit, ucenicul se simte înălţat la Ceruri şi se bucură de 
viziunile cereşti (Andres, p. 341). 

Se mai păstrează, în folclorul carib, amintirea unor vremuri în 
care şamanii erau foarte puternici şi puteau, după cum se spune, să 
vadă spiritele cu ochii lor, fiind chiar în stare să învie morţii- Odată, 
un pujai s-a înălţat la Cer şi 1-a ameninţat pe Dumnezeu ; acesta, luînd 
o sabie, 1-a alungai pe neobrăzat, iar de atunci, şamanii nu mai pot 
ajunge la Cer decît în extaz (Andres, pp. 341-342). Se cuvine sub- 
liniată asemănarea dintre aceste legende şi credinţele nord-asiatice 
cu privire la puterea iniţială a şamanilor şi Ia decăderea lor de mai 
tîrziu, care este şi mai evidentă în zilele noastre. Putem desluşi aici 
mitul unui timp primordial în care comunicarea dintre şamani şi 
Dumnezeu era mai directă şi se făcea în mod concret. în urma unui 
gest de mmdrie ori de revoltă din partea primilor şamani, Dumne- 
zeu le-a interzis accesul direct la realităţile spirituale, aşa că ei nu 
mai pot vedea spiritele cu ochii lor de muritori şi nu se mai pot înălţa 
la Cer decît în extaz. După cum vom vedea mai departe, acest motiv 
mitic este mult mai bogat. 



25 MGTRAUX, „Le Shamanisme chez Ies Indiens de l'Amenque du Sud tropi- 
cale* 1 , p. 208, care prezintă în rezumat lucrarea lui ANDRES, pp. 338-339. Vezi şi 
A tain GHEERBRANT, Jtmrney Io tke Far Amazon ; an Expedition inîo Unhiown Territory, 
New York, 1954, pp. 1 15, 128, precum şi ilustraţiile reprezentînd maraque care în- 
soţesc textul. 

26 ANDRES, p. 340. fbid., nota 3, autorul îl citează pe R F0HNER, „Solanazeen 
als Berauschungsmittel. Eine historisch-ethnologischc Studie", Archiv fur experimen- 
felie Pathologte und Pharmakohgie y voi. III, 1926, pp. 28 1 -294 cu privire la extazul 
provocat de dafin. Despre rolul narcoticelor în şamanismul din Siberia şi din alte părţi, 
vezi mai jos» pp. 366 şi urm. 

A. Metraux (p. 209) aminteşte observaţiile vechilor călători în 
legătură cu iniţierea la triburile carib insulare. Laborde spune că şa- 
manii „îi freacă (neofitului) trupul cu răşină şi îl acoperă cu pene, 
pentru a-1 ajuta să zboare mai lesne şi să ajungă la coliba lui zemeen 
(spirit)..." Amănuntul nu este deloc surprinzător, deoarece veşmîntul 
ornitomorf şi celelalte simboluri ale zborului magic fac parte inte- 
grantă din şamanismul siberian, nord-american şi indonezian. 

Mai multe elemente din iniţierea triburilor carib se regăsesc şi 
în alte părţi din America de Sud: intoxicaţia cu tutun este o caracte- 
ristică a şamanismului sud-american; izolarea rituală într-o colibă 
şi încercările fizice grele la care sînt supuşi ucenicii alcătuiesc unul 
din aspectele esenţiale ale iniţierii la triburile din Ţara de Foc (selk'nam 
şi yamana); pregătirea candidaţilor de către un şaman-iniţiator şi 
„vizualizarea 44 spiritelor se numără de asemenea printre elementele 
constitutive ale şamanismului sud-american. Dar tehnica pregătitoare 
a călătoriei extatice la Cer pare specifică doar pentru pujai. Sa nu 
uităm că este vorba de un scenariu complet al iniţierii-tip : înălţare, 
întîlnire cu o Femeie-spirit, imersiune în apă, dezvăluire a unor se- 
crete (legate, în primul rind, de soarta post-mortem a oamenilor), că- 
lătorie pe tărîmul celălalt. Insă pujai se străduieşte să ajungă, cu orice 
preţ, la o experienţă extatică a acestei scheme iniţiatice, chiar dacă 
extazul nu se poate obţine decît cu mijloace aberante. Avem impre- 
sia că şamanul carib face totul pentru a trăi in concreto o condiţie 
spirituala care, prin însăşi natura sa, nu poate fi „experimentată" în 
felul în care sînt „experimentate" unele situaţii umane. Să reţinem 
această observaţie, care va fi reluată şi integrată mai tîrziu, în legă- 
tură cu alte tehnici şamanice. 

ÎNĂLŢAREA PRIN CURCUBEU 

Iniţierea vraciului australian din ţinutul Forest River cuprinde atît 
moartea şi învierea simbolică a candidatului, cît şi înălţarea la Cer. 
Metoda obişnuită este următoarea: şamanul-iniţiator se preface 
într-un schelet şi leagă de el un săculeţ în care se află candidatul, 
pe care puterile sale magice l-au redus la dimensiunile unui copilaş. 
Se aşază apoi călare pe Şarpele-Curcubeu şi începe să înainteze dînd 
din mîini, ca şi cum s-ar căţăra pe o frîhghie. Ajuns aproape de capăt, 
îl aruncă pe candidat în Cer, adică îl „omoară". Cînd ajunge în Cer, 

şamanul introduce în trupul ucenicului cîţiva şerpi -curcubeu (şerpi 
mici de apă dulce) şi cristale de cuarţ (care poartă, de altfel, acelaşi 
nume ca şi Şarpeie-Curcubeu mitic). După aceea, candidatul este adus 
înapoi pe pămînt, tot pe spinarea Curcubeului. Şamanul îi introduce 
din nou obiecte magice în trup, prin buric, şi îl trezeşte atingîndu-1 
cu o piatră magică. înălţarea prin Curcubeu se repetă a doua zi, în 
acelaşi fel. 27 

Mai multe elemente ale iniţierii australiene ne erau cunoscute 
dinainte, şi anume moartea şi învierea candidatului, introducerea de 
obiecte magice în trupul său. Este interesant de observat că iniţia- 
torul, prefăcut în chip magic în schelet, îl aduce pe candidat la dimen- 
siunile unui nou-născut: cele două operaţiuni simbolizează abolirea 
timpului profan şi revenirea la un timp mitic, „timpul visului" aus- 
tralian, înălţarea se face cu ajutorul curcubeului, avînd imaginea mi- 
tică a unui şarpe uriaş, pe care şamanul se caţără ca pe o frînghie. 
Am vorbit mai înainte despre înălţarea ta Cer a vracilor australieni 
şi vom mai avea prilejul să întîlnim exemple şi mai relevante. 

Cît despre curcubeu, se ştie că numeroase popoare îl socotesc 
puntea dintre Pămînt şi Cer şi mai ales puntea zeilor. 28 Prin urmare, 
apariţia curcubeului după furtună este văzută ca un semn că Dumne- 
zeu s-a liniştit (de pilda, la pigmei; cf. Trăită, p. 56; trad. rom., p. 53). 
Tot cu ajutorul curcubeului, eroii mitici ajung la Cer. 29 Astfel, în 
Polinezia, eroul maori Tawhaki şi familia sa, precum şi eroul 
hawaian Aukelenuiaiku vizitează tot timpul regiunile superioare 



27 A. P, ELKIN, „The Rainbow Seipent Myth in North- West Australia", în Oceania. 
I. 3. Melboume, 1930, pp. 349-350; iU, The Australian Aborigines, Sydncy-Londra. 
1938, pp. 223-224; i±, Aboriginal Men o/High Degrec, pp. 139-140. C/ M. EL1ADE, 
Naissanees mystiques, pp. 180 şi urm.; trad. rom., pp. 130 şi urm. Cu privire la Şar- 
pele-Curcubcu şi rolul său în iniţierea vracilor- vrăjitori australieni, vezi V. LANTER- 
NARI, „11 Scrpentc Arcobaleno e il complesso religioso degli Esseri pluviali in 
Australia", Studi e materiali di storia delte religioni, XXIII, Roma, 1952, pp. 1 17-128 
(pp. 120 şi urm.). 

28 C/. de ex. L. FROBENIUS, Die Weltanschauung der Naturvâlker. Weimar. 1898, 
pp. 131 şi urm.; P. EHRENREICH, „Die allgemcine Mythologie und ihre eihnologischen 
GrundJagen'\ Mythohgische Bibliothek, IV. 1, Leipzig, 1910 (p. 141); R.T. CHRISTAN- 
SEN, „Myth, Mclaphor and Simile", în T. A, SEBEOK. ed, , Myth: a Symposium. Philadel- 
phia, 1955, pp. 39-49 (pp. 42 şi urm.). Pentru realităţile fino-ugrîce şi tătare, vezi 
U. HAR VA (HOLMBERG), „Finno-Ugric [and] Siberian [MythologyJ", pp. 443 şi urm.; 
pentru lumea mediteraneana, cf. studiul cam dezamăgitor al lui Ch. RENEL, „L'Are- 
cn-Ciel dans la iradition religicuse de rantiquUd' 4 (Revuede l'Histoire des Religions, 
1902, voi. 46. pp.58-80). 

29 EHRENREICH, op. cit., pp. 133 şi urm. 

urcînd pe curcubeu sau folosindu-se de un zmeu, pentru a elibera 
sufletele morţilor sau pentru a-şi regăsi soţiile-spirite. 30 Această func- 
ţie a curcubeului se regăseşte în Indonezia, Melanezia şi Japonia. 31 

Chiar şi indirect, aceste mituri se referă la o vreme în care co- 
municarea dintre Cer şi Pămînt era posibilă: în urma unui anumit 
eveniment sau a unei greşeli rituale, comunicarea a fost întreruptă, 
dar eroii şi vracii o pot restabili. Vom regăsi de mai multe ori, în 
cuprinsul studiului nostru, mitul epocii paradisiace, abolită brutal 
de „căderea" omului, care este legat, într-un fel, de unele concepţii 
şamanice. Vracii australieni, aidoma multor şamani şi magicieni din 
alte părţi, nu fac decît să restabilească, doar pentru ei, aceasta „punte" 
dintre Cer şi Pămînt, odinioară accesibilă tuturor oamenilor. 32 

Mitul curcubeului ca drum al zeilor şi punte între Cer şi Pămînt 
se regăseşte în tradiţiile japoneze 33 si a existat, fără îndoială, şi în 
concepţiile religioase mesopotamiene. 34 Cele şapte culori ale curcu- 
beului au fost asimilate, între altele, celor şapte ceruri, simbolism 
întîlnit atît în India şi Mesopotamia, cît şi în iudaism. Pe frescele 
de la Bămiyăn, Buddha este înfăţişat şezîhd pe un curcubeu cu şapte 
raze 35 , adică trecînd dincolo de Cosmos, tot aşa cum, în mitul 

30 C/. CHADWICK, The Growth ofLiterature, voi. III, pp. 273 şi urm., 298 ctc.; 
Nora CHADWICK, „Notes on Poiynesian Mythology", Journal ofthe Royal Anthro- 
pological Society, LX, Londra, 1931, pp. 455-491 ; cu privire la zmeul din China, 
vezi B. LAUFER, „The Prehistory of AviatiofT, Field Museum of Natural History, 
Anthropohgica! Series, XVm, 1, Chicago, 1928, pp. 31-43, în tradiţiile polineziene 
se vorbeşte, de obicei, de zece ceruri suprapuse; în Noua Zeclandă, numărul acestora 
este de douăsprezece. (Originea indiană a acestor cosmologii este mai mult decît 

Erobabilă.) Eroul trece dinir-un cer în altul, cum am văzut că se înalţă şamanul buriat 
itîlneste temei -spirite (uneori propriii săi strămoşi) care îl ajută să găsească drumul 
cf. rolul femeilor-spirite în iniţierea lui pufai, la triburile carib, rolul „soţîei-cereşti" 
la şamanii siberieni etc. 

31 H. Th. FISCHER, „Indonesische Paradiesmylhen", Zeitschrift fur Ethnologie, 
LXIV, 1-3, Berlin, 1932, pp. 204-245 (pp. 208, 238 şi urm.); F. K. NUMAZAWA, 
Die Wettanfănge in der japanischen Mythologie. Lucerna -Paris, 1946, p. 155. 

32 Cu privire la tema curcubeului în folclor, v. S- THOMPSON, Motif lndex t F. 152, 
voi. III, p. 22. 

33 Cf. R. PETTAZZONI, Mitologia giapponese. Bologna, 1929, p. 42, n. I; NUMA- 
ZAWA, op. cit., pp. 154-155. 

34 A. JEREMIAS, Handbuch der altorientalischen Geisteskultur, ed. a 2-a, Ber- 
lin-Leipzig, 1929, pp, 139 şi urm. 

35 Benjamin ROWLAND. Jr., „Studies in the Buddhist Art of BImiyan: The 
Boddhisattva of Group E", Art and Thought, Londra, 1947, pp. 46-54; cf. Mircea 
EL1ADE. Mythes, reves et mysteres, pp. 148 şi urm. 

Nativităţii, trece dincolo de cele şapte ceruri din şapte paşi spre nord, 
ajungînd în „Centrul Lumii", punctul culminant al Universului. 

Tronul Iui Dumnezeu este înconjurat de un curcubeu (Apocalip- 
sa> 4,3), simbolism care se prelungeşte în arta creştină a Renaşterii 
(Rowland, ap. cit., p. 46, nota 1). Ziguratul babilonian era uneori re- 
prezentat în şapte culori, simbolizînd cele şapte regiuni cereşti: 
urcînd cele şapte niveluri, se putea ajunge în vîrful lumii cosmice 
(cf. Tratatul nostru, pp. 99 şi urm.). întîlnim idei asemănătoare în 
India (Rowland, p. 48) şi, ceea ce este şi mai important, în mitologia 
australiană. Zeul suprem al triburilor kamilaroi, wiradjuri şi euahlay 
locuieşte în cerul superior, aşezat pe un tron de cristal (Tratat, p. 52); 
Bundjil, Fiinţa supremă la tribul kulin, stă deasupra norilor (ibid., 
p. 53). Eroii mitici şi vracii se înalţă spre Fiinţele Cereşti folosind 
tot felul de mijloace, printre care se numără şi curcubeul. 

Ne amintim că panglicile folosite în iniţierile buriate poartă nu- 
mele de „curcubeu" şi simbolizează, îndeobşte, călătoria şamanului 
în Cer. 36 Pe tobele şamanice este desenat curcubeul, înfăţişat ca o 
punte spre Cer. 37 De altfel, în limbile turcice, curcubeul înseamnă 
şi punte (Răsănen, p. 6). La iurak-samoiezi, toba şaman ică este nu- 
mită „arc" : prin puterile sale magice, şamanul este aruncat în cer, în- 
tocmai ca o săgeata. Se poate presupune că turcnşi uigurii socoteau 
toba o „ punte cerească" (curcubeu), pe care se căţăra şamanul (Ră- 
sănen, p. 8). Ideea este cuprinsă în simbolismul complex al tobei şi 
al punţii, care reprezintă fiecare o formulă diferită a aceleiaşi expe- 
rienţe extatice : înălţarea la Cer. Prin magia muzicală a tobei, şama- 
nul va ajunge ta cel mai înalt Cer, 



INIŢIERI AUSTRALIENE 

Ne amintim că mai multe relatări despre iniţierea vracilor aus- 
tralieni, deşi avînd drept element central uciderea simbolică şi 
învierea candidatului, se refereau la înălţarea Iui Ia Cer (vezi mai sus, 
pp. 60 şi urm.). Există însă şi alte forme de iniţiere, în care înăl- 
ţarea la Cer are un rol fundamental. La tribul wiradjuri, iniţiatorul 



36 U. HAR VA (HOLMBERG), Der Baum des Lebens. pp. 144 şi urm.; id., Dic 
reh'giosen Vorstettungen, p. 489. 

37 HARVA, Die retigiosen Vorstellungen, p. 531 ; Marţii RĂSĂNEN. „Regenbogen- 
Himmelsbrucke", Studia OrientaUa. XIV, I, 1947. Helsinki, pp. 7-8. 

introduce în trupul ucenicului cristale de stîncă şi îi dă să bea apa 
în care au stat cristalele, după care ucenicul poate vedea spiritele. 
Iniţiatorul îi duce apoi într-un mormînt, unde morţii îi dăruiesc şi 
ei pietre magice. Candidatul mai întîlneşte un şarpe, care îi slujeşte 
drept totem şi îl călăuzeşte în măruntaiele pămîntului, unde se află 
numeroşi alţi şerpi care, frecîndu-se de el, îi dau puteri magice. După 
coborîrea simbolică în Infern, iniţiatorul se pregăteşte să-I ducă pe 
candidat în tabăra lui Baiame, Fiinţa Supremă. Trebuie să se caţere 
amîndoi pe o frînghie pînă la Wombu, pasărea lui Baiame. „Am 
trecut prin nori, povesteşte ucenicul, iar dincolo se afla cerul. Am 
pătruns printr-o deschizătură pe unde trec tămăduitorii şi care se 
deschidea şi se închidea foarte repede. u Dacă te atingeai de porţi, 
îţi pierdeai puterile magice, iar !a întoarcerea pe pămînt, nu te mai 
aştepta decît moartea. 38 

Ne aflăm în faţa unei scheme aproape complete a iniţierii : cobo- 
rîrea în regiunile inferioare, urmată de înălţarea la Cer, unde Fiinţa 
Supremă dăruieşte puterea şamanică. 39 Accesul la regiunile supe- 
rioare este anevoios şi primejdios: trebuie să pătrunzi acolo într-o 
clipită, înainte să se închidă porţile (motiv iniţiatic specific, pe care 
l-am întîlnit şi în alte părţi). 

într-o altă relatare, culeasă tot de Howitt, este pomenită o frînghie 
cu ajutorul căreia candidatul, legat la ochi, este dus pe o stîncă unde 
se află aceeaşi poartă magică, ce se deschide şi se închide foarte 
repede. Iniţiatorii pătrund înăuntrul stîncii, împreună cu ucenicul, 
şi îi scot legătura de pe ochi. Locul este foarte luminos, cu pereţii 
strălucind de cristale. Candidatul primeşte mai multe cristale şi i se 
spune cum să le folosească. Apoi este adus înapoi, tot cu ajutorul 
frînghiei, prin văzduh, şi lăsat în vîrful unui copac. 40 



38 A. W, HOWITT, „On Australian Medicine Men'\ pp. 50 şt urm. ; iâ., The Native 
Tribes of South-East Australia, Londra, 1904, pp. 404-413. 

39 Cu privire la iniţierea vracilor australieni, cf. A. P. ELKIN, Aboriginal Men of 
High Degree\ Helmut PETRI, „Der australische Medizinmann", în Annali hteranensi, 
Cetatea Vaticanului, XVI, 1952, pp. 159-317; XVII, 1953, pp. 157-225; Engelbert 
STIGLMAYR, „Schamaiusmus in Australien", în Wiener Voikerkundliche Mmeiîungetu 
V, 2, 1957, pp. 161-190; M. ELIADE, Naissances mystiques, pp. 206 şi urm.; trad. 
rom., pp. 130 şi urm. 

40 HOWnT, „On Australian Medicine Men", pp. 5 1 -52; id.. The Native Tribes, 
pp. 400 şi urm.; Marcel MAUSS, „L'Origine des pouvoirs magiques dans Ies socidtds 
australiennes", p. 1 59, Sa ne amintim de peştera de iniţiere la samoiezi şi Ia şamanii 
din cele două Americi. 

Aceste rituri şi mituri de iniţiere fac parte dintr-o credinţă mai 
generală cu privire Ia capacitatea vracilor de a ajunge la Cer cu 
ajutorul unei frînghii 41 , al unei eşarfe 42 sau doar zburînd 4 ^ ori urcînd 
pe o scară în spirală. Numeroase mituri şi legende se referă la primii 
oameni care s-au înălţat la Cer căţărîndu-se într-un copac: aşa obiş- 
nuiau strămoşii tribului mara să urce la Cer şi să coboare din nou 
pe Pămînt, cu ajutorul copacului, 44 La tribul wiradjuri, primul om 
- creat de Fiinţa Supremă -, Baiame, putea urca în Cer pe o potecă 
de munte, căţărîndu-se apoi pe o scară pînă la Baiame, cum fac şi 
în zilele noastre vracii triburilor wurundjeri şi wotjobaluk (Howitt, 
The Native Tribes, pp. 501 şi urm). Vracii tribului yuin urcă la Dara- 
mulun, care le dă leacuri (Pettazzoni, Miti e leggende, p. 416). 

Un mit euahlayi spune cum au ajuns vracii la Baiame: au mers 
vreme de cîteva zile spre nord-est, pînă la poalele lui Ubi-Ubi, un 
munte atît de înalt, încît vîrful îi ajungea în nori. Au urcat muntele 
pe o scară de piatră în spirală, iar după patru zile, au ajuns în vîrf. 
Aici s-au întîlnit cu spiritul-mesager al lui Baiame, care a chemat 
Spiritele-slujitoare, iar acestea i-au dus pe vraci în Cer, printr-o 
spărtură (Van Gennep, op. cit., nr. 66, pp. 92 şi urm.)* 

Astfel, vracii puteau face de cîte ori doreau ceea ce primii oameni 
(mitici) au făcut odată, demult, la începutul timpului: să se înalţe 
Ia Cer şi să coboare înapoi pe pămînt. Deoarece capacitatea de as- 
censiune (sau de zbor magic) este esenţială pentru cariera unui vraci, 
iniţierea şamanică cuprinde un rit de înălţare. Chiar dacă nu este 
menţionat direct, ritul este oarecum implicit. Cristalele de stîncă, cu 
rol important în iniţierea vraciului australian, sînt de origine ce- 
rească, sau se află măcar în legătură - chiar dacă aceasta este uneori 
indirectă - cu cerul. Baiame şade pe un tron de cristal transparent 
(Howitt, The Native Tribes, p. 501). La tribul euahlayi, Baiame însuşi 
(~ Boyerb) aruncă pe Pămînt bucăţi de cristal desprinse, fără în- 
doială, din tron. 45 Tronul lui Baiame este bolta cerească. Cristalele 



41 Vezi de ex. M. MAUSS, op, c/7., p. 149, nota 1. 

42 R PETTAZZONI, Miti e leggetide: f, Africa. Australia, Torino, 1948, p. 413. 

43 MAUSS, op. cit, p. 148- Vracii se prefac în vulturi şi zboară (SPENCER şi 
GILLEN, The Arunta, voi. fi, p. 430). 

44 A, van GENNEP, Mythes et tigenâes d Australie, Paris, 1906, nr. 32 şi 49; 
cf, şi nr. 44, 

45 PARKER, The Euahlayi Tribe, p, 7. 

desprinse din tron sînt „lumină solidificată" (cf \ Eliade, Mefistopheîes 
ei Vandrogyne, pp. 24 şi urm.; trad. rom., pp. 16 şi urm.). Vracii şi-1 
închipuie pe Baiame ca pe o fiinţă semănînd întru totul cu ceilalţi 
vindecători, „în afară de lumina care îi străluceşte în ochi" (Elkin, 
Aboriginal Men of High Degree, p. 96). Cu alte cuvinte, au credinţa 
că există o legătură între condiţia fiinţei supranaturale şi supraabun- 
denţa luminii. Baiame face şi iniţierea tinerilor vraci, strop indu-i cu 
o „apă sfinţită şi puternică", despre care se crede că este cuarţ lichid 
(ibid.). Prin urmare, poţi deveni şaman după ce eşti umplut cu „lu- 
mină solidă", cu cristale de cuarţ, operaţie care schimbă starea celui 
ce aspiră la condiţia de medicine-man r ajutîndu-1 să intre într-o legă- 
tură mistică cu Cerul. Dacă înghite unul din cristale, se poate înălţa 
la Cer (Howitt, The Native Tribes, p. 582). 

întîlnim credinţe asemănătoare la triburile negrito din Malacca 
(vezi mai sus, p. 62, nota 36). Hala foloseşte, în terapeutică, cristale 
de cuarţ pe care le-a căpătat de la spiritele aerului (cenoi), ori le-a 
făcut chiar el, prin magie, din „apă solidificată", sau le-a desprins 
din bucăţile pe care Fiinţa Supremă le-a aruncat din cer (cf. Pettaz- 
zom % U onniscienza di Dio 9 p. 469, nota 86, după Evans şi Schebesta). 
Prin urmare, cristalele pot oglindi ceea ce se întîmplă pe pămînt (vezi 
mai jos, pp. 311 şi urm.). Şamanii tribului dayak din insula Sera- 
wak (Bomeo) au „pietre de lumină" (light stones), în care se vede 
tot ce se întîmplă cu sufletul bolnavului, deci care pot arăta şi unde 
s-a rătăcit sufletul. 46 Un tînăr şef al tribului ehatisaht nootka (insula 
Vancouver) a găsit într-o zi cristale magice care se mişcau şi se lo- 
veau între ele. Şi -a aruncat vesmîntul peste ele si a luat patru cris- 
talc- Şamanii Lakiutl î Ş i dobîndesc puterea cu ajuton/cristalelor 
de cuarţ. 48 

Cum am văzut, cristalele de stîncă - în strînsă legătură cu Şar- 
pele-Curcubeu - dăruiesc puterea înălţării îa Cen în alte părţi, ace- 
leaşi pietre dau puterea de a zbura: de pildă, un mit american cules 
de Boas (Indianische Sagen, Berlin, 1895, p. 152) arată că un tînăr, 
urcînd un „munte strălucitor", se acoperă de cristale de stîncă şi îşi 
ia zborul. Aceeaşi concepţie cu privire ia bolta cerească solidă 



46 R. PETTAZZONI, Essays on the History ofReligions, Leyda, 1954, p. 42. 

47 P. DRUCKER, „The Northern and Centrai Nootkan Tribes", Bulletin of the 
Bureau of American Ethnology, 144, Washington, 1951, p. 160. 

48 Werner MOLLER, Weltbîld imdKuUder Kwakiutl-lndianer, Wiesbaden, 1955, 
p. 29, nou 67 (după Boas), 

explică puterile meteoriţilor şi ale „pietrelor de trăsnet 14 : căzînd din 
Cer, acestea sînt impregnate cu virtuţi magico-religioase care pot 
fi folosite, comunicate, răspîndite; este vorba, într-un fel, de un nou 
centru de s aerai itate uraniană pe pămînt. 49 

Tot în legătură cu acest simbolism uranian, trebuie amintit mo- 
tivul munţilor sau al palatelor de cristal pe care eroii le întîlnesc în 
timpul peripeţiilor lor mitice, motiv care s-a păstrat şi în folclorul 
european. în sfîrşit, o creaţie tîrzie a aceluiaşi simbolism pomeneşte 
de piatra de pe fruntea lui Lucifer şi a îngerilor căzuţi (desprinsa în 
timpul căderii, în unele variante), a diamantelor din capul ori din 
gura şerpilor etc. Este vorba, fără îndoială, de credinţe foarte com- 
plexe, îndelung elaborate şi revalorizate, dar cu o structură funda- 
mentală mereu transparentă, din care fac parte un cristal sau o piatră 
magică desprinsă din cer şi care, deşi căzute pe pămînt, continuă să 
răspîndească sacralitatea uraniană, adică înţelepciunea, clarviziunea, 
puterea de divinaţie, capacitatea de a zbura şi altele. 

Cristalele de stîncă joacă un rol esenţial în magia şi în religia 
australiană, fiind la fel de importante în spaţiul oceanian şi în cele 
două Americt. Originea lor uraniană nu este întotdeauna atestată 
explicit în credinţele respective, dar uitarea semnificaţiei iniţiale este 
un fenomen obişnuit în istoria religiilor. Am arătat ceea ce este cel 
mai important, şi anume că vracii din Australia - şi nu numai de 
aici - au credinţa obscură a unei legături între puterile lor şi prezenţa 
cristalelor de stîncă chiar în trupul lor. Ei se simt, aşadar, deosebiţi 
de ceilalţi oameni, datorită asimilării - în cel mai concret sens al 
cuvîntului - unei substanţe sacre de origine uraniană. 



ALTE FORME ALE RITULUI DE ÎNĂLŢARE 

Pentru a înţelege cît mai bine complexul de idei religioase şi 
cosmologice pe care se întemeiază ideologia şamanistă, ar fi fost 
necesară o trecere în revistă a unui şir întreg de mituri şi de ritualuri 
de înălţare. în capitolele următoare, ne vom ocupa de cele mai im- 
portante, însă problema nu va putea fi discutată în întregime aici şi 
va trebui reluata într-o altă lucrare. Deocamdată, vom adăuga cîteva 



49 Cf. M. EU A DE, Forgerons et akhimistes, Paris, 1956, pp. 18 şi urm. (trad. rom. 
de Măria şi Cezar Ivănescu, Făurari şi alchimişti, Hu mani tas, Bucureşti, 1996, pp. 17 şt 
urm.); id„ Trăite d'histoire des religions, pp, 59, 198 şi urm.; trad, rom,, pp. 57 T 195 şi urm. 

aspecte noi Ia morfologia ascensională a iniţierilor şaman ice, fără 
a avea pretenţia de a fi epuizat astfel subiectul. 

La tribul nias, cel ce urmează să devină preot-profet dispare 
dintr-o dată t fiind luat de spirite (tînărul este probabil dus în Cer); 
dacă nu se întoarce în sat după trei -patru zile, este căutat şi găsit» 
de obicei, în vîrful unui copac, stînd de vorbă cu spiritele. Pare că 
şi -a pierdut minţile, iar pentru a şi le recăpăta, este nevoie de sacri- 
ficii. Iniţierea mai cuprinde mersul ritual la morminte, pe malul unei 
ape curgătoare şi pe un munte 50 . 

La tribul mentawei, viitorul şaman este dus de spiritele cereşti 
în cer, unde capătă un trup minunat, asemănător cu cel al spiritelor. 
De obicei se îmbolnăveşte şi îşi închipuie că se înalţă la Cer. 5J După 
primele simptome are loc ceremonia de iniţiere, făcută de către un 
şaman. Uneori, în timpul iniţierii sau îndată după aceea, ucenicul 
şaman îşi pierde cunoştinţa, iar spiritul său se înalţă la Cer într-o 
barcă purtată pe aripile unor vulturi, pentru a sta de vorbă cu spiritele 
cereşti şi pentru a le cere leacuri (Loeb, „Shaman and Seer", p. 78). 

Aşa cum vom avea prilejul să vedem în cele ce urmează, prin 
înălţarea iniţiatică, viitorul şaman dobîndeşte puterea de a zbura, 
într-adevăr, pretutindeni în lume, se crede că şamanii şi vrăjitorii 
sînt înzestraţi cu puterea de a zbura, de a parcurge într-o clipă dis- 
tanţe uriaşe şi de a se face nevăzuţi. Este greu de stabilit dacă toţi 
magicienii care cred că pot zbura au cunoscut, în perioada lor de pre- 
gătire, o experienţă extatică ori un ritual de structură ascensională, 
dacă au dobîndit adică puterea magică de a zbura în urma unei 
iniţieri sau a unei experienţe extatice hotăritoare pentru vocaţia şa- 
mani că. Se poate presupune însă că o parte dintre ei au dobîndit 
într-adevăr puterea magică în timpul şi ca urmare a unei iniţieri. Nu- 
meroasele date care atestă capacitatea şamanilor şi a vrăjitorilor de 
a zbura nu cuprind amănunte cu privire la felul în care au fost do- 
bîndite aceste puteri, ceea ce s-ar putea foarte bine pune pe seama 
faptului că sursele sînt departe de a fi complete» 

Uncum, in multe cazuri, vocaţia sau iniţierea şamani ca este stnns 
legată de înălţarea la Cer. Astfel, pentru a nu da decît cîteva exemple, 
un mare profet basuto şi-a dobîndit vocaţia în urma unei stări de 
extaz în timpul căreia a văzut cum acoperişul colibei i se deschidea 
deasupra capului şi s-a simţit purtat în Cer, unde a întîlnit o mulţime 



50 E. M. LOEB, Sumat ra t p. 155. 

31 E. M. LOEB, „Shaman and Seer". p. 66; id„ Sumatra. p. 195. 

de spirite." Numeroase cazuri asemănătoare au fost înregistrate în 
Africa (Chadwick, op. cit., pp. 94-95). La tribul nuba, viitorul şaman 
simte că „spiritul îl apucă de cap, de undeva, de sus" ori „îi intră 
în cap" (Nadei, „A Study of Shamanism in the Nuba Mountains", 
p. 26), Spiritele sînt în cea mai marc parte cereşti (ibid., p. 27) şi 
putem presupune că „posedarea" înseamnă, de fapt, o transă de na- 
tură ascensională. 

în America de Sud, călătoria iniţiatică în Cer sau pe nişte munţi 
foarte înalţi are un rol esenţial. 53 La indienii araucani, de pildă, boala 
care hotărăşte cariera unei machi este urmată de o criză extatică în 
timpul căreia viitoarea şamană urcă la Cer şi îl întîlneşte chiar pe 
Dumnezeu, în timpul şederii în Cer, fiinţe supranaturale îi arată 
leacurile trebuincioase pentru vindecare. 54 Ceremonia şamanică la 
tribul manasi cuprinde o coborîre a lui Dumnezeu în colibă, urmată 
de o înălţare: zeul îl ta pe şaman cu el, în cer. „Plecarea era însoţită 
de un cutremur care zguduia pereţii sanctuarului. După cîteva clipe, 
divinitatea îl aducea pe şaman înapoi pe pămînt ori îi dădea drumul 
să cadă în templu, cu capul înainte." 55 

Să mai cităm un exemplu de ascensiune iniţiatică nord-ameri- 
cană. Un vraci winnebago a simţit că a fost ucis şi, după multe în- 
tâmplări, a fost purtat în cer, unde a stat de vorbă cu Fiinţa Supremă. 
Spiritele cereşti l-au pus la încercare: a izbutit să ucidă un urs socotit 
nemuritor, apoi 1-a înviat, suflînd peste el. La urmă, a coborît înapoi 
pe pămînt şi s-a născut a doua oară. 56 

întemeietorul mişcării mistice „Ghost Dance Religion", precum 
şi toţi principalii săi profeţi au trecut printr-o experienţă extatică 
hotărâtoare pentru cariera fiecăruia dintre ei. întemeietorul, de pildă, 
a urcat în transă un munte şi a întîlnit o femeie frumoasă, îmbrăcată 
în alb, care i-a spus că „Stăpînul Vieţii** se află pe vîrful muntelui. 
Urmînd sfaturile femeii, profetul şi-a lepădat veşmintele, s-a aruncat 
în apele unui rîu şi, în starea de goliciune rituală, s-a înfăţişat dinain- 
tea „Stăpînului Vieţii 1 *, care i-a dat tot felu! de porunci: să nu mai 



53 Nora CHADWICK, Poetry and Profecy, pp. 50-51. 

53 Ida LUBLINSKJ. Der Medizinmann bei den Naturvâlkern Sudamerikas, p. 248. 

54 A. M£traUX, „Le shamanisme araucan", p. 316. 

55 A. mGtraux, „Le Shamanisme chez Ies Indiens de L'Amenque du Sud tro- 
picale", p. 338. 

56 R RADIN, La religion primitive, pp. 98-99. In acest caz, avem o iniţiere com- 
pletă: moarte şi înviere (= renaştere), înălţare la Cer, încercări etc. 

primească nici un alb în ţinut, să lupte împotriva beţiei, să renunţe 
la război şi la poligamie şi altele, după care i-a dat o rugăciune pe 
care s-o spună oamenilor, 57 

Woworka, cel mai cunoscut dintre profeţii mişcării „Ghost Dance 
Religion", a avut revelaţia la vîrsta de 18 ani : a adormit în plină zi 
şi s-a simţit purtat pe tărimul celălalt. L-a văzut pe Dumnezeu şi i-a 
văzut pe morţi, fericiţi cu toţii şi veşnic tineri. Dumnezeu i-a dat un 
mesaj pentru oameni, cerîndu-le să fie cinstiţi, harnici, miloşi etc. 
(Mooney, op. cit» pp. 771 şi urm.). Un alt profet, John Slocum din 
Pujet Sound, ,,a murit" şi a văzut cum sufletul îi părăseşte trupul. 
„Am zărit o lumină orbitoare, o lumină mare... m-am uitat şi am 
văzut că trupul meu nu mai avea suflet... sufletul a ieşit din trup şi 
s-a ridicat spre locul judecăţii lui Dumnezeu... am văzut în sufletul 
meu o lumină mare, o lumină care venea de pe tărimul cel bun..." 58 

Aceste experienţe extatice iniţiale ale profeţilor vor sluji drept mo- 
del tuturor adepţilor mişcării „Ghost Dance Religion" care, la rîndul 
lor, după multe dansuri şi cîhtece, cad în transă, călătoresc pe celălalt 
tărîm şi se întilnesc cu sufletele morţilor, cu îngerii şi uneori chiar cu 
Dumnezeu. Revelaţiile întemeietorului şi ale profeţilor mişcării devin 
astfel un model de urmat pentru toate stările de extaz ulterioare. 

înălţările la cer sînt caracteristice şi pentru societatea secretă pu- 
ternic şamanizată Mide 'wiwin a tribului ojibwa. Se poate cita, ca 
exemplu tipic, viziunea tinerei fete care a auzit un glas chemînd-o, 
l-a urmat, a urcat pe o potecă îngustă şi a ajuns în cele din urma la 
Cer. Aici s-a întîlnit cu Dumnezeul ceresc, care i-a dat un mesaj 
pentru oameni. 59 Scopul societăţii Mide 'wiwin este de a restabili 
legătura dintre Cer şi Pămînt, aşa cum a existat ea în clipa Creaţiei 
(vezi mai jos, p. 293); din acest motiv, membrii acestei societăţi 
secrete fac, din cînd în cînd, cîte o călătorie extatică în cer, abolind 
într-un fel decăderea actuală a universului şi a omenirii şi întoreîn- 
du-se la starea primordială, cînd comunicarea cu Cerul era lesne 
accesibilă tuturor oamenilor. 



57 J. MOONEY, „The Ghost Dance Religion and the Sioux Outbreak of 189CT, 
în Î4th Annual Repari of the Sureau of American Ethnology\ 1 892- 1 893, II, Washington, 
1896, pp. 641-1136 (pp. 663 şi urm.). 

38 J. MOONEY, op, cit,, p. 752, cf lumina şamanului eschimos. Pentru „locul ju- 
decăţii lui Dumnezeu", vezi viziunile din înălţarea profetului îsaia^ Arday Vira etc. 

59 H. R, S CHOOLCR A FT ( citat de PETTAZZON1, Dio. Formazwne e sviluppo ăel 
monoieismo nella storia âelle religwni. Roma, 1922, pp. 299 şi urm. 

Cu toate că nu este vorba, în acest caz, de şamanism propriu-zis 
- căci şi mişcarea „Ghost Dance Religion", şi Mide'wiwin sînt aso- 
ciaţii secrete, la care poate adera oricine, dacă se supune anumitor 
încercări sau dacă face dovada unei predispoziţii extatice în aceste 
mişcări religioase nord-americane se regăsesc numeroase carac- 
teristici ale şamanismului: tehnicile extazului, călătoria mistică în 
Cer, coborîrea în Infern, conversaţia cu Dumnezeu, fiinţele semi- 
divine şi sufletele morţilor etc. 

După cum am văzut, înălţarea Ia Cer are un rol esenţial în ini- 
ţierile şamanice. Rituri de urcare într-un copac ori pe un stîlp, mituri 
de ascensiune ori de zbor magic, experienţe extatice de levitaţie, de 
zbor, de călătorii mistice la Cer, toate aceste elemente au o funcţie 
hotărîtoare în vocaţiile ori consacrările şamanice. Uneori, ansamblul 
de practici şi de idei religioase pare legat de mitul unui timp stră- 
vechi, cînd comunicarea dintre Cer şi Pămînt era mult mai uşoară. 
Din acest punct de vedere, experienţa şamanică echivalează cu o 
reîntoarcere la timpul mitic primordial» iar şamanul apare ca o fiinţă 
privilegiată, care regăseşte, doar pentru sine, condiţia fericită a ome- 
nirii de la începuturile timpurilor. Numeroase mituri, dintre care 
unele vor fî evocate în capitolele următoare, ilustrează această stare 
paradisiacă dintr-un illud tempus fericit la care şamanii, şi numai ei, 
se pot întoarce uneori, în timpul extazului. 



CAPITOLUL V 



Simbolismul costumului şi 
al tobei şamanice 



OBSERVAŢII PRELIMINARE 

Costumul şamanic constituie în sine o hierofanie şi o cosmogonie 
religioasă: el cuprinde nu numai o prezenţă sacră» ci şi unele sim- 
boluri cosmice şi itinerarii metafizice, O cercetare atentă a costumu- 
lui ne dezvăluie sistemul şamanismului tot atît de limpede precum 
o fac miturile şi tehnicile şamanice. 1 



1 Studii generale despre costumul şamanului: V. N. VASILIEV, „Şamanskii kos- 
tium u buben u iakutov", în Sbornik Muzeia po Antropologhii i Etnografii pri Akademii 
Nauk, I f 8 St. Petersburg, 1910; Kai DONNER, „Ornements de la tete et de la chevelure", 
în Journal de ta Sortiţi Finno-Ougrienne, XXXVII. 3, 1920, pp. 1-23, în special 
pp. 10-20; Georg NIORADZE, Der Schamanismus bei den sihirischen Vdlkcrn, pp, 60-78 ; 
K. F. KARJALAINEN, Die Religion der Jugra-Vâlker, II, 1927, pp. 255-259; Hans 
F1NDE1SEN, „Der Mensch und seine Teile in der Kunst der Jennissejer" (Keto), în 
Zeitschrîft fur Ethnologie, LXIII, 1931, pp. 296-315, în special pp. 311-313; 
E J. LINDGREN, „The Shaman Dress of the Dagurs, Solons and Numinchens in N.W. 
Manchuria", în Geografiska Annaler y I, 1935, pp. 365 şi urm. ; Uno HARVA (HOLM- 
BERG), „The Shaman Costume and Its Significance", Annales Universităţi* Fenrticae 
Aboensis, 1, 2, Turku, 1922; id. t Die religiosen Vorstelîungen, pp. 499-525; Jorma 
PARTANEN, A Description of Buriat Shamanism, pp, 18 şi urm. ; vezi şi L. ST1EDA, 
„Das Schamanenthum unter den Burjăten". p. 286; V. M. MIKHA1LOWSKI, „Shama- 
nism in Siberia and European Russia", pp, 81-85; T. LEHTISALO, Entwurf einer 
Mythobgic der Jurak-Samojeden, pp. 147 şi urm.; G. SANDSCHEJEW, „Weltanschauung 
und Schamanismus der Alaren-Burjaten", pp. 979-980; A. OHLMARKS, Studien, 
pp. 21 1-212; K. DONNER, La Sibirie, pp, 226-227; id, r „Ethnological Notes about 
the Yenisey-Ostyak in the Turukhansk Region", Mimoires de ia Sortiţi Finno-Ou- 
grienne* LXVI, Helsinki, 1933, în special pp. 78-84; V. I. JOCHELSON, The Yukaghir 
and the Yukaghihzed Tungus, pp. 169 şi urm., 176-186 (iakuţi), 186-191(tunguşi); 
id., „The Yakut", Anthropologicai Papers of the American Museum of Natural History y 
voi. 33, 1931, pp. 37-225 (pp. 107-118); S. M. ŞIROKOGOROV, Psychomental 
Complex of the Tungus, pp. 287-303 ; W. SCHMIDT, Der Ursprung der Gottesidee, XI, 
pp. 616-626, XII, pp. 720-733; L. VAJDA, „Zur phaseoiogischen Stellung des 
Schamanismus* 1 , în Ural-altaîsche Jahrbucher, XXXI, Wiesbaden, 1959, pp. 455-485 
(p- 473, nota 2 - bibliografie). 

Vom găsi o documentaţie bogată cu privire la costumele, obiectele rituale şi 
tobele şamanilor siberieni în studiul de ansamblu al lui S.V. IVANOV, Materiali po 

Iama, şamanul altaic îşi pune costumul peste cămaşă, iar vara 
pe trupul gol, Atît iama, cît şi vara, tunguşii practică doar al doilea 
obicei, ca şi alte populaţii arctice (cf. Harva, Die religidsen Vor stei- 
Iun gen, p. 500), cu toate că nu există un costum propriu-zis la ma- 
joritatea triburilor de eschimoşi, 2 Şamanul se dezbracă, păstrînd doar 
o cingătoare. Aceasta cvasigoliciune are probabil o semnificaţie re- 
ligioasă, deşi obiceiul ar putea fi explicat prin căldura din locuin- 
ţele arctice. Oricum, fie că este vorba de goliciunea rituală (ca la 
şamanii eschimoşi), Fie de un costum specific pentru experienţa şa- 
manică, este important de reţinut că şamanul nu poate trece prin 
această experienţă în hainele sale obişnuite, profane. Chiar dacă nu 
există un costum propriu-zis, acesta este înlocuit cu tichia, cingă- 
toarea, tamburina şi alte obiecte magice care fac parte din garderoba 
sacră a şamanului. Astfel, de exemplu, Radlov (Aus Sihirien, II, p. 17) 
afirmă că tătarii negri, scorii şi teleuţii nu cunosc costumul şamanic ; 
totuşi, se foloseşte adesea o pînză răsucită şi înnodată în jurul capului 
(ca de pildă la tătarii lebed, vezi Harva, op. cit., p, 501), fără de care 
şamanizarea nu este posibilă. 

Costumul reprezintă, în sine, un microcosmos religios calitativ 
diferit de spaţiul profan înconjurător. Este vorba, pe de o parte, de un 
sistem simbolic aproape complet, de impregnat, pe de altă parte, prin 
consacrare, cu numeroase puteri spirituale, în primul rînd cu „spirite". 
îmbrăcîndu-1 - sau folosindu-se de obiectele care îl înlocuiesc — , şa- 
manul depăşeşte spaţiul profan, pregătindu-se să intre în contact cu 
lumea spirituală, De obicei, pregătirea este aproape o introducere 
concretă în această lume, deoarece costumul este îmbrăcat după mai 
multe pregătiri, chiar înainte de transa şamanică. 

izobrazitelnomu iskusstvu narodov Sibirî XlX-naceala XX v., Moscova şi Leningrad, 
1 954. Vezi mai ales pp. 66 şi urm., pentru costumele şi tobele şamanilor samoiezi 
(fig. 47-57, 61-64, 67), 98 şi urm. pentru dolgani, tunguşî şi manciu (fig, 36-62: 
costume, obiecte şi decoraţii ale tobelor şamanice la evenki), 407 şi urm. pentru ciucci 
şi eschimoşi etc. Capitolele IV şi V sînt consacrate popoarelor turcice (pp. 533 şi urm.) 
şi buri aţi lor (pp. 691 şi urm.). Desenele iakute (fig, 15 şi urm.), figurile reprezentate 
pe tobele şamanice (de ex. fig. 3 1) şi pe tobele al tai ce (pp. 607 şi urm., fig. 89 etc.) 
prezintă un interes cu totul deosebit, mai ales numeroasele reprezentări de ongon 
(idoli) burîaţi (fig. 5-8, 11-12, 19-20; despre ongon, cf ibid. y pp. 701 şi urm.). 

2 Acesta se reduce la o centura de piele, de care sînt agăţate fîşii de piele de caribu 
şi figurine de os; cf. RASMUSSEN, „Intellectual Culture of the Iglulik Eskimos", p. 1 14. 
Principalul instrument ritual al şamanului eschimos rămîne toba. 

Candidatul trebuie să vadă, în vis, locul anume în care se află 
viitorul său costum, pe care va merge să-1 caute el însuşi. 3 Va fi apoi 
cumpărat de la rudele şamanului mort, în schimbul unui cal (de 
exemplu, la tribul birarcen). însă costumul trebuie să rămînă în ca- 
drul clanului (Şirokogorov, Psychomentai Complex, p. 302), pentru 
că este oarecum legat de întregul clan, nu doar pentru că a fost făcut 
ori cumpărat prin contribuţia tuturor, ci mai ales pentru că a fost 
impregnat cu „spirite" şi, prin urmare, nu trebuie purtat de cineva 
care nu ştie să le stăpînească, deoarece spiritele ar putea tulbura mai 
tîrziu întreaga comunitate (Şirokogorov, op. cit , p. 302). 

Ca orice alt „loc pentru spirite", costumul trezeşte teamă şi spai- 
mă {ibid.y p. 301). Cînd s-a învechit, este agăţat într-un copac din 
pădure; spiritele care sălăşluiesc în el îl părăsesc şi vin să locuiască 
în costumul cel nou (ibid. y p. 302). 

La tunguşii sedentari, costumul se păstrează în casa şamanului, 
după moartea acestuia: „spiritele" care sălăşluiesc în el dau semne 
de viaţă facîndu-1 să foşnească, să se mişte etc. Tunguşii nomazi, 
ca mai toate triburile siberiene, pun costumul lîngă mormîntul şa- 
manului (Şirokogorov, p. 301 ; Harva, p. 499 etc). în multe locuri, 
costumul nu mai este bun dacă a fost folosit la îngrijirea unui bolnav 
care a murit. La fel se întîmplă şi cu tamburinele care s-au dovedit 
neputincioase în vindecarea unui bolnav (Kai Donner, „Ornements 
de la tete", p. 10). 



COSTUMUL SIBERIAN 

După Şaşkov (care scria acum aproape un secol), orice şaman 
trebuia să aibă: 1 . un caftan de care atîmau discuri de metal şi figu- 
rine reprezent 

o bucată de pînză cu care se legau ochii şamanului, pentru ca acesta 
să poată pătrunde în lumea spiritelor prin lumina sa interioară); 
3. un pectoral de fier sau de aramă; 4. o tichie, pe care autorul o so- 
cotea unul din principalele atribute ale şamanului. La iakuţi, pe spa- 
tele caftanului, la mijloc, printre discurile care reprezintă „soarele", 



3 în alte părţi arc loc o degradare treptată a confecţionării rituale a costumului ; 
odinioară, şamanul ucidea cu mina lui renul din pielea căruia urma să-şi facă vcş- 
mîntul : astăzi, pielea este cumpărată de la ruşi (NIORADZE, Der Schamanismus. p. 62). 

se afla un disc găurit; după Sieroszewski („Du chamanisme", p. 320), 
acesta poartă numele de „spărtura soarelui " (oibonkiingătă), dar 
reprezintă, de obicei, Pămîntul, cu deschizătura din mijloc, prin care 
şamanul pătrunde în Infern (vezi Nioradze, fig. 16; Harva , op. cit. y 
fig- l). 4 Pe spatele caftanului se mai află o lună noua şi un lanţ de 
fier, simbol al puterii şi dîrzeniei şamanului (Mikhailowski, p. 81). 5 
Şamanii spun că plăcile de fier îi apără de loviturile spiritelor rele. 
Smocurile prinse de blană reprezintă penele (Mikhailowski, p. 81, 
după Pripuzov). 

Un costum frumos de şaman iakut, afirmă Sieroszewski (op. cif., 
p. 320) trebuie să aibă cam 30-40 de livre de podoabe din metal. 
Din pricina zgomotului podoabelor de metal, dansul şamanului 
devine o sarabandă infernală. Obiectele metalice au „un suflet" şi 
nu ruginesc. Vergelele de metal aşezate de-a lungul braţelor repre- 
zintă oasele (îabîiaiă). Frunzele prinse în stînga şi în dreapta, pe 
piept, reprezintă coastele {otgos timir) ; plăcile rotunde, mai mari, 
aşezate ceva mai sus reprezintă sînii femeii, ficatul, inima şi celelalte 
organe interne. Uneori pe costum sînt cusute şi chipuri de animale 
ori de păsări sacre, precum şi un mic ămâgăt („duhul nebuniei") de 
metal, în formă de pirogă, cu chip de om. 6 

La tunguşii din nord şi la cei din Transbaikalia predomină două 
feluri de costume: unul de raţă, altul de ren. 7 La unul din capetele 
toiagului este cioplit un cap de cal. Pe spatele caftanului sînt prinse 
panglici de 10 cm lăţime şi 1 m lungime, numite kulin, adică şerpi. 8 
„Caii" şi „şerpii" sînt folosiţi pentru călătoriile şamanice în Infern. 
După Şirokogorov (p. 290), obiectele de fier ale tunguşilor - 

- — ■ 

4 Vom vedea (pp. 243 şi urm.) ce cosmologie aberantă implică un asemenea 
simbol. Cu privire ia costumul şamanului iakut, vezi şi W. SCHMIDT, Der Ursprung, 
XI. pp. 292-305 (după V. N. VASILIEV, E. K. PEKARSKI şi M. A. CZAPLIKA). în 
legătură cu „luna" şi „soarele", cf. ibid., pp. 300-304. 

5 Bineînţeles, dublul simbolism al „fierului 11 şi al „lanţului" este mult mai 
complex. 

6 SIEROSZEWSKI, op. cir., p. 321 , Semnificaţia şi roiul fiecăruia din aceste obiecte 
se vor lămuri mai bine în cele ce urmează. Cu privire la ămăgât, cf. E. LOT-FALCK, 
„A propos d*Ătugăn'\ pp. 190 şi urm. 

7 Cu privire la costumul tungus, vezi ŞIROKOGOROV, Psychomental Complex, 
pp. 288-297. 

* La tribul birarcen poartă numele de tabjan t „boa constrictor"; ŞIROKOGOROV, 
Psychomental Complex, p. 301. Reptila nefiind cunoscută în ţinuturile nordice, avem 
o dovada importanta a influenţelor Asiei Centrale asupra complexului şamanic 
siberian. 

„luna", „soarele", „stelele" - vin de Ia iakuţi. „Şerpii" sînt împru- 
mutaţi din tradiţia buriată şi turcă, iar „caii" de la buriaţi. (Aceste 
amănunte se cuvin reţinute pentru studierea problemei influenţelor 
meridionale asupra şamanismului nord-asiatic şi siberian.) 

COSTUMUL BURIAT 

Pallas, care scrie în a doua jumătate a secolului al XVIII-lea, 
spune că şam ana buriată purta două bastoane cioplite la un capăt în 
formă de cap de cal şi împodobite, de jur-împrejur, cu clopoţei; avea 
pe umeri 30 de „şerpi", făcuţi din blană neagră şi albă, care atîrnau 
pînă Ia pămînt; pe cap avea o cască de fier în trei colţuri, aducînd 
cu coamele unui cerb. 9 Datorăm însă cea mai completă descriere a 
şamanului buriat Iui Agapitov şi lui Hangalov. 10 Şamanul trebuie 
să aibă: 1 . o blană {orgoî) albă pentru şamanul „alb" (care este ajutat 
de spiritele bune) şi neagră pentru „şamanul negru" (ale cărui 
ajutoare sînt spiritele rele); pe blană sînt cusute numeroase figurine 
din metal, reprezentînd cai, păsări etc. ; 2. o căciulă în formă de rîs ; 
după cea de-a cincea abluţiune (care are loc la cîtva timp după ini- 
ţiere), şamanul primeşte o cască de fier (vezi Agapitov şi Hangalov, 
fig. 3, pi. II) ale cărei capete sînt răsucite în aşa fel încît seamănă 
cu două coame; 3. un toiag cu cap de cal, de lemn sau de fier, cel 
de lemn fiind pregătit în ajunul primei iniţieri, avîndu-se grijă ca 
mesteacănul din care a fost tăiat să nu se usuce; cel de fier este do- 
bîndit abia după cea de-a cincea iniţiere, capătul fiind cioplit în for- 
mă de cap de cal şi împodobit cu o mulţime de clopoţei. 

Iată şi descrierea dată de „manualul" şamanului buriat, tradus 
din mongolă de Partanen: „ O cască de fier, cu vîrful alcătuit din 
mai multe cercuri de fier şi împodobit cu două coame; în spate se 
află un lanţ de fier cu nouă verigi, iar în partea de jos, o bucată de 
fier în formă de lance, numită şira spinării (nigurasun ; cf. nikima, 
nikama = vertebră în limba tungusă). De o parte şi de alta, în dreptul 



9 P. S. PALLAS» Reîse durch verscluedene Provinzen des russîsdien Reiches, 3 vol. t 
St. Petersburg, 1771-1776, t HI, pp. 181-182. Vezi descrierea costumului altei 
şam ane buriate, din apropiere de Telcghinsk, făcută de J. G. GMELIN, Reise durch 
Sibirien von dem Jahr 1733 bis 1743, t. II. Gottingen. 1752, pp. 11-13. 

10 N. N. AGAPITOV şi M. N. HANGALOV, Materiali, pp. 42-44; cf. M1KHAI- 
LOWSKI, p. 82; NIORADZE, Dcr Schamanismus, p. 77; W. SCHMIDT, Der Urspntng, 
pp. 424-432. 

tîmplelor, se află cîte un inel şi trei vergele de fier de un verşok 
lungime (4,445 cm), bătute şi răsucite cu ajutorul unui ciocan, nu- 
mite qolbuga (unire, pereche: legătură). Casca are pe cele două laturi, 
precum şi în spate, fîşii de mătase, de bumbac, de pînză subţire şi 
de blană de la diferite animale, sălbatice şi domestice, răsucite în 
formă de şerpi, ciucuri de bumbac de culoarea pielii de Kdrune, de 
veveriţă ori de nevăstuică sălbatici Toate acestea poartă numele de 
maiqabci (« acoperămînt de cap »). 

De o bucată de pînză de bumbac lată cam de 30 de cm, care se 
prinde de gulerul veşmîntului, în jurul gîtului, sînt cusute chipuri de 
şerpi şi de animale sălbatice. Aceasta poartă numele de dalabci 
(« aripă ») sau ziber (« înotătoare » sau « aripă » cf. A Description 
of Buriat Shamanism, p. 18, § 19-20). 

Două bastoane în forma de cîrje, cam de doi coţi lungime (cio- 
plite grosolan), avînd la capăt un cap de cal, de grumazul căruia este 
prins un inel cu trei qolbuga, şi care poartă numele de Coama Calu- 
lui; la capătul de jos sînt prinse qolbuga asemănătoare, numite Coada 
Calului. In partea din faţă a cîrjelor sînt prinse, la fel, un inel qolbuga 
şi un pinten, o lance si o spadă, o secure, un ciocan, o barcă, un vîrf 
de harpon, toate în miniatură şi toate din fier; deasupra sînt prinse, 
ca mai sus, trei qolbuga. Cele patru (inele qolbuga) sînt numite Pi- 
cioare, iar cele două bastoane poartă numele de sorbi. 

Un bici alcătuit dintr-o coadă suqai, învelită într-o piele de vidră 
înfăşurata în jurul ei de opt ori, cu un inel de fier şi trei qolbuga, un 
ciocan, o spadă, o lance, un buzdugan (toate în miniatură); de coada 
biciului se mai prind fîşii de pînză de bumbac şi de mătase, de toate 
culorile. Toate acestea poarta numele de Bici « al vieţuitoarelor », 
Atunci cînd şamanizează, şamanul (bage) îl ţine în mînă împreună 
cu un sorbi, de care se poate însă lipsi dacă se află în iurtă " (ibid., 
p. 19, § 23-24). 

Ne vom întîlni mai tîrziu cu multe dintre aceste amănunte. Se 
cuvine subliniată, deocamdată, importanţa acordată „calului u şa- 
manului buriat; tema calului, ca mijloc folosit de şaman pentru că- 
lătorie, este specifică Asiei Centrale şi Septentrionale: vom avea 
prilejul să o întîlnim şi în alte părţi {cf. mai jos, pp. 301 şi urm., 425 
şi urm.). Şamanii buriaţilor din Olhonsk mai au o lădiţă în care îşi 
pun obiectele magice (tamburine, toiag-cal, piei, clopoţei), care este 
de obicei împodobită cu imaginile Soarelui şi ale Lunii. Nil, arhi- 
episcopul laroslavului, mai adaugă două obiecte care fac parte din 
echipamentul şamanului buriat: abagaldei, o mască monstruoasă din 

piele, lemn ori metal, pe care este pictată o barbă enormă, şi toii, o 
oglindă metalică cu chipurile a 12 animale, agăţată pe piept ori pe 
spate sau uneori prinsă direct de caftan. Totuşi, după Agapitov şi 
Hangalov (op. c/f., p. 44), cele două obiecte aproape că au dispărut. 1 1 
Vom reveni în cele ce urmează asupra prezenţei lor în alte părţi şi 
asupra semnificaţiei lor religioase complexe. 



COSTUMUL ALTA IC 

Descrierea şamanului altaic de către Potanin sugerează că acesta 
are un costum mai complet şi mai bine păstrat decît cel al şamanilor 
siberieni. Caftanul este făcut din piele de ţap ori de ren. Mulţimea 
panglicilor şi a batistelor cusute pe glugă reprezintă şerpii. Unele 
panglici sînt tăiate în formă de şarpe, cu ochii şi cu gura deschisă; 
coada şerpilor mari este despicată şi uneori trei şerpi au un singur 
cap. Se spune că un şaman bogat trebuie să aibă 1 070 de şerpi. 12 
De glugă mai sînt prinse numeroase obiecte de fier, printre care un 
arc mic cu săgeţi, pentru înfricoşarea spiritelor. 13 Pe partea din spate 
a glugii sînt cusute piei de animale şi două discuri de aramă. Colierul 
este împodobit cu un smoc de pene de bufniţă neagră şi brună. Şa- 
manul mai avea cusute de colier şapte păpuşi, fiecare avînd în loc 
de cap o pană de bufniţă brună. Acestea, spunea el, erau cele şapte 



1 1 Cu privire la oglindă; clopoţei şi alte obiecte magic* ale şamanului buriat, vezi 
şi PARTANEN, A Descripţiei § 26. 

n Mai la nord, semnificaţia ofidianâ a acestor panglici este pe cale de dispariţie, 
lăsînd loc unei alte valorizări magico-religioase. Astfel, de exemplu, şamanii ostîaci 
i au declarat lui Kai DONNER că panglicile au aceleaşi proprietăţi ca şi părul („One- 
mems de la tete et de la ehevelure", p. 12; IbitL, p. 14, fig. 2, costumul unui şaman 
ostiac împodobit cu o mulţime de panglici care atîrnă pînă la pâmînt; tf. HARVA, 
Die relîgiâsen Vorstellungen. fig. 78). Şamanii iakuţi numesc panglicile „fire de păr" 
(HARVA, p. 516), Are loc un transfer de sens, proces destul de frecvent în istoria 
religiilor: valoarea magico-religioasâ a şerpilor - necunoscută pentru multe popoare 
siberiene - este înlocuită, chiar în obiectul care reprezintă, în alte părţi, „şerpii", cu 
valoarea magico-religioasă a „părului", pentru că pletele simbolizează şi ele o mare 
putere magico-religioasâ, concentrată, cum era şi de aşteptat, în vrăjitori (de ex. muni 
din Rg Veda, X, 136, 7). regi (regii babilonieni, de pildă), eroi (Samson) etc. Mărturia 
şamanului chestionat de Kai Donner reprezintă mai curînd un caz izolat. 

13 încă un exemplu de schimbare de semnificaţie, arcul şi săgeţile fiind în primul 
rînd un simbol al zborului magic, deci facînd parte, ca atare, din aparatul ascensional 
al şamanului. 

fecioare cereşti, iar cei şapte clopoţei erau glasurile celor şapte 
fecioare care chemau spiritele să vină la ele. 14 în alte părţi, fecioarele 
sînt în număr de 9 şi se crede că sînt fiicele lui Ulgăn (vezi, de 
exemplu, Harva, op. cit., p. 505). 

Printre celelalte obiecte prinse de costumul şamanic şi care au, 
fiecare, o semnificaţie religioasă, să mai amintim, îa altaici, cei doi 
monştri mici, locuitori ai împărăţiei lui Erlik, iutpa şi arba, făcuţi unul 
din postav negru şi cafeniu, celălalt din postav verde, cu cîte două pe- 
rechi de picioare, o coadă şi o gură întredeschisă (Harva, fig. 69-70, 
după Anohin); la popoarele din extremul nord siberian, anumite ima- 
gini de păsări de apă, ca pescăruşul şi lebăda, care simbolizează scu- 
fundarea şamanului în infernul submarin, concepţie asupra căreia vom 
reveni cînd ne vom referi la credinţele eschimoşilor; numeroase 
animale mitice (ursul, cîinele, vulturul cu un inel în jurul gîtului, care 
arată, conform credinţei ieniseene, că pasărea imperială se află în slujba 
şamanului ; cf. Nioradze, p. 70) şi chiar desene de organe sexuale ome- 
neşti (ibid.), care contribuie şi ele la sanctificarea costumului. 15 



OGLINZILE ŞI TICHIILE ŞAMANICE 

La diferitele grupuri tunguse din nordul Manciuriei (tunguşi hin- 
gan, birarcen etc), oglinzile de aramă au un rol important (cf. Şiro- 
kogorov, Psychomental Complex, p. 296). Originea lor este limpede 
sino-manciuriană (ibid. % p. 299), dar semnificaţia magică a acestor 
obiecte se deosebeşte de la un trib la altul: se spune că oglinda îl 
ajută pe şaman „să vadă lumea" (adică să se concentreze), ori să „aşe- 
ze spiritele", ori să cîntărească nevoile oamenilor etc, V. Dioszegi a 
arătat că termenul manciu-tungus care desemnează oglinda, panâptu, 
vine din pana, „suflet, spirit", mai exact, „suflet-umbră". Oglinda este 
aşadar un receptacol (-piu) al „sufletului-umbră". Privind în oglindă, 



14 G. N. POT ANIN, Ocerki severo-zapadnoi Mongolii, voi IV, pp. 49-54; cf. 
M1KHAILOWSK1. p- 84; HARVA, Die religwsen Vorstellungen, p. 595; W. SCHMIDT, 
Der Ursprung, IX, pp. 254 şi urm. Cu privire la costumul şamanilor altaici şi al 
tătarilor abakan, vezi şi ihid., pp. 251-257, 694-696. 

15 Coexistenţa celor două simboluri sexuale (vezi de ex. NIORADZE, fig. 32; dupa 
ANOHIN) în acelaşi ornament ar putea fi o reminiscenţă a androgini zării rituale, Cf. 
de asemenea B. D. ŞIMKIN, A Sketch of the Ket, or Yenisei Osryak (Ethnos IV, 1939, 
pp. 147-176), p. 161. 

şamanul poate vedea sufletul mortului. 16 Unii şamani mongoli văd 
în oglindă „calul alb al şamanilor 41 . 17 Calul este animalul şamanic 
prin excelenţă: galopul, viteza ameţitoare sînt expresii tradiţionale 
ale „zborului", adică ale extazului (vezi mai jos, p. 426). 

Tichia este considerată, în unele triburi (de exemplu la samo- 
iezi-iuraci), cea mai importantă parte a veşmîntului şamanic. „După 
spusele acestor şamani» o mare parte din puterea lor stă aşadar în 
tichie 41 (Kai Donner, „Les omements de la tete", p. 11). „De aceea, 
cînd se face o şedinţă şamanică la cererea ruşilor, şamanul nu poartă 
tichie" (Donner, La Siberie, p. 227). „Cînd le-am cerut lămuriri cu 
privire la acest lucru, mi -au răspuns că, dacă nu poartă gluga, nu au 
de fapt nici o putere, întreaga ceremonie nefiind aşadar decît o 
parodie făcută spre distracţia privitorilor" (&/., „Les omements", 
p. II). 18 In Siberia de est, tichia este, de fapt, o fîşie lată înfăşurată 
în jurul capului, de care sînt prinse şopîrle sau alte animale tutelare, 
precum şi o mulţime de panglici. La est de Ket, „tichiile aduc uneori 
cu nişte coroane împodobite cu coarne de ren, făcute fie din fier, fie 
dintr-un cap de urs, de care sînt prinse principalele părţi ale pielii 
capului" (Kai Donner, La Sibirie, p. 228; vezi şi Harva, op. cit, 
pp. 514 şi urm., fig. 82, 83, 86). Modelul cel mai des întîlnit este 
cel care reprezintă coarnele de ren (Harva, pp. 516 şi urm.), deşi la 
tunguşii din răsărit unii şamani spun că podoabele de fier de pe tichie 



16 V. DlâSZEGl, „Tunguso-manciuurskoie zerkalo şamana" în Acta prientalia hun- 
garica, l Budapesta, 1951, pp. 359-383 (pp. 367 şi urm.). Cu privire la oglinda şa- 
manilor tunguşi, cf. de asemenea ŞIROKOGOROV, op. cit., pp. 278, 299 şi urm, 

17 W. HEISSIG, „Schamanen und Geisterbeschworer im Kuriye-Banner", în 
Folklore Studies, HI, 1944, pp. 39-72, p, 46. 

18 „Importanţa acordată tichiei reiese şi din unele desene rupestre străvechi, da- 
lînd din epoca bronzului, în care şamanul este înfăţişat cu o tichie pe cap, cm v apare 
clar, toate celelalte însemne ale demnităţii sale putînd însă lipsi (Kai DON NUR, La 
Sibirie* p. 221). Totuşi, KARJALAINEN nu este convins de caracterul autohton al 
tichiei şamanice la ostiaci şi la voguli, crezînd că este vorba, mai curînd, de o influenţă 
samoiedâ (cf. Die Religionen derJugra-Vdtker, III, pp. 256 şi urm.). In orice caz, pro- 
blema nu este lămurită. Şamanul {baqca) kazak-kirghiz „poarta pe cap tradiţionalul 
malahai. un fel de căciulă ţuguiată din blană de miel sau de vulpe, care atîrnă mult 
pe spate. Unii baqca poartă o căciulă nu mai puţin ciudată de postav, acoperită cu 
stofă roşie din păr de cămilă; alţii, mai ales în stepele din apropiere de Sîr-Daria, 
de Ciu, de marea Arai, au un turban de obicei albastru" (CASTA GNt;, „Magie et exor- 
cisme", pp. 66-67). Vezi şi R. A. STEIN, Recherches sur Vipopie et le barde au Tibet. 
Paris, 1959, pp. 342 şi urm. 

reprezintă coame de cerb. 19 în alte părţi, atît în nord, la samoiezi, 
cît şi în sud, la altaici, tichia şamanică este împodobită cu pene de 
pasăre: lebădă, vultur, bufniţă. Găsim astfel pene de vultur auriu sau 
de bufniţă brună la altaici (Potanin, Ocerki, IV, pp. 49 şi urm.) 20 » 
de bufniţă la soioţi şi la karagaşi etc. (Harva, ibid., pp. 508 şi urm.). 
Unii şamani tcleuţi îşi fac tichia din pielea unei bufniţe brune, lăsînd 
aripile şi uneori şt capul drept podoabe (Mikhailowski, p. 84) . 21 



SIMBOLISMUL ORNITOLOGIC 

Este limpede că, prin toate aceste podoabe, costumul este menit 
să-i dăruiască şamanului un trup nou, magic, în formă de animal. 
Principalele trei tipuri sînt cel de pasăre, cel de ren (sau de cerb) şi 
cel de urs, dar mai ales cel de pasăre. Vom reveni asupra semnifi- 
caţiei corpurilor în forma de ren şi de urs. Să ne ocupăm, deocam- 
dată, de costumul omitornorf. 22 Am întîlnit pene de pasăre în aproape 
toate descrierile costumelor şamanice. în plus, însăşi structura cos- 
tumelor încearcă să se apropie cît mai mult de forma unei păsări. 
Astfel, şamanii triburilor altaice, ai tătarilor din Minnusinsk» aî teleu- 
ţilor, ai soioţilor şi ai karagaşilor se străduiesc să dea costumului lor 
înfăţişarea unei bufniţe (Harva, pp. 504 şi urm.). Costumul soiot, 
care seamănă cu o acvilă, poate fi socotit chiar o oraitofanie desă- 
vîrşită. 23 De cete mai multe ori, el reprezintă un vultur 24 Costumul 
în formă de pasăre predomină şi la golzi (Şirokogorov, p. 296). 



19 Cu privire la tichia şamanică cu coame de cerb» vezi V. DlOSZEGI, „Golovnoi 
ubor nanaiskih (goldskih) şamanov", în A titprajzi iriesUd. XXXVII, Budapesta, 1955, 
pp, 81-108, pp. 87 şi urm. şi fîg. 1, 3-4, 6, 9, 1 1, 22-23. 

20 Vezi studiul exhaustiv cu privire la tichia aJ taică la A. V. ANOHIN, „Materialî 
po şamanstvu u altaiţev", Leningrad. 1924, pp. 46 si urm. 

21 De altfel, în unele regiuni, tichia din pene de bufniţă cafenie nu poate fi purtată 
de către şaman imediat după consacrare. în timpul kamtame, spiritele arată cînd anume 
noul şaman va putea purta tichia şi alte însemne înalte fără să fie ameninţat de vreo 
primejdie. 

22 Cu privire îa raporturile dintre şaman şi păsări şi la simbolismul ornitologic 
al costumului, cf. R KIRCHNER, „Ein archăologischer Beitrag zur Urgeschichte des 
Schamanismus", în Amhropos, XLVII, 1952. pp. 244-286 (pp. 255 şi urm.). 

23 U. HARVA, Die religidsen Vorstellungen, fig. 71-73, 87-88, pp. 507-508, 
519-520. Cf şi W. SCHMIDT, Der Ursprung, XI, pp. 430-431. 

24 Cf Leo STERNBERG, „Der Adlerkull bei den Volkern Sibiriens'% Archtv fur 
Religionswissenschafi, 1930, voi. 28, pp. 125-153 (p. 145). 

Acelaşi lucru se poate spune şi despre populaţiile siberiene care 
locuiesc mai la nord, ca de pildă dolganii, iakuţii şi tunguşii. La 
iukaghiri, costumul cuprinde şi pene (Jochelson, The Yukaghir, 
pp. 169» 1 76). Cizma unui şaman tungus aduce cu laba unei pasări 
(Harva, p. 511, fîg. 76). Cea mai complicată formă de veşmînt omi- 
tomorf o găsim la şamanii iakuţi, al căror costum înfăţişează un 
schelet de pasăre întreg, făcut din fier (Şirokogorov, p. 296). De 
altfel după acelaşi autor, centrul de răspîndire al costumului în for- 
mă de pasăre ar fi ţinutul locuit la ora actuală de iakuţi. 

Chiar acolo unde costumul nu are o structură omitomorfa vizibilă 
- ca de pildă la manciu, puternic influenţaţi de valurile succesive 
de cultură sino-budislă (ibid.) - podoaba capului este făcută din pene 
şi imită o pasăre (ibid., p. 295). Şamanul mongol are „aripi " pe umeri 
şi se simte preschimbat în pasăre ori de cîte ori îşi pune costumul 
(Ohlmarks, Studieri, p. 211). Dupăcît se pare, aspectul ornitomorf 
era odinioară şi mai accentuat la altaici, în general (Harva, p. 504). 
în zilele noastre, numai toiagul şamanului (baqga) kazak-kirghiz mai 
este împodobit cu pene de bufniţă (Castagne, p. 67). 

Preluînd datele furnizate de informatorii săi tunguşi, Şiroko- 
gorov precizează că, pentru zborul spre celălalt tărîm, costumul de 
pasăre este indispensabil : „Ei spun că este mai uşor de ajuns acolo 
cînd veşmîntul este mai uşor" (Psychomental Complex, p. 296). Din 
acelaşi motiv, în legende, şam ana îşi ia zboml îndată ce atinge pana 
magică. 25 A. Ohlmarks (Studieri, p. 211) crede că acest complex este 
de origine arctică şi că trebuie legat direct de credinţele în „spiritele 
auxiliare* 1 care îl ajută pe şaman să călătorească în văzduh. Insă, 
după cum am văzut şi vom mai vedea în cele ce urmează, acelaşi 
simbolism aerian se întîlneşte aproape pretutindeni în lume, tocmai 
în legătură cu şamanii, vrăjitorii şi fiinţele mistice pe care aceştia 
le personifică uneori. 

Pe de altă parte, trebuie să ţinem seama de relaţiile mitice dintre 
acvilă şi şaman. Să ne amintim că acvila trece drept tatăl primului 

25 OHLMARKS, Studiem p. 212. Motivul folcloric al zborului cu ajutorul penelor 
de pasăre este destul de râspîndit, mai ales în America de Nord: v. Stith THOMPSON, 
Motif-Index, voi. III, pp, 10, 381. Şi mai frecvent este motivul unei zîne-pasăre, că- 
sătorita cu un om, care îşi ia zborul îndată ce găseşte pana ascunsă de bărbat. Cf. 
U. HARVA (HOLMBERG), „Finno-Ugric fand] Siberian [Mythology] 4 \ p. 201. Vezi 
de asemenea, mai jos (p. 427), legenda şamanei buriate care se ridică la cer pe calul 
său fermecat cu opt picioare. 

şaman, avînd un rol foarte însemnat în iniţierea şamanului, şi că se 
află în centrul unui complex mitic care cuprinde Arborele Lumii şi 
călătoria extatică a şamanului. Nu trebuie să uităm nici că acvila 
reprezintă într-o oarecare măsură Fiinţa Supremă, chiar dacă este 
puternic solarizată. Toate aceste elemente ne îngăduie să definim 
destul de limpede semnificaţia religioasă a costumului şamanic : îm- 
brăcîndu-1, şamanul se întoarce la starea mistică revelată şi stabilită 
în timpul lungilor experienţe şi ceremonii ale iniţierii. 

SIMBOLISMUL SCHELETULUI 

Acest simbolism este confirmat de prezenţa, pe costumul şa- 
manic, a unor obiecte de fier care imită oasele şi care îi conferă, fie 
şi parţial, aspectul unui schelet (vezi de exemplu Findeisen, „Der 
Menseh und seine Tei le in der Kunst der Jennissejer", fig. 37-38, 
după Anohin, fig. 16 şi 37; vezi şi id., Schamanentum, pp. 86 şi urm.). 
Unii autori, printre care şi Harva (Holmberg) (The Shaman Costume, 
pp. 14 şi urm.)» au crezut că este vorba de un schelet de pasăre. însă 
Trosşceanski a demonstrat, încă din 1902, că aceste „oase" de fier 
încercau să imite, cel puţin în cazul şamanului iakut, un schelet 
omenesc. Un ienisean îi spunea Iui Kai Donner că oasele erau chiar 
scheletul şamanului. 26 Pînă şi Harva (Die religiosen Vorstellungen, 
p. 514) a ajuns la concluzia că este vorba de un schelet omenesc, 
cu toate că E. K. Pekarski a venit, între timp (1910), cu altă ipoteză, 
şi anume că ar fi mai curînd o combinaţie între un schelet omenesc 
şi unul de pasăre. La mane iu, „oasele* 4 sînt făcute din fier şi din 
bronz, iar şamanii spun (cel puţin în zilele noastre) că închipuie nişte 
aripi (Şirokogorov, p. 294). Nu există totuşi nici o îndoială că, în 
numeroase cazuri, reprezentarea este a unui schelet de om. Findeisen 
(„Der Menseh und seine Teile", fig. 39) reproduce un obiect de fier 
care reprezintă perfect un os uman, şi anume o tibie (Berliner Mu- 
seum fur Volkerkunde). 



26 Kai DONNER, „Beitrăge zur Frage nach dem Ursprung der Jenissei-OstjakerT, 
Journal de la Şocuri Finno-Ougrienne, XXXVIII, I, 1928, pp. 1-21 (p. 15); i±, 
Etimologica! Notes about the Yenissey-Osryak, p. 80. Se pare că, în ultima vreme, 
autorul şi-a schimbat părerea; cf. La Sibârie, p. 228. 

Oricum, cele două ipoteze se bazează pe aceeaşi idee fundamen- 
tală: încercînd să imite scheletul, de om sau de pasăre, costumul 
şamanic proclamă statutul deosebit al celui care îl poartă, cineva care 
a murit şi a înviat. Am văzut că, la iakuţi, la buriaţi şi la alte populaţii 
siberiene, şamanii trebuie să fie ucişi de spiritele strămoşilor lor, iar 
aceştia, după ce i-au „fiert", le-au numărat oasele şi le-au pus la loc, 
legîndu-le cu fiare şi învelindu-le în altă carne. 27 Or, la popoarele 
de vînători, oasele reprezintă izvorul ultim al vieţii, atît al vieţii 
omului cît şi al vieţii animalului, din care specia poate renaşte la ne- 
sfîrşit. Din acest motiv, oasele vînatului nu sînt sfărîmate, ci adunate 
cu grijă şi păstrate după obicei, adică îngropate, puse pe platforme 
ori în copaci, aruncate în mare etc. 28 Prin urmare» animalele sînt 
îngropate întocmai ca şi oamenii (Harva, Die religidsen Vorsteliun- 
gen, pp. 440-441) deoarece şi pentru unii, şi pentru alţii, „sufletul" 
se află în oase, deci renaşterea unei fiinţe din oase este oricînd 
posibilă. 

Scheletul prezent în costumul şamanului rezumă şi actualizează 
drama iniţierii, adică drama morţii şi a învierii, Faptul că scheletul 
este de om sau de animal este lipsit de importanţă; în ambele cazuri, 
este vorba de substanţă vie, de materia primă păstrată de strămoşii 
mitici. Scheletul omenesc reprezintă într-un fe! arhetipul şamanului, 
pentru că este menit să reprezinte familia din care s-au născut, rînd 
pe rînd, strămoşii -şamani. (De altfel, neamul este desemnat prin ter- 
menul de „os"; se spune: „din osul lui N", cu înţelesul de „urmaş 
al lui N".) 29 Scheletul de pasăre este o variantă a aceleiaşi concepţii; 



27 Cf. H. NACHTTGALL, „Die kulturhistorische Wurzel dcr Schamanenskelettie- 
rang", în Zeiîsckrift fur Erhnologie, LXXVII, Berlin, 1952, pp. 188-197, passim. Cu 
privire la credinţa popoarelor din nordul Eurasiei, după care sufletul sălăşluieşte în 
oase, vezi Ivar PAULSON, Die primitiven Seelenvorstellungen der nordeurasischen 
Vdlker, Stockholm, 1958, pp. 137 şi urm., 236 şi urm. 

28 Cf Uno HARVA (HOLMBERG), „Ober der Jagdriten der nbrdlichen Volker 
Asiens und Europas", Journal de la Sociiti Finno-Oughenne, XLI, I, 1925, pp. 34 şi 
urm. ; id. t Die religidsen Vorstellungen, pp. 434 şi urm.; Adolf FRIEDRICH, „Knochen 
und Skelett in der Vorstellungswelt Nordasiens", Wiener Beitrăge zur Kulturgeschkhte 
und Linguistîk, V, 1943, pp. 189-247 (pp. 194 şi urm ); K. MEUU, „Griechische 
Opferbrâuche", Phyolobolîa fur Peter von der MUHL zum 60. Geburtstag am 1. August 
1945, Basel, 1946, pp, 185-288 (pp. 234 şi urm.), cu o documentaţie foarte bogată ; 
H. NACHTIGALL, „Die erhohte Bestattung in Nord- und Hochasien", în Anthropos, 
1-2, 1953, pp. 44- 70, passim. 

29 Cf. A. FRIEDRICH et G. BUDDRUSS, Schamanengeschichten, pp. 36 şi urm. 



SIMBOLISMUL COSTUMULUI ŞI AL TOBEI ŞAMAN ICE 159 

pe de o parte, primul şaman s-a născut din unirea dintre un vultur 
şi o femeie, iar pe de altă parte, şamanul însuşi încearcă să se prefacă 
în pasăre şi să zboare, şi chiar este pasăre, în măsura în care poate 
ajunge, ca şi pasărea, în regiunile superioare. Dacă scheletul - sau 
masca - îl preschimbă pe şaman într-un alt animal (cerb sau alt- 
ceva), teoria este asemănătoare 30 » pentru că animalul-strămoş mi- 
tic este conceput ca o matcă inepuizabilă a vieţii speciei, recunoscută 
în oasele acestor animale. Nu se poate vorbi de totemism, ci, mai 
curînd, de relaţiile mistice dintre om şi vînat, care sînt fundamentale 
pentru societăţile de vînători şi pe care Friedrich şi Meuli le-au pus 
destul de bine în evidenţă, în ultima vreme. 



A RENAŞTE DIN PROPRIILE OASE 

Credinţa că animalul vînat sau domestic poate renaşte din pro- 
priile oase este răspîndită şi în alte regiuni din afara Siberiei. Frazer 
înregistrase cîteva exemple americane. 31 După Frobenius, acest mo- 
tiv mitîco-ritual se mai păstrează la populaţia aranda, la triburile din 
interiorul Americii de Sud, la boşimanii şi la şamiţii din Africa. 32 
Friedrich a completat şi a integrat motivele africane 33 , socotin- 
du-le, pe drept cuvînt, o expresie a spiritualităţii pastorale. De altfel, 
acest complex mitico-ritual s-a păstrat în culturile mai evoluate, fie 



30 De exemplu, costumul şamanului tungus reprezintă un cerb, al cărui schelet 
este sugerat de nişte bucăţi de fier. Coarnele sînt şi ele de fier. După legendele iakute, 
şamanii se luptă între ei luînd înfăţişarea unor lauri etc. Cf, ibid. t p. 212; vezi mai 
sus, p. 101. 

31 Mulţi indieni minnetari „cred că oasele bizonilor pe care i-au ucis renasc cu 
un înveliş de carne şi cu o viaţă nouă, cresc şi sînt gata sâ fie ucise pentru a doua 
oară începînd cu luna iunie a anului următor**; sir James FRAZER, Spîrits ofthe Corn 
and ofthe Witd, Londra, 1913, II. p. 256. Aceeaşi credinţă se întîlncşte la indienii 
dakota, la eschimoşii din Baffin şi din golful Hudson, la tribul yuracari din Bolivia, 
la laponi etc. Vezi ibid. y II, pp. 247 şi urm.; O. ZERRIES, Wild- und Buschgeister in 
Sudamerika, pp. 174 şi urm., 303-304; L. SCHMIDT, Der « Herrder Tiere » in einigen 
Sageniandschafien Europas und Eurasiens, în Anthropos y XLVII, 1952, pp. 509-539 
(pp, 525 şi urm.). Cf. şi P. SAINTYVES. Les Contes de Perrauh. Paris, 1923, pp. 39 
şi urm.; EDSMAN, Ignis divinus, pp, 151 şi urm. 

32 L. hROBENIUS, Kulturgeschichte Afrikas. Prolegomena zu eîner historischen 
Gestalilehre, Zurich, 1933, pp. 183-185. 

33 A. FRIEDRICH, Afrikanische Priestertumer, Stuttgart, 1939, pp. 184-189. 

în cadrul tradiţiei religioase, fie sub formă de basme. 34 O legendă 
a găgăuzilor spune că Adam, ca să facă rost de soţii pentru fiii săi, 
a adunat oase de la diferite animale şi 1-a rugat pe Dumnezeu să le 
dea viaţă. 35 într-un basm armean, un vînător ia parte la o nuntă a du- 
hurilor pădurii. Este poftit la ospăţ, nu mănîncă, dar păstrează an- 
tricotul de vita care îi fusese oferit. Apoi, adunînd toate oasele 
animalului, pentru a-l învia, duhurile sînt nevoite să pună în locul 
coastei care lipseşte o creangă de nuc, 36 

Am putea aminti, în acest sens, un amănunt din Edda în proză: 
păţania ţapului lui Thorr. Pornit în călătorie cu căruţa şi ţapii, Thorr 
s*a oprit la casa unui ţăran. „în seara aceea, Thorr a luat ţapii şi i-a 
tăiat. Animalele au fost apoi jupuite şi puse la fiert într-un cazan. 
Cînd carnea era gata, Thorr şi tovarăşii săi s-au aşezat să mănînce. 
ThorT 1-a poftit la masă şi pe ţăran, împreună cu nevasta şi copiii... 
Apoi Thorr a pus pieile de ţap lîngă sobă şi le-a spus ţăranului şi 
familiei lui să arunce oasele pe piei. Thjalfi, fiul ţăranului, avea în 
mînă osul de la şold al unui ţap, pe care 1-a spintecat cu cuţitul ca 
să ajungă ia măduvă. Thorr a înnoptat în casa ţăranului. A doua zi, 
s-a trezit înainte de răsăritul soarelui, s-a îmbrăcat, a luat ciocanul 
Mjollnir şi a binecuvîntat rămăşiţele ţapilor. Ţapii s-au ridicat, dar 
unul şchiopăta cu piciorul din spate" (Gylfaginning, cap. 26, pp. 49-50, 
trad. G. Dumezil, Loki, Paris, 1948, pp. 45-46) 37 Episodul dovedeşte 
că Ia vechii germani s-a păstrat concepţia arhaică a popoarelor de 
vînător i şi de nomazi, care nu este neapărat o caracteristică a spi- 
ritualităţii „samanice*\ Am înreeî strat-o însă de pe acum, cu intenţia 

34 Waldemar L1UNGMAN (Traditionswanderungcn : Euphrat-Rhâin, Helsinki, 
1937-1938, voi. II, pp. 1078 şi urm.) aminteşte că interdicţia de a sfarîma oasele 
animalelor sc regăseşte în poveştile evreilor şi ale vechilor germani, în Caucaz, în 
Transilvania, Austria, ţările alpine. Franţa, Belgia, Anglia şi Suedia. Totuşi, credincios 
tezelor sale orientalo-difuzionistc, savantul suedez consideră că toate aceste credinţe 
sînt destul de recente şi de origine orientală. 

35 C. Filiingham COXWELL, Siberian and Other Folk-Tales, Londra, 1925, p. 422. 
36 COXWELL, op. cir., p. 1 020, T. LEHTISALO. „Der Tod und die Wiedergcburt 

des kiinftigen Schamanen", Journal de ia Sociitt Finno-Oughenne, XLVIII, 1937, 
p. iy, aminteşte iniimpiarea asemanuioarc prin care a trecut un erou oin Dogoa, 
vjesser rian . un vitei ucis şi mincut rcnjMC utn propriile oase, oin Ciirc unui Lipseşte. 

37 Cu privire la acest episod, exişti un studiu foarte bogat datorat lui C. W. von 
SYDOW. „Tors fard till Ut gard: I. Tors bockslatklning", Danske Sludier, 1910, 
pp. 65-105, pe care îl foloseşte EDSMAN (fgnis divînus. pp. 52 şi urm.). Cf. şi 
J. W. E. MANNHARDT, Germanische Mythen, Berlin, 1858, pp. 57-75. 



SIMBOLISMUL COSTUMULUI ŞI AL TOBEI ŞAMAN1CE 161 



de a examina rămăşiţele şamanismului indo-arian după ce vom fi 
dobîndit o imagine de ansamblu a teoriilor şi a practicilor şamanice. 

Tot în legătură cu renaşterea din oase, am putea aminti bine cu- 
noscuta viziune a lui Ezechiel, cu toate că ea face parte dintr-un alt 
orizont religios decît exemplele citate mai sus : „Fost-a mîna Dom- 
nului peste mine şi m-a dus Domnul cu Duhul şi m-a aşezat în mij- 
locul unui cîmp plin de oase omeneşti, /[...] Şi mi-a zis Domnul : 
« Fiul omului, vor învia oasele acestea? » Iar eu am zis: « Dum- 
nezeule, numai Tu ştii aceasta. » I Domnul însă mi-a zis: « Proo- 
roceşte asupra oaselor acestea şi le spune: Oase uscate, ascultaţi 
cuvîntul Domnului ! / Aşa grăieşte Domnul Dumnezeu oaselor aces- 
tea: Iată, Eu voi face să intre în voi duh şi veţi învia. / [...] şi veţi 
şti că eu sînt Domnul / Proorocit-am deci cum mi se poruncise. Şi 
cînd am proorocit, iată s-a făcut un vuiet şi o mişcare şi oasele au 
început să se apropie, fiecare os la încheietura sa. / Şi am privit şi 
eu şi iată erau pe ele vine şi crescuse carne şi pielea le acoperea pe 
deasupra, iar duh nu era în ele.' 4 (Ezechiel, 37, 1-8 şi urm.). 38 

A. Friedrich menţionează, de asemenea, o pictură descoperită de 
Griinwede! printre ruinele unui templu de la Săngimaghiz, care 
înfăţişează un om renăscut din propriile oase, în urma binecuvîntării 
primite de la un călugăr budist. 39 Nu putem intra în amănunte cu 
privire la influenţele iraniene asupra Indiei budiste, nici nu putem 
aborda problema, insuficient studiată, a asemănărilor dintre tradi- 
ţiile tibetane şi iraniene. Aşa cum a observat J. J. Modi 40 cu ani în 
urmă, există o asemănare izbitoare între obiceiul tibetan şi cel iranian 
al expunerii cadavrelor în aer liber. Şi la unii, şi la ceilalţi, morţii sînt 
lăsaţi pradă cîinilor şi vulturilor; este foarte important, pentru tibetani» 
ca din trup să rămînă cît mai repede numai scheletul. Iranienii pun 
oasele în astodan, „locul cu oase", unde acestea aşteaptă învierea. 41 
Acest obicei poate fi socotit o rămăşiţă a spiritualităţii pastorale. 



38 Şi în Egipt, oasele trebuiau păstrate în vederea învierii; vezi Canea Morţilor, 
cap. CXXV, Cf Coranul \ 11, 259. Intr-o legendă azteca, omenirea se naşte din oasele 
aduse din ţinutul subpămîntean : cf. H. B. ALEXANDER, „Latin American [Mythol- 
ogy|*\ The Myrhology of aii Races, voi. XI, Boston, 1920, p. 90. 

39 A. GRONWEDEL, Teufel des Avesta, Berlin, 1924, II, pp. 68-69, fig. 62; 
A. FRIEDRICH, „Knochen und Skelett", p. 230. 

40 Cf, „Tibetan Mode of thc Disposal of the Dead", în Memorial Papers, Bombay, 
1922, pp. I şi urm.; FRIEDRICH, op. c/r., p. 227. Cf Vait, 13, 1 1 ; BundahiSn, 220 
(renaşterea din oase). 

41 Cf casa oaselor dintr-o legendă velicorusă (COXWELL, „Siberian and Other 
Folk~TaJes'\ d. 682). Ar fi interesant de revăzut, în lumina acestor fapte, dualismul 

m ™" " T W~ ^'■mmr f * m. m,.m mm mm m ™ ™ — "™ ™ ™ ™ ■ ■ ^ ■ ^ r *"" 1 ■ ■ ■ ^ r mm mm w w-u- mi -mr m m mrmmr m. ■- f ^™ mmrmim.m i.u ■ ■ m mmr m. 

Anumiţi sfinţi şi yoghini din folclorul magic al Indiei sînt cu- 
noscuţi pentru puterea lor de a învia morţii din oase ori din cenuşă; 
este cazul lui Goraknath 42 , de exemplu» şt se cuvine subliniat de pe 
acum faptul că acest vestit magician este socotit întemeietorul unei 



rămăşiţe ale şamanismului. In sfîrşit, am putea aminti unele meditaţii 
budiste avînd drept scop viziunea trupului prefăcut în schelet 43 ; rolul 
însemnat al cranii lor şi oaselor umane în lamaism şi tantrism 44 ; 
dansul scheletului din Tibet şi din Mongolia 45 ; funcţia îndeplinită 
de brâhmarandhra (= sutura frontalis) în tehnicile extatice tibeta- 
no-indiene şi în lamaism 46 şi altele. Toate aceste rituri şi concepţii 
par să arate că, deşi sînt integrate la ora actuală în sisteme diferite, 
tradiţiile arhaice ale identificării principiului vital în oase nu au dis- 
părut cu totul din orizontul spiritual asiatic. 

Osul are însă şi alte funcţii în riturile şi miturile şamanice. Astfel, 
de pildă, cînd şamanul vas mg an- os ti ac porneşte în căutarea sufle- 
tului bolnavului, se foloseşte de o ladă drept barcă pentru a-şi face 
călătoria extatică pe celălalt tărîm, vîslind cu un omoplat (Karja- 
lainen, Die Religion der Jugra-Volken II, p. 335). Ar mai trebui men- 
ţionată aici divinaţia cu ajutorul unui omoplat de berbec sau de oaie, 
foarte răspîndită la calmuci, kirghizi, mongoli, sau cu un omoplat 
de focă la koriaci 47 Divinaţia în sine este o tehnică folosită pentru 
actualizarea realităţilor spirituale pe care se întemeiază şamanismul 



iranian care, după cam se ştie, opune „spiritualului" termenul de ustana, „osos**. De 
asemenea, aşa cum observă FRIEDR1CH (op. cir., pp. 245 şi urm ), demonul Asio- 
v ida t u , , , s f armii ~oa.se * , ev ident o I c ^ ăt ură cu spin tclc re Ic care 1 1 tul bu ră pe şaman 1 1 
iakuţi, tunguşî şi buriaţi. 

Vezi» de exemplu, Gcorgc W, BRIGGS. Gorakhnâth and the Kânphatâ Yogts, 
Oxford, 1938, pp. 189, 190. 

43 C/. A. POZDNEIEV, „Dhyina und Samâdhi im mongolischen Lama is mus", 
Untersuchungen zur Geschichte des Buddhismus und verwandter Gebiete* voi XXIN, 
Hanovra, 1928, pp. 28 şi urm. Cu privire la „meditaţiile asupra morţii" din daoism, 
cf. ROUSSELLE, „Die Typen der Mcdilation in China"» Chinesisch-deutschcr Alma- 
nachfur das Jahr 1932, mai ales pp. 30 şi urm. 

44 C/. Robcrt B LEICH STEINER , L £g!isc Jaune (traducere din germană dc Jacques 
Marty), Paris, 1937, pp. 222 şi urm.; FR1EDRICH, p. 21 1. 

45 BLEICHSTEINER, op. cit., p. 222; FR1EDRICH. p. 225. 

46 Mircea ELIADE, Le Yoga, pp. 321 şt urm., 401 ; trad. rom., pp. 265 şi urm., 
361; FRIEDRICH, p. 236. 

47 Ceea ce era mai important a fost spus de către R. ANDREE, „Scapulimantia", în 
Anîhropohgical Papers Written in Honor of Franz Boas, New York, 1 906, pp. 143- 1 65. 
Vezi şi FRIEDRICH, pp. 214 şi urm, ; de adăugat la bibliografie G. L. KITTREDGE. 

sau pentru înlesnirea contactului cu aceste realităţi. Osul de animal 
simbolizează, şi aici, „Viaţa totală" în continuă regenerare, cuprinzînd 
aşadar - fie şi numai la modul virtual - tot ceea ce ţine de trecutul 
şi de viitorul acestei „Vieţi", 

Nu credem că ne-am îndepărtat prea mult de subiect, şi anume 
de scheletul reprezentat pe costumul şaman ic, amintind aceste prac- 
tici şi concepţii, care aparţin, aproape în întregime, unor niveluri de 
cultură asemănătoare sau omologabile. Enumerîndu-le, am semna- 
lat unele puncte de reper în uriaşa arie de cultură a vînătorilor şi a 
păstorilor. Să mai precizăm totuşi că toate aceste rămăşiţe nu oglin- 
desc şi o structură „şamanistă" şi să adăugăm că, în privinţa simetriilor 
stabilite între anumite obiceiuri tibetane, mongole şi nord-asi atice, 
inclusiv arctice, trebuie să ţinem seama de influenţele venite din Asia 
meridională, în special din India, asupra cărora vom mai reveni. 

MĂŞTILE ŞAMANICE 

Ne amintim că Nil, arhiepiscopul Iaroslavului, vorbea de o mască 
monstruoasă care face parte din accesoriile şamanului buriat (vezi 
mai sus, p. 151). în zilele noastre, masca a dispărut din ceremoniile 
buriate. De altfel, măştile şamanice se întîlnesc destul de rar în 
Siberia şi în nordul Asiei. Şirokogorov menţionează un singur caz 



Witchcraft in Old and New England, Cambridge. Mass,. 1929, pp. 144 şi 162» nota 44. 
Ontml de greutate al acestei tehnici di vina torii pare să fie Asia Centrală; cf. B. LAUFER, 
„Columbus and Cathay and the Meantng of America to the Orientalist", Journal of 
the American Oriental Society, LI, 2, New Haven, 193 1, pp. 87- 103 (p. 99); era foarte 
des folosită în China protoistorică, încă din timpul dinastiei Chang (vezi H. G. CREEL, 
La naissance de Ia Chine, trad, fr. Paris, 1937, pp, 17 şi urm.). Aceeaşi tehnică este 
întîlnită la populaţia lolo; cf L. VANN1CELL1, La relîgione dei Loh t Milano, 1944, 
p. 151. Scapulimanţia sud -americană, de altfel limitată la triburile din Labrador şi din 
Quebec, este de origine asiatică; cf, John M. COOPER, „Northern Algonkian Scrying 
and Scapulimancy", Festschrift W. Schmidt, Modling, 1928, pp. 207-215 şi 
B, LAUFER. op. cît., p. 99. Vezi şi E. J. EISENBERGER, „Das Wahrsagen aus dem 
Schultcrblatt* 4 , în fniernationales Archiv fur Ethnographie, XXXV, Lcyda, 1938, 
pp. 49-116, passîm\ H. HOFFMANN, „Quellen zur Geschichte der tibctischen 
Bon-Religion", în Laos, I, Stockholm, 1951, pp. 67-78 (p. 72, nota 38); F. BOEHM, 
„Spatulimantie", în Handworterbuch des deutschen Aberglaubens, VII, pp. 125 şi urm., 
passim; F. ALTHEIM, Geschichte der Hunnen, 4 voi., Berlin, 1959-1962, I, pp. 268 
şi urm.; C. R. BAWDEN. „On the Practice of Scapulimancy among the Mongols", 
în Central Asiatic Journal, IV, Haga, 1958, pp. 1-31. 

în care un şaman tungus a improvizat o mască „pentru a arăta că 
spiritul malu este în el" {Psychomental Complex, p. 152, nota 2). La 
ciucci, koriaci, kamşadali, iukaghiri şi iakuţi masca nu are nici un 
rol în şamanism, ci este folosită sporadic, mai ales pentru a speria 
copiii (ca la ciucci) şi, în timpul funeraliilor, pentru ca spiritele morţilor 
să nu-l recunoască pe cel care o poarta (iukaghiri), La eschimoşi, 
şamanul foloseşte o mască mai ales la triburile din Alaska, puternic 
influenţate de culturile amerindiene (vezi Ohlmarks, pp. 65 şi urm,). 

Puţinele cazuri atestate în Asia se întîlnesc aproape exclusiv la 
triburile meridionale. La tătarii negri, şamanii folosesc uneori o 
mască din scoarţă de mesteacăn, cu mustăţile şi sprîncenele făcute 
din coadă de veveriţă. 48 La fel şi la tătarii din Tomsk. 49 în Altai şi 
la golzi, cînd şamanul însoţeşte sufletul mortului în împărăţia um- 
brelor, îşi unge faţa cu funingine, pentru a nu fi recunoscut de spi- 
rite. 50 Acelaşi obicei, cu acelaşi scop, se regăseşte în alte părţi, cu 
prilejul sacrificării ursului. 51 Trebuie amintit că mînjirea feţei cu 
funingine este un obicei destul de răspîndit la „primitivi", semnifi- 
caţia sa neftind nici pe departe atît de simplă cum pare. Nu este doar 
un mijloc de a se ascunde sau de a se apăra de spirite, ci şi o tehnică 
elementară al cărei scop este integrarea magică în lumea spiritelor, 
într-adevăr, în multe regiuni ale globului, măştile reprezintă stră- 
moşii, iar purtătorii de măşti sînt cei care îi întrupează. 52 Mînjirea 
obrazului cu funingine este unul din mijloacele cele mai simple de 
a se masca, adică de a încorpora sufletele moarte. De altfel, măştile 
sînt legate de societăţile secrete ale bărbaţilor şi de cultul strămoşilor. 
Şcoala istorico-culturală consideră complexul măşti-cult al strămo- 
şilor-societăţi secrete ca aparţinînd ciclului cultural al matriarhatului, 



48 G. N. POT ANIN, Ocerki severo-zapadnoi Mongolii, IV, p. 54; HARVA, Die 
religiosen Vorsteltungen, p. 524. 

49 D. ZELENIN, „Ein erotischer Ritus in den Opferungen der altaischen Tiirken", 
internat Archivfăr Ethnographie, XXIX, 1928, pp. 84 şi urm. 

50 RADLOV. „Aus Sibirien", II, p. 55; HARVA. p. 525. 

51 NIORADZE, p. 77, 

52 K. MEU LI, „Maske", în Hanns BĂCHTOLD, ed. f Handworterbuch des demschen 
Aberglaubens. voi V, 1933, col. 1749 şi un n.; id. t Schweizer Masken und Masken- 
brăuche. ZUrich, 1943, pp. 44 şi urm.; A, SLAWIK, „Kultische Gchcimbundc der 
Japaner und Germanen", Wiener Beitrâge zur Kulturgeschichte und Linguistik, IV, 
Salzburg şi Leipzig, 1936. pp. 675-764 (pp, 717 şi urm.); K. RANKE, .. Indogerma- 
nische Totcnverehning*', în Foiklore Fellows Communications. LIX, 1951, 140, I, 
pp. 1 17 şi urm. 

societăţile secrete fiind, conform acestei şcoli, o reacţie împotriva 
dominaţiei femeilor 53 

Faptul că măştile şamanice sînt atît de puţin răspîndite nu trebuie 
să ne mire. într-adevăr, aşa cum a remarcat pe bună dreptate Harva 
(op. cit., pp. 524 şi urm.), costumul şamanului este în sine o mască 
şi poate fi socotit ca derivat dintr-o mască originară. S-a încercat 
dovedirea originii orientale, şi prin urmare recente, a şamanismului 
siberian, invocîndu-se printre altele chiar faptul că măştile, mai 
frecvente în regiunile meridionale ale Asiei, devin din ce în ce mai 
rare cu cît ne apropiem de extremul nord, ca în cele din urmă să 
dispară. 54 Nu putem aborda aici discuţia în jurul „originii" şama- 
nismului siberian. Să notăm totuşi că, în şamanismul nord-asiatic 
şi arctic, costumul şi masca au fost valorizate în diverse moduri, în 
unele locuri (de exemplu la samoiezi, cf. Castron, citat de Ohlmarks, 
p. 67), rolul măştii este de a înlesni concentrarea. Am văzut că batista 
cu care se acoperă ochii sau chiar toată faţa şamanului îndeplineşte, 
uneori, un rol asemănător. Pe de altă parte, chiar dacă uneori nu se 
face referire la o mască propriu-zisă, este evident vorba de un astfel 
de obiect: de exemplu, blănurile şi batistele care acoperă aproape în 
întregime capul şamanului, la golzi şi la soioţi (Harva, fig. 86-88). 

Din aceste motive şi ţinînd seama de numeroasele valori pe care 
le dobîndeşte în ritualurile şi tehnicile extazului, se poate conchide 
că masca îndeplineşte acelaşi rol ca şi costumul şamanului, cele două 
elemente putînd fi schimbate între ele. în tr- adevăr, în toate regiu- 
nile în care se foloseşte masca (şi în afara ideologiei şaman iste 
propriu-zise), aceasta are semnificaţia evidentă a incarnării unui per- 
sonaj mitic (strămoş, animal mitic, zeu). 55 Costumul îl transsubstan- 
ţializează pe şaman, transformîndu-1, sub privirile tuturor, într-o 
făptură supraomenească, oricare ar fi atributul predominant pe care 
încearcă să-1 pună în lumină: autoritatea unui mort întors la viaţa 



53 Cf de cx. Gcorgcs MONTADON, Trăiţi d'ethnologic cuhurelle. Paris, 1934, 
pp. 723 şi urm. Vezi, pentru America, rezervele exprimate de A. L. KROEBER şi 
Catharine HOLT, „Masks and Moieties as a Culture Complex", Journal of tkc Royat 
Anthropological Institute* voi. 50, 1920, pp. 452-460, precum şi răspunsul lui 
W. SCHM1DT, „Die Kulturhistorische Methode und die nordamerikanische Etimo- 
logie", Anthropos, voi. 14-15, pp. 546-563 (pp. 553 şi urm.). 

54 Cf A. GAHS în W. SCHMIDT, Der Ursprung, IU, MUnster, 193 1 , pp. 336 si urm.; 
părere contrară: A. OHLMARKS, pp. 65 şi urm. Vezi mai jos, pp. 451 şi urm, 

55 Cu privire fa măştile magicienilor preistorici şi la semnificaţia lor religioasă, 
cf J. MARINGER, VorgeschichtUche Religion. pp. 184 şi urm. 

(schelet), puterea de a zbura (pasăre), statutul de soţ al unei „soţii 
cereşti** (veşminte de femeie, atribute feminine) etc. 



TOBA ŞAMANICĂ 

Toba joacă un rol de cea mai mare însemnătate în ceremoniile 
şamanice. 56 Simbolismul tobei este complex, iar funcţiile sale ma- 
gice foarte numeroase. Toba este indispensabilă în desfăşurarea 
şedinţei, fie ca să-I ducă pe şaman în „Centrul Lumii", fie să-i în- 
găduie să zboare, fie să cheme şi să „închidă" spiritele, fie, în sfîr- 
şit, ca şamanul, bătînd toba, să se concentreze şi să poată restabili 
contactul cu lumea spirituală prin care se pregăteşte să călătorească. 

Ştim că multe din visele iniţiatice ale viitorilor şamani cuprin- 
deau o călătorie mistică în „Centrul Lumii", unde se află Arborele 
Cosmic şi Stăpînul Universal. Dintr-una din crengile Arborelui, pe 
care Stăpînul o lasă să cadă pe pămînt tocmai în acest scop, şamanul 
îşi face cutia tobei (c/. mai sus, p. 54). După părerea noastră, sem- 
nificaţia acestui simbolism reiese destui de limpede din complexul 
din care face parte: comunicarea dintre Cer şi Pămînt prin Arborele 
Lumii, adică prin Axul care se află în „Centrul Lumii". Deoarece 
cutia tobei este făcută chiar dintr-o bucată de lemn din Arborele 
Cosmic, şamanul, atunci cînd bale toba, este proiectat în chip magic 
lingă Arbore, adică este proiectat în „Centrul Lumii" şi se poate înăl- 
ţa la cer în aceeaşi clipă. 



56 Pe lîngă bibliografia citată în nota 1, p. 145, vezi A. A. POPOV, Ţeremoniia 
odivteniia bubrta u osîiak'samoiedov. Leningrad, 1934 ; J. PARTANEN, A Deschption 
of Buriat Shamanism, p. 20; W. SCHMIDT, Der Ursprung* IX, pp. 258 si urm., 696 
şi urm. (altaict, tătari din tribul abakan); XI» pp. 306 şi urm. (iakuţi), 541 (îeniseeni); 
XII, pp- 733-745 (sinteză); E. EMSHEIMER, „Schamanentrommel und Trornmelbaum"; 
td., „Zur Ideologie der lapptschen Zaubertrommel", în Eihnos, DC, 1944, 3-4, 
pp. 141-169; id., „Eine şibirische Parai lele zur lappischen Zaubertrommel", în 
Ethnos, XII, 1948, 1-2, pp. 17-26; £. MANKER, „Die lappische Zaubertrommel. 
II: Die Trommel als Urkunde geistigen Lebens", Acta lapponica, VI, Stockholm, 1950, 
mai ales pp. 61 şi urm.; H. FINDEISEN, Sdiamanentum t pp. 148—161 ; L. VAJDA, „Zur 
phaseologischcn Steilung des Schamanismus", p. 475, nota 3; V. DI6SZEGI, „Die 
Typen und interethnischen Bcziehungen der Schamanentrommeln bei den Sclkupen 
(Ostjak-Samojeden)". în Acta etfawgraphica, IX, Budapesta, 1960, pp. 159-179; 
E. LOT FALCK, „L'animation du lambour". în Journal asiatique, CCXLIX, Paris. 1961, 
pp. 213-239; id. t „A propos d'un tambour de chaman toungouse**, în UHomme, 2, 
Paris, 1961, pp. 23-50. 

Din acest punct de vedere, toba poate fi asimilată copacului şa* 
manie cu trepte, pe care şamanul se caţără în mod simbolic. Urcîn- 
du-se în mesteacăn sau bătînd toba, şamanul se apropie de Arborele 
Lumii, în care apoi se caţără cu adevărat. Şamanii siberieni au şi ei 
copacii lor personali, care nu sînt altceva decît reprezentanţii Arbo- 
relui Cosmic; unii folosesc şi „copaci răsturnaţi" 57 , adică înfipţi cu 
rădăcinile în sus, care, după cum se ştie, se numără printre cele mai 
vechi simboluri ale Arborelui Lumii. Tot acest ansamblu» adăugat 
relaţiilor despre care am vorbit dintre şaman şi mestecenii ceremo- 
nial i, dovedeşte legătura strînsă dintre Arborele Cosmic, toba şama- 
nică şi înălţarea la Cer, 

Chiar alegerea lemnului din care se va face cutia tobei depinde 
de „spirite*' sau de o voinţă transumană. Şamanul ostiac-samoied 
îşi ia toporul, pătrunde cu ochii închişi într-o pădure şi atinge un 
copac la întîmplare; din acesta vor lua tovarăşii săi, a doua zi, lemnul 
pentru cutie. 58 La celălalt capăt al Siberiei, şamanul altaic află direct 
de la spirite în ce pădure anume şi în ce loc creşte copacul şi îşi 
trimite ajutoarele pentru a-l recunoaşte şi pentru a tăia din el creanga 
pentru cutia tobei. 59 în alte regiuni, şamanul adună chiar el lemnele 
trebuincioase. Copacului i se aduc uneori jertfe, trunchiul este udat 
cu sînge şi cu votcă. Uneori se face „însufleţirea tobei", prin stro- 
pirea cutiei cu alcool « La iakuţi este ales, de obicei, un copac lovit 
de trăsnet (Sieroszewski, „Du chamanisme", p. 322). Toate aceste 
obiceiuri şi precauţii rituale arată limpede că arborele concret a fost 
transfigurat de revelaţia supraomenească şi că a încetat să fie un 
arbore profan, pentru a deveni chiar Arborele Lumii. 

Ceremonia de „însufleţire a tobei u este extrem de interesantă. 
Cînd şamanul altaic o stropeşte cu bere, doaga „prinde viaţă" şi, prin 
glasul şamanului, povesteşte cum a crescut în pădure copacul din 
care făcea parte, cum a fost tăiat şi adus în sat şi aşa mai departe. 



57 Cf. E. KAGAROW, „Der umgekehite Schamancnbaum'*, Archiv fur Religions- 
geschichfe, 1929, voi. 27. pp. 183-185; vea şi U. HAR VA (HOLMBERG), DerBaum 
desLebertSy pp. 17, 59 etc.; id, „ FinnoUgric[and] S iberian[ M ytbology ] * \ pp. 349 şi urm. ; 
R. KARSTEN, The Reiigion ofihe Samek. Leyda. 1955, p. 48; A. COOMARASWAMY. 
„The Inverted Tree'\ The Quarterly Journal ofthe Mythic Society. XXIX, 2, Bang al orc, 
1938, pp. 1-38; M. ELI A DE, Traut d'Histoire des Religîons, pp. 240 şi urm.; trad. 
rom., pp. 237 şi urm. 

58 A. A. POPOV, Ţeremomia.. tt p, 94; EMSHE1MER, „Schamanentrommcl", p. 167. 

59 EMSHEIMER, p. 168, după MENGES şi POTAPOV. 

60 EMSHEIMER, p. 172. 

Şamanul stropeşte apoi pielea tobei, care prinde viaţă şi ea şi îşi 
spune povestea. Prin glasul şamanului, animalul vorbeşte despre 
naşterea sa, despre părinţi, despre copilărie şi despre toată viaţa, pînă 
în clipa în care a fost ucis de vînător. La sfîrşit îl încredinţează pe 
şaman că îi va face numeroase servicii. La tu bal ari, alt trib al laic, 
şamanul imită glasul şi mersul animalului astfel „însufleţit**. 

Cum au arătat L. P. Potapov şi G. Buddruss (Schamanenge- 
schichten, pp. 74 şi urm.)» animalul pe care îl „însufleţeşte" este 
pentru şaman un alter ega t cel mai puternic dintre spiritele ajutătoa- 
re; cînd pătrunde în şaman, acesta se transformă în strămoşul mitic 
teriomorf. înţelegem astfel de ce şamanul trebuie să povestească, în 
timpul ritului „însufleţirii", viaţa animalului-tobă: el cîntă modelul 
exemplar, animalul primordial din care s-a născut tribul. în timpurile 
mitice, fiecare membru al tribului se putea preface în animal, adică 
fiecare putea lua parte Ia condiţia strămoşului. în zilele noastre, ase- 
menea legături intime cu strămoşii mitici sînt rezervate doar şa- 
manilor. 

Se cuvine reţinut faptul că, în timpul şedinţei, şamanul restabi- 
leşte doar pentru el o situaţie care, la început, aparţinea tuturor. Sem- 
nificaţia profundă a acestei redobîndiri a condiţiei umane originare 
ne va apărea mai limpede după ce vom studia alte exemple asemă- 
nătoare. Deocamdată, nu am făcut decît să arătăm că atît cutia, cît 
şi pielea tobei sînt instrumente magico-religioasc cu ajutorul cărora 
şamanul poate face călătoria extatică în „Centrul Lumii". în multe 
tradiţii, strămoşul mitic teriomorf locuieşte în lumea subpămînteană, 
în apropiere de rădăcina Arborelui Cosmic, al cărui vîrf atinge cerul 
(A. Friedrich, „Das Bcwusstsein cines Naturvolkes", p. 52). Ne 
aflăm aici în faţa unor idei distincte, dar solidare. Pe de o parte, 
şamanul, bătînd toba, îşi ia zborul spre Arborele Cosmic; vom vedea 
îndată că toba cuprinde un mare număr de simboluri ascensionale 
(pp. 170 şi urm.). Pe de altă parte, datorită legăturilor sale mistice 
cu pielea „însufleţită" a tobei, şamanul ajunge să împărtăşească na- 
tura strămoşului teriomorf; cu alte cuvinte, poate aboli timpul si re- 
dobîndi condiţia originară despre care vorbesc miturile. Şi într-un 
caz şi în celălalt, avem de-a face cu o experienţă mitică prin care 
şamanul depăşeşte timpul şi spaţiul. Transformarea în animalul-stră- 
moş, ca şi extazul ascensional sînt expresii diferite, dar omologabile, 
ale aceleiaşi experienţe: depăşirea condiţiei profane, întoarcerea la 
o existenţă „paradisiacă" pierdută la sfîrşitul timpului mitic. 

De obicei, toba are o formă ovală; pielea este de ren, de elan sau 
de cal. La ostiacii şi samoiezii din Siberia Occidentală, pe suprafaţa 
exterioară nu se află nici un desen. 61 După Georgi 62 , pe pielea to- 
belor tunguse sînt desenate numeroase animale, precum păsări» şerpi 
şi altele, Şirokogorov descrie astfel desenele pe care le-a văzut pe 
tobele tunguşilor transbaikalieni: simbolul Pămîntului ferm (pentru 
că şamanul îşi foloseşte toba în chip de barcă pentru a trece marea, 
deci părţile continentale trebuie arătate); mai multe grupuri de figuri 
antropomorfe, în dreapta şi în stînga, precum şi numeroase animale. 
Nu se desenează nimic în mijlocul tobei; cele opt linii duble repre- 
zintă cele opt picioare care ţin Pămîntul deasupra Mării (Psychomental 
Complex, p. 297). Pe tobele iakuţilor sînt desenate, cu roşu şi negru, 
semne misterioase, care reprezintă oameni şi animale (Sieroszewski, 
p. 322). Imagini diverse sînt desenate şi pe tobele ostiacilor de pe 
Ienisei (Kai Donner, La Siberie, p. 230). 

„în spatele tobei se află un mîner vertical de lemn şi de fier, pe 
care şamanul îl ţine cu mina stînga. Fire de metal ori şipci de lemn, 
orizontale, susţin nenumărate bucăţele zornăitoare de metal, clopo- 
ţei, figurine de fier reprezentînd spirite, animale etc. şi uneori chiar 
arme» ca de pildă o săgeată, un arc sau un cuţit." 63 Fiecare din aceste 
obiecte magice cuprinde un simbolism aparte şi are un rol anume 
în pregătirea sau în îndeplinirea călătoriei extatice sau ale celorlalte 
experienţe mistice ale şamanului. 

Desenele care împodobesc pielea tobei sînt specifice pentru toate 
triburile tătare şi pentru laponi. La tătari, cele două feţe ale pielii sînt 
acoperite cu imagini, caracterizate printr-o mare varietate, deşi se 
pot deosebi printre ele simbolurile cele mai importante, ca de pildă 
Arborele Lumii, Soarele şi Luna, Curcubeul etc. Tobele alcătuiesc, 
de fapt, un microcosmos: Cerul este despărţit de Pămînt, iar în unele 
locuri Pămîntul de Infern, printr-o linie clară. Arborele Lumii, adică 
mesteacănul sacrificial pe care se caţără şamanul, calul, animalul 
sacrificat, spiritele ajutătoare ale şamanului, Soarele şi Luna la care 
ajunge în călătoria sa la cer, Infernul lui Erlik Han (cu cei Şapte Fii 



61 Kai DONNER, La Sibirie, p. 230; U. HARVA, Die reiigiosen Vorstellungen, 
pp. 526 şi urm. 

62 J. G. GEORGI, Bemerkungen einer Reise im russischen Reich im Jahre 1772, 
St. Petersburg, 1775, 1, p. 28. 

63 K. DONNER, La Sihirie, p. 230; HARVA, pp. 527, 530; W. SCHMIDT, Der 
Ursprung, IX, p. 260 etc. 

şi cele Şapte Fiice ale Domnului Morţilor etc.) în care pătrunde cînd 
coboară în împărăţia morţilor - toate aceste elemente, care rezumă 
întrucîtva itinerarul şi peripeţiile şamanului, se regăsesc pe tobă. Din 
lipsă de spaţiu, nu putem prezenta în amănunţime toate semnele şi 
imaginile şi nici nu le putem comenta, 64 Să reţinem doar că toba 
reprezintă un microcosmos, cu cele trei zone ale sale - Cerul, Pă- 
mîntul şi Infernul arătînd şi mijloacele prin care şamanul reali- 
zează ruptura de nivel şi stabileşte comunicarea cu lumea de sus şi 
cu cea de jos. într-adevăr, cum am văzut mai înainte, imaginea mes- 
teacănului sacrificial (= Arborele Lumii) nu este singura; se mai în- 
tîlneste şi cea a Curcubeului : şamanul se înalţă în sferele superioare 
urcînd pe Curcubeu. 65 Mai există şi imaginea Punţii, pe care şa- 
manul trece de la o regiune cosmică la alta. 66 

Imagistica tobelor este dominată de simbolismul călătoriei exta- 
tice, adică al călătoriilor care implică o ruptura de nivel şi prin urmare 
un „Centru al Lumii", Bătăile de lobă de la începutul şedinţei, me- 
nite să cheme spiritele şi să ie „închidă" în toba şamanului, sînt pre- 
liminariile călătoriei extatice. Din acest motiv, toba este numită 
„calul şamanului" (la iakuţi, la buriaţi). Imaginea unui cal apare pe 
toba altaică; cînd şamanul bate toba, se înalţă la cer călare pe cal 
(Radlov, „Aus Sibirien", II, pp. 18, 20, 30 şi passim). La fel, la bu- 
riaţi, toba făcută cu piele de cal reprezintă acest animal (Mikhai- 
lowski, p. 80). După O. Mănchen-Helfen, toba şamanului soiot 
este socotită cal şi poartă numele de hamu-at, adică „şaman-cal" 67 , 
iar atunci cînd pielea este a unui căprior, „căpriorul şamanului" 
(karagaşi, soioţi). Legendele iakuţilor povestesc pe larg cum şa- 
manul zboară cu toba prin cele şapte ceruri. „Călătoresc cu un 
căprior sălbatic !" cîntă şamanii. în unele triburi mongole, toba şa- 
man ică este numită „cerbul negru" (W. Heissig, „Schamanen und 
Geisterbeschworer", p. 47). Băţul cu care se loveşte toba este numit 
„bici" Ia altaici (Harva, op. cit., p, 536). Viteza ameţitoare este una 



64 Cf. POTANIN, Ocerki, IV, pp. 43 şi wm. ; ANOHIN, „MaterialT, fcjp. 55 şi urni.; 
HARVA, op. cit., pp. 530 şi urm. (şi fig. 89- 100 etc); W. SCHMIDT, Der Vrsprung, 
IX, pp, 262 şi urm., 697 şi urm.; şi mat ales £. MANKER, „Die lappische Zauber- 
trommel", II, pp. 19 şi urm., 61 şi urm., 124 şi urm. 

65 Cf. Marţii RĂSĂNEN, „Regenbogen-Himmesbriicke", Studia Orientalia* XIV, 
I. Helsinki, 1947. 

66 H. von LANKENAU. „Die Schamanen und das Schamanenwesen", Globus, 
XXII, 1872, pp. 278-283 (pp. 279 şi urm.). 

67 O. MĂNCH EN -H ELFEN, Reise ins astatische Tuwa, Berlin, 1931, p. 117. 

din însuşirile lui ţâltos, şamanul ungur (G. Râheim, „Hungarian 
Shamanism", p. 142), într-o zi, un tâltos „a încălecat pe o trestie, 
a pornit la galop şi a ajuns la ţintă înaintea călăreţului" {ihid., p. 135). 
Toate aceste credinţe, imagini şi simboluri legate de „zborul", „goa- 
na călare" sau „viteza" şamanilor sînt expresii figurate ale extazului, 
ale călătoriilor mistice făcute cu mijloace supraomeneşti, în regiuni 
la care omul nu poate ajunge. 

Ideea călătoriei extatice se regăseşte şi în numele dat tobei de 
şamanii iuracilor din tundră: arc sau arc cîntător. După Lehtisalo 
şi Harva (p. 538), toba şaman ică era folosită, odinioară, pentru a 
alunga spiritele rele, iar acelaşi lucru se putea face şi cu ajutorul unui 
arc. Este cîl se poate de adevărat că toba e folosita uneori la alun- 
garea spiritelor rele (Harva, p. 537), dar acest lucru este uitat, fiind 
înlocuit cu „magia zgomotului", prin care demonii sînt îndepărtaţi. 
Astfel de exemple de schimbare de funcţie sînt întîlnite destul de 
des în istoria religiilor. Nu credem Insă că funcţia iniţială a tobei a 
fost alungarea spiritelor. Toba şamanică se deosebeşte de toate cele- 
lalte instrumente de „magie a zgomotului" tocmai prin faptul că 
înlesneşte experienţa extatică. Dacă aceasta a fost pregătita, odi- 
nioară, prin vraja sunetelor tobei, valorizată în „glas al spiritelor" 
sau dacă s-a ajuns la o experienţă extatică prin concentrarea extremă 
provocata de bătăi prelungite de tobă, problema nu intră deocamdată 
în vederile noastre. Un lucru este însă sigur: funcţia şamanică a tobei 
a fost dată de magia muzicală şi nu de magia zgomotului menit să 
alunge demonii. 68 

Chiar acolo unde toba este înlocuita cu un arc - ca, de exemplu, 
la tătarii lebed şi la unii altaici este vorba tot de un instrument 
de muzică magică şi nu de o armă împotriva demonilor: nu există 
săgeţi, arcul fiind folosit ca instrument cu o singura coardă. Nici 
şamanii {baqga) kirghizi nu mai folosesc toba la pregătirea transei, 
ci un instrument cu coardă, numit kohuz*® Iar transa, ca şi la şamanii 



68 Săgeţile au şi ele rolul lor în unele şedinţe şarnanicc {cf. de ex. HARVA, p. 55). 
Săgeata are o dublă putere, magică şi religioasa: pe de o parte, este imaginea exem- 
plară a vitezei, a „zborului 1 ', iar pe de altă parte, este o armă magică prin excelenţă 
(săgeata ucide de la distanţă). Folosită în ceremoniile de purificare ori de alungare 
a demonilor, săgeata „ucide* 1 şi totodată „îndepărtează 11 şi „alungă" spiritele rele. 
Vezi şi Ren6 de NEBESKY-WOJKOWITZ. Oracles and Demons of Tibet, p. 543. Cu 
privire la săgeată ca simbol al „zborului" şi în acelaşi timp al „purificării", vezi mai 
jos, pp. 355-356. 

69 CASTAGNfc, „Magie et exoreisme", pp. 67 şi urm. 

siberieni, se obţine dansînd pe melodia magică a acestui kobuz. Dan- 
sul, după cum vom vedea mai bine în cele ce urmează, reproduce 
călătoria extatică a şamanului la cer. Muzica magică» simbolismul 
tobei şi al costumului şamanic, dansul şamanului sînt mijloacele care 
înlesnesc călătoria extatică şi îi asigură reuşita. Toiagul cu cap de 
cal, pe care buri aţii îl numesc, de altfel, „cal", ilustrează acelaşi sim- 
bolism. 70 

Popoarele ugrice nu cunosc desenele de pe tobele şaman ice. în 
schimb, şamanii laponi îşi împodobesc tobele cu desene şi mai 
bogate decît tătarii. Vom găsi în cuprinzătoarea lucrare a lui Manker 
cu privire la toba magică laponă reproducerile şi analiza exhaustivă 
a unui mare număr de desene. 71 Identificarea personajelor mitice şi 
a semnificaţiei tuturor imaginilor, uneori destul de misterioase» nu 
este întotdeauna uşoară. în general, tobele lapone reprezintă cele trei 
zone cosmice, despărţite de linii-graniţe. Recunoaştem, pe Cer, Luna 
şi Soaiele, zei şi zeiţe (probabil sub influenţa mitologiei scandinave) 72 , 
păsări (lebădă, cuc etc), toba, animalele sacrific iale etc; Arborele 
Cosmic, numeroase personaje mitice, bărci, şamani, zeul vînătorii, 
călăreţi etc. umplu spaţiul din mijloc (Pămîntul); zeii Infernului, 
şamanii însoţind morţii, şerpi şi păsări se află, alături de alte imagini, 
în zona inferioara. 

Şamanii laponi folosesc toba şi pentru divinaţie. 73 Obiceiul nu 
este cunoscut de turciei 74 Tunguşii practică un fel de divinaţie limi- 
tată, care constă în aruncarea băţului în sus: răspunsul !a întrebare 
este dat de poziţia băţului căzut (Harva, p. 539). 

Problema originii şi a răspîndirii tobei şamanice în Asia Septen- 
trională este deosebit de complexă şi departe de a fi rezolvata. Mai 
multe elemente arată că focarul de răspîndire se află, probabil, în 
Asia Meridională. Nu există nici cea mai mică îndoială cu privire 



70 HARVA, Die religiosen Vorstellungen. pp. 538 şi urm. şi fig. 65, 

71 E. MANKER, „Die lappische Zaubertrommel, I; Die Trommel als Den km al 
materieller Kultur", Acta lapponica, l, Stockholm, 1938; vezi şi T. I. ITKONEN» 
Heidnische Religion und spâterer Aberglaube bei den fimischen Lappen, pp. 139 şi urm, 
şi fig. 24-27. 

72 MANKER, „Die lappische Zaubertrommel", I, p. 17. 

73 ITKONEN, op. ciL t pp, 121 şi urm.; HARVA, p. 538; KARSTEN, The Religion 
ofthe Samek, p. 74. 

74 Poate cu excepţia populaţiei kumandinze, din Altai. Cf. BUDDRUSS, în 
FRIEDR1CH şi BUDRUSS, „SchamanengeschichterT, p. 82. 

la faptul că toba lamaistă a influenţat nu numai forma tobei siberiene, 
ci şi pe cea a ciuccilor şi a eschimoşilor (c/. Şirokogorov, Psycho- 
mentat Complex, p. 299). Aceste constatări sînt de cea mai mare 
importanţă pentru şamanismul actual din Asia Centrală şi din Siberia 
şi vom reveni asupra lor, încercînd să schiţăm liniile principale ale 
evoluţiei şamanismului asiatic. 



COSTUME RITUALE ŞI TOBE MAGICE ÎN LUME 

Spaţiul nu ne îngăduie să prezentăm aici un tabel comparativ al 
costumelor şi tobelor sau altor instrumente rituale folosite de vrăji- 
tori 75 , vraci şi preoţi pretutindeni în lume. Subiectul ţine mai curînd 
de etnologie, prezentînd interes pentru istoria religiilor doar în sub- 
sidiar. Să amintim totuşi că simbolismul pe care l-am descoperit în 
costumul şamanului siberian apare şi în alte părţi. Se întîlnesc, de ase- 
menea, măştile - de la cele mai simple pînă la cele mai elaborate - f 
pieile şi blănurile de animale, şi mai ales penele de pasăre, al căror 
simbolism ascensional nu mai trebuie subliniat. Găsim apoi bastoa- 
nele magice, clopoţeii şi tobele, sub nenumărate forme. H. Hoffmann 
a realizat un studiu binevenit al asemănărilor dintre costumul şi toba 
preoţilor bon, pe de o parte, şi cele ale şamanilor siberieni, pe de 
altă parte (Quellen zur Geschichte der tibet ischen Bon-Religion, 
pp. 201 şi urm.). Costumul preoţilor tibetani cuprinde pene de vultur, 
o cască împodobită cu panglici late de mătase, un scut şi o lance, 76 
V, Goloubew stabilise mai demult asemănarea dintre tobele de bronz 



75 Cf. de ex. E. CRAWLEY, Dress, Drinks and Drums; Further Studies o/Savages 
and Sex, ed, de Tti. BESTERMAN, Londra, 1931, pp. 159 şi urm,, 233 şi urm.; 
MADDOX» The Medicine Matu pp. 95 şi urm. ; WEBSTER, Magic, pp. 252 şi urm. ; etc. 
Cu privire la tobă, la tribul bhil, vezi Wilhelm KOPPERS, Die Bhit in Zentraiindien, 
Vie na, 1 946, p. 223; la populaţia iakun, EVANS, Studies in Religion, p. 265; la tribul 
malay, SKEAT, Matay Magic ; Londra, 1900, pp. 25 şi urm., 40 şi urm., 512 şi urm, etc. ; 
în Africa: Heinz W1ESCHOFF, Die afrikanischen Trommein und ihre ausserafiikanischen 
Beiiehungen. Stuttgart, 1933; Adolf FRIEDRÎCH, Afrikanische Priestertumer, pp. 194 
şi urm., 324 etc. Vezi şi A. SCHAEFNER, Origine des instritments demusique, Paris, 
1936, pp. 166 şi urm. (toba cu membrane). 

76 R. de NEBESKY-WOJKOWrrz, Oracles and Demons of Tibet, pp. 410 şi urm. 
Vezi şi D. SCHROder, „Zur Religion der Tujen des Sininggebtetes (Kukunor)", în 
Anthropos. XLVII, 1952, pp. 1-79, 620-658, 822-870; XLVIII, 1953, pp. 202-259, 
ultimul articol, pp. 235 şi urm., 243 şi urm. 

descoperite la Dongson şi tobele şamanilor mongoli. 77 Recent, 
H. G. Quaritch Wales a făcut precizări mai amănunţite cu privire 
la structura şamanică a tobelor de la Dongson, comparînd persona- 
jele cu pene pe cap şi mergînd în alai, din scena rituală reprezentată 
pe membrană, cu şamanii tribului maritim'dayak care se împodobesc 
cu pene şi spun că sînt păsări. 78 Deşi bătutul tobei de către şamanul 
indonezian poate avea numeroase valorizări în zilele noastre, se în- 
tâmplă uneori ca sensul lui sa fie călătoria în cer, sau să fie socotit 
drept pregătire a înălţării extatice a şamanului (c/. cîteva exemple 
în Wales, op. cit., p. 86). 

Vrăjitorul dusun îşi pune cîteva podoabe şi pene sacre atunci cînd 
se ocupă de vindecarea unei boli (Evans, Studies, p. 21); şamanul 
din Mentawei foloseşte un costum ceremonial care are pene de 
pasăre şi clopoţei (Loeb, „Shaman and Seer", pp. 69 şi urm.); vră- 
jitorii şi vindecătorii africani sînt acoperiţi cu piei de animale săl- 
batice, colţi şi oase etc. (Webster, Magic, pp. 253 şi urm.). Deşi 
costumul ritual este mai curînd rar în America de Sud tropicală, 
unele accesorii ale şamanului îi ţin locul, ca de pildă nxaraca, un fel 
de talanga, „făcută dintr-un dovleac în care se pun boabe sau pietri- 
cele şi căruia i se adaugă o coadă". Acest instrument este considerat 
sacru, iar tribul tupinamba îi face chiar ofrande de hrană. 79 Şamanii 
yaruro execută, pe tălăngi le lor, „reprezentări foarte stilizate ale prin- 
cipalelor divinităţi pe care le vizitează în timpul transei" (M6traux, 
„Le Shamanisme chez Ies indiens de rAm6rique du Sud tropicale", 
p.218). 

Şamanii nord-americani au un costum ceremonial mai mult 
simbolic : pene de vultur ori altă pasăre, un fel de talanga sau o tam- 
burină, punguţe cu cristale de stîncă, pietre şi alte obiecte magice 
etc. Acvila de la care se iau penele este considerata sacră, şi prin 
urmare lăsată în libertate (Park, Shamanism, p. 34). Şamanul nu se 
desparte niciodată de punguţa cu accesorii : în timpul nopţii o pune 



77 V. GOLOUBEW, „Lcs Tambours magiques en Mongolic", mButtetin de l'âcole 
francaise d Extreme -Orient , XXIII, Hanoi, 1923» pp. 407-409; id.. „Sur r origine et 
la di Hm tun des tambours metal Eiaucs", în Praehistorica Asiae orientalia* Hanoi. 1932. 
pp. 137-150. 

78 H. G. Quaritch WALES, Prehistory and Religion in South-East Asia, Londra, 
1957, pp, 82 şi urm. 

79 A. MfiTRAUX, La Religion des Tupinamba ei ses rapports avec celle des autres 
tribus Tupu-Guarani . Paris. 1928, pp, 72 şi urm. 

sub pernă sau sub pat (ibidX La populaţiile tlingit şi haida, se poate 
vorbi chiar de un costum ceremonial propriu (o rochie, o pătură, o 
pălărie eta), pe care şamanul şi-l face urmînd sfaturile spiritului său 
protector (Swanton, citat de M. Bou teii Ier, Chamanisme ei guirison 
magique, p. 88). La apaşi, în afară de penele de vultur, şamanul are 
un romb, o frînghie magică (cu ajutorul căreia devine invulnerabil 
şi poate prevedea evenimentele viitoare etc.) şi o pălărie rituală. 80 
în alte părţi, ca de pildă la triburile sanpoil şi nespelem, puterea ma- 
gică a costumului se reduce la o cîrpă roşie petrecută în jurul braţului 
(Park, p. 129). Penele de vultur se întîlnesc la toate triburile nord-ame- 
ricane (Park, p. 134), fiind prinse de bastoane şi folosite, de altfel, 
în ceremoniile de iniţiere (de exemplu, la tribul maidu, din nord-est), 
iar bastoanele sînt puse pe mormintele şamanilor (Park, 134), ca semn 
care arată direcţia în care se îndreaptă sufletul răposatului. 

In America de Nord 81 , ca în cea mai mare parte a celorlalte arii, 
şamanul foloseşte o tamburină sau o talangă. Acolo unde toba cere- 
monială lipseşte, este înlocuita cu un gong sau o cochilie (mai ales 
în Ceylon 82 , în Asia Meridională, în China etc). Ne aflăm însă, de 
fiecare data, în faţa unui instrument care poate stabili, într-un fel sau 
altul, legătura cu „lumea spiritelor". Această expresie trebuie înţe- 
leasă în sensul ei cel mai larg, cuprinzînd nu numai zeii, spiritele 
şi demonii, ci şi sufletele strămoşilor, morţii, animalele mitice. 
Legătura cu lumea suprasensibilă implică o concentrare prealabilă, 
înlesnită de „introducerea" şamanului în costumul ceremonial şi 
accelerată de muzica rituală. 

Acelaşi simbolism al costumului sacru se păstrează în religiile 
cele mai evoluate : blănurile de lup sau de urs în China 83 , penele de 
pasăre ale profetului irlandez 84 etc. Simbolismul macrocosmic se 
regăseşte pe veşmintele preoţilor şi ale suveranilor din Orientul 
antic. Toate aceste elemente se integrează într-o „lege" bine cunos- 



fi0 J. G. BOURKE, „The Medicine-Men of inc Apache", 9th Annuai Report of thc 
Bureau of Efhnohgy, Washington, 1892, pp, 45Î-617; pp. 476 şi urm. (rombul; 
cf. fig. 430-431), 533 şi urm. (penele), pp. 550 şi urm. şi fig. 436-439 (medh 
cine-cord), pp. 589 şi urm. şi planşa V (medicine-hat). 

81 PARK, Shamanism, pp. 34 şi urm., 131 şi urm. 

82 Cf Paul WIRZ, Exorzismus und Heilkunde auf Ceylon, Berna, 1941 , 

83 Cf Cari HENTZE, Die Sakralbronzen und ihre Bcdeuîung in den fruhehinesischen 
Kulturen. pp. 34 şt urm. 

u Cf Nora CHADWICK, Poetry and Prophecy, p. 58. 

cuta în istoria religiilor: eşti ceea ce arăţi că eşti. Purtătorii de măşti 
sînt într-adevăr strămoşii mitici întruchipaţi de măşti. Aceleaşi 
urmări - adică transformarea totală a individului în altceva - le 
pot avea diferitele semne şi simboluri, uneori doar sugerate pe cos- 
tum sau direct pe trup : puterea de a împlini zborul magic este dată 
de o pană de vultur sau de desenul stilizat al penei, şi aşa mai de- 
parte. Folosirea tobelor şi a altor instrumente de muzică magică nu 
este limitată doar la şedinţe. Mulţi şamani bat toba şi cîntă doar 
pentru plăcerea lor, implicaţiile acestor acţiuni fiind aceleaşi, adică 
înălţarea ia Cer ori coborîrea în Infern, pentru a vizita morţii. 
Această „autonomie* 1 pe care o dobîndesc pînă la urmă instru- 
mentele de muzică magico-religioasă a dus la naşterea unei muzici 
care, dacă nu este încă „profană", este în orice caz mai liberă şi mai 
bogată în imagini. Fenomenul se verifică în cazul cîntecelor şama- 
nice care povestesc călătoriile extatice în Cer şi primejdioasele 
coborîri în Infern. După un timp, peripeţiile de acest fel trec în 
folclorul popoarelor respective, îmbogăţind literatura orală popu- 
lară cu noi teme şi noi personaje. 85 



85 Cf, K. MEUL1» „Scythica", Hermes T LXX, 1935, pp. 121-176 (pp. 15! şi urm.). 

Şamanismul în Asia Centrală 
şi Septentrională : 
L înălţarea la Cer, coborîrea în Infern 



FUNCŢIA ŞAMANULUI 

Oricît de important ar fi în viaţa religioasă a Asiei Centrale şi 
Septentrionale, rolul şamanilor rămîne totuşi limitat. 1 Şamanul nu 
este sacrificator: „nu trebuie să se îngrijească de jertfele care urmea- 
ză să fie aduse, la date dinainte stabilite, zeilor apei, pădurii şi fami- 
liei" (Kai Donner, La Siherie, p. 222). Aşa cum a observat Radio v, 
şamanul din Altai nu are nici un rol în ceremoniile de naştere, de 
căsătorie şi de înmormîntare, cu excepţia situaţiilor cînd intervine 
ceva neobişnuit; astfel, şamanul va fi chemat în caz de sterilitate ori 
de naştere grea (Radio v, Aus Sibirien, p. 55). Mai la nord, şamanul 
este uneori chemat laînmormîntări, pentru a împiedica întoarcerea 
sufletului răposatului, fiind prezent, de asemenea, la căsătorii, pentru 
a-i proteja pe tinerii căsătoriţi de spiritele rele. 2 Dar, după cum 
vedem, rolul său este limitat la protecţia magică. 

Dimpotrivă, şamanul se dovedeşte de neînlocuit la orice ceremonie 
legată de experienţele sufletului omenesc, ca unitate psihică precară, 
gata să părăsească trupul şi ca pradă uşoară pentru demoni şi vrăjitori. 
Prin urmare, pretutindeni în Asia şi în America de Nord, precum şi 
în alte părţi (Indonezia etc), şamanul îndeplineşte funcţia de doctor 
şi de vindecător; pune diagnosticul, caută sufletul fugar al bolnavului, 
îl prinde şi îl aduce înapoi în trupul din care a plecat. Tot eî însoţeşte 
sufletul mortului în Infern, fiind psihopomp prin excelenţă. 



1 Poziţia socială a şamanilor siberieni este, de asemenea, foarte importantă, cu 
excepţia ciuccilor, unde şamanii nu par a fi foarte respectaţi; cf. MIKHAILOWSKI, 
pp. 13 1 - 132. Se pare că, la buriaţi, primii conducători politici au fost şamanii (SAND- 
SCHEJEW, „WeUanschauung*\ pp. 981 şi urm.), 

2 KARJALA1NEN, op. c/r., ni, p. 295. După SIEROSZEWSKl, şamanul lakut ia parte 
la toate evenimentele importante („Du chamanisme 11 , p, 322); nu rezultă însă că do- 
mină viaţa religioasă „normală", devenind indispensabil numai în caz de boală (ibid.). 
La buriaţi, copiii pînă la 15 ani sînt apăraţi de spiritele rele de către şamani (SAND- 
SCHEJEW, p. 594). 

Şamanul este vindecător şi psihopomp pentru că îi sînt cunos- 
cute tehnicile extazului, adică sufletul său poate pleca din trup şi 
poate ajunge foarte departe, se poate înălţa la Cer şi coborî în Infern. 
Cunoaşte, datorită propriei sale experienţe extatice, itinerarele din 
regiunile extraterestre. Poate coborî în Infern şi se poate înălţa la 
Ceruri, pentru că a mai fost acolo. Riscul de a se rătăci în aceste 
regiuni interzise rărnîne mare, dar, fiind sanctificat de iniţiere şi pro- 
tejat de spirite, şamanul este singura fiinţă omenească în stare să în- 
frunte acest risc şi să pătrundă într-o geografie mistică. 

După cum vom vedea în cele ce urmează, datorită aceleiaşi 
capacităţi extatice, şamanul poate însoţi sufletul calului oferit drept 
jertfă Zeului cu prilejul sacrificiilor periodice la altaici. în acest caz, 
cel ce sacrifică animalul este chiar şamanul, care face acest lucru 
tocmai pentru că trebuie să însoţească sufletul calului în călătoria 
la cer, pînă la tronul lui Bai Ulgăn, şi nu pentru că ar îndeplini func- 
ţia de preot sacrificator. Dimpotrivă, se pare că la tătarii din Altai 
şamanul îl înlocuieşte pe preotul sacrificator, deoarece, atunci cînd 
calul este adus drept jertfa zeului ceresc suprem al prototurcilor 
(hiungno, tukue), al populaţiilor kaştina şi beltiri, şamanii nu au nici 
un rol, luînd însă parte la celelalte sacrificii. 3 

întîlnim aceleaşi tradiţii la popoarele ugrice. La voguli şi la 
ostiacii din Irtîş, şamanii fac jertfe cînd se iveşte o boală, înainte de 
a începe vindecarea, dar aceasta pare a fi o inovaţie tîrzie; căutarea 
sufletului rătăcit al bolnavului ar fi singurul element originar şi im- 
portant în acest caz (Karjalainen, 111, p. 286). Tot la popoarele ugrice, 
şamanii iau parte la sacrificiile de ispăşire a păcatelor şi fac uneori 
ei înşişi sacrificiul, ca de exemplu în regiunea Irtîş, ceea ce nu are 
nici o relevanţă, căci jertfele pentru zei le poate face oricine (ibid, 
pp. 287 şi urm.). Chiar atunci cînd ia parte la sacrificii, şamanul 
ugric nu ucide animalul, ci îşi asumă într-un fel partea „spirituală" 
a ritului: afumă, rosteşte rugăciuni etc. (ibid., p. 288). La populaţia 
tremiugan, şamanul este numit „omul care se roagă", prezenţa lui 
nefiind însă necesară (ibid.). La populaţia vasiugan, după ce şama- 
nului i s-a cerut părerea cu privire la o boală, jertfa se face după sfa- 
turile sale, dar autorul ei este stăpînul casei. In sacrificiile colective 
ale popoarelor ugrice, şamanul nu face decît să rostească rugăciuni 



3 Cf. W. SCHMIDT, Der Ursprung der Gottesidee, IX, pp. 14, 31, 63 (hiungno, 
tuktle ele), 686 şi urm, (kaştina, beUiri), 771 şi urm. 

şi sa însoţească sufletele victimelor la diferite divinităţi 4 , ocupîndu-se 
numai de itinerarul mistic ai sufletului animalului sacrificat. Şi este 
lesne de înţeles: şamanul cunoaşte itinerarul, fiind, pe deasupra, în 
stare să stăpînească şi să „însoţească" un suflet, de om ori de animal. 

Cu cît înaintăm spre nord, cu atît rolul religios al şamanului este 
mai mare şi mai complex. In nordul extrem al Asiei, cînd vînatul 
se împuţinează, se îhtîrnplă să fie nevoie de ajutorul şamanului (Harva, 
Die religidsen Vorsteliungen, p. 542). La fel la eschimoşi 5 şi la unele 
triburi nord-americane 6 , dar aceste rituri de vînătoare nu pot fi so- 
cotite cu adevărat şamanice. Dacă şamanul pare să aibă un oarecare 
rol în aceste împrejurări, acesta este legat întotdeauna de facultăţile 
sale extatice: prevede schimbările de vreme, are darul clarviziunii 
şi pe cel al vederii la distanţă (aşa că poate zări vînatul); de aseme- 
nea, are legături mai strînse, de ordin magico-religios, cu animalele. 

Divinaţia, clarviziunea fac parte din tehnicile mistice ale şama- 
nului. Şamanului i se va cere aşadar ajutorul în căutarea oamenilor 
sau a animalelor rătăcite în tundră ori în zăpezi, a unui obiect pierdut 
etc. Totuşi, pentru aceste lucruri mărunte, se va recurge mai curînd 
la ajutorul şamanelor sau al altor categorii de magicieni şi magiciene. 
Apoi» nu este „treaba" şamanilor să facă rău duşmanilor clienţilor 
lor, cu toate că uneori o fac. Şamanismul nord-asiatic este însă un 
fenomen deosebit de complex, cu o istorie foarte lungă, care a înglo- 
bat numeroase tehnici magice, mai ales datorită autorităţii pe care 
şamanii au dobîndit-o de -a lungul timpului. 

ŞAMANI „ALBI" ŞI ŞAMANI „NEGRI". 
MITOLOGII „DUALISTE" 

împărţirea şamanilor în „albi" şi „negri", întîlnită cel puţin la 
unele populaţii, este cea mai clară specializare, deşi nu este în- 
totdeauna uşor de stabilit deosebirea dintre cele două categorii. 
M. A. Czaplicka 7 arată că, la iakuţi, există şamanii care aduc jertfe 



4 De remarcat analogia cu funcţia brahmanului în ritualul vedic, 

5 De ex. RASMUSSEN, întelkctuat Culture ofthe îgîulik Eskimos, pp. 109 şi urm.; 
WEYER, The Eskimos, p. 422 etc. 

6 De exemplu, la populaţia paviotso. arUehpe-charming, cf, PARK, Shamanism, 
pp. 62 şi urm., 139 şi urm, 

7 Aboriginal Siberia, pp. 247 şi urm.; vezi şi W. SCHMIDT, Der Ursprung, XI, 
pp. 273-278, 287-290. 

zeilor, numiţi ajî ajuna, şi cei care au legături cu spiritele rele, abast 

m 

ajuna. Insă, aşa cum observă Harva (ap. cit., p. 483), ajî ajuna nu 
este neapărat un şaman, putînd fi şi un preot sacrificator. După 
Pripuzov, acelaşi şaman iakut poate chema şi spiritele superioare 
(cereşti), şi pe cele din regiunile inferioare. 8 La lunguşii din Turu- 
hansk, clasa şamanilor nu cunoaşte nici o diferenţiere: zeului ceresc 
i se pot aduce jertfe de către oricare din preoţii sacri ficatori, care nu 
sînt şamani, aceste rituri avînd întotdeauna ioc ziua, în vreme ce ri- 
turile şamanice se practică noaptea (Harva, op. cit., p. 483). 

Deosebirea este însă foarte limpede la buriaţi, care vorbesc de 
„şamani albi" (sagani ba) şi de „şamani negri 4 * (karain bd) % primii 
fiind în legătură cu zeii, ceilalţi cu spiritele. 9 Şi costumele sînt dife- 
rite, albe pentru primii, albastre pentru ceilalţi, Chiar mitologia 
buriaţi lor prezintă un dualism clar: numeroasa clasă a semizeilor este 
subdivizată în hani negri şi hani albi, între care există o duşmănie 
înverşunată. 10 Hanii negri sînt slujiţi de „şamanii negri"; aceştia nu 
sînt iubiţi, dar sînt folositori oamenilor, pentru că numai ei pot avea 
rolul de mijlocitori pe lingă hanii negri (Sandschejew, p. 952). Situa- 
ţia nu este totuşi primitivă: după mituri, primul şaman a fost „alb"; 
cel negru a apărut abia mai tîrziu (ibid., p. 976). Ne amintim de ase- 
menea (c/. mai sus, pp. 78 şi urm.) că zeul ceresc a fost cel care a 
trimis Acvila pe Pămînt, pentru a înzestra cu însuşiri şamanice prima 
fiinţă omenească întîlnită în cale. împărţirea şamanilor în două ca- 
tegorii ar putea fi un fenomen secundar, petrecut destul de tîrziu, ca 
re fie a unor influenţe iraniene, fie a unei valorizări negative 



Ulllffli 



8 HARVA, Die religiosen Vorstethmgen, p. 483. SIEROSZEWSKI clasifică şamanii 
iakuţi după putere» astfel; a) „cei din urmă" (kennikî ounaY care sînt mai curind 
ghicitorii, tălmăcitorii de vise şi care nu pot vindeca decît bolile uşoare; b) şamanii 
„obişnuiţi" {orto oăna) % adică tămăduitorii obişnuiţi; c) „marii" şamani, vrăjitorii 
puternici, cărora chiar UIu-Toion le-a trimis un spirit protector („Du chamanisme", 
p. 315). Cum vom vedea în cele ce urmează, panteonul iakuţitor este împărţit în două, 
dar această împărţire nu oare să aibă un corespondent în clasificarea şamanilor. 
Deosebirea se face mai mult între preoţii sacrificatori şi şamani. Se vorbeşte, totuşi, 
de „şamani albi" sau „şamani de vară", specializaţi în ceremoniile zeiţei Aisît; vezi 
mai sus, p. 88, nota 15. 

9 N, N. AGAPITOV şi M N. HANGALOV, „Şamanstvo u buriat", p. 46; M1KHA1- 
LOWSKI, p. 130; HARVA, op. cit., p. 484. 

10 Garma SANDSCHEJEW, „ Wellanschauung und Schamanismus", pp. 952 şi 
urm.; c/ W. SCHMIDT, Der Ursprung, X, pp. 250 şi urm. 

a hierofaniilor htonice şi „infernale 1 * care, cu timpul, au ajuns să 
desemneze puterile „demonice 14 . 11 

Să nu uităm că multe dintre divinităţile şi dintre puterile Pămîn- 
tului şi ale Infernului nu sînt neapărat „rele" sau „demonice". Ele 
reprezintă, de obicei, hierofanii autohtone, chiar topice, decăzute din 
rang ca urmare a modificărilor intervenite în panteon. Uneori, îm- 
părţirea zeilor în zei cereşti şi zei htonico-infemali nu este altceva 
decît o clasificare comodă, fără nici o implicaţie peiorativă pentru 
cea de-a doua categorie. Am văzut că la buriaţi există o diferenţă 
foarte clară între hanii albi şi hanii negri. Şi iakuţii cunosc două mari 
categorii (his) de zei : cei „de sus u şi cei „de jos", tangara („cereşti") 
şi „subpămînteni" 12 , fără să se poată vorbi totuşi de o opoziţie clară 
între ele (Sieroszewski, pp, 300 şi urm.): este mai curînd vorba de 

0 clasificare şi de o specializare a diferitelor forme şi puteri religioase. 

Oricît ar fi de binevoitori, zeii şi spiritele „de sus" sînt, din pă- 
cate, pasivi şi prin urmare nu sînt aproape de nici un ajutor în drama 
existenţei umane. Locuiesc „în sferele superioare ale cerului, nu se 
amestecă în treburile oamenilor şi au o influenţă mult mai mică 
asupra cursului vieţii decît spiritele din celălalt bis, «de jos», 
răzbunătoare, mai aproape de pămînt, mai apropiate de oameni prin 
legături de sînge şi printr-o organizare în clanuri mult mai riguroasă" 
(Sieroszewski, p. 301). Conducătorul zeilor şi al spiritelor cereşti 
este Art-Toion-Aga, „Părintele Domn Stăpîn al Lumii", care locu- 
ieşte „în cele nouă sfere cereşti. Deşi puternic, el rămîne inactiv: 
străluceşte ca soarele, care este semnul său, vorbeşte prin glasul 
tunetului, dar se amestecă prea puţin în treburile oamenilor. în zadar 

1 se înalţă rugi pentru nevoile de zi cu zi : liniştea nu-i poate fi tul- 
burată decît în cazuri extraordinare, dar chiar şi atunci, nu se arată 
prea doritor să se amestece în treburile omeneşti." 13 



11 Cu privire la raporturile dintre organizarea dualista a lumii spirituale şi o posi- 
bilă organizare socială dualistă, cf. Lawrence KRADER, „Buryat Religion and Society", 
în Southwestern Journal of Anthropology, X, 3» Albuquerque, 1954, pp. 322-352, 
(pp. 338 şi urm.). 

12 „Sus" şi „jos" sînt, de altfel, nişte termeni destul de vagi, care pot desemna 
tot atît de bine regiunile situate în amonte şi în aval de un rîu, SIEROSZEWSKI, 
p. 300. C/. de asemenea, W. JOCHELSON, The Yakuî, pp. 107 şi urm.; B. D. ŞIMKIN. 
„A Sketch of thc Ket", pp. 161 şi urm. 

13 SIEROSZEWSKI, p. 302, după CIUDYAKOV. Cu privire la caracterul pasiv al 
Fiinţelor Supreme uraniene, vezi ELIADE, Traiti d'histoire des religions, pp. 53 şi urm. ; 
trad. rom,, pp. 57 şi urm. 

în afară de Art-Toion-Aga mai există şapte zei mari „de sus" 
şi o mulţime de zei mai nuc Făptui că locuiesc în cer nu implică 

0 structură uraniană. Alături de „Domnul -Creator Alb" (Urung-Ai- 
Toion), care locuieşte în al patrulea cer, le întîlnim, de pildă, pe 
„Blînda-Mamă Creatoare", „Biînda Doamnă a Naşterii" şi „Doam- 
na Pămîntului" (An-Alai-Şotun). Zeul vînătorii, Bai Bainai, locuieşte 
atît în partea dinspre răsărit a cerului, cît şi pe cîmpii şi în păduri. 

1 se aduc însă drept jertfă bivoli negri, semn al originii sale te- 
lurice. 14 

Zona (bis) „de jos" cuprinde opt zei mari, în frunte cu „Atot- 
puternicul Domn al Infinitului" (Ulutuier-Utu-Toion) şi un şir 
nesfîrşit de „spirite rele". Ulu-Toion nu e rău: „numai că este foarte 
legat de pămînt, şi tot ceea ce se întîmptă aici îl interesează... Ulu- 
Toion personifică existenţa activă, plină de suferinţe, de dorinţe, de 
luptă,.. Trăieşte în partea dinspre Apus, în al treilea cer. Numele lui 
nu trebuie însă rostit în deşert: cînd păşeşte» pămîntul se mişcă şi 
se cutremură: inima muritorului plesneşte de spaimă dacă îndrăz- 
neşte să-i privească chipul. Aşadar, nimeni nu 1-a văzut. Dintre toate 
puterile care locuiesc în Cer, doar el coboară în valea oamenilor, 
scăldată în lacrimi... El le-a dăruit oamenilor focul, 1-a creat pe şa- 
man şi l-a învăţat să lupte împotriva răului... El a făcut păsările, 
animalele din pădure şi chiar pădurile" (Sieroszewski, pp, 306 şi 
urm.). Ulu-Toion nu ascultă de Art-Toion-Aga, pe care îl socoteşte 
egalul său. 15 

Fapt semnificativ, sînt aduse drept jertfă animale albe sau cai 
bălani unora dintre aceste divinităţi „de jos": lui Kahtîr-Kaghtan 
Burai-Toion, zeu puternic, pe care nu-I întrece decît Ulu-Toion, i 
se oferă un cal sur, cu stea albă în frunte; „Doamnei cu mînzul alb" 
îi este jertfit un mînz alb; pentru ceilalţi zei şi spiritele „de jos" sînt 



14 „Dacă vînătoriior nu le merge bine la vînătoare ori dacâ unul dintre ei se 
îmbolnăveşte, este sacrificat un bivol nc&ru. iar sumanul arde cârnea. măruntaiele 
şi grăsimea. In timpul ceremoniei, chipul de lemn al lui Bainai. învelit într-o piele 
de iepure, este spălat în sîngele animalului sacrificat. Cînd soseşte dezgheţul să 
descătuşeze apele, se înfig pe malul apei mai mulţi ţăruşi legaţi între ei cu o frînghie 
de păr (selî), de care sînt agăţate cîrpe şi smocuri de păr; apoi se aruncă în apa unt, 
prăjituri, zahăr şi bani" (SIEROSZEWSKI, p. 303). Este un sacrificiu amestecat tipic; 
cf. A. GAHS, „Kopf-, Schadel- und Langknochenopfer bei Rentiervolkern", passîm. 

15 Ne dăm seama, din această descriere, cît de nepotrivită este includerea lui Ulu- 
Toion printre divinităţile „inferioare", „de jos". De fapt, Ulu-Toion cumulează atri- 
butele de Domn al Animalelor, de demiurg şi de zeu al fertilităţii. 

sacrificate iepe bălane cu jaretele albe sau cu coama albă sau iepe 
sure rotate etc. (Sieroszewski, pp. 303 şi urm.) Fireşte, şi spiritele 
„de jos" au cîţiva şamani vestiţi. Cel mai cunoscut este „prinţul şa- 
manilor" iakuţi, care locuieşte în partea dinspre Apus a Cerului şi 
face parte din familia lui Ulu-Toion. „Era odinioară un şaman din 
neamul ulus din ţinutul Nam, din neamul nosleg din ţinutul Botiugne, 
din neamul ceakî... I se aduce drept jertfa un cîine de vînătoare, de 
culoarea oţelului, cu pete albe, dintre care una mare între ochi şi bot" 
(ibid. f p. 305). 

Exemplele de mai sus ne îngăduie să vedem cît este de greu de 
stabilit o graniţă precisă între zeii „uranieni" şi zeii „telurici", între 
puterile religioase socotite „bune" şi celelalte, „rele". Este însă lim- 
pede că zeul suprem ceresc este un deus otiosus şi că, în panteonul 
iakut, situaţiile şi ierarhiile au fost în dese rînduri schimbate şi chiar 
uzurpate. Dat fiind acest „dualism" complex şi totodată vag, înţe- 
legem de ce şamanul iakut îi poate „sluji" în acelaşi timp pe zeii 
„de sus" şi pe cei „de jos", pentru că acel bis „de jos" nu înseamnă 
neapărat „spiritele rele". Deosebirea dintre şamani şi ceilalţi preoţi 
(„sacrificat ori") nu este de ordin ritual, ci extatic : ceea ce îl carac- 
terizează pe şamanul iakut şi defineşte statutul sau deosebit în cadrul 
comunităţii religioase (care cuprinde atît preoţi, cît şi laici) nu este 
faptul că poate sau nu poate face o jertfa sau alta, ci natura aparte 
a legăturilor sale cu divinităţile, atît cele „de sus" cît şi cele „de jos". 
Cum vom vedea mai bine în cele ce urmează, aceste legături sînt 
mai „apropiate", mai „concrete" decît pentru ceilalţi, preoţi sacrifi- 
catori sau laici deoarece Ia şaman experienţele religioase au întot- 
deauna o structură extatică, oricare ar fi divinitatea care determină 
experienţa. 

Fără a fi la fel de bine diferenţiată ca la buriaţi, aceeaşi împărţire 
sc întîlneşte şi la şamanii altaici. Anohin 16 vorbeşte de „şamani albi" 
(ak kam) şi de „şamani negri" {kara kam). Radio v şi Potapov nu 
înregistrează diferenţa: după informaţiile lor, acelaşi şaman poate 
face deopotrivă călătoria în Cer şi coborîrea în Infern. Afirmaţiile 
nu sînt însă contradictorii: Anohin (pp. 108 şi urm.) observă că există 
şi şamani „albi-negri", care pot face ambele călătorii; etnologul rus 
aîntîlnit şase şamani „albi", trei „negri" şi cinci „albi-negri". Rad- 
lov şi Potapov au întîlnit probabil numai şamani din ultima categorie. 



16 Material? po ţamanstvu u attaiţev, p. 33. 

Costumul „şamanilor albi' 1 este mai sumar: caftanul (maniak) 
poate lipsi, nu însă şi căciula din blană de miel şi alte însemne. 17 Toate 
şamanele sînt „negre", pentru că nu fac niciodată călătoria Ia Cer Pe 
scurt, se pare că altaicii cunosc trei feluri de şamani : cei care se ocupă 
doar de zei şi de puterile cereşti, cei specializaţi în cultul (extatic) al 
zeilor Infernului şi cei care au legături mistice cu cele două categorii 
de zei, aceştia din urmă existînd în număr destul de mare. 

SACRIFICAREA CALULUI ŞI 
ÎNĂLŢAREA ŞAMANULUI LA CER (ALTAI) 

Toate aceste lucruri vor fi mai clare după ce vom relata cîteva 
şedinţe şamanice, făcute în diverse scopuri: sacrificarea calului şi 
înălţarea la cer, cercetarea cauzelor unei boli şi îngrijirea bolnavului, 
însoţirea sufletului celui mort în Infern şi purificarea casei etc. Ne 
vom mărgini, deocamdată, să descriem şedinţele, fără a studia transa 
propriu-zisă a şamanului, dar amintind concepţiile religioase şi 
mitologice care valorizează călătoriile extatice, Această ultimă pro- 
blemă, a bazelor mitice şi teologale ale extazului şamanic, va fi 
reluată mai tîrziu. Trebuie adăugat, de asemenea, şi faptul că feno- 
menologia şedinţei diferă de Ia trib la trib, deşi structura rămîne me- 
reu aceeaşi. Nu am socotit necesar să precizăm toate aceste diferenţe, 
legate îndeosebi de amănunte. Am încercat în primul rînd, în acest 
capitol, să descriem cît mai amănunţit cele mai importante tipuri de 
şedinţe şamanice. Vom începe cu descrierea clasică a ritualului aJtaic 
făcută de Radlov, care se întemeiază nu numai pe propriile sale obser- 
vaţii, ci şi pe textele cîntecelor şi ale invocaţiilor înregistrate la în- 
ceputul secolului al XlX-lea de către misionarii din Altai şi redactate 
mai tîrziu de preotul Verbitki. 18 Sacrificiul este sărbătorit, din cînd 
în cînd, de fiecare familie, iar ceremonia ţine două- trei seri la rînd. 



17 ANOHIN, Materiali, p. 34; HAR VA, p. 482; W. SCHMIDT, Der Ursprung, IX, 
p> 244. 

18 RADLOV, Atts Sibirien, n, pp. 20-50. VERBIŢKJ a publicat, în 1870, textul în 
tătară într-un ziar din Tomsk, după ce a făcut o descriere a ceremoniei. Traducerea 
cîntecelor şi a invocărilor tătare, precum şi integrarea lor în descrierea ritualului, se dato- 
rează lui RADLOV, Un rezumat al acestei descrieri clasice a fost făcut de MIKHAUjOWSKI, 
op, cit., pp. 74-78; cf. şi HAR VA, Die reUgiosen Vorstellungen, pp. 553-556. Recent, 
W. SCHMIDT a dedicat un întreg capitol din volumul IX al lucrării sale Der Ursprung 
der Goiiesidee (pp. 278-341) prezentării şi analizei textului lui Radlov, 

Prima seară este consacrata pregătirii ritului. Şamanul (kam) alege 
un Ioc pe eîmp, ridică o iurtă nouă, în care pune un mesteacăn tînăr 
căruia i s-au tăiat crengile si pe trunchiul căruia se crestează nouă 
trepte (tapti). Frunzele din vîrful mesteacănului, de care este legat 
un steag, ies prin deschizătura de sus a iurtei. In jurul iurtei se ridică 
un fel de ţarc din nuiele de mesteacăn, iar la intrare se înfige o altă 
nuia, de care este legat un smoc de păr de cai. Se alege apoi un cal 
de culoare deschisă şi, după ce se verifică dacă este primit de divi- 
nitate, şamanul îl încredinţează uneia dintre persoanele de faţă, 
numită din acest motiv Bas-tut-kan-kisi, „cel care ţine capul". Şa- 
manul flutură o creangă de mesteacăn peste spinarea calului, pentru 
a îndemna sufletul animalului să iasă din trup şi pentru a pregăti 
zborul spre Bai Ulgăn. Apoi repetă gestul deasupra „celui care ţine 
capul", pentru că „sufletul" acestuia va însoţi sufletul calului în 
călătoria cerească, fiind aşadar la dispoziţia lui kam. 

Şamanul se întoarce în iurtă, pune crengile pe foc şi îşi afumă 
tamburina. începe să cheme spiritele, poruncindu-le să intre în tobă: 
va avea nevoie de fiecare dintre ele cînd se va înălţa la Cer. La fie- 
care chemare, spiritul răspunde: „Sînt aici, kamV\ iar şamanul miş- 
că tamburina ca şi cum ar prinde spiritul. După ce şi-a adunat 
spiritele ajutătoare (care sînt toate cereşti), şamanul iese din iurtă. 
La cîţiva paşi depărtare se află o sperietoare în formă de gîscă; se 
aşază călare pe ea, dînd repede din mîini, ca şi cum şi-ar lua zborul, 
şi cîntă: 

„Deasupra cerului alb, 
Deasupra norilor albi, 
Deasupra cerului albastru, 
Deasupra norilor albaştri, 
înalţă-te la cer, o, pasăre!" 

La această chemare, gîsca răspunde gîgîind: „Ungaigakgak, 
ingaigak, kaigaigakgak, kaigaigak." Bineînţeles, şamanul este cel 
care imită pasărea. Calare pe gîscă, kam urmăreşte sufletul calului 
(pura) - care, chipurile, a fugit - nechezînd precum un trăpaş. Cu 
ajutorul celor de faţă, mînă sufletul animalului în ţarc şi imită cît 
mai bine calul prins: nechează, se repede şi se preface că laţul cu 
care a fost prins animalul îl strînge de gît. Uneori, lasă să cadă tam- 
burina, pentru a arăta că sufletul calului a scăpat. în cele din urmă 
acesta este prins din nou, şamanul îl afumă cu ghimber şi alungă 
gîsca. Apoi binecuvîntează calul şi, cu ajutorul cîtorva persoane, îl 

ucide cu cruzime, frîngîndu-i spinarea, astfel încît nici o picătură de 
sînge să nu curgă pe pămînt, nici să nu-i murdărească pe cei de 
faţă. 19 Pielea şi oasele sînt legate de o prăjină lungă. 20 După ce se 
fac ofrande strămoşilor şi spiritelor protectoare ale iurtei, carnea este 
pregătită şi mîncată ritual, şamanul primind bucăţile cele mai bune. 

A doua şi cea mai importantă parte a ceremoniei are loc în seara 
următoare. Acum şamanul îşi va dovedi puterile şamanice, în călă- 
toria extatică la Cer, pînă ia Bai Olgan, în vatră arde focul. Şamanul 
le oferă carne de cal Stăpînilor tobei» adică spiritelor care personifică 
puterile şamanice din familia sa, cîntînd : 

„Primeşte această bucată, o, Kaira Han! 

Stăpîn al tobei cu şase feţe, 

Vino spre mine zornăind ! 

Dacă strig cioc ! , apleacă-te! 

Dacă strig mă \ primeşte darul meu !" 

Şamanul se adresează în acelaşi fel Stăpînului focului, simbol 
al puterii sacre a proprietarului iurtei, care s-a îngrijit de ceremonie. 
Ridicînd o cupă, şamanul imită cu buzele zgomotul unei mulţimi de 
oaspeţi nevăzuţi, care beau: apoi taie bucăţi din carnea de cal, pe 
care le împarte celor de faţă (reprezentanţii spiritelor), care le înfu- 
lecă zgomotos. 21 Pe urmă, şamanul afumă cele 9 veşminte legate 
de o Mnghie drept ofrandă a stăpînului casei pentru Bai Ulgan, 
cîntînd : 



19 După POT ANIN (Ocerki, IV, p. 79), lîngă masa sacrificială se fixează două 
prăjini cu cîte o pasăre de lemn în vîrf; cele două prăjini sînt legate între ele cu o 
frînghie, de care sc agaţă crenguţe verzi şi o piele de iepure. La dolgani, prăjinile 
cu păsări de lemn în vîrf reprezintă stîlpii cosmici: cf. Harva (HOLMBERG), Der 
Baum des Lebens, p, 16, fig. 3-6; id. t Die religiosen Vormllungau P- 44. Pasărea 
simbolizează, bineînţeles, puterea magică a şamanului de a zbura. 

20 Acelaşi mod de sacrificare a calului şi a oilor se întîlneşte ta alte triburi altaice 
şi la teleuţi: cf POTANIN, op. cit., IV t pp. 78 şi urm. Este vorba de sacrificarea 
specifică a capului şi a oaselor lungi, întîlnită în forma cea mai pura la populaţiile 
arctice; cf. A. GAHS, „Kopf-, Schădel- und Langknochenopfer bei Rentiervolkem"; 
W. SCHMIDT, Der Ursprung. IU, Miinster, 1931 ; pp. 334, 367 şi urm., 462 şt urm. etc; 
VI (1935), pp. 70-75, 274-281 etc; IX, pp. 287-292; id., „Das Himmelsopfer bei 
den innerasiatischen PferdezuchtervoUcem*', Ethnos, voi. 7, 1942, pp. 127-148. Vezi 
şi K. MEULI, „Griechische Opferbrăuche", pp. 283 şi urm. 

21 Cu privire la implicaţiile paletnologice şi religioase ale acestui rit, cf. MEULI, 
op. cit., pp. 224 şi urm. şi passim. 

„Daruri pe care nici un cal nu le poate purta, 

Alâs ! Alâs ! Alâs ! 
Pe care nici un om nu le poate ridica, 

Alâs ! Alâs ! Alâs ! 
Veşminte cu trei gulere, 
Intoarce-le de trei ori şi priveşte-le t 
Să fie acoperămînt trăpaşului, 

Alâs ! Alâs ! Alâs ! 
Prinţ Olgăn, tu, comoară de bucurie!..." 

îmbrăcîndu-şi costumul şamanic, kam se asază pe o băncuţa, în- 
cepe să-şi afume toba şi să cheme o mulţime de spirite, mari şi mici, 
care răspund fiecare, pe rînd: „Sînt aici, kamV 1 îi cheamă astfel pe 
Yayyk Han, Spiritul Mării, Kaira Han, Paisîn Han, apoi familia lui 
Bai Olgăn (Mama Tasîgan cu 7 fiice de-a dreapta şi alte 7 de-a 
stînga), apoi Stăpînii şi Eroii din Abakan şi din Altai (Mordo Han, 
Altai Han, Oktu Han etc). După această lungă chemare, i se adre- 
sează lui Mărkut, Pasărea-Cerului: 

„Pasăre cerească, cei cinci Mărkut, 

Tu cu ghearele tale puternice de fier. 

Ghearele lunii sînt de aramă 

Iar ciocul lunii este de gheaţă; 

Puternică este bătaia aripilor tale uriaşe, 

Coada ta este aidoma unui evantai, 

Sub aripa ta stingă se ascunde luna, 

Sub cea dreaptă soarele, 

Tu, maică a nouă vulturi, 

Zbori peste Yaik fără să te rătăceşti, 

Nu osteneşti deasupra lui Edil ! 

Vino spre mine şi cîntă ! 

Joacă- te, apropie-te de ochiul meu drept, 

Aşază-te pe umărul meu drept !..." 

Şamanul imită ţipătul păsării, pentru a-şi vesti prezenţa: kazak, 

în jos, 

ca şi cum s-ar apleca sub greutatea unei păsări uriaşe. 

Şamanul continuă să cheme spiritele, iar toba devine din ce în 
ce mai grea. însoţit de numeroasele şi puternicele spirite protec- 
toare, şamanul înconjoară de cîleva ori mesteacănul aflat înăuntrul 

iurtei—, îngenunchind apoi în faţa uşii, pentru a-1 ruga pe Spiri- 
tul-Portar să-i dea o călăuză. După ce a căpătat un răspuns favorabil, 
se întoarce în mijlocul iurtei, bătînd toba, răsucindu-se şi murmu- 
rînd cuvinte de neînţeles. Apoi îi purifică pe toţi cei de faţă cu toba, 
începînd cu stăpînui casei. Este o ceremonie lungă şi complexă, care 
se încheie cu slăvirea şamanului. Acesta este şi semnalul înălţării 
propriu-zise, căci după puţin timp, şamanul se aşază deodată pe 
prima dintre crestăturile (taptî) de pe trunchiul mesteacănului» lo- 
vind toba cu putere şi strigînd : cioc! cioc! Face, de asemenea, anu- 
mite mişcări, pentru a arăta că se înalţă la cer. Fiind în „extaz" (?!), 
el înconjoară mesteacănul şi focul, imitînd bubuitul tunetului, 
după care se apropie iute de o laviţă acoperită cu o pătură de cal. 
Este sufletul lui pura, calul sacrificat. Şamanul se urcă pe laviţă şi 
strigă: 

„Am urcat o treaptă! 

Aihai ! Aihail 
Am ajuns la un ţinut (ceresc) 

Sagarbata! 
M-am căţărat pînă sus de tot pe taptî! 

Sagarbata! 
M-am ridicat pînă la luna cea plină! 
Sagarbata!" 23 

Şamanul se încinge din ce în ce mai tare, bate mereu toba şi îi 
porunceşte lui Bas-tut-kan-kisi să se grăbească. într-adevăr, sufle- 
tul „celui care ţine capul" părăseşte trupul în acelaşi timp cu sufletul 
calului sacrificat. Bas-tut-kan-kisi se plînge de greutatea drumului, 
iar şamanul îi dă curaj. Apoi, urcînd pe cea de-a doua dintre taptî, 
pătrunde simbolic în al doilea cer, strigînd: 



22 Acesta este simbolul Arborelui Lumii, aflat în mijlocul Universului, axul 
cosmic care leagă Cerul, Pămîntul şi Infernul: cele 7, 9 sau 12 crestături {taptî) 
reprezintă „Cerurile", nivelurile cereşti. Se cuvine remarcat faptul că şamanul îşi face 
întotdeauna călătoria extatică în apropiere de „Centrul Lumii". Să mai amintim şi 
că mesteacănul şam an ic poarta, la buri aţi. numele de udesi-burhan, „paznicul porţii 4 *, 
pentru că el îi deschide şamanului porţile Cerului (c/. p. 122). 

23 Este vorba, fără îndoială, de o exagerare pricinuită de beţia ruperii primului 
nivel cosmic, deoarece. în realitate, şamanul nu a ajuns decîl în primul cer, nu s-a 
căţărat pe vîrful taptî şi nici măcar nu s-a înălţat pînă la luna plină (care se află în 
al şaselea cer). 

„Am trecut prin cea de-a doua boltă» 
Am urcat cea de-a doua treaptă ! 
Iată: bolta s-a spart în bucăţele!...** 

Şi, imitînd din nou tunetul şi trăsnetul, rosteşte: 

„Sagarbata ! Sagarbata î 

Am urcat cea de-a doua treaptă!" şi aşa mai departe. 

în al treilea cer, pura este obosit, iar pentru a-i uşura călătoria, 
şamanul cheamă gîsca. „Kagak ! Kagak! Sînt aici, kamV" Şamanul 
se aşază călare pe gîscă şi-şi continuă călătoria în cer. Descrie 
înălţarea şi imită gîgîitul gîştei, care se plînge şi ea că drumul e greu. 
în cel de-al treilea cer se face un popas. Ajuns aici, şamanul vorbeşte 
despre oboseala calului şi a sa, dînd şi veşti despre vreme, despre 
bolile şi nenorocirile care se apropie şi despre jertfele pe care s-ar 
cuveni să le facă oamenii. 

După ce Bas-tut-kan-kisi s-a odihnit destul» călătoria continuă. 
Şamanul urcă, una cîtc una, treptele crestate în mesteacăn, pătrun- 
zînd astfel, pe rînd, în celelalte regiuni cereşti. Călătoria este îmbo- 
găţită şi cu alte episoade» unele destul de groteşti: şamanul îi oferă 
tutun lui Karakus, Pasărea Neagră» care se află în slujba sa, iar Ka- 
rakus vînează un cuc; îl adapă pe pura, imitînd zgomotul făcut de 
un cal care bea apă; în al şaselea cer are loc o întîmplare comică: 
vînătoarea unui iepure. 24 în cel de-al cincilea cer, şamanul stă înde- 
lung de vorbă cu puternicul Yayutsi („Creatorul Suprem"), care îi 
dezvăluie mai multe taine ale viitorului; unele sînt rostite cu glas 
tare, altele în şoaptă. 

în cel de-al şaselea cer, şamanul se închină în faţa lunii, iar în 
cel de-al şaptelea, în faţa soarelui. Trece prin toate cerurile, pînă la 
cel de-al nouălea, iar dacă este cu adevărat puternic, pînă la al doi- 
sprezecelea şi chiar mai sus: înălţarea depinde numai şi numai de 
puterea şamanului. Cînd a ajuns unde i-a îngăduit puterea, şamanul 
se opreşte, lasă toba din mînă şi îl cheamă cu umilinţă pe Bai Ulgan, 
astfel : 

„Dumnezeu ia care duc trei scări, 
Bai Ulgăn stăpînul a trei turme, 
Creasta albastră care se zăreşte, 



24 Iepurele fiind un animal lunar, este firesc să fie vînat în cel de-al şaselea cer, 
care este al Lunii. 

Cerul albastru care se arată, 

Norul albastru care se rostogoleşte, 

Cer albastru la care nu poţi ajunge! 

Cer alb la care nu poţi ajunge! 

Loc aflat la un an depărtare de apă! 

Părinte Ulgăn slăvit de trei ori, 

Pentru care sclipesc marginile lunii, 

Care se slujeşte de copita de cal ! 

Tu, Ulgan, ai zămislit toţi oamenii 

Care se mişcă în jurul nostru. 

Tu, Ulgan, ne-ai dăruit tuturor turme ! 

Nu ne lăsa să ne prăbuşim în suferinţă, 

Ajută-ne să putem ţine piept Celui Rău! 

Nu ni-1 arăta pe Kormos (spiritul rău), 

Nu ne da în mîinile sale! 

Tu care ai făcut să se rotească cerul înstelat 

De mii şi mii de ori, 

Nu osîndi păcatele mele! " 

Şamanul află de la Bai Ulgăn dacă jertfa a fost primită şi capătă 
în schimb veşti cu privire la vreme şi la noua recoltă; află, de 
asemenea, ce jertfa mai aşteaptă divinitatea. Acest episod marchează 
punctul culminant al „extazului": şamanul se prăbuşeşte, istovit. 
Bas-tut-kan-kisi se apropie şi îi ia din mîini toba şi toiagul Şamanul 
rămîne nemişcat şi mut. După cîtva timp, se freacă la ochi, ca şi cum 
s-ar trezi dintr-un somn adînc, şi îi salută pe cei de faţă ca după o 
lungă absenţi 

Uneori, sărbătoarea se încheie cu un ceremonial; mai ales la oa- 
menii înstăriţi, se prelungeşte cu încă o zi, petrecută în libaţii închi- 
nate zeilor şi ospeţe în timpul cărora se consumă cantităţi enorme 
de băuturi alcoolice. 25 



25 HAR VA reproduce (Die religiosen Vorstellungen, p. 557, fig. 105) desenul unui 
şaman altaic, înfăţişînd înălţarea la cer cu prilejul sacrificării calului. ANOHIN publică 
mai multe texte (poeme şi rugăciuni) rostite în timpul înălţării şamanului la cer, cu 
sufletul mînzului sacrificat, în cadrul jertfei aduse lui Karsut, cel mai cunoscut fiu al 
lui Bai Ulgăn (A. V. ANOHIN, Materiali po şamanstvu u altaiţev, pp. 101 - 104; cf. tra- 
ducere şi comentariu în W. SCHMIDT. Der Ursprurtg, IX, pp. 357-363). W. AMSCHLER 
prezintă observaţiile lui VERBIŢKI cu privire la sacrificarea calului la telingiţii din 
Altai; cf. „Ueber die Tieropfer (besonders Pferdeopfer) der Telingiten im sibi- 
rischen Altai* 1 , înAnthropos, XXVIII, 3-4, 1933, pp, 305-313. D. ZELENIN descrie 

BAI ULGĂN SI ŞAMANUL ALTAIC 

Ritualul pe care l-am examinat necesită cîteva observaţii. Se vede 
limpede că acest ritual cuprinde două părţi deosebite, de fapt fără 
vreo legătură între ele: a) jertfa către Fiinţa Cerească; b) înălţarea 
simbolică a şamanului 26 şi înfăţişarea sa, împreună cu sufletul 
animalului sacrificat, dinaintea lui Bai Ulgăn. Sacrificarea calului 
la altaici, aşa cum se practica în secolul al XlX-lea, aducea cu jertfele 
în cinstea Fiinţelor Supreme Cereşti din Extremul -Nord asiatic, ritul 
fiind de altfel cunoscut în religiile cele mai arhaice, unde prezenţa 
unui şaman- sacrificator nu este necesară. într-adevăr, cum am mai 
arătat, numeroase popoare turcice cunosc aceeaşi sacrificare a calului 
în cinstea Fiinţei Cereşti, fără să recurgă însă la ajutorul şamanului. 
Sacrificarea calului era practicată de cele mai multe popoare in- 
do-europene 27 , fiind întotdeauna închinată unui zeu al cerului sau 
al furtunii. Sîntem aşadar îndreptăţiţi să afirmăm că rolul şamanului 
în ritul al taie este recent, scopurile sale fiind cu totul altele decît 
ofranda animalului către Fiinţa Supremă. 

Cea de-a doua observaţie este legată de Bai-Ulgăn. Deşi însu- 
şirile sale sînt cereşti, sîntem îndreptăţiţi să credem că acesta nu este 
nici neapărat, nici dintotdeauna un zeu suprem uranian. Bai -Ulgăn 
are mai curînd trăsăturile unui zeu al „ văzduhului" şi al fertilităţii, 
pentru că are o soţie şi mulţi copii şi hotărăşte înmulţirea turmelor 



sacrificarea calului la kumandinii din Altai, rit care se aseamănă destul de bine cu 
cel descris de RADLOV, dar nu cuprinde călătoria şamanului în Cer, pentru a-i dărui 
sufletul calului Iui Sulta-Han (= Bai-Olgân); rf D. ZELENIN. „Ein erotischer Ritus 
in den Opferungcn der altaischen Tilrken", pp. 84-86. La tătarii din tribul lebed, 
sacrificarea calului se face într-o noapte cu lună plină, după solstiţiul de vară; este 
un rit agrar („să crească griul" ) şi este foarte posibil vorba de o substituire tîrzie 
(HARVa, p. 577, după K. HILD6N). Aceeaşi „agrarizare" a sacrificării calului se 
întîlneşte Ia teleuţi (sacrificarea are loc la 20 iulie, „pe ogor", HARVA, p. 577). Şi 
buriaţii practică sacrificarea calului, însă şamanul nu are, de această dată, nici un rol; 
este vorba de o ceremonie specifică popoarelor de crescători de cai, Jeremiah CURŢI N 
oferă cea mai elaborată descriere a sacrificării în A Journey in Southern Siberia, 
pp. 44-52. Pentru alte detalii, vezi HARVA, Die relîgiosen Vârstei lunge n t pp. 574 şi 
urm. (după ŞAŞKOV) şi W. SCHMIDT, Der Ursprung, X, pp. 226 şi urm. 

26 în legătură cu acest motiv, c/. şi W. SCHMIDT, Der Ursprung, XL pp. 65 1 -658. 

27 C/. W. KOPPERS, „Pferdeopfer und Pferdekult der Indogermanen", Wiener Beitrăge 
zur Kultur&eschichte und Linguistik t voi. IV, Salzburg-Leipzig, 1936, pp. 279-412; 
id., „Urtiirkentum und Urindogermanentum im Lichte der vQlkerkundl ichen Univer- 
salgeschichte", Belleten, nr. 20, Ankara, 1941, pp. 481-525. 

şi bogăţia recoltelor. Adevăratul zeu ceresc suprem a! altaicilor pare 
să fie Tengere Kaira Han 28 („milostivul Zeu Cer"), dacă e să ne 
luăm după structura mai apropiată de samoiedui Num şi de tur- 
co-mongolul Tengri, „Cerul" 29 . Tengre Kaira Han are rolul prin- 
cipal în miturile legate de cosmogonie şi de sfîrşitul lumii, din care 
Bai Ulgan lipseşte. Trebuie subliniat că pentru el nu se prevede nici 
un sacrificiu, în timp ce lui Bai Ulgăn şi lui Erlik Han li se aduc ne- 
numărate jertfe (Schmidt, Der Ursprung, IX, p. 143). Această ieşire 
a lui Tengere Kaira Han din cult este însă sortită aproape tuturor 
zeilor uranieni (cf. Eliade, Trăite, pp. 53 şi urm.; trad. rom., pp. 57 
şi urm.). Calul era probabil jertfit la început lui Tengere Kaira Han; 
am văzut că ritul altaic este de fapt cuprins în categoria sacrificărilor 
capului şi a oaselor lungi, destinate divinităţilor cereşti arctice şi 
nord-asi atice (cf A. Gahs, op. cit.). Să amintim în legătură cu acest 
subiect că în India vedică sacrificarea calului (agvamedhă), oferit la 
început lui Varuna şi, după cît se pare, şi lui Dyaus, a fost în cele 
din urmă făcută în cinstea lui Prajapati şi chiar lui Indra (Eliade, 
Trăite, p. 92; trad. rom., p, 86). Fenomenul de înlocuire treptată a 
unui zeu ceresc cu un zeu al văzduhului (şi cu un zeu fecundator, 
în zonele agricole) este destul de frecvent în istoria religiilor (ibid. t 
p. 92 şi urm.; trad. rom., pp. 86 şi urm.). 

Ca mai toţi zeii văzduhului şi ai fecundităţii, Bai Ulgan este mai 
puţin distant, mai puţin pasiv ca divinităţile uraniene pure, intere- 
sîndu-se de soarta oamenilor şi ajutîndu-i în nevoile de zi cu zi. 
„Prezenţa" acestui zeu este mai concretă, „dialogul" cu el este mai 
„omenesc" şi mai „dramatic". Se poate presupune că, tocmai dato- 
rită unei experienţe religioase mai concrete şi mai bogate din punct 
de vedere morfologic, şamanul a putut înlocui sacrificatorul în sa- 
crificarea calului, tot aşa cum Bai Ulgăn 1-a înlocuit pe vechiul zeu 
ceresc. Jertfa devine acum un fel de „psihoforie", încheiată printr-o 
întîlnire dramatică între zeu şi şaman şi prin tr- un dialog concret 
(şamanul ajungînd să imite uneori glasul zeului). 



28 Cu privire Ia acest nume, vezi Paul PELLIOT, „Tângrîm tarim", Toung Pao, 
voi. 37, 1944, pp. 165-185: „numele de « Cer » este cel mai vechi nume atestat în 
limbile altaice, de vreme ce este cunoscut în hiong-noou de la începutul erei creştine" 
{îbid., p. 165). 

29 Cf. ELIADE, Trăite' d 'histoire des religions, p. 65; trad. rom. pp. 60-61 . Vezi şi 
J.-P ROUX, „Tangri. Essai sur le cîel-dieu des peuples alta'fques*', passim ; N. PALLISEN, 
„Die alte Religion der Mongolen und der Kultus Tchingis-Chans'\ în Numen, IU 1956, 
pp. 178-229, în special pp. 185 şi urm. 

Nu este greu de înţeles de ce tocmai şamanul, supus formelor 
prin excelenţă „extatice" de experienţă religioasă, şi -a însuşit funcţia 
principală în sacrificarea calului la altaici: tehnica extazului îi îngă- 
duia să-şi părăsească trupul şi să călătorească în cer. Putea aşadar 
repeta călătoria, ducînd cu sine sufletul animalului sacrificat, pentru 
a-1 înfăţişa în chip direct şi concret lui Bai Ulgăn. Faptul că este 
vorba de o înlocuire, probabil destul de tîrzie, este dovedit, printre 
altele, de intensitatea mediocră a „transei 1 *. în sacrificarea descrisă 
de Radlov, „extazul" este imitat clar. De fapt, şamanul mimează în- 
delung o înălţare (după canoanele tradiţionale: zbor de pasăre, goană 
călare etc.), iar aspectul ritului este mai curînd dramatic decît extatic. 
Ceea ce nu dovedeşte cîtuşi de puţin că şamanii altaici nu sînt în 
stare să intre în transă, numai că transele au loc cu prilejul altor şe- 
dinţe şamanice şi nu la sacrificarea calului. 

COBORÎREA ÎN INFERN (ALTAI) 

înălţarea la Cer a şamanului altaic are drept corespondent cobo- 
rîrea în Infern. Ceremonia este cu mult mai complicată şi, cu toate 
că poate fi îndeplinită de şamani care sîht deopotrivă „albi" si „negri", 
este legată în mod firesc de însuşirile celor din urmă. Radlov nu a 
putut lua parte Ia nici o şedinţă ş aman ic ă de coborîre în Infern. 
Anohin, care a cules textele a cinci ceremonii de înălţare la Cer, nu 
a întîlnit decît un singur şaman (Mampui) care a acceptat să repete 
în faţa lui formulele unei şedinţe de coborîre în Infern, Mampui, care 
i-a oferit informaţiile, era un şaman „alb şi negru" : poate tocmai 
din acest motiv, în chemarea lui Erlik (= ărlik) Han, îl amintea şi 
pe Bai Ulgăn. Anohin 30 dă doar textele ceremoniei, fără a oferi altă 
informaţie cu privire Ia ritualul propriu-zis. 

Conform acestor texte, şamanul coboară vertical, una după alta, 
cele şapte „scări" sau regiuni subterane numite pudak, „piedici". Este 
însoţit de strămoşi şi de spiritele ajutătoare. La fiecare „piedică" tre- 
cută descrie o nouă epifanie subpămînteană; cuvîntul negru apare 
aproape în fiecare vers. La cea de- a doua „piedică" vorbeşte de 
zgomote metalice; la cea de-a cincea, aude foşnetul valurilor şi 
şuieratul vîntului; în sfîrşit, la cea de-a şaptea, unde se află şi gurile 



30 A. V, ANOHIN, Materiali po şamanstvu u attaiţev, pp. 84-91 ; cf. comentariul 
lui W. SCHMIDT, Der Ursprung x pp. 384^393. 

celor nouă nuri subpămîntene, zăreşte palatul lui Erlik Han, clădit 
din piatră şi din lut negru şi apărat din toate părţile. Şamanul rosteşte 
o rugăciune lungă dinaintea lui Erlik (în care îl pomeneşte şi pe Bai 
Ulgăn „cel de sus"), apoi se întoarce în iurtă şi le împărtăşeşte celor 
de faţă urmările călătoriei. 

Potanin a făcut o descriere amănunţită a ritualului de coborire 
- dar fără texte - după informaţiile unui preot ortodox, Civalkov, 
care luase parte, în tinereţe, la mai multe ceremonii, făeînd chiar 
parte din cor, 31 Există unele deosebiri între ritualul descris de 
Potanin şi textele culese de Anohin, datorate fără îndoială faptului 
că este vorba de triburi diferite, dar şi faptului că Anohin nu a dat 
decît textele invocaţiilor şi ale rugăciunilor, fără nici o explicaţie a 
ritualului. Cea mai însemnată deosebire este cea care priveşte di- 
recţia: verticală la Anohin, orizontală, apoi de două ori verticală 
(înălţare urmată de coborire) la Potanin. 

Şamanul îşi începe călătoria chiar din iurtă. O ia spre sud, trece 
prin ţinuturile vecine, urcă munţii Altai şi descrie, în trecere, desertul 
chinez de nisip roşu. Trece apoi, călare, printr-o stepă galbenă dea- 
supra căreia coţofana n-ar putea zbura. „O vom trece, prin puterea 
cîntecelorî", strigă şamanul către cei de faţă, intonînd un cîntec pe 
care aceştia îl continuă, în cor. Dinaintea lui se întinde altă stepă, 
albicioasă, peste care corbul n-ar putea trece. Şamanul face din nou 
apel la puterea magică a cîntecelor, iar cei de faţă i se alătură, în cor, 
în sfîrşit, ajunge la Muntele de Fier, Tem ir Taîksa, a cărui creastă 
atinge Cerul. Urcuşul este plin de primejdii, şamanul mimează dru- 
mul anevoios, suflă greu, sleit de puteri, cînd ajunge în vîrf. 

Pe munte sînt împrăştiate oasele albite ale celorlalţi şamani, care 
nu au avut puterea de a ajunge în vîrf, şi cele ale cailor. După ce 
trece de munte, şamanul ajunge la o gaură, care este intrarea în lu- 
mea cealaltă, yermesi, „fălcile Pămîntului", sau yer iunigi, „hornul 
de fum al Pămîntului". Şamanul intra în gaură şi dă de un podiş, apoi 
de o mare peste care se întinde o punte subţire precum firul de păr; 
păşeşte pe punte şi, pentru a arăta cît de primejdioasă este trecerea, 
se clatină, prefăcîndu-se că se prăbuşeşte. Zăreşte pe fundul mării 
oasele nenumăraţilor şamani care au căzut, pentru că păcătosului 
nu-i este dat să treacă puntea. Şamanul trece prin faţa locului de 



31 S, R POTANIN, Ocerki sevcro-zapadnoi Mongolii, voi. IV, pp. 64-68; rezumat 
în MHCHAILOWSKI, pp. 72-73; HARVA, Die religiosen Vorstellungetu pp. 558-559; 
comentariu la SCHMIDT, Der Ursprung. IX, pp. 393-398. 

caznă a păcătoşilor şi vede un om cu urechea ţintuită de un stîlp, care 
ascultase toata viaţa pe la uşi : altul, care spusese minciuni, este spîn- 
zurat de limbă» altul, care fusese lacom» este înconjurat de bucate fără 
să ie poată atinge, si asa mai departe. 

O dată trecută puntea, şamanul goneşte călare spre locuinţa lui 
Erlik Han. Izbuteşte să pătrundă înăuntru, trecînd de cîinii care 
păzesc intrarea şi de paznicul care se lasă îmbunat pînă la urmă cu 
daruri. (Pentru aceasta au fost pregătite, înainte de plecarea şama- 
nului spre Infern, bere, carne fiartă de vacă şi piei de dihor.) După 
ce a primit darurile, paznicul îl lasă pe şaman sa intre în iurta lui 
Erîik. Aici se petrece scena cea mai dinamică. Şamanul se îndreaptă 
spre uşa cortului unde are loc şedinţa şi se preface că se apropie de 
Erlik* Se închină dinaintea Regelui Morţilor şi, rostind mereu 
Mergu! mergu! şi Jovindu-şi fruntea cu toba, încearcă să-i atragă 
atenţia lui Erlik. Şamanul începe îndată să strige, pentru a arăta că 
zeul 1-a băgat în seamă şi este mînios peste măsură. Şamanul se 
adăposteşte lîngă uşa cortului, iar ceremonia se repetă de trei ori. 
în cele din urmă, Erlik Han îi vorbeşte: „Cei care au pene nu pot 
zbura pînă aici, cei care au gheare nu pot ajunge aici; de unde vii 
tu, gîndac negru şi scîrbos?" 

Şamanul îşi rosteşte numele, apoi numele strămoşilor săi, poftin- 
du-1 pe Erlik să bea: se preface că toarnă vin în tobă şi că îl oferă 
Regelui Infernului. Erlik primeşte, începe să bea, iar şamanul îi imită 
pînă şi sughiţul. Ii oferă apoi lui Erlik un bou sacrificat mai înainte, 
precum şi mai multe veşminte şi blănuri, toate agăţate de o frînghie. 
Oferindu-le, şamanul atinge cu mîna fiecare lucru. însă blănurile şi 
veşmintele nu-i sînt luate proprietarului. 

în acest timp T Erlik se îmbată, iar şamanul imită cît mai bine toate 
fazele beţiei. Zeul devine binevoitor, îl binecuvîntează, făgăduieşte 
să înmulţească vitele şi altele. Şamanul se întoarce bucuros pe părnînt, 
călare nu pe un cal, ci pe o gîscă, şi intră în iurtă în vîrful picioarelor, 
ca şi cum ar zbura, imitînd ţipătul păsării: Naingak! naingak! Şedinţa 
ia sfîrşit, şamanul se asază, cineva ia toba din manile iui şi bate în 
ea de trei ori. Şamanul se freacă la ochi, ca şi cum s-ar trezi din somn. 
Este întrebat: „A fost bun drumul călare? Ai izbutit?" Iar el răs- 
punde: „Am făcut o călătorie minunată. Am fost foarte bine primit !" 

Coborîrile în Infern se fac mai ales cînd sufletul bolnavului tre- 
buie căutat şi adus înapoi. Vom găsi mai departe mai multe povestiri 
siberiene cu privire la această călătorie. Bineînţeles, coborîrea 

şamanului în Infern are loc şi în celălalt scop, adică pentru a însoţi 
sufletul răposatului pînă în împărăţia lui Erîik. 

Vom avea prilejul de a compara cele două tipuri de călătorii exta- 
tice - în Cer şi în Infern - şi de a arăta schemele cosmografice pe 
care le implică. Deocamdată vom privi mai îndeaproape ritualul de 
coborîre descris de Potanin. Unele amănunte ţin doar de coboririle 
în Infern : astfel, de pildă, cîinele şi paznicul de la poartă, care păzesc 
intrarea în împărăţia morţilor. Este un motiv bine cunoscut în mito* 
logiile legate de Infern, pe care îl vom mai întîlni adesea în cele ce 
urmează. Motivul punţii înguste ca firul de păr este mai puţin legat 
de Infern ; puntea simbolizează trecerea spre cealaltă lume, însă nu 
neapărat spre Infern ; doar păcătoşii nu izbutesc să treacă puntea, 
căzînd în prăpastie. Trecerea unei punţi foarte înguste, dintre două 
regiuni cosmice, semnifică şi trecerea de la un mod de existenţă Ia 
un altul : de la neiniţiat la iniţiat, sau de la „viu" la „mort" (cf. mai 
jos, pp. 439 şi urm.). 

Relatarea lui Potanin prezintă mai multe discrepanţe: în timpul 
călătoriei, şamanul se îndreaptă spre sud, urcă un munte şi coboară 
apoi în Infern, de unde se întoarce tot călare, dar nu pe cal, ci pe o 
gîscă. Acest ultim amănunt este destul de ciudat, nu pentru că ar fi 
greu de imaginat un zbor prin gaura care duce în Infern 32 , ci pentru 
că zborul călare pe gîscă aminteşte de înălţarea şamanului la cer. 
Probabil că este vorba, în acest caz, de o contaminare a temei cobo- 
ririi de către cea a înălţării, 

Cît despre faptul că şamanul se îndreaptă mai întîi spre sud, urcă 
un munte şi numai după aceea coboară în Infern, s-a văzut în acest 
itinerar amintirea destul de ştearsă a unei călătorii în India şi s-a 
încercat chiar identificarea viziunilor infernale cu imaginile care pot 
fi întîlnite în templele-peşteri din Turkestan sau din Tibet. 33 Influen- 
ţele meridionale, şi în ultimă instanţă chiar cele indiene, există în 
mod evident în mitologiile din Asia Centrală, precum şi în folclor. 



32 în folclorul siberian, eroul este adesea purtat pe aripile unui vultur ori ale altei 
păsări din străfundurile Infernului la suprafaţa Pâmîntului. La golzi, şamanul nu poate 
face călătoria extatică în Infern fără ajutorul unei păsări-spirit (koori), care îl aduce 
înapoi pe pămînt: şamanul face partea cea mai grea a călătoriei de întoarcere pe aripile 
lui koori {cf HAR VA, op. cit., 338). 

33 N. K. CHADW1CK, „Shamanism among the Tatars of Central Asia", Journal 
of the Royal Anthropological institute, LXVI, Londra, 1936, pp. 75-112» p. 111; id., 
Poetry and Prophecy, pp. 82, 101 ; H, M. şi N. K. CHADW1CK, The Growth of Literature, 
III, p. 217. 

Numai că aceste influenţe au vehiculat o geografie mitică şi nu amin- 
tiri vagi ale unei geografii reale (orografie, itinerare , temple, peşteri 
etc.). Infernul lui Erlik a avut probabil modele irano-indiene, dar dis- 
cutarea acestei probleme ne- ar lua mult prea mult timp» aşa că o 
amînăm pentru un studiu ulterior. 



ŞAMANUL PSIHOPOMP (ALT AICI, GOLZI, IURACI) 

Popoarele din Asia Septentrională concep lumea cealaltă ca pe 
o imagine răsturnată a celei reale. Totul se petrece întocmai ca pe 
pămînt, dar în sens invers: cînd pe pămînt este ziuă, dincolo este 
noapte (şi de aceea sărbătorile morţilor au loc după apusul soarelui, 
cînd morţii se trezesc si îşi încep ziua), cînd pentiu cei vii este vară, 
pe tărîmul morţilor este iarnă, cînd vînatul sau peştele lipsesc pe 
pămînt, înseamnă că se găsesc din belşug pe lumea cealaltă şi aşa 
mai departe. Beltirii pun un frîu şi o sticlă cu vin în mîna stîngă a 
mortului, care înseamnă pe pămînt mîna dreaptă. în Infern, riurile 
curg spre izvoare. Şi tot ceea ce este răsturnat pe pămînt se află 
aşezat cum trebuie în împărăţia morţilor, motiv pentru care obiectele 
dăruite la mormînt, în folosul mortului, sînt răsturnate sau chiar 
sparte şi rupte, pentru că tot ceea ce este stricat pe pămînt este intact 
pe lumea cealaltă şi invers. 34 

Imaginea răsturnată există şi în concepţia privitoare la nivelurile 
inferioare („piedicile", pudak, peste care şamanul trebuie să treacă 
în timp ce coboară). Tătarii siberieni cunosc şapte sau nouă regiuni 
subpărnîntene; samoiezii vorbesc de nouă straturi sub fundul mării. 
Dar cum tunguşii şi iakuţti nu cunosc nivelurile infernului, concepţia 
tătară este, după cît se pare, de origine exotica (Harva, ibid., p. 350; 
vezi mai jos» pp. 259 şi urm.). 

Geografia funerară a popoarelor din centrul si din nordul Asiei 
este destul de complexă, fiind contaminată în permanenţă de invazia 
ideilor religioase de origine meridională. Morţii se îndreaptă fie spre 
nord, fie spre apus (Harva, p. 346). întîlnim însă şi concepţia conform 
căreia cei buni se înalţă la Cer, iar păcătoşii ajung sub pămînt (de 
pildă la tătarii din Altai; cf, Raâlov >Aus Sibirien, II, p. 12); în orice 
caz, această valorizare morală a itinerarelor de dincolo de mormînt 



34 Cf. HARVA, Die retigiosen Vorstellungen, pp. 343 şi urm. în legătură cu toate 
acestea, vezi lucrarea noastră, în pregătire: Mythologies de ia Mori. 

pare o inovaţie destul de tîrzie (Harva, pp. 360 şi urm.). „Suflete- 
le-păsări" se aşază, după cît se pare, pe crengile Arborelui Lumii, 
imagine mitică pe care o întîlnim şi în alte părţi. Cum însă, pe de 
altă parte, Ia iakuţi, spiritele rele (abasî) sînt şi ele suflete ale mor- 
ţilor, care locuiesc sub pămînt, este limpede că ne aflăm în faţa unei 
duble tradiţii religioase. 35 

Mai întîlnim şi concepţia potrivit căreia unii privilegiaţi, ale căror 
trupuri sînt arse, îşi iau zborul spre cer, o dată cu fumul, şi duc în 









IT 



nuare o existenţă aidoma celei de pe pămînt. Este ceea ce cred 
buriaţii despre şamani» iar credinţa se regăseşte la ciucci şi la koriaci 
(vezi mai jos, pp. 235 şi urm.). Ideea că focul asigură un destin 
ceresc post- mor tem este confirmată şi de credinţa potrivit căreia cei 
ce sînt loviţi de trăsnet se înalţă la Cer. „Focul", de oriunde ar veni, 
preschimbă omul în „spirit"; prin urmare, şamanii trec drept „stăpîni 
ai focului" şi devin insensibili la contactul cu jăraticul. „Stăpînirea 
focului" sau incinerarea echivalează într-un fel cu o iniţiere. O idee 
asemănătoare însoţeşte concepţia după care eroii şi toţi aceia care 
au avut parte de o moarte violentă se înalţă la Cer (Harva, p. 362): 
moartea lor este socotită o iniţiere. Dimpotrivă, moartea ca urmare 
a unei boli nu poate duce mortul decît în Infern, deoarece boala este 
pricinuită de spiritele rele sau de morţi. Cînd cineva se îmbolnăveşte, 
altaicii şi telengiţii obişnuiesc să spună că este mîncat de kormos 
(morţii). Iar cînd cineva moare, se spune că „a fost mîncat de kor- 
mos" (Harva, p. 367), 

Din acest motiv, golzii îşi iau rărnas-bun de la mortul pe care l-au 
îngropat rugîndu-1 să nu-i ia cu el pe văduvă şi pe copii. Uigurii 
galbeni îi vorbesc astfel: „Nu lua cu tine nici copilul, nici vitele, nici 
avutul !" Iar dacă văduva, ori copiii, ori prietenii se sting la scurtă 
vreme după moartea cuiva, teieuţii spun că acesta a luat sufletele 
cu sine (Harva, p. 281 ; cf. de asemenea p. 309). Sentimentele faţă 
de morţi sînt ambivalenţe: pe de o parte sînt veneraţi, poftiţi la os- 
peţe le funerare, socotiţi, cu timpul, spirite protectoare ale familiei, 



35 După SIEROSZEWSKl, unii iakuţi cred că împărăţia morţilor se află „dincolo 
de al optulea cer, la miazănoapte, într-un ţinut unde domneşte noaptea veşnică, unde 
vîntul îngheţat nu se opreşte nici o clipă, unde luminează soarele palid al Nordului 
şi luna nu se arată decît răsturnată, unde tinerii, băieţi şi fete, rămîn neprihăniţi toată 
viaţa...", în vreme ce alţii cred că se află sub pămînt o alta lume, aidoma lumii noastre, 
unde se poate ajunge prin gaura lăsată de locuitorii ţinuturilor subpâmîntene ca să 
pătrundă aerul („Du chamanisme", pp. 206 şi urm.). Cf. de asemenea B. D. ŞIMKIN, 
„A Sketch of the Ket, or Yenisei Ostyak", pp. 166 şi urm. 

iar pe de altă parte, sînt temuţi şi se iau nenumărate măsuri pentru 
a împiedica întoarcerea lor printre cei vii. De fapt, ambivalenţa poate 
fi redusă la două comportamente opuse şi succesive: cei care au 
murit de curînd sînt temuţi, cei care au murit mai demult sînt vene- 
raţi şi li se aşteaptă protecţia. Teama de morţi vine din faptul că, la 
început, nici unul nu acceptă noul mod de a fi: nu vrea să renunţe 
la „viaţă" şi se întoarce mereu lîngă ai săi. Iar această încercare 
tulbură echilibrul spiritual al societăţii : nefîind încă integrat în lumea 
celor trecuţi din viaţă, cel care a murii de curînd caută să-şi ia cu 
el familia şi prietenii şi chiar turmele; vrea să-şi continue existenţa 
întreruptă brusc, adică să „trăiască* 4 printre ai săi. Prin urmare, este 
vorba de teama nu atît de răutatea mortului, cît de faptul că acesta 
nu-şi cunoaşte noua condiţie şi nu vrea „să-şi părăsească lumea". 

De aici decurg toate măsurile de precauţie luate pentru a împie- 
dica mortul să se întoarcă în sat: oamenii pleacă de la cimitir pe un 
alt drum» pentru ca sufletul mortului să se rătăcească, se depărtează 
de lîngă mormînt în mare grabă, se purifică îndată ce ajung acasă, 
iar la cimitir sînt distruse toate mijloacele de transport (sănii, căruţe 
etc. : toate acestea le vor fi de folos morţilor în noul lor ţinut), dru- 
murile care duc în sat sînt păzite vreme de cîteva nopţi şi se aprind 
focuri (Harva, pp. 282 şi urm.). In ciuda acestor precauţii, sufletele 
morţilor rătăcesc în jurul caselor lor timp de trei sau de şapte zile 
(ibid,, pp. 287 şi urm.). în legătură cu această credinţă se mai contu- 
rează o altă idee, şi anume că morţii nu se îndreaptă spre celălalt 
tărîm decît după ospăţul funerar dat în cinstea lor la trei, şapte sau 
patruzeci de zile după deces. 36 Cu acest prilej li se oferă mîncare 

36 Aceste credinţe ale popoarelor altaice au fost probabil influenţate de creştinism 
şi de islamism. Teleuţii numesc ospăţul funerar care are loc la şapte sau la patruzeci 
de zile sau la un an după moarte iizut pairamî: numete de pairam sugerează originea 
meridională (în persană: bairam, „sărbătoare"; HARVA, p. 323). îniilnim, de aseme- 
nea, obiceiul pomenirii mortului la 49 de zile după deces, ceea ce dovedeşte o 
influenţă lamaistă {ibid,, p. 332). Se poate presupune că aceste influenţe meridionale 
s-au grefat pe o veche sărbătoare a morţilor, schimbîndu-i întru cît va semnificaţia, 
deoarece „priveghiul mortului" este un obicei larg râsptndit, ai cărui scop este în 
primul rînd însoţirea simbolică a mortului pc celălalt tărîm sau descrierea drumului 
anevoios pe care acesta trebuie să-1 urmeze pentru a nu se rătăci. In acest sens, Cartea 
tibetanâ a morţihr înfăţişează o stare de lucruri cu mult anterioară lamaismului: în 
loc să-l însoţească pe mort în călătoria dincolo de mormînt (precum şamanul siberian 
sau indonezian), lama îi aminteşte toate căile pe care poate porni un răposat (ca bo- 
citoarele indoneziene etc; cf. mai jos, pp. 400 şi urm.)- în legătură cu numărul mis- 
tic 49(7 x 7) în China, în Tibet şi la mongoli, vezi R. STEIN, „Leao-Tche", 
T oung-Pao. XXXV, Leyda, 1940, pp. 1-154 (pp. 118 şi urm.). 

şi băutură, care se aruncă în foc, lumea merge Ia cimitir, calul pre- 
ferat al răposatului este sacrificat şi mîncat lîngă morrnînt, iar capul 
animalului este pus într-un ţăruş care se înfige chiar în mormînt (la 
tătarii abakan, beltiri, sagai, karginz, ete.; cf\ Harva, pp. 322 şi urm.)* 
Tot acum, şamanul face o „purificare" a casei mortului. Ceremonia 
cuprinde, între altele, căutarea dramatică a sufletului răposatului şi 
alungarea sa, în cele din urmă, de către şaman (la teleuţi, cf. Anohin, 
Materiali pp. 20 şi urm.; Harva, p. 324). Unii şamani altaici însoţesc 
sufletul mortului în Infern şi, pentru a nu fi recunoscuţi de locuitorii 
regiunilor inferioare, îşi mînjesc faţa cu funingine (Radlov, Aus 
Sibirien, Ii, p. 55). La tunguşii din Turuhansk, şamanul nu este che- 
mat decît dacă mortul continuă să bînluic locurile familiare multă 
vreme după înmormîntare (Harva, p. 541). 

Rolul şamanului în complexul funerar altaic şi siberian este pus 
limpede în evidenţă de obiceiurile pe care le-am amintit. Prezenţa 
şamanului devine indispensabilă dacă mortul nu se îndură să 
părăsească lumea celor vii. în acest caz, doar şamanul are puteri de 
psihopomp : pe de o parte» cunoaşte bine drumul spre Infern, pentru 
că 1-a făcut el însuşi de mai multe ori; pe de altă parte, este singurul 
care poate prinde sufletul nevăzut al răposatului, ducîndu-l la noua 
locuinţă. Călătoria psihopompă are loc cu prilejul ospăţului fune- 
rar şi al ceremoniei de „purificare", şi nu îndată după deces, ceea ce 
arată, probabil, că vreme de trei, şapte sau patruzeci de zile, sufletul 
locuieşte încă la cimitir şi că doar după această perioadă se poate 
îndrepta definitiv spre Infern. 37 Oricum, la unele popoare (ca de 
pildă altaicii, golzii, iuracii), şamanul însoţeşte morţii pe celălalt 
tărîm la sfîrşitul ospăţului funerar, în vreme ce la altele (tunguşi etc.) 
este chemat să-şi îndeplinească acest rol de psihopomp numai dacă 
mortul, după perioada obişnuită, continuă să bîntuie prin lumea celor 
vii. Dacă ţinem seama de faptul că, la alte populaţii care practică 
un fel de şamanism (ca de pildă lolo), şamanul trebuie sa conducă 
toţi morţii, fără deosebire, la noua lor locuinţă, putem conchide că, 
la început, situaţia era generală în Asia Septentrională şi că anumite 
inovaţii (ca îa tunguşi) sînt tîrzii. 



37 Vom ţine totuşi seama de faptul că, în credinţa celor mai multe popoare tur- 
co-tătare şi siberiene, omul are trei suflete, dintre care cel puţin unul rămtne toi timpul 
în mormînt. Cf. I. PAULSON. Die primitive n Seelenvorstellungen der nordeurasischen 
Voiker, în special pp. 223 şi urm.; A, FRIEDRICH. ,.Das Bcwusstsein eines Naturvolkcs 
vom Haustalt und Ursprung des Lebens", pp. 47 şi urm. 

Iată cum descrie Radlov şedinţa organizata pentru însoţirea 
sufletului unei femei moarte de patruzeci de zile. Ceremonia are loc 
seara. Mai întîi, şamanul înconjoară iurta, bătînd din tamburină; apoi 
pătrunde în cort, se apropie de foc şi o cheamă pe răposată. Deodată, 
vocea şamanului se schimbă; începe să vorbească cu o voce ascuţită, 
de cap» pentru că, de fapt, vorbeşte moarta. Se plînge că nu cunoaşte 
drumul, că se teme să se depărteze de ai săi etc, dar primeşte, în 
cele din urmă, să fie însoţită de şaman şi pleacă împreună spre ţinu- 
tul subpămîntean. La sosire, spiritele morţilor nu-1 lasă pe şaman să 
între cu noua venită. Rugăciunile sînt în zadar, şi atunci li se oferă 
spiritelor rachiu; şedinţa începe să se însufleţească, pînă ce devine 
chiar grotescă, pentru că sufletele morţilor, prin glasul şamanului, 
încep să se certe şi să cînte toate deodată; la sfîrşit, o primesc pe 
defunctă. Cea de-a doua parte a ritualului reprezintă călătoria de în- 
toarcere; şamanul dansează şi strigă pînă cade la pămînt, inconştient 
(Radlov, Aus Sibirîen, II, pp. 52-55). 

Golzii au două ceremonii funerare: nîmgan, care are loc la şapte 



zile sau chiar mai mult (două luni) de la moarte, şi kaiatauri, cere- 
monia mare, care are Ioc la cîtva timp după prima şi se încheie cu 
însoţirea sufletului în Infern. în timpul ceremoniei nimgan> şama- 
nul intră în casa mortului cu toba, caută sufletul, îl prinde şi îl bagă 
într-un fel de pernă (fania)?* Urmează ospăţul, la care iau parte toate 
rudele şi toţi prietenii defunctului aflat în fania \ şamanul îi oferă 
acestuia rachiu. Kazatauri începe la fel. Şamanul îşi pune costumul, 
ia toba şi porneşte în căutarea sufletului, în jurul iurtei. în tot acest 
timp, dansează şi vorbeşte despre greutăţile drumului care duce în 
Infem. în cele din urmă, prinde sufletul şi îl aduce în casă, unde îl 
bagă în pernă (fania). Ospăţul ţine pînă noaptea tîrziu, iar bucatele 
care rămîn sînt aruncate de şaman în foc. Femeile aduc un pat în 
iurtă, şamanul pune perna pe pat, o acoperă cu o pătură şi îi spune 
mortului să doarmă. Şi el se întinde în iurtă şi adoarme. 

A doua zi, îşi pune din nou costumul şi îl trezeşte pe mort bătînd 
toba. Urmează un nou ospăţ, iar cînd se face noapte - ceremonia 



38 Termenul de fania (fan'a) însemna. Ia origine, „umbră", „suflet-umbră" 
(Schaîteriseele), dar a sfîrşit prin a desemna şî receptacolui material al sufletului; cf. 
I. PAULSON, Die primitiven Seelenvorstellungen, pp. 120 şi urm, (după I. A, LOPATIN, 
Goldî amurskie, ussuhiskie i sungariiskie, Vladivostok, 1922). Vezi şi G. RĂNK, „Die 
heilige Hinterecke im Hauskult der Volker Nordosteuropas und Nordasiens", în 
Foîklore Fellows Commumcations, LVII, 137, 1949, pp. 170 şi urm. 

prelungindu-se vreme de mai multe zile - , şamanul pune /ama pe 
pat şi o acoperă cu o pătură, în cele din urmă, într-o dimineaţă, şama- 
nul începe să cînte şi, adresîndu-i-se mortului, îl sfătuieşte să mă- 
nînce bine, dar să bea puţin, deoarece călătoria în Infern este deosebit 
de grea pentru un om beat. La apusul soarelui se fac pregătirile de 
plecare. Şamanul cîntă, dansează şi îşi mînjeşte faţa cu funingine. 
Cheamă spiritele ajutătoare şi le roagă să-i călăuzească pe celălalt 
tărîm, pe el şi pe defunct. Părăseşte apoi iurta pentru cîteva clipe şi 
se caţără pe un copac cu crestături, ridicat mai înainte: de aici poate 
zări drumul spre Infern. (De fapt, s-a urcat în Copacul Lumii şi se 
află în vîrful lumii.) Cu acest prilej, vede bine şi alte lucruri : nin- 
soare abundentă, vînătoare îmbelşugată, pescuit norocos şi altele. 

întorcîndu-se în iurtă, cheamă în ajutor două puternice spirite 
protectoare: buc iu, un fel de monstru cu un singur picior, cu chip 
de om şi cu pene, şi koori, o pasăre cu gîtul lung. (Există chiar figu- 
rine de lemn care le reprezintă pe cele două făpturi mitice; cf. Harva, 
fig. 39-40, p. 339. Şamanul le ia cu el cînd coboară în Infern.) Fără 
ajutorul celor două spirite, şamanul nu s-ar mai putea întoarce din 
Infern; partea cea mai grea a drumului de întoarcere o face pe aripile 
lui koorL 

După ce a şamanizat pînă la epuizare, se aşază, cu faţa întoarsă 
către Apus, pe o scîndură care reprezintă o sanie siberiană. Alături 
de el este aşezată perna ifania), în care se află sufletul mortului, şi 
un coş cu merinde. Şamanul roagă spiritele să lege cîinii la sanie 
şi cere şi un „slujitor" care să-i ţină de urît în timpul călătoriei. După 
cîteva clipe, a „plecat" spre ţinutul morţilor, 

Cîntecele pe care le murmură, vorbele pe care le schimbă cu 
„slujitorul" îi îngăduie să-şi urmeze calea. La început, drumul este 
uşor, dar greutăţile se înmulţesc pe măsură ce se apropie de tărîmul 
morţilor. Un rîu mare trece de-a curmezişul drumului şi şamanul 
trebuie să fie într-adevăr bun pentru a putea trece cu tot echipajul 
pe malul celălalt După cîtva timp se zăresc semne de activitate ome- 
nească: urme de paşi, cenuşă, surcele; înseamnă că satul morţilor 
nu este prea departe. într-adevăr, se aud cîinii lătrînd, se vede fumul 
ieşind din iurte, sînt întîlniţi primii reni. Au ajuns în Infern. îndată, 
morţii se adună şi îl întreabă pe şaman cum îl cheamă şi cum îl chea- 
mă pe noul venit Şamanul se fereşte să-şi dezvăluie adevăratul 
nume; caută prin mulţimea spiritelor rudele apropiate ale sufletului 
pe care 1-a adus, ca să li— 1 încredinţeze. Se grăbeşte apoi să se întoar- 

că pe pămînt şi, o dată ajuns, povesteşte în amănunt ceea ce a văzut 
pe tărîmul morţilor şi impresiile răposatului pe care 1-a însoţit Aduce 
fiecăruia dintre cei de fată salutările rudelor lor moarte şi le împarte 
chiar mici daruri din partea lor. La încheierea ceremoniei, şamanul 
aruncă perna (fonia) în foc. Astfel iau sfîrşit obligaţiile propriu-zise 
ale celor vii faţă de răposat. 39 

O ceremonie asemănătoare are loc la iuracii pădureni, în Siberia 
Centrală, la o mare depărtare de golzi. Şamanul caută sufletul mor- 
tului şi îl duce cu el în Infern* Ritualul se desfăşoară în doua etape : 
în prima zi are loc coborîrea în ţinutul morţilor, iar a doua zi, şa- 
manul se întoarce, singur, pe pămînt. Cîntecele pe care le intonează 
le îngăduie celor de faţă să afle prin ce a trecut. întîlneşte un rîu plin 
de surcele; spiritul -pasăre, jorra, îi deschide calea peste aceste pie- 
dici (care sînt, după cît se pare, schiuri le vechi, stricate, ale spiri- 
telor). Un al doilea rîu este plin de bucăţi din vechile tobe şamanice, 
un al treilea de vertebrele cervicale ale şamanilor morţi. Jorra îi des- 
chide mereu calea şi şamanul ajunge astfel la Apa cea Mare, dincolo 
de care se întinde Tărîmul Umbrelor. Morţii continuă să-şi ducă exis- 
tenţa întocmai ca pe pămînt: bogatul este tot bogat, săracul rămîne 
sărac. Dar toti au întinerit şi se pregătesc să renască pe pămînt. Şa- 
manul duce sufletul la rudele sale. Ond se întîlne^cî tată. mor- 
tului, acesta strigă: „Iată, fiul meu este aici!..." La întoarcere, 
şamanul o ia pe alt drum, plin de peripeţii. Povestirea călătoriei de 
întoarcere ţine o zi întreagă. Şamanul întîlneşte, rînd pe rînd, o ştiu- 
că, un ren, un iepure etc, le vînează şi aduce pe pămînt norocul la 
vînătoare. 40 

Unele din temele coborîrilor şamanice în Infern au trecut în lite- 
ratura orală a popoarelor siberiene. Astfel sînt povestite întîmplările 



39 HARVA, Die religidsen Vorstellungen, pp. 334-340» 345, după 1. A. LOPAUN, 
Goldt şi P. P. ŞIMKEVICÎ, Materiaiî dlia nuce ni ia şamanstva u goldov, Habarovsk, 
1896. Lucrarea [ui ŞIMfCEVICI a fost prezentată în articolul lui W. GRUBE, „Das 
Schamanenturn bei den Golden'\ Clobus, 1897, voi. 71, pp. 89-93. Ceremonia este 
asemănătoare ta tunguşi; cf ŞIROKOGOROV, Psychomentai Complex, p. 309. în legă- 
tură cu ceremonia tibetanâ a „proiectării" sufletului mortului într-o efigie pentru a-1 
împiedica să se reîncarneze în lumile inferioare, vezi mai jos, p. 400, 

40 T. LEHTISALO, Entwurf einer Mythologie der Jurak-Samojeden, Helsinki, 1927, 
pp. 133-135. ibid., pp. 135-137 (cîntecele rituale ale şamanilor samoiezî). Iuracii 
cred că unii oameni se înalţă la Cer după moarte, dar numărul acestora este foarte 
limitat, redueîndu-se la cei care au fost foarte credincioşi şi curaţi în timpul vieţii 
pe pămînt {ibid., p. 138). înălţarea la Cer post-mortem este atestată şi în basme: un 

prin care trece viteazul buriat Mu-monto, care coboară în Infern în 
locul tatălui său, se întoarce apoi pe pămînt, descrie chinurile la care 
sînt supuşi păcătoşii (Harva, op. cit., pp. 354-355). A. Castren a 
cules de la tătarii din stepa Saian povestea lui Kubaiko, fata cura- 
joasă care coboară în Infem pentru a aduce capul fratelui său, de- 
capitat de un monstru. După multe peripeţii şi după ce a văzut 
mulţimea de chinuri prin care sînt pedepsite diferite păcate, Kubaiko 
ajunge în faţa Regelui Infernului, Irle-Han. Acesta îi da voie să ia 
capul fratelui său dacă trece cu bine printr-o încercare: trebuie să 
scoată din pămînt un berbec cu şapte coarne, care este îngropat atît 
de adînc, încît nu i se mai văd decît coamele. Kubaiko izbuteşte şi 
se întoarce pe pămînt cu capul fratelui său şi cu apa fermecată pe 
care zeul i-a dăruit-o pentru a-1 învia. 41 

Tătarii au o literatură foarte bogata cu privire la acest subiect, 
dar este vorba mai curînd de cicluri eroice, în care personajul prin- 
cipal, printre alte încercări, trebuie să coboare în Infern. 42 Astfel de 
coborîri nu sînt întotdeauna de structură şamanică - adică întemeiată 
pe puterea şamanului de a se amesteca fără teamă printre sufletele 
morţilor, de a căuta în Infern sufletul bolnavului sau de a însoţi un 
mort. Eroii tătari trebuie să treacă prin unele încercări care, cum am 
văzut în legătură cu Kubaiko, alcătuiesc o schemă de iniţiere eroică, 
după care personajul trebuie să dovedească îndrăzneală, curaj şi 
putere. Totuşi, în legenda îui Kubaiko, unele elemente sînt şamanice: 
fata coboară în Infern pentru a aduce capul fratelui sau 43 , adică „su- 
fletul", întocmai cum şamanul aduce din Infern sufletul bolnavului; 
vede chinurile iadului, pe care le descrie şi care, deşi influenţate de 
ideile din Asia Meridională sau din Orientul Apropiat antic, cuprind 
unele descrieri ale topografiei infernului care, pretutindeni în lume, 



bătrin, Vîriie Seerradeetta, le spune celor două tinere soţii că zeul (Num) îl cheamă 
la el şi că a doua zi va cobori din Cer o sîrmă pe care se va căţăra pînă Ia lăcaşul 
lui Dumnezeu {ibid.. p. 139). Cf motivul înălţării la Cer cu ajutorul unei liane, al unui 
copac, al unei eşarfe etc-, mai jos, pp- 443 şi urm. 

41 A, CASTRON, Nordische Reisen und Forschungen, voi. 10. St. Petersburg, 1853, 
pp. 147 şi urm. 

42 Vezi excelentul rezumat făcut de H. M. şi N. K CHADWICK (după textele lui 
RADLOV şi ale lui CASTRON) în The Growth ofUterature, voi. IU, pp. 81 şi uim. Cf 
de asemenea N. POPPE, „Zum Khalkhamongolischen Heldcnepos". Asia Major, 
voi, V, 1930, pa 183-213, în special pp. 202 si urm. (fiesta lui Bolot-Han). 

43 Aceiaşi „motiv al lui Orfeu" la manciu, polinezieni şi nord-americani ; cf. mai 
jos, pp. 227-228, 229 şi urm., 338 şi urm. 

au fost împărtăşite pentru pruna oară celor vii de către şamani. Cum 
vom avea prilejul să vedem în cele ce urmează, unele din cele mai 
cunoscute călătorii, făcute în scopul de a afla care este soarta oa- 
menilor după moarte, sînt de structură „şamanică", în sensul că 
folosesc tehnica extatică a şamanilor. Toate acestea sînt importante 
pentru înţelegerea „originilor" literaturii epice. Cînd vom încerca 
să evaluăm aportul cultural al şamanismului, vom avea prilejul să 
arătăm cît de mult au contribuit experienţele şamanice la cristalizarea 
primelor mari teme epice (vezi mai jos, pp. 464 şi urm.). 



CAPITOLUL VII 



Şamanismul în Asia Centrală 
şi Septentrională : 
IL Vindecări magice. Şamanul psihopomp 



Principala funcţie a şamanului din Asia Centrală şi Septentrională 
este vindecarea magică. Există, în această regiune» mai multe 
concepţii privitoare la cauza bolii, însă cea a „răpirii sufletului" este, 
evident, predominantă. 1 Boala este atribuită faptului că sufletul s-a 
rătăcit sau a zburat, iar tratamentul se reduce, pînă la urmă, la cău- 
tarea şi prinderea sufletului şi aducerea sa înapoi în trupul bolna- 
vului. In unele regiuni ale Asiei, cauza bolii poate fi pătrunderea unui 
obiect magic în trupul bolnavului ori „posedarea" acestuia de către 
spiritele rele; în acest caz, vindecarea constă în extragerea obiec- 
tului dăunător sau în alungarea demonilor. Uneori, boala are două 
cauze: zborul sufletului, la care se adaugă „posedarea" de către spi- 
ritele rele, iar vindecarea şamanică presupune atît căutarea sufletului, 
cît şi alungarea demonilor. 

Bineînţeles, totul se complică din cauza existenţei mai multor 
suflete. Ca atîtea alte popoare „primitive" - mai ales indonezi- 
enii -, popoarele nord-asiatice socotesc că omul poate avea de la 
trei pînă la şapte suflete (în legătură cu toate acestea, vezi L Paulson, 
op. ciL.passim.) La moarte, unul dintre ele rămîne în mormînt, altul 
coboară în împărăţia Umbrelor, iar cel de-al treilea se înalţă la Cer. 
însă această concepţie, pe care o întîlnim, de pildă, la ciucci şi fa 
iukaghiri 2 , nu este decît una din foarte numeroasele idei privi- 
toare la soarta celor trei suflete după moarte. în credinţa altor po- 
poare, cel puţin un suflet dispare la moarte ori este devorat de 



1 Cf Foncst E. CLEMENTS, „Primitive Concepts of Disease", Univ. of California , 
Publicaîions in American Archaeology and Ethnohgy\ voi. 32, 1932, pp. 185-254, 
(pp. 190 şi urm.). Vezi şi I. PAULSON, Die primitiven Seelenvorsteitungen, pp. 337 
şi urm.; L. HONKO, M KrankheitsprojektUe ; Untersuchung uber cine urtumliche 
krankheits erklărung", în Folkhre Fellows Communications, LXXII, 178, 1959, p. 27. 

2 Cf. BOGORAZ, The Chukchee, p. 332; JOCHELSON, The Yukaghirs, p. 157. 

demoni etc. 3 în cazul acestor concepţii, sufletul este acela care e 
devorat, la moarte, de către spiritele rele ori coboară în ţinutul mor- 
ţilor, acela care, în timpul vieţii pe pămînt, pricinuieşte bolile dacă 
părăseşte corpul. 

Numai şamanul poate face vindecări, pentru că este singurul care 
„vede" spiritele şi ştie cum să le alunge ; numai el recunoaşte fuga 
sufletului şi îl poate ajunge din urmă, în timpul extazului, după care 
îl prinde şi îl aduce înapoi în trup. De multe ori, vindecarea implică 
anumite sacrificii şi tot şamanul este cel care hotărăşte dacă acestea 
sînt necesare şi cum anume urmează să fie făcute; redobîndirea sănă- 
tăţii fizice este strîns legată de o restabilire a echilibrului forţelor 
spirituale, pentru că se întîmplă adesea ca boala să fie pricinuită de 
neglijenţă ori de neîndeplinirea unei obligaţii faţă de puterile infer- 
nului, care fac parte şi ele din sfera sacrului. Tot ceea ce este legat 
de suflet şi de existenţa sa, pe pămînt şi pe lumea cealaltă, ţine numai 
şi numai de puterile şamanului. Datorită propriilor sale experienţe 
preiniţiatice şi iniţiatice, şamanul cunoaşte drama sufletului ome- 
nesc, instabilitatea şi precaritatea acestuia; cunoaşte, de asemenea, 
primejdiile care îl ameninţă şî ţinuturile unde poate fi dus. Dacă vin- 
decarea şamanică implică extazul, este tocmai pentru că boala e so- 
cotită o alterare sau o înstrăinare a sufletului. 

în cele ce urmează, vom relata un număr de şedinţe de vindecare, 
fără a avea însă pretenţia de a epuiza uriaşa documentaţie adunată 
şi publicată pînă acum. Pentru a reduce monotonia (pentru că, de 
fapt, descrierile sînt, în cea mai mare parte, asemănătoare), ne-am 
luat libertatea de a grupa materialele, fără a ţine seama de conti- 
nuitatea geografică sau culturală. 

CHEMAREA ŞI CĂUTAREA SUFLETULUI : TĂTARI, 

BUR1AŢI, KIRGHIZI 

Iată cum cheamă şamanul teleut sufletul copilului bolnav : „Vino 
înapoi acasă!... Intoarce-te în iurtă, lîngă focul strălucitor!... Vino 



3 Cu privire la cele trei suflete ale buriaţilor, vezi SANDSCHEJEW, „Weltanschauung 
und Schamanismus". pp. 578 şi urm., 933 etc. ; primul se află în oase; al doilea - care 
se află probabil în sînge - poate părăsi trupul, circulînd sub formă de viespe sau de 
albină; al tre»'ea, asemănător întru totul omului, este un fel de fantomă. La moarte, 
primul sunet rămîne în schelet, cel de-al doilea este devorat de spirite, iar cel de-al 
treilea se arată celor vii sub înfăţişarea unei fantome (ibid., p. 585). Cu privire la cele 
şapte suflete ale populaţiei kct, cf, B. D. ŞIMKIN, „A Sketch of the Ket*\ p. 166. 

la tatăl tău... la mama ta!... 44 (Harva, Die religiosen Vorstellungen, 
p. 268). Chemarea sufletului constituie, la unele popoare, o etapă 
a vindecării şamanice. Numai dacă sufletul bolnavului nu vrea sau 
nu poate să se întoarcă înapoi în trup, şamanul porneşte în căutarea 
lui şi trebuie să coboare în împărăţia Morţilor, pentru a-1 aduce îna- 
poi. La buri aţi, de pildă, şamanul practică atît chemarea sufletului, 
cît şi căutarea lui. 

în regiunea Aiaisk, şamanul se aşază pe un covoraş, lîngă bolnav, 
înconjurat de numeroase obiecte, printre care şi o săgeata; din vîrful 
acesteia pleacă un fir de mătase roşie, care duce la mesteacănul înfipt 
afară, în curte. Sufletul bolnavului trebuie să se întoarcă în trup pe 
acest fir; prin urmare, uşa iurtei rămîne deschisă. Lîngă copac, 
cineva ţine un cal; buriaţii cred că animalul este primul care simte 
întoarcerea sufletului şi arată acest lucru începînd să tremure. Pe o 
masă, în iurtă, se pun prăjituri, tara sun, rachiu, tutun. Dacă bolnavul 
este batrîn, sînt poftiţi mat ales bătrîni să ia parte la şedinţă; daca este 
tînăr, sînt chemaţi oameni în putere, şi copii dacă este vorba de un 
copil. Mat întîi, şamanul cheamă sufletul : „Tatăl tău este A, mama 
ta este B, numele tău este C Unde eşti? Unde ai plecat?... Tristă este 
iurta etc/ 4 Cei de faţă izbucnesc în plîns. Şamanul vorbeşte îndelung 
despre durerea familiei şi tristeţea din casă. „Copiii tăi se întreabă: 
unde eşti, tată? Ascultă-i şi fie-ţi milă de ei; întoarce- tei... Caii tăi 
se întreabă : unde eşti, stapîne? întoarce-te ta noi ! 44 etc. 4 

Aceasta este, de obicei, doar prima ceremonie. Dacă nu reuşeşte, 
şamanul îşi îndreaptă strădaniile în alt sens. După informaţiile lui 
Potanin, şamanul buriat face o şedinţă preliminară, pentru a stabili 
dacă sufletul bolnavului s-a rătăcit sau a fost răpit şi închis în temniţa 
lui Eriik. Şamanul porneşte în căutarea sufletului şi, dacă îl întîlneşte 
aproape de sat, îl aduce cu uşurinţă înapoi. Dacă nu, îl caută în pă- 
duri, în stepe şi chiar pe fundul mării. Dacă nu-l găseşte nicăieri, 
înseamnă că sufletul zace în închisoarea lui Erlik şi trebuie făcute 
jertfe costisitoare. Erlik cere uneori un alt suflet în schimbul celui 



4 HARVA, op. ci/., pp. 268-272, după BARATOV; cf. SANDSCHEJEW, „Weltan- 
schauung und Schamanismus", pp. 582-583. în legătură cu şedinţa şamanică la bu- 
riaţi, vezi şi L STIEDA, „Das Schamanenthum unter den Burjaten", Glohus, 1887, 
voi. 52, în special pp. 299 şi urm.; N. MELNIKOV, „Die ehemaiigen Menschenopfer 
und der Schamanismus bei den Burjaten des irkutskischen Gouvernements", Globus, 
1899, „Relîgion and Society", pp. 330-333. 



ŞAMANISMUL ÎN ASIA CENTRALĂ ŞI SEPTENTRIONALĂ 209 



pe care îi ţine întemniţat» şi atunci trebuie găsit unul. Cu învoirea 
bolnavului, .şamanul hotărăşte care anume va fi victima. în timp CC 
aceasta doarme, se apropie de ea, prefăcut în vultur, îi smulge sufle- 
tul şi coboară cu el în împărăţia Morţilor, unde i-1 dă lui Erlik, care 
îi făgăduieşte să-i înapoieze sufletul bolnavului. Victima moare puţin 
după aceea, iar bolnavul se înzdrăveneşte. Nu este însă vorba decît 
de un răgaz, pentru că şi el va muri peste trei, şapte sau nouă ani. 5 

La tătarii abakan, şedinţa durează cinci— şase ore şi cuprinde, prin- 
tre alte elemente, călătoria extatică a şamanului în regiuni îndepărtate. 
Călătoria este însă mai mult figurativă: după ce a şamanizal îndelung 
şi după ce s-a rugai lui Dumnezeu, pentru sănătatea bolnavului, kam 
iese din iurtă. Cînd se întoarce, îşi aprinde pipa şi povesteşte că a 
fost tocmai în China, a trecut peste munţi şi peste mări, pentru a 
căuta leacul tămăduitor 6 Ne aflăm în faţa unui tip hibrid de şedinţă 
şamanică, în care căutarea sufletului rătăcit se transformă într-o 
pseudo-eălătorie extatică, al cărei scop este căutarea leacurilor. 
Regăsim procedeul în extremitatea nordică a Siberiei, la ciucci, unde 
şamanul simulează o transă timp de un sfert de oră, în care face că- 
lătoria extatică pentru a cere sfatul spiritelor (Bogoraz, The Chukchee, 
p. 441). Recurgerea la somnul ritual pentru a intra în contact cu 
spiritele în vederea vindecării unei boli se întîlneşte şi la popoarele 
ugrice (vezi mai jos), Dar, la ciucci, este vorba mai curînd de o de- 
cădere recentă a tehnicii şamani ce. Cum vom vedea îndată, „vechii 
şamani" făceau adevărate călătorii extatice în căutarea sufletului. 

O metodă hibridă, în care vindecarea şamanică este transformată 
în ceremonie de exorcism, este cea a lui baqga kazak-kirghiz. Şe- 
dinţa începe cu chemarea lui Alah şi a sfinţilor musulmani şi con- 
tinuă cu chemarea djinilor şi cu ameninţări adresate spiritelor rele. 
Baqga cîntă fără încetare. La un moment dat, spiritele pun stăpînire 
pe el şi, în timpul acestei transe, baqga „începe să calce, desculţ, pe 
un fier înroşit în foc" şi îşi introduce de mai multe ori în gură un 
fitil aprins. Atinge fierul înroşit cu limba şi „se taie pe obraz cu 
cuţitul ascuţit ca un brici, fără să-i rămînă nici o urmă". După aceste 
vitejii şamanice, îl cheamă din nou pe Alah: „O, Dumnezeule! 



5 G. N. POT ANIN, Ocerki severo-zapadnoi Mongolii, IV, pp. 86-87; MIKHA1- 
LOVVSKI, „Shamanism", pp. 69-70; cf. SANDSCHEJEW, op. cit., pp. 580 şi urm. Vezi 
şi MIKHAILOWSKI, pp. 128 şi urm., pentru diversele tehnici buriate de vindecare. 

6 R von LANKENAU, „Die Schamanen und das Schamanenwesen Ghbus, XXII, 
1872, pp. 278-283, pp. 28 1 şi urm. Cu privire la cîntecele rituale la teleuţi, cf MIK- 
HAILOWSKI, p. 98. 

dăruieşte fericirea! O, îndură-te şi priveşte-mi lacrimile! îţi cer 
ajutorul! etc." 7 Invocarea Zeului suprem nu este incompatibilă cu 
vindecarea şaman ică, o întîlnim la unele popoare din extremitatea 
nord-estică a Siberiei. Totuşi, la kazak-kirghizi, primul loc revine 
alungării spiritelor rele care au pus stăpînire pe bolnav ; ca să poată 
face acest lucru, haqga intră în starea şamanieă, adică dobîndeşte 
insensibilitatea la foc şi la loviturile de cuţit; altfel spus, îşi însuşeşte 
condiţia de „spirit": astfel poate înfricoşa şi alunga demonii bolii. 

ŞEDINŢA ŞAMANICĂ LA UGRICI ŞI LA LAPONI 

Atunci cînd este chemat să facă o vindecare, şamanul tremiugan 
începe să bată toba şi cîntă la chitară pînă cade în extaz. Părăsindu-i 
trupul, sufletul lui pătrunde în Infern şi porneşte în căutarea sufle- 
tului bolnavului. Morţii îi dau voie să aducă sufletul înapoi pe pă- 
mînt, în schimbul promisiunii de a le dărui o cămaşă ori alte lucruri ; 
uneori, cererea este făcută prin mijloace mai violente. Cînd se tre- 
zeşte din extaz, şamanul ţine sufletul bolnavului strîns în pumn şi 
i-I pune înapoi în trup prin urechea dreaptă. 8 

La şamanii ostiaci din Irtîş, tehnica este mult diferită. Chemat 
într-o casă, şamanul afumă şi îi închină o ţesătură lut Sanke, Fiinţa 
Cerească Supremă. (Sensul iniţial al lui sănke era „luminos, strălu- 
citor; lumină"; cf. Karjalainen, D, p. 260). După ce a postit toată ziua, 
şamanul face baie, mănîncă trei sau şapte ciuperci şi se culcă, Se tre- 
zeşte brusc, după cîteva ore, şi spune tremurînd tot ceea ce spiritele 
i-au dezvăluit prin „trimisul" lor: spiritul căruia îi va fi adusă jertfa, 
omul care a stricat norocul la vînătoare etc. Şamanul cade apoi într-un 
somn adînc, iar în dimineaţa următoare, se fac sacrificiile cerute. 9 



7 CASTAGNfi, „Magie et exorcismc chez Ies Kazak-Kirghizes", pp. 68 şi urm., 
90 şi urm., 101 şi urni., 125 şi urm. Cf de asemenea MIKHAILOWSKI, p. 98 : şamanul 
călăreşte multă vreme prin stepă, iar la întoarcere îl loveşte pe bolnav cu biciui. 

* K. F. KARJALAINEN. Die Reiigion der Jugra-Vdlker, voi. III, p. 305. Sc recurge 
la aceleaşi mijloace pentru a ajunge la extaz (toba, chitara), atunci cina sc şamanizeaza 
pentru vînătoare sau pentru aflarea jertfelor pe care le doresc zeii (ibid., p. 306). Sn 
legătură cu căutarea sufletului, vezi ibid.. voi. I, p. 31. 

9 KARJALAINEN, IU, p. 306. Un obicei asemănător este atestat la populaţia tsingala 
(ostiaci): i sc aduc jertfe lui Sănke, şamanul mănîncă trei ciuperci şi cade în tramă. 
Şamanele folosesc şi ele mijloace asemănătoare: ajung la extaz printr-o intoxicaţie 
cu ciuperci, merg la Sanke şi arată prin cîntece ceea ce au aflat chiar de la Fiinţa Su- 
premă (ibid. t p. 307). Cf. de asemenea JOCHELSON, The Koryak. voi. ti, pp. 582-583- 

Extazul prin intoxicaţia cu ciuperci este cunoscut în întreaga 
Siberie. In alte regiuni ale globului, extazul se obţine prin narcotice 
sau prin tutun; va trebui să mai revenim asupra problemei valenţelor 
mistice ale substanţelor toxice. Să reţinem, deocamdată, cîteva 
anomalii în ritul pe care l-am descris mai sus : i se dăruieşte o ţesă- 
tură Fiinţei Supreme, dar comunicarea se face cu Spiritele şi tot lor 
li se aduc jertfe; extazul şamanic este obţinut prin intoxicaţia cu 
ciuperci, mijloc care le îngăduie, de altfel, si samanelor să cadă în 
transe asemănătoare, cu deosebirea că ele se adresează direct zeului 
ceresc Sănke. Aceste contradicţii dovedesc existenţa unor trăsături 
hibride în ideologia subiacentă tehnicilor extazului. Aşa cum a ob- 
servat Karjalainen (III, pp. 315 şi urm.), acest tip de şamanism ugric 
pare destul de recent şi este probabil de împrumut. 

La ostiaci-vasiugani, tehnica şamanică este mult mai complicată. 
Dacă sufletul bolnavului a fost răpit de un mort, şamanul trimite în 
căutarea lui unul dintre spiritele ajutătoare. Acesta ia înfăţişarea unui 
mort şi coboară în Infern. Aici, îhtîlnindu-1 pe răpitor, scoate deodată 
din sîn un spirit cu înfăţişarea unui urs: mortului i se face frică şi 
îi dă drumul sufletului, pe care îl ţinea în gură sau în pumn. Spiritul 
ajutător îl prinde şi îl aduce stăpînului său, pe pămînt. în tot acest 
timp, şamanul cîntă la chitară şi povesteşte peripeţiile trimisului său. 
Dacă sufletul bolnavului a fost răpit de un spirit rău, şamanul însuşi 
este nevoit să plece în călătorie pentru a-1 elibera, ceea ce este mult 
mai greu (Karjalainen, III, pp. 308 şi urm.). 

Tot la vasiugani, se mai şamamzează si astfel : şamanul se asază 
în colţul cel mai întunecos al casei şi începe să cînte la chitară. Ţine 
în mina stîngă un soi de lingură care slujeşte, de altfel, ca mijloc de 
divinaţie. îşi cheamă apoi spiritele ajutătoare, care sînt în număr de 
şapte. Are un sol puternic, „Femeia-aspră-cu-toiag", pe care o 
trimite, în zbor, să-i adune ajutoarele. Unul cîte unul, aceştia se înfă- 
ţişează dinaintea şamanului, care începe să le povestească peripe- 
ţiile, în cîntece. „Din ţinuturile cereşti ale lui May-junk-han, sosesc 
la mine fiicele lui Măy-junk-han: le aud cum vin din cele şapte 
ţinuturi ale Pămîntului, aud cum Fiara-cea-păroasă-de-pe-Pămîntul- 
Mare (=Ursul) vine din rjrimul ţinut de sub pămînt şi atinge apa din 
cel de-al doilea ţinut." (în acest moment începe să mişte lingura.) 
In acelaşi fel descrie sosirea spiritelor din al doilea, apoi din al treilea 
ţinut subpămîntean, şi tot aşa, pînă la al şaselea, fiecare nouă sosire 
fiind vestită de lingură. Apoi, spiritele din diferitele regiuni cereşti 
se prezintă. Sînt numite, unul cîte unul din toate direcţiile: „ din 

regiunea cerească a renilor-samoiezi, din regiunea cerească a po- 
poarelor nordului, din cetatea prinţilor spiritelor samoiezilor cu so- 
ţiile lor ctc., etc." Urmează un dialog între toate aceste spirite - care 
vorbesc prin gura şamanului - şi şaman. Operaţiunea ţine o seară 
întreaga. 

în a doua seară are loc călătoria extatică a şamanului, însoţit de 
spiritele ajutătoare. Cei de faţă sînt informaţi în amănunt despre 
peripeţiile acestei călătorii lungi şi primejdioase, care seamănă întru 
totul eu călătoria tăcută de şaman pentru a duce în cer sufletul calului 
sacrificat (Karjaiainen, ibid., pp. 310-317). Nu este vorba de o 
„posedare" a şamanului de către spiritele ajutătoare. Cum observă 
Karjaiainen (p. 3 1 8), acestea îi şoptesc şamanului la ureche, întocmai 
precum „păsările" îi inspiră pe barzii epici. „Suflul spiritelor intră 
în magician", spun ostiacii din nord; suflul lor îl „atinge" pe şaman, 
afirmă vogulii (ibid.). 

La ugrici, extazul şamanic este mai puţin o transă şi mai mult 
o „stare de inspiraţie"; şamanul vede şi aude spiritele; nu mai este 
el însuşi, deoarece călătoreşte în extaz prin ţinuturi îndepărtate, dar 
nu este inconştient. Este un vizionar şi un inspirat. Experienţa fun- 
damentală este totuşi experienţă extatică, iar principalul mijloc de 
a o dobîndi rămîne, ca în atîtea alte regiuni, muzica magico-reli- 
gioasă. Intoxicaţia cu ciuperci înlesneşte şi ea contactul cu spiritele, 
deşt într-un fel pasiv şi brutal. Dar, cum am remarcat, această tehnică 
şamanică pare tîrzie şi împrumutată. Intoxicaţia reproduce în chip 
mecanic şi subversiv „extazul" şi „ieşirea din sine", încereînd să imite 
un model care îi este anterior şi care ţine de un alt plan de referinţe. 

La ostiacii de pe Ienisei, vindecarea cuprinde două călătorii exta- 
tice: prima constituie mai curind o prospecţie rapidă şi numai în 
timpul celei de-a doua, care se încheie prin transă, şamanul pătrunde 
adînc în lumea cealaltă. Şedinţa începe ca de obicei, cu chemarea 
spiritelor introduse, unul cîte unui, în toba. în acest timp, şamanul 
cîntă şi dansează. Cînd sosesc spiritele, începe să sară în sus, ceea 
ce înseamnă că s-a desprins de pămînt şi se înalţă spre nori. La un 
moment dat strigă: „Mă aflu foarte sus şi văd rîul Ienisei pe o sută 
de verste ! li întîlneşte în cale alte spirite şi le povesteşte celor de faţă 
tot ceea ce vede. Apoi i se adresează spiritului ajutător care îl poartă 
în văzduh, strigînd : „ O, musculiţa mea, du-mă mai sus, vreau să 
văd mai departe !..." Ceva mai tîrziu, şamanul, înconjurat de spirite, 
se întoarce la iurta. După cît se pare, nu a găsit sufletul bolnavului, 
ori 1-a văzut foarte departe, pe tărîmul morţilor. Pentru a-l ajunge 



ŞAMANISMUL ÎN ASIA CENTRALA ŞI SEPTENTRIONALĂ 213 



din urmă, şamanul începe din nou 

purtat de spirite, iese din trup şi pătrunde dincolo, de unde se în- 
toarce în cele din urmă cu sufletul bolnavului. 10 

în ceea ce priveşte şamanismul lapon, ne vom mărgini să-I amin- 
tim, pentru că a dispărut încă din secolul al XVIII-lea şi, mai mult, 
influenţele mitologiei scandinave şi ale creştinismului - care pot fi 
găsite în tradiţiile religioase lapone - ne impuneau să includem stu- 
dierea sa în cadrul istoriei religioase a Europei. După autorii din 
secolul al XVII-lea, confirmaţi de folclor, şamanii laponi practicau 
şedinţele în pielea goală, ca şi alte populaţii arctice, şi ajungeau la 
adevărate transe cataleptice în timpul cărora sufletul cobora în In- 
fern pentru a-i însoţi pe morţi sau pentru a căuta sufletele bolna- 
vilor. 1 1 Coborîrea îh Ţinutul Umbrelor începea cu o călătorie extatică 
spre un Munte 12 , ca la altaici; după cum se ştie, Muntele simboli- 
zează Axul Cosmic, aflîndu-se, prin urmare, în „Centrul Lumii". In 
zilele noastre, magicienii laponi îşi mai aduc încă aminte de minunile 
pe care le făceau strămoşii lor, care puteau zbura prin văzduh şi 
altele. 13 Şedinţa cuprindea cîntece şi invocări ale spiritelor; toba - 
care, cum am văzut, era împodobită cu desene asemănătoare celor 
de pe tobele altaice - juca un rol însemnat în realizarea transei. 14 
S-a încercat explicarea scandinavului seidhr printr-un împrumut de 

10 OHLMARKS, Studieri zum Problem des Schamanismus, p. 184, citat din V. I. 
ANOHIN, Ocerki şamanstva u ieniseiskih ostiakov. St. Petersburg, 1914. pp, 28-31; 
cf. de asemenea B. D. ŞIMKIN, „A Sketch of the Ket, or Yenissei Ostyak", pp. 169 
şi urm. în legătură cu tot ceea ce ţine de istoria culturală a acestui popor, cf. Kai 
DONNER, „Beitrâge zur Frage nach dem Ursprung der Xennissej-Ostjaken". Cu privire 
la şamanismul la sotoţii din ţinutul Icnise i, vezi V. DldSZEGI. „Der Werdegang zum 
Schamanen bei den nordostlichen Sojoten", în Acta ethnographica, VIII, Budapesta, 
1959, pp. 269-291 ; id., „Tu va Shamanism*\ în Acta ethnographica, XI, Budapesta, 
1962, pp. 143-190. 

1 1 Cf. OHLMARKS, Studieri zum Problem des Schamanismus* pp. 34, 50, 5 1 , 1 76 
şi urm. (coborîrea în Infern), 302 şi urm., 312 şi urm. 

12 H. R. ELLI5, The Road to Hei: a Study of the Conception of the Dead in Oid Norse 
Literature t Cambridge, (943, p. 90. 

13 OHLMARKS, op. cit. 

14 Cf MIKHAILOWSKI, „Shamanism in Siberia*', pp. 144 şi urm. Cu privire la 
divinaţia cu ajutorul tobei, cf. ibid . do. 148-149. în legătură cu magicianul lapon 

din zilele noastre şi cu folclorul pe această temă, vezi T. 1. ITKONEN, Heidnische 
Retigion und spăterer Aberglaube heidenfimischen Lappen, pp. 1 16 şi urm.; în legă- 
tură cu riturile de vindecare magică, cf J. QUIGSTAD, Lappische Heilkunde, Oslo, 
1932; R- KARSTEN, The Religion of the Samek, pp. 68 şi urm. 

la şamanismul lapon. 15 Dar, cum vom avea prilejul să vedem în cele 
ce urmează, religia vechilor germani mai păstra încă destule ele- 
mente care ar putea fi socotite „ şaman ice u pentru a nu mai fi nece- 
sar să recurgem la influenţele magiei lapone, 16 



ŞEDINŢELE LA OSTIACI, IURACI ŞI SAMODEZI 



Cîntecele rituale ale şamanilor ostiaci şi iurak-sarnoiezi, înregis- 
trate de Tretiakov în timpul şedinţelor de vindecare, povestesc în 



15 J. FRTrZNER (Lappernes Hedenskap og Troldăomskunsi), încă din 1877, şi mai 
ROMBÂCK {Sejd. Texistudier i nordisk religionshistoria, Stockholm şi Copen- 
haga, 1935); vezi discuţia pe marginea acestei teze în OHLMARKS, Studien, pp. 3 10-350. 

16 Şamanismul maghiar a trezit interesul psihanalistului şi etnologului G6za 
R6HEIM, care a publicat, cu doi ani înainte de a muri, „Hungarian Shamanism" ; pro- 
blema este abordată şi în lucrarea sa postumă, „Hungarian and Vogul Mythology", 
Monographs of the American Ethnofogical Society > XXIII, New York, 1954: vezi mai 
ales pp. 8 şi urm., 48 şi urm., 61 şi urm. Râheim consideră evidentă originea asia- 
tică a şamanismului maghiar. „în chip destul de straniu, există asemănări izbitoare 
cu samoiezii, mongoloizii (buriaţi), triburile turcice orientale şi laponii, nu însă şi 
cu ugricii (vogul i şi ostiaci), care sînt totuşi verii primari al ungurilor" („Hungarian 
Shamanism", p. 162). Ca orice psihanalist care se respectă, Rdheim nu putea rezista 
tentaţiei de a da o explicaţie freudîană zborului şi ascensiunii şamanice: „.„ un vis 
de zbor este un vis de erecţie (ceea ce înseamnă că) în acest fel de vise, corpul repre- 
zintă penisul. Concluzia noastră ipotetică este că visul de zbor este elementul central 
al şamanismului" (sublinierea lui Roheim)" Ubtd, y p. 154). R6heim susţine că „nu există 
nici o dovadă directă a faptului că tâltos (şamanul maghiar) cade în transă" (ibid., 
p. 147). Afirmaţia este contrazisă direct de DI6SZEGI, în studiul intitulat „Die Ubeneste 
des Schamanismus in der ungarischen Volkskultur", în Acta ethnographica, VII, 
Budapesta, 1958, pp. 97-135 (pp. 122 şi urm.). în acest articol, Didszegi rezumă 
volumul bogat documentat şi care tratează aceeaşi problema, publicat în limba ma- 
ghiară (A sâmânhit emlâki a magyar ntpi muveltsegben, Buc 
arata cît de mult ; 



(tâltos) de figurile, în 

nătoare, din ţările vecine cu Ungaria, adică de solomonarul român, de planetnik-\i\ 
polonez, de garabancias de la sîrbi şi de la croaţi. Tâltos este singurul care trăieşte 
experienţa unei „boli şamanice" („Die Ubsrreste", pp. 98 şi urm.), a „somnului de veci" 
(adică a morţii rituale) sau a „sfîrtecării iniţiatice" (ibid.> pp. 103 şi urm., 106 şi urm.); 
doar tâltos este supus unei iniţieri, are un costum special şi o tobă şi intră în extaz 
{ibid. % pp. 1 12 şi urm., 1 15 şi urm., 122 şi urm.). Cum toate aceste elemente se regă- 
sesc la popoarele turcice, fmo-ugrice şi siberiene, autorul conchide că şamanismul 
reprezintă un element magico-religios care aparţine culturii originare a ungurilor. 
Ungurii au adus şamanismul cînd au venit din Asia, stabilind u-se pe teritoriul unde 
locuiesc astăzi. (într-un studiu cu privire la extazul şamanului maghiar, Janos BALÂSZ 
insistă asupra experienţei „căldurii magice"; c/. „A magyar sârnăn r6 vuiete" (rezumat 
în germană „Die Ekstase des ungarischen Schamanen"), în Ethnographia, LXV, 3-4, 
1954, pp. 416-440.) 

amănunt călătoria extatică făcută în folosul bolnavului. Aceste cîn- 
tece au dobîndit însă o anumită autonomie faţă de vindecarea pro- 
priu-zisă: şamanul îşi proslăveşte propria călătorie în cerul cel mai 
înalt şi pe celălalt tărîm, impresia fiind că scopul principal al unei 
asemenea călătorii extatice - căutarea sufletului bolnavului - a tre- 
cut pe planul al doilea, dacă nu cumva a fost chiar uitat, pentru că 
obiectul cîntecului este legat mai curînd de propriile experienţe 
extatice ale şamanului ; nu este greu de recunoscut în astfel de întîm- 
plări repetarea unui model exemplar, şi anume cel al călătoriei ini- 
ţiatice a şamanului în Infern şi al înălţării sale la Cer. 

într-adevăr, şamanul povesteşte cum se înalţă la Cer cu ajuto- 
rul unei frînghii coborite anume pentru el şi cum împinge stelele care 
îi stau în cale. în cer, şamanul se plimbă cu o barcă, apoi coboară 
pe Părnînt pe apa unui riu, cu o asemenea iuţeală încît vîntul trece 
prin el. Cu ajutorul demonilor înaripaţi, pătrunde sub părnînt, unde 
este atît de frig, încît trebuie să ceară o manta de la spiritul întune- 
ricului, Ama, ori de la spiritul mamei sale. (în acest punct al poves- 
tirii, cineva dintre cei de faţa îi aruncă o manta pe umeri.) In cele 
din urmă, şamanul se întoarce pe părnînt şi vorbeşte cu fiecare dintre 
cei de faţă despre viitor, spunîndu-i bolnavului că demonul care i-a 
pricinuit boala a fost alungat. 17 

Putem vedea că nu mai este vorba de un extaz şamanic, care 
cuprinde înălţarea şi coborîrea concretă, ci de o povestire plină de 
amintiri mitologice, avînd ca punct de plecare o experienţă trăită cu 
mult înainte de momentul vindecării. Şamanii tazcvski ost iaci şi 
iuraci vorbesc despre zborul lor miraculos printre trandafiri înflo- 
riţi ; se înalţă atît de sus în Cer, încît văd tundra la o depărtare de 
şapte verste; departe de tot, zăresc locul unde antecesorii lor şi-au 
făcut odinioară tobele. (De fapt, zăresc „Centrul Lumii 4 *.) Ajung 
pînă la urmă în Cer şi, după numeroase peripeţii, pătrund într-o co- 
libă de fier unde adorm, înconjuraţi de nori purpurii. Pentru a coborî 
pe Părnînt, merg pe firul unui riu : cîntecul se încheie printr-un imn 
de adoraţie, adresat tuturor divinităţilor, începînd cu Zeul Cerului 
(Mikhailowski, p. 67). 

De multe ori, călătoria extatică se împlineşte prin viziune: şa- 
manul vede spiritele sale ajutătoare, sub înfăţişarea unor reni, 



17 P- 1. TRETIAKOV, Turuhanskii Krai, ego priroda ijiteii, St Petcrsburg, 1871. 
pp. 217 şi urm.; MIKHAILOWSKI, pp. 67 şi urm.; ŞIMKJN, pp. 169 şt urm. 

pătrunzînd în celelalte lumi şi le cîntă peripeţiile. 18 La şamanii 
samoiezi, spiritele ajutătoare îndeplinesc o funcţie mai „religioasă" 
decît la alte populaţii siberiene* înainte de a începe o vindecare, 
şamanul intră în contact cu spiritele, pentru a afla pricina bolii : dacă 
boala a fost trimisă de Num, Zeul suprem, şamanul refuză s-o vin- 
dece, şi atunci spiritele sînt cele care urcă la Cer pentru a cere aju- 
torul lui Num. 19 Aceasta nu înseamnă că toţi şamanii samoiezi sînt 
„buni**; cu toate că deosebirea dintre şamanii „albi" şi şamanii 
„negri" nu este cunoscută, se ştie că unii practică şi magia neagră 
şi fac rău (Mikhailowski, p. 144). 

După descrierile şedinţelor şamanice de care dispunem, călătoria 
extatică este fie „cîntată", fie făcută de spiritele ajutătoare, în numele 
şamanului. Uneori, dialogul cu spiritele îi este de-ajuns şamanului 
pentru a afla „voinţa zeilor". Avem drept mărturie şedinţa la care 
a luat parte Castren la samoiezii din Timsk şi pe care a descris-o 
astfel : cei de faţă se aduna în jurul şamanului, avînd grijă să nu stea 
în dreptul porţii, la care şamanul priveşte fix* Ţine în mîna stingă 
un toiag avînd la un capăt semne şi figurine misterioase. în dreapta 
ţine doua săgeţi cu vîrful îndreptat în sus : în vîrful fiecăreia se află 
cîte un clopoţel. Şedinţa începe printr-un cîntec pe care şamanul îl 
cîntă singur, acompaniindu-se cu cele două săgeţi cu clopoţei, cu 
care loveşte ritmic toiagul. Este invocarea spiritelor. îndată ce spiri- 
tele sosesc, şamanul se ridică şi începe să danseze, cu mişcări pe cît 
de complicate, pe atît de ingenioase. Continuă să cînte şi să lovească 
toiagul. Reproduce, cîntînd, dialogul cu spiritele, iar intensitatea cîn- 
tului creşte o dată cu interesul dramatic al conversaţiei. Cînd cîntecul 
ajunge la paroxism, cei de faţă încep să cînte în cor. După ce pri- 
meşte de la spirite răspunsuri la toate întrebările, şamanul se opreşte 
şi le împărtăşeşte celor de faţă voinţa zeilor (Castren, op. cit. t 
pp. 172 şi urm.). 



18 LEHTISALO, Entwurf einer Mythologie der Jurak-Samojeden, pp. 153 şi urm. 

19 A. CASTRON, Nordische Reisen und Forschungen. II : Reiseberkhte und Briefe 
aus den Jahren 1845-1849 (herausgegeben von A. Schiefner), SL Petersburg, 1856» 
pp. 194 şi urm.; cu privire la şamanismul samoied. c/ de asemenea W. SCHMIDT, Der 
Ursprung, O» pp, 364-566. V. DltiSZEGI, „Ctenkmiiler der sarnojedischen Kultur in Scha- 
manismus des oslsajanischen V61ker'\ Acta ethwgraphka, XH, 1963, pp. 139-178 ; 
P. HAJDTJ, „Von der Klassifikation der sarnojedischen Schamanen", în V. DI6SZEGI, 
ed., Glaubenswelt und FoMore der sibirischen Volker, Budapesta, 1 963, pp. 16 1 - 1 90, 

Există, fireşte, mari şamani care fac în transă călătoria extatică 
în căutarea sufletului bolnavului: aşa spune şamanul iurak-samoied 
Ganikka, observat de Lehtisalo (Entwurf, pp. 153 şi urm.). Dar, pe 
tîngă aceştia, mai există un număr considerabil de „vizionari", care 
primesc sfaturile zeilor şi ale spiritelor în vis (ibid., p. 145) sau care 
recurg la intoxicaţia cu ciuperci pentru a afla, de pildă, cum se poate 
face o vindecare (îbid,, pp. 164 şi urm.)- In orice caz» impresia este 
că adevăratele transe şamanice sînt mai degrabă rare şi că majoritatea 
şedinţelor nu cuprind decît o singură călătorie extatică făcută de 
spirite sau povestirea fabuloasă a unor peripeţii al căror prototip 
mitologic este bine cunoscut. 20 

Şamanii samoiezi practică şi divinaţia cu ajutorul unui toiag pe 
care se află anumite semne şi care se aruncă în văzduh: viitorul se 
citeşte în poziţia toiagului căzut la pămînt. Ei trec şi prin încercări 
tipic şamanice : se lasă legaţi, cheamă spiritele (ale căror glasuri de 
animale se aud îndată în iurtă) iar la încheierea şedinţei sînt găsiţi 
cu legăturile desfăcute. Se taie cu cuţitele şi se lovesc puternic în 
cap (cf. de exemplu Mikhailowski, p. 66). Vom întîlni mereu, în 
legătură cu şamanii altor populaţii siberiene şi chiar la popoarele 
non-asiatice, aceleaşi elemente, care ţin oarecum de fachirism. Toate 
acestea nu sînt, pentru şaman, un simplu joc cu care să se laude sau 
să-şi sporească autoritatea. „Miracolele" sînt organic legate de şe- 
dinţa şamanică: este vorba, de fapt, de dobîndirea unei stări secunde, 
care se defineşte prin abolirea condiţiei profane. Şamanul justifică 
autenticitatea experienţei sale prin „miracolele** pe care aceasta le 
înlesneşte. 

ŞAMANISMUL LA IAKUŢI ŞI LA DOLGANI 

La iakuţi şi la dolgani, şedinţa şamanică se desfăşoară, de obicei, 
în patru etape: L invocarea spiritelor ajutătoare; 2. descoperirea cau- 
zei răului, cel mai adesea un spirit rău care a răpit sufletul bolnavului 
sau i-a intrat în trup; 3. alungarea spiritului rău prin ameninţări, 



20 Pentru complexul cultural samoied» cf. Kai DONNER, „Zu der ăltesten Beriih- 
rung zwischen Samojeden und Turken", Journal de la Societe Finno-Ougrîenne, voi. 40, 
nr. 1, 1924, pp. 1-24; A. GAHS, Kopf-, Schadel- und Langknochenopfer bei Rentier- 
volkem", pp. 238 şi urm.; W, SCHMIDT. Der Ursprung, IU, pp. 334 şi urm. 

zgomote etc. şi în sfîrşit 4. înălţarea şamanului la cer. 21 „Cel mai 
greu este să descoperi cauzele boi ii, să afli ce spirit îl tulbură pe 
bolnav, de unde vine, care este locul său în ierarhie şi cît este de pu- 
ternic. Prin urmare, ceremonia cuprinde întotdeauna două părţi ; mai 
întîi sînt chemate spiritele protectoare, din cer, li se cere sprijinul 
pentru aflarea cauzelor nenorocirii, după care vine lupta împotriva 
spiritului rău sau a lui iior" Urmează, întotdeauna, călătoria la Cer. 22 
Lupta cu spiritele rele este primejdioasă, iar şamanul este pînă la 
urmă secătuit de puteri. „Sîntem cu toţii sortiţi să ajungem în puterea 
spiritelor, îi spunea lui Sieroszewski şamanul Tuspiit; spiritele ne duş- 
mănesc, pentru că îi ajutăm pe oameni..." (op. cit., p. 325). într-ade- 
văr, de foarte multe ori, pentru a scoate spiritele din bolnav, şamanul 
este nevoit să le aducă în trupul său; facînd acest lucru, se luptă şi 
suferă mai mult decît bolnavul însuşi (Harva, op. cit., pp. 545-546). 

Iată descrierea clasică a unei şedinţe la iakuţi, făcută de Siero- 
szewski. Şedinţa are loc seara, în iurtă, vecinii fiind invitaţi să ia 
parte. „Uneori, stăpînul casei face două noduri din două curele 
zdravene: şamanul şi le leagă de braţe, iar ceilalţi le apucă de capete, 
pentru a-1 ţine pe loc dacă spiritele ar încerca să-1 răpească/' 23 
Şamanul stă cu ochii aţintiţi în focul din vatră * ; cască, sughiţe, este 
cuprins din cînd în cînd de un tremur nervos, îşi pune costumul şi 
începe să fumeze. Bate toba, dar foarte încet Ceva mai tîrziu, se face 
palid, îi cade capul cu bărbia în piept, i se închid ochii pe jumătate. 



In mijlocul iurtei se întinde o piele de iapă albă. Şamanul bea apă 
proaspătă şi se lasă pe vine în cele patru puncte cardinale, seu ipînd 
apa la dreapta şi la stingă. In iurtă domneşte o linişte deplina. Aju- 
torul şamanului aruncă în foc cîteva fire de păr de cal, peste care 
presară cenuşă. Atunci se lasă un întuneric de nepătruns. Şamanul 
se aşaza pe pielea de iapă şi visează, cu faţa spre miazăzi. Nimeni 
nu mai respiră. 



21 HAR VA, Die religiosen Vorsteltungen, p. 545, după VITAŞEVSKI ; JOCHELSON, 
The Yakut, pp. 120 şi urm. 

22 S1ERGSZEWSK1, „Du chamanisme d'apres Ies croyances des yakoutes", p. 324. 
Contradicţia dintre afirmaţiile lui Vitasevski (şedinţă în patru etape) şi ale lui Siero- 
szewski („două părţi", urmate de călătoria în cer) nu este decît aparentă: în realitate, 
amîndoi spun acelaşi lucru. 

23 SIEROSZEWSKI, p. 326. Obiceiul se întîlneşte la mai multe populaţii siberiene 
şi arctice, cu toate că are semnificaţii diferite. Uneori, şamanul este legat, ca să nu-si 
ia zborul; dimpotrivă, ta samoiezi şi la eschimoşi, şamanul se lasă legat pentru a-şi 
dovedi puterile magice, deoarece, în timpul şedinţei, izbuteşte pînă la urmă să se 
dezlege, „eu ajutorul spiritelor". 

„Deodată se aude, nu se ştie unde, un ţipăt ascuţit, intermitent, 
pătrunzător ca scrîşnetul oţelului, apoi se lasă din nou liniştea. Pe 
urmă se aude iar un ţipăt; cînd de sus, eînd de jos, cînd din faţă, cînd 
din spatele şamanului se aud zgomote ciudate: căscaturi nervoase, 
înfricoşătoare, sughiţuri nestăpînite; parcă ar fi ţipătul nagîţului, 
amestecat cu croncănitul şoimului, întrerupt de şuieratul becaţei: 
şamanul ţipă astfel, schimbîndu-şi mereu vocea. 4 ' 

Dintr-o dată, se opreşte: din nou se lasă liniştea, doar că se mai 
aude un bîzîit slab, ca de ţînţar. Şamanul porneşte să bată toba. Mur- 
mură un cîntec. Şi cîntecul, şi bătăile tobei sînt din ce în ce mai pu- 
ternice, „Se aude croncănitul vulturilor, amestecat cu ţipetele nagîţilor, 
glasurile ascuţite ale becaţelor şi refrenul cucului," Muzica atinge 
paroxismul, apoi se întrerupe brusc. Nu se mai aude decît bîzîitul ţîn- 
ţarilor. Alternanţa ţipetelor de păsări şi a tăcerilor se repetă de mai multe 
ori. în cele din urmă, şamanul schimbă ritmul tobei şi îşi cîntă imnul. 

„Taurul puternic al pămîntului, calul stepei, 

Taurul cel puternic a mugit! 

Calul stepei a fremătat ! 

Sînt deasupra voastră, a tuturor, sînt om ! 

Sînt omul înzestrat cu toate darurile! 

Sînt omul creat de Domnul Nemărginirii ! 

Vino, o, cal de stepă, şi spune! 

Ieşi, taur minunat al Universului, şi răspunde! 

O, Domn puternic, porunceşte!.., etc, etc. 

O, Doamnă Mamă a mea, arată-mi greşelile mele şi căile 

Pe care le am de urmat! Zboară dinaintea mea, pe drumul cel lat; 

Pregăteşte-mi drumul! 

O, spirite ale Soarelui, care rămîneţi la miazăzi pe cele noua dea- 
luri împădurite, o, Mame de lumină, voi ce cunoaşteţi gelozia, vă 
implor: fie ca cele trei umbre ale voastre să rămînă sus, sus de tot ! 
Iar tu, la Apus, pe muntele tău, o, Doamne Strămoş al meu cu putere 
de temut, cu gîtul vînjos, fii cu mine!" etc. 

Muzica, din ce în ce mai puternică, atinge paroxismul. Şamanul 
invocă apoi ajutorul lui âmâgât şi al spiritelor, care nu se grăbesc 
să asculte: şamanul le roagă, ele întîrzie. Cei de faţă lovesc atunci 
deasupra lui nişte fiare, murmurind: „Răsună fierul cel tare - se ros- 
togolesc norii capricioşi, mulţi nori s-au ridicat!** 

La sosirea lui âmâgât, şamanul începe să sară, facînd mişcări iuţi 
şi violente. După aceea se aşază în mijlocul iurtei, focul este din nou 

aprins, iar şamanul bate iarăşi toba si dansează. Sare în sus, la o 
înălţime care atinge uneori şase picioare. 24 Strigă, în delir. „Se 
opreşte din nou: intonează cu o voce gravă şi joasă un imn solemn/* 
Urmează un dans uşor, în timpul căruia cîntă într-un fel mai curînd 
ironic sau, dimpotrivă, răuvoitor: depinde de fiinţele a căror voce 
o imită. în cele din urmă, se apropie de bolnav şi sileşte cauza bolii 
să plece; „sau scoate răul, îl duce în mijlocul încăperii şi, fără să-şi 
întrerupă blestemele, îl alungă, îl scuipă din gură, îl loveşte cu pi- 
ciorul, îl alungă cu mîna, suflînd peste el". 25 

Aici începe călătoria extatică a şamanului, care trebuie să înso- 
ţească în cer sufletul animalului sacrificat, Afară, lîngă iurtă, sînt 
înfipţi trei copaci fără crengi: cel din mijloc este un mesteacăn, în 
vîrfui căruia se pune un alcion mort. La răsărit de mesteacăn se aşază 
un ţăruş cu un craniu de cal înfipt în el. Cei trei copaci sînt legaţi 
între ei cu o frînghie subţire, din păr de cai. între copaci şi iurtă se 
pune o măsuţă, iar pe măsuţă, un ulcior cu rachiu. Şamanul începe 
să facă mişcări care imită zborul păsărilor. încetul cu încetul, se 
înalţă la cer. Drumul are nouă opriri, de fiecare data şamanul facînd 
ofrande spiritului local. La întoarcerea din călătoria extatică, şamanul 
cere să fie „purificat" cu foc (cărbuni aprinşi) pe o parte a trupului 
(picior, coapsă etc.). 26 

Bineînţeles, şedinţa şamanică iakută are numeroase variante. Iată 
cum descrie Sieroszewski călătoria în cer, „ Atunci se rînduiesc cu 
grijă brazi mici, aleşi dinainte, de care se agaţă ghirlande împletite 
din coame de cai albi (şamanii nu folosesc altfel de cai) ; apoi se înfig 
trei ţăruşi, în ordine, avînd în vîrf cîte un chip de pasăre: primul are 
un dksdkju cu două capete, al doilea un grana nur (kugos) sau un 

24 Fireşte, este vorba de o „înălţare" extatică la Cer. Şamanii eschimoşi habakuk 
încearcă şi ei să ajungă la cer, facînd sărituri rituale în sus (RASMUSSEN, citat de 
OHLMARKS, Studien, p, 131). La tribul menri din Kelantan, vracii sar în sus cîntînd 
şi aruneînd o oglindă sau un colier spre Karei, zeul suprem (Ivor EVANS, Schebesta 
on the Sacerdo-Therapy of the Semattg, p. 120). 

25 SIEROSZEWSKI, „Du chamanisme'', pp. 326-330, Unii savanţi şi-au exprimat 
îndoiala cu privire la autenticitatea textelor liturgice înregistrate de SIEROSZEWSKI; 
cf. JOCHELSON, The Yakul. p. 122. 

26 HARVA, op. cit., p, 547. Sensul ritului nu este foarte clar. Kai DONNBR spune 
ca şi la samoiezi, şamanul este purificat cu jăratic la sfîrşitul şedinţei (HARVA, ibid.). 
Se pare că este purificată acea parte a corpului pe unde au fost „ supte" spiritele rele 
care îl chinuiau pe bolnav : de ce se face atunci purificarea şamanului la întoarcerea 
din călătoria cerească?... Nu cumva este vorba, de fapt, de vechiul rit şamanic al „jo- 
cului cu focul ?" (vezi mai jos, pp. 430 şi urm.). 

corb, al treilea un cuc (kogo), De ultimul ţăruş se leagă animalul care 
urmează să fie sacrificat. O frînghie legată sus reprezintă drumul 
spre cer pe care vor zbura păsările şt pe care o va urma animalul" 
(Sieroszewski, ibid., p. 332). 

La fiecare oprire (oloh), şamanul se aşază şi se odihneşte; cînd 
se ridică, înseamnă că porneşte din nou la drum. Pentru a mima 
călătoria, face mişcări de dans şi gesturi care sugerează zborul de 
pasăre: „Dansul exprimă întotdeauna o călătorie în văzduh, în to- 
vărăşia spiritelor; cînd însoţeşti animalul ispăşitor, trebuie să dan- 
sezi. Legenda spune că erau odată şamani care zburau într-adevăr 
prin văzduh, iar cei de faţă zăreau un animal plutind printre nori, 
urmat de toba şamanică; şamanul însuşi, în veşminte de fier, încheia 
alaiul." „Toba este calul nostru", spun şamanii (ibid., p. 331 ; vezi 
mai sus, p. 170). 

Pielea, coamele şi copitele animalului sacrificat sînt atîmate în- 
tr-un copac uscat. Sieroszewski a găsit adesea rămăşiţele unor ase- 
menea jertfe în locuri pustii. în apropiere, cîteodată chiar în acelaşi 
copac, „se găseşte un koceai, o săgeată lungă de lemn, înfiptă în 
trunchiul uscat. Săgeata îndeplineşte acelaşi rol ca şi frînghia cu 
smocurile de păr din ceremonia dinainte. Ea arată în ce parte anume 
a cerului trebuie să ajungă victima" (ibid. t pp. 332-333). După ace- 
laşi autor, şamanul smulgea odinioară cu mîinile sale inima anima- 
lului sacrificat si o ridica în sus, spre cer. Apoi îşi mînjea cu sînge 
faţa şi veşmintele, chipul tui âmagat şi figurinele de lemn care întru- 
chipau Spiritele (ibid., p. 333). 27 

în alte părţi se înfig nouă copaci, iar alături, un ţăruş cu o pasăre 
în vîrf. Copacii şi ţăruşul sînt legaţi între ei cu o frînghie care urcă, 
semn al înălţării la Cer (Harva, op. cit., p. 548). Şi la dolgani se în- 
tîlnesc cei nouă copaci, fiecare cu o pasăre de lemn îh vîrf, cu aceeaşi 
semnificaţie: drumul şamanului şi al sufletului animalului sacrificat 
spre Cer. De fapt, şi la dolgani, şamanii trec prin cele 9 ceruri cu 
prilejul vindecării. După spusele lor, la intrarea fiecărui cer se află 
spiritele-paznici, care au sarcina de a veghea zborul şamanului şi de 
a opri spiritele rele. 28 



27 Este vorba, în acest caz, de un sacrificiu foarte amestecat: ofranda simbolică 
a inimii pentru Fiinţa Cerească şt libaţia de sînge pentru puterile „inferioare" (sjaadai 
etc). Acelaşi ritual crud se întîlnesie la şamanii araucani; vezi mai jos, pp. 305. 

28 HARVA, op. cit., p. 549. Vezî alte descrieri ale şedinţei şamanîce iakute la 
J. G. GMEL1K Reise ditreh Sibirien. von dem Jahr 1733 bis 1734, voi. II. Gottingen, 1752, 
pp. 349 şi urm.; V, L. PRJKLOVSK1, „Das Schamancntum der Jakutcn*\ Mîtt. der Wiener 

în această şedinţă şamanică lungă şi plină de mişcare, un singur 
lucru rămîne nelămurit: dacă sufletul bolnavului a fost răpit de 
spiritele rele, de ce şamanul iakut trebuie neapărat sa călătorească 
în cer? Vasiliev a propus următoarea explicaţie: şamanul duce 
sufletul bolnavului în cer pentru al curăţa de murdăria pricinuită 
de spiritele rele (cf. Harva, op. cit., p. 550). La rindul său, Troş- 
ceanski a afirmat că, printre şamanii pe care îi cunoştea, nici unul 
nu făcea călătoria în Infern: pentru vindecare, toţi foloseau doar 
înălţarea la Cer (Harva, p. 551). Iată o dovadă a varietăţii tehnicilor 
şaman ice şi a precarităţii informaţiilor de care dispunem ; coborîrile 
în Infern, mai primejdioase şi mai secrete, erau probabil mai puţin 
accesibile pentru observatorii europeni. Nu există însă nici o umbră 
de îndoială asupra faptului că şamanii iakuţi, sau cel puţin unii dintre 
ei, cunoşteau călătoriile în Infern, deoarece costumul lor cuprinde 
un simbol al „Găurii Pămîntului", numit chiar „Gaura Spiritelor 14 
(ahasî-oiborto\ pe unde şamanii puteau cobori în regiunile inferioare. 
Apoi, şamanul iakut este însoţit în călătoriile extatice de o pasare 
de apă (pescăruş, corlă), care simbolizează tocmai scufundarea în 
mare, adică o coborîre în Infern (Harva, ibid.). în sfîrşit, vocabularul 
tehnic al şamanilor iakuţi foloseşte doi termeni diferiţi pentru a 
desemna direcţiile călătoriei mistice: allara ktrar (spre „spiritele de 
jos") şi tisă ktrar (spre „spiritele de sus"; cf Harva, p. 552). De 
altfel, Vasiliev observase şi el că, la iakuţi şi la dolgani, şamanul 
care caută sufletul răpit de demoni al bolnavului se comportă ca şi 
cum s-ar scufunda, iar tunguşii, ciuccii şi laponii vorbesc, în legătură 
cu transa şamanică, despre „imersiune" (Harva, ibid.). Vom găsi 
acelaşi comportament şi aceeaşi tehnică extatică la şamanii eschi- 
moşi, pentru că numeroase populaţii, cu deosebire cele maritime, 
situează tărîmul celălalt în adîncul mării. 29 



Anthropohgische Gesellschaft. XVIII, Vicna, 1 888, pp. 165-182: este traducerea în 
germană a studiului „O shamanstve u iakutov", apărut în 1886 în Izvestiia Vostodno- 
Sibirskogo Otdela Russkogo Gheograftceskogo Obscestva, XVII, 1-2, Irkuţk, 1886. 
Există, de asemenea, un rezumat englez cuprinzător al masivei lucrări a lui SIERO- 
SZEWSKI, lakuît, St Petersburg, 1896: William G. SUMNER, „The Yakuts. Abridged 
from the Russian of Sieroszewski", Journal of the Anthropohgicat Instituie ofGreaf 
Britain, voi. 31, 1901, pp. 65- 110; paginile 102-108 sînt consacrate şamanismului 
(după lakutf, pp. 621 şi urm.). Cf. W. JOCHELSON, The Yakut. pp. 120 şi urm. (după 
VTTASEVSKI). Vezi discuţia în W. SCHMIDT, Der Ursprung, XI, pp. 322-329; cf. ibid , 
pp. 329-332 cu privire la cura şamanică pentru vindecarea sterilităţii la femei. 

29 însă, după cum vom vedea în cele ce urmează, niciodată numai acolo: unii 
„aleşi" şi „privilegiaţi* 4 ajung, după moarte, în Cer. 

Pentru a înţelege necesitatea călătoriei în Cer a şamanilor iakuţi, 
în timpul vindecării, trebuie să ţinem seama de două lucruri: pe de 
o parte, de starea complexă şi chiar confuză a concepţiilor lor 
religioase şi mitologice, iar pe de altă parte, de prestigiul înălţărilor 
şamanice la Cer, pretutindeni în Siberia şi în Asia Centrală. Cum 
am văzut, acest prestigiu explică de ce şamanul altaic preia pînă la 
urmă unele caracteristici ale tehnicii ascensionale cu prilejul coborîrii 
sale extatice în Infern (tot pentru a elibera sufletul bolnavului de sub 
stăpînirea lui Erlik-Han). 

în ceea ce-i priveşte pe iakuţi, am putea aşadar deduce că lucru- 
rile s-au petrecut cam aşa: pentru că se aduceau animale drept jertfa 
Fiinţelor Cereşti şi se arăta, prin simboluri sensibile (săgeţi, păsări 
de lemn, frînghie urcătoare etc), direcţia pe care avea s-o urmeze 
sufletul victimei, s-a ajuns ca şamanul să fie folosit drept călăuză 
a acestuia în călătoria cerească; iar pentru că şamanul însoţea sufletul 
animalului sacrificat cu prilejul vindecării, s-a crezut că înălţarea 
avea ca scop, în primul rînd, „purificarea** sufletului bolnavului, 
în orice caz, în forma sa actuală, ritualul de vindecare şamanică 
este hibrid; se simte că a suferit influenţa a două tehnici deosebite ; 
l. căutarea sufletului rătăcit al bolnavului sau alungarea spiritelor 
rele şi 2. înălţarea la cer. 

Trebuie să ţinem seama şi de alt lucru : în afara rarelor cazuri de 
„specializare infernală" (coborîri exclusiv în Infern), şamanii sibe- 
rieni sînt în stare atît de înălţări la Cer, cît şi de coborîri în regiunile 
inferioare. Am văzut că această tehnică dublă ţine într-un fel chiar 
de iniţierea lor: într-adevăr, visele iniţiatice ale viitorilor şamani 
cuprind şi coborîri (= suferinţă şi moarte rituală) şi înălţări (= în- 
viere), în acest context, se poate lesne înţelege nevoia şamanului 
iakut, după ce a luptat împotriva spiritelor rele sau după ce a coborît 
în Infern pentru a recupera sufletul bolnavului, de a-şi restabili pro- 
priul echilibru spiritual repetînd înălţarea la Cer. 

Să mai remarcăm că prestigiul şi puterea şamanului decurg 
exclusiv din capacitatea sa extatici Şamanul a înlocuit preotul în 
jertfele oferite Fiinţei Cereşti, dar pentru el, ca şi pentru şamanul 
altaic, această înlocuire a dus la schimbarea structurii înseşi a ritului : 
ofranda a devenit o psihoforie, adică o ceremonie dramatică, bazata 
pe expe**: jnţe extatice. Datorită aceloraşi capacităţi extatice, şama- 
nul poate găsi spiritele rele care au pus stăpmire pe sufletul bol- 
navului şi poate lupta împotriva lor: însă nu se mulţumeşte să le 

alunge, ci le aduce în propriul său trup, le „stăpîneşte", le chinuie 
şi le îndepărtează; toate acestea se explică prin faptul că şamanul 
le împărtăşeşte natura, adică poate să iasă oricînd din trup, ajunge 
la distanţe considerabile, coboară în Infern, se înalţă la Ceruri etc. 
Mobilitatea şi libertatea „spirituală" pe care se întemeiază expe- 
rienţele extatice ale şamanului îl fac în acelaşi timp vulnerabil şi, 
în numeroase rînduri, luptînd cu spiritele rele, ajunge chiar el sub 
stăpînirea lor, adică este pînă la urmă „posedat" cu adevărat. 

ŞEDINŢELE ŞAMANICE LA TUNGUŞI ŞI LA OROCI 

Şamanismul ocupă un loc foarte însemnat în viaţa religioasă a 
tunguşilor. 30 Ne amintim că termenul însuşi de „şaman 4 * este tungus 
(şaman), oricare ar fi originea cuvîntului (vezi mai jos, pp. 450 şt 
urm.). Aşa cum a arătat Şirokogorov şi cum vom mai arăta şi noi 
în cele ce undează, şamanismul tungus, ce. puţin în forma sa actuală, 
a fost puternic influenţat de ideile şi tehnicile sino-lamaiste. De altfel, 
aşa cum am subliniat în repetate rînduri, au fost identificate multe 
influenţe de origine meridională pentru ansamblul şamanismului 
central- asiatic şi siberian. Vom vedea cu alt prilej cum trebuie vă- 
zută expansiunea complexelor culturale meridionale spre nordul şi 
nord-estul Asiei (c/. pp. 453 şi urm.). Oricum, şamanismul tungus 
prezintă astăzi o fizionomie complexă, care cuprinde numeroase 
tradiţii diferite, a căror coexistenţă a produs uneori forme hibride. 
Şi aici se constată o oarecare „decădere" a şamanismului, atestată 
cam peste tot în Asia Septentrională: tunguşii fac comparaţie între 
puterea şi curajul „vechilor şamani" şi bicisnicia şamanilor actuali 
care, în unele regiuni, nu se mai încumetă să facă primejdioasa 
coborîre în Infern. 



30 Cf J. G. GMELIN, Reise durch Sibirien, II, pp. 44-46, 193-195 etc; MIKHAI- 
LOWSK1, pp. 64-65, 97 etc; S. ŞIROKOGOROV , „General Theory of Shamanism 
among the Tungus", Journal of the North-Chtna Branch of the Royal Asiatic Society, 
voi. 54, Şanhai, 1923, pp. 246-249; «f.. „Northern Tungus Migrations in the Far EasT, 
ibid., voi 57, 1926, pp. 123-183 ; id., „Versuch einer Erforschung der Grundlagen des 
Schamanentums bei den Tungusen'\ Baessier -Archiv, voi. 18, II, 1935, pp. 41-96, 
traducere în germană a unui articol apărut în limba rusa la Vladivostok, în 1919; şi 
mai ales cuprinzătoarea sinteză a lui ŞIROKOGOROV» Psychomental Complex of the 
Tungus. Cf. de asemenea, W. SCHMIDT, Der Ursprung, X, pp. 578-623. 

Şamanul tungus este chemat să-şi arate puterea cu numeroase 
prilejuri. Indispensabil la vindecări - fie că porneşte în căutarea 
sufletului bolnavului» fie că alungă demonii -, el îndeplineşte şi 
funcţia de psihopomp; duce jertfele în Cer sau în Infern şi, mai ales, 
are sarcina de a veghea Ia păstrarea echilibrului spiritual al întregii 
societăţi. Dacă bolile, necazul ori sterilitatea pun clanul în primej- 
die, şamanul va trebui sa afle cauza şi să îndrepte lucrurile. Mai mult 
decît vecinii lor, tunguşii acordă o importanţă destul de mare spiri- 
telor, nu numai celor din lumea inferioară, ci şi spiritelor din această 
lume» autori virtuali ai nenorocirilor de tot feluL Aşa se explică de 
ce» în afară de motivele clasice ale şedinţei şaman ice - boală, moarte, 
jertfe aduse zeilor şamanii tunguşi fac şedinţe, mai ales „mici şe- 
dinţe" preliminare, pentru o mulţime de alte motive care cuprind în- 
totdeauna necesitatea de a cunoaşte şi de a stăpîni „spiritele". 

Şamanii iau parte, de asemenea, la un anumit număr de jertfe. 
Jertfa anuală oferită spiritelor unui şaman este, printre altele, un 
eveniment religios însemnat pentru întregul trib (Şirokogorov, 
Psychomental Complex, pp. 322 şi urm.). Prezenţa şamanilor este, de 
asemenea, indispensabilă la riturile de vînătoare şi de pescuit (ibid.). 

Şedinţele care cuprind o coborîre în Infern pot fi făcute pentru 
următoarele motive: 1. aducerea de jertfe strămoşilor şi morţilor din 
regiunile inferioare; 2. căutarea şi recuperarea sufletului unui bol- 
nav; 3. însoţirea şi integrarea în ţinutul umbrelor a morţilor care nu 
vor să părăsească această lume (ibid., p. 307). Cu toate că prilejurile 
sînt numeroase, ceremonia are Ioc destul de rar, fiind socotită primej- 
dioasă, aşa că puţini şamani se încumetă să o facă ţfbid H p. 306). 
Numele sau tehnic este orgiski, adică „spre orgi" (regiunea infe- 
rioară, „apuseană 1 '). Şamanul nu îndrăzneşte să facă acest orgiski 
decît după o şedinţă preliminară de „şamanism mic". De pildă, se 
constată un şir de tulburări, de boli sau de necazuri în cadrul tribului ; 
şamanul, rugat să afle cauza, aduce un spirit în trupul său şi află de 
ce anume spiritele din regiunile inferioare sau morţii şi sufletele 
strămoşilor provoacă dezechilibrul: află, de asemenea, ce sacrificiu 
i-ar putea îmbuna. Atunci se hotărăşte aducerea jertfei şi coborîrea 
şamanului în Infern. 

în ajunul orgiski, se adună obiectele pe care şamanul le va folosi 
în călătoria extatică; printre ele se află o plută mică, cu care şamanul 
va trece marea (lacul Baikal), un fel de lance pentru sfarîmarea 
stîncilor, mici figurine reprezentînd doi urşi şi doi mistreţi - care 
vor ţine barca în caz de naufragiu şi care vor deschide o potecă prin 

pădurea deasă de pe tărîmul celălalt -, patru peştişori care vor înota 
în faţa bărcii, un „idol" întruchipînd spiritul auxiliar al şamanului 
- care îl va ajuta să ducă jertfa -, mai multe instrumente pentru pu- 
rificare etc. în seara şedinţei, şamanul îşi pune costumul, bate toba, 
cîntă şi invocă „focul", „Pămîntul- Marnă" şi „strămoşii" cărora le 
este adusă jertfa. Fumigaţiile sînt urmate de divinaţie: cu ochii în- 
chişi, şamanul aruncă în sus băţul tobei; dacă acesta cade invers, este 
semn bun. 

Cea de-a doua parte a ceremoniei începe cu sacrificarea ani- 
malului, de obicei un ren. Obiectele din jur sînt mînjite cu sîngele 
animalului : carnea va fi pregătită mai tîrziu. în wigwan sînt aduşi 
doi ţăruşi şi aşezaţi în aşa fel încît vîrful să iasă prin hornul de fum. 
O frînghie lungă leagă ţăruşii de obiectele puse afară, pe platformă: 
este „calea" pentru spirite. 31 După aceste pregătiri, cei de fată se 
adună cu toţii în wigwan. Şamanul începe să bata toba, să cînte şi 
să danseze. Sare din ce în ce mai sus. 32 Ajutoarele sale reiau şi ele 
în cor, împreună cu cei de faţă, refrenul cîntecului. Şamanul se 
opreşte pentru o clipă, bea un pahar de votcă, fumează cîteva pipe 
şi începe din nou să danseze. Se încinge din ce în ce mai tare, pînă 
cade la pămînt, fără simţire, în extaz. Dacă nu-şi vine în fire, este 
stropit de trei ori cu sînge. Se ridică şi începe să vorbească cu glas 
ascuţit, răspunzînd întrebărilor cîntate pe care i le pun două-trei 
persoane. Trupul şamanului este acum locuit de un spirit, care ras- 
punde în locul şamanului, acesta aflîndu-se în regiunile inferioare. 
Cînd vine înapoi, toată lumea întîmpină cu strigăte de bucurie în- 
toarcerea sa din lumea morţilor. 

Această a doua parte a ceremoniei ţine cam două ore. După o 
întrerupere de două-trei ore, adică în zori, începe cea de-a treia 
parte, care nu se deosebeşte de prima, şi în timpul căreia şamanul 
aduce mulţumiri spiritelor (Şirokogorov, pp. 304 şi urm.). 

La tunguşii din Manciuria, jertfele se pot face fără participarea 
şamanilor, însă numai şamanul poate coborî în regiunile inferioare, 
pentru a aduce înapoi sufletul bolnavului. Şi această ceremonie 



31 Ne putem da seama că este vorba de o contaminare a acestei teme şi a celei 
a călătoriei şamanice în Cer (în legătură cu care vom da exemple mai tîrziu), pentru 
că ţăruşii care ies prin deschizătura sau hornul de fum simbolizează, după cum ştim, 
axis mimâiy de-a lungul căreia sînt trimise jertfele pînă la cerul cel mai înalt. 

32 încă o dovadă a confuziei cu înălţarea la cer: săriturile în sus reprezintă „zborul 
magic". 

cuprinde două sau trei părţi. După o şedinţă preliminară de „şa- 
manism mic", în care se află că sufletul bolnavului este într-adevăr 
în Infern, sînt aduse jertfe spiritelor (seven), pentru ca acestea sa-1 
ajute pe şaman să coboare în regiunile inferioare. Şamanul bea din 
sîngele şi mănîncă din camea animalului sacrificat, primind astfel 
spiritul în trupul său, apoi ajunge la extaz. Această primă parte este 
urmată de o a doua: călătoria mistică. Şamanul ajunge la un munte 
din partea de nord- vest, îl urcă, apoi coboară pe lumea cealaltă. Pri- 
mejdiile se înmulţesc pe măsură ce se apropie de Infem. întîlneşte 
spirite, alţi şamani şi se apără de săgeţile lor cu ajutorul tobei. Şa- 
manul povesteşte în cîntec toate peripeţiile călătoriei lui, aşa că poate 
fi urmărit pas cu pas. Coboară printr-o găurică şi trece trei nuri, după 
care întîlneşte spiritele din regiunile inferioare. în cele din urmă, 
ajunge în împărăţia întunericului, iar cei de faţă fac scîntei cu amna- 
rul: sînt „fulgerele" cu ajutorul cărora şamanul va putea vedea 
drumul. Găseşte sufletul şi, după lupte sau negocieri prelungite cu 
spiritele, îl aduce înapoi pe pămînt, avînd de trecut prin mii de în- 
cercări, şi îl pune în trupul bolnavului. Ultima parte a ceremoniei, 
care are Ioc a doua zi sau după cîteva zile, este închinată mulţumi- 
rilor aduse spiritelor şamanului (Şirokogorov, p, 307), 

La renii -tu nguşi din Manciuria se mai păstrează amintirea unor 
„vremuri de demult", cînd „se şamaniza spre pămînt", dar în zilele 
noastre, nici un şaman nu mai cutează să facă acest lucru (ibid.). La 
tunguşii nomazi de pe Mankova, ceremonia este diferită: este sacri- 
ficat, în timpul nopţii, un ţap negru, a cărui came nu se mănîncă; 
ajuns în regiunile inferioare, şamanul cade la pămînt şi rămîne ne- 
mişcat timp de o jumătate de ceas, Intre timp, cei de faţă sar de trei 
ori peste foc {ibid., p. 308). Şi la etnia manciu, ceremonia de „cobo- 
rire în lumea morţilor" este destul de rară. In timpul lungii sale şe- 
deri, în mijlocul acestor oameni, Şirokogorov nu a putut lua parte 
decît Ia trei şedinţe. Şamanul cheamă toate spiritele - chineze, man- 
ciu şi tunguse le arată motivul şedinţei (în cazul analizat de Şiro- 
kogorov, boala unui copil de opt ani) şi le cere ajutorul. începe apoi 
să bată toba şi, adueîndu-şi în trup spiritul, cade pe covor. Ajutoarele 
îi pun întrebări, iar din răspunsuri se înţelege că şamanul a şi ajuns 
în regiunile inferioare. Spiritul care îl stăpîneşte fiind un lup, şama- 
nul se comportă ca atare. Foloseşte un limbaj greu de înţeles. 
Oricum, cei de faţă îşi dau seama că boala nu a fost pricinuită de 
sufletul unui mort, cum se crezuse în timpul şedinţei, ci de un anumit 

spirit care cere, în schimbul vindecării» să i se închine un templu mic 
(m'ao) şi să i se aducă jertfe, din cînd în cînd (ibîd., p. 309), 

O coborîre asemănătoare în „lumea morţilor" este povestită în 
poemul manciu Nisan şaman, pe care Şirokogorov îl consideră sin- 
gurul document scris cu privire la şamanismul manciu. Povestea este 
următoarea: în vremea dinastiei Ming, un ttnăr, fiu al unor părinţi 
bogaţi, merge la vînătoare în munţi şi moare într-un accident. O 
şam ană, Nisan, hotărăşte să-i aducă sufletul înapoi şi coboară în 
„lumea morţilor 14 » întîlneşte o mulţime de spirite, printre care şi pe 
cel al răposatului ei soţ, iar după un lung şir de peripeţii, ajunge înapoi 
pe pămînt, cu sufletul tînărului, care învie. Poemul - pe care toţi 
şamanii manciu îl cunosc - nu cuprinde, din nefericire, decît foarte 
puţine amănunte cu privire la latura rituală a şedinţei (Şirokogorov, 
p. 308), devenind, în cele din urmă, un text „literar", care se deose- 
beşte de poemele tătare pe aceeaşi temă prin faptul că a fost înre- 
gistrat şi difuzat în formă scrisă de foarte multă vreme. Importanţa 
sa rămîhe considerabilă, pentru că demonstrează cît de apropiată este 
tema „călătoriei lui Orfeu" de coborîrile şamanice în Infern. 33 

In acelaşi scop de vindecare, aflam călătorii extatice în sens opus, 
şi anume cele care cuprind o înălţare la cer. în acest caz, şamanul 
aşază 27 (9 x 3) copaci tineri şi o scară simbolică, pe care îşi va 
începe călătoria. Printre obiectele rituale se numără multe figurine 
de păsări, care atestă bine cunoscutul simbolism ascensional. Călă- 
toria în cer se poate face pentru numeroase motive, dar şedinţa de- 
scrisă de Şirokogorov avea drept scop vindecarea unui copil. Prima 
parte seamănă cu pregătirea unei şedinţe de coborîre în regiunile 
inferioare. Cu ajutorul „şamanismului mic" este aflat momentul 
exact în care daiacean, căruia i se cere înapoi sufletul copilului 
bolnav, doreşte să primească jertfa. Animalul - de data aceasta un 
miel - este sacrificat ritual : i se smulge inima, iar sîngele este strîns 
în vase anume, în aşa fel încît nici o picătură să nu cadă pe pămînt. 
Pielea este apoi atîrnată. Cea de-a doua parte a şedinţei este con- 
sacrată în întregime realizării extazului. Şamanul cîntă, bate toba, 
dansează şi sare în sus, apropiindu-se din cînd în cînd de copilul 
bolnav. Apoi îi dă toba unuia dintre ajutoare, bea votcă, fumează 



33 Cf. de asemenea Owen LATTIMORE, „Wuiakai Tales from Manchuria", Journal 
of American Folklore, voi. 46, 1933, pp. 272-286 (pp. 273 şi urm.); A, HULTKRANTZ, 
The Nortk American indian Orpheus Tradiiion, Stockholm, 1957, pp. 191 şi urm. 



ŞAMANISMUL ÎN ASIA CENTRALĂ ŞI SEPTENTRIONALA 229 

şi reia dansul, pînă cade Ia pămînt, obosit, ceea ce înseamnă că a 
ieşit din trup şi şi -a luai zborul spre Cer. Toţi se înghesuie în jurul 
lui, iar ajutorul, ca şi în cazul coborîrii în regiunile inferioare, face 
scîntei cu ajutorul unei bucăţi de cremene. Şedinţa se poate desfăşura 
atît ziua, cît şi noaptea. Şamanul foloseşte un costum destul de 
sumar, iar Şirokogorov crede că şedinţa de acest tip, care cuprinde 
înălţarea la cer, a fost împrumutată de la buri aţi, prin intermediul 
tunguşilor (op. cit., pp. 310-311). 

Caracterul hibrid al acestei şedinţe este evident: cu toate că sim- 
bolismul ceresc este ilustrat din belşug de copaci, scară şi chipurile 
de păsări, călătoria extatică a şamanului dovedeşte o direcţie opusă 
(„întunericul" care trebuie luminat de scîntei). De altfel, şamanul 
nu duce animalul sacrificat la Buga, Fiinţa Supremă, ci la spiritele 
din regiunile superioare. Tipul acesta de şedinţa se întîlneşte la re- 
nii-tunguşi din Transbaikalia şi din Manciuria, dar nu este cunos- 
cut de grupurile tunguse din Manciuria septentrională (ibid, p. 325), 
ceea ce confirmă ipoteza influenţei buriate. 

în afară de aceste două mari tipuri de şedinţe şamanice, tunguşii 
mai cunosc şi alte forme, care nu au o legătură precisă cu lumea de 
jos sau de sus, ci cu spiritele din lumea noastră. Scopul lor este de 
a potoli aceste spirite, de a îe alunga pe cele rele, de a aduce jertfe 
celor care ar putea deveni răuvoitoare etc. Fireşte, numeroase şedinţe 
sînt motivate de boli, care, după credinţă, ar fi pricinuite de anumite 
spirite. Pentru a afla cine anume a făcut răul, şamanul îşi aduce în 
trup spiritul apropiat şi se preface că doarme (imitaţie mediocră a 
transei şamanice) ori se străduieşte să cheme şi să aducă în trupul bol- 
navului spiritul care a pricinuit răul (ibid, p. 313), căci faptul că există 
mai multe suflete (în număr de trei : ibid., pp. 134 şi urm.; L Paulson, 
Die primitiven Seelenvorstellurtgen, pp. 107 şi urm.) şi instabilitatea 
lor îngreunează uneori sarcina şamanului. Trebuie aflat care anume 
dintre suflete a părăsit trupul, pentru a fi apoi căutat; în acest caz, 
şamanul cheamă sufletul prin formule consacrate sau prin cîntece 
şi încearcă să-1 aducă înapoi în trup facînd mişcări ritmice. Uneori, 
se întîmplă ca trupul bolnavului să fie locuit de spirite, si atunci şa- 
manul le alungă cu ajutorul spiritelor sale familiare. 34 



ŞIROKOGOROV, Psychomental Complex, p. 318. Şamanii tunguşi practică şî 
supţiunea: cf. MIKHAILOWSKI, p. 97; ŞIROKOGOROV, op. cit., p. 313. 

Extazul are un rol foarte însemnat în şamanismul tungus pro- 
priu-zis : dansul şi cîntul 35 sînl mijloacele cele mai folosite pentru 
a ajunge la extaz, iar fenomenologia şedinţei tunguse aminteşte întru 
totul de şedinţele de la celelalte popoare siberiene: se aud vocile 
spiritelor; şamanul se face „uşor" şi poate sări în sus cu lot cu cos- 
tum, care cîntăreşte uneori 30 de kilograme; bolnavul aproape că 
nu simte cum şamanul îi calcă peste trup (Şirokogorov, iW. P p. 364) 
- ceea ce se explică prin puterea magică de levitaţte şi de „zbor" 
(ibid. , p. 332); şamanul simte o mare căldură în timpul transei, pu- 
ţind, prin urmare, să mînu iască jăraticul şi fierul înroşit: el devine 
total insensibil (se răneşte adînc, de pildă, fără să-i curgă nici o pică- 
tură de sînge) etc. (ibid., p. 365). După cum vom vedea mai bine în 
cele ce urmează, toate acestea fac parte dintr-o moştenire magică 
străveche, păstrată încă în colţurile cele mai îndepărtate ale lumii 
şi mult anterioară influenţelor meridionale care au contribuit simţitor 
la aspectul actual al şamanismului tungus. Este suficient, deocamdată, 
că am amintit pe scurt cele două tradiţii magice care se pot observa 
în şamanismul tungus: fondul, care ar putea fi numit „arhaic", şi apor- 
tul meridional sino-budist. Importanţa lor ne va apărea mai limpede 
cînd vom încerca să refacem liniile mari ale istoriei şamanismului 
în Asia Centrală şi Septentrională. 



O forma asemănătoare de şamanism se întîlneşte la triburile 
oroci şi udehe. Lopatin face o descriere amănunţită a şedinţei de 
vindecare la orocii din Ulka (pe fluviul Tumnin).* Şamanul începe 
cu o rugăciune către spiritul său păzitor, pentru că el, şamanul, este 





m 


m 





Pagan Tribes 1 *, Pro-Musica Quarterty, New York, martie- iun ie 1926, pp. 4-15, citat 
de ŞIROKOGOROV, p, 327, melodiile lunguse dovedesc o origine chineză, ceea ce 
confirma ipotezele lui ŞIROKOGOROV cu privire la puternicele influenţe sino-lamaiste 
asupra şamanismului tungus. Cf. de asemenea H. H. CHRISTENSEN, K. GRONBECH, 
E, EMSHEIMER, The Musk of the Mongoh. Part!: Easîern Mongolia, Stockholm, 1943, 
pp, 13-38, 69-100. Cu privire la unele complexe „sudice*" la tunguşi, vezi şi W. KOP- 
PERS, „Tungusen und Miao'\ Mitteilungen der Anthropologischen Gesellschafi in Wien, 
voi. 60, 1930, pp, 306-319. 

36 (van A. LOPATIN, „A Shamanistic Performance for a Sick Boy*\ Anthropos y 
voi. 41-44, 1946- 1949, pp. 365-368; cf id., „A Shamanistic Performance to Regain 
the Favour of the Spirit", Anlhropos, voi. 35-36, 1940^ 1941. pp. 352-355, Cf. de 
asemenea Bronislav PILSUDSKI, „Eter Shamanismus bei den Ainu-Stiunmen von 
Sachalin'S Ghbus, 1909, voi. 95, pp. 72-78. 

slab, în vreme ce spiritul este atotputernic şi nimic nu-i poate sta în 
cale. Dansează de nouă ori în jurul focului, apoi îi cîntă spiritului 
său. „Vei veni! îi spune el. O! Vei veni aici ! Are să-ţi fie milă de 
sărmanii oameni" etc. îi făgăduieşte spiritului sînge proaspăt, iar 
acesta, după cum se poate ghici din ceea ce spune şamanul» pare a 
fi Pasărea cea Mare a Pămîntului. „Aripile tale de fier!... Penele tale 
de fier răsună cînd zbori L. Ciocul tău puternic este gata să-ţi sfîrtece 
duşmanii !..." Chemarea ţine cam treizeci de minute, după care sa- 
manul este epuizat. 

Deodată, strigă cu altă voce: „Sînt aici!... Am sosit ca să-i ajut 
pe sărmanii oameni!...'* Şamanul ajunge la extaz: dansează în jurul 
focului, întinde braţele, pastrînd toba şi toiagul, şi strigă din nou: 
„Zbor!... Zbor!... Am să te ajung!... Am să te prind, N-ai să-mi 
scapi!..." Cum i s-a explicat mai tîrziu lui Lopatin, dansul reprezenta 
zborul şamanului în împărăţia spiritelor, unde trebuia să găsească 
spiritul rău care luase sufletul băiatului bolnav. Urmează un dialog 
pe mai multe voci, presărat cu vorbe de neînţeles. în cele din urmă, 
şamanul strigă: „L-am prins !... L-am prins !", strîngînd pumnii, ca 
şi cum ar fi prins ceva, se apropie de patul unde zace copilul bolnav 
şi-i dă sufletul înapoi deoarece, aşa cum i-a explicat a doua zi şa- 
manul lui Lopatin, prinsese sufletul copilului sub înfăţişarea unei 
vrăbii. 

Interesul acestei şedinţe constă în faptul că extazul şamanului nu 
se manifestă prin transă, ci este atins şi continuat în timpul dansului 
care reprezintă zborul magic. Spiritul protector pare să fie Pasărea 
furtunii sau Vulturul, care are un rol atît de important în mitologiile 
şi religiile din Asia Septentrională. Astfel, deşi sufletul bolnavului 
a fost răpit de un spirit rău, acesta nu este urmărit, cum ne-am fi 
aşteptat, în regiunile inferioare, ci sus de tot, în Cer. 



ŞAMANISMUL IUKAGHLR 

Iukaghirii cunosc doi termeni pentru desemnarea şamanului : 
a'lma (de la verbul „a face") şi i'rkeie, adică „cel care tremură". 37 
A'lma îngrijeşte bolnavii, face jertfe, se roagă zeilor pentru o vî- 
natoare norocoasă şi are legături atît cu lumea supranaturală, cît şi 
cu împărăţia Umbrelor. în timpurile străvechi, rolul său era cu si- 



37 Waldemar JOCHELSON, The Yukaghir and Yukaghirized Tungus. pp. 162 şi urm. 

guranţă mai important, pentru că toate triburile iukaghir cred că se 
trag dintr-un şaman. Pînă în secolul trecut, craniile şamanilor morţi 
erau încă venerate: erau puse într-o ramă de lemn şi păstrate într-o 
cutie. Nu se făcea nimic înainte de divinaţia prin cranii; în acest scop 
se folosea metoda cea mai obişnuită în Asia arctică: craniul greu 
însemna „nu", iar cel uşor „da", răspunsul oracolului fiind res- 
pectat cu sfinţenie. Celelalte oase erau împărţite între rude, iar carnea 
era înlăturată, pentru a se păstra mai bine. Se mai ridicau şi „oa- 
rneni-de-lemn'\ în amintirea strămoşilor şamani (Jochelson, op, ciL, 
p, 165). 

Cînd un om moare, cele trei suflete ale lui se despart: unul ră- 
mîne iîngă cadavru, al doilea se îndreaptă spre Ţinutul Umbrelor, 
al treilea se înalţă la Cer (Jochelson, p. 157), Se pare că acesta din 
urma merge la Zeul suprem, care poartă numele de Pon, ceea ce în- 
seamnă, în traducere literală, „Ceva M (iMd. t p. 140). Oricum, cel mai 
important pare sufletul care se transformă în umbră. Acesta întîlneşte 
în cale o bătrînă, paznică a pragului către lumea cealaltă, apoi ajunge 
la un rîu, pe care îl trece cu barca. în împărăţia Umbrelor, răposatul 
continuă să ducă aceeaşi existenţă ca şi pe pămînt, alături de cei 
apropiaţi, şi vînează „animale-umbre". Aici, în împărăţia Umbrelor, 
coboară şamanul în căutarea sufletului bolnavului. 

Şamanul mai pătrunde aici şi cu alt prilej : pentru a „fura" un su- 
flet şi a-1 readuce înapoi la viaţă pe Pămînt, punîndu-1 în pîntecele 
unei femei, pentru că morţii se întorc pe pămînt şi încep o nouă exis- 
tenţă. Dar, uneori, cînd cei vii îşi uită îndatoririle faţă de cei morţi, 
aceştia nu vor să Ie trimită suflete, iar femeile nu mai zămislesc. 
Atunci şamanul coboară în împărăţia Umbrelor, iar dacă nu izbuteşte 
să convingă morţii, fura un suflet şi îl introduce cu forţa în trupul 
femeii. în acest caz, copiii nu trăiesc prea mult, pentru că sufletele 
lor sînt nerăbdătoare să se întoarcă în împărăţia Umbrelor. 38 

Se mai întîlnesc unele aluzii foarte vagi cu privire la o împărţire 
veche a şamanilor în „buni" şi „răi", precum şi referiri la şamane, 
astăzi dispărute. La iukaehiri nu mai există nici o urmă a participării 



38 JOCHELSON, ibid. t p, 160, (Concepţia „eternei reîntoarceri" a sufletelor moarte 
se întîlneşte în Indonezia si în alte părţi.) Pentru a afla care anume dintre strămoşi 
se reîncarnează, iukaghir ii practicau odinioară divinaţia cu oasele şamanilor: se ros- 
teau numele morţilor, iar cînd se ajungea la numele celui reîncarnat, osul devenea uşor. 
Chiar în zilele noastre, se rostesc numele dinaintea copilului nou-născut, care zîmbeste 
cînd îl aude pe cel adevărat {ibid., p, 161). 

femeilor la ceea ce s-a numit „şamanismul de familie, de casă", care 
se mai păstrează la koriaci şi la ciucci, şi care le îngăduie femeilor 
să păstreze tobele familiei (vezi mai jos, p. 236). In timpurile stră- 
vechi, orice familie iukaghir avea propria sa tobă (Jochelson, op, cit., 
pp. 192 şi urm ), ceea ce dovedeşte că anumite ceremonii „şama- 
nice" erau practicate periodic de către membrii familiei. 

Dintre şedinţele descrise de Jochelson - care nu sînt toate intere- 
sante (vezi, de pildă» ibid. 7 pp. 200 şi urm.) ne vom mulţumi să 
o prezentăm, în rezumat, pe cea mai importantă, avînd ca scop vin- 
decarea. Şamanul se aşază jos, pe pămînt; după ce a bătut îndelung 
toba, cheamă spiritele protectoare, imitînd vocile unor animale: 
„Strămoşii mei, striga el, veniţi alături de mine. Veniţi să mă ajutaţi, 
apropiaţi-vă, fecioare- spirite ! Veniţi aici !..." După ce bate din nou 
toba, se ridică în picioare, sprijinit de ajutorul său, se apropie de uşă 
şi respiră adînc, pentru a înghiţi astfel sufletele strămoşilor şi alte 
spirite pe care le-a chemat. „Sufletul bolnavului s-a îndreptat, după 
cît se pare, spre împărăţia Umbrelor!", anunţă, prin glasul său, spi- 
ritele strămoşilor. Rudele bolnavului îl îndeamnă: „Fii tare! Fii 
tare!" Şamanul lasă toba şi se întinde, cu faţa în jos, pe pielea de 
ren, unde rămîne multă vreme nemişcat, semn că şi-a părăsit trupul 
şi călătoreşte pe celălalt tărîm. A coborît în împărăţia Umbrelor 
„prin tobă, ca şi cum s-ar fi scufundat în apele unui lac". 39 Rămîne 
astfel, nemişcat, multă vreme, iar cei de faţă aşteaptă, răbdători, să 
se trezească. 

Şamanul i-a povestit apoi lui Jochelson călătoria sa extatică. In- 
soţit de spiritele ajutătoare, a mers pe drumul care duce în împărăţia 
Umbrelor. A ajuns la o căsuţă; în faţă era un cîine care a început 
să latre. O bătrînă, paznica drumului, a ieşit din casă şi 1-a întrebat 
dacă venise pentru mai mult timp sau doar pentru cîteva zile. Şa- 
manul nu i-a răspuns, adresîndu-se spiritelor sale ajutătoare astfel: 
„Nu ascultaţi, a spus el, vorbele bătrinei. Mergeţi înainte!" Puţin 
după aceea, au ajuns la un rîu, unde au găsit o barcă; pe celălalt mal, 
şamanul a zărit corturi şi oameni. împreuna cu spiritele, şamanul a 
urcat în barca şi a trecut rîul. S-a întîlnit cu spiritele rudelor moarte 
ale bolnavului şi, intrînd în cortul lor, a găsit acolo şi sufletul bol- 
navului. Cum rudele n-au vrut să i-1 dea, şamanul s-a văzut nevoit 



39 lbîd. t p. 197. De altfel, toba poartă numele de yâlgiU adică „mart"(ibid., P- 195). 

să-I ia cu forţa. Ca să-1 poată aduce înapoi pe pămînt fără primejdii, 
şamanul a aspirat sufletul bolnavului şi şi-a astupat urechile, ca să 
nu-1 scape. întoarcerea şamanului a fost înfăţişată prin cîteva mişcări. 
Două tinere l-au frecat pe picioare, iar şamanul s-a trezit de-a bineiea 
şi a pus sufletul înapoi în trupul bolnavului, după care s-a îndreptat 
spre uşă şi le-a dat drumul spiritelor ajutătoare. 40 

Şamanul iukaghir nu vindecă mergînd neapărat în Infern spre a 
fura sufletul bolnavului. Uneori, şedinţa se face fără pomenirea su- 
fletelor şamanilor morţi ; chemînd spiritele ajutătoare şi imitîndu-le 
vocea, şamanul se adresează Creatorului şi altor puteri cereşti (Jo- 
chelson, The Yukaghir, pp. 205 şi urm.). Această particularitate dove- 
deşte polivalenţa capacităţilor extatice ale şamanului, care slujeşte 
drept mijlocitor între oameni şi zei, avînd aşadar un loc de cea mai 
mare importanţă în vînătoare; tot el poate interveni pe lîngă divini- 
tăţile care domnesc, într-un fel sau altul, peste lumea animală. Astfel, 
cînd tribul este ameninţat de foamete, şamanul face o şedinţă care 
seamănă întru totul cu cea de vindecare, cu excepţia faptului că, în 
loc să se adreseze Creatorul ui-Luminii sau să coboare în Infern, în 
căutarea sufletului bolnavului, îşi ia zborul către Stăpînul-Pămîn- 
tului, înfaţişîndu-se dinaintea acestuia, şamanul îl roagă fierbinte: 
„Copiii tăi m-au trimis ia tine să le dai hrană!../ 4 Stăpînul Pămîn- 
tului îi dă „sufletul" unui ren, iar a doua zi, şamanul merge într-un 
ioc anume, în preajma unui rîu, şi aşteaptă: cînd trece un ren, şa- 
manul îl ucide cu săgeata. De acum înainte, vînatul nu va mai lipsi 
(ibid. , pp. 210 şi urm.). 

în afară de toate aceste ritualuri, şamanul mai este folosit şi ca 
maestru în divinaţie, aceasta practieîndu-se fie cu ajutorul oaselor 
divinatorii, fie printr-o şedinţă şamanică (ibid. 9 pp. 208 şi urm.). 
Reputaţia şamanului se datorează legăturilor sale cu spiritele, dar 
se poate presupune că importanţa spiritelor în credinţele iukaghirilor 
vine din influenţele iakute şi tunguse. în această privinţă, ni se par 
semnificative două elemente: pe de o parte, faptul că iukaghirii au 
conştiinţa decăderii actuale a şamanismului lor ancestral, iar pe de 
altă parte, puternicele influenţe iakute şi tunguse, care se pot observa 
în practicile actuale ale şamanilor iukaghiri (j'Wrf., p. 162). 



40 lbid. Y pp. 1 96- 1 99. Recunoaştem scenariul clasic al coborîrii în Infern : paznica 
pragului, cîinele, trecerea rîului. Nu are rost să amintim toate asemănările, şam ani ce 
sau altele; vom reveni mai jos asupra unora dintre aceste motive. 

RELIGIE ŞI ŞAMANISM LA KORIACI 

Koriacii cunosc o Fiinţă Supremă Cerească: „Cel-de-Sus M , că- 
ruia i se aduc drept jertfa cîini. Insă, ca peste tot, această Fiinţă Su- 
premă este mai curînd pasivă: oamenii cad mereu pradă loviturilor 
spiritului rău, Kalau, iar „Cel-de-Sus" nu le vine decît arareori în 
ajutor. Totuşi, în vreme ce Ia iakuţi sila buriaţi a sporit importanţa 
spiritelor rele în religia koriacilor, Fiinţa Supremă şi spiritele bine- 
voitoare ocupă încă un loc destul de însemnat. 41 Kalau încearcă 
mereu să-şi însuşească jertfele oferite „Celui-de-Sus", şi de multe 
ori izbuteşte. Astfel, atunci cînd şamanul, cu prilejul vindecării, sa- 
crifică un cîine pentru Fiinţa Supremă, Kalau poate intercepta 
ofranda, iar bolnavul moare: dimpotrivă, dacă jertfa ajunge ia cer, 
vindecarea este asigurată, 42 Kalau este Vrăjitorul cel Rău, Moartea 
şi probabil Primul Mort. în orice caz, el este cel care pricinuieşte 
moartea oamenilor, devorindu-le carnea şi mai ales ficatul (Jochei- 
son, The Koryak, p. 102). Or, se ştie că atît în Australia, cît şi în alte 
părţi, vrăjitorii îşi ucid victimele în timpul somnului, mîncîndu-Ie 
ficatul şi organele interne. 

Şamanismul are încă un rol destul de însemnat în religia koria- 
cilor. Intîlnim însă şi aici motivul „decăderii şamanului". Şi, ceea 
ce ni se pare şi mai important, această decădere a şamanului este 
urmarea decăderii omenirii în general, tragedie spirituală petrecută 
cu multa vreme în urmă. în timpul mitic al eroului Mare-Corb, 
oamenii puteau urca la Cer fără greutate şi puteau coborî tot atît de 
uşor în Infern; în zilele noastre, doar şamanii mai pot face acest lucru 
{ibid. , pp. 103, 121). în mituri, se putea ajunge la cer prin deschi- 
zătura din centrul bolţii, pe unde Creatorul -Pămîntul ui se uita în jos 
(ibid., pp. 301 şi urm.); de asemenea, se mai putea urca pe un drum 
croit de o săgeată trimisă spre Cer (ibid,, pp. 293, 304; cu privire 
la acest motiv mitic, vezi mai jos, p. 446). Dar, aşa cum am arătat 



41 W. L JOCHELSON, The Koryak, pp. 92, 117. 

42 Cf. JOCHELSON, ibid., 93, fig. 40 şi 41, desenele naive ale unui koriak, re- 
prezentând doua jertfe ş amarnice: în primul, Kalau îşi însuşeşte ofranda, după obicei; 
în cel de-al doilea, cîinele sacrificat urcă pînă la „Cel de Sus", Iar bolnavul este 
vindecat. Jertfele pentru Dumnezeu se fac cu faţa spre Răsărit, iar cele pentru Kalau 
cu faţa spre Apus. (La fel se fac jertfele la iakuţi, samoiezi şi altaici.) Doar la buriaţi, 
lucrurile se petrec invers : Răsăritul pentru spiritele (tengri) rele, Apusul pentru spiri- 
tele {tengri) bune; cf, AGAPITOV şi HANGALOV, „Şamanstvo u buriaf, p. 4; JOCHEL- 
SON, The Koryak, p. 93. 

în legătură cu alte tradiţii religioase, legăturile lesnicioase cu Cerul 
şi cu Infernul au fost brusc întrerupte (koriacii nu arată în urma cărui 
eveniment), iar de atunci încoace numai şamanii mai sînt în stare 
să le restabilească. 

în zilele noastre însă, pînă şi şamanii şi-au pierdut puterile mira- 
culoase. Nu cu mult timp în urmă, şamanii foarte puternici mai puteau 
aduce înapoi în trup sufletul cuiva care tocmai murise, înviindu-l: 
Jochelson a mai apucat să audă povestindu-se despre astfel de isprăvi 
ale „vechilor şamani", însă toţi aceştia muriseră demult (ibid.* p. 48). 
Mai mult, profesia de şaman era din ce în ce mai rară. Jochelson nu 
a cunoscut decît doi şamani tineri, destul de săraci şi fără prestigiu. 
Şedinţele la care a luat parte nu erau prea interesante. Se auzeau sunete 
şi glasuri ciudate din toate colţurile (spiritele ajutătoare), care încetau 
brusc ; cînd se aprindea lumina, şamanul zăcea pe jos, sleit de puteri, 
şi anunţa cu stîngăcie că spiritele îl încredinţaseră că „boala" se va 
îndepărta de sat (ibid., p. 49). La o altă şedinţă, începută, ca de obicei, 
cu cîntece, bătăi de tobă şi chemări adresate spiritelor, şamanul i-a 
cerut lui Jochelson un cuţit, pentru că, spunea, spiritele îi porunciseră 
să se taie. Insă nu s-a întîmplat nimic. Este adevărat că se spunea 
despre alţi şamani că deschideau tropul bolnavului, căutau pricina bolii 
şi mîncau bucăţica de carne unde se ascunsese boala, iar rana se în- 
chidea pe loc (ibid., p. 51). 

Şamanul koriak poartă numele de enenaian, adică „omul inspirat 
de spirite" (ibid., p. 47). într-adevăr, spiritele sînt cele care hotărăsc 
cariera unui şaman: nimeni nu poate deveni enenalan doar pentru 
că doreşte acest lucru. Spiritele se manifestă sub înfăţişarea unor 
păsări şi a altor animale. Se poate presupune că „vechii şamani" fr> 
loseau spiritele pentru a putea coborî fară teamă în Infern, cum am 
văzut că se întâmplă cu şamanii iukaghiri şi cu alţii. După cît se pare, 
trebuiau să cîştige bunăvoinţa lui Kalau şi a altor figuri infernale 
deoarece, la moarte, sufletul urcă la Cer, spre Fiinţa Supremă - dar 
umbra si răposatul însuşi coboară în regiunile inferioare. Intrarea în 
Infern este păzită de cîini. Infernul propriu-zis este alcătuit din sate 
aidoma celor de pe pămînt, fiecare familie avînd casa ei. Calea spre 
Infern începe chiar de sub rug şi nu rămîne deschisă decît atît timp 
cît este nevoie pentru trecerea mortului. 43 



43 Ibid.i 103. „Deschizăturii" din Cer îi corespunde deschizătura din Pămînt, pe 
unde se trece spre Infern, după o schema cosmologica proprie Asiei Septentrionale; 

Decăderea şamanismului koriak mai este dovedită şi de faptul 
că şamanul nu foloseşte un costum special (Jochelson, The Koryak, 
p. 48) şi nici nu are o tobă a lui. Fiecare familie are o tobă pe care 
o foloseşte Ia ceea ce Jochelson şi Bogoraz, precum şi alţi autori 
după ei, au numit „şamanismul de casă", într-adevăr, fiecare familie 
practică un soi de şamanism cu prilejul ritualurilor casnice: jertfele 
şi ceremoniile, periodice sau nu, care constituie datoriile religioase 
ale comunităţii. După Jochelson (ibid.) şi Bogoraz, „şamanismul de 
familie** ar fi existat înainte de şamanismul profesionist. Numeroase 
fapte pe care Ie vom aminti în cele ce urmează contrazic însă această 
concepţie. Ca pretutindeni în istoria religiilor, şamanismul siberian 
confirmă faptul că profanii sînt cei ce se străduiesc să imite expe- 
rienţele extatice ale unor indivizi privilegiaţi, şi nu invers. 

ŞAMANISMUL LA CIUCCI 

„Şamanismul de casă* 1 se întîlneşte şi la ciucci, în sensul că, în 
timpul ceremoniilor celebrate de capul familiei, toată lumea, inclusiv 
copiii, se foloseşte de toba. Este ceea ce se petrece, de pildă, cu 
prilejul „tăierilor de toamnă**, cînd sînt jertfite animale pentru a se 
asigura vînatul pe tot timpul anului: se bate toba - pentru că fie- 
care familie are propria sa tobă - şi toţi încearcă să-şi încorporeze 
spiritele şi să şaman îzeze. 44 Totuşi, după părerea lui Bogoraz, este 
vorba, în mod evident, de o imitaţie mediocră a şedinţelor şamanice; 
ceremonia are loc în cortul de afară, în vreme ce şedinţele şamanice 
se ţin în dormitor, noaptea, pe întuneric: membrii familiei imită, pe 
rînd, „posedarea de către spirite**, în felul şamanului, contorsio- 
nîndu-se, sărind în sus şi încercînd să scoată sunete nearticulate, care 



vezi mai jos, pp. 243 şi urni, Drumul care se deschide şi se închide într-o clipă este 
un simbol foarte frecvent al „rupturii de nivel" si, prin urmare, revine adesea în istori- 
sirile iniţiatice. Cf. ibid., pp, 302 şi urm., o poveste koriakă (nr. 1 12) în care o fată 
se Iasă sfirtecaiă de un monstru canibal pentru a putea coborî repede în Infera, ca 
apoi să se întoarcă pe Pămînt înainte ca „drumul morţilor" să sc închidă cu toate 
celelalte victime ale canibalului. Povestea păstrează mai multe motive tmţiatice, intr~o 
coeziune uimitoare: trecerea în Infern prin pîntecele unui monstru; căutarea şi salva- 
rea victimelor nevinovate; calea către lumea cealaltă, care se deschide şi se închide 
într-o clipa. 

44 Waldemar G. BOGORAZ. The Cfmkchee, pp. 374, 413, 

ar trebui să reprezinte glasurile şi limbajul „spiritelor". Uneori se 
merge chiar mai departe, încercîndu-se vindecări şamani ce şi pre- 
ziceri, fără ca nimeni să le acorde însă vreo atenţie (Bogoraz, ibid., 
p. 413). Toate aceste elemente arată că, în numele unei exaltări 
religioase de moment, profanii încearcă să atingă starea şamanică 
mimînd toate gesturile şamanilor. Modelul este chiar transa adevă- 
ratului şaman, dar imitaţia se mărgineşte la aspectul său exterior: 
„vocile spiritelor" şi „limbajul secret", pseudo-profeţiile etc. „Şama- 
nismul de casă" nu este, cel puţin în forma sa actuală, decît o mai- 
muţăreală a tehnicii extatice a şamanului profesionist. 

De altfel, şedinţele şaman ice propriu-zise au loc seara, după cere- 
moniile religioase pe care le-am amintit mai înainte; ele sînt făcute 
de şamani profesionişti. „Şamanismul de casă" pare să fie un feno- 
men hibrid, determinai de o cauză dublă: pe de o parte, mulţi ciucci 
se pretind şamani (aproape o treime din populaţie, după Bogoraz, 
ibid.), iar cum fiecare casă are o tobă, nu puţini sînt aceia care, în 
serile de iarnă, pornesc să bată toba şi să cînte, ajungînd uneori chiar 
la un extaz paraşamanic : pe de altă parte, tensiunea religioasă a săr- 
bătorilor periodice stimulează exaltarea latentă şi înlesneşte chiar 
o anumită contaminare. Trebuie totuşi să amintim că, şi într-un caz, 
şi în celălalt, se încearcă imitarea unui model preexistent: tehnica 
extatică a şamanului profesionist. 

La ciucci, ca în întreaga Asie, vocaţia şamanică se manifestă de 
regulă printr-o criză spirituală, provocată fie de o „boală iniţiatică", 
fie de o apariţie supranaturală (un lup, o morsă etc. care se ivesc în- 
tr-un moment de mare pericol, salvîndu-1 de la moarte pe viitorul 
şaman). Oricum, criza declanşată de „semn" (boală, apariţie etc.) 
este rezolvată prin experienţa şamanică propriu-zisă: perioada de 
pregătire este asimilată de ciucci unei boli grave, iar „inspiraţia"(adică 
împlinirea iniţierii) este omologată vindecării (ibid., p. 421). Cei mai 
mulţi şamani cunoscuţi de Bogoraz spuneau că nu au avut iniţiatori 
(ibid., p. 425), ceea ce nu înseamnă că nu au primit sprijin de la fiinţe 
supraomeneşti. întîlnirea cu „animalele şamanice" este şi ea o do- 
vadă a felului în care se poate pregăti un ucenic. Un şaman îi po- 
vestea lui Bogoraz (ibid., p. 426) că, pe cînd era adolescent, a auzit 
un glas poruncindu-i : „Mergi în singurătate : ai să afli o tobă. Ia şi 
bate toba şi ai să vezi toată lumea! 1 * A ascultat porunca glasului şi 
a izbutit, într-adevăr, să se înalţe la Cer şi chiar să-şi ridice cortul 

pe nori. 45 Căci, indiferent de tendinţa generală a şamanismului la 
ciucci în etapa actuală (adică observată de etnografi la începutul 
secolului nostru), şamanul este şi el în stare să zboare prin văzduh 
şi să treacă prin toate Cerurile, unul după altul, trecînd prin deschi- 
zătura Stelei Polare (Bogoraz, The Chukchee, p. 331). 

Dar, asa cum am văzut la alte populaţii siberiene» ciuccii reali- 
zează decăderea şamanilor lor. De pildă, şamanii ciucci recurg la 
tutun ca stimulent, obiceiul fiind preluat de la tunguşi (ibid., p. 434). 
Iar în vreme ce folclorul este plin de transe şi de călătorii extatice 
ale vechilor şamani porniţi în căutarea sufletelor bolnavilor, şamanul 
se mulţumeşte cu o pseudo-transă {ibid., p. 441). Se pare că tehnica 
extatică este în declin, şedinţele şamanice reducîndu-se de cele mai 
multe ori la chemarea spiritelor şi la isprăvi fachirice. 

Şi totuşi, lexicul şamanic dovedeşte valoarea extatică a transei. 
Toba este numită „barcă", iar despre un şaman în transă se spune 
ca „se scufundă" {ibid.^ p. 438). Toate acestea arată ca şedinţa era 
socotită drept o călătorie pe lumea cealaltă, submarină (ca la eschi- 
moşi, de pildă), ceea ce nu îl împiedica pe şaman, pe de altă parte, 
să se înalţe pînă la cel mai înalt Cer, dacă dorea. Căutarea sufletului 
rătăcit al bolnavului implica însă o coborîre în Infern, aşa cum o 
atestă, de altfel, şi folclorul. în zilele noastre, şedinţa de vindecare 
se desfăşoară astfel: şamanul îşi scoate cămaşa, fumează pipa şi 
începe să bată toba şi sa cînte. Este o melodie simplă, fără cuvinte; 
fiecare şaman îşi are propriile cîntece, iar adesea improvizează. Deo- 
dată se aud vocile „spiritelor" în toate colţurile: unele par să iasă 
din pamînt, altele vin de foarte departe. Ke'let intră în trupul şama- 
nului care, dînd repede din cap, începe să strige şi să vorbească cu 
o voce piţigăiată, care este chiar a spiritului. 46 între timp se petrec 



45 Tradiţia înălţării Ia cer este deosebit de vie şi în miturile ciucce. Vezi de exem- 
plu povestea tînărului care s-a însurat cu o zîna din cer (sky-girf) şi urcă la Cer pe un 
Munte vertical; W. BOGORAZ, „Chukchee Mythology", Memoirs of the American 
Museum of Natural History, XII, Jesup North Pacific Expedition, VIII, Leyda şi New 
York, 1910-1912, pp. 107 şi urm, 

46 BOGORAZ (ibid., pp. 435 şi urm.) crede că „vocile deosebite 11 ale şamanilor 
ciucci se explică prin faptul că aceştia sînt ventriloci. Fonograful său a înregistrat 
însă „vocile" întocmai cum le auzeau cei de faţă, adică venind dinspre uşă ori dinspre 
colţurile încăperii, şi nu ca şi cum sunetele ar fi fost emise de şaman. înregistrările 
„au arătat o deosebire foarte limpede între vocea şamanului, care se auzea de la 
distanţă, şi vocile « spiritelor » t care păreau că vorbesc direct în pîlnia aparatului" 
(p. 436). Vom descrie mai departe şi alte demonstraţii ale puterilor magice ale 

în cortul cufundat în întuneric o mulţime de lucruri stranii: obiectele 
se ridică în aer, cortul se zguduie, plouă cu pietre şi cu surcele etc. 
(Bogoraz, The Chukchee, pp. 438 şi urm.). Prin glasul şamanului, spi- 
ritele morţilor vorbesc cu cei de faţă (c/. ibid., p. 440, mărturisirile 
sufletului unei fete bătrîne). 

Dacă şedinţele sînt bogate în elemente parapsihologice, transa 
şamanică propriu-zisă a devenit din ce în ce mai rară. Uneori, 
şamanul cade la pămînt, fără simţire, iar sufletul său părăseşte trupul 
pentru a merge să ceară sfatul spiritelor. Extazul nu are însă loc decît 
dacă bolnavul are destui bani să plătească. Chiar şi în acest caz, con- 
form observaţiilor lui Burgas, este vorba de o simulare: întrerupînd 
brusc bătăile de tobă, şamanul stă jos, pe pămînt, nemişcat; soţia 
sa îi acoperă obrazul cu o ţesătură, aprinde lumina şi începe să bată 
toba. După un sfert de oră, şamanul se trezeşte şi dă „sfaturi" bol- 
navului (ibid., p. 441). Adevărata căutare a sufletului bolnavului se 
făcea odinioară cu ajutorul transei, care este acum înlocuită cu o 
pseudo-transă sau cu somnul, ciuccii socotind visul drept un mijloc 
de a lua legătura cu spiritele; după o noapte de somn adînc, şamanul 
se trezeşte cu sufletul bolnavului în pumn şi îl pune la loc în trup 
(ibid., p. 463). 47 

Aceste cîteva exemple sînt suficiente pentru a dovedi decăderea 
actuală a şamanismului la ciucci. Cu toate că schemele şamanismului 
clasic se mai păstrează în tradiţiile populare şi chiar în tehnicile de 
vindecare (înălţare; coborîre în Infern; căutare a sufletului etc.), 
experienţa şamanică propriu-zisă se mărgineşte la o încorporare şi 
Ia performanţe de ordin fachiric. Şamanii ciucci cunosc şi cealaltă 
metoda clasică de vindecare : supţiunea. După aceea arată cauza DOJii « 
o insectă, o pietricică, un spin etc. (Bogoraz, The Chukchee, p. 465). 



şamanilor ciucci. Cum am mai spus, problema „autenticităţii" tuturor acestor feno- 
mene şamanice depăşeşte cadrul cărţii de faţă. O analiză şi o interpretare îndrăzneaţă 
a fenomenelor de acest gen la E. de MARTI NO, // mondo magico. Prolegomena a una 
storia det magismo, Torino, 1948, passim (cu privire la ciucci, pp. 46 şi urm.). în 
legătură cu shamanistic tricks, vezi MIKHA1LOWSK1, op. cit., pp. 137 şi urm. 

47 Se crede că şamanul deschide craniul bolnavului, unde pune ia loc sufletul 
pe care 1-a prins, sub forma unei muşte; mai poate pune sufletul la loc şi prin gură, 
prin degete sau prin degetul mare de la picior; cf. BOGORAZ, ibid, t p. 333. Sufletul 
omului se preface de obicei într-o musca ori o albină. Totuşi, ca şi alte popoare sibe- 
riene, ciuccii au mai multe suflete: după moarte, unul dintre ele se ridică la Cer, o 
dată cu fumul rugului, altul coboară în Infern, unde existenţa sa continuă întocmai 
ca pe pămînt (ibid., pp. 334 şi urm,). 

Adesea fac chiar o „operaţie", care îşi păstrează caracterul şamanic : 
cu un cuţit ritual, bine „încălzit" prin anumite exerciţii magice, şa- 
manul pretinde că deschide trupul bolnavului pentru a examina orga- 
nele interne şi a scoate pricina răului {ibid., pp. 475 şi urm.). Bogoraz 
a luat chiar parte la o asemenea „operaţie" : un băiat de 14 ani s -a 
întins gol pe pămînt, iar mama sa, o şamana vestită, i-a deschis ab- 
domenul: se puteau vedea sîngele şi carnea vie; şam ana a băgat apoi 
mina adînc în rană. în toi acest timp, şaman a se simţea ca şi cum 
trupul i-ar fi ars în flăcări şi bea apă întruna. După cîteva clipe, rana 
dispăruse, iar Bogoraz nu a mai zărit nici măcar o urmă {ibid., p. 445). 
Un alt şaman, după ce a bătut îndelung toba pentru a-şi „încălzi" 
trupul şi cuţitul, pentru ca tăietura să nu se simtă, spunea el, şi-a 
deschis abdomenul (ibid,). Asemenea lucruri se petrec adesea în Asia 
Septentrională, fiind legate de „stăpînirea focului", pentru că aceiaşi 
şamani care- şi fac tăieturi pe trup sînt în stare să înghită cărbuni 
aprinşi şi să atingă fierul înroşit în foc. Cele mai multe se fac la lu- 
mina zilei. Bogoraz a asistat, printre altele, la următoarea operaţie: 
o şaman ă freca o pietricică şi nenumărate pietricele îi cădeau printre 
degete şi se adunau în tobă. La sfîrşit, pietricelele alcătuiau o grămă- 
joară destul de mare, în vreme ce piatra pe care femeia o frecase între 
degete era neatinsă (ibid., p. 444). Toate acestea fac parte din perfor- 
manţele magice pe care le executau şamanii, întrecîndu-se între ei, 
cu prilejul ceremoniilor religioase periodice. Folclorul pomeneşte 
adesea de aceste lucruri (ibid. f p. 443), ceea ce pare să dovedească 
existenţa unor puteri magice şi mai mari la „vechii şamani". 48 



48 Divinaţia este practicată atît de către şamani, cît şi de către profani. Metoda 
cea mai obişnuită constă în agăţarea unui obiect de un fir de aţă, ca la eschimoşi. 
Divinaţia se mai face şi cu capul sau cu piciorul omului, sistemul fiind folosit mai 
ales de către femei, ca la kanşadali şi la eschimoşii din America; cf, BOGORAZ, ibid., 
pp. 484 şi urm.; F. BOAS, „The Eskimo of Baffin Land and Hudson Bay", Bulletîn 
ofthe American Museum of Natural Hisfory, vot. XV, partea I, 1901, pp. 135, 163. Cu 
privire la divinaţia cu un os de ren, şi anume de la umăr, cf. BOGORAZ, The Chukchee, 
pp. 487 şi urm. Ultima din aceste metode de divinaţie este comună întregii Asii 
Centrale, fiind atestată, de asemenea, în protoistoria Chinei (vezi mat sus, pp. 161 
şi urm.). Nu am considerat necesar să notăm, în legătură cu flecare populaţie ale cărei 
tradiţii şi tehnici şamanice le-am studiat, şi metodele de divinaţie care, în linii mari, 
sînt asemănătoare. Se cuvine totuşi sa amintim că bazele ideologice ale divinaţiei, 
în toată Asia Septentrională, trebuie căutate în credinţa „întrupării" spiritelor, cum 
se întîmplă şi într-o mare parte a Oceaniei. 

Şamanismul ciuccilor mai prezintă încă un aspect interesant: 
exista o clasă aparte de şamani „preschimbaţi în femei". Aceştia sînt 
„bărbaţii moi" sau „aidoma femeilor" care, la porunca lui ke'let, 
şi-au schimbat veşmintele şi obiceiurile cu unele femeieşti şi chiar 
au ajuns să se căsătorească cu bărbaţi. De obicei, porunca lui ke'leî 
nu este urmată decît pe jumătate : şamanul se travesteşte, dar con- 
tinuă să trăiască alături de soţie şi să aibă copii. Unii, nevrînd să exe- 
cute ordinul, au preferat să se sinucidă, deşi homosexualitatea nu 
este necunoscută la ciucci (Bogoraz, The Chukchee, pp* 448 şi urm.). 
Preschimbarea rituală în femeie se întîlneşte şi la kamceadali, la 
eschimoşii din Asia şi la koriaci : la ultimii, Jochelson nu a mai găsit 
însă decît amintirea ritualului (cf. The Koryak, p. 52). Deşi rar, fe- 
nomenul nu se limitează la nord-estul Asiei: travestirea şi schim- 
barea rituală de sex se întîlnesc, de pildă, în Indonezia (manang hali, 
ai populaţiei maritime dayak), în America de Sud (patagonezii şi 
araucanii) şi la unele triburi nord-americane (arapaho, cheynee, 
ute etc). Transformarea simbolică şi rituală în femeie se explică, 
probabil, printr-o ideologie derivată din matriarhatul arhaic : dar, aşa 
cum vom avea prilejul să arătăm, acest lucru nu pare să dovedească 
prioritatea femeii în cel mai vechi şamanism. în orice caz, prezenţa 
acestei categorii speciale de „bărbaţi aidoma femeilor", care joacă 
oricum un rol secundar în şamanismul ciuccilor, nu poate fi pusă 
pe seama „decăderii şamanului", fenomen care depăşeşte zona Asiei 
Septentrionale. 



CAPITOLUL VIII 

Şamanism şi cosmologie 



CELE TREI ZONE COSMICE ŞI STÎLPUL LUMII 

Tehnica şamanică prin excelenţă constă în trecerea de la o re- 
giune cosmică la alta: de la Pămînt Ja Cer sau de la Cer la Infern. 
Şamanul cunoaşte taina rupturii de nivel. Această comunicare între 
zonele cosmice este înlesnită de însăşi structura Universului. Aşa 
cum vom vedea în cele ce urmează, se consideră că acesta cuprinde 
trei niveluri — Cerul, Pămîntul, Infernul — legate între ele printr-un 
ax central. Simbolismul prin care se exprimă legătura şi comunicarea 
dintre cele trei zone cosmice este destul de complex şi nu lipsit de 
contradicţii, pentru că acest simbolism a avut o „istorie", fiind ade- 
sea contaminat şi modificat, cu trecerea vremii, de alte simbol isme 
cosmologice mai recente. Schema esenţială rămîne însă mereu trans- 
parentă, în pofida numeroaselor influenţe: există trei mari regiuni 
cosmice, care pot fi traversate succesiv pentru că sînt legate între 
ele printr-un ax central, care trece, bineînţeles, printr-o „deschiză- 
tură", o „gaură" : pe aici zeii coboară pe pămînt iar morţii în regiu- 
nile subterane şi tot pe aici sufletul şamanului în extaz îşi poate lua 
zborul spre cer sau poate coborî în infern . 

înainte de a da cîteva exemple ale acestei topografii cosmice, se 
cuvine să facem o remarcă preliminară. Simbolismul „Centrului" 
nu este neapărat o idee cosmologică. La origine, „centru", loc posi- 
bil al unei rupturi de nivel, poate fi orice spaţiu sacru, adică orice 
spaţiu care este supus unei hierofanii şi care oglindeşte anumite 
realităţi (sau forţe, sau figuri etc). La ideea de „Centru" s-a ajuns 
în urma experienţei unui spaţiu sacru, impregnat de o prezenţă trans- 
umană: chiar în acest punct, s-a manifestat ceva ce venea de sus (sau 
de jos). Mai tîrziu, s-a crezut că manifestarea sacrului cuprindea în 
ea însăşi o ruptură de nivel. 1 



1 Cu privire la problema spaţiului sacru şi a Centrului, vezi ELIADE, Traiti d' histoire 
~eligiot\s, pp. 3 15 ş\ urm.; trad. rom., pp. 293 şi urm. ; id„ Images et syniboles. Essai 

Turco-tătarii, ca şi numeroase alte popoare, îşi închipuie Cerul 
ca pe un cort; Calea Lactee este „cusătura* 4 de pe mijloc iar stelele, 
„găurile" pentru lumină. 2 Pentru iakuţi, stelele sînt „ferestrele lumii* 4 , 
adică deschizături făcute pentru aerisirea diferitelor sfere ale Ceru- 
lui (în general nouă la număr, dar care pot fi şi 12, 5 sau 1)? Din cînd 
în cînd, zeii deschid cortul ca să se uite spre Pămînt, iar atunci cad 
meteoriţii. 4 Cerul este imaginat ca un copac; se întîmplă uneori să 
nu fie bine pus peste marginile Pămîntului, şi atunci pătrund prin 
deschizătură vînturi puternice. Tot prin această deschizătură îngustă, 
eroii şi alte fiinţe alese se vor putea strecura ca să pătrundă în Cer. 5 

în mijlocul cerului străluceşte Steaua Polară, care fixează cortul 
ceresc aidoma unui ţăruş. Samoiezii o numesc „Pironul Cerului", iar 
ciuccii şi koriacii „steaua-piron". Aceeaşi imagine şi aceeaşi termi- 
nologie se întîlnesc Ia laponi, la finlandezi, la estoni. Populaţiile 
turco-altaice asemuiesc Steaua Polară cu un stîlp; ea este „Stîlpul 
de Aur* 1 pentru mongoli, calmuci, buriaţi, „Stîlpul de Fier* 4 pentru 
kirghizi, başkiri, tătarii siberieni, „Stîlpul solar** pentru teleuţi etc. 6 



sur le symbolisme magico-religiewc, Paris, 1952, pp. 33 şi urm. (trad. rom. de Ale- 
xandra Beldescu, Imagini şi simboluri, Humanitas, Bucureşti, 1994, pp. 50 şi urm.); 
id., „Centre du monde, temple, maison", în Le symbolisme cosmique des monuments 
religieux, Serie Orientale Roma, XIV, Roma, 1957, passim. 

2 Uno HAR VA, Die relîgiosen Vorstcllungen, pp. 178 şi urm., 189 şi urm. 

3 SIEROSZEWSKl, „Du chamanisme d'apres Ies croyances des Yakoutes", p. 215. 

4 HAR VA, op. cit., pp. 34 şi urm. Idei asemănătoare se regăsesc la evrei (Isaia, 
40) etc; cf. Robert E1SLER, Weltenmantet und Himmehzett. Munchen, 1910, voi. II, 
pp, 601 şi urm., 619 şi urm, 

5 Uno HAR VA (HOLMBERG), Der Baum des Lebens* p. 11; Die religiosen Vorstel- 
tungen, p. 35. P. EHRENREICH {Die atlgemeine Mythologie und ihre ethnologischen 
Grundlagen, Mythologischc Bibliothek, IV. I. Lcipzig, 1910. p. 205) constată că 
această idee mitico-religioasâ domină toată emisfera nordică. Este aşadar încă o 
expresie a simbolismului foarte răspîndit al înălţării la Cer printr-o „poartă strimtă" ; 
spaţiul dintre cele două niveluri cosmice nu se lărgeşte decît pentru o clipă, iar eroul 
(sau iniţiatul, sau şamanul etc.) trebuie sa profite de această clipă paradoxală pentru 
a pătrunde „dincolo 44 . 

6 Cf HAR VA (HOLMBERG), Der Baum des Lebens. pp. 12 şi urm. ; Die relîgiosen 
Vorsiellungen t pp, 38 şi urm. Irmînsul al saxonilor este numit de Rudolf von FULDA 
(Translat io S. Alexandri) universalis columna, quasi sustinens omnia. Laponii din 
Scandinav ia au preluat această noţiune de la vechii germani; ei numesc Steaua Polară 
„Stîlpul Cerului' 4 sau „Stîlpul Lumii 1 '. Irmitisul a fost comparai cu coloanele lut 
Jupiter. Idei asemănătoare se mai păstrează în folclorul sud -estului european; cf., de 
exemplu, Coloana Cerului la români (vezi A. ROSETTI, Colindele Românilor, Bucu- 
reşti, 1920, pp. 70 şi urm.) 

Această imagine mitică este îndeobşte însoţită de o alta, complemen- 
tară, şi anume aceea a stelelor legate prin fire nevăzute de Steaua 
Polară. Buriaţii îşi închipuie stelele ca pe o herghelie, Steaua Polară 
(„Stîlpul Lumii (< ) fiind ţăruşul de care se leagă caii. 7 

După cum era de aşteptat, aceasta cosmologie are un corespon- 
dent perfect în microcosmosul locuit de oameni. Axul Lumii a fost 
reprezentat în mod concret fie prin stâlpii care susţin locuinţa, fie 
sub formă de ţăruşi izolaţi, numiţi „Stîipii Lumii". Pentru eschimoşi, 
de pildă, Stîlpul Cerului este întru totul asemănător stîlpului care se 
găseşte în mijlocul caselor lor. 8 Ţăruşul cortului este asimilat Stîl- 
pului Cerului de tătarii din Altai, de buriaţi şi de soioţi. La soioţi, 
acest stîlp depăşeşte vîrful iurtei, iar capătul său este împodobit cu 
cîrpe albastre, albe şi galbene, care reprezintă culorile cereşti. Ţăru- 
şul este sfînt, fiind socotit un fel de zeu. La picioarele lui se găseşte 
un mic altar de piatră, unde se pun ofrandele. 9 

Stîlpul central este un element specific locuinţei la populaţiile 
primitive {Urkulîur din şcoala lui Graebner-Schmidt) arctice şi 
nord-americane ; îl întîlnim Ia samoiezi şi la populaţia ainu, Ia tribu- 
rile californiene din nord şi din centru (maidu, porno din est, patwin) 
şt la tribul algonkin. La picioarele ţăruşului au loc jertfele şi rugăciu- 
nile, pentru că el deschide calea spre Fiinţa Supremă Cerească. 10 
Acelaşi simbolism microcosmic s-a păstrat şi la păstorii -crescători 
de animale din Asia Centrală, dar, deoarece forma locuinţei s-a schim- 
bat (de la coliba cu acoperiş conic şi cu un stîlp centrat s-a trecut 
la iurtă), funcţia mitico-religioasă a stîlpului îi revine deschizăturii 
din partea de sus, pe unde iese fumul. La ostiaci, deschizătura cores- 
punde orificiului similar din „Casa Cerului", iar ciuccii au asimi- 



7 Ideca este comună popoarelor ugrice şi turco-mongole ; cf. HAR VA (HOLM- 
BERBX Der Baum des Lehens y pp. 23 şi urm.; Die religidsen Vorsiellungen, pp. 40 şi 
urm. Cf. de asemenea Iov, 38, 31 ; arborele skambha la indieni (Atharva Veda, X, 7, 
35; etc.) 

8 THALBITZER, „Cultic Games and Festivals in Greenland", Congresul ameri- 
caniştilor. Raport ta cea de-a XXI-a sesiune, partea a 2*a t Goteborg, ! 924, pp. 236-255 
(pp, 239 şi urm.) 

9 HAR VA, ibid. t p. 46. Cf. cîrpe le de diferite culori folosite în ceremoniile şama- 
nice ori în sacrificii şi care arată întotdeauna trecerea simbolică prin regiunile cereşti. 

10 Cf materialele adunate de W SCHM1DT, Der Ursprung der Gottesîdee, VI, 
Munster, 1935, pp. 67 şi urm., precum şi constatările aceluiaşi autor, „Der heilige 
Miltetpfahl des Hauses" în Anthropos, 1940- 1941, voi. 35-36, pp. 966-969 (p. 966); 
id. t Der Ursprung, XII, pp. 471 şi urm. 

lat-o găurii făcute de Steaua Polară în bolta cerească, Ostiacii vorbesc 
şi de „ţevile de aur din Casa Cerului" ori de cele „şapte ţevi ale Zeu- 
lui-Cer". 1 1 Altaicii cred» de asemenea, că prin aceste „ţevi**, şamanul 
pătrunde dintr-o zonă cosmică în alta. Cortul ridicat pentru ceremo- 
nia înălţării şamanului altaic este aşadar asimilat bolţii cereşti, avînd, 
ca şi aceasta, o deschizătură pentru fum (Harva, Die reiigidsen Vor- 
stellungen, p. 53). Ciuccii ştiu că „gaura Cerului " este Steaua Polară, 
că toate cele trei lumi sînt legate între ele prin găuri asemănătoare, 
prin care şamanul şi eroii mitici pot comunica cu cerul. 12 La al laici, 
ca şi la ciucci, calea Cerului trece prin Steaua Polară. 13 Pentru bu- 
ri aţi, udesi-burhan deschid drumul şamanului întocmai cum se des- 
chid uşile (Harva, Die reiigidsen Vorstellungen, p. 54). 

Acest simbolism nu se limitează la regiunile arctice şi nord-asia- 
tice. Stîlpul sacru care se înalţă în mijlocul casei se întîlneşte şi la 
păstorii hamiţi galla şi hadiya, la hamitoizii nandi şi la populaţia 
hasi. 14 Peste tot, ofrandele sacrificiale se aduc la picioarele stîlpului; 
Zeului ceresc i se oferă uneori lapte (ca la unele triburi africane 
amintite mai sus) ; în unele cazuri sînt aduse chiar jertfe de sînge (de 
pildă, la populaţia galla). 15 „Stîlpul Lumii* 1 este uneori reprezentat 



1 1 C/, dc exemplu, K. F. KARJALAINEN, Die Religion der Jugra-Volker, II, pp. 48 
şi urm. treDuie reamintit ca intrarea in lumea subterana se găseşte eniar ac asupra 
„Centrului Lumii" (cf. HARVA (HOLMBERG), Der Baum des Uhens, pp. 30-31, 
precum şi fîg. 13, discul iakut cu o gaură în mijloc). Acelaşi simbolism se întîlneşte 
în Orientul Antic, în India, în lumea greco- latină etc; cf EELIADE. Cosmologie si 
alchimie babiloniană, pp. 35 şi urm. ; A. K. COOMARASWAMY, „Svayamărnnă: Jamia 
Cocli", Zalmoxis, II, 1939, pp. 3-51 . 

12 BOGORAZ, The Chukchee, p. 331; JOCHELSON, The Koryak, p. 301. Aceeaşi 
idee se regăseşte la indienii blackfoot; cf ALEXANDER, North American fMythology}, 
în Mythology of AII Races, X. Boston şi Londra, 1916, pp. 95 şi urm. Vezi. de ase- 
menea, tabelul comparativ Asia Septentrională- America de Nord, în JOCHELSON, 
The Koryak, p. 371. 

13 A. V, ANOHIN, Materiali po şamanstvu, p. 9 

14 W SCHMIDT, „Der heilige Mittelpfahl", p. 967. citind Der Ursprung, VII, 
pp. 53, 85, 165, 449, 590 şt urm. 

15 Problema originii „empirice" a acestor concepţii (structura Cosmosului, de 
pildă, concepută dupâ uncie clemente materiale ale locuinţei, care sînt explicabile 
prin nevoile de adaptare la mediu etc.) nu este bine pusă, fiind prin urmare sterilă. 
Pentru că nu există, la „primitivi* 1 , în general, o deosebire clară între „natural" şi 
„supranatural", între obiectul empiric şi simbol. Un obiect devine „el însuşi" (adică 
purtător de valoare) în măsura în care participă la un „simbol" ; un act capătă sem- 
nificaţie dacă repetă un arhetip etc. în orice caz, problema „originii" valorilor ţine 
mai curind de filozofie decît dc istoric. Căci, pentru a cita doar un singur exemplu, 

independent de casă, ca la vechii germani (Irminsiil, al cărui chip a 
fost distrus de Charlemagne în anul 772), la laponi sau Ia populaţiile 
ugrice. Ostiacii numesc aceşti stîlpi rituali „ţăruşii puternici ai Cen- 
trului Oraşului"; la ostiacii din Tsingala, stîlpul este cunoscut sub 
numele de „Om-Stîlp de Fier", fiind invocat în rugăciuni ca „Om" 
şi „Părinte" şt avînd dreptul la jertfe de sînge. 16 

Simbolismul StîlpuJui Lumii este prezent şi în culturile mai 
evoluate: Egipt, India (de exemplu, Rgveda, X, 89, 4 şi altele), China, 
Grecia, Mesopotamia. La babilonieni, de pildă, legătura dintre Cer 
şi Pămînt — simbolizată de un Munte Cosmic ori de replicile 
acestuia, zigurat, templu, oraş regal, palat — era uneori imaginată 
ca o Coloană Cerească. Vom vedea îndată că aceeaşi idee este ex- 
primată şi prin alte imagini : Arbore, Punte, Scară etc. Tot acest an- 
samblu face parte din ceea ce am numit simbolismul „Centrului" 
care pare destul de arhaic deoarece se întîlneşte în culturile cele mai 
„primitive**. 

Ţinem să subliniem chiar acum următorul fapt; cu toate că ex- 
perienţa şamanică propriu-zisă a putut fi valorizată în experienţă mis- 
tică prin concepţia cosmologică a celor trei zone comunicante, aceasta 
concepţie cosmologică nu ţine exclusiv de ideologia şamanismului 



nu ne dăm seama de ce anume faptul că descoperirea primelor legi ale geometriei 
a fost dictată de necesităţile empirice de irigare din delta Nilului poate avea vreo 
importanţă pentru validarea sau invalidarea acestor legi. 

16 KARJALA1NEN (Die Reiigion der Jugra-Vdlker. voi. II, pp. 42 şi urm.) crede. 
In mod eronat, că rolul acestor ţăruşi este de a fixa victima sacrificială. tn realitate, 
aşa cum a arătat HAR VA (HOLMBERC), stîlpul este numit „de-şapte-ori-Om-Părinte- 
împărţit", tot aşa cum Sanke, zeul ceresc, este invocat drept „Marele Om de-şapte- 
ori împărţit, Sanke, Părintele meu, Părintele meu Om care priveşte în trei părţi etc." 
(HAR VA [HOLMBERG], Fînno-Ugric (and} Siberian fMythotogy], p. 338). Stîlpul avea, 
uneori, şapte scobituri ; atunci cînd aduc jertfe de sînge, ostiacii din Salîm fac şapte 
crestături pe un ţăruş {ibid., p. 339). Ţăruşul ritual corespunde „Sfîntului Ţăruş de 
Argint curat împărţit în şapte părţi", din basmele vogule, de care fiii Zeului îşi leagă 
caii cînd merg să-şi vadă Ţatăl (ibid., pp. 339-340). Şi iuracii aduc jertfe de sînge 
iQoiiior ac cmn istQttootf cu seidic icic ort cu s^dec sconiiun âccsii iqoii. ouDd 
LEHTISALO {Entwurf einer Mythologie der Jurak-Samojeden, pp, 67, 102 clc), sînt 
in legătură cu .«arborii sacri" (adică o dc sradare a Arborelui Cosmic cu saote crenci). 
Asistăm aici la un proces de substituire, bine cunoscut în istoria religiilor, verificat 
şi în alte cazuri în ansamblul religios siberian. Astfel, stîlpul care era folosit, la 
început, ca loc de ofrande pentru zeul ceresc Num, devine, la iuraci-samoiezi, un 
obiect sacru căruia i se oferă jertfe de sînge; cf. A. GAHS, „Kopf-, Schadel- und 
Langknochenopfer bei Rentiervâlkem". p. 240. Cu privire la semnificaţia cosmologică 
a numărului 7 şi la rolul său în ritualurile şamanice, vezi mai jos, pp. 255 şi urm. 

siberian şi centrai -asiatic şi, de altfel, de nici un alt fel de şamanism. 
Este vorba despre o idee universal răspîndită, legată de credinţa în 
posibilitatea unei comunicări directe cu Cerul. Pe plan macrocosm ic, 
aceasta comunicare este imaginată ca un Ax (Arbore, Munte, Stîlp 
etc); pe plan mierocosmic, ea este reprezentată de stîlpul central al 
locuinţei sau de deschizătura din partea superioară a cortului, ceea 
ce înseamnă că orice locuinţă omenească este proiectară în „Centrul 
Lumii" 17 sau că orice altar, cort ori casă înlesneşte ruptura de nivel 
şi, prin urmare, înălţarea la Cer, 

în culturile arhaice, comunicarea dintre Cer şi Pămînt este folo- 
sită pentm trimiterea de ofrande zeilor cereşti şi nu pentru încercarea 
unei înălţări concrete şi personale, care rămîne apanajul şamanilor. 
Doar ei ştiu cum se face înălţarea prin „deschizătura centrală" ; doar 
ei pot face dintr-o concepţie cosmo-teologică o experienţa mistică con- 
cretă. Acest lucru este foarte important, pentru că reflectă diferenţa 
existentă, de pilda, între viaţa religioasă a unui popor nord-asiatic şi 
experienţa religioasă a şamanilor, care este o experienţă personală 
şi extatică. Altfel spus, ceea ce este, pentru restul comunităţii, o ideo- 
gramă cosmologică devine un itinerar mistic pentru şamani (şi pentm 
eroi etc). „Centrul Lumii" le îngăduie celor dintîi să-şi îndrepte ru- 
găciunile şi ofrandele către zeii cereşti, în timp ce pentru ceilalţi este 
locul de unde îşi iau zborul, în sensul strict al cuvîntului. Comuni- 
carea reală între cele trei zone cosmice nu le este dată decît celor 
din urmă. 

Se cuvine să ne amintim aici mitul adesea invocat al vîrstei para- 
dis iace, cînd oamenii puteau să urce cu uşurinţă în Cer şi aveau ra- 
porturi familiare cu Zeii. Simbolismul cosmologic al locuinţei şi 
experienţa înălţării şamanice confirmă acest mit arhaic, cu toate că 
o fac sub un alt aspect, şi anume: după întreruperea comunicărilor 
uşoare care existau, la începutul timpurilor, între Cer şi Pămînt, între 
oameni şi zei, unele fiinţe privilegiate (şi în primul rînd şamanii) au 
continuat să fie capabili să realizeze, pentru ele însele, o legătură cu 
regiunile superioare; de asemenea, şamanii îşi pot lua zborul şi pot 
ajunge la Cer prin „deschizătura centrală", în vreme ce, pentru cei- 
lalţi oameni, deschizătura este folosită doar pentru transmiterea 



17 Vezi ELIADE, Traiii d'htsroire des religions, pp. 324 şi urm.; trad. rom., 
pp. 296 şi urm.; Le Mytht de Nternel rctour Architypes ei ripitition, Paris, 1949, 
pp. 1 19 şi urm. 

ofrandelor. Şi într-un caz şi în celălalt, regimul privilegiat al şama- 
nului se datoreşte capacităţii sale de a trăi experienţe extatice. 

A trebuit să insistăm în mai multe rînduri asupra acestui fapt, 
care are, după părerea noastră, o importanţă capitală, pentru a pune 
în evidenţă caracterul universal al ideologiei cuprinse în şamanism. 
Cosmologia, mitologia şi teologia triburilor nu au fost create de către 
şamani; aceştia nu au făcut decît să le interiorizeze, să le „experi- 
menteze" şi să Ie utilizeze ca itinerar al călătoriilor lor extatice. 

MUNTELE COSMIC 

O altă imagine mitică a „Centrului Lumii", prin care se poate 
face legătura dintre Cer si Pămînt, este cea a Muntelui Cosmic. 
Tătarii din Aitai şi-1 închipuie pe Bai Ulgăn în mijlocul Cerului, 
şezînd pe un Munte de aur (Radlov, Aus Sibirien, II, p. 6). Tătarii 
abakan îl numesc „Muntele de Fier"; mongolii, buriaţii, calmucii 
îi dau numele de Sumbur, Sumur ori Sumer, ceea ce dovedeşte lim- 
pede influenţa indiană (= Meru). Mongolii şi calmucii şi-1 reprezin- 
tă ca avînd trei sau patru etaje; pentru tătarii siberieni, Muntele 
Cosmic are şapte etaje; în călătoria sa mistică, şamanul iakut urcă 
şi el un munte cu şapte etaje, al cărui vîrf se află în Steaua Polară, 
în „Buricul Cerului* 1 . Buriaţii spun că Steaua Polară este agăţată 
chiar în vîrful muntelui. 18 

Ideea unui Munte Cosmic = Centru al Lumii nu este neapărat de 
origine orientală pentru că, după cum am văzut, simbolismul „Cen- 
trului" pare să fi precedat înflorirea civilizaţiilor paleo-orientale. însă 
vechile tradiţii ale popoarelor din Asia Centrală şi Septentrională — 
care aveau fără îndoială o reprezentare a „Centrului Lumii" şi a Axu- 
lui cosmic — au fost schimbate ca urmare a afluxului continuu de idei 
religioase orientale, fie ele de origine mesopotamiană (răspîhdite prin 
Iran) sau indiană (prin intermediul lamaismului). în cosmologia 
indiană, Muntele Meru se înalţă în centrul lumii, iar deasupra lui 
străluceşte Steaua Polară. 19 Aşa cum zeii indieni au apucat Muntele 



18 Uno HAR VA (HOLMBERG), DerBaum des Lebens, pp.41, 57; id., Finno-Ugric 
[and] Siberian (Mythology), p. 341; id. y Die religiâsen Vorstellungen, pp. 58 şi urm. 

19 W. KIRFEL, Die Kosmographie âer hxder, nach den Queilen dargestellt. 
Bonn-Lcipzig, 1920, p. 15. 

Cosmic (= Axul Lumii), tulburînd cu el Oceanul primordial, spre 
a da astfel naştere Universului, un mit calmuc spune că zeii s-au 
folosit de Sumer ca de o bîtă pentru a tulbura oceanul, facînd astfel 
Soarele, Luna şi stelele (Harva, Die religidsen Vorstellungen, p. 63). 
Un alt mit central-asiatic dovedeşte pătrunderea elementelor indiene : 
sub chipul vulturului Garid (- Garuda), zeul Otchirvani (= Indra) 
a atacat şarpele Losun în Oceanul primordial, 1-a răsucit de trei ori 
în jurul Muntelui Sumeru şi i a zdrobit în cele din urmă ţeasta, 20 
Nu are rost să amintim toţi ceilalţi Munţi Cosmici din mitolo- 
giile orientale sau europene: Haraberezaiti al iranienilor, de pildă, 
Himingbjorg al vechilor germani etc. în credinţele mesopotamiene, 
un munte centrai leagă Cerul de Pămînt: este „Muntele Ţărilor", 
care leagă între ele teritoriile. 21 Dar numele însuşi al templelor şi 
al turnurilor sacre babiloniene dovedeşte asimilarea lor Muntelui 
Cosmic: „Muntele Casei", „Casa Muntelui tuturor pămînturilor", 
„Muntele furtunilor", „Legătura dintre Cer şi Pămînt" etc 22 Zigu- 
ratul era, de fapt, un Munte Cosmic, o imagine simbolică a Cosmo- 
sului ; cele şapte etaje ale sale reprezentau cele şapte ceruri planetare 
(ca la Borsippa) ori aveau culorile lumii (ca Ia Ur). 23 Templul Bara- 
budur, adevărată imago mundi, era construit în chip de munte. 24 
Munţii artificiali sînt atestaţi în India, fiind întîlniţi şi la mongoli şi 
în Asia de Sud-Est 25 Se pare că influenţele mesopotamiene au ajuns 



20 POTANIN, Ocerki, IV, p. 228; HARVA, Die religidsen Vorstellungen, p. 62. Pe 
monedele greceşti apare un şarpe încolăcit de trei ori în jurul omphahs-\i\\iv (ibid., 
P- 63). 

21 A. JEREMIAS, Handbuch, p. 130: cf EUADE, Le Mythe de Viternel retour, 
pp, 31 şi urm. Pentru iranieni, A. CHRISTENSEN, Les Types du premier homme et du 
premier roi dans Vhistoire ligendaire des franiens* II, Uppsala-Leyda, 1934, p. 42. 

22 Th. DOMBART, Der Sakrahurm, 1: Ziqqurat, Miinchen, 1920, p. 34. 

23 Th. DOMBART, Der babytonische Turm, Lcipzig, 1930, pp. 5 şi urm.; M. ELIA- 
DE, Cosmologie şi alchimie babiloniană, Bucureşti, 1937, pp. 31 şi urm. Cu privire 
la simbolismul ziguratului, cf. A. PARROT, Ziggurats et Taur de Babei, Paris, 1949. 

34 P. MUS, Barabudur. Esquisse d'une histoire du Bouddhismej 
archiologique des textes. Hanoi, 2 voi, 1935 şi urm., I, p. 356. 

25 Cf W. POY, „Indische Kultbauten als Symbole des 
Erns Windisch zum siebzigsten Gerburtstag am 4. September 1914, Leipzig, 1914, 
pp. 213-216; HARVA, Die religidsen Vorstellungen, p. 68; R von HEINE-GELDERN, 
„Weltbîld und Bauform in Sudostasiens", Wiener Beitrâge zur Kunst- und Kultur- 
geschichte Asiens, voi. IV, 1930, pp. 48 şi urm.; cf., de asemenea, H. G. Quaritch 
WALES, The Moutain ofGod: a Study in Early Religion and Kingship, Londra, 1953, 
passim. 

pînă în India şi în Oceanul Indian, cu toate că simbolismul „Centrului" 
(Munte, Stîlp, Arbore, Uriaş) aparţine în chip organic celei mai vechi 
spiritualităţi indiene. 26 

Numele muntelui Tabor, din Palestina, poate însemna fabbur, 
adică „buric", omphalos. Muntele Garizim, din inima Palestinei, era 
învestit fără îndoială cu prestigiul Centrului, pentru că este numit 
„buricul pămîntului" {ţabbur eres, cf. Cartea Judecătorilor 9, 37: 
„... este armata, care vine din buricul pămîntului"). Conform unei 
tradiţii descoperite de Petrus Comestor, la vremea solstiţiului de 
vară, soarele nu face umbră la „Fîntîna lui Iacob" (aproape de Gari- 
zim). într-adevăr, precizează Comestor, sunt qui dicunî locum Uium 
esse umbilicum terrae nosîrae habitabilisP Fiind ţinutul cel mai înalt, 
Palestina — pentru că se află în vecinătatea Muntelui Cosmic — nu 
a fost acoperită de apele Potopului. Un text rabinic spune: „Ţara lui 
Israel nu a fost înecată de potop." 28 Pentru creştini, muntele Golgota 
se afla în centrul lumii, pentru că era vîrful Muntelui Cosmic şi tot- 
odată locul în care fusese creat şi îngropat Adam. Astfel, sîngele 
Mîntui torul ui cade pe creştetul lui Adam, înmormîntat chiar sub 
Cruce, şi îi aduce iertarea păcatelor (îl răscumpără). 29 

Am arătat în altă parte cît de frecvent este acest simbolism al 
„Centrului" şi cît de important, atît în culturile arhaice („primitive"), 
cît şi în toate marile civilizaţii orientale. 30 într-adevăr, putem spune, 
foarte pe scurt, că palatele, oraşele regale 31 şi chiar locuinţele erau 



26 Cf. P. MUS, Barabudur, I. pp, 117 şi urm.; 292 şi urm.; 351 şi urm., 385 şi 
urm. ele. ; J, PRZYLUSKI. „Les sept terrasses de Barabudur 4 '. Harvard Journal of 
Asiatic Studtes, iulie, 1936, pp. 25 1 -256; A. COOMARASWAMY, Elements ofBuddhist 
Iconography, Cambridge, Mass., Y935, passim\ M ELIADE, Cosmologie şi alchimie 
babiloniană, pp. 43 şi urm. 

27 Eric BURROWS, „Some Cosmologica! Pattems in Babylonian Religion", în 
The Labyrimh, editat de S. H. HOOKE, Londra, 1935, pp. 47-70 (pp. 51,62 nota 1), 

28 Citat de A. WENSINCK, The fdeas ofthe Western Semites concerning the Navei 
ofthe Earih, Amsterdam, 1916, p. 15; BURROWS, op, cit,, p. 54 menţionează alte texte. 

29 WENSINCK, op. cit., p, 22 ; ELIADE, Cosmologie, pp. 34 şi urni. Credinţa după 
care muntele Golgota se află în Centrul Lumii s-a păstrat în folclorul creştinilor din 
Răsărit (de pilda Ia malo-ruşi ; cf. HAR VA (HOLMBERG), Der Baum des Lebens, p. 72). 

30 M. ELIADE, Cosmologie, pp. 31 şi urm.; Traiti d'histoire des religions, pp. 315 
şi urm. ; trad. rom., pp, 297 şi urm. ; Le Mythe de Viternel retour, pp. 30 şi urm, 

31 Cf P. MUS, Barabudur, L pp. 354 şi urm., şi passimx A. 1EREMIAS, Handbuch, 
pp. 1 13, 142, etc.i M. GR A NET, La Pensâe chinoise. Paris, 1934, pp. 323 şi urm.; 
A- J. WENSINCK, Tree and Bird as Cosmohgical Symhols in Western Asia, Amsterdam, 
1921, pp. 25 şi urm.; Birger PER1NG, „Die geflugelte Scheibe", în Archiv fur 

socotite ca fiind aşezate în Centrul Lumii, în vîrful Muntelui Cosmic. 
Am văzut mai sus care este sensul adînc al acestui simbolism: în 
„Centru" este posibilă ruptura de nivel, comunicarea cu Cerul. 

Acest Munte Cosmic este urcat de viitorul şaman în vis, în timpul 
bolii iniţiatice, şi străbătut mai tîrziu, în timpul călătoriilor extatice. 
Urcarea unui munte înseamnă întotdeauna o călătorie în „Centrul 
Lumii 14 . După cum am văzut, „Centrul" este prezent în felurite chi- 
puri, pînă şi în structura locuinţei omeneşti — însă doar şamanii şi 
eroii urcă efectiv Muntele Cosmic, la fel cum şamanul este primul 
care, urcîndu-se în arborele ritual, urcă de fapt în Arborele Lumii 
şi ajunge astfel în vîrful Universului, în Cerul Suprem. 



ARBORELE LUMII 

într-adevăr, simbolismul Arborelui Lumii şi cel al Muntelui 
Central sînt complementare. Uneori, acestea se suprapun, dar cel mai 
adesea se completează. Şi unul şi celălalt sînt de fapt formule mitice 
mai elaborate ale Axului Cosmic (Stîlp al Lumii etc). 

Nu este cazul să reluăm aici dosarul considerabil al Arborelui 
Lumii. 32 Ajunge să amintim temele cele mai frecvente în Asia Cen- 
trală şi Septentrională şi să arătăm care este rolul lor în ideologia 
şi experienţa şamanică. Arborele cosmic este fundamental pentru 
şaman. Din lemnul Iui îşi face toba (vezi mai sus, pp. 166 şi urm.), 
urcînd în mesteacănul ritual urcă în vîrful Arborelui Cosmic, în faţa 
şi înăuntrul iurtei se găsesc replici ale acestui Arbore, pe care 
şamanul îl desenează şi pe tobă. 33 Din punct de vedere cosmologic, 



Orienfforschuung, voi. VIII, 1935, pp. 281-296; Erîc BURRGWS, „Some Cosmologica! 
Pattcrns", pp. 48 şi urm. 

32 Elementele esenţiale şi bibliografia fundamentală sînt indicate în Trăite d'histoire 
des religions, pp. 239 şi urm., 281 şi urm.; trad. rom., pp. 257 şi urm.; 301 şi urm. 

33 A se vedea, de exemplu, desenul de pe toba unui şaman altaic; HARVA, Die 
religiâsen Vorstellungen, figura 15. Şamanii folosesc uneori un „copac răsturnat", pe 
care îl pun lîngă locuinţa lor. pentru a o proteja; cf, £. KAGAROV, „Der umgekehrte 
ScharnanenbaunY\ Archivfur Religionwissenschaft, 27, 1929, pp. 183-185. „Copacul 
răsturnat* 1 este, fireşte, o imagine mitică a Cosmosului; cf A. COOMARASWAMY, 
„The Inverted Tree", The Quarteriy Journal of the Myîhic Sociery, Bangalore, voi. 29, 
or. 2, 1938, pp. 1 -38 cu o bogata documentaţie indiană ; ELIADE, Trăite d'histoire des 
religions* pp. 240 şi urm., 28 1 ; trad. rom., pp. 258 şi urm., 302. Acelaşi simbolism s-a 
păstrat în tradiţiile creştine şi islamice: cf, ibîd,, p. 240, trad. rom., p. 302; A JACOBY, 

Arborele Lumii se înalţă în centrul Pămîntului, în „buricul lui" iar 
crengile din vîrf ajung pînă la palatul lui Bai Olgan (Radlov, Aus 
Sihirien, II, p. 7). Legendele tătarilor abakan spun că în vîrful unui 
Munte de Fier creşte un mesteacăn alb cu şapte crengi. La mongoli, 
Muntele Cosmic apare ca o piramidă cu patru feţe» avînd în mijloc 
un Arbore; zeii îl folosesc, aşa cum fac şi cu Stîlpul Lumii, pentru 
a-şi lega caii. 34 

Arborele leagă cele trei regiuni cosmice. 35 Vasiugan-ostiacii cred 
că ramurile saJe ajung Ia Cer, iar rădăcinile coboară pînă în adîncul 
Infernului. La rîndul lor, tătarii siberieni cred că o replică a Arborelui 
ceresc se află în Infern: un brad cu nouă rădăcini (sau, în alte variante, 
nouă brazi) se înalţă în faţa palatului lui Irle Han; regele morţilor şi 
fiii săi îşi leagă caii de trunchiul lui. Golzii au trei Arbori Cosmici : 
primul în Cer (iar sufletele oamenilor stau aşezate pe crengi aseme- 
nea păsărilor, asteptînd să coboare pe Pămînt spre a naşte copii), un 
altul pe Pămînt şi un al treilea în Infern. 36 Mongolii cunosc Arborele 
zambtt, ale cărui rădăcini sîht înfipte la poalele muntelui Sumer, iar 
coroana ajunge pînă în vîrf; zeii (Tengeri) se hrănesc cu roadele Ar- 
borelui, iar demonii (asuras) ascunşi în peşterile Muntelui se uită la 
ei cu invidie. Un mit asemănător se întîlneşte la calmuci şi la buriaţi 37 

Simbolismul Arborelui Lumii cuprinde mai multe idei religioase. 
Pe de o parte, acesta reprezintă Universul în permanentă regenerare 



„Der Baum mit den Wurzeln nach oben und den Zweigen nach unten", Zeîischrîfr 
fur Missionskundc und Rcltgionswissenschaft, voi. 43, 1928, pp. 78-85; Carl-Martin 
EDSMAN, „Arbor inversa 11 , Religion och Bibel, Uppsala, IU, 1944, pp. 5-33. 

34 Cf. HARVA (HOLMBERG), Der Baum des Lebens t p. 52; id., Die religiosen 
Vorstellungen, p. 70. Şi Odin îşi leagă calul de Yggdrasil ; cf. ELI A DE, Tratat, p. 242; 
trad. rom., 258. Cu privire la ansamblul mitic cal-arbore (stîlp) în China, vezi HENTZE, 
Fruhchinesische Bronzen und Kultdarstellungen, Anvers, 1937, pp, 123-130. 

35 Cf. H. BERGEMA, De Boom des Levens in Schrift en H istorie, Hilversum, 1938, 
pp. 539 şi urm. 

36 HARVA, Die religiosen Vorstellungen, p. 71. 

37 HARVA (HOLMBERG), Finno- Ugric {and} Siberian (MythologyJ, pp, 356 şi 
urm.; Die Religiosen Vorstellungen, pp. 72 şi urm. Ne-am referit deja la un posibil 
model iranian : Arborele Kaokerena, aflat pe o insula din iacul Vourukasha, lîngă care 
se află şopîrla monstruoasă creată de Ahriman (vezi mai sus, p. 125, nota 13), Cît 
despre mitul mongol, acesta este, bineînţeles, de origine indiană; Zambu = Jambu. 
Cf. şi Arborele Vieţii {= Arborele Cosmic) din tradiţia chineză, care creşte pe un 
munte, avînd rădăcinile în Infern: C HENTZE, „Le culte de l'ours et du tigre et le 
t'ao-t'ie", Zalmoxis, I, 1938, pp. 50-68 (p. 57); id. t Die Sakralbronzen und ihre Be- 
deutung in den friihchinesischen Kuituren, pp, 24 şi urm. 

(cf Eliade, Trăite, pp. 239 şi urm.; trad. rom., pp. 257 şi urm.), izvor 
nesecat de viaţă cosmică, de sacru prin excelenţă (fiind „Centrul" care 
primeşte sacrul ceresc etc); pe de altă parte, Arborele simbolizează 
Cerul sau Cerurile planetare. 38 Vom reveni mai tîrziu asupra Arbore- 
lui ca simbol al cerurilor planetare, acest simbolism jucînd un rol 
esenţial în şamanismul central -asiatic şi siberian. Se cuvine însă să 
amintim de pe acum că în numeroase tradiţii arhaice, Arborele Cos- 
mic, ce exprimă sacral itatea însăşi a lumii, fecunditatea şi perenita- 
tea ei, se află în legătură cu ideile de creaţie, de fertilitate şi de iniţiere, 
în ultimă instanţă cu ideea de realitate absolută şi de nemurire. Arbo- 
rele Lumii devine astfel un Arbore al Vieţii şi al Nemuririi. îmbogăţit 
cu numeroase dublete mitice şi simboluri complementare (Femeia, 
Izvorul, Laptele, Animalele, Roadele etc.), Arborele Cosmic ni se în- 
făţişează ca izvor al vieţii şi stăpîn al destinelor. 

Aceste idei sînt destul de vechi, pentru că sînt cuprinse într-un 
simbolism lunar şi iniţiatic la numeroase popoare „primitive" 
(c/ Eliade, Traiti, p. 241 ; trad. rom., pp. 259-260). Ele au fost însă 
adesea modificate şi dezvoltate, simbolismul Arborelui Cosmic fiind 
aproape inepuizabil. Fără îndoială, aspectul actual al mitologiei popu- 
laţiilor din Asia Centrală şi Septentrională se datoreşte unor puter- 
nice influenţe sud-estice. Mai ales ideea Arborelui Cosmic — rezervor 
de suflete şi „Carte a destinelor" — pare a fi împrumutată de la civi- 
lizaţiile mai evoluate. Arborele Lumii este într-adevăr imaginat ca 
un Arbore viu şi dătător de viaţă. Iakuţii cred că în „buricul de aur 
al Pămîntului" se înalţă un arbore cu opt crengi : este un fel de Paradis 
primordial, pentru că aici s-a născut primul om, hrănit cu laptele unei 
Femei pe jumătate ieşită din trunchiul Arborelui. 39 Aşa cum observă 
Harva (Die reiigidsen Vorstellungen, p. 77), este greu de crezut că 
o astfel de imagine a fost inventată de iakuţi în clima aspră a Siberiei 
Septentrionale. Prototipurile se regăsesc în Orientul antic, ca şi în 
India (unde Yama, primul om, bea cu zeii lîngă un arbore fermecat, 
Rgveda, X, 135, 1) şi în Iran (Yimade, pe Muntele Cosmic, le poate 



38 Sau, uneori, Calea Lactee; cf. de ex., Y. H. TOrvONEN, „Le Gros Chenc des chants 
popul aircs finnois", Journal de fa Sociiîi Fintw-Ougrienrte t LTŢT, 1946- 1947, pp. 37-77. 

39 HARVA (HOLMBERG), Die reiigidsen Vorstellungeru pp, 75 şi urm. ; id., Der Baum 
des Lehens, pp. 57 şi urm. Pentru prototipurile paleo-orientale ale acestui motiv mitic» 
cf. ELIADE, Traitt, pp. 247 şt urm.; trad. rom., pp. 266 şi urm. c/ şi G. R. LEVY. The Gate 
of Horn, p. 156. n. 3. în legătură cu ierna Arbore-Zciţă (= Prima Femeie) din mitolo- 
giile Americii, ale Chinei şt ale Japoniei, cf. C HENTZE, Fruhchinesische Bromen. p. 129. 

da nemurirea atît oamenilor, cît şi animalelor, Yasna 9, 4 şi urm.; 
Viveevdat, 2, 5). 

Golzii, dolganii şi tunguşii spun că sufletele copiilor, înainte de 
naştere, stau ca nişte păsărele pe crengile Arborelui Cosmic, unde vin 
şamanii să le găsească (Harva, Die religidsen Vorstellungen, pp. 84, 
166 şi urm.). Acest motiv mitic, prezent în visele iniţiatice ale viito- 
rilor şamani (vezi mai sus, p. 51), nu se mărgineşte doar Ia Asia Cen- 
trală şi Septentrională; îl găsim, de pildă, în Africa şi Indonezia. 40 
Schema cosmologică Arbore- Pas are (= Vultur), sau Arbore cu o Pa- 
săre în vîrf şi un Şarpe la rădăcină, cu toate că este specifică popoa- 
relor din Asia Centrală şi germanilor, pare să fie de origine orientală* 1 , 



dar acelaşi simbolism apare pe monumentele preistorice. 42 

O alta temă, de data aceasta de origine exotică, este cea a Arbo- 
relui -Carte a destinelor* La turcii osmanlîi, Arborele Vieţii are un 
milion de frunze, pe fiecare fiind scris destinul unei fiinţe omeneşti; 
de fiecare dată cînd moare un om, cade o frunza (Harva, Die reli- 
gidsen Vorstellungen, p. 72). Ostiacii cred că o Zeiţă, aşezată pe un 
Munte ceresc cu şapte trepte, înscrie soarta omului, îndată după 
naştere, pe un arbore cu şapte crengi (ibid., p, 172). Aceeaşi credinţă 
se întîlneşte la populaţia batak 43 însă, dat fiind faptul că turcii, ca 
şi populafia batak, au cunoscut scrierea destul de tîrziu, originea 
orientală a mitului este limpede. 44 Ostiacii cred şi ei că zeii caută 



40 în Cer sc află un Arbore în care cresc copii ; Dumnezeu îi culege şî îi aruncă 
pe Pămînt (H. BAUMANN, tutuia. Bei Bauern und Jâgern in Inner- Angola, Berlin, 
1935, p. 95); cu privire la mitul african al originii omului din copaci, cf. id., Schdpfung 
und Vrzeit des Menschen im Mythus der afrikanischen Volker, Berlin, 1936, p. 224; 
materiale comparative în ELIADE, Traiti. pp. 259 şi urm. ; trad. rom,, pp. 260 şi urm. 
Prima pereche de Strămoşi s-a născut, după credinţele populaţiei dayak, din Arborele 
Vieţii (H. SCHĂRER, Die Gottesidee der Ngadju Oajak in Siid-Borneo, 1946, p. 57); 
vezi şt mai departe, p, 324. Trebuie spus însă că imaginea suflet (copil) -pasăre- 
Arborele Lumii este specifică Asiei Centrale şi Septentrionale, 

41 HARVA, Die religidsen Vorstellungen. p. 85. Cu privire la sensul simbolis- 
mului, vezi ELIADE, Trăite', pp. 252 şi urm,; trad, rom., pp. 254 şi urm. Materiale: 
A. J. WENSINCK, Tree and Bird as Cosmologica! Symbols in Western Asia. Cf. şi 
HENTZE, Fruhchinesische Bronzen f p, 129. 

42 Vezi G. WILKE, „Der Weltenbaum und die beiden kosmischen Vogel in der 
vorgeschichtlichen KunsT, Mannus-Bibtiothek, XIV, Leipzig, 1922, pp. 73-99. 

43 J. WARNECK, Die Religion der Batak , Gotlingen, 1909, pp. 49 şi urm. Cu pri- 
vire la simbolismul arborelui în Indonezia, vezi mai jos, pp. 264, 328-329. 

44 Cf. G. WIDENGREN, The Ascension ofthe Apostfe ofGodand the Heavenly Book, 
Uppsala şi Leipzig, 1950; id., The King and the Tree of Life in Ancient Near Eastern 
Religion. Uppsala, 195 L 

viitorul copilului într-o carte a Destinului ; după legendele tătarilor 
siberieni, soarta nou-născuţilor este scrisă de şapte zei într-o „carte 
a Vieţii 41 (Harva, Die religidsen Vorstellungen, pp. 160 şi urm.). Toate 
aceste imagini provin însă din concepţia mesopotamiană a celor 
şapte ceruri planetare, socotite o Carte a Destinului. Am considerat 
necesar să le amintim în acest context, pentru că şamanul, ajuns în 
vîrful Arborelui Cosmic, în ultimul Cer, cercetează într-un fel „vii- 
torul** comunităţii şi „soarta sufletului". 



NUMERELE MISTICE 7 ŞI 9 

Identificarea Arborelui Cosmic cu 7 crengi cu cele şapte ceruri 
planetare este determinată, fără îndoială, de influenţele de origine 
mesopotamiană. Aceasta nu înseamnă însă, aşa cum am mai arătat, 
că noţiunea de Arbore Cosmic = Ax al Lumii a fost asimilată de 
turco-tătari şi de alte populaţii siberiene prin intermediul influenţelor 
orientale. înălţarea la Cer pe Axul Lumii este o idee universală şi 
arhaică, anterioară ideii trecerii prin cele şapte regiuni cereşti (= 
şapte ceruri planetare), care nu s-a putut răspîndi în Asia Centrală 
decît mult după speculaţiile mesopotamiene privind cele şapte 
planete. După cum este îndeobşte cunoscut, valoarea religioasă a 
numărului 3 — simbol al celor trei regiuni cosmice 45 — a precedat 
valoarea numărului 7. Se vorbeşte şi de 9 ceruri (şi de nouă zei, nouă 
crengi ale Arborelui Cosmic etc), număr mistic care se poate explica 
prin faptul că este multiplu de 3 (3 x 3), putînd fi considerat aşadar 
ca parte dintr-un simbolism mai vechi decît cel cuprins în numărul 
7, care este de origine mesopotamiană. 46 

Şamanul urcă într-un copac sau pe un stîlp în care sînt săpate 
şapte sau nouă taptî, reprezentînd cele şapte sau nouă niveluri cereşti. 
„Piedicile" (pudak) pe care trebuie să le învingă sînt de fapt, după 

45 Cu privire la vechimea, coerenţa şi importanţa concepţiilor cosmologice bazate 
pe o schemă tripartită, vezi A, COOMARASWAMY, Svayamatrnnâ : Jasnua Coelu 
passim. 

46 în legătură cu implicaţiile religioase şi cosmologice ale numerelor 7 şi 9, 
cf. W. SCHMIDT, Der Ursprung. IX, pp. 91 şi urm., 423 etc. HAR VA (Die relî&osen 
Vorsteltungen, pp. 51 şi urm. etc.) consideră, dimpotrivă, că numărul 9 este mai recent. 
După părerea sa, cele nouă ceruri sînt o concepţie tîrzie, care se explică prin ideea 
celor nouă planete, atestată în India, dar de origine iraniană {ibid., p. 56). în orice 

cum observă Anohin (Materiali, p. 9), cerurile prin care şamanul 
trebuie să treacă. Cînd iakuţii fac jertfe de sînge, şamanii lor ridică 
sub cerul liber un copac cu nouă trepte (taptî) t pe care urcă, pentru 
a duce ofrande pînă la Aitoion. Iniţierea şamanilor sibo (înrudiţi cu 
tunguşii) implică, aşa cum am văzut, prezenţa unui arbore cu trepte; 
şamanul are în iurtă altul, mai mic, pe care sînt săpate nouă taptî 
(Harva, Die religidsen Vorstellungen, p. 50). Iată încă o dovadă a 
capacităţii sale de călătorie extatică în regiunile cereşti. 

Am văzut că Stilpii Cosmici ai ostiacilor aveau şapte incizii (a 
se vedea mai sus, p. 247, nota 16). Vogulii cred că se poate ajunge 
la Cer pe o scară cu şapte trepte. în întreaga Siberie de Sud-Est 
întîlnim această imagine a celor şapte ceruri care nu este însă singura 
atestată: ideea celor nouă niveluri cereşti, sau 16, 17 şi chiar 33 de 
ceruri, nu este mai puţin răspîndită. Aşa cum vom vedea în cele ce 
urmează, numărul cerurilor nu este legat de numărul zeilor; corela- 
ţiile dintre panteon şi numărul cerurilor par uneori destul de forţate. 

Astfel, altaicii vorbesc atît de şapte ceruri, cît şi de 12, 16 ori 17 
(Radlov, Aus Sibirien, II, pp. 7 şi urm.); la teleuţi, arborele şaman ic 
are şaisprezece crestături, reprezentînd tot atîtea niveluri cereşti 
(Harva, ibid. r p. 52), în cerul cel mai înalt locuieşte Tengere Kaira 
Kân, „Milostivul împărat Cer"; în cele trei ceruri inferioare se află 
cei trei principali zei produşi de Tengere Kaira Kân printr-un fel de 
emanaţie: Bai Olgăn locuieşte în cel de-al şaisprezecelea cer, fiind 
aşezat pe un tron de aur, în vîrful unui munte de aur; Kysugan Ten- 
gere, „Cel Nespus de Puternic 4 ', în cel de-al nouălea (nu se spune 
nimic despre cei ce locuiesc în alte ceruri, de pildă între 15 şi 10); 
Mergen Tengere, „Atotştiutorul 11 , locuieşte în cel de-al şaptelea cer, 
unde se găseşte şi Soarele. în celelalte ceruri, inferioare, se află cei- 
lalţi zei şi numeroase fiinţe semidivine (Radlov, ibid., pp. 7 şi urm.). 

Anohin a descoperit, tot la tătarii din Ai tai, o tradiţie cu totul deo- 
sebită (Materiali, pp. 9 şi urm.): Bai Olgăn, zeul suprem, locuieşte 



caz. esie vorba de două complexe religioase diferite. Evident, în contextele în care 
numărul 9 exprimă limpede un multiplu al numărului 3, sîntem îndreptăţiţi să-! con- 
siderăm ca fiind anterior numărului 7. Vezi şi F. ROCK, „Neunmalneun und Sieben- 
malsicben". în Mineilungen der anîhropoiogischen Gesellschafi in Wien % LX, Viena, 
1930, pp. 320-330, passim; H. HOFFMANN, Quelten zur Ceschichie der tiberîschen 
BorhReligion, pp. 150, 153, 245; A. FRIEDRICH şi G. BUDDRUSS. Schamanenge- 
schichten ausSibirien, pp. 21 şi urm., 96 şi urm,, 101 şi urm. etc; W. SCHMIDT, Der 
Ursprung, XI pp. 713-716. 

în cerul suprem - al şaptelea; Tengere Kaira Kân nu mai joacă nici 
un roi (fiind aproape dispărut din viata religioasă» cum am putut 
constata); cei 7 Fii şi ceie 9 Fiice ale lui Ulgân locuiesc în Ceruri, 
însă nu se spune în care anume, 47 

Grupul de 7 sau 9 Fii (sau „Robi") ai zeului ceresc este adesea 
întîlnit în Asia Centrală si Septentrională, atît la ugrici cît si la turco- 
tătari. Vogulii cunosc şapte Fii ai Zeului, vasiugan-ostiacii vorbesc 
de Şapte Zei împărţiţi în Şapte Ceruri : în cel mai înalt se află Num- 
torem, ceilalţi şase zei fiind numiţi „Paznicii Cerului" (Torem- 
karevel). 48 Un grup de Şapte Zei supremi se întîlneşte şi la iakuţi. 49 
în mitologia mongolă se vorbeşte, în schimb, de „Nouă Fii ai Zeu- 
lui" sau „Robi ai Zeului", care sînt zei protectori (sulde-tengri) şi 
în acelaşi timp zei războinici. Buriaţii cunosc chiar numele acestor 
nouă Fii, care se deosebesc însă de Ia o regiune la alta. Numărul 9 
revine de asemenea în ritualurile ciuvaşilor de pe Volga şi ale cere- 
mişilor (Harva, ibid. t pp. 162 şi urm.). 

în afară de aceste grupuri de 7 sau de 9 zei şi de imaginile cores- 
punzătoare ale celor 7 sau 9 ceruri, se întîlnesc în Asia Centrată gru- 
puri şi mai numeroase, ca de pildă de 33 de zei (tengri), care locuiesc 
pe muntele Sumeru şi al căror număr ar putea fi de origine indiană 
(ibid.t p, 164), Verbiţki a descoperit ideea celor 33 de ceruri la al taie i, 
iar Katanov a întîlnit-o şi la soioţi (ibid., p. 52); totuşi, frecvenţa 
acestui număr este extrem de limitată şi se poate presupune că este 
vorba de un import recent, probabil de origine indiană. La buriaţi, 
numărul zeilor este de trei ori mai mare: 99 de zei, împărţiţi în buni 
şi răi, precum şi pe regiuni : 55 de zei buni în regiunile de sud-vest 
şi 44 de zei răi în nord-est. Cele două grupuri de zei se luptă între 
ele de multă vreme, 50 Şi mongolii cunoşteau în vremea de demult 
99 de tengri (Harva, p. 165). Insă nici buriaţii» nici mongolii nu pot 

47 Vezi analiza celor două concepţii cosmologice în W. SCHMIDT, Der Ursprung, 
IX, pp. 84 şi urm., 135 şi urm., 172 şi urm., 449 şi urm., 480 şi urm. etc. 

48 Aşa cum a arătat KARJALAINEN (Die Religion der Juţ>ra~Vdlker), aceste nume 
au fost probabil împrumutate de la tătari, o dată cu concepţia privitoare la cele şapte 
ceruri. 

49 HARVA, Die religiosen Varstcllungen, p. 162, după PRIKLONSKJ şi PRIPUZOV. 
SIEROSZEWSKl afirmă că Bai Bainai, zeul laicul al vînătorii, are şapte tovarăşi, dintre 
care trei sînt de partea vînălorilor, iar doi nu („Du chamanisme", p. 303). 

50 G. SANDSCIIEJEW, „ Weltanschauung und Schamunismus", pp. 939 şi urm. 



ŞAMANISM Şl COSMOLOGIE 



259 



spune nimic precis cu privire ia aceşti zei, ale căror nume sînt obscure 
şi artificiale. 

Se cuvine să ne amintim totuşi că această credinţă într-un Zeu 
ceresc suprem s-a născut în Asia Centrală şi în regiunile arctice, fiind 
foarte veche (Eliade, Trăite, pp. 63 şi urm.; trad. rom., pp. 60 şi urm.); 
credinţa în „Fiii Zeului" este tot atît de veche, desi numărul şapte 
reprezintă o influenţă orientală, prin urmare recentă. Ideologia şama- 
nică a jucat probabil un anumit rol în răspîndirea numărului 7. După 
părerea Iui Gahs, complexul mitico-cultural al Strămoşului lunar este 
legat de idolii cu şapte incizii şi de Arborele-Umanitate cu şapte 
crengi, precum şi de jertfele de sînge periodice şî „şamaniste" de 
origine meridională, care au înlocuit jertfele nesîngeroase (ofranda 
capului şi a oaselor către zeii cereşti supremi). 51 în orice caz, la 
iurak-samoiezi, Duhul Pămîntului are şapte fii, iar idolii (sjaadai) 
au şapte feţe sau o faţa cu şapte tăieturi» sau doar şapte incizii; aceşti 
sjaadai sînt în legătură cu arborii sacri. 52 Am văzut că şamanul arc, 
pe veşminte, şapte clopoţei care reprezintă glasurile celor şapte Fiice 
cereşti (c/. Mikhailowski, „Shamanism", p. 84). La osliacii de pe Ie- 
nisei, viitorul şaman se retrage în singurătate, pune la fiert o veveriţă 
zburătoare, o taie în opt bucăţi, din care mănîncă şapte, iar pe a opta 
o aruncă. După şapte zile, revine în acelaşi loc şi primeşte un semn 
care îi va hotărî vocaţia. 53 Numărul mistic 7 joacă, după cît se pare, 
un rol important în tehnica şi extazul şamanului, pentru că, la iurak-sa- 
moiezi, viitorul şaman zace vreme de şapte zile şi şapte nopţi în stare 
de inconştienţă, în timp ce duhurile îl ciopîrţesc şi fac iniţierea 
(Lehtisalo, Entwurf, p. 147); şamanii ostiaci şi laponi mănîncă ciu- 
perci cu 7 pete ca să poată intra în transă 54 ; şamanul lapon primeşte 
de la maestrul său o ciupercă cu 7 pete (Itkonen, p. 159); şamanul 
iurak-samoyed are o mănuşă cu 7 degete (Lehtisalo, p. 147) ; şamanul 
ugric are şapte duhuri drept ajutoare (Karjalainen, III, p. 3 1 1 ) şi aşa 



51 A. CAHS, „Kopf-, Schădcl- und Langknochcnopfer", p. 237; id.. „Blutigc und 
unblutige Opfer bei den altaischen Hinenvolkern", Semaine d'Ethnohgie Reiigieuse. 
sesiunea a IV-a (1925), Paris, 1926, pp. 217-232 (pp. 220 şi urm.). 

52 LEHTISALO, Entwurj einer Mythotogie der Jurak-Samojeden. pp. 67, 77 şi urm., 
1 02. Cu privire la idolii cu şapte feţe, vezi şi Kai DONNER, La Sibtrie. pp. 222 şi urm. 

53 Kai DONNER, La Sibirie, p. 223. 

54 KARJALAINEN, Dic Helicon da h^ta-Volknr, voL II, p. 278. 111, p. 306: 
ITKONEN, Hcidnische Religiott und spâterer Abergtaube bei den fttmischen Lappen, 
p. 149. La ostiacii din Tsingala, bolnavul pune pe masă o pîinc cu şapte crestături 
şi aduce o jertfă lui Sănke (KARJALAINEN. III, p. 307), 

mai departe, S-a constatat că, la ostiaci şi la voguli, importanţa nu- 
mărului 7 se datorează unor influenţe precise ale vechiului Orient 55 , 
şi nu încape nici o îndoială că acelaşi fenomen s-a produs şi în restul 
Asiei Centrale şi Septentrionale. 

Important pentru cercetarea noastră este faptul că şamanul pare 
să cunoască mai îndeaproape toate cerurile, aşadar şi toţi zeii şi 
semizeii care locuiesc în ele, într-adevăr, dacă poate pătrunde, pe 
rînd, în toate regiunile cereşti, este pentru că se bucură de ajutorul 
locuitorilor acestora, iar înainte de a putea vorbi cu Bai Ulgan, o face 
cu celelalte fiinţe cereşti, cărora le cere sprijin şi protecţie. Şamanul 
dovedeşte o cunoaştere experimentală asemănătoare în ceea ce 
priveşte regiunile lumii subterane. Intrarea în infern este concepută 
de altaici ca o „deschizătură pentru fum", care se află, bineînţeles, 
în „Centrul" Pămîntului (în nord, după miturile Asiei Centrale » ceea 
ce corespunde Centrului Cerului; Harva, Die religiosen Vorstellun- 
gen> p. 54; după cum se ştie, „nordul" este asimilat „Centrului" în 
întreaga arie asiatică, din India pînă în Siberia). Prin tr- un soi de 
simetrie, pentru Infern a fost imaginat acelaşi număr de etaje ca 
pentru Cer : trei la caragaşi şi la soioţi, care cunosc trei ceruri ; şapte 
sau nouă la majoritatea populaţiilor din Asia Centrală si Septen- 
trionaia * După cum JvLt,' şamanul altaic trece, pe nn/ce.e 
şapte „piedici" (pudak) ale Infernului. într-adevăr, tot el, şi numai 
el, posedă o cunoaştere experimentală a Infernului, în care pătrunde 
în timpul vieţii, aşa cum urcă şi coboară în cele şapte sau nouă 
ceruri. 

ŞAMANISM ŞI COSMOLOGIE ÎN ARIA OCEANIANĂ 

Fără a avea pretenţia unei comparaţii între două fenomene atît 
de complexe cum sînt şamanismul din centrul şi din nordul Asiei, 
pe de o parte, şi şamanismul din Indonezia şi din Oceania, pe de altă 
parte, vom face o trecere rapidă în revistă a unor fapte din aria sud-est 
asiatică, pentru a pune în evidenţă două lucruri, şi anume: 1) pre- 
zenţa, în aceste regiuni, a simbolismului arhaic a trei zone cosmice 



55 Josef HAECFCEU „ldolkult und Dualsystem bei den Ugriem. Zum Problem des 
eurasiatisebenTotemismus", Archivfur Vdlkerkunde, I, Viena, 1947, pp. 95- 163 (p, 136). 

56 La ugrici, Infernul are întotdeauna şapte niveluri, dar ideea nu pare originară; 
c/. KARJALAINEN, II, p. 318. 

şi a Axului Lumii; 2) influenţele indiene (care pot fi descoperite mai 
ales prin intermediul rolului cosmologic şi al funcţiei religioase a 
numărului 7) care s-au adăugat fondului religiei autohtone. Ni se 
pare, într-adevăr, că aceste două blocuri culturale, Asia Centrală şi 
Septentrională pe de o parte, Indonezia şi Oceania pe de altă parte, 
prezintă în această privinţă trăsături comune, care se explică prin 
faptul că şi într-unui şi în celălalt, tradiţiile religioase arhaice au fost 
mult modificate, ca urmare a răspîndirii influenţei culturilor supe- 
rioare. Nu ne propunem să facem aici o analiză istorico-culturală a 
ariei indoneziene şi ocean iene, îndepărtîndu-ne astfel prea mult de 
subiect Dorim doar să stabilim cîteva jaloane, pentru a arăta din 
ce ideologii şi prin ce tehnici s-a putut dezvolta şamanismul. 

La populaţiile cele mai vechi din peninsula Malacca, mai precis 
la pigmeii semang, întîlnim simbolul Axului Lumii: o stîncă uriaşă, 
Batu-Ribn, se înalţă în mijlocul lumii; dedesubt se găseşte Infernul. 
Mai demult, pe Batu-Ribn se înălţa spre Cer un trunchi de copac 
(Schebesta, Les Pygmees, pp. 156 şi urm.)- După informaţiile culese 
de Evans, Cerul se sprijină pe o coloană de piatră, Batu Herem, al 
cărei vîrf străpunge bolta, ieşind deasupra cerului Taperu, într-o 
regiune numită Ligoi, unde locuiesc şi petrec chinoii. 5 * Infernul, cen- 
trul Pămîntului şi „poarta' 1 Cerului sc află pe aceeaşi axă, prin care 
se făcea în timpurile străvechi trecerea de la o regiune cosmică la 
alta. Poate că această schemă cosmologică a pigmeilor semang nu 
parc autentică, dar avem toate motivele să credem că o teorie asemă- 
nătoare a fost schiţată încă din timpurile preistorice* 



57 Esenţialul a fosl spus, într-o sinteză scurtă şi îndrăzneaţă, de către P. LAVIOSA- 
ZAMBOTTI, Les Origines ei la diffusion de îa civilisation, trad. fr. Paris, Payot, 1949, 
pp. 337 şi urm. Cu privire Ia cea mai veche istorie a Indoneziei, vezi G. COfcDES, 
Les Etats hindouises dlndochine et d'Indonesie, Paris, 1948, pp. 67 şi urm.; cf. şi 
H. O, Quaritch WALES, Prehisiory and Religion in South-East Asta, în special pp. 48 
şi urm., 109 şi urm. 

58 Ivor N. H. EVANS, Sîudies in Religion. Folk-Lore, and Costam in British North 
Borneo and thc Malay Peninsula, p. 156, Chinoii (Schebesta: cenai) sînt suflete şi 
totodată spirite ale Naturii, care slujesc drept mijlocitori între Dumnezeu (Tata Ta 
Pedn) şi oameni (Schebesta, pp. 152 şi urm»; EVANS, Studies, pp. 148 şi urm.). Cu 
privire la rolul lor în vindecări, vezi mai jos, pp. 311 şi urm. 

59 Cf., de ex., W. GAERTE, „Kosmische Vorstellungen im Bilele prahistorischer 
Zeii: Erdberg, Himmelsberg, Erdnabel und WelLstrome*', Anthropos, IX, 1914, 
pp. 956-979. Cît despre autenticitatea şi vechimea culturii pigmeilor, energic susţi- 
nuta de către W, SCHMIDT şi O. MENGHIN, se ştie că problema nu a fost încă rezol- 
vată; pentru o părere contrară, cf. LAVIOS A ZAMBOTTI, op. cit., pp. 132 şi urm. 

Cînd vom cerceta credinţele legate de vindecătorii semang şi de 
tehnicile lor magice, vom avea prilejul să descoperim unele influenţe 
malaieziene (de pildă, capacitatea transformării într-un tigru). Se mai 
pot găsi unele urme de acelaşi fel în ideile lor privitoare la soarta 
sufletului pe celălalt tărîm. în clipa morţii, sufletul părăseşte trupul 
prin călcîi şi se îndreaptă spre Răsărit, ajungînd la mare. Vreme de 
şapte zile» răposaţii se pot întoarce în satul lor; după aceea, cei care 
au trăit în cinste sînt însoţiţi de Mampes pînă la o insulă fermeca- 
tă, Belet; pentru a ajunge pe insulă, trebuie să treacă o punte v aiurită 
abruptă şi lunecoasă, pe deasupra mării, Puntea poartă numele de 
Bălan Bacham; Bac ham este un soi de ferigă care creşte la capătul 
celălalt al punţii, unde se află o femeie-chinoi, Chinoi-Sagar; ea 
poartă pe cap o cunună de ferigi Bacham, iar morţii trebuie să-şi 
împletească şi ei cîte una înainte de a păşi pe insula Belet. Mampes 
este paznicul punţii, fiind închipuit ca un negru uriaş; el se înfruptă 
din ofrandele aduse morţilor. O dată ajunşi pe insulă, răposaţii se 
îndreaptă spre Arborele Magic (care, după cît se pare, se înalţă în 
mijlocul insulei), unde sînt toţi ceilalţi morţi. Nou-veniţii nu se pot 
însă împodobi cu florile Arborelui şi nici nu pot gusta din roadele 
acestuia, decît după ce morţii care au ajuns aici înaintea lor le zdro- 
besc toate oasele şi le întorc ochii în orbite, ca ei să poată privi 
înăuntru. După ce toate aceste lucruri au fost îndeplinite, răposaţii 
devin cu adevărat duhuri {kemoit) şi pot gusta din roadele Arbo- 
relui. 60 Acesta este, bineînţeles, un Arbore fermecat şi un Izvor de 
Viaţă, la rădăcina căruia cresc sini plini de lapte; tot aici se găsesc 
duhurile copiilor mici 61 care ar putea fi sufletele celor care nu s-au 



Oricum, nu încape nici un fel de îndoială că pigmeii din zilele noastre, cu toate că 
au suferit influenţele culturii superioare ale vecinilor, păstrează încă destul de bine 
unele trăsături arhaice; acest lucru este dovedit mai cu seamă de credinţele lor reli- 
gioase, atît de deosebite de cele ale vecinilor mai evoluaţi. Prin urmare, sîntem îndrep- 
tăţiţi să clasificăm schema cosmologică şi mitul Axului Lumii printre rămăşiţele 
autentice ale tradiţiei religioase a pigmeilor. 

60 Sfarîmarea oaselor şi întoarcerea ochilor pe dos ne amintesc de riturile iniţia- 
tice menite să transforme candidatul în „spirit". Cu privire la „Insula Fructelor", tărîm 
paradisiac al populaţiilor semang, sakai şi jakun, cf. w. w. SKEAT şi C. O. BLAGDEN, 
Pogan Races of the Malay Peninsula, Londra, 1906, voi. ti, pp. 207, 209, 321. Vezi 
şi mai jos, p. 263, nota 63. 

61 EVANS, Studies, p. 157: SCHEBESTA» Us Pygmâes, pp. 157-158; id.. „Jen- 
seitsglaube der Semang a uf Malakka", în Fesischhfi. Publicahon d 'hommage offerte 
au Piere) W, SCHMIDT, ed. W, Koppers. Viena, 1928, pp. 635-644. 

născut încă. Deşi mitul cules de Evans nu spune nimic în această 
privinţă, se pare că răposaţii redevin copii mici, pregătindu-se astfel 
pentru o nouă existenţă pe Pămînt. 

Regăsim aici ideea Arborelui Vieţii, pe crengile căruia se odih- 
nesc sufletele copiilor mici şi care pare să fie un mit foarte vechi, 
deşi aparţine unui complex religios deosebit de cel centrat pe Zeul 
Ta Pedn şi simbolismul Axului Lumii. Descifrăm într-adevăr în acest 
mit legătura mistică om -planetă, pe de o parte, iar pe de altă parte, 
urmele unei ideologii matriarhale, care nu fac parte din complexul 
arhaic: Zeul suprem al Cerului, simbolismul celor trei zone cosmi- 
ce, mitul unui timp primordial în care existau legături nemijlocite 
şi lesnicioase între Pămînt şi Cer (mitul „Paradisului pierdut")- De 
asemenea, faptul că răposaţii pot reveni, vreme de şapte zile, în satul 
lor, dovedeşte o influenţă indo-malaieziană mai recentă. 

La populaţia sakai, aceste influenţe sînt mai evidente: conform 
credinţei acesteia, sufletul părăseşte trupul prin partea din spate a 
capului şi se îndreaptă spre Apus. Mortul încearcă să pătrundă în 
Cer chiar pe poarta pe unde intră sufletele malaiezilor, dar nu reu- 
şeşte şi atunci trebuie să treacă o punte, Menteg, pe deasupra unui 
cazan cu apă clocotită (ideea este de origine malaieziană, Evans, 
Siudîes, p, 209, n. 1). Puntea este de fapt un trunchi de copac fără 
scoarţă. Sufletele celor răi cad în cazan. Yenang vede şi le lasă să 
fiarbă pînă cînd nu mai r amine din ele decît o pulbere; apoi le cîn- 
tăreşte şi, dacă sufletele au devenit uşoare, le trimite în Cer, dacă 
nu, le lasă să ardă în continuare pentru a le purifica prin foc. 62 

Populaţia besisi din districtul Kuala Langat, regiunea Selangan, 
ca şi cea bebrang vorbesc de o Insulă a Fructelor, spre care se în- 
dreaptă sufletele morţilor. Insula este asemuită Arborelui Mapik din 
credinţele populaţiei semang. Aici, cînd îmbătrînesc, oamenii pot re- 
deveni copii, pentru a creşte apoi din nou. 63 în credinţa populaţiei 



62 EVANS. StudieSt p. 208. Cîntărirea sufletului şi purificarea sa prin foc sînt 
idei orientale. Infernul sakai trădează influenţe puternice, probabil recente, care au 
înlocuit concepţiile autohtone cu privire fa lumea cealaltă. 

63 Este mitul foarte raspîndit al „paradisului", unde viaţa curge fără oprire, într-un 
veşnic reîncepui. Cf> Turna, insula spiritelor (= a morţilor) de la melanezienii din Tro- 
briand: „cînd (spiritele) îmbătrînesc, îşi aruncă pielea veştedă, zbîrcita, înfaţîşîndu-se 
apoi cu trupul acoperit cu o pieie netedă, plete negre, dinţi sănătoşi şi puternici. Viaţa 
lor este astfel un nou început, o întinerire veşnică, cu tot ceea ce înseamnă tinereţea, 
adică iubiri şi plăceri" (B. MALINOWSK1, La vie sexueîie dessauvages du Nord-Ouest 
de h Metanesie. trad. fr. Paris, 1 930, p. 409); id. t Myih in Primitive Psychology, Londra 
şi New York, 1926, pp. 80 şi urm. („Myth of Death and tbe Recurrent Cycle of Life"). 

besisi, Universul este împărţit în şase regiuni superioare, Pămînt şi 
şase regiuni subterane (Evans, Studies, pp. 209-210), ceea ce arată 
că vechea concepţie tripartită s-a amestecat cu ideile cosmologice 
indo-malaieziene. 

La populaţia jakun 64 , se pune pe mormînt un stîîp înalt de cinci 
picioare, cu 14 crestături : 7 pe o parte, în sus, şi 7 pe cealaltă, în 
jos; stil pul poarta numele de „scara sufletului 11 (ibid^ pp. 266-267). 
Vom avea prilejul să revenim asupra simbolismului scării {cf. mai 
jos, pp. 443 şi urm.); să remarcăm, deocamdată, prezenta celor şapte 
crestături care reprezintă, fie că populaţia jakun îşi dă sau nu seama 
de acest lucru, cele şapte niveluri cereşti pe care trebuie să le străbată 
sufletul, ceea ce dovedeşte pătrunderea ideilor de origine orientală 
chiar la populaţii „primitive" cum este jakun. 

Populaţia dusun 65 , din nordul insulei Borneo, îşi imaginează că 
drumul morţilor urcă pe un munte şi trece peste un rîu (ibid., pp. 33 
şi urm.). Rolul muntelui în mitologiile funerare se explică tot prin 
simbolismul înălţării şi cuprinde credinţa într-o locuinţă cerească 
pentru răposaţi. Vom vedea în cele ce urmează că morţii „se agaţă 
de munţi", întocmai cum fac şamanii sau eroii în ascensiunile lor 
iniţiatice. Ceea ce trebuie precizat încă de pe acum este faptul că, 
la toate populaţiile pe care le trecem în revistă, şamanismul este 
strîns legat de credinţele funerare (Munte, Insulă paradisiacă, Arbore 
al Vieţii) şi de concepţiile cosmologice (Axul Lumii = Arborele 
Cosmic, trei regiuni cosmice, şapte ceruri etc). Făcîndu-şi meseria 
de vindecător sau de psihopomp, şamanul foloseşte datele tradiţio- 
nale privitoare la topografia infernală (fie că este cerească, maritimă 
ori subterană), date care se bazează în ultimă instanţă pe o cosmo- 
logie arhaică, deşi de mai multe ori îmbogăţită ori alterată de in- 
fluenţe exotice. 

Populaţia ngadju dayak din sudul insulei Borneo are o concepţie 
mai deosebită cu privire la Univers: cu toate că există o lume supe- 
rioară şi una inferioară, lumea noastră nu trebuie văzută ca un al 
treilea termen, ci ca totalitatea celor două, pe care le oglindeşte şi 
le reprezintă în acelaşi timp. 66 Toate acestea fac parte de altfel din 



64 După EVANS (Studies, p. 264) t aceştia ar fi de rasă malaieză, reprezentînd 
însă un val mai vechi (venit din Sumatra) decît malaiezienii propriu-zişi. 

65 De rasă proto-malaieză şi locuitorii aborigeni ai insulei ; EVANS, Studies , p. 3. 

66 Cf. H. SCHĂRER, „Die Vorstellungen der Ober- und Unterwelt bei den Ngadju 
Dajak von Sud-Bomeo", Cultureel htdie, IV, Leyda, 1942, pp. 73-81 (în special 

ideologia arhaică, după care tot ceea ce există pe Pămînt nu este 
altceva decît o replică a modelelor aflate în Cer sau „dincolo 44 . Să 
mai adăugăm că ideea celor trei zone cosmice nu vine în contradicţie 
cu cea a unităţii lumii. Numeroasele sirnbolisme care exprimă simi- 
litudinea dintre cele trei lumi şi mijloacele de comunicare dintre ele 
exprimă în acelaşi timp unitatea şi integrarea lor într-un singur Cos- 
mos. Existenţa a trei zone cosmice — idee pe care am socotit necesar 
s-o punem în evidenţă, din motivele arătate mai sus — nu exclude 
Unitatea profundă a Universului» nici aparentul său „dualism". 

Mitologia populaţiei ngadju dayak este destul de complicata, dar 
putem releva ca trăsătură dominantă „dualismul cosmologic ". Arbo- 
rele Lumii precedă acest dualism, deoarece reprezintă Cosmosul în 
totalitatea sa (Schărer, Die Goîîesidee, pp. 35 şi urm.); el simboli- 
zează chiar unificarea celor două divinităţi superioare {îbid., p. 37 
şi urm.). Crearea lumii este rezultatul conflictului dintre cei doi zei 
care reprezintă cele două principii polare : feminin (inferior din punct 
de vedere cosmologic, reprezentat de Ape şi de Şarpe) şi masculin 
(regiunea superioară, Pasărea). în timpul luptei dintre cei doi zei 
antagonişti, Arborele Lumii (- totalitatea primordială) este distrus 
(Schărer, ibid^ p. 34), însă această distrugere este doar provizorie: 
arhetip al oricărei activităţi omeneşti creatoare, Arborele Lumii nu 
este distrus decît pentru a renaşte. înclinăm să vedem în aceste mituri 
atît vechea schemă cosmogonică a hierogamiei Cer-Pamînt, expri- 
mată de asemenea, pe un alt plan, prin simbolismul polilor opuşi 
complementari Fasare-Şarpe, cît şi structura „dualistă" a vechilor 
mitologii lunare (opoziţia dintre contrarii, alternanţa dintre distrugeri 
şi creaţii, eterna reîntoarcere). Este neîndoielnic faptul că la vechiul 
fond autohton s-au adăugat mai tîrziu (cu timpul) influenţe indiene, 
deşi acestea s-au limitat adesea la numele zeilor. 

Se cuvine să remarcăm în primul rînd că Arborele Lumii este 
prezent în orice sat şi chiar în orice casă dayak (cf. Schărer, ibid., 
pp. 76 şi urm. şi planşele I— II) şi că acest Arbore este reprezentat cu 
şapte crengi. Faptul că el este simbolul Axului Lumii şi prin urmare 
drumul către Cer este dovedit tot de „bărcile răposaţilor" indonezieni, 


p. 78); iU, Die Gotiesidee der Ngadju Dajak in Sud-Borneo, pp. 31 şi unn. Cf. şi 
W. MONSTERBERGER, Eihnohgische Studien an Indonesischen Schopfungsmythen. Ein 
Beitrag zur Kutturanalyse Siidostasiens, Haga, 1939, în special pp. 143 şi urm, (Bomeo); 
J. G. RODER. Alatlmia. Die Religion der tnlandstâmme Mîttelcerams, Bamberg, 1948, 
pp. 33 şi urm., 63 şi urm., 75 şi urm., 96 şi urm. (Ceram). 

care trebuie să-f transporte pe morţi pe „celălalt tărîm" ceresc, 67 
Arborele, reprezentat cu şase crengi (şapte, cu tot cu vîrf), avînd de 
o parte soarele şi de cealaltă luna, are uneori forma unei lănci 
împodobite cu simbolurile folosite îndeobşte pentru reprezentarea 
„scării şamanului pe care acesta se urcă la Cer pentru a aduce 
sufletul fugar al bolnavului. 68 Arborele Lance-Scară, care apare în 
„bărcile răposaţilor", nu este altceva decît replica Arborelui mira- 
culos care se găseşte „dincolo" şi pe care sufletele îl văd în călătoria 
lor spre zeul Devata Sangiang. Şamanii indonezieni (de pildă, la 
populaţiile sakai, kubu şi dayak) au şi ei un arbore pe care îl folosesc 
drept scară pentru a ajunge în lumea spiritelor, spre a căuta sufletele 
bolnavilor. 69 Ne vom da seama care este rolul Arborelui-Lance cînd 
vom examina tehnicile şamanismului indonezian. Să notăm în trea- 
căt că arborele şamanic al populaţiei dusundayak, folosit în cere- 
moniile de vindecare, are şapte crengi (Steinmann, „Das kultische 
Schiff\ p. 189). 

Populaţia batak, ale cărei idei religioase provin în cea mai mare 
parte din India, crede că Universul este împărţit în trei regiuni : Cerul 
cu şapte niveluri, unde locuiesc zeii, Pămîntul, pe care trăiesc oa- 
menii, şi Infernul, tărîm al demonilor şi al răposaţilor, 70 Se mai 
întîlneşte la această populaţie şi mitul unui timp paradis iac, în care 
Cerul era mai aproape de Pămînt iar comunicarea dintre zei şi 
oameni era continuă; dar, din pricina mîndriei omului, drumul spre 
lumea cerească a fost întrerupt. Zeul suprem, Mula djadi na bolon 
(„Cel care începe cu sine însuşi"), creator al Universului şi al celor- 
lalţi zei, locuieşte în ultimul cer şi pare să fi devenit — ca toţi zeii 
supremi ai „primitivilor" — un deus otiosus ; nu i se mai aduc jertfe. 

67 Alfred STEINMANN, „Das kultische Schiff in Indonesien", în Jakrhuck fur 
prăhistorische ethnographische Kunst, XII1-X1V, Berlin, 1939-1940, pp. 149-205, 
(p. 163); id. y „Eine Geisterschiffmalerei aus Sudborneo", extras din Jahrbuch des 
Bernischen Historischen Museums in Bem, XXII, 1942, pp. 107- 112 (publicat şi sepa- 
rat) (p. 6 din extras). 

68 A. STEINMANN, „Das kultische Schiff", p. 163. 

69 STEINMANN, ibid. t p. 163. Şi în Japonia, stîlpul şi arborele sînt considerate 
chiar în zilele noastre „calea zeilor"; cf. A. SLAVIK, „Kultische Geheimbunde der 
Japaner und Germanen", pp. 727-728, nota 10. 

70 Dar, aşa cum era de aşteptat, numeroşi morţi ajung la Cer; L. LOEB, Sumatra, 
p. 75. Cu privire la mulţimea riturilor funerare, vezi mai jos, p. 327. 



ŞAMANISM Şl COSMOLOGIE 



267 



în regiunile subterane trăieşte un Şarpe cosmic, care va distruge în 
cele din urmă lumea. 71 

Populaţia minangkabau din Sumatra are o religie hibridă, bazată 
pe animism, dar puternic influenţată de hinduism şi islamism 72 , 
Univesul are şapte etaje. După moarte, sufletul trebuie să treacă pe 
deasupra unui Infern în flăcări, pe tăişul unui brici; păcătoşii cad 
în mijlocul focului, cei buni urcă la Cer, unde se înalţă un Arbore 
uriaş. Sufletele rămîn aici pînă la învierea din urmă. 73 Se poate re- 
cunoaşte cu uşurinţă, în acest caz, amestecul de teme arhaice (pun- 
tea, Arborele Vieţii, care primeşte şi hrăneşte sufletele) şi de influenţe 
exotice (focul Infernului, ideea învierii). 

Populaţia nias cunoaşte Arborele Cosmic, din care a luat fiinţă 
totul. Ca să urce la Cer, morţii trebuie să treacă o punte; dedesubt 
se află prăpastia Infernului. La intrarea în Cer stă un paznic înarmat 
cu o lance şi un scut; o pisică îl ajută să arunce sufletele vinovate 
în vîltoarea Infernului. 74 



71 J. LOEB, Sumatra, pp. 74-78. 

72 După cum am observat în mai multe rînduri şi cum am avut prilejul să precizăm, 
fenomenul este general pentru toata lumea maiaieză. C/., de exemplu, influenţele 
mahomedane în Toradja, LOEB t „S ham an and Seer", p. 61 ; influenţele indiene com- 
plexe suferite de malaiezieni, J. CUISINIER, Danses magiques de Kelantan, pp. 16, 90, 
108 şi urm. ; R. O. W1NSTEDT» Shaman, Salva and Suft. A Study of the Evoîution of Malay 
Magic, Londra, 1925, în special pp. 8 şi urm., 55 şi urm. şi passim (influenţele islamice 
pp. 28 şi urm. şi passim); id. r „Indian Influence in the Malay World", Journal of the 
Royaî Asiatic Society f III-FV, 1944, pp. 186-196; MONSTERBERGER, Ethnologtsche 
Studien, pp. 83 şi urm. (influenţele indiene în Indonezia) ; influenţele hinduse în Poli- 
nezia, E. S. C. HANDY, „Polynesîan Religion", Berenice P, Bishop Museum Builetin, 4, 
Honolulu, 1927, passim ; CHADWICK, The Growth of Literature, III, pp. 303 şi urm.; 
W. E. MtîHLMANN, Ari oi und Mamaia. Ei ne ethnologische , religionssoziologische und 
histohsche Studie ober Kultbunde. Wiesbaden, 1955, pp. 177 şi urm. (influenţele hinduse 
şi budiste în Polinezia). Nu trebuie uitat însă că aceste influenţe nu au modificat, în 
general, decît expresia vieţii magico-religioase, deci nu au creat în nici un caz marile 
scheme mitico-cosmologice care ne interesează în lucrarea de faţâ. 

73 J. LOEB, Sumatra, p. 124. 

74 J. LOEB, Sumatra, pp. 150 şi urm. Autorul observă (p. 154) asemănarea dintre 
acest complex din mitologia infernala a populaţiei nias şi ideile populaţiilor indiene 
naga. Comparaţia s-ar putea extinde şi la alte popoare aborigene din India; este vorba 
de rămăşiţele a ceea ce este cunoscut sub numele de civilizaţie austro-asiatică, ce 
cuprinde popoarele pre-ariene şi pre-dravidiene din India şi cea mai mare parte a 
populaţiilor aborigene din Indochina şi din Insulindia. Cu privire la unele dintre aceste 
aspecte, cf. ELIADE, Yoga, pp. 340 şi urm, ; trad. rom., pp. 363 şi urm,; COEDES, LesEtats 
hindouises, pp. 23 şi urm. 

Să ne oprim aici cu exemplele indoneziene. Vom reveni asupra 
tuturor acestor motive mitice (punte funerară, înălţarea etc.) şi asupra 
tehnicilor şaman ice care sînt întrucîtva legate de acestea. Am dorit 
doar sa arătăm, cel puţin pentru o parte din aria oceaniană» prezenţa 
unui complex cosmologic şi religios foarte vechi, modificat în chip 
divers de influenţele succesive ale ideilor indiene şi asiatice. 



CAPITOLUL IX 



Şamanismul nord şi sud-american 



ŞAMANISMUL LA ESCHIMOŞI 

Dincolo de legăturile istorice dintre Asia de Nord si America de 
Nord, continuitatea culturală a eschimoşilor şi a popoarelor arctice 
actuale din Asia şi chiar din Europa (ciucciu iakuţii, samoiezii şi 
laponii) nu poate fi pusă la îndoială. 1 Unul din principalele elemente 
ale acestei continuităţi este reprezentat de şamanism: şamanii au în 
viaţa religioasă şi socială a eschimoşilor, ca şi în cea a vecinilor lor 
din Asia, un rol de căpetenie. După cum am văzut, iniţierea şama- 
nilor prezintă peste tot, în linii mari, caracteristicile iniţierii în viaţa 
mistică: vocaţia, retragerea în singurătate, ucenicia pe lingă un în- 
văţător, apropierea de unul sau de mai multe spirite familiare, ritua- 
lurile simbolice ale morţii şi ale învierii, limbajul secret. Cum vom 
vedea în cele ce urmează, experienţele extatice ale şamanului (anga* 
kok) eschimos cuprind zborul mistic si călătoria în adîncul mării, 
ambele elemente regăsindu-se în şamanismul nord-asiatic. Se poate 
observa, de asemenea, existenţa unor legături mai st rin se între şa- 
manul eschimos şi divinitatea celestă sau zeul cosmocrat care 1-a în- 
locuit mai tîrziu. 2 Există totuşi unele diferenţe minore faţă de Asia 



1 Cf. W. THALBITZER, „Parallels within the Culture of the Arctic Peoples", 
Annales de XX Congressc International de Americanistas, voi. I. Rio de Janeiro, 1925, 
pp. 283-287; Fr. B1RKET-SMITH, „Uebcr dic Herkunft der Eskimos und ihre Stellung 
in der zirkumpolaren Kulturentwickiung", Anthropos, voi. 25, 1930, pp. 1 -23; Paul 
RIVET, Los oiigines del hombre americano, Mexico, 1943, pp. 105 şi urm. S-a încer- 
cat, de asemenea, stabilirea unei legături lingvistice între limba eschimoşilor şi gra- 
iurile din Asia Centrală; cf. de exemplu Aurelien SAUVAGEOT, „Eskimo el Ouralien", 
Journal de la Socieiâ des Americanistes* serie nouă, voi. XVI, Paris, 1924, pp, 279-3 16. 
Ipoteza nu a fost însă acceptată de specialişti. 

2 Cf. K. RASMUSSEN, Die Thulefahrt, Frankfurt pe Main, 1926. pp. 145 şi urm.; 
fiind socotiţi intermediari între oameni şi Sila (Cosmocratorul, adică Stăpînul Uni- 
versului), şamani i au o adîncă veneraţie faţă de acest Mare Zeu, cu care încearcă să 
intre în legătură prin concentrare şi meditaţie. 

de Nord -Est: şamanul eschimos nu are nici tobă, nici un costum 
ritual propriu-zis. 

Principalele prerogative ale şamanului eschimos sînt vindecarea, 
călătoria în adîncuri pînă la Mama Animalelor, menită să asigure 
bogăţia vînatului, precum şi a timpului frumos, prin mijlocirea lui 
Sila, si ajutorul dat femeilor sterile. 3 Boala vine din încălcarea ta- 
buurilor, adică dintr-o tulburare a sacrului, sau este pricinuită de 
răpirea sufletului de către un mort. în primul caz, şamanul se stră- 
du ieste să înlăture greşeala cu ajutorul spovedaniilor colective 4 ; în 
cel de-al doilea, porneşte în călătoria extatică spre Cer sau în adîncu- 
rile mării, pentru a găsi sufletul bolnavului şi a i-1 aduce înapoi în 
trup 5 . Prin aceleaşi călătorii extatice, angakok se apropie de Takâ- 
nakapsâluk, în adîncul oceanului, sau de Sila, în Ceruri. De altfel, 
şamanul este un specialist al zborului magic. Unii şamani au călătorit 
în Lună, alţii au făcut în zbor ocolul Pămîntului. 6 Conform tradiţiei, 
şamanii zboară precum păsările, braţele lor întinse închipuind aripile. 
Şamanii angakut cunosc viitorul, fac profeţii, prevestesc schimbarea 
vremii şi săvîrşesc minuni. 

Cu toate acestea, eschimoşii îşi aduc aminte de vremurile de de- 
mult, cînd angakut erau mult mai puternici decît astăzi (Rasmussen, 
Iglulik Eskimos, pp. 131 şi urm.; id., Netsilik Eskimos, p. 295), „Eu în- 
sumi sînt şaman, îi mărturisea unul dintre ei lui Rasmussen, dar nu 
mă pot compara cu bunicul meu Titqatsaq. Pe vremea lui, un şaman 
ajungea pînă la Mama animalelor marine, zbura pînă în Lună sau 
călătorea prin văzduh, . . " (Rasmussen, The Netsilik Eskimos, p. 299). 



3 W. THALBrrZER, „The Heathen Priests of East Greenland", p. 457 ; Knud RAS- 
MUSSEN, Intellettual Cui ture of the iglulik Eskimos, p. 109; id„ înteltectual Cui ture 
ofthe Copper Eskimos, pp. 28 şi urm.; E. M. WEYER, The Eskimos, pp. 432, 437 şi urm. 

4 Cf, de ex., RASMUSSEN, Intellectual Culture ofthe Iglulik Eskimos, pp. 133 şi 
urm., 144 şi urm. 

5 Se spune că sufletul bolnavului se înalţă spre regiunile bogate în sacralitate: 
marile regiuni cosmice („Luna", „Cerul"), locurile bîntuite de morţi, izvoarele vieţii 
(„ţinutul urşilor", ca Ia eschimoşii din Groenlanda; cf THALBTTZER, „Les Magiciens 
Esquimaux", pp. 80 şi urm.). 

6 K. RASMUSSEN, „The Netsilik Eskimos. Social Life and Spiritual Culture", 
în Raport ofthe Fifth Thule Expedition, VIII, 1-2, Copenhaga, 1931, pp. 299 şt urm.; 
G. HOLM (în THALBTTZER ed., The Ammassalik Eskimo: Contributiotis to the Ethiwfogy 
of the East Greenlatid Natives, 1, Copenhaga, 1914, pp T l — 147), pp. 96 şi urm. Cu 
privire la călătoria eschimoşilor din Asia Centrală, a se vedea mai jos, p. 273. în chip 
cu totul surprinzător, tradiţia călătoriilor extatice ale şamanilor lipseşte cu desavîrşire 
la eschimoşii copper; cf. RASMUSSEN, ImeUeitual Culture ofthe Copper Eskimos, p. 33. 



ŞAMANISMUL NORD Şl SUD-AMERICAN 271 



Se cuvine să subliniem şi în acest caz ideea diminuării puterii şama- 
nilor, care se regăseşte în multe alte culturi. 

Şamanul eschimos nu se pricepe doar să înalţe rugăciuni către 
Sila, pentru îndreptarea vremii (cf. Rasmussen, Die Thulefahrt, pp. 168 
şi urm.)» ci este în stare şi să oprească furtuna, printr-un ritual destul 
de complicat, care cuprinde chemarea în ajutor a unor spirite, evo- 
carea morţilor şi lupta cu un alt şaman, în timpul căreia acesta este 
de mai multe ori „ucis" şi „înviat". 7 Oricare le-ar fi scopul, şedinţele 
au loc seara, în prezenţa întregului sat. Din cînd în cînd, spectatorii 
îl încurajează pe angakok prin cîntece stridente şi strigăte. Şamanul 
îşi prelungeşte cîntecele în „limbaj secret", pentru a chema spiritele. 
Căzut în transă, vorbeşte cu glas tare, ciudat, care nu seamănă cu 
glasul lui. 8 Cîntecele improvizate pe timpul transei cuprind uneori 
referiri la experienţele mistice ale şamanului. 

„Trupul meu este numai ochi. 
Priviţi-1 ! Nu vă fie teamă! 
Văd în toate părţile ! " 

spune cîn tecul unui şaman (Thalbitzer, „Les magiciens esquimaux", 
p. 102), făcînd aluzie, fără îndoială, la experienţa mistică a luminii 
interioare pe care o trăieşte înainte de a intra în transă. 

în afara acestor şedinţe impuse de problemele colective (furtu- 
nile, lipsa vânatului, amănunte despre vreme etc.) sau de boală (care 
pune şi ea în primejdie, într-un fel sau altul, echilibrul societăţii), 
şamanul porneşte în călătorii extatice spre Cer, spre Tărîmul Mor- 
ţilor, pentru propria sa plăcere („for joy alone"). Este prin urmare 
legat, aşa cum cere obiceiul în vederea pregătirii pentru o ascensiune, 
şi se înalţă în văzduh, unde stă îndelung de vorbă cu morţii; la în- 
toarcerea pe Pămînt, povesteşte viaţa pe care o duc cei răposaţi în 
Cer (Rasmussen, Iglulik Eskimos, pp. 129- 131). Acest amănunt do- 
vedeşte că şamanul eschimos are nevoie de experienţa extatică în 
sine, tot aşa cum are nevoie de singurătate şi de meditaţie, de lungi 
conversaţii cu spirite ajutătoare şi de linişte. 



7 A se vedea descrierea amănunţită a unei astfel de adunări în RASMUSSEN» 
Intelleciua! ^ ulture of fhe Copper Eskimos, pp. 34 şi urm. ; cf, de asemenea, comen- 
tariul pertinent al lui Ernesto de MARTINO, // Mondo Magico, pp. 148-149. 

8 Cf , de ex., RASMUSSEN, The Netsiiik Eskimos, p. 294; WEYER, pp. 237 si urm. 

Se consideră, îndeobşte, că regiunile în care se află morţii sînt în 
număr de trei (c/, de ex., Rasmussen, The Netsilik Eskimos, pp. 315 
şi urm.): Cerul, un Infern aflat chiar sub scoarţa terestra şi încă un 
Infern situat la mare adîncime, în măruntaiele Pămîntului. Atîl în 
Cer, cît şi în adevăratul Infern, cel din adîncurile Pămîntului, morţii 
au o existenţă fericită, în voie bună şi prosperitate. Marea şi singura 
deosebire faţă de viaţa de pe Pămînt este că anotimpurile sînt întot- 
deauna opusul celor pămînteşti: cînd pe Pămînl este iarnă, în Cer 
şi în Infern este vară, şi invers. Doar în Infernul aflat chiar sub scoar- 
ţa terestră, sortit celor care s-au făcut vinovaţi de încălcarea tabuuri- 
lor, vînătorilor nu prea pricepuţi, domnesc foametea şi deznădejdea 
(Rasmussen, ibid.). Şamanii cunosc foarte bine aceste regiuni, iar 
cînd un mort se teme sa facă singur drumul spre tărîmul celălalt şi 
ia sufletul unui om viu, şamanul (angakok) ştie unde să-1 găsească. 

Cîteodată, călătoria în lumea de dincolo a şamanului se desfă- 
şoară în timpul unei transe cataieptice care prezintă toate caracteris- 
ticile unei morţi aparente. Aşa s-a întîmplat cu un şaman din Alaska, 
care declară că a fost mort şi că a mers timp de două zile pe calea 
celor trecuţi dincolo, pe care păşiseră atîţia înaintea lui. în timp ce 
mergea, auzea mereu vaiete şi plînsete: cei vii îşi jeleau astfel morţii, 
după cum avea să afle mai tîrziu. Şamanul a ajuns într-un sat mare, 
asemănător satelor de pe pămînt, şi două umbre l-au dus într-o casă. 
în mijlocul casei ardea un foc, iar pe cărbuni sfîrîiau cîteva bucăţi 
de came, cu ochi vii, care urmăreau toate mişcările şamanului. Um- 
brele care îl însoţeau i-au spus să nu cumva să se atingă de came 
(şamanul gustase odată din mîncărurile din ţinutul morţilor şi cu greu 
s-a putut întoarce înapoi pe Pămînt). După ce a stat o vreme în sat, 
şamanul şi-a urmat drumul, a ajuns în Calea Laptelui, a mers mult, 
pînă la capăt, şi în cele din urmă a coborît pe propriul său mormînt. 
îndată ce a ajuns pe mormînt, trupul său a prins viată, iar şamanul 
a părăsit cimitirul, s-a întors în sat şi şi-a povestit călătoria. 9 

Sîntem în faţa unei experienţe extatice care trece dincolo de sfera 
şamanismului propriu -zis, dar care, cu toate că este accesibilă altor 
fiinţe umane privilegiate, este foarte des întîlnită în mediile şamanice, 
Coborîrea în Infern sau înălţarea în Paradisul ceresc, cuprinse în 



9 E. W. NELSON, „The Eskimo about Bcring Strait'\ I8th Anmmi Report ofthe 
Sureau of American Eihnology, 1896- 1897, L Washington, 1899, pp. 19-518, pp. 433 
şi urm. 

faptele eroilor polinezieni, turco-tătan, nord -americani etc, fac parte 
din categoria călătoriilor extatice în zonele interzise, iar mitologiile 
funerare respective includ astfel de întîmplări. 

Capacităţile extatice le permit şamanilor eschimoşi să facă orice 
călătorie „în gînd 4 \ în oricare din regiunile cosmice. Ca măsură de 
precauţie, şamanii sînt legaţi cu funii, ca să poată călători doar „în 
gînd", altfel ar fi duşi departe, în văzduh, şi ar dispărea cu adevărat. 
Legaţi aşadar foarte strîns şi uneori despărţiţi de privitori printr-o 
cortină, şamanii invocă mai îhtîi spiritele familiare, cu ajutorul cărora 
se desprind de Pămînt spre a atinge Luna ori spre a pătrunde în 
adîncul oceanului sau în măruntaiele pămîntului. Aşa s-a întîmplat 
cu un şaman al eschimoşilor baffin, care a fost dus în Lună de spiri- 
tul său ajutător (care era de fapt un urs); aici a văzut o casă cu o uşă 
aducînd cu botul unei morse, care ameninţa să-1 sfîşie pe intrus (mo- 
tivul bine cunoscut al „intrării anevoioase", asupra căruia vom re- 
veni mai tîrziu). Pătrunzînd în cele din urmă în casă, s-a întîlnit cu 
Omul-din-Lună şi cu soţia acestuia, Soarele. După multe întîmplări, 
s-a întors pe Pămînt, iar trupul sau, care fusese neînsufleţit pe timpul 
extazului, a dat semne de viaţă. La sfîrşit, şamanul a dezlegat toate 
funiile şi a istorisit celor de faţă prin ce trecuse de-a lungul călătoriei 
sale. 10 

Aceste întîmptăn. care nu au un motiv aparent, repetă într-un fel 
călătoria iniţiatică plină de primejdii şi mai ales trecerea prin „poarta 
strîmtă", care nu este deschisă decît pentru o clipă. Şamanul eschi- 
mos simte nevoia acestor călătorii extatice, pentru că devine el însuşi 
mai ales în timpul transei : experienţa mistică îi este necesară pentru 
că ea face parte din propria sa personalitate. 

Nu numai călătoriile „în gînd u îl aduc însă în faţa acestor încer- 
cări iniţiatice. Din cînd în cînd, eschimoşii sînt terorizaţi de duhurile 
rele, pe care şamanii sînt chemaţi să le îndepărteze. în asemenea 
cazuri, şedinţa implică o luptă înverşunată între spiritele apropiate 
şamanului şi duhurile rele (care sînt fie spirite ale Naturii, supărate 
din pricina încălcării tabuurilor, fie sufletele unor morţi). Uneori, 



10 Franz BOAS, „The Centrai Eskimos", pp. 598 şî urm. Eliberarea şamanului din 
funiile cu care este legat reprezintă una din numeroasele probleme de parapsihologic, 
pe care nu o vom putea aborda aici. Din punctul de vedere al istorici religiilor, eli- 
berarea din funii, ca aţîtea alte „minuni" şamanice, înseamnă că şamanul a dobîndit, 
prin iniţiere, condiţia de „spirit". 

şamanul părăseşte coliba şi se întoarce cu mîinile pline de sînge 
(Rasmussen, Igluiik Eskimos, pp. 144 şi urm.)- 

Cînd este pe punctul de a intra în transă, şamanul face anumite 
mişcări, ca şi cum s-ar pregăti să se arunce în apă. Chiar atunci cînd 
urmează să pătrundă în regiunile subterane, şamanul face aceleaşi 
mişcări, ca şi cum s-ar arunca în apă» ar înota şi ar reveni la suprafaţa 
oceanului. Cineva i-a povestit lui Thalbitzer că un şaman „s-a întors 
de trei ori înainte de a se cufunda cu adevărat*' („The Heathen Priests", 
p. 459). Expresia cea mai folosită pentru a desemna şamanul este 
„cel care coboară în adîncul mării* 1 (Rasmussen, igluiik Eskimos, 
p. 124). Coborîrea în adîncurile apelor este înfăţişată simbolic, după 
cum am văzut, pe veşmintele multor şamani siberieni (labe de raţă, 
desene reprezentînd păsări de apă etc.), într-adevăr, în adîncul ocea- 
nului se află Mama animalelor marine, formulă mitică a Marii Zeiţe 
a Fiarelor, izvor şi matcă a vieţii universale, de bunăvoinţa căreia 
depinde existenţa tribului. Prin urmare, şamanul trebuie să coboare 
periodic în adîncuri spre a restabili legătura spirituală cu Mama Ani- 
malelor. Dar, aşa cum am constatat, locul foarte însemnat pe care 
aceasta îl deţine în viaţa religioasă a colectivităţii şi în experienţa 
mistică a şamanului nu exclude nicidecum venerarea lui Sila, Fiinţă 
Supremă de structură cerească, domnind şi el peste vreme şi trimi- 
ţînd pe Pămînt furtuni şi viscole. Aşadar, şamanii eschimoşi nu par 
să fie specializaţi în coborîrea în adîncul mărilor sau în înălţarea la 
Cer: meseria lor le implică în egală măsură pe amîndouă. 

Coborîrea în ţinutul unde se află Takânakapsâluk, Mama Focii, 
se face Ia cererea unui individ, fie ca urmare a unei boli, fie a unei 
vînători cu ghinion, iar în această situaţie, şamanul este răsplătit. Se 
întîmplă însă uneori ca vînatul să lipsească de tot şi ca satul să fie 
ameninţat de foamete; în acest caz, toţi locuitorii se adună în casa 
în care are loc şedinţa, iar călătoria extatică a şamanului se face în 
numele întregii comunităţi. Participanţii trebuie să-şi desfacă cure- 
lele, să-şi dezlege şireturile şi să stea cu ochii închişi fără să scoată 
o vorbi Un timp, şamanul respiră adînc, în tăcere, după care cheamă 
spiritele ajutătoare. Cînd acestea sosesc, şamanul începe să rostească 
în şoaptă: „Mi se deschide calea! mi se deschide calea!**, iar parti- 
cipanţii repetă în cor: „Aşa să fie!" într-adevăr, pămîntui se des- 
chide, ca să se închidă la loc într-o clipă, iar şamanul luptă vreme 
îndelungată cu nişte forţe necunoscute, după care strigă: „Iată, calea 
este acum deschisă!" Participanţii strigă atunci în cor: „Fie ca drumul 

să-i fie deschis, să aibă un drum în faţă lui! u Se aude» mai întîi de 
sub pat t apoi mai departe, un strigăt: halala-he-he-he, halala-he- 
he-he !, semn că şamanul a plecat. Strigătul se aude din ce în ce mai 
slab, pînă cînd dispare cu totul. 

în acest timp, participanţii cîntă în cor, cu ochii închişi şi se 
întîmplă uneori ca veşmintele şamanului, pe care acesta le-a scos 
înainte de şedinţă, să prindă viata si să zboare prin casă, pe deasupra 
capetelor. Se aud suspine, precum şi răsuflarea adîncă a persoanelor 
moarte cu mult timp în urmă; sînt şamanii morţi, care au venit să-1 
ajute pe cel ce se pregăteşte să plece într-o călătorie atît de primej- 
dioasă. Suspinele şi respiraţia lor par să vină din străfunduri, din 
adîncul apelor, ca şi cum ar fi nişte animale marine. 

Ajuns pe fundul oceanului, şamanul se găseşte în faţa a trei pietre 
uriaşe, în veşnică mişcare, care îl împiedică să meargă mai departe: 
trebuie să treacă printre ele, dar poate fi strivit- (încă o imagine a 
„trecerii strimte" care îi împiedică pe neiniţiaţi, adică pe cei ce nu 
se pot comporta ca „spirite", să atingă un plan superior al fiinţei.) 
O dată obstacolul depăşit, şamanul ajunge, mergînd pe o cărare, la 
un fel de golf: pe o colină se înalţă casa lui Takănakapsâluk, clădită 
din piatră, cu o uşă strimtă. Şamanul aude răsuflarea şi gîfîitul ani- 
malelor marine, dar nu le vede. Uşa este păzită de un cîine care-şi 
arată colţii şi care este rău cu toţi cei ce se tem de el, însă şamanul 
trece peste el, iar cîinele înţelege că este un vrăjitor foarte puternic. 
(Toate aceste piedici sînt pregătite pentru şamanul obişnuit, dar cei 
care sînt într-adevăr foarte puternici ajung pe fundul mării şi chiar 
alături de Takănakapsâluk, aruncîndu-se peste cort sau peste colibă, 
ca şi cum ar aluneca printr-un tub...) 

Dacă zeiţa este supărată pe oameni, în faţa casei sale se ridică 
un zid uriaş, pe care şamanul trebuie să-1 dărîme cu umărul, dintr-o 
singură lovitură. Alţii spun că Takănakapsâluk locuieşte într-o casa 
fară acoperiş, ca zeiţa să vadă mai bine din locui unde şade, iîngă 
foc, ce fac oamenii. Animale marine de toate felurile vieţuiesc în- 
tr-un iaz aflat lîngă cămin, în partea dreaptă, iar ţipetele şi răsuflarea 
lor se aud tot timpul. Părul acoperă faţa zeiţei, care este murdară şi 
neîngrijită: din pricina păcatelor oamenilor, este aproape bolnavă. 
Şamanul trebuie să se apropie de ea, să-i pună mîna pe umăr şi să-i 
pieptene părul (pentru că zeiţa nu are degete ca să se poată pieptăna 
singură). înainte de aceasta mai este încă un obstacol de trecut: tatăl 
Iui Takănakapsâluk, luîndu-1 drept un mort care se îndreaptă spre 

Ţinutul Umbrelor, vrea să-1 atingă, însă şamanul strigă: „Sînt din 
carne şi sînge !" şi reuşeşte să treacă mai departe. 

în timp ce o piaptănă pe Takănakapsâluk, şamanul îi spune: „Oa- 
menii nu mai au foci!..." Zeiţa îi răspunde în limba spiritelor: 
„Pruncii lepădaţi în taină de femei şi tabuurile încălcate au mîncat 
carnea fiartă şi au închis drumul animalelor !" Şamanul trebuie să 
folosească toate mijloacele pentru a o îmbuna pe zeiţa, care deschide 
în cele din urmă iazul, lăsînd animalele să plece în voie. Animalele 
pot fi zărite mişcîndu-se pe fundul mării; puţin după aceea, se aude 
răsuflarea întretăiată a şamanului, ca şi cum ar ieşi la suprafaţa apei. 
Urmează o lungă tăcere. La sfîrşit, şamanul vesteşte: „Am ceva de 
spus!* 1 1 se răspunde în cor: „Spune ! spune! 4 ' Atunci şamanul cere, 
în limba spiritelor, mărturisirea păcatelor. Una cîte una, femeile 
mărturisesc cum au lepădat pruncii şi cum au încălcat tabuurile, 
căindu-se. u 

Se poate aşadar observa că această coborîre extatică în adîncul 
mării cuprinde un şir neîntrerupt de piedici care seamănă întru totul 
cu încercările unei iniţieri. Motivul trecerii printr-un spaţiu care se 
închide mereu şi peste o punte îngustă ca un fir de păr, cîinele fioros, 
îmbunarea divinităţii mînioase revin ca nişte laitmotive atît în po- 
vestirile iniţiatice, cît şi în cele privitoare la călătoriile mistice în 
„lumea de dincolo* 1 . în ambele cazuri intervine ruptura de nivel 
ontologic : încercările trebuie să arate că acela care se încumetă să 
facă aşa ceva a depăşit condiţia umană, adică este asimilat „spiri- 
telor** (imagine care oglindeşte o mutaţie de ordin ontologic : accesul 
în lumea spiritelor); dacă nu ar fi un „spirit", şamanul nu ar putea 
trece niciodată printr-un loc atît de strimt. . . 

Nu numai şamanul, ci orice eschimos poate chema spiritele, prin 
metoda numită qilaneq. Nu trebuie de cît sa pună bolnavul pe pămînt 
şi să-i ţină capul ridicat cu ajutorul unei curele, Sînt chemate spiritele 
şi, în clipa în care capul se face greu, înseamnă că au venit spiritele. 
Li se pun întrebări: cînd capul se face şi mai greu, răspunsul este 
negativ. Femeile folosesc adesea acest mijloc de divinaţie prin spi- 
rite. Şamanii recurg uneori la el, folosindu-se în acest scop de pro- 
priul lor picior (Rasmussen, Iglulik Eskimos, pp. 141 şi urm,). 



11 RASMUSSEN, Intelleciua! Culturv of thc Iglulik Eskimos. pp. 124 şi urm. C/., 
de asemenea, Erland EHNMARK, Anfhropomorphism andMiracle. Uppsala-Leipzig, 
1939, pp. 151 şt urm. 

Toate acestea sînt înlesnite de credinţa generală în spirite şi, mai 
ales, de comunicarea cu sufletele morţilor. Experienţa mistică a es- 
chimoşilor cuprinde un fel de spiritism elementar. Morţii care inspiră 
teamă sînt doar cei care, încălcînd anumite tabuuri, devin răi şi cruzi. 
Cu ceilalţi, eschimoşii intră în legătură în chip firesc. Morţilor li se 
adaugă şirul nesfîrşit de spirite aJe naturii, care îi ajută fiecare în feîul 
său. Orice eschimos poate dobîndi ajutorul sau protecţia unui spirit 
sau a unui mort, ceea ce nu înseamnă însă că are şi puteri şamanice. 
La fel ca în atîtea alte culturi, şaman este doar acela care, prin vo- 
caţie mistică sau prin propria voinţă, ascultă de un învăţător, trece 
cu bine prin încercările iniţierii şi ajunge să trăiască experienţe ex- 
tatice inaccesibile celorlalţi muritori. 



ŞAMANISMUL NORD-AMERICAN 

La multe triburi nord -americane, şamanismul domină viaţa reli- 
gioasă sau reprezintă cel puţin latura ei cea mai importantă. Totuşi, 
şamanul nu monopolizează nicăieri întreaga viaţa religioasă. în afară 
de el, mai există şi alţi slujitori ai sacrului, ca de pildă preotul sau 
vrăjitorul (cel ce practică magia neagră); pe de altă parte, aşa cum 
am văzut (mai sus, pp. 106 şi urm.)» orice individ se străduieşte să ob- 
ţină, pentru propriile sale nevoi, un anumit număr de „puteri" magi- 
co-re ligi oase, identificate de cele mai multe ori cu anumite „spirite" 
protectoare sau ajutătoare. Şamanul se deosebeşte însă de toţi aceş- 
tia — atît de cei ce practică sacrul, cît şi de profani — prin intensitatea 
propriilor experienţe magico-religioase. Orice indian poate dobîndi 
un „spirit protector" sau o „putere" cu ajutorul căreia are „viziuni" 
şi îşi sporeşte rezervele de sacru, dar şamanul este singurul care 
poate pătrunde destul de mult, prin legăturile sale cu spiritele, în lu- 
mea supranaturală; cu alte cuvinte, numai el îşi poate însuşi tehnica 
necesară pentru a face călătorii extatice de cîte ori doreşte. 

Cît despre deosebirile dintre şaman şi ceilalţi practicanţi ai sa- 
crului (preoţii şi vrăjitorii), acestea sînt mai puţin clare, Swanton a 
propus următoarea distincţie: în timp cc preoţii slujesc pentru între- 
gul trib, sau pentru întreaga naţiune, sau, în orice caz, pentru o socie- 
tate oarecare, autoritatea şamanilor nu depinde decît de propria lor 

ştiinţă. 12 Park remarcă însă, şi pe bună dreptate» că în mai multe cul- 
turi (ca de pildă cele de pe coasta de nord- vest), şamanii îndeplinesc 
unele funcţii sacerdotale J 3 Wiss Ier optează pentru deosebirea tradi- 
ţională între cunoaşterea şi practicarea ritualurilor, care ar defini sa- 
cerdoţiul, şi experienţa nemijlocită a forţelor supranaturale, specifică 
funcţiei şamanului. 14 în linii mari, diferenţa este valabilă; să nu uităm 



însă că şamanul trebuie şi el să-şi însuşească un corpus de doctrine 
şi de tradiţii, pentru a le putea repeta, şi că se supune uneori unui 
învăţător bătrîn sau trece printr-o iniţiere cu ajutorul unui „spirit", 
care îi împărtăşeşte tradiţia şaman ică a tribului. 

La rîndul său, Park (Shamanism, p. 10) defineşte şamanismul 
nord-american prin puterea supranaturală pe care o capătă şamanul 
în urma unei experienţe personale directe. „Această putere este 
îndeobşte folosită în asa fel încît să privească întreaga societate. Prin 
urmare, practicarea vrăjitoriei poate fi o latură a şamanismului la fel 
de importantă ca vindecarea unei boli sau atragerea animalelor în 
vederea vînătorii colective. Vom desemna prin termenul de şama- 
nism toate practicile prin care muritorii pot dobîndi puterea supra- 
naturală, folosirea acestei puteri pentru a face bine sau rău, precum 
şi toate conceptele şi credinţele legate de asemenea puteri." Definiţia 
este comodă şi permite cuprinderea unor fenomene destul de diferite, 
în ce ne priveşte, am dori să punem în evidenţă capacitatea extatică 
a şamanului faţă de preot şi funcţia sa pozitivă în comparaţie cu 
activităţile antisociale ale vrăjitorului, ale practicantului magiei negre 
(deşi, în numeroase cazuri, şamanul nord-american, ca şi cei din alte 
părţi, îndeplineşte ambele roluri). 

Principala funcţie a şamanului este vindecarea, dar el are un rol 
însemnat şi în alte rituri magico-religioase, ca de pildă vînătoarea 
colectivă 15 , precum şi în societăţile secrete (de tipul Mide'wiwin) 
sau în sectele mistice (de tipul „Ghost Dance Religion") acolo unde 
acestea există. Ca toţi ceilalţi, şamanii nord-americani cred că deţin 

12 John SW ANTON, „Shamans and Priests", în J. H. STEWARD, ed., Handbook 
of American Indians North of Mexico (Bulletin ofthe Sureau of American Ethnology). 
30, Mi, 2 voi., Washington, 1907, 1910, II, pp. 522-524. 

13 Willard Z. PARK, Shamanism in Western North America* p. 9. 

14 Clark W1SSLER, The American Indians, New York, ed. a Il-a, 1922, pp. 200 
şi urm. 

15 Cu privire ta acest rit, a se vedea PARK, ibid., pp. 62 şi urni.» 139 şi urm. 

puterea asupra vremii (atrăgînd sau oprind ploaia etc), cunosc unele 
evenimente viitoare, descoperă autorii furtunilor etc. Şamanii îi apără 
pe oameni de farmecele vrăjitorilor, iar mai demult, era de-ajuns ca 
un şaman paviotso să învinuiască un vrăjitor de crimă pentru ca 
acesta să fie condamnat îa moarte, iar casa să-i fie arsă (ibid., p. 44). 
Se pare că puterea magică a şamanilor de odinioară mult mai mare 
şi mai spectaculoasă, cel puţin la anumite triburi, ca de pildă pa- 
viotso, unde se mai vorbeşte de şamani care ţineau în gură cărbuni 
aprinşi ori puneau mîna pe fierul înroşit fără să se ardă (ibid. t p. 57). 
în zilele noastre» şamanii sînt înainte de toate vindecători, deşi 
cîntecele lor rituale şi chiar propriile lor declaraţii fac referire la o 
atotputernicie aproape divină. „Fratele meu alb, îi spunea lui Reagan 
un şaman apaş, poate că nu mă crezi, dar eu sînt atotputernic. N-am 
să mor niciodată. Daca tragi în mine cu puşca, glontele nu-mi va 
pătrunde în trup şi chiar dacă pătrunde, nu mă va răni... Dacă îmi 
înfigi cuţitul în gît, de jos în sus» vîrful îmi va ieşi prin creştet, fără 
să mă rănească... Sînt atotputernic. Dacă vreau să ucid pe cineva, 
nu trebuie decît să întind mîha şi să-1 ating. Puterea mea este precum 
cea a unui Zeu.*' 16 

Această conştiinţă euforică a atotputerniciei ar putea fi legată de 
moartea şi de învierea iniţiatică. Oricum, puterile magico-medicale 
de care se bucură şamanii nord-americani nu le afectează nici capa- 
cităţile extatice, nici pe cele magice. Se poate presupune că socie- 
tăţile secrete şi sectele mistice moderne au confiscat în mare parte 
activitatea extatică legată în trecut de şamanism. Să ne amintim, de 
pildă, de călătoriile extatice în Cer ale întemeietorilor şi ale profeţilor 
mişcărilor mistice recente, la care ne-am referit mai sus şi care, din 
punct de vedere morfologic, aparţin sferei şamanismului. Cît despre 
ideologia şamanică, aceasta a lăsat urme adînci în unele domenii ale 
mitologiei 17 şi ale folclorului nord- american, mai ales în cele legate 
de viaţa de dincolo de mormînt şi de călătoria în Infern. 

16 Albert B. REAGAN, „Notes on the Indians of the Fort Apache Rcgion", Ame- 
rican Museum of Natural History, Anthropohgical Papers, XXXI, 5, New York, 1 930, 
pp. 28 î -345, p. 319, ctlat şi tradus de Marcel le BOUTEILLER, Ckamanisme et 
guărison magique, p. 160. 

17 Cf., de exemplu, M. E. OPLER, „The Creative Role of Shamanism in Mescalero 
Apache Mythology", Journal of American Foiklore, voi. 59, 1946, pp. 268-281. 

ŞEDINŢA ŞAMANICĂ 

Chemat la capătîiul unui bolnav, şamanul încearcă mai întîi să 
descopere cauza bolii. Bolile sînt de două feluri: cele pricinuite de 
introducerea unui obiect patogen şi cele datorate „pierderii sufle- 
tului". 18 Tratamentul este complet diferit, de la o ipoteză la alta; în 
primul caz trebuie îndepărtat agentul răului, iar în cel de-a! doilea» 
sufletul rătăcit al bolnavului trebuie găsit şi adus înapoi în trup. în 
ultimul caz, prezenţa şamanului este absolut necesară, căci numai el 
este in stare să vadă sufletele şi să le prindă. In societăţile care au, 
pe lîngă şamani, vraci şi vindecători, aceştia pot trata unele boli, însă 
„rătăcirea sufletului" este rezervată numai şamanilor. Dacă boala este 
provocată de introducerea unui obiect magic perturbator, şamanul 
izbuteşte să descopere cauza numai datorită capacităţilor sale extatice 
şi nu printr-un raţionament care ţine de ştiinţa profană; şamanul 
dispune de numeroase spirite ajutătoare, care cercetează cauza bolii, 
iar şedinţa implică în mod necesar evocarea acestor spirite. 

Cauzele rătăcirii sufletului sînt numeroase: vise care alungă su- 
fletul, morţi care nu se hotărăsc să se îndrepte spre tărîmul umbrelor 
şi rătăcesc în preajma taberelor, încercmd să ia cu ei un alt suflet, 
sau chiar sufletul bolnavului care se îndepărtează de trup. Un mem~ 
bru al tribului paviotso îi spunea lui Park: „Cînd cineva moare subit, 
trebuie chemat şamanul. Dacă sufletul nu s-a îndepărtat prea mult, 
şamanul îl poate aduce înapoi. Intră în transă, pentru a aduce sufletul. 
Cînd însă sufletul a ajuns departe, pe lumea cealaltă, şamanul nu mai 
poate face nimic: distanţa dintre el şi suflet este prea mare" (Park, 
Snamanism, p> 41). Sufletul părăseşte trupul în timpul somnului; cînd 
cineva este trezit brusc, poate muri. Şamanii nu trebuie niciodată 
treziţi brusc. 

Obiectele care fac rău sînt mînuite în general de vrăjitori. Este 
vorba de pietricele, de animale mici sau de insecte, pe care vrăjitorul 
nu le introduce in concreto, ci Ie creează prin puterea gîndirii sale 



1S Cf. F. E. CLEMENTS, „Primitive Concepte of Discase", Unîversity of California, 
Publications in American Archaeology and Anthropology, voi. 32, 1932, nr. 2, 
pp. 85-252 (pp. 193 şi urm.). Cf, de asemenea, Wîlliam W. ELMENDORF, „Seul Loes 
Illness in Western North America", în Indian Trihes of Aboriginal America ; Setected 
Papers of the 29th internaţional Congress of Americanists, ed. Sol. Tax, 111, Chicago, 
1952, pp. 104-114; A. HULTKRANTZ, Conceptions ofihe Seul among North American 
tndians; a Study in Reîigious Etknology, Stockholm, 1953, pp. 449 şi urm. 

(ibid.y p.43). Obiectele pot fi trimise şi de către spirite, care se insta- 
lează uneori chiar ele în trupul bolnavului (Bouteiller, p.i06). O dată 
descoperită cauza bolii, şamanii scot obiectele magice prin supţiune. 

Şedinţele au loc în timpul nopţii, de obicei la bolnav acasă. 
Caracterul ritual al tratamentului este bine definit: şamanul şi bol- 
navul trebuie să respecte anumite interdicţii (ca de pildă, să se fe- 
rească de femeile însărcinate sau care se află în perioada ciclului 
menstrual şi, în general, de orice sursă de impuritate, să nu se atingă 
de alimentele care conţin came sau sare; de asemenea, şamanul folo- 
seşte vomitive, în vederea unei purificări radicale etc). Uneori, şi 
familia pacientului se supune unui regim de post şi de continentă. 
Şamanul face baie la răsăritul şi la apusul soarelui şi se cufundă în 
meditaţie şi rugăciune. Fiind publice, şedinţele provoacă o anumită 
tensiune religioasă la nivelul întregii comunităţi, vindecările şama- 
nice constituind, în lipsa altor ceremonii religioase, ritualul prin ex- 
celenţă. Invitaţia pe care un membru al familiei o adresează şamanului 
şi stabilirea onorariului au şi ele un caracter ritual (Park, p. 46; 
Bouteiller, pp. 111 şi urm.). Dacă şamanul cere un preţ prea mare 
sau dacă nu cere nimic, se îmbolnăveşte. De altfel, preţul pentru vin- 
decare nu este fixat de el, ci de „puterile" sale (Park, pp. 48 şi urm.)- 
Numai familia sa are dreptul la tratament gratuit. 

Literatura etnologică nord-americană a descris o serie întreagă 
de astfel de şedinţe. 19 în linii mari, acestea se aseamănă. Totuşi, pre- 
zentarea amănunţită a una sau două şedinţe, dintre cele care au fost 
mai atent observate, nu este lipsită de interes. 

VINDECAREA ŞAMANICĂ LA POPULAŢIA PAVIOTSO 20 

După ce a acceptat să înceapă vindecarea, şamanul încearcă să 
afle ce a făcut pacientul înainte de boală, pentru a-i stabili cauza. 



19 Cf. t de ex., indicaţiile grupate de Marcel Ie BOUTEILLER, op. cit., p. 134, nota 
t A se vedea, de asemenea, ibid., pp. 128 şi urm, Cf. Roland DIXON, „Some Aspects 
of the American Shaman", Journai of American Folklore, 1908, vot 21, pp. 1-12; 
Frederick JOHNSON, „Notes on Micmac Shamanism", Primitive Man y XVI, 1943, 
pp, 53-80; M. E. OPLER, „Notes on Chiricahua Apache Culture; I. Supernatural 
Power and the Shaman", Primitive Man* XX, 1947, pp. 1-14. 

20 După Willard Z. PARK, „Paviotso Shamanism'*, American Atuhropologist* 
1934, voi. 36, pp. 98- 113; id., Shamanism in Western North America, pp. 50 şi urm. 

Apoi cerc să i se facă un toiag pe care urmează să-1 aşeze ia căpătîiui 
bolnavului: toiagul trebuie să aibă 3-4 picioare, să fie cioplit din 
lemn de salcie si să aibă în vîrf o pană de vultur, găsită de şaman. 
Pana rămîne lingă bolnav în prima noapte, iar toiagul este ferit cu 
grijă de contactele impure. (Dacă este atins de un cîine sau de un 
coiot, şamanul se îmbolnăveşte sau îşi pierde puterea.) Se cuvine 
subliniată importanţa penei de vultur în vindecarea şamanică 
nord-americană. Acest simbol al zborului magic este probabil legat 
de experienţele extatice ale şamanului. 

Şamanul ajunge la bolnav acasă pe la nouă seara, fiind însoţit 
de un „tălmaci", numit „vorbitor", care trebuie să repete cu voce 
tare toate vorbele pe care şamanul le rosteşte în şoaptă. (Şi tâlmaciul 
primeşte un onorariu, care este de obicei jumătate din cel cuvenit 
şamanului.) Uneori, tălmaciul rosteşte o rugăciune înainte de şedinţă 
şi se adresează direct bolii, vestindu-i sosirea şamanului. Intervine 
din nou în timpul şedinţei, pentru a-1 implora pe şaman, în chip 
ritual, să-i aducă bolnavului vindecarea. Unii şamani folosesc şi o 
dansatoare, care trebuie să fie frumoasă şi virtuoasă şi care dansează 
singură sau împreună cu şamanul, cînd acesta din urmă începe 
supţi unea. Se paie însă că participarea dansatoarelor la vindecările 
magice este o inovaţie destul de recentă, cel puţin în cazul populaţiei 
paviotso. 

Desculţ şi dezbrăcat pînă la brîu, şamanul se apropie de bolnav 
şi începe să cînte încet. Cei ce iau parte la şedinţă, înşiruiţi de-a 
lungul pereţilor, reiau împreună cînturile, rînd pe rînd, alături de 
tălmaci. Cînturile sînt improvizate de şaman, iar la sfîrşitul şedinţei 
el le uită; rolul lor este de a chema spiritele ajutătoare. Inspiraţia este 
de natură pur extatică: unii şamani afirmă că inspiraţia ie este dată 
de „puterile" lor, în timpul concentrării dinaintea şedinţei; alţii spun 
că toiagul cu pană de vultur este cel care le aduce (ibid,, p. 52). 

Dună o vreme, şamanul se ridică si meree în cerc, în iurul focului 
aprins în mijlocul casei. Dacă este însoţit de o dansatoare, aceasta 
îl urmează. Se întoarce apoi la locul său, îşi aprinde pipa, trage cîteva 
fumuri, după care o trece celorlalţi care, la îndemnul său, trag Fie- 
care, pe rînd, unul sau două fumuri. In tot acest răstimp, cînturile 
continuă. Etapa următoare este stabilită în funcţie de natura bolii. 
Dacă pacientul este inconştient, înseamnă că suferă de „rătăcirea 
sufletului"; şamanul trebuie să intre imediat în transă (yâika). Dacă 
boala are o altă cauză, şamanul trebuie să intre în transă pentru a 

stabili diagnosticul sau pentru a hotărî, împreună cu „puterile" sale, 
tratamentul potrivit. în ce priveşte ultimul tip de diagnostic, şamanul 
nu recurge ia transă decît dacă este suficient de puternic. 

Cînd spiritul şamanului se întoarce învingător din călătoria 
extatică pe urmele sufletului bolnavului, şamanul povesteşte în 
amănunt celor de faţă tot ce i s-a întîmplat. Dacă scopul transei este 
de a descoperi cauza bolii, şamanul află secretul cu ajutorul imagi- 
nilor întîlnite în timpul extazului : dacă vede un vîrtej, înseamnă că 
boala a fost pricinuită de un vîrtej ; dacă îl vede pe bolnav plim- 
bîndu-se printre flori, vindecarea este sigură; dacă florile sînt însă 
veştede, urmează moartea şi aşa mai departe. Şamanii ies din transă 
cîntînd fară încetare, pînă cînd îşi revin cu totul. Se grăbesc apoi să-şi 
împărtăşească experienţa extatică, iar daca au recunoscut cauza bolii 
într-un obiect introdus în trupul pacientului, purced la extragerea 
lui, sugînd acea parte a trupului pe care au văzut-o, în transă, ca fiind 
locul unde s-a ascuns boala. De obicei, şamanul suge chiar pielea; 
unii însă fac această operaţie cu ajutorul unui os sau al unui tub din 
lemn de salcie. Pe toată durata operaţiei, tălmaciul şi toţi cei de faţă 
cîntă în cor, pînă cînd şamanul îi opreşte, sunînd cu putere dintr-o 
talangă. După ce a supt sîngele, şamanul îl scuipă într-o g aurică si 
repetă ceremonia, adică trage cîteva fumuri din pipă, dansează în 
jurul focului şi începe din nou să sugă, pînă cînd scoate obiectul 
vrăjit: o pietricică, o şopîrlă, o insectă ori un vierme. îl arată tuturor, 
apoi îi aruncă în găurică, acoperindu-1 cu ţarină. Cînturile şi fumatul 
ritual al pipei continuă pînă la miezul nopţii, după care se face o 
pauză de o jumătate de oră: cei de faţă primesc mîncare, la porunca 
şamanului, care nu se atinge însă de ea, şi toţi au grijă ca nici o 
firimitură să nu cada pe jos; mîncarea care rămîne este îngropată. 

Ceremonia ia sfîrşit cu puţin înainte de ivirea zorilor. Mai întîi 
însă, şamanul îi invită pe toţi cei de faţă să danseze împreună cu el 
în jurul focului vreme de cinci pînă la cincisprezece minute. Şamanul 
conduce dansul, cîntînd. Apoi dă sfaturi familiei cu privire la hrana 
pacientului şi hotărăşte ce anume urmează să fie desenat pe trupul 
acestuia (Park, Shamanism, pp. 55 şi urm.). 

Şamanul paviotso extrage în acelaşi mod gloanţele şi vîrfurile 
de săgeţi (ibid., p. 59). Ceremoniile şamanice de prevestire şi de 
îndreptare a vremii sînt mult mai puţin frecvente decît şedinţele de 
vindecare. Se ştie însă că şamanul poate aduce ploaia, alunga norii, 

topi sloiurile de gheată de pe nuri doar cîntînd sau fluturînd o pană 
(ibid., pp. 60 şi urm.). Cum am arătat mai înainte, se pare că puterile 
sale magice au fost odinioară mult mai mari, lucru cu care se min- 
ei rea. Unii şamani paviotso prevestesc viitorul sau tălmăcesc visele. 
Dar nu au nici cel mai mic rol în război, unde sînt subordonaţi şefilor 
militari (ibid.. pp. 61 şi urm.). 

ŞEDINŢA ŞAMANICĂ LA POPULAŢIA ACHUMAWI 

Jaime de Angulo a făcut o descriere cît se poate de cuprinzătoare 
a tratamentului şamanic la populaţia achumawi. 21 Aşa cum vom 
vedea în cele ce urmează, şedinţa nu arc nimic misterios ori sumbru* 
Şamanul se cufundă uneori în meditaţie şi vorbeşte sotfo voce cu 
damagomi, „puterile" sale (spiritele ajutătoare), pentru a descoperi 
cauza bolii, pentru că de fapt aceste dantagomi stabilesc diagnosticul 
(ibid., p. 570). Bolile sînt împărţite în şase mari categorii: 1) acci- 
dentele vizibile; 2) încălcarea unui tabu; 3) spaima pricinuită de apa- 
riţia monştrilor; 4) „sîngele rău" ; 5) otrăvirea de către un alt şaman; 
6) rătăcirea sufletului. 

Şedinţa are loc seara, la bolnav acasă. Şamanul îngenunchează 
alături de bolnav, care este întins pe jos, pe pămînt, cu capul spre 
răsărit. „Se leagănă cîntînd încet, cu ochii pe jumătate închişi. Se 
aude mai întîi un soi de zumzet plîngăreţ, ca şi cum şamanul s-ar 
strădui sa cînte, în ciuda unei suferinţe interioare. Zumzetul devine 
mai puternic şi ia forma unei melodii, care nu se aude totuşi decît 
în surdină. Cei de faţă încep să tacă, să asculte, să fie atenţi. Şamanul 
nu a ajuns încă la damagomi, care se află poate departe, în munţi, 
ori aproape, în aerul nopţii. Cîn tecul trebuie să-1 vrăjească, să-1 
cheme, să-1 aducă fie chiar şi cu forţa [„.] Cîntecele şamanului, ca 
de altfel toate cîntecele populaţiei achumawi, sînt alcătuite dintr-una 
sau două linii melodice, din care iau apoi naştere două, trei sau cel 
mult patru fraze muzicale. Cîn tecul este repetat de zece, douăzeci, 
treizeci de ori în şir, fără întrerupere, ultima notă fiind imediat ur- 
mată de cea de început, fără nici o trecere. Se cîntă la unison, iar 
măsura se ţine prin bătăi din palme, neavînd însă nici o legătură cu 



21 Jaime de ANGULO, „La Psychologie religieuse des Achumawi: rv. Le Cha- 
manisme 4 \ Anthropos, 23, 1928, pp. 561-582. 

melodia. Măsura urmează un alt ritm, de altfel obişnuit, dar uniform 
şi fără accent. De obicei, Ja începutul unui cîntec, fiecare bate măsura 
în felul său, diferit de al celorlalţi. După ce cîntecul este repetat de 
cîteva ori, ritmul se unifică. Şamanul nu cîntă decît cîteva măsuri, 
mai întîi singur, apoi însoţit de alte cîteva glasuri şi în cele din urmă 
de toată lumea. Apoi, şamanul tace, lăsînd celor de fată sarcina 
chemării lui d aJ g omi. W cu cît .urnea cîntă mai tare si mai 
la unison, cu atît este mai bine, pentru că există mai multe şanse de 
a-1 trezi pe damagomi, dacă acesta doarme undeva, departe. Dama- 
gomi nu este trezit doar de zgomotul fizic, ci mai ales de forţa trăirii. 
(Nu este interpretarea mea; nu fac decît să repet ceea ce mi-au spus 
o mulţime de indieni,) Şamanul se reculege. închide ochii, ascultă. 
Simte curînd că dama gomi soseşte, se apropie, pluteşte în aerul nop- 
ţii, în pădure, se strecoară pe sub pămînt, pretutindeni, chiar şi în 
pîntecele său [...] Deodată, şamanul bate din palme, în timpul 
cîntului, şi toată lumea tace. Se lasă o linişte adîncă (această tăcere 
bruscă, după ritmul rapid şi oarecum hipnotic al cîntecului, în mij- 
locul pădurii, sub cerul plin de stele, ia lumina pîlpîindă a focului, 
este foarte impresionantă). Şamanul se adresează atunci lui dama- 
gomi. Vorbeşte tare, ca şi cum damagomi ar fi surd. Vorbeşte repede, 
cu glas sacadat, monoton, dar într-un limbaj obişnuit, pe înţelesul 
tuturor. Frazele sînt scurte, iar „tălmaciul 1 * repetă cuvînt cu cuvînt 
tot ceea ce spune şamanul [...] Şamanul este cuprins de o emoţie atît 
de adîncă, încît începe să se poticnească. Tălmaciul, dacă este cel 
pe care şamanul îl foloseşte de obicei, este obişnuit cu poticnelile, 
pe care le ştie de multa vreme [...] Şamanul este într-o stare de extaz 
din ce în ce mai profundă, îi vorbeşte lui damagomi, iar damagomi 
îi răspunde. Este atît de strîns unit cu damagomi, se identifică atît 
de mult cu el încît el, şamanul, repetă întocmai vorbele lui dama- 
gomi [...]" (Jaime de Angulo, op. cit., pp. 567-568.) 

Dialogul dintre şaman şi „puterile" sale este uneori de o mono- 
tonie surprinzătoare; şamanul se plînge de întîrzierea lui damagomi, 
iar acesta se justifică: adormise pe malul unui rîu, de pildă. Este 
trimis înapoi şi un altu! vine în locul lui, „Şamanul se opreşte. 
Deschide ochii, ca şi cum s-ar trezi dintr-o adîncă meditaţie. Pare 
oarecum năuc. Cere să i se dea pipa. Tălmaciul o umple, o aprinde 
şi i-o dă. Toată lumea se dezmorţeşte, se fumează, se vorbeşte, se 
spun glume, se pun lemne pe foc. Şamanul însuşi ia parte la glume, 
dar din ce în ce mai puţin, pe măsură ce trece timpul - o jumătate 

de oră, o oră, două. Pare că se îndepărtează din ce în ce mai mult, 
devine violent. Ia totul de la capăt, iarăşi şi iarăşi [...] Uneori timp 
de mai multe ceasuri. Alteori nu durează mai mult de o oră. 
Cîteodată, şamanul, descurajat, abandonează vindecarea. Damagomi 
nu găsesc nimic. Sau le este teamă. « Otrava » este un damagomi 
foarte puternic, mai puternic decît ei [...] Nu are nici un rost să se 
măsoare cu el" (ibid., p, 569). 

După ce a descoperit cauza bolii, şamanul începe vindecarea. în 
afară de cazurile de rătăcire a sufletului, tratamentul constă în extra- 
gerea „răului" sau sugerea sîngelui. Cînd suge sîngele, şamanul apu- 
că cu dinţii un mic obiect „ca un capăt de aţă albă ori neagră, sau 
ca o bucăţică de unghie 1 ' (ibid., p. 563). Un membru al tribului 
achumawi îi spunea autorului : „nu cred că aceste lucruri ies din 
trupul bolnavului. Şamanul le are întotdeauna în gură înainte de a 
începe vindecarea. Dar ele îi îngăduie să smulgă boala, să scoată 
otrava. Cum altfel ar putea oare s-o scoată?" (ibid.) 

Unii şamani sug sîngele direct. Unul dintre aceştia povestea cum 
anume face acest lucru: „Sîngele este negru, pentru că este un sînge 
rău, otrăvit. Mai întîi îl scuip în palme, ca să văd dacă boala este 
în el. Atunci îi aud pe damagomi certîndu-se. Toţi vor să le dau ceva 
de băut. Au lucrat bine pentru mine. M-au ajutat. Acum sînt încălziţi. 
Le e sete. Vor să bea. Vor să bea sînge..." (ibid.) Dacă nu le da să 
bea sînge, damagomi se zbat ca şt cum ar fi nebuni şi fac gălăgie. 
„Atunci beau sînge. îl înghit. Le dau lor sîngele. Asta îi linişteşte, 
îi împacă. îi răcoreşte..." (ibid.) 

Conform observaţiilor lui Jaime de Angulo, „sîngele rău" nu este 
supt din trupul bolnavului, ci ar fi „rezultatul unei extravazări a 
sîngelui, de origine isterică, în stomacul şamanului" (ibid., p. 574). 
într-adevăr, şamanul este foarte obosit la sfîrşitul şedinţei, iar după 
ce a băut doi -trei litri de apă, „cade într-un somn adînc" (ibid.). 

în orice caz, sugerea sîngelui pare să fie mai curînd o formă abe- 
rantă a vindecării şaman ice. Unii şamani siberieni beau sîngele ani- 
malelor sacrificate, spunînd că acest lucru le este cerut de spiritele 
lor ajutătoare, care urmează să-1 bea. Ritul foarte complex întemeiat 
pe valoarea sacră a sîngelui cald nu este „şamanic" decît în mod 
subsidiar şi prin analogie cu alte rituri aparţinînd unor complexe ma- 
gico-religioase diferite. 

în cazul unei otrăviri practicate de un alt şaman, vindecătorul, 
după ce a supt îndelung pielea bolnavului, apucă obiectul vrăjit cu 

dinţii şi îl arată. Uneori, otrăvitorul se află printre cei de faţă, iar 
şamanul îi dă înapoi „obiectul". „Iată-1 pe damagomi al tău! Ia-1! 
Nu vreau să-1 păstrez!" (ibid.). în cazul pierderii sufletului, şamanul, 
înştiinţat de damagomi, porneşte în căutarea lui şi îl găseşte rătăcit 
în nişte locuri sălbatice, pe o stîncă ele. 

COBORÎREA ÎN INFERN 

Şedinţa şamanilor achumawi dovedeşte o mare cumpătare, ceea 
ce nu este însă o regulă absolută. Transa, aparent de mică intensitate 
la achumawi, este însoţită în alte părţi de mişcări extatice destul de 
pronunţate. Şamanul tribului shuswap (Columbia britanică) „se agită 
ca şi cum ar fi nebun" de îndată ce şi-a pus pe cap acoperămîntul 
ritual (făcut dintr-o coadă lungă de doi metri şi lată de un metru), 
începe să intoneze cîntece pe care le-a învăţat de la spiritul său 
protector cu prilejul iniţierii. Dansează pînă cînd asudă din belşug 
şi spiritul vine să-i vorbească. Se întinde apoi alături de bolnav şi 
începe să sugă acolo unde acesta simte durerea. In cele din urmă 
scoate un capăt de sfoară ori o pană, de la care a venit boala, şi suflă 
asupra lor, ca să le îndepărteze. 22 

Căutarea sufletului rătăcit ori răpit de spirite are uneori un aspect 
dramatic. La indienii thompson, şamanul îşi pune masca şi merge 
pe cărarea pe care o urmau odinioară strămoşii ca să ajungă pe tărî- 
mul morţilor; dacă nu întîlneşte sufletul bolnavului, scormoneşte 
cimitirele unde sînt înmormîntaţi indienii creştinaţi. Oricum, are de 
luptat cu fantomele înainte de a le putea smulge sufletului bolna- 
vului, iar cînd se întoarce pe Pămînt, şamanul le arată celor de faţă 
măciuca însîngerata. La indienii tu an as, din statul Washington, 
coborîrea în Infern este şi mai realistă: uneori se face o gaură în 
pămînt şi se mimează întru totul lupta cu spiritele ctcP La indienii 



22 Franz BOAS, „The Shushwap", în lucrarea sa „The Indians of British Co- 
lumbia: Lku'ngen, Nootka, Kwakutl, Shushwap", în British Association for the 
Advancement of Science. Sixth Report on the North-Western Tribes of Canada, 1890, 
publicat în 1891, pp. 553-715; publicat, de asemenea, în extrasul din Sixth Report, 
pp. yj şi urm. (pp. yj şi urm. din extras). 

23 j. ThIT, „The Thompson Indians of British Columbia", pp. 363 şi urm. Rev. 
M. LELLŞ, A Few Facts in Regard to the Twana, Clallam and Chamakum Indians of 
Washington Territory. Chicago, 1880, pp, 677 şi urm., citat de FRAZER, Tabou et ies 

nootka, care cred că „zborul sufletului" este pricinuit de spirite, şa- 
manul coboară, în extaz, în fundul oceanului şi se întoarce ud pînă 
la piele, „cu sîngele ţîşnindu-i uneori din nas şi din tîmple, aducînd 
sufletul răpit într-un mănunchi de pene de vultur" (P. Drucker, The 
Northern and Central Nootkan Tribes, pp. 210 şi urm.). 

Ca pretutindeni, coborîrea şamanului în Infern, spre a aduce 
sufletul bolnavului, se face pe cărarea subpămînteană urmată de cei 

triburi. în timpul unei ceremonii funerare, o indiancă yuma şi -a 
pierdut cunoştinţa. Cînd şi-a revenit, după cîteva ore, a povestit ce 
i se întîmplase. Se trezise dintr-o dată călare pe un cal, în spatele 
unuia dintre părinţii săi, mort cu mai mulţi ani în urmă. Era 
înconjurată de un mare număr de călăreţi. îndreptîndu-se către sud, 
au ajuns într-un sat locuit de indieni yuma, unde a recunoscut o mul- 
ţime de oameni pe care îi cunoscuse pe cînd trăiau. Toţi i-au ieşit 
în întâmpinare, cu mare bucurie. Totuşi, nu peste multă vreme, a vă- 
zut un nor de fum gros, ca şi cum tot satul ar fi fost în flăcări. Toţi 
au început să fugă. A început şi ea să alerge, dar s-a împiedicat de 
o creangă şi a căzut. Atunci şi-a recăpătat cunoştinţa şi a văzut un 
şaman lîngă ea, îngrijind-o (C. D. Forde, Ethnography ofthe Yuma 
Jndians, pp.193 şi urm.)- Şamanul din America de Nord este şi el 
chemat, dar mult mai rar, să aducă spiritul păzitor al cuiva, pe care 
cei trecuţi din viaţă l-au dus cu ei pe tărîmul morţilor. 24 

Şamanul îşi foloseşte însă cel mai adesea cunoştinţele cu privire 
la topografia Infernului şi capacitatea de clarviziune extatică cînd 
porneşte în căutarea sufletului bolnavului. Nu are rost să înşirăm aici 
toate datele privitoare la pierderea sufletului şi la căutarea acestuia 
ele către şamanul nord-ameriean. 25 Vom aminti totuşi că această 



p&ils de l'âme (traducere franceză, Paris, 1927), pp. 48 şi urni. în insula Vea din 
Pacific, medici ne -man merge şi la cimitir, în procesiune. Acelaşi ritual se întîlneşte 
în Madagascar; cf FRAZER, ibid. t p. 45. 

24 Cf, de ex., Hermann HAEBERLIN, „Sbetetda'q, A Shamanistic Performance 
of the Coast Salish", American Anthropohgist, 1918, nota 20, pp. 249-257. Cel puţin 
opt şamani deodată îndeplinesc această ceremonie, care include o călătorie extatică 
în Infern, într-o luntre imaginara. 

25 Cf Robert R LOWIE, „Notes on Shushonean Ethnography", American Musettm 
on Natural Histoty, Anthropobgical Papers, XX, 3, 1924, pp. 183-314 (pp. 294 şj 
urm.) ; PARK, Shamanism, p. 137; CLEME NTS, Primitive Concepts of Disease, pp. 195 
şi urm. ; HULTKRANTZ, Conteptions ofthe Seul, pp. 449 şi urm.; The North American 
Indian Orpheus Traditîon, pp, 242 .şi urm. 

credinţă este destul de des întilnită în America de Nord, cu deosebire 
în zona sa occidentală, şi că prezenţa sa în America de Sud exclude 
ipoteza unui împrumut de dată destul de recentă din Siberia. 26 Aşa 
cum vom arăta în cele ce urmează, teoria pierderii sufletului, consi- 
derată drept cauză a bolii, deşi probabil mai recentă decît ideea 
agentului perturbator, pare a fi destul de veche, iar prezenţa sa pe 
continentul american nu poate fi pusă pe seama unei influenţe tîrzii 
a şamanismului siberian. 

Şi aici, ca şi în altă parte, ideologia şamanistă (sau, mai bine spus, 
acea parte a ideologiei tradiţionale care a fost asimilată şi foarte 
dezvoltată de către şamani) se întîlneşte jh miturile şi legendele care 
nu fac referire la intervenţia şamanilor. Este cazul, de pildă, a ceea 
ce a fost numit „mitul nord-american al lui Orfeu 1 ', întîlnit la ma- 
joritatea triburilor, mai ales în regiunile vestice şi estice ale con- 
tinentului. 27 Iată versiunea tribului iakut telumni: Un bărbat îşi 
pierde femeia. Hotărăşte s-o urmeze şi stă de veghe lingă mormînt. 
în cea de-a doua noapte, femeia se scoală şi, ca şi cum ar fi adormită, 
o porneşte către Tipikinits, ţinutul morţilor, care se găseşte undeva 
spre vest (sau nord- vest). Bărbatul o urmează pînă la malul unui rîu 
peste care se află un pod care se clatină fără încetare. Femeia se 
întoarce şi spune: „Ce faci aici ? Tu eşti viu, n-ai să poţi trece podul 
Ai să cazi în apă şi ai să te prefaci în peşte." In mijlocul podului stă- 
tea o pasăre; ţipetele ei îi speriau pe cei ce voiau să treacă dincolo, 
iar unii cădeau în gol. Omul însă avea un talisman, o funie ferme- 
cată, cu ajutorul căreia a trecut rîul. Ajuns pe malul celălalt, şi~a 
întîlnit femeia în mijlocul unei mulţimi de morţi care dansau în cerc 



26 Este vorba despre o ipoteză a lui R. L. LOWIE {Primitive Religion, New York, 

1924, pp. 176 şi urm.), la care acesta a renunţat ulterior; cf. „On the Historical 
Connection beîwen Certain Gld World and New World Beliefs", Congresul Inter- 
naţional al Americaniştilor, Goteborg, 1924, sesiunea a XXI -a, partea a 2-a, Goteborg, 

1925, pp. 546-549. Cf, de asemenea, CLEMENTS, pp. 196 şi urm. ; PARK, Shamanism, 
p. 137, 

27 Cf. A. H. GAYTON, „The Orpheus Myth in North America", Journal of the 
American Folklore, XLVIII, 189, 1935, pp, 263-293. Vezi, la p. 265, raspîndîrea 
geografică a mitului ; cf. HULTKRANTZ. The North American indian Orpheus Tradition 
(harta Ia p. 7, iar lista triburilor, la pp. 313-314). Eschimoşii nu cunosc acest mit, 
ceea ce exclude, după părerea noastră, ipoteza unei influenţe siberiano-asiatice. Cf, 
de asemenea, A. L. KROEBER, „A Karek Orpheus Myth", în Journal of American 
Folkhre, LIX, 1946, pp. 13-19 ; eroinele sînt două femei care încearcă să urmărească 
un tînăr pînă în lnfem, dar nu reuşesc. 



290 



ŞAMANISMUL 



(forma clasică a lui „Ghost Dance"). Omul se apropie şi toţi încep 
să strige că miroase urît. Solul ţinutului Tipikinits, Domnul Infer- 
nului, îl pofteşte la masă. Chiar femeia acestuia îi aduce nenumărate 
feluri de mîncare, din care mănîncă fără ca vreunul să se împuţineze. 
Domnul Infernului îl întreabă de ce a venit. După ce află, îi făgă- 
duieşte să o trimită pe femeie din nou pe Pămînt, dacă bărbatul se 
va dovedi în stare să vegheze toată noaptea. Dansul reîncepe, dar 
bărbatul, ca să nu obosească, stă şi priveşte. Tipikinits îi spune să 
se spele. Apoi o cheamă pe femeie» să vadă dacă într-adevăr este 
soţia lui. Perechea îşi petrece toată noaptea în pat, stînd de vorbi 
înainte de ivirea zorilor, bărbatul adoarme, iar cînd se trezeşte, vede 
că ţine în braţe o buturugă putredă. Tipikinits îşi trimite din nou 
mesagerul să-1 invite la masă. îi mai dă o şansă, iar bărbatul doarme 
toată ziua, ca noaptea să fie odihnit. Lucrurile se petrec întocmai ca 
în ajun. Cei doi rid şi se veselesc pînă în zori, cînd bărbatul adoarme 
din nou, pentru ca apoi să se trezească iarăşi cu buturuga putredă 
în braţe. Tipikinits îl cheamă din nou, îi dăruieşte cîteva boabe care 
îl vor ajuta să treacă rîul şi îi cere să părăsească Infernul. întors 
acasă, bărbatul le povesteşte părinţilor prin ce a trecut, rugîndu-i să 
nu spună nimănui nimic pentru că, dacă nu va putea rămîne ascuns 
vreme de şase zile, va muri. Vecinii află totuşi despre dispariţia şî 
întoarcerea sa, iar bărbatul se hotărăşte sa povestească totul, pentru 
a putea ajunge alături de soţia sa. Pofteşte deci tot satul la o masă 
mare şi istoriseşte tot ceea ce a văzut şi auzit în ţinutul morţilor. 
Moare a doua zi, muşcat de un şarpe. 

Acest mit prezintă o uniformitate surprinzătoare în toate varian- 
tele înregistrate. Puntea, funia cu ajutorul căreia eroul trece rîul spre 
Infern, personajul binevoitor (o bătrînă sau un bătrîn care domneşte 
peste Infern), animalul care păzeşte puntea etc. sînt motive clasice 
ale coborîrii în Infern, prezente în aproape toate variantele. In mai 
multe versiuni (Gabriellino şi altele), încercarea la care este supus 
eroul este cea a castităţii : trebuie să rămînă cast vreme de trei nopţi, 
alături de soţia sa (Gayton, pp. 270, 272), O versiune alibamu are 
drept eroi doi fraţi care îşi urmează sora moartă, mergînd spre apus, 
pînă cînd ating orizontul, unde cerul nu stă pe loc, ci se mişcă în- 
truna, Prefacîndu-se în animale, cei doi fraţi ajung pe lumea cealaltă 
unde, cu ajutorul unui Bătrîn sau al unei Bătrîne, trec cu bine prin 
patru încercări, Cînd ajung sus, li se arată casa în care locuiesc pe 

Pămînt, care se află chiar sub tălpile lor (motivul „Centrului Lumii"). 
Iau parte apoi la dansul morţilor; îşi văd sora, pe care o ating cu un 
obiect fermecat» o adorm şi o iau de acolo» într-o coajă de dovleac, 
întorşi pe Pămînt, o aud pe sora lor plîngînd în dovleac şi îi dau dru- 
mul. Sufletul fetei îşi ia zborul (ibid., p. 273). 

Vom întîlni un mit asemănător în Polinezia, dar mitul nord-ame- 
rican păstrează mai bine amintirea încercării iniţiatice cuprinsă în 
coborîrea în Infem. Cele patru încercări la care face referire varianta 
alibamu, proba castităţii si în special proba „veghei" au, în mod evi- 
dent, un caracter iniţiatic. 28 Elementul „şamanic" din toate aceste 
mituri este coborîrea în Infern, în căutarea sufletului femeii iubite, 
într-adevăr, şamanii sînt cunoscuţi ca avînd darul nu numai de a 
aduce înapoi sufletele rătăcitoare ale bolnavilor, dar chiar de a învia 
morţii 29 ; la întoarcerea din Infern, aceştia le povestesc celor vii tot 
ce au văzut, întocmai cum fac cei care au coborit „cu mintea 4 * în 
ţinutul morţilor, cei care, în extaz fiind, au fost în Infern şi în Paradis, 
alimentînd literatura vizionară din întreaga lume, vreme de multe 
mii de ani. Am exagera dacă am socoti aceste mituri drept creaţii 
exclusive datorate experienţelor şaman ice; un lucru este însă sigur, 
şi anume că ele folosesc aceste experienţe şi le interpretează. în 
varianta alibamu, eroii găsesc sufletul surorii lor şi îl prind întocmai 
cum şamanul prinde sufletul bolnavului răpit şi dus pe tărîmul 
morţilor, spre a-1 aduce înapoi pe Pămînt. 



CONFRERIILE SECRETE ŞI ŞAMANISMUL 

Problema legăturilor dintre şamanismul propriu-zis, pe de o 
parte, şi feluritele societăţi secrete şi mişcări mistice nord- americane, 

28 în insula Strămoşului mitic Ut-Napiştim, Ghilgameş trebuie şi el sa vegheze 
vreme de şase zile şi şase nopţi Ia rînd, pentru a dobîndi nemurirea, dar nu reuşeşte, 
ca şi Orfeul nord-american : cf, ELIADE, Trăire d'hîstoire des religions, pp. 25 1 şi urm. ; 
trad, rom., p. 231. 

29 A se vedea, de pildă, reînvierea unui băiat de către Mide'wiwin; încercarea 
s-a păstrat în tradiţia acestei confrerii secrete. W. J. HOFFMAN, „The Mide'wiwin or 
« Grand Medicine Society » of the Ojibwa", în Seve nt h Report of the Sureau of 
American Ethiwtogy\ 1885-1886, Washington, 1891, pp. 143-300 (pp, 241 şi urm.). 
C/., de asemenea, HULTKRANTZ, The North American Indian Orpheus Tradiliotu 
pp. 247 şi urm. 

pe de alta parte, este foarte complexă şi departe de a ft rezolvată. 30 
Se poate spune că toate aceste confrerii bazate pe mistere au totuşi 
o structură şamanică, în sensul că ideologia şi tehnicile lor ţin de 
marea tradiţie şamanică. Vom da în cele ce urmează cîteva exemple 
privitoare la societăţile secrete (de tip Mide'wiwin) şi mişcările ex- 
tatice (de tip „Ghost Dance religion"). Vom recunoaşte cu uşurinţă 
liniile mari ale tradiţiei şamanice : iniţiere cuprinzînd moartea şi 
învierea candidatului, călătorii extatice în ţinutul morţilor şi în Cer, 
introducere de substanţe magice în trupul candidatului, revelaţie a 
doctrinei secrete, însuşire a vindecării şamanice etc. Principala deo- 
sebire dintre şamanismul tradiţional şi societăţile secrete constă în 
faptul că acestea din urmă sînt deschise oricărei persoane care do- 
vedeşte o anumită predispoziţie extatică şi care se arată gata să se 
achite de contribuţia care i se cere, şi mai ales care acceptă să se su- 
pună uceniciei şi încercărilor iniţiatice. Se observă de multe ori o 
anumită opoziţie şi chiar un antagonism între confreriile secrete şi 
mişcările extatice pe de o parte şi şamani, pe de altă parte. Ca şi miş- 
cările extatice, confreriile se opun şamanismului, în măsura în care 
acesta este asimilat vrăjitoriei şi magiei negre. Această opoziţie vine 
şi din spiritul exclusivist al unor medii şamanice; societăţile secrete 
şi mişcările extatice dovedesc, dimpotrivă, un spirit de prozelitism 
destul de accentuat, care tinde, în ultimă instanţă, spre abolirea privi- 
legiului şamanilor. Toate aceste confrerii şi secte mistice au drept 
scop o revoluţie religioasă, pentru că proclamă regenerarea spirituală 
a întregii comunităţi şi chiar a totalităţii triburilor nord-indiene 
(cf. „Ghost Dance religion"). Prin urmare, ele conştientizează fap- 
tul că se află la polul opus şamanilor, care reprezintă, în această pri- 
vinţă, elementele cele mai conservatoare aîe tradiţiei religioase şi, 
totodată, tendinţele cele mai puţin generoase ale spiritualităţii tribale. 

30 Cf unele indicaţii generale [a Marcelle BOUTEILLER, Chamanisme, pp. 51 şi 
urm. Clark W1SSLER (General Discussion of Shamanistic and Dancing Societies, 
American Museum of Natural History, Anthropological Papers, XI, 12, 1916, pp. 853- 
876) studiază răspîndirea unui anumit complex şamanistic de la indienii pawnee la 
alte triburi, înfaţişînd (mai ales la pp. 857-862) procesul de asimilare a tehnicilor 
mistice. A se vedea, de asemenea, W. MULLER, Weltbtld und Kuît der Kwiakutl- 
Indianer, pp. 114 şi urm. L. J. HAEKEL, ,Jnitiationen und Geheimbiinde an der 
Nordwestkiiste Nordamerikas", în Miueilungen der anthropobgischen Geseltschaft in 
Wien, LXXXII1, Viena, 1954, pp. 176-190. 

în realitate, lucrurile se petrec într-un fel mult mai complex 
pentru că, dacă tot ce am spus pînă acum este exact, nu este mai 
puţin adevărat că, în America de Nord, deosebirile dintre „profani" 
şi „oamenii -sacri* 1 nu sînt atît de ordin calitativ, cît mai ales de ordin 

mai curînd de cantitatea de sacru asimilată 
de către aceştia din urmă. Am avut prilejul să arătăm că orice indian 
caută puterea religioasă, că orice indian are un spirit păzitor obţinut 
prin aceleaşi tehnici pe care le foloseşte şamanul pentru a le dobîndi 
pe ale sale (c/ mai sus, pp. 106 şi urm.) Deosebirea dintre un profan 
şi un şaman este de ordin cantitativ: şamanul are mai multe spirite 
protectoare sau păzitoare şi o „putere" magico -religioasă mai mare. 31 
S-ar putea spune, în această privinţă, că orice indian „şamanizează" 
chiar dacă nu doreşte în mod conştient să devină şaman. 

Dacă deosebirea dintre profani şi şamani este atît de vagă, nici 
cea dintre mediile şaman ice şi confreriile secrete ori sectele mistice 
nu este mai clară. Pe de o parte, întîlnim la cele din urmă tehnici 
şi ideologii cunoscute ca „şamanice" ; pe de altă parte, şamanii paiti- 
cipă, de obicei, la cele mai importante societăţi secrete întemeiate 
pe mistere» şi uneori se întîmplă chiar să li se substituie întru totul. 
Aceste legături sînt foarte bine puse în evidenţă de Mide'wiwin, sau, 
cum a fost numită (în mod greşit) „Societatea de Mare Medicină" 
a indienilor ojibwa. Ojibwa cunosc două feluri de şamani : wâbind* 
(„omul zorilor", „omul răsăritului") şi jts'sakkW, profeţi şi clarvă- 
zători, numiţi şi „scamatori" sau „vestitori ai adevărurilor ascunse". 
Ambele categorii fac dovada prestigiului şamanic: wâbăno ' mai 
poartă numele de „mînuitori ai focului" şi pot ţine în mînă cărbuni 
aprinşi, fără să se ardă; jts'saklăa" fac vindecări, zeii şi spiritele 
vorbesc prin glasul lor şi sînt vestiţi ca „scamatori", pentru că izbu- 
tesc să dezlege într-o clipă frînghiile şi lanţurile cu care sînt legaţi. 32 



31 La exemplele de mai sus (pp. 105 şi urm ) se adaugă minunata analiză a lui 
Leslie SPIER, „Klamalh Ethnography". Unîversiry cf California, Publications in 
American Archaeology and Ethnography, voi. 30, Bcrkclcy. 1930, pp. 93 şi urm. („The 
Power Quest"), pp. 107 şi urm. (diferenţierea cantitativă a puterilor), pp. 249 şi urm. 

/ n n Ii f * jfi. ii 1 It ii t * ni AXhit>îfc<i\ _ _ 

{ uni versul ] t d te*} ciitiidruj cic. 

32 W. J. HOFFMAN, „The Mide'wiwin or « Grand Medicine Society » of the 
UjiDwa , pp. \Di şi urm. C/. cueva exemple dJe puienkn magice cu care sini înzestraţi 
jis' sakJâd' (ibid., pp. 275 şi urm.). Se cuvine să adăugăm că faptele magice ale şa- 
manilor nord -a meneam nu se opresc aici. Se crede că stă m puterea lor să facă să 
încolţească un bob de grîu, din care să răsări o tulpiniţă sub ochii privitorilor, să aducă 
ramuri de brad din munţii cei mai îndepărtaţi, precum şi iepuri sau pui dc căprioară. 

Şi unii, şi ceilalţi se alătură totuşi de bună voie Mide'wiwin : wâbend \ 
cînd s-a specializat în medicina magică şi în incantaţii, iar jes'sakkid', 
cînd vrea să dobîndească un prestigiu sporit în rîndurile tribului. Ei 
sînt, fireşte, în minoritate, deoarece confreria „Marii Medicine M este 
deschisă tuturor acelora care se arată interesaţi de spirit şi care au 
mijloacele de a achita taxa de intrare. La menomini, care erau, pe 
vremea lui Hoffman, în număr de o mie cinci sute, o sută de per- 
soane, dintre care doi wâbend ' şi cinci j£$'sakkîd\ făceau parte din 
Mide'wiwin (Hoffman, The Mide'wiwin* p. 158). Probabil că nu mai 
rămăseseră mulţi şamani în afara Mide'wiwin. 

Ceea ce se cuvine subliniat, în acest caz» este faptul că însăşi 
confreria „Marii Medicine" reflectă o structură şaman ică. De altfel, 
membrii săi sînt numiţi de Hoffman „şamani 14 , cu toate că alţi autori 
îi numesc, în acelaşi timp, şamani şi medicine-man, profeţi, ghicitori 
şi chiar preoţi. Toate aceste denumiri sînt în parte justificate, pentru 
că mide joacă atît rolul de şamani vindecători, cît şi de ghicitori şi 
chiar de preoţi, într-o anumită măsură. Nu se cunosc originile istorice 
ale Mide'wiwin, dar tradiţiile sale mitologice nu se deosebesc prea 
mult de miturile siberiene ale „primului şaman". Se spune, într-ade- 
văr, că Mi'nabo'zho, mesagerul lui Dzhe Manido (Marele Spirit) şi 
mijlocitorul dintre acesta şi oameni, văzînd mizeria omenirii bolnave 
şi slăbite, dezvăluie secretele cele mai sublime vidrei şi îi introduce 
în trup mîgi (simbolul mide), ca să devină nemuritoare şi să-i poată 
iniţia pe oameni, consacrîndu-i în acelaşi timp. 33 Sacul din piele de 



într-un cosulet, să facă dintr-un schelet de iepure un iepure viu, să prefacă lucruri Jc 
În animale. Dar şamanii sînl în primul rînd „stăpînii focului", aşa câ pot face o 
mulţime de minuni cu ajutorul acestuia: pot arde un om pe rug. pînă la cenuşă, iar 
omul, după cîteva clipe, dansează undeva, departe; cf. Elsie Ciews PARSONS, Pueblo 
indian Religion, Chicago, 1939, 1, pp. 440 şi urm. La indienii zuni şi keresan există 
confrerii secrete, specializate în „fire tricks'\ iar cei care fac parte din ele pot înghiţi 
cărbuni, pot păşi pe jăratic cu tălpile goale sau atinge fierul înroşit etc; cf. Matilda 
COXE STEVENSON, „The Zuni Indians: Their Mythology, Esoteric Fraternities and 
Ceremonies", 23rd Report of the Bureau of American Ethnology, 1901-1902, 
Washington, 1904, pp. 1-634 (pp, 503, 506 etc.), care relatează şi observaţii per- 
sonale (un şaman care ţine în gură cărbuni aprinşi timp de 30-60 de secunde etc). 

33 W.J. HOFFMAN, „The Mide'wiwin, American Anthropologist, 1, 1888. pp. 209-229 
(pp. 213 şi urm,). Cf, de asemenea, Werner MULLER. Die blaue Hutte x Wiesbaden, 
1954; Sister Bem ard COLEMAN, „The Religion of the Ojibwa of Northern 
Minnesota'*, Primitive Man y X, 1937, pp. 33-57, pp. 44 şi urm, (despre Mide 'wiwin). 




., sâ se arunce de pe o înălţime 

vidră are aşadar un rol capital în iniţierea mide: aici se pun mlgis, 
scoicile despre care se crede că sînt încărcate cu puteri magico-re- 
ligioase (Hoffrnan, The Mide'wiwin, pp. 217, 220 şi urm.)- 

Iniţierea candidaţilor se face, în linii mari, ca orice iniţiere 
şamani că. Ea cuprinde dezvăluirea misterelor (adică» în primul rînd, 
mitul lui Mi'nabd'iho şi imortalitatea vidrei), moartea şi învierea 
candidatului şi introducerea, în corpul său, a unui mare număr de 
mlgis (ceea ce aminteşte în chip straniu de „pietrele magice" cu care 
este umplut trupul ucenicului magician în Australia şi în alte părţi). 
Există patru trepte ale iniţierii, dar ultimele trei nu sînt decît re- 
petarea primei ceremonii. Se construieşte midewigan, „Marea Lojă 
a Medi cinei", un soi de ţarc de douăzeci şi cinci de metri pe opt; 
între ţăruşi se pun crengi, pentru a-l feri de privirile indiscrete. La 
treizeci de metri distanţă se înalţă un wigiwam, baia de aburi pentru 
candidaţi. Conducătorul desemnează un iniţiator, care îi dezvăluie 
candidatului proprietăţile tobei şi ale clopotului şi îi arată cum să 
le folosească pentru a-l invoca pe Marele Zeu (Manidu) şi pentru 
a alunga demonii. Candidatul învaţă de asemenea cînturile magice» 
plantele medicinale, terapeutica şi, mai ales, elementele doctrinei 
secrete. începînd din ziua a şasea ori a cincea care precedă ceremo- 
nia de iniţiere, candidatul se purifică în fiecare zi în baia de aburi, 
apoi ia parte la demonstraţia puterilor magice ale mide care, în 
midewigan, mişcă la distanţă diferite figurine din lemn, precum şi 
tolbele. în ultima noapte, candidatul rămîne singur cu iniţiatorul în 
baia de aburi; a doua zi, după o nouă purificare, dacă este senin, 
ceremonia de iniţiere poate începe. Toţi mide sînt adunaţi în „Marea 
Lojă a Medicinei". După ce au fumat multă vreme în tăcere, into- 
nează cînturi rituale care dezvăluie unele aspecte secrete (şi cel mai 
adesea de neînţeles) ale tradiţiei primordiale. La un moment dat, toţi 
mide se ridică în picioare, se apropie de candidat şi îl „ucid" sau îl 
ating cu migL 34 Candidatul tremură, cade în genunchi şi, cînd cineva 
îi pune o mîgi în gură, cade la pămînt, fără suflare. Este apoi atins 
cu tolba şi „învie". Primeşte cîntecul lui magic, iar şeful îi înmînează 
o tolbă, în care candidatul îşi pune propriile sale mîgl Pentru a ve- 
rifica puterea scoicilor, îi atinge pe toţi confraţii săi, pe rînd, şi toţi 
cad la pămînt ca fulgeraţi, apoi reînvie în urma aceleiaşi atingeri. 



34 Cf. W. MOLLER, Die blaue Huite, pp. 52 şi urm. 

Candidatul are acum dovada ca scoicile pot da şi moartea, şi viaţa. 
La banchetul prin care ia sfîrşit ceremonia, cel mai vechi dintre mide 
istoriseşte tradiţia Mide'wiwin şi, în încheiere, noul membru îşi cîntă 
c în tecul si bate toba. 

Cea de-a doua iniţiere are loc la cel puţin un an de la prima. 
Puterea magică este sporită de marele număr de mlgi cu care este 
umplut trupul iniţiatului, mai ales la încheieturi şi în dreptul inimii. 
Cu cea de-a treia iniţiere, mide dobîndeşte destulă putere pentru a 
ajunge jes 'sakkid' , adică este în stare să execute toate „scamatorii ie 44 
şamanice, şi mai ales este declarat vindecător. La cea de-a patra ini- 
ţiere, alte mlgi îi sînt introduse în corp (Hoffman, ibid., pp. 204-276). 

Acest exemplu ne îngăduie să ne dăm seama de legăturile strînse 
dintre şamanismul propriu-zis şi confreriile secrete nord-americane : 
ambele ţin de aceeaşi tradiţie magico-religioasă străveche. Se poate 
totuşi observa, în asemenea confrerii secrete, şi mai ales în Mide' 
wiwin. o încercare de „întoarcere la origini 1 *, în sensul strădaniei de 
a relua legătura cu tradiţia primordială şi de a îndepărta vrăjitorii. 
RoJul spiritelor protectoare şi ajutătoare se dovedeşte destul de me- 
diocru, faţă de importanţa acordată Marelui Spirit şi călătoriilor în 
Cer. Se încearcă o restabilire a legăturilor dintre Pamînt şi Cer» aşa 
cum existau ele la începuturile timpurilor. însă, în ciuda caracterului 
său „reformator", Mide'wiwin reia tehnicile străvechi ale iniţierii 
magico-religioase (moartea şi învierea 35 , trupul umplut cu „pietre 
magice" etc). De asemenea, aşa cum am văzut, mide devin medi- 
cine-man, însuşindu-şi în timpul iniţierii şi diversele tehnici de 
vindecare magică (exorcism, farmacopee magică, tratament prin 
supţiune etc). 

Cazul „Medicine Rite'*, întîlnit la indienii winnebago, este oare- 
cum diferit; ceremonialul iniţiatic complet a fost descris de Paul 
Radin. 36 Şi aici este vorba de o confrerie secreta, în care admiterea 
se face în urma unui ritual de iniţiere foarte complex, care constă 
în „moartea" urmată de învierea candidatului, atins cu cochilii ma- 
gice păstrate în tolbe din piele de vidră (Radin, ibid. t pp. 5 şi urm., 

35 Cu privire la caracterul samanic al „Societăţii Canibalilor" kwakiull, cf. 
W MOLLER, Weîtbild und Kult> pp. 65 şi urm.; M. ELI A DE, Naissances mystiques. 
pp. 144 şi urm.; trad. rom., pp. 121 şi urm. 

36 Paul RADIN. The RoadofLife andDcath. A Ritual Drama of the American Jn- 
dians, New York, 1945. 

283 şi urm. etc). Asemănarea triburilor ojibwa şi menomin cu 
Mide 'wiwin se opreşte însă aici. Se poate considera că ritul constînd 
în aruncarea de cochilii în trupul candidatului a fost integrat destul 
de tîrziu (către sfîrşitul secolului al XVII-lea) într-o ceremonie 
winnebago mai veche, bogată în elemente şamanice (ibid., p. 75), 
Deoarece „Medicine Rite" al indienilor winnebago prezintă mai 
multe asemănări cu „ceremonia vindecătorilor" ( medic ine-man) 
întîlnită la indienii pawnee, iar distanţa dintre cele două triburi ex- 
clude posibilitatea unui împrumut direct, se poate conchide că şi 
unuL şi celălalt au păstrat rămăşiţe ale unui ritual destul de vechi, 
aparţinînd unui complex cultural de origine mexicană (Rad in, ibid.). 
De asemenea, este foarte probabil ca Mide wiwin, a indienilor 
ojibwa, să fie doar dezvoltarea unui astfel de ritual. 

în orice caz, se cuvine subliniat faptul că „Medicine Rite" al 
indienilor winnebago avea drept scop regenerarea perpetuă a omului 
iniţiat. Demiurgul mitic, iepurele, care a fost trimis de Creator pe 
Pămînt spre a ajuta oamenii, a fost foarte impresionat de faptul că 
aceştia mureau. Pentru a îndrepta răul, construieşte loja iniţiatică şt 
devine el însuşi copil. „Dacă cineva repetă ceea ce am făcut eu aici, 
spune el, iată cum va arăta" (ibid. t p. 31). Creatorul vede însă altfel 
regenerarea pe care Ie-a dăruit-o oamenilor; aceştia se vor putea 
reincarna de cîte ori vor dori {ibid., p. 25). „Medicine Rite** comu- 
nică, de fapt, secretul unei reîntoarceri ad infinitum pe Pămînt, 
dezvăluind adevărata cale posUmortem şi cuvintele pe care răposatul 
trebuie să Ie rostească în faţa Femeii păzitoare a celuilalt tărîm şi 
în faţa Creatorului însuşi. Sînt dezvăluite, fireşte, şi cosmogonia, şi 
originea acestui „Medicine Rite", pentru că este vorba tot de re- 
întoarcerea la originile mitice, de abolirea timpului şi de revenirea 
la clipa miraculoasă a Creaţiei. 

Multe elemente şamanice se mai păstrează în marile mişcări 
mistice cunoscute sub numele de „Ghost Dance Religion" care, deşi 
endemice la începutul secolului al XlX-lea, au tulburat adînc 
triburile nord-americane abia la sfîrşitul secolului. 37 Cel puţin unii 
dintre „profeţi" au fost influenţaţi de creştinism (c/ Mooney, 



37 Cf. James MOONEY, „The Ghost Dance Religion and the Sioux Outbreafc of 
1890" ; Leslie SPIER. „The Prophei Dance of the Northwest and Its Derivativesr the 
Source of the Ghost Dance", Generai Serie s în Anihropology, I, Menasha, 1935; Cora 
A. DUBOIS, The 1870 Ghost Dance. 

pp. 748 şi urm.» 780 etc). Tensiunea mesianică şi aşteptarea imi- 
nentului „sfîrşit al timpului", proclamat de profeţii şi conducătorii 
„Ghost Dance Religion" puteau fi uşor integrate într-o experienţă 
creştină frustă şi elementară. Structura însăşi a acestei importante 
mişcări mistice populare nu este însă mai puţin autohtonă; profeţii 
au avut viziuni în cea mai pură manieră arhaică; au „murit'' şi s-au 
ridicat la Ceruri, unde o Femeie cerească i-a învăţat cum să se 
înfăţişeze dinaintea „Stăpînului Vieţii** (Mooney, pp. 663 şi urm., 
746 şi urm., 772 şi urm. etc); au avut mari revelaţii cînd se aflau 
în transă, călătorind pe celălalt tărîm, apoi şi-au revenit în simţiri 
şî au povestit tot ceea ce văzuseră (ibid., pp. 672 şi urm.); în timpul 
transelor, în care intraseră de bunăvoie, puteau fi crestaţi cu cuţitul 
ori arşi, fără să simtă (pp. 719 şi urm.) etc. 

„Ghost Dance Religion" prevestea apropierea regenerării uni- 
versale; atunci, toţi indienii, cei morţi ca şi cer vii, vor fi chemaţi 
să locuiască pe un „pămînt regenerat" ; vor ajunge pe acest pămînt 
paradişi ac zburînd prin văzduh, cu ajutorul unor pene magice (ibid. , 
pp. 777 şi urm., 781, 786). Unii profeţi» ca de pildă John Slocum, 
creatorul mişcării „tremuricilor", se ridicau împotriva vechii reli- 
gii indiene, şi mai ales a medicine-man, ceea ce nu i-a împiedicat pe 
şamani să adere la mişcare, unde regăseau străvechea tradiţie a 
ascensiunilor celeste şi a experienţelor luminii mistice, iar „tre- 
murici! " (shakers), ca şi şamanii, puteau învia morţii (a se vedea, 
de exemplu, cazul celor patru persoane înviate, ibid., p. 748). Prin- 
cipalul ritual al acestei secte consta în lunga contemplare a cerului 
şi tremurul continuu al braţelor, tehnici sumare pe care Ie întîlnim, 
în forme şi mai aberante, în Orientul Apropiat antic şi modern, întot- 
deauna în legătură cu mediile „şamanizante". Şi alţi profeţi con- 
damnau practicile magice şi pe medicine-man ai tribului, dar o 
făceau mai ales pentru a-i îndruma spre reformă şi regenerare, cum 
a fost cazul profetului Shawano care, pe la vîrsta de treizeci de ani, 
a fost răpit, dus în Ceruri şi a avut o nouă revelaţie a Stăpînului 
Vieţii, care i-a îngăduit să cunoască întîmplările trecute şi viitoare. 
Deşi condamna şamanismul, Shawano spunea că a dobîndit puterea 
de a vindeca toate bolile şi chiar de a îndepărta moartea, în toiul 
bătăliilor (ibid., p. 672). Acest profet se socotea de altfel incarnarea 
lui Manabozho, primul „Mare Demiurg" al indienilor algonkin, şi 
dorea să reformeze Mide'wiwin (ibid., pp. 675-676). 

Uriaşul succes popular al mişcării ..Ghost Dancc Religion" se 
datora însă simplităţii tehnicilor sale mistice. Pentru a pregăti sosirea 
Mînlui torului rasei, membrii confreriei dansau vreme de patru -cinci 
zile la rînd, apoi cădeau în transe care le permiteau să vadă morţii 
şi să stea de vorbă cu ei. Se dansa în cerc, lingă foc, se cînta, dar 
fără acompaniamentul tobei. Apostolul îi confirma pe noii preoţi 
înmînîndu-le cîte o pană de vultur, în timpul dansului. Dacă un 
dansator era atins cu o astfel de pană, cădea la pămînt fără suflare 
şi rămînea aşa multă vreme, în timp ce sufletul său se întîlnea şi 
vorbea cu morţii (ibid., pp. 915 şi urm.). Nu lipsea nici un element 
şamanic esenţial ; dansatorii deveneau vindecători (ibid., p. 786), 
se îmbrăcau cu „ghost shirts", costume rituale pe care erau desenate 
astre, Fiinţe mitologice şi chiar viziuni din timpul transelor (ibid. , 
pp. 789 şi urm., pi. CM, p. 895), se găteau cu pene de vultur (p. 791), 
foloseau baia de aburi (pp. 823 şi urm.) etc. Trebuie subliniat că 
dansul, deşi nu este o tehnică mistică exclusiv şamanică, joacă un 
rol hotărîtor în pregătirea extatică a şamanului. 

Este limpede că „Ghost Dance Religion" depăşeşte, în toate 
privinţele, şamanismul stricto sensu. Absenţa iniţierii şi a unei 
pregătiri tradiţionale secrete, de pildă, deosebeşte radical această 
mişcare de şamanism. Sîntem însă în faţa unei experienţe religioase 
colective, cristalizată în jurul iminentului „sfîrşit al lumii 14 ; izvorul 
însuşi al acestei experienţe - comunicarea cu morţii - implică, 
pentru cel care ajunge Ia ea, abolirea lumii prezente şi instaurarea 
(chiar provizorie) a unei „confuzii" care constituie atît încheierea 
ciclului cosmic actual, cît şi germenele restaurării glorioase a unui 
ciclu nou, paradis iac. Deoarece viziunile mitice ale „începutului" 
şi ale „sfîrşUului" Timpului sînt omoîogabile, eshatologia întîlnind, 
cel puţin sub anumite aspecte, cosmogonia, escaton-u] din „Ghost 
Dance Religion" reactualiza acel Mus tempus mitic în care comu- 
nicarea cu Cerul, cu Marele Zeu şi cu morţii era accesibilă oricărei 
fiinţe umane. Astfel de mişcări mistice, deşi păstrau elementele 
esenţiale ale ideologiei şi ale tehnicilor şamanice, se deosebeau de 
şamanismul tradiţional prin credinţa că pentru întregul popor indian 
a sosit timpul să dobîndească starea privilegiată a şamanului, care-i 
îngăduie acestuia să restabilească fără greutate „comunicarea" cu 
Cerul, ca ia începuturile Timpului. 

ŞAMANISMUL SUD- AMERICAN: DIFERITE RITUALURI 

La triburile din America de Sud», şamanul pare să joace un rol 
destul de important. El nu este doar vindecătorul prin excelenţă, iar 
în anumite regiuni, călăuza sufletului răposatului spre noua sa 
locuinţă, ci şi mijlocitorul dintre oameni şî zei sau spirite, înlocuind 
uneori preoţii (de exemplu, la triburile mojo şi manasi din Bolivia 
orientală, la tribul taino din Antilele Mari etc.) 39 , asigură respectarea 
interdicţiilor rituale, apără tribul de spiritele rele, arată locurile bune 
de vînătoare şi de pescuit, înmulţeşte vînatul 40 , stăpîneşte feno- 
menele atmosferice 41 , uşurează naşterile 42 , prevesteşte evenimentele 



38 A. m£TRAUX, „Le Shamanisme chez Ies Indiens de l'Amenque du Sud 
tropicale", pp. 329 şi urm.; c/., de asemenea. id fl „Religion and Shamanism 1 ', în 
I. R STEWARD, ed., Handbook of South Americain Jndians, V: The Comparative Ethnology 
of South American Indians, Washington, 1949, pp. 559-599; E. H. ACKERKNECHT, 
„Medical Practices 11 , în tbid. f pp. 621 şi urm.; J. H. STEWARD, „Shamanism among 
the Marginal Tribes", în ibîd., pp. 650 şi urm.; A. MtTRAUX, „The Social Organization 
of the Mojo and Manasi", în Primitive Man, XVI, Washington, 1943, pp. 1-30 
(PP 9-16) (şamanismul mojo), 22-28 (şamanismul manasi); L. W MADSEN, „Sha- 
manism in Mexico", în Southwestern Journal of Anthropology. XI, AJbuquerque, 1955, 
pp. 48-57; Nils M, HOLMER şi S. Henry WASSEN, ed. şi trad., „Nia-Ikala: Canto 
mâgico para curar la locura", în Ethohgiska Studier, 23, Goteborg, 1958; Nils M. 
HOLMER şi S. Henry WASSEN, „Dos cantos shamanfsticos de los indios Cunas", în 
Ethohgiska Studier, 27, Goteborg, 1963; O. ZERRIES, „Krankheitsdkmonen und 
Hilfsgeister des Medizinmannes in Sudamerika", în Proceedings of the 30th Inter- 
naţional Congress of Americanists, Londra, 1955, pp. 162-178. Cu privire la problema 
ciclurilor culturale în America de Sud, a se vedea W. SCHM1DT, „Kulturkreise und 
Kulturschichten in Siidamerika", în Zeitschrift fur Ethnologie. XLV, Berlin, 1913, 
pp. 1014-1 124; critica lui Roland B. D1XON, The Building ofCuttures, New York, 
1928, pp. 182 şi urm., şi discuţia lui W. KOPPERS, în Anthropos XXIV, 1929, 
pp, 695-699. Cf, de asemenea, R KARSTEN, „The Civilization of the South American 
Indians"* Londra, 1926; id., „Zur Psychoiogie des indianischen Medizinmannes" în 
Zeitschrift fur Ethnologîe, LXXX, 2, Berlin, 1955, pp. 170-177; John M COOPER, 
„Areal and Temporal Aspects of Aboriginal South American Culture", în Primitive 
Man t XV, 1-2, Washington, 1942. pp. 1-38. Cu privire la originea şi la istoria 
civilizaţiilor sud-americane, a se vedea Erland NORDENSKIOLD, „Origin of the Indian 
Civilization in South America", Comparative Ethnographicai Studies, IX, 9, Goteborg, 
1931, mai ales pp. 1-76; Paul RIVET, Les Qrtgwes de Vhomme amirkain, passim, 

39 A. M£TRAUX, „Le Shamanisme chez les Indiens...*', pp. 337 şi urm. 

40 !bid„ pp. 330 şi urm. 

41 Şamanii opresc ploile torenţiale (ibid., pp. 331 şi urm.). „Şamanii ipurina îşi uimit 
dublul în cer sa stingă meteoriţii care ameninţi să dea foc universului"* {ibid. y p. 332). 

42 După credinţa tribului t ap ir a pe şi a altor triburi, femeile nu pot zămisli şi nici 
.uluce pe lume un copil decît dacă şamanul aduce un copiî-spirit în pîntecele lor. Lj unele 
triburi, şamanul este chemat pentru a identifica spiritul întrupat în copil (ibid., p. 332). 

viitoare. 43 Şamanul are aşadar, în societăţile sud-americane, un pres- 
tigiu şi o autoritate considerabile. Doar şamanii se pot îmbogăţi, 
adică pot aduna cuţite, piepteni, securi etc. Se crede că pot face 
minuni (cu caracter strict şamanic, adică zbor magic, ingestie de căr- 
buni aprinşi etc; cf, Metraux, ibid. , p. 334), Tribul guarani îi venera 
atît de mult pe şamani încît oasele acestora au devenit obiectul unui 
cult; rămăşiţele magicienilor deosebit de puternici se păstrau în 
colibe, unde oamenii veneau să le ceară sfaturi şi le aduceau 
ofrande. 44 

Bineînţeles, şamanul sud-american, ca toţi ceilalţi, are uneori şi 
rolul de vrăjitor, putînd să se prefacă în animal şi să bea sîngele 
duşmanilor săi. Credinţa în vîrcolaci este foarte răspîndită în Ame- 
rica de Sud (Metraux, ibid., pp. 335-336). Oricum, poziţia magi- 
co-religioasă şi autoritatea socială a şamanului sud-american se 
datorează mai curînd capacităţilor sale extatice decît însuşirilor sale 
de magician, pentru că aceste capacităţi îi înlesnesc, pe lingă calitatea 
sa obişnuită de vindecător, călătoriile extatice în Cer, unde se întîl- 
neşte cu zeii şi le transmite rugăminţile oamenilor. (Uneori, zeul în- 
suşi coboară în coliba ceremonială a şamanului, cum se întîmplă, 
de pildă, la tribul manasi, unde zeul coboară pe Pămînt, stă de vorbă 
cu şamanul şi îl ia cu el în Cer, de unde îi dă drumul după cîteva 
clipe; cf Metraux, ibid., p. 338.) 

Să amintim ca exemplu al funcţiei sacerdotale asumate de către 
şaman ceremonia colectivă periodică la tribul araucan, ngillaîun, al 
cărei scop este de a întări legăturile dintre Zeu şi trib 45 Rolul princi- 



43 Pentru a cunoaşte viitorul, şamanii 
după ce respectaseră anumite tabuuri, printre care o abstinenţa de nouă ziîe" (ibid., p. 33 1 ), 
Spiritele coborau şi înfăţişau evenimentele care aveau să urmeze în limba spiritelor, 
C/., de asemenea, A- METRAUX, La Religion des Tupinarnha, pp, 86 şi urm. în ajunul 
expediţiilor războinice, visele şamanului capătă o însemnătate deosebită (METRAUX, 
„Le Shamanisme chez Ies Indiens de l'Amerique du Sud tropicale", p. 331). 

44 A. METRAUX, Le Religion des Tupinamba, pp. 8 1 şi urm. ; id„ „Les Hommes- 
dieux chex les Chiri guane et dans rAmerique du Sud", Revista del I tis fi iuta de 
Etnologia de la Universidad na ci o nai de Tucumân, II, 1931, pp. 61-91 (pp. 66 etc); 
id. r „Le Shamanisme chez les Indiens...", p. 334. 

45 A, METRAUX, „Le Shamanisme araucan'% pp. 351 şi urm. A se vedea în 
aceasta privinţă Rodolfo M. CASAMIQUELA, E studio del ngillatun y la religion 
araucana, Bahia Blanca, 1964. Cf. şamanul yaruro, intermediar între oameni şi zei; 
Vicenzo PETRUL LO, „The Yaruros of the Capanaparo River, Venezuela", Smithsrm- 
ian Institution, Sureau of American Ethnology, Bulletin 123, Anîhropohgical Papers y 
nr. 1 1, Washington, 1939. pp. 161-290 (pp. 249 şi urm.). 

pal îi revine unei machu care intră în transă şi-şi trimite sufletul dinain- 
tea „Tatălui Ceresc *\ spre a-i face cunoscute dorinţele comunităţii. 
Ceremonia are loc în public; odinioară, mac hi urca pe o platformă 
sprijinită pe arbuşti (rewe), de unde contempla îndelung cerul, avînd 
viziuni. Doi dintre participanţi aveau o funcţie cu caracter şamanic 
evident: „cu fruntea înfăşurată într-o basma albă, cu obrazul mînjit 
cu negru, călare pe cîte un cal de lemn, ţinînd într-o mînă o sabie 
de lemn» iar în cealaltă un sceptru cu clopoţei", cei doi slujitori „săl- 
tau pe caii lor de lemn şi-şi agitau sceptrul cu o frenezie nebună"' 
(P. Housse) de îndată ce mac hi intra în transă. (Ne vom referi la 
„calul" şamanului buriat şi la dansurile pe caii de lemn ale tribului 
muri as.) 46 în timp ce mac hi este în transă, alti călăreţi se luptă cu 
demonii, iar spiritele rele siht alungate. 47 Cînd şi-a revenit în simţiri, 
mac hi povesteşte cum a călătorit în Cer şi spune că Tatăl Ceresc a 
îndeplinit toate dorinţele comunităţii. Cuvintele sale sînt întîmpinate 
cu lungi ovaţii, care duc la un entuziasm general. Cînd lucrurile se 
mai liniştesc, machi află ce s-a petrecut în timpul călătoriei sale în 
Cer: lupta cu demonii, alungarea lor etc. 

Există o asemănare izbitoare între acest ritual araucan şi sacri- 
ficiul altaic al calului, urmat de călătoria şamanului la Cer, pînă la 
palatul lui Bai Olgan: este vorba, în ambele cazuri, de un ritual co- 
munal periodic, prin care dorinţele tribului îi sînt înfăţişate Zeului 
ceresc; în ambele cazuri, rolul principal revine şamanului, datorită 
capacităţilor sale extatice, care îi înlesnesc călătoria mistică în Cer 
şi dialogul direct cu Zeul. Funcţia religioasă a şamanului, de mij- 
locitor între oameni şi Zeu, este arareori atît de limpede ca în ri- 
tualurile araucane şi altaice. 

Am mai arătat şi alte asemănări între şamanismul sud-american 
şi cel altaic: înălţarea unei platforme vegetale (la araucani, cf. pp. 1 12 
şi urm.) sau a unei platforme suspendate de tavanul colibei ceremo- 
niale cu ajutorul unor frînghii împletite (la caribii din Guyana olan- 
deză, cf pp. 1 16 şi urm.), rolul Zeului ceresc, calul de lemn, galopul 
nebunesc al ajutoarelor. Să mai notăm că, la fel ca la altaici şi la 
siberieni, unii şamani sud-americani sînt psihopompi. La baikairi, 



1,6 Şamanul yaruro călătoreşte în ţinutul morţilor, care este şi cel al Marii Zei- 
ţe-Mame, călare pe un „cal" (PETRULLO. ibid., p. 256). 

47 Sărbătoarea ngUlanm face probabil parte din complexul ceremoniilor periodice 
de regenerare a Timpului; cf. EL1ADE, Le Mythe de l Eternei Rewur, pp. 83 şi urm. 

călătoria pe celălalt tărîm este mult prea anevoioasă pentru ca mortul 
să o facă singur; acesta are nevoie de cineva care să cunoască dru- 
mul, cineva care Na făcut de mai multe ori înainte; or, şamanul 
ajunge la Cer cît ai clipi din ochi: pentru el, spun baikairii, Cerul nu 
este mai înalt decît o casă 48 . La tribul manacica, şamanul însoţeşte 
sufletul răposatului în Cer, de îndată ce funeraliile s-au încheiat. 
Drumul este foarte lung şi greu; trebuie să treacă printr-o pădure săl- 
batică, să urce un Munte, să treacă peste mări, rîuri şi mlaştini pînă 
pe malul unui fluviu uriaş, peste care se întinde un pod păzit de o 
divinitate. 49 Fără ajutorul şamanului, sufletul nu s-ar putea descurca. 



VINDECAREA ŞAMANICĂ 



Ca pretutindeni, funcţia esenţială şi riguros personală a şamanului 
sud-american rămîne vindecarea. 50 Această funcţie nu are întot- 
deauna numai un caracter magic. Şamanul sud-american cunoaşte 
şi el însuşirile medicinale ale plantelor şi ale animalelor, foloseşte 
masajul ele. Dat fiind însă că marea majoritate a bolilor au, după 
părerea sa, o cauză de ordin spiritual - care implică fie fuga sufle- 
tului, fie introducerea, de către spirite sau vrăjitori, a unui obiect ma- 
gic în trup — , el este nevoit să recurgă la vindecarea şamanică. 

Conceperea bolii ca o pierdere a sufletului, rătăcit ori răpit de 
un spirit sau de o nălucă, este foarte răspîndită în regiunile Amazo- 
nului şi ale Arizilor 51 , dar apare destul de rar în America de Sud tro- 
picală. A fost totuşi observată la uncie triburi din această regiune 52 , 
fiind atestată şi la populaţia yaghan din Ţara de Foc. 53 în general, 



48 Karl von den STEINEN, Unter den Naturvoikern Zentral-Brasiliens, Berlin, 1894, 
p. 357. 

49 Theodor KOCH, „Zum Animismus der sUdamerikanischen Indianer", supli- 
ment la volumul al XllI-lea din Imernationafes Archivfur Erfmographie, Leyda, 1900, 
pp. 129 şi urm., după izvoarele din secolul al XVIII-lea. 

50 C/., de asemenea, Ida LUBLINSKI, „Der Mcdizinmann bei den Naturvoikern 
Siidamerikas". pp. 247 şi urm. 

51 Cf. R E. CLEMENTS, Primitive Concepts of Disease, pp. 196-197 (tabel); 
MfiTRAUX. „Le Shamanisme chez Ies Indiens...' 4 , p. 235. 

52 La indienii caingang, apinaye, cacama, tucuna, coto. cobeno, (aulipang, 
itonaman şi uitoto; ihid., P 325. 

53 C/„ de exemplu, W. KOPPERS, Unter Feuertand lndianertu Stuitgart, 1924, 
pp. 72-172. 

această concepţie coexistă cu teoria introducerii unui obiect magic 
în trupul bolnavului 54 , care pare a fi mai răspîndită. 

Atunci cînd trebuie găsit sufletul răpit de spirite sau de morţi, 
şamanul îşi părăseşte trupul şi porneşte către Infern ori către locul 
unde se află răpitorul- Astfel, la populaţia apinaye, şamanul merge 
în ţinutul morţilor, care sînt cuprinşi de panică şi fug, iar şamanul 
prinde sufletul bolnavului şi i-1 aduce înapoi în trup. Un mit 
taulipang istoriseşte căutarea sufletului unui copil, care fusese răpit 
de Lună şi ascuns sub o oală; şamanul urcă pe Lună şi, după multe 
peripeţii, găseşte oaia şi eliberează sufletul copilului. 55 în cînturile 
machi araucane se vorbeşte adesea de întîmplarile nefericite prin 
care trece sufletul: un spirit rău a silit bolnavul să treacă peste o 
punte ori Na speriat un mort. 56 în unele cazuri, în loc să pornească 
în căutarea sufletului, machi se mulţumeşte să-1 roage să se întoarcă 
şi să-şi recunoască părinţii (ibid.), practica fiind întîlnită şi în alte 
părţi (tf, de exemplu, India vedică). Călătoria extatică pe care şama- 
nul o întreprinde în vederea unei vindecări îmbracă uneori caracte- 
rul aberant al unei înălţări la Cer, al cărei scop nu mai este înţeles: 
ni se spune astfel că „pentru taulipang, rezultatul unui tratament 
depinde uneori de lupta dintre dublul şamanului şi vrăjitor. Pentru 
a ajunge în ţinutul spiritelor, şamanul bea o infuzie pregătită cu 
ajutorul unei liane, a cărei formă sugerează o scară" (M6traux, „Le 
Shamanisme chez Ies Indiens../\ p. 327). Simbolismul scării indică 
semnificaţia ascensională a transei. De obicei însă, spiritele care 
răpesc suflete sau vrăjitorii nu locuiesc în zonele cereşti. Ca în atîtea 
alte cazuri, şamanul taulipang prezintă un amestec de idei religioase, 
al căror sens profund aproape că s-a pierdut. 

Călătoria extatică a şamanului este cel mai adesea indispensabilă, 
chiar dacă boala nu se datorează răpirii sufletului de către demoni 
ori de către morţi, Transa şamanică face parte din tratament; oricum 
l-ar înţelege şamanul, extazul este singurul mijloc prin care desco- 
peră cauza exactă a bolii şi învaţă tratamentul cel mai eficient. Une- 
ori, fiind în transă, şamanul este „posedat " de către spiritele sale 
apropiate (de pildă, la populaţiile taulipang şi yekuana; M&raux, 



54 Cum este de pildă cazul ta indienii araucani; cf. M&TRAUX, ».Le Shamanisme 
araucan", p. 331. 

55 Id.. ..Le Shamanisme chez Ies Indiens de l'Amerique du Sud tropicale", p. 328. 

56 î±, ,.Le Shamanisme araucan", p. 33 1 , 

ihidem. p. 332). Am văzut însă că aceasta înseamnă adesea, pentru 
şaman, luarea în stăpînire a tuturor „organelor mistice", care alcătu- 
iesc, într-un fel, adevărata şi deplina sa personalitate spirituală. De 
cele mai multe ori, şamanului i se pun la dispoziţie, cînd este „po- 
sedat 1 *, spiritele ajutătoare, devenite o prezenţa efectivă, manifestată 
prin toate mijloacele oferite de simţuri, iar această prezenţă, invocată 
de şaman, nu are drept rezultat „transa", ci dialogul dintre şaman 
şi spiritele sale ajutătoare. Realitatea este şi mai complexă, pentru 
că şamanul se poate preface el însuşi în animal, şi ne putem întreba, 
pe drept cuvînt, dacă urletele de fiară din timpul şedinţei aparţin 
spiritelor familiare 57 ori reprezintă etapele propriei transformări a 
şamanului în animal, adică revelaţia manifestă a adevăratei sale per- 
sonalităţi mistice. 

Morfologia curei şamanice sud-americane este aproape peste tot 
aceeaşi, cuprinzînd prize de tutun, cîntări, masaje în regiunea bol- 
navă a trupului, identificarea cauzei bolii cu ajutorul spiritelor (aici 
intervine „transa" şamanului, în timpul căreia cei de faţă îi pun 
uneori întrebări care nu au neapărat legătură cu boala) şi, în sfîrşit, 
extragerea obiectului patogen prin supţiune. 58 La araucani, de pildă, 
machi se adresează mai întîi „Zeul ui -Tată" care, deşi influenţele 
creştine nu pot fi cu totul excluse, îşi păstrează structura arhaică (de 
pildă androginia: este invocat ca „Tată-Zeu, bătrînă care eşti în 
Ceruri..." Metraux, „Le Shamanisme araucan", p. 333). Machi se 
adresează apoi lui Anchimalen, femeia sau „prietena" soarelui, şi 
sufletelor machi Aor moarte, „despre care se spune că se află în ce- 
ruri şi care îşi coboară privirile asupra tovarăşei lor de aici, de jos" 
(Metraux, ihid.)\ acestea sînt rugate să intervină pe lîngă Zeu. 

Trebuie să remarcăm importanţa motivelor legate de înălţarea la 
ceruri şi de galopul călare prin văzduh în tehnica folosită de machi 
căci, puţin după ce a invocat ajutorul şi proiecţia Zeului şi a niachi-lor 
moarte, şamana anunţă că „se va urca pe cal împreună cu ajutoarele 
sale, machi-\& nevăzute" (ibid.. p. 334). în timpul transei, sufletul 



57 Cu privire la concepţia sud-americanâ despre spiritele-animale, a se vedea 
R KARSTEN. The Civilizaţia* ofthe South America Indians, pp. 265 şi urm. Cf. ibid. y 
pp. 86 şi urm. (rolul penelor ca podoabe rituale la medkhie-man) şi pp, 365 şi urm. 
(puterea magică a cristalelor şi a rocilor). 

58 A se vedea, de exemplu, descrierea adunărilor triburilor caraibiene din Guyana 
(cu privire la care există o bogată documentaţie) în METRAUX, „Le Shamanisme chez 
Ies Indiens de l'Amenque du Sud tropicale \ pp, 325 şi urm. (şi nota 90). 

ei părăseşte trupul şi îşi ia zborul (ibid., p. 336). Pentru a ajunge la 
extaz, machi foloseşte mijloace elementare; dansul, mişcarea braţe- 
lor, sunetul clopoţeilor. Dansînd, ea se adresează machi Aqt cereşti, 
cerîndu-le ajutorul în timpul extazului. „Cînd este gata să se prăbu- 
şească la pămînt, fără cunoştinţă, şam ana ridică braţele şi începe să 
se învîrtă. De ea se apropie atunci un bărbat, care o sprijină să nu 
cadă. Un alt indian se repede şi execută un dans numit lankan, pentru 
a o readuce în simţiri" {ibid. , p. 337). Transa se dobîndeşte prin le- 
gănare în vîrful scării sacre (rewe). 

De-a lungul întregii ceremonii se foloseşte tutunul. Machi trage 
un fum şi îl trimite spre cer, spre Zeu. „îţi dăruiesc acest fum!", 
spune ea. Dar, precizează Metraux, „nu ni se spune niciodată dacă 
tutunul o ajută să ajungă la starea de extaz" (ibid.. p. 339). 

După călătorii europeni din secolul al XVIII-lea, cura şamani că 
mai cuprindea şi jertfa unui miel: şamanul îi smulgea inima care 
palpita încă. în zilele noastre, se face doar o crestătură în trupul 
animalului sacrificial. Cea mai mare parte a observatorilor mai vechi 
sau mai noi sînt însă de acord că machi, printr-o scamatorie, îi face 
pe toţi să creadă că a spintecat pieptul şi pîntecele bolnavului, dez- 
golindu-i măruntaiele si ficatul. 59 După Housse, machi „pare să 
deschidă trupul nefericitului, scormonindu-i măruntaiele şi scoţînd 
ceva de acolo", Machi arată apoi pricina răului : o pietricică, un 
vierme, o insectă etc. Se crede că rana se închide singură. Dar cum 
tratamentul obişnuit nu implică deschiderea aparentă a trupului, ci 
doar supţiunea (uneori pînă la sînge) a părţii din trup arătate de spirit 
(cf. ibid., p. 341), este foarte probabil vorba, în acest caz, de o apli- 
care aberantă a tehnicii iniţiatice bine cunoscute: trupul neofitului 
este deschis prin mijloace magice, pentru a i se da organe interne 
de schimb şi a i se îngădui să „renască", în cazul vindecării arau- 
cane, cele două tehnici - înlocuirea organelor interne ale candida- 
tului şi extragerea obiectului patogen - s-au confundat, fără îndoială 
pentru că schema iniţiatică (moartea şi învierea, cu reînnoirea or- 
ganelor interne) aproape că fusese uitată. 

Oricum, această operaţie magică era însoţită, în secolul 
al XVIII-lea, de o transă cataleptică: şamanul (căci şamanismul era 

59 Cf. MIsTRAUX, „Le Shamanisme araucan", pp. 339 şi urni. (după un autor din 
secolul al XVIII-lea, Nunes de Pinada y Bascunan), 341 si urm. (după Manuel 
Manquilef şi Housse), 

pe atunci apanajul bărbaţilor şi aJ homosexualilor, mai curînd decît 
al femeilor) se prăbuşea „ca mort" (ML p. 340). în timpul transei, 
i se puneau întrebări cu privire la numele vrăjitorului care 
provocase boala şi altele. în zilele noastre, machi cade şi ea în transă, 
cauza şi leacul bolii fiind aflate în acelaşi fel, dar transa nu are loc 
imediat după „deschiderea 4 * trupului pacientului. In unele cazuri, nu 
există nici o urmă a acestei operaţii magice, în afară de supţiune, 
care este însă practicată după transă şi supravegheată de spirite. 

Supţiunea şi extragerea obiectului patogen rămîn operaţii ma- 
gico- religioase. De cele mai multe ori» obiectul este, într-adevăr, de 
origine supranaturală, fiind aruncat în trup, pe nevăzute, de un vră- 
jitor, un demon sau un mort. „Obiectul" nu este altceva decît mani- 
festarea sensibilă a unui „rău" care nu aparţine acestei lumi. Cum 
am văzul în cazul araucanilor. şamanul este aiutat în muncă de 
spiritele sale familiare, fără îndoială, dar şi de confraţii săi morţi şi 
chiar de către Zeu. Formulele magice rostite de machi sîni dictate 
de Zeu (ibid., p. 338). Şamanul y amâna, care foloseşte şi el supţiu- 
nea pentru a scoate „răul" (yekush) aruncat în chip magic în trupul 
bolnavului, nu uita nici rugăciunile. 60 Are şi el un yefatchel, un spirit 
ajutător, şi atîta vreme cît este „posedat" de acesta, nu simte nimic. 61 
Această insensibilitate ţine însă mai curînd de condiţia sa şamanică, 
pentru că el poate dansa pe jăratic cu tălpile goale şi poate înghiţi 
cărbuni aprinşi (Gusinde, II, p. 1426), ca şi confraţii săi oceanieni, 
nord-americani şi siberieni. 

Pe scurt, şamanismul nord-american prezintă încă multe aspecte 
foarte arhaice: iniţierea candidatului prin moarte şi înviere rituală, 
introducerea de substanţe magice în trupul său, înălţarea Ia Cer 
pentru a înfăţişa Zeului suprem dorinţele întregii societăţi, vinde- 
carea şamanică prin supţiune sau căutarea sufletului bolnavului, 
călătoria extatică a şamanului, ca psihopomp, „cînturile secrete" 
dezvăluite de Zeu ori de animale, mai ales pisări. Nu are rost să 
alcătuim acum un tabel comparativ al tuturor cazurilor în care se 
regăseşte acelaşi complex. Vom aminti doar asemănările cu vracii 
australieni (introducerea de substanţe magice în trupul candidatului, 
călătoria iniţiatică în Cer, vindecarea prin supţiune) pentru a arăta 

60 M GUSINDE, Die Feuerland hulianer. II : Die Yamana, pp. 1417 şi urm., 142 1. 
Cf. adunarea la indienii selk'num. pp. 757 şi urm. 

61 Ibid.. //, pp. 1429 şi urm. 

vechimea foarte mare a unora dintre tehnicile şi credinţele şamanilor 
sud-americani, Nu se pune problema să stabilim dacă aceste asemă- 
nări izbitoare vin din faptul că straturile sud-americane cele mai 
vechi reprezintă, ca şi la australieni, rămăşiţele unei omeniri arhaice 
împinse la extremităţile ecumenului, sau dacă au existat contacte 
directe, prin regiunile antarctice, între Australia şi America de Sud. 
Ipoteza din urmă este susţinuta de oameni de ştiinţă ca Mendes 
Correa, W. Koppers şi Paul Rivet. 62 O altă ipoteză luată în consi- 
deraţie este cea a migraţiilor ulterioare din spaţiul malaio-polinezian 
spre America de Sud. 63 



VECHIMEA ŞAMANISMULUI 
PE CONTINENTUL AMERICAN 

Problema „originii" şamanismului în cele două Americi este de- 
parte de a fi rezolvată. Se pare că anumite practici magico-reiigioase 
s-au adăugat, în timp, credinţelor şi practicilor primilor locuitori ai 



62 Cf. W. KOPPERS, „Die Frage eventueller altcr Kulturbeziehungen zwischen 
sudlichstem Siidamerika und Siidost-Australien", Congresul al XXXII -lea al ame- 
ricaniştilor ^ New York, 1930, pp. 678-686; cu privire la similitudinile lingvistice, Paul 
RIVET, „Les Australiens en Amerique", Buîletin de la Societe de Unguistique de Paris* 
XXVI, Paris, 1925, pp. 23-65; id. t Les Ori gi nes de Vhomme amâricain, pp. 88 şi urm. 
A se vedea, de asemenea, W. SCHMD3T, Der Ursprung der Gottesidee, VI, pp. 361 şi urm. 

63 Cf. Paul RTVET, „Les Malayo-Polyn&iens en Amerique* \ Journal de la Societâ 
des Amirkanistes, serie nouă, XVIII, Paris, 1926, pp. 141-278; Georg FRIEDERIC1, 
„Zu den vorkolumbischen Verbindungen der Siidsee-Volker mit Amerika", Anthropos, 
24, 1929, pp. 441 -487 ; Walter LEHMANN, „Die Frage volkerkundlicher Beziehungen 
zwischen der Siidsee und Amerika", Orientalistische Literaturzeitung, XXXIII, Berlin, 
1930, pp. 322-339; RJVET, Les Origines de l'homme americain, pp. 103 şi urm, ; James 
HORNELL, „Was There Pre-Columbîan Contact between the Peoples of Oceania and 
South America?", The Journal of the Polynesian Socîery, LIV, Wellington, 1945 , 
pp. 167-191). Paul RIVET stabileşte, din punct de vedere cronologic, trei valuri de 
migraţii care au populat continentul american: asiatică, australiană şi melano-poli- 
neziană, ultima fiind, după părerea sa, mult mai importantă decît cea australiană. Cu 
toate că nu s-au descoperit pînă în prezent aşezări ale omului paleolitic în America 
de Sud, migraţiile şi contactele culturale între aceasta şi Oceania (în cazul în care 
au existat într-adevăr) au fost probabil foarte timpurii. A se vedea de asemenea 
D, S. DAVIDSON, „The Question of Relationship between the Cultures of Australia 
and Tierra del Fuego", în American Anthropologist, serie nouă, XXXIX, 2, Menasha, 
1937, pp. 229-243 ; C. SCHUSTER, Joini-Marks : A Possible Index of Cultural Contact 
between America, Oceania and the Far East, Koninklijk Institut voor de Tropen, Mede- 
deling 94, Amsterdam, 1951. 

celor două Americi. Dacă socotim locuitorii Ţării de Foc drept 
descendenţi ai unui prim val de imigranţi care au pătruns în America, 
puiem presupune că religia lor dovedeşte supravieţuirea unei ideo- 
logii arhaice cuprinzînd, din punctul de vedere care ne interesează, 
credinţa într-un Zeu ceresc, iniţierea şamanică prin vocaţie ori cău- 
tare voluntară, legăturile cu sufletele şamanilor morţi şi cu spiritele 
familiare (care merg uneori pînă la „posedare"), înţelegerea bolii 
ca intruziune a unui obiect magic ori ca pierdere a sufletului, insen- 
sibilitatea şamanului la foc. Or, se pare că majoritatea acestor carac- 
teristici se întîlnesc atît în zonele în care şamanismul domină viaţa 
religioasă a comunităţii (America de Nord, eschimoşi, siberieni), cît 
şi în regiunile unde nu este decît unul din fenomenele vieţii magi- 
co-religioase (Australia, Oceania, sud-estul Asiei), Se poate presu- 
pune, aşadar, că o anumită formă de şamanism s-a răspîndit pe cele 
două continente americane o dată cu primele valuri de imigranţi, 
oricare le-ar fi fost „patria originară". 

Desigur, contactele prelungite între Asia Septentrională şi Ame- 
rica de Nord au înlesnit influenţe asiatice mult posterioare pătrun- 
derii primilor ocupanţi. 64 După Tylor, Thalbitzer. Hallowell şi alţii, 



64 Există o bibliografie considerabilă cu privire Ia această problemă, A se vedea 
W. G. BOGORAZ, „The Foiklore of Northeastem Asia, as Comparcd with That of North- 
western America", în American Anthropologist, serie noua, IV, 4, 1902, pp. 577-683 ; 
Berthold LA U FER, „Columbus and Cathay, and the Meaning of America to the 
orientalist"; B. von RICHTHOFEN, „Zur Frage der archaeologischen Beziehun- 
gen zwischen Nordamerika und Nordasien", Anthropos, 27, 1932, pp. 123-151; 
Diamond JENNESS, „Prehistoric Culture Waves from Asia to America", Annual 
Report of the Smithsonian Institute, 1940. Washington, 1941 , pp. 383-396; G. HATT, 
Asiatic fnfluences in American Folklore (Dat. Kgl. Danske Vidcnskabernes Seiskab. 
Hist.- Filol. Medd., XXXI, 6), Copenhaga, 1949; R. von HEINE-GELDERN, „Cultural 
Cormections between Asia and Pre-Columbian America' 4 , Anthropos, 45, 1950, 
pp. 350-352, cu privire la Congresul Internaţional al americaniştilor, care a avut loc 
la New York» în 1949. HEINE-GELDERN a pus în evidenţa originea asiatică a artei 
triburilor americane de pe coasta de nord-vest, încercînd să identifice acelaşi principiu 
stilistic la triburile de pe coasta Columbiei Britanice şi la cele din Alaska meridională, 
în nordul Noii Irlande, în Melanezia, pe unele monumente şi obiecte rituale din 
Bomeo, Sumatra şi Noua Guinee şi chiar în arta chineză din epoca Chang. Autorul 
consideră că acesl stil artistic, de origine chineză, s-a răspîndit pe de o parte în 
Indonezia şi Melanezia, iar pe de altă parte, spre est, în America, unde a ajuns în 
prima parte a mileniului 1 înainte de Cristos. Trebuie amintit că paralelismul dintre 
China antică şi America, studiai mai ales în documentele artistice, a fost evidenţiat 
de C. HENTZE, Ohjets rituels, croyances et dieux de la Chine antique et de l'Amerique, 
Anvers. 1936. Cu privire la influenţele siberiene şi chineze care pot fi observate în 

Robert Lowie 65 a observat numeroase asemănări între laponi şi 
triburile americane, mai ales cele din nord-est. în mod deosebit, de- 
senele de pe toba laponă amintesc în chip surprinzător stilul picto- 
grafic al eschimoşilor şi al algonkinilor orientali (Lowie, „Religious 
Ideas", p. 186). Acelaşi savant a atras atenţia asupra asemănării dintre 
cîntecul şamanului lapon, inspirat de un animal, în primul rînd de 
o pasăre» şi cîntecul şamanilor nord-americani, care are aceeaşi ori- 
gine {ibid., p. 187). Să amintim totuşi că acelaşi fenomen există în 
America de Sud, ceea ce exclude, după părerea noastră, o influenţă 
eu rasi atică recentă. Lowie mai remarcă asemănările între teoria 
pierderii sufletului, la nord-americani şi la siberieni, jocul şamanic 
cu focul (comun Asiei de Nord şi multor triburi nord- americane, 
printre care fox şi menomin), zguduirea colibei ceremoniale 66 şi 
ventrilocia la ciucci şi la indienii cree, sauiteaux şi cheyenne şi în 
sfîrşit anumite trăsături comune băii de aburi iniţiatice în America 

cultura preistorică Ipiutak (Alaska de Vest), datată provizoriu în secolul 1 al erei 
noastre, cf. R LARSEN, „The Ipiutak Culture: Its Ori gin and Relalionship", în Indian 
Tribes of Abohginal America: Seleaed Papers of the 29th International Congress of 
Americanists, ed. Soi. Tax, HI, Chicago, 1952, pp. 23-34. A se vedea şi C. SCHUSTER, 
„A Survival of the Eurasiatic Animal Style in Modem Alaskan Esltimo", în ibid. t 
pp. 34—45 ; R. von HEINE GELDERN. „Das Problem vorkoîumbischer Beziehungen 
zwischen Alter und Neuer Welt und seine Bedeutung fiir dic allgemeine Kultur- 
geschichte", în Ameiger der Osterreichischen Akademie der Wissenschaften (phil.-hisi. 
Klasse), XCI ( 24, Viena, 1955, pp. 343-363. 

65 Robert H. LOWIE, „Religious Ideas and Practices of the Eurasiatic and North 
American Areas", Essays presented to C. G. Seîigman, ed. de E. E. EV ANS -PRITCHA RD 
şi alţii, Londra, 1934, pp, 183-188; cf. şi id., „On the Historical Conncction between 
the Old World and the New World Beliefs", în special pp. 547 şi urm. Un călător 
de ta sfuşitul secolului al XVIMea descrie astfel un obicei finlandez: ţăranii încălzeau 
nişte pietre într-un cazan, la baia de aburi, turnau apă rece deasupra, stăteau o vreme 
să li se deschidă porii, după care ieşeau şi se aruncau în apa rece a riului. Acelaşi 
obicei era atestat în secolul al XVI-lea la scandinavi. LOWIE aminteşte că şi populaţiile 
tlingit şi crow se aruncau într-o apă îngheţată după ce stătuseră multă vreme în baia 
de aburi {op, cir., p. 188). Se va vedea în cele ce urmează că baia de aburi face pane 
din tehnicile elementare folosite pentru creşterea „căldurii mistice", deoarece su- 
doarea avea prin excelenţă o valoare creatoare; în numeroase tradiţii mitologice, omul 
primordial a fost creat de Dumnezeu după ce acesta a asudat din belşug; cu privire 
la acest motiv, cf K. MEULl, „Scymica'\ /tow*, LXX, 1935, pp. 121-176, pp. 133 
şi urm., apoi p. 323. 

66 Cu privire la acest complex cultural, a se vedea Regina FLANNERY, „The Gros 
Ventre Shaking Tent". Primitive Matu XVII, 1944, pp. 54-84, pp. 82 şi urm. (studiu 
comparativ). 

de Nord şi în Europa Septentrională, ceea cc ne permite să pre- 
supunem existenţa nu numai a unei solidarităţi culturale între Siberia 
şi America Occidentală» ci şi a unor legături între America şi Scan- 

dinavia* 

Să mai remarcăm lotuşi că toate aceste elemente culturale (căuta- 
rea sufletului, zguduirea colibei şamaniee, ventriloeia, baia de aburi, 
insensibilitatea ta foc) se întîlnesc nu doar în America de Sud, dar 
cele mai specifice (jocul cu focul, baia de aburi, zguduirea colibei 
ceremoniale, căutarea sufletului) se regăsesc şi în multe alte locuri 
(Africa, Australia, Oceania, Asia), fiind legate tocmai de formele 
cele mai arhaice ale magiei în general şi mai ales de şamanism. Rolul 
„focului" şi ai „căldurii" în şamanismul sud-american ni se pare 
deosebit de important. Acest „foc" şi această „căldură" mistică sînt 
întotdeauna legate de accesul la o anumită stare extatică, aceeaşi 
legătură verifieîndu-se în straturile cele mai arhaice ale magiei şi ale 
religiei universale, Stăpînirea focului, insensibilitatea la căldură şi, 
prin urmare, „căldura mistică", datorită căreia atît frigul extrem, cît 
şi temperatura jăraticului pot fi uşor suportate, este o însuşire ma- 
gico-mistică; alături de calităţi nu mai puţin importante (înălţarea, 
zborul magic), ea arată că şamanul a depăşit condiţia umană, luînd 
parte la condiţia „spiritelor" (c/ mai jos, pp. 432 şi urm.). 

Aceste cîteva precizări sînt suficiente pentru a pune la îndoială 
ipoteza originii recente a şamanismului american. Regăsim, în linii 
mari, acelaşi complex şamanic din Alaska pînă în Ţara de Foc. 
Aporturile nord-asiatice sau chiar asiatic o-oceaniene nu au făcut, 
probabil, decît să întărească şi uneori să modifice, pe alocuri, o ideo- 
logie şi o tehnică şamanică larg răspîndite în cele două Americi şi, 
într-un fel, naturalizate. 



CAPITOLUL X 



Şamanismul în Asia de Sud-Est 

şi în Oceania 



CREDINŢE ŞI TEHNICI ŞAMANICE LA 
POPULAŢIILE SEMANG, SAKAI ŞI JAKUN 

Pigmeii sînt îndeobşte recunoscuţi drept cei mai vechi locuitori 
ai peninsulei Malacca, Kari, Karei sau Ta Pedn, Fiinţa Supremă a 
tribului semang, are toate însuşirile unui zeu ceresc (de altfel, Kari 
înseamnă „trăsnet* 4 , „furtună"), dar nu face obiectul unui cult pro- 
priu-zis: este invocat doar în caz de furtună, prin ofrande expiatorii 
de sînge (Eiiade, Trăite, pp. 53 şi urm.; trad. rom., pp> 51 şi urm.). 
Vraciul semang poartă numele de hala sau halak, termen folosit şi 
de tribul sakai. 1 Cînd cineva se îmbolnăveşte, hala şi ajutorul său 
se retrag într-o colibă de frunziş pentru a-i invoca pe cenoi, „nepoţii 
lui Dumnezeu. 142 După cîtva timp, glasurile cenoi se aud în colibă; 
hala şi ajutorul său cîntă şi vorbesc într-o limbă necunoscută, iar cînd 
părăsesc coliba, spun că au uitat-o. 3 De fapt, cenoi au cîntat prin gura 

1 W, W. SKEAT şi C, O. BLAGDEN, Pagan Races of the Malay Peninsula, II, 
pp. 229 şi urm., 252 şi urm.; Ivor H. N. EVANS, Studies in Religion, Folkhre and 
Custom in British Nonh Borneo and the Malay Peninsula* p. 1 58. Există două feluri 
de hala ; snahud, care vine de la verbul sahud, „a evoca", nu poate decît să stabilească 
diagnosticul; puteu poate şi să vindece (Ivor EVANS, „Schebesta on the Sacerdo- 
Therapy of ttie Semang", p. 119). Cu privire la halak, vezi şi Fay-Cooper COLE, The 
Peaples of Malaysia, New York, 1945, pp. 67, 73, 108; W, SCHM1DT, Der Ursprung 
der Gottesidee, UI, pp. 220 şi urm.; R, PETTAZZONI, L onniscienza di Dio, pp. 453 
şi urm., 468, nota 86; E. ST1GLMAYR, „ Schmanismus bei den Ncgritos SOdostasiens". 
în Wiener Volkerkundliche Mitteilungen, 11. 2, pp. 156-164; III, 1, 1955, pp. 14-21 ; 
IV, 1, pp. 135-47, prima parte. 

2 „Mici fiinţe cereşti, bune şi luminoase; copii şi slujitori ai divinităţii" ; astfel 
îi descrie SCHEBESTA, Les Pygmtes, pp. 152 şi urm. Pigmeii sînt mijlocitori între 
om şt Ta Pedn, fiind de asemenea socotiţi strămoşii populaţiei negrito (EVANS, 
„Schebesta on the Sacerdo-Therapy", p. 1 18; id., Studies, p. 148). Cf şi id. t Papers 
on the Ethnology and Archaeohgy of the Malay Peninsula. Cambridge. 1927, pp. 18, 
25; COLE, op, cit, p.73. 

3 SCHEBESTA, pp, 153 şi urm. Bineînţeles, este vorba de „limba spiritelor", 
limbajul secret specific şamanilor. EVANS (Studies, p. 1 59) redă cîteva invocaţii şt 
transcrie (pp. 161 şi urm.) unele texte ale cîntecelor, de o simplitate uimitoare. După 

lor. Coborîrea acestor spirite luminoase se manifestă prin zguduirea 
colibei (cf. şedinţele şamanilor din America de Nord, mai sus, 
p. 309). Ei sînt cei care dezvăluie pricina bolii şi arată cum poate 
fi vindecată; cu acest prilej, hala trebuie să cadă în transă (Evans, 
„Schebesta on the Sacerdo-Therapy 14 , p. 115). 

în realitate, tehnica nu este atît de simplă pe cît pare. Prezenţa 
concretă a acestor cenoi implică, într-un fel sau altul, o comunicare 
între hala şi Cer, dacă nu chiar cu Zeul ceresc. „Dacă Ta Pedn nu 
î-ar fi spus ce leac să folosească, cînd anume să i-1 dea bolnavului 
şi ce cuvinte să rostească, cum ar fi putut hala sa-1 vindece?*' întreba 
un pigmeu semang („Schebesta 4 *, p. 152). Pentru că bolile sînt trimise 
de Ta Pedn însuşi, ca pedeapsă pentru păcatele oamenilor (Evans, 
„Schebesta on the Sacerdo-Therapy", p. 1 19). Existenţa unor legă- 
turi mai directe între hala şi Zeul ceresc, între acesta şi ceilalţi pigmei 
este dovedită şi de faptul că populaţia menri, din Kelantan, pretinde 
ca hala au puteri divine şi prin urmare nu fac jertfe de sînge în timpul 
furtunii (ihid. f p. 121). La tribul menri, hala sare în sus în timpul 
ceremoniei, cîntă şi aruncă o oglindă şi un colier spre Karei (ibid.); 
or, se ştie că saltul ceremonial simbolizează înălţarea la Cer. 

Există însă şi alte date, mult mai precise, cu privire la legătura 
dintre şamanul pigmeu şi Cer: în timpul şedinţei, halak al pigmeilor 
pahang ţine în mînă nişte frînghii răsucite din frunze de palmier sau, 
după alte informaţii, nişte funii foarte subţiri. Aceste frînghii sau 
funii se întind pînă la Bonsu, Zeul ceresc care locuieşte deasupra 
celor şapte niveluri ale cerului. (Stă acolo împreună cu fratele său, 
Teng; în celelalte etaje ale cerului nu locuieşte nimeni.) Pe toată 
durata şedinţei, halak este legat de Zeul ceresc cu frînghiile sau 
funiile amintite mai sus, pe care coboară şi le aduce înapoi după 
ceremonie (Evans, Paper s f p. 20). în sfîrşit, un element esenţial al 
vindecării este alcătuit din cristalele de cuarţ (chebuch) care, aşa cum 
am văzut mai înainte, sînt legate de bolta cerească şi de zeii cerului 
(cl mai sus, pp. 139 şi urm.). Aceste cristale pot fi obţinute direct 
de la cenoi sau pot fi confecţionate; cenoi, spune credinţa, trăiesc 
în interiorul acestor pietre magice şi ascultă de hala. Se mai spune 
că vindecătorul vede boala în cristale, cenoi care se află înăuntru 



acelaşi autor» în timpul şedinţei, hala este supravegheat de cenoi (p.160), dar de- 
scrierea lui SCHEBESTA lasă mai curînd impresia unui dialog dintre hala si spiritele 
sale ajutătoare. 

arătîndu-i atît cauza cît şi tratamentul bolti. Tot în cristale, hala mai 
vede un tigru care se apropie de tabără (Evans, „Schebesta on the 
Sacerdo-Therapy", p. 119). Hala însuşi se poate preface în tigru 
(Evans, ibid., p. 120; Schebesta, p. 154), întocmai ca homari din 
Kelantan, ca şamanii şi şamanele din Malacca. 4 Concepţia atestă 
influenţele malaieziene. Nu trebuie uitat nici că Tigru l-Strămoş mitic 
este socotit pretutindeni în Asia de Sud-Est drept „iniţiator 14 ; el este 
cel care îi conduce pe neofiţi în junglă, pentru a-i iniţia (în realitate, 
pentru a-i „ucide" şi a-i „învia 1 *). Cu alte cuvinte, face parte dintr-un 
complex religios străvechi. 5 

Una din legendele pigmeilor păstrează, după părerea noastră, un 
vechi scenariu de iniţiere şamanică. Se spune că un şarpe uriaş, Mat 
Chinoi, trăieşte undeva pe drumul care duce la palatul lui Tapern 
(Ta Pedn). El este cel care ţese covoarele pentru Tapem ; sint co- 
voare foarte frumoase, bogat împodobite, întinse pe o grindă; de- 
desubt locuieşte Şarpele. în burta şarpelui se află douăzeci -treizeci 
de femei-chinoî de o mare frumuseţe, precum şi numeroase podoabe 
pentru cap, piepteni şi altele. Un chinoi numit Halak-Gihmal („Arma- 
Şaman") şade pe spinarea şarpelui şi îi păzeşte comorile. Cînd un 
chinoi doreşte să intre în burta şarpelui, Halak Gihmal îl supune la 
două încercări, cu structuri şi semnificaţii complet diferite. Şarpele 
este aşezat sub o grindă pe care sînt întinse şapte covoare, iar aceste 
covoare se mişcă neîncetat, apropiindu-se şi îndepărtîndu-se unul 
de celălalt. Candidatul chinoi trebuie să treacă suficient de repede, 
astfel încît să nu cadă pe spinarea Şarpelui. La cea de-a doua încer- 
care, candidatul trebuie să intre într-o cutie de tutun al cărei capac 
se deschide şi se închide foarte repede. Dacă izbuteşte să treacă prin 



4 Jeanne CUISIN1ER, Danses magiques de Kelantan, pp. 38 şi urm., 74 şi urm.; 
cu privire la rolul tigrului în şamanismul malaiezian, vezi mai jos, p. 319 La populaţia 
sungkai sakai există credinţa că şamanul se poate preschimba în tigru (EVANS, 
Studies, p. 210). în orice caz, în cea de-a 14-a zi după moarte, şamanul se preface 
în tigru 0Mf\,p.2U). 

5 Un homor belian (adică un specialist în chemarea spiritului tigrului) din regiunea 
Kelantan nu-şi amintea, din perioada sa iniţială de nebunie, decît faptul că rătăcise 
prin junglă şi întîlnise un tigru; se urcase pe spinarea lui, iar tigrul îl dusese la Kadang 
baluk, locul mitic unde trăiesc oamenii- tigri, S-a întors acasă după trei ani, iar începînd 
de atunci, nu a mai avut crize de epilepsie (J. CUIS1NIER, pp. 5 şi urm.) Kadang baluk 
este, bineînţeles, „infernul din pădure", unde are loc ultima fază a iniţierii, care nu 
este neapărat şamanică. 

cele două încercări, candidatul poate pătrunde în Şarpe şi îşi poate 
alege o soţie dintre femeile-chinoi (Evans, Studies, p. 151). 

Regăsim aici motivul iniţiatic al porţii magice, care se deschide 
şi se închide într-o clipită, motiv pe care l-am întîlnit şi în Australia, 
în America de Nord şi în Asia. Să mai amintim că pătrunderea în 
trupul unui monstru ofîdian echivalează cu o iniţiere. 

La populaţia batak din Palawan, altă ramură a pigmeilor din 
Malacca, şamanul (halian) ajunge la transă dansînd. Este un semn 
că tehnica a suferit influenţe indo-malaieziene, care sînt şi mai evi- 
dente în credinţele funerare. Sufletul mortului rămîne alături de ai 
săi vreme de patru zile; apoi străbate o cîmpie, în mijlocul căreia se 
înalţă un copac. Sufletul se caţără în copac şi ajunge în punctul unde 
Pămîntul atinge Cerul. Aici se află un Spirit-Uriaş care hotărăşte, în 
funcţie de ceea ce a făcut el în viaţă, dacă poate merge mai departe 
sau dacă va fi aruncat în foc. Ţinutul morţilor are şapte etaje; seamă- 
nă întru totul cu Cerul. Spiritul trece prin toate, unul după altul. Cînd 
ajunge la ultimul, se preface în licurici, 6 Numărul 7 şi pedeapsa cu fo- 
cul sînt, după cum am văzut (cf. pp. 263 şi urm.), idei de origine indiană. 

Celelalte două populaţii aborigene, pre-malaieziene, din Malacca, 
sakai şi jakun, ridică numeroase probleme pentru etnologi. 7 Din 
punct de vedere istorico-religios, este sigur că şamanismul are aici 
un rol mult mai important decît la pigmeii semang, cu toate că 
tehnica rămîne, în linii mari, aceeaşi. Regăsim şi aici coliba circulară 
din frunziş, în care pătrunde hala (sakai) sau poyang (jakun; variantă 
a termenului malaiez pawang) însoţit de ajutoare; cîntecele pe care 
le intonează, chemarea spiritelor ajutătoare sînt aceleaşi. Importanţa 
sporită a acestora din urmă, care se moştenesc şi se dobîndesc în 
urma unui vis, este rezultatul unor influenţe malaieziene. Uneori 
spiritele ajutătoare sînt chemate în malaieză. în interiorul colibei se 
găsesc două piramide mici prevăzute cu trepte (Evans, Studies, 
pp. 21 1 şi urm.), semn al înălţării simbolice la Cer. în vederea şedinţei, 
şamanul îşi pune pe cap o tichie anume, împodobită cu o mulţime 
de panglici {ibid. , p, 214), alt semn aî influenţei malaieziene. 



6 R C COLE, The Peoples of Malaysia, pp, 70 şi urm. 

7 Cf. COLE, pp. 92 şi urm, ] 1 1 şi urm.; EVANS, Studies, pp. 208 şi urm. (sakai), 
264 şi urm. (jakun). O încercare de definire a credinţelor religioase ale celor trei 
popoare pre-maiaieziene din peninsula Malacca - pigmei, sakai şi jakun - ia SK.EAT 
.si BLAGDEN, Pagan Races ofthe Malay Peninsula, II, pp. 174 şi urm. 

Cadavrele şamanilor sakai sînt lăsate în casele în care au murit, 
fără a fi înmormîntate (cf. Evans, Studies, 217). La pigmeii kenta 
semang, şamanii (puteu) sînt îngropaţi» dar capul rămîne afară; se 
crede că sufletul lor se îndreaptă spre Răsărit, şi nu spre Apus, ca 
sufletele muritorilor de rînd (Evans, „Schebesta on the Sacer- 
do-Thcrapy**, p. 120). Aceste particularităţi dovedesc că este vorba 
de o categorie de fiinţe privilegiate, care se bucură aşadar, post- 
mor tem, de o altă soartă decît restul tribului. După moarte, poyang 
ai pigmeilor jakun sînt aşezaţi pe platforme deoarece „sufletele lor 
se înalţă la Cer, în vreme ce sufletele muritorilor de rînd, ale căror 
trupuri sînt îngropate, coboară în regiunile inferioare". 8 



ŞAMANISMUL ÎN INSULELE AND AM AN ŞI NICOBAR 

După informaţiile lui Radcliffe-Brown, în insulele Andaman de 
Nord, vraciul (oko-juma, ceea ce înseamnă, literal, „visător 41 sau „cel 
care vorbeşte despre vise* 4 ) îşi dobîndeşte puterea prin contactul cu 
spiritele. Spiritele pot fi întîlnite direct, în junglă, sau în vis. Mijlocul 
cel mai la îndemînă de a intra în legătură cu spiritele este însă 
moartea; cînd cineva moare şi se întoarce la viaţă devine oko-juma. 
Astfel, Radcliffe-Brown a văzut un om grav bolnav care a stat timp 
de douăsprezece ore în nesimţire, fiind socotit mort. Despre altul se 
spunea că murise şi înviase de trei ori. Recunoaştem cu uşurinţă, în 
această tradiţie, schema morţii iniţiatice urmată de învierea candi- 
datului. Dar nu cunoaştem celelalte amănunte legate de teoria şi 
tehnica iniţierii: ultimii oko-juma erau morţi de multă vreme cînd, 
la începutul acestui secol, a apărut ideea unei cercetări obiective în 
acest domeniu. 9 

Reputaţia oko-juma se datorează eficienţei vindecărilor şi magiei 
meteorologice (pentru că au capacitatea de a îndepărta furtunile). 
Tratamentul propriu-zis constă însă în prescrierea unor remedii bine 



K EVANS. Sntdics, p. 265. Cu privire Ia implicaţiile c osmol og i co-rc I i g ioa.se ale 
acestor obiceiuri şi credinţe funerare, vezi mai jos, pp. 327 şi urm. Cu privire la 
payang, de la populaţia benua-jakun din Johore, cf. SKEAT şi BLAGDEN» Pagan Races 
of the Malay Peninsula, II, pp. 350 şi urm, 

* A. R. RADCLIFFE-BROWN, The Andaman Isianders: a Stuay in Social Anthro- 
pology, Cambridgc, 1922, pp. 175 şi urm.; cf. şi E. STIGLMAYR, „Schamanismus bei 
den NcgrUoK Siidostasiens", partea a doua. 

cunoscute şi folosite de toată lumea. Uneori îndepărtează demonii 
care pricinuiesc boala; alteori făgăduiesc să desăvîrşească vindecarea 
prin vis. Spiritele le dezvăluie însuşirile magice ale unor obiecte 
(substanţe minerale sau plante). Nu cunosc folosirea cristalelor de 
cuarţ. 

Vracii din insulele Nicobar cunosc atît vindecarea prin „extrac- 
ţie" a obiectului magic care a provocat boala (o bucăţică de cărbune 
sau o pietricică, o şopîrlă etc.), cît şi căutarea sufletului răpit de 
spiritele rele. în insula Car din arhipelagul Nicobar există o cere- 
monie extrem de interesantă pentru iniţierea viitorilor vraci. De 
regula, cel care are o fire bolnăvicioasă este sortit să ajungă şaman; 
spiritele rudelor sau ale prietenilor morţi de curînd îşi manifestă 
preferinţa lăsînd în casă, în timpul nopţii, anumite semne (frunze, 
găini cu picioarele legate şi altele). Dacă bolnavul refuză să fie 
şaman, moare. în urma acestei alegeri, are loc o ceremonie publică 
pentru a marca începutul noviciatului; iudele şi prietenii se adună 
în faţa casei; înăuntru, şamanii culcă novicele pe jos şi îl acoperă 
cu frunze şi crengi, punîndu-i pe cap penele smulse din aripile unei 
găini. (învelişul vegetal ar putea închipui un mormînt simbolic, iar 
penele ar putea fi semnul magic al capacităţii mistice de zbor.) Cînd 
novicele se ridică, cei de faţă îi dăruiesc coliere şi alte podoabe pe 
care va trebui să le poarte la gît în tot timpul noviciatului ; obiectele 
vor fi înapoiate proprietarilor îndată ce ucenicia va lua sfîrşit. 

I se face apoi un tron, pe care novicele este dus din sat în sat, 
şi i se dă un fel de sceptru şi o lance cu care luptă împotriva spiritelor 
rele. Cîteva zile mai tîrziu, este dus de stăpînii-şamani în inima 
junglei, în mijlocul insulei. Cîţiva prieteni însoţesc grupul pînă la 
un punct, oprindu-se înainte de a pătrunde în , 7 ţinutul spiritelor", 
pentru că sufletele morţilor s-ar putea speria. învăţătura secretă se 
mărgineşte în general la deprinderea dansurilor şi a capacităţii de 
a vedea spiritele. După cîtăva vreme petrecută în junglă (adică în 
ţinutul morţilor), novicele şi învăţătorii săi se întorc în saL Pe toată 
durata noviciatului, tînărul ucenic dansează în fiecare noapte, vreme 
de cel puţin un ceas» în faţa casei. Cînd iniţierea a luat sfîrşit, învă- 
ţătorii îi dau un baston. Există fără îndoială o altă ceremonie, de 
consacrare a şamanului, dar nu s-a putut obţine nici o informaţie 
precisă în această privinţă. 10 



10 George WH1TEHEAD, In the Nicobar Islands (Londra, 1924), pp. 128 şi urm.. 
147 şi urm. 

Această iniţiere şamanică foarte interesantă se întîlneşte numai 
în insula Car, nefiind cunoscută în restul arhipelagului Nicobar. 
Unele elemente sînt foarte vechi (îngroparea sub frunze, retragerea 
în „ţinutul spiritelor"), dar multe altele dovedesc o influenţă indiană 
(tronul novicelui, lancea, spectrul, bastonul). Sîntem în faţa unui 
exemplu tipic de hibridare a unei tradiţii şamanice în urma unor con- 
tacte culturale cu o civilizaţie evoluată, care a elaborat o tehnică ma- 
gică extrem de complexă. 

ŞAMANISMUL MALAIEZIAN 

Ceea ce se poate numi şamanismul malaiezian are ca trăsături dis- 
tinctive evocarea spiritului tigrului şi obţinerea stării lupa, adică starea 
de inconştienţă în care cade şamanul şi în cursul căreia spiritele ce 
pun stăpînire pe el îl „posedă" şi răspund întrebărilor puse de către 
cei de faţă. Fie că este vorba de o cură individuală, fie de o ceremonie 
de apărare colectivă împotriva epidemiilor (cum este cazul dansurilor 
belian din Kelantan, de exemplu), şedinţa malaieziană cuprinde, de 
regulă, evocarea tigrului, legată de rolul de Strămoş mitic şi, prin ur- 
mare, de maestru al iniţierii atribuit Tigrului în tot acest spaţiu. 

Tribul pr o to- malaiezian benua crede că poyang se preface în tigru 
la şapte zile după moarte. Dacă fiul său doreşte să-i moştenească 
puterile, trebuie să vegheze singur, la căpătîiul mortului, şi să ardă 
esenţe parfumate. Şamanul defunct îşi face apariţia în cea de-a şaptea 
zi, sub înfăţişarea unui tigru gata să se repeadă asupra aspirantului. 
Fără să se arate înspăimîntat, acesta trebuie să-şi vadă de treabă mai 
departe şi să ardă parfumuri. Atunci, tigrul cade în nesimţire, iar în 
locul lui se ivesc două femei-spirite foarte frumoase; aspirantul îşi 
pierde cunoştinţa, iar în timpul transei are loc iniţierea. Femeile 
devin apoi spiritele sale familiare. Dacă fiul lui poyang nu ar res- 
pecta ritul, spiritul mortului ar rămîne pentru totdeauna în trupul 
tigrului, iar energia sa „şamanică" ar fi iremediabil pierdută pentru 
colectivitate. 11 Recunoaştem aici scenariul unei iniţieri-tip: izolarea 



1 ' T, 1. NEWHOLD, Politica! and Staiîstical Account of the Brîtish SeUkments in the 
Straits ofMaiacca, 2 voi., Londra, 1839, LI, pp. 387-389; R. O. WÎNSTEDT, Shaman, 
Saiva and Sufi. A Study of the Evolution of Malay Magic, pp. 44-45; id., „Kingship 
and Enthroncmcnt în Malaya", Journal of Royal Asiatic Society, 1945, pp. 134-145 
(pp. 135 şi urm,: „The Malay King as Shaman'*). 

în pădure, veghea la căpătîiul mortului, încercarea fricii, apariţia 
înspăimîntătoare a Maestrului iniţierii (= Strămoş mitic), protecţia 
acordată de o frumoasă femeie-spirit. 

Şedinţa propriu-zisă are loc într-o colibă circulară sau într-un 
cerc magic, iar majoritatea şedinţelor au drept scop vindecările, 
găsirea unor obiecte furate sau pierdute sau cunoaşterea viitorului* 
De obicei, şamanul stă acoperit cu o pătură pe tot timpul şedinţei. 
Arderea parfumurilor, dansul, muzica şi bătăile de tobă sînt elemente 
pregătitoare indispensabile pentru orice şedinţă malaieziană. Spiritul 
îşi manifestă prezenţa făcînd să tremure flacăra luminării. Se spune 
că spiritul pătrunde mai întîi în luminare, ceea ce explică de ce şa- 
manul rămîne multă vreme cu ochii aţintiţi spre flacără, încercînd 
să descopere astfel cauza bolii. Tratamentul constă de regulă în sup- 
ţi unea părţilor bolnave dar, cînd cade în transă, poyang poate alunga 
demonii şi răspunde tuturor întrebărilor care îi sînt adresate. 12 

Evocarea tigrului are ca scop chemarea şi întruparea Strămoşului 
milic, primul Mare Şaman. Şamanul (pawang) studiat de Skeat se 
prefăcea cu adevărat în tigru : alerga îPpatru labe, răgea şi lingea 
îndelung trupul bolnavului, aşa cum îşi linge tigroaica puii. 13 Dansu- 
rile magice ale populaţiei belian bomor din Kelantan cuprind neapă- 
rat evocarea tigrului, oricare ar fi motivul organizării şedinţei. 14 
Dansul duce la starea lupa, la „uitare" sau la „transă** (de la lopa, 
pierdere, dispariţie), în care actorul pierde conştiinţa propriei per- 
sonalităţi şi întrupează un spirit oarecare (Cuisinier, pp. 34 şi urm., 
80 şi urm., 102 şi urm.). Urmează dialogurile fără sfîrşit dintre dan- 
satorul aflat în transă şi cei de faţă. Dacă dansul a fost organizat în 
vederea unei tămăduiri, vindecătorul se foloseşte de transă pentru 
a pune întrebări şi pentru a găsi cauzele bolii şi tratamentul necesar 
(ibid. t p. 69), 

Dansurile magice şi vindecările de acest fel nu trebuie socotite 
fenomene şamanice în sensul propriu al termenului. Evocarea tigru- 
lui şi transa-posedare nu se mărginesc doar la bomor şi pawang, O 
mulţime de alte persoane pot vedea tigrul, îl pot evoca şi pot lua 
chipul lui. Cit despre starea lupa, aceasta este accesibilă tuturor în 

12 WIN5TEDT, Shaman. Saiva and Sttfi, pp. 96-101. 

13 W. W. SKEAT, Malay Magic, pp. 436 şi urm.; WINSTEDT, Shaman, pp. 97 şi urm. 

14 Jeanne CUISINIER, pp. 38 şi urm.. 74 şi urm. etc. 

alte regiuni din Malaiezia (de exemplu, la tribul besissi); în timpul 
evocării spiritelor, oricine poate cădea în transă (adică poate fi „po- 
sedat") şi răspunde la întrebările care i se pun. J5 Capacitatea de a 
fi medium este caracteristică şi pentru tribul batak din Sumatra. Dar, 
ţinînd cont de tot ceea ce am încercat să demonstrăm în această carte, 
„posedarea 41 nu trebuie confundată cu şamanismul. 



ŞAMANI ŞI PREOŢI ÎN SUMATRA 

Religia populaţiei batak din insula Sumatra, puternic influenţată 
de ideile originare din India (c/ mai sus., pp. 266 şi urm.), este domi- 
nată de conceptul de suflet (tondi); acesta pătrunde în trup şi îl pără- 
seşte prin fontanelă. Moartea este, de fapt, răpirea sufletului de către 
un spirit (begu); dacă răposatul e tînăr, o femeie-6egu şi 1-a luat drept 
soţ, şi invers. Morţii şi spiritele vorbesc prin glasul mediumului. 

Şamanii (sibaso, „vorbă") şi preoţii (datu), cu toate ca se deo- 
sebesc prin structură şi vdfeţie religioasă, urmăresc acelaşi scop: 
apărarea sufletului (tondi) împotriva demonilor care caută să-1 ră- 
pească, asigurarea integrităţii persoanei umane. La tribul batak din 
nord, sibaso este întotdeauna o femeie, iar şamanismul este de regulă 
ereditar. Nu există instruire de către un iniţiator; cel care a fost 
„ales" de spirite primeşte iniţierea direct de la ele, adică ajunge să 
poată „vedea" şi profetiza, sau poate fi „posedat" de un spirit 16 ; cu 
alte cuvinte, se poate identifica cu spiritul. Şedinţa sibaso are loc 
noaptea; şamanul bate toba şi dansează în jurul focului, pentru a 

15 W. W. SKEAT şi C O. BLAGDEN, Pagan Races ofMaiay Peninsula, II, p. 307. 

16 „Posedarea"» spontană sau provocată, este un fenomen frecvent la tribul batak, 
Oricine poate primi un begu, adică spiritul unui mort; acesta vorbeşte prin gura 
mediumului şi dezvăluie secrete. Posedarea îmbracă adesea forme şamanice: mediu- 
mul ia cărbuni aprinşi pe care şi-i bagă în gură, dansează şi ţopăie pînă ajunge la pa- 
roxism etc. Cf. J. WARNECK, Die Religion der Baiak, pp. 68 şi urm. ; T. K. OESTERRHCH, 
Les Posse'dâs* pp, 330 şi urm. Spre deosebire însă de şaman, mediumul batak nu-l 
poate controla pe begu, fiind în puterea acestuia sau a oricărui alt mort care ar dori 
să-1 „posede". Această putere spontană de a deveni medium, proprie sensibilităţii 
religioase ■ populaţiei batak. poate fi socotită drept o copie a anumitor tehnici 
şamanice. Cu privire la şamanismul indonezian în general vezi şi G. A. WILKEN, „Het 
Shamanisme bij de Volken van den Indischen Archipel"; A. C. KRIJYT, Het Animisme 
in den Indischen Archipel. Haga, t906, pp. 443 şi urm. 

chema spiritele. Fiecare spirit are o melodie şi chiar o culoare numai 
ale sale - iar sibaso îmbracă un veşmînt cu mai multe culori dacă 
doreşte să cheme mai multe spirite. Prezenţa lor se manifestă prin 
cuvinte rostite de sibaso într-un limbaj secret, „limbajul spiritelor", 
care trebuie tălmăcite. Dialogul priveşte cauza bolii şi mijloacele de 
vindecare; begu asigură că va face vindecarea, dacă bolnavul va face 
anumite sacrificii. 17 

Preotul batak, datu, este întotdeauna un bărbat şi se bucură de 
statutul social cel mai înalt după conducător. Şi el este vindecător, 
şi el cheamă spiritele în limbajul secret. Datu apără de boli şi de 
farmece; şedinţa de vindecare constă în căutarea sufletului bol na- 
vuiui. Datu poate, de asemenea, exorciza spiritele begu care au intrat 
în bolnavi ; are şi puterea de a otrăvi, deşi statutul său este de „ma- 
gician alb". Spre deosebire de sibaso, datu este iniţiat de un învăţă- 
tor; i se împărtăşesc mai ales tainele magiei, înscrise în „cărţi" făcute 
din scoarţă de copac. învăţătorul poartă numele indian de guru; 
acesta acordă o mare importanţă toiagului său magic, pe care sînt 
cioplite chipuri de strămoşi şi în care este scobită o gaură umplută 
cu substanţe magice. Cu ajutorul bastonului, guru apără satul şi poate 
aduce ploaia. însă confecţionarea unui astfel de toiag este deosebit 
de complicată: trebuie sacrificat chiar un copil, ucis cu plumb topit, 
pentru a i se scoate sufletul, care este apoi transformat într-un spirit 
supus magicienilor (Loeb, Sumatra, pp. 80-88). 

Toate acestea reflectă influenţele magiei indiene. Putem pre- 
supune că datu nu este altceva decît preotul-magician, în vreme ce 
sibaso nu reprezintă decît extaticul, „omul-cu-spirite". Datu nu cu- 
noaşte extazul mistic, ci acţionează ca magician şi ca „ritual ist", 
exorcizînd demonii. Şi el este obligat să pornească în căutarea sufle- 
tului bolnavului, dar călătoria mistică nu este extatică; raporturile 
sale cu lumea spiritelor stau sub semnul ostilităţii sau al superiori- 
tăţii, de la slugă la stăpîn. Sibaso este extaticul prin excelenţă; 
trăieşte în preajma spiritelor, se lasă „posedat", devine vizionar şi 
profet. A fost „ales" - şi nimeni nu poate face nimic împotriva ale- 
gerii divine sau semidivine, 

Dukun al populaţiei minangkabau din Sumatra este în acelaşi 
timp vindecător şi medium. Funcţia, de regulă ereditară, este acce- 

17 E. M LOEB t Sumatra. pp. 80-81. 

sibilă atît femeilor, cît şi bărbaţilor. Nimeni nu poate deveni dukun 
fără a fi supus unei iniţieri, adică fără a fi învăţat cum să se facă 
nevăzut şi cum să vadă spiritele în timpul nopţii. Şedinţa are loc sub 
un acoperămînt; după vreo cincisprezece minute, dukun începe să 
tremure, semn că sufletul său a părăsit trupul şi este în drum spre 
„satul spiritelor". Sub acoperămînt se aud voci. Dukun le cere spiri- 
telor sale să caute sufletul fugar al bolnavului. Transa este simulată; 
dukun nu are curajul să facă şedinţa la vedere, sub ochii tuturor, 
precum colegul său batak (Loeb, Sumatra, pp. 125-128). îl regăsim 
pe dukun în insula Nias, alături de alte categorii de preoţi şi de 
vindecători. In timpul curei, dukun îmbracă un costum special, îşi 
pune podoabe în păr şi o bucată de stofă pe umeri. Şi aici, boala este 
pricinuita, de obicei, de răpirea unui suflet de către zei, demoni ori 
spirite, iar şedinţa constă în căutarea acestui suflet; în general, se 
descoperă că sufletul a fost răpit de către „Şerpii Mării 44 (marea fiind 
un simbol al celuilalt tărîm). Pentru a-1 aduce înapoi, vraciul se adre- 
sează celor trei zei - Ninwa, Falahi şi Upi -, pe care îi cheamă flu- 
ierînd întruna, pînă cînd ajunge să comunice cu ei; atunci intră în 
transă. însă dukun foloseşte şi supţiunea, iar cînd izbuteşte să gă- 
sească pricina răului, le arată celor de faţa pietricele roşii şi albe 
{ibid. , pp. 155 şi urm.). 

Şamanul din Mentawei practică şi el vindecarea prin masaje, 
purificări, ierburi ctc. însă adevărata şedinţă urmează schema obiş- 
nuită în Indonezia: şamanul dansează multă vreme, cade la pămînt 
fără cunoştinţă, iar sufletul său este purtat la Cer într-o barcă trasă 
de vulturi. Acolo, în Cer, vorbeşte cu spiritele despre cauzele bolii 
(fuga sufletului; otrăvirea de către alţi vrăjitori) şi primeşte medi- 
camente. Şamanul din Mentawei nu dă niciodată vreun semn de 



Este mai curînd un farmacist, care găseşte leacuri simple în urma 
unei călătorii la Cer. Transa nu este dramatică şi nu are loc nici un 
dialog cu spiritele cereşti. Şamanul nu pare să aibă legături cu de- 
monii şi nici „putere" asupra lor. 

O tehnică asemănătoare este folosită de şamanul kubu (din sudul 
insulei Sumatra), care dansează pînă cade în transă şi vede sufletul 
bolnavului luat în stăpînire de un spirit sau cocoţat ca o pasăre 
într-un copac (Loeb, Sumatra y p. 286). 



LOEB, Sumatra. pp. 198 şi urm.; id.. „Shaman and Seer", pp, 66 şi urm. 

ŞAMANISMUL ÎN INSULELE BORNEO ŞI CELEBES 
La populaţia dusun din nordul insulei Borneo, care este proto- 



tum special : o pînză albastră le acoperă faţa şi poartă o pălărie de 
formă conică, împodobită cu pene de cocoş şi cu scoici. Şedinţa con- 
stă în dansuri şi cîntece, în timp ce bărbaţii asigură doar acompa- 
niamentul muzical. însă tehnica lor specifică este divinatorie şi ţine 
mai curînd de magia mică decît de şamanismul propriu-zis; preo- 
teasa ţine în echilibru pe deget un băţ de bambus şi îi cere să arate, 
printr-o anumită mişcare, daca cineva a furat şi aşa mai departe. 19 

La populaţia dayak din interior există două feluri de magicieni 
vindecători: daya beruri, care sînt în general bărbaţi şi se ocupă de 
vindecări, şi baricK recrutaţi de obicei dintre femei specialiste ale 
„îngrijirii" recoltelor de paddy. Boala este interpretată fie prin pre- 
zenţa unui spirit rău în trup, fie prin plecarea sufletului. Şamanii din 
ambele categorii au însuşirea extatică de a vedea sufletul omenesc 
sau sufletul recoltei, chiar dacă acestea au fugit foarte departe. Ei 
urmăresc sufletele fugare, le prind (sub forma unui fir de păr) şi le 
aduc înapoi în trup (sau în recolte). Cînd boala este pricinuită de un 
spirit rău, şedinţa se reduce la o ceremonie de expulzare. 20 

La populaţia maritimă dayak, şamanul poartă numele de manang 
şi se bucură de un rang social foarte înalt» venind imediat după con- 
ducător, în general, profesiunea de manang este ereditară; se disting 
însă două categorii : cei care au revelaţia sub formă de vise şi cei care 
au devenit manang prin propria voinţă şi, prin urmare, nu au spirite 
familiare. Oricum, calitatea de manang nu se dobîndeşte decît după 
o iniţiere cu învăţători autorizaţi (vezi mai sus, p. 67). Se cunosc ma- 
nang bărbaţi şi manang femei, precum şi bărbaţi asexuaţi (impotenţi ; 
vom vedea imediat care este semnificaţia rituală a acestora din urmă). 

Manang are o cutie cu o mulţime de obiecte magice, printre care 
cele mai importante sînt cristalele de cuarţ, bata Hau („piatra luminii"), 
cu ajutorul cărora şamanul descoperă sufletul bolnavului. Pentru că 




19 I vor EVANS. Studies. pp. 4 şi urm.. 21 şi urm., 26 şi urm. 

20 H. Ling ROTH, Narives o/Sarawak and British North Borneo, I, pp. 259-263. 

boala este, şi de această dată, o fugă a sufletului, iar şedinţa are drept 
scop găsirea şi aducerea acestuia înapoi în trupul bolnavului. Şedinţa 
are loc noaptea. Trupul bolnavului este frecat cu pietre» apoi cei de 
faţă încep să murmure cîntece monotone, în vreme ce manang dan- 
sează pînă la epuizare: caută şi cheamă astfel sufletul bolnavului. 
Dacă boala este gravă, sufletul scapă de mai multe ori din mîinile 
lui manang. O dată şamanul-conducător prăbuşit la pămînt, cei dc faţă 
aruncă o pătură peste el şi aşteaptă rezultatul călătoriei sale extatice 
pentru că, îndată ce cade în extaz, manang coboară în Infern pentru 
a căuta sufletul bolnavului. Pînă la urmă îl găseşte şi se ridică dintr-o 
dată în picioare, ţinînd în mînă sufletul rătăcit, pe care i-1 pune bol- 
navului înapoi în trup, prin creştet. Şedinţa poartă numele de belian, 
iar Perham deosebeşte pînă la paisprezece feluri de şedinţe, după di- 
ficultăţile tehnice- Vindecarea se încheie cu sacrificarea unei găini. 21 
Sub forma sa actuală, belian al populaţiei maritime dayak pare 
un fenomen magico-religios destul de complex şi compozit. Iniţierea 
manang (frecarea cu pietre magice, ritualul înălţării etc.) şi unele 
elemente ale vindecării (importanţa cristalelor de cuarţ, frecarea cu 
pietre) atestă existenţa unei tehnici şamanice destul de vechi. însă 
pseudo-transa (ascunsă cu grijă sub pătură) dovedeşte influenţe re- 
cente, de origine indo-mala iezi ană. Odinioară, toţi manang, o dată 
iniţiaţi, îmbrăcau veşminte femeieşti, pe care le păstrau apoi tot restul 
vieţii. Astăzi, obiceiul este întîlnit destul de rar. 22 Totuşi, o categorie 
specială de manang, adică manang baii ai unor triburi maritime (ne- 
cunoscuţi, de altfel, la tribul dayak din regiunea colinară), poartă 
veşminte femeieşti şi fac treburi de femeie. Uneori îşi iau chiar un 
„soţ", înfruntînd batjocura satului. Travestirea, cu toate schimbările 
pe care le comportă, este acceptată în urma unui ordin supranatural 
primit de trei ori în vis: cine se împotriveşte merge spre moarte. 23 



21 Cf. Ling ROTH, op, cit., I, pp. 265 şi urm.; Arh. J. PERHAM, „ Manangism in 
Bomeo*\ Journal of (fie Straits Branch ofthe Royal Asiatic Society, 1 9, Singapore, 1 887, 
pp. 87-103, reluat de Ling ROTH, I, pp. 271 şi urm. Vezi şi W. STOHR, „Das 
Totenritual der Dajak", Etimologica, n, s„ 1, Koln, 1959, pp. 152 şi urm. Cf. de aseme- 
nea ibid., pp. 48 şi urm. (şamanul însoţeşte sufletul mortului pe celălalt tărîm). 

22 Ling ROTH, I, p. 282. Cf. dispariţia travestiţi lor şi a invertiţilor sexuali la şa- 
manii araucani (A. MfcTRAUX, „Le Shamanisme araucan", pp. 315 şi urm.). 

23 Ling ROTH, I. pp. 270 şi urm. Rareori un tînăr devine manang hali. în general, 
bătrînii sau bărbaţii fard copii sint manang hali, fiind atraşi de situaţia materială. Pentru 
travestire şi schimbarea sexului la ciucci, cf. BOGORAZ, The Chukchee, pp. 448 
şi urm. în insula Rambree, pe coasta Birrnaniei, unii vrăjitori adoptă costumul 

Tot acest ansamblu de elemente cuprinde trăsături clare de magie 
feminină şi de mitologie matriarhală, care au dominat odinioară 
şamanismul tribului maritim dayak; aproape toate spiritele suit che- 
mate de manang sub numele de ini, „Mama cea Mare" (Ling Roth, 
I, p. 282). Totuşi, faptul că manang hali nu sînt cunoscuţi în inte- 
riorul insulei arată că întregul complex (travestire, impotenţa se- 
xuală, matriarhat) a venit din afară, cu toate că acest lucru s-a 
întîmplat în vremuri străvechi. 

La populaţia ngadju-dayak din sudul insulei Borneo, inter- 
mediarii dintre oameni şi zei (mai ales Sangiang) sînt bal ian şi basir, 
preotesele-şamane şi preoţii-şamani asexuaţi (termenul basir în- 
seamnă „incapabil de procreare, impotent"). Ultimii sînt de fapt 
hermafrodiţi, cu veşminte şi purtări femeieşti. 24 Şi halta n, şi basir 
sînt „aleşi" de Sangiang, iar fară chemarea lui, nimeni nu poate 
ajunge să-1 slujească, nici măcar dacă recurge la tehnicile obişnuite 
ale extazului: dansul şi toba. Ngadju-dayak nu admit nici o abatere 
în aceasta privinţă: extazul nu este posibil pentru cei care nu se simt 
chemaţi de divinitate. Cît despre bisexualitatea şi impotenţa basir, 
ele vin din faptul că aceştia sînt socotiţi intermediari între cele două 
planuri cosmologice - Pamîntul şi Cerul - , iar persoana lor cuprin- 
de atît elementul feminin (Pămîntul), cît şi pe cel masculin (Cerul). 25 
Este vorba de o androginie rituală, formulă arhaică bine cunoscută 
a biunităţii divine şi a coincidentia oppositorum. 26 Ca şi hermaf ro- 
di smul basir, prostituţia bai ian este întemeiată pe valoarea sacră a 
„intermediarului", pe necesitatea de a aboli polarităţite. 

Zeii (Sangiang) se întrupează în balian şi basir şi vorbesc prin 
glasul lor. Fenomenul de întrupare nu este însă o „posedare". Balian 
şi basir nu sînt niciodată luaţi în stăpînîre de sufletele strămoşilor sau 
ale morţilor, fiind doar nişte instrumente de exprimare a divinităţilor. 



feminin, devin „soţia 4 " unui coleg şi îî aduc o femeie în chip de o a doua soţie, cu 
care trăiesc amîndoi (WEBSTER, Magic, p. 192). Se vede limpede ca" este vorba de 
o travestire rituala, acceptată fie ca urmare a unei porunci divine, fie datorită însu- 
şirilor magice ale Femeii. 

24 Cu privire la acest aspect, vezi J. M. van der KROEF, „Transvestism and ine 
Religious Hermaphrodite in Indonesia". în Journal o/East Asiatic Studies, IU. Manila, 
1959, pp. 257-265, passim. 

25 H. SCHĂRER, „Die Vorsteliungen der Ober- und Unterwclt bei den Ngadju Dajak 
von Sud-Bomeo 4 \ pp. 78 şi urm.; id., Die Gottesidee derNgadjuî Dajak, pp. 59 şi urm. 

26 Cf. ELIADE, Trăite* dhistoire des rcligions, pp. 359 şi urm. ; trad. rom., pp. 325 
şi urm. 

Morţii se slujesc de o altă categorie de vrăjitori, tukang tawur. Extazul 
balian şi basir este provocat de Sangiang ori în urma călătoriilor mis- 
tice pe care slujitorii săi le fac în Cer pentru a vizita „satul zeilor". 

Se cuvin reţinute mai multe aspecte: vocaţia religioasă, hotărîtă 
numai de către zeii de sus; caracterul sacru al comportamentului se- 
xual (impotenţă, prostituţie); rolul modest jucat de tehnica extazului 
(dans, muzică etc); transa provocată de întruparea Sangiang sau de 
călătoria mistică în Cer; lipsa raporturilor cu sufletele strămoşilor 
şi, prin urmare, lipsa „posedării". Toate aceste caracteristici dove- 
desc vechimea fenomenului religios. Deşi cosmologia şi religia 
populaţiei ngadju-dayak au suferit probabil influenţe asiatice, se 
poate presupune că balian şi basir reprezintă o formă străveche de 
şamanism autohton. 

Corespondentul lui basir de la ngadju-dayak este, la tribul toradja, 
bajasa („înşelător"). Bajasa sînt de obicei femei, a căror tehnică 
specifică este călătoria extatică la Cer şi în Infern, pe care o pol face 
fie în minte, fie in concreta. O ceremonie importantă este mompa- 
rilangka („aşezarea pe locul de cinste"), care ţine trei nopţi la rind: 
bajasa duce sufletele femeilor şi ale fetelor la Cer, pentru a le pu- 
rifica, iar în cea de-a treia noapte le aduce înapoi pe Pămînt şi le pune 
în trup. Şi bajasa au sarcina de a căuta sufletele rătăcitoare ale bol- 
navilor; cu ajutorul unui spirit wurake (care face parte din categoria 
spiritelor aerului), bajasa urcă pe curcubeu pînă la casa lui Pue din 
Songe şi aduce sufletul bolnavului. Tot ea este cea care caută şi 
aduce înapoi „sufletul orezului", cînd acesta a părăsit lanurile care 
se usucă şi ameninţă să piară. Capacităţile extatice ale bajasa nu se 
mărginesc însă la călătoriile cereşti şi orizontale: cu prilejul marii 
sărbători funerare mompemate, bajasa însoţesc sufletele morţilor pe 
celălalt tărîm, 27 



27 N. ADRIANI şi A. C KRUYT, De Bare'e-sprekende Toradja's van Midden- 
Celebes, Batavia, 4 vot, 1912- 1914, voi, l-D, mai ales I, pp, 361 şi urm.; II, pp> 85- 106, 
109- 146, şi passim; precum şi cuprinzătorul rezumat al lui H. H. JUYNBOLL, „Reli- 
gionen der Naturvolker Indonesiens". Vezi şi R. E. DOWNS. The Religion of rhe 
Bare'e-speaking Toradja of Centrai Ceiebes. Diss., Leyda, 1956, pp. 47 şi urm., 87 
şi urm, Cf. J. FRAZER, Aftermath : a Supplement to The Golden Bough, Londra, 1936. 
pp. 209-212 (rezumat la ADRIANI şi KRUYT, pp. 376-393); H. G. Quaritch WALES. 
Prehisiory and Religion inSouth-East Asia, pp. 81 şi urm. Alte descrieri ale şedinţelor 
şamanice destinate recuperării sufletului bolnavului se găsesc la FRAZER, Aftermath, 
pp. 212-213 (tribul dayak din sudul arhipelagului Borneo), pp. 214-216 (tribul 
kayan din Sarawak, Borneo). 

După R. E. Downs, „cîntecul povestea cum morţii erau treziţi 
din starea de torpoare, cum se îmbrăcau şi erau duşi, prin infern, pînă 
la arborele dinang y în care se căţărau pentru a atinge pămîntul, pe 
care ajungeau la Mori (la est de tribul toradja), pentru a fi însoţiţi 
apoi la templul sau la coliba de ceremonie. Acolo erau întîmpinaţi 
de rude, iar aceştia, împreună cu restul participanţilor, începeau să-i 
înveselească cu dansuri şi cîntece... A doua zi, şamanii însoţeau su- 
fletele (angga) la locul de odihnă veşnică* 1 (p. 89, după Kruyt). 

Cele cîteva amănunte arată că bajasa din insulele Celebes sînt 
specialiste în marea dramă a sufletului: purificatoare, vindecătoare 
sau psihopompe, ele intervin doar atunci cînd este vorba de condiţia 
însăşi a sufletului omenesc. Se cuvine menţionat faptul că raporturile 
lor cele mai frecvente se stabilesc cu Cerul şi spiritele cereşti. Sim- 
bolismul zborului magic sau al înălţării pe curcubeu, care domină 
şamanismul australian, este străvechi. De altfel, tribul toradja cu- 
noaşte şi ei mitul lianei care lega odinioară Pămîntul de Cer şi îşi 
aminteşte de timpul paradisiac în care comunicarea oamenilor cu zeii 
se făcea cu uşurinţă. 28 



„BARCA MORŢILOR" ŞI BARCA ŞAMANICĂ 

„Barca morţilor 14 joacă un rol însemnat în Malaiezia şi în Indo- 
nezia, atît în practicile specific şamanice, cît şi în obiceiurile şi bo- 
cetele funerare. Toate aceste credinţe sînt legate, bineînţeles, de 
obiceiul de a pune morţii în bărci sau de a~i arunca în mare, pe de 
o parte, iar pe de altă parte, de mitologiile funerare. Obiceiul de a 
pune morţii în bărci s-ar putea explica prin existenţa unor vagi urme 
ale migraţiilor ancestrale 29 : barca ar aduce sufletul mortului înapoi 
în ţinutul de baştină, de unde au plecat strămoşii. Aceste eventuale 



28 Cu privire la ideologia şi practicile şamanice ale locuitorilor insulei Ceram, 
cf i G. RODER, Alahatala, pp. 46 şi urm., 71 şi urm., 83 şi urm., 118 şi urm. 

29 C/. Rosalind MOSS, The Life after Dearh în Oceania and the Malay Archipelag. 
Londra, 1925, pp. 4 şi urm., 23 şi urm. etc. Cu privire la legăturile dintre formele 
mormintelor şi concepţiile despre viaţa de după moarte în Oceania, vezi şi FRAZER, 
La crainte des morts, I, pp. 231 şi urm.; Erich DOERR, „Bestattungsformen in 
Ozeanien", Anthropos< XXX, 1935, pp. 369-420, 727-765; Caria Van WYLICK, 
Bestattungshrauch und Jenseitsglaube auf Celebes, Diss., Basel, 1940; Haga, 1941 ; 
H. G. Quaritch WALES, Prehistory. pp. 90 şi urm. 

urme şi-au pierdut însă semnificaţia „istorică" (cu excepţia, poate, 
a polinezienilor); „ţara de baştină" devine un tărîm mitic, iar Ocea- 
nul care îl desparte de ţinuturile locuite este asimilat Apelor-Morţii. 
Fenomenul este de altfel frecvent în orizontul mentalităţii arhaice, 
unde „istoria" este transformată fără încetare în categorie mitică. 

Credinţe şi practici funerare asemănătoare (barca morţilor şi 
altele) se întîlnesc la germani 30 şi la japonezi 31 . Dar, şi la unii şi la 
ceilalţi, precum şi în spaţiul ocean? an, alături de un ţinut de dincolo 
maritim sau submarin (complexul „orizontal") există şi un complex 
vertical: muntele ca tărîm al morţilor 32 sau chiar Cerul. (Ne amintim 



privilegiaţii (conducătorii, preoţii şi şamanii, iniţiaţii etc.) se îndreap- 
tă spre Cer 33 ; ceilalţi muritori călătoresc „orizontal" ori coboară în 
Infernul subpămîntean. Trebuie adăugat că problema tărîmului de 
dincolo şi a situării sale este foarte complexă, neputînd fi rezolvată 
doar prin ideile de „ţară de origine" sau prin formele de înmormîn- 
tare. în ultimă instanţă, este vorba de mitologii şi de concepţii 
religioase care, dacă nu sînt întotdeauna independente de obiceiurile 
şi practicile materiale, sînt oricum autonome ca structuri spirituale. 

în afara obiceiului de a pune morţii în bărci, în Indonezia şi, în 
parte, în Melanezia există trei mari categorii de fapte magico-re- 
ligioase care implică folosirea (reală sau simbolică) a unei bărci 
rituale: 1) barca pentru îndepărtarea demonilor şi a bolilor; 2) cea 
pe care şamanul indonezian o foloseşte pentru „a zbura prin văzduh" 
în căutarea sufletului bolnavului; 3) „barca spiritelor", care duce su- 
fletele morţilor pe celălalt tărîm. In primele două categorii de rituri, 
şamanii au un rol capital, chiar exclusiv; cea de-a treia categorie, 
deşi constă într-o coborîre în Infern de tip şamanic, depăşeşte totuşi 



30 Cf W. GOLTHER, Handhuch der germanischen Mythohgie. Leipzig. 1895, 
pp. 90 şi urm,., 290, 3 15 şi urm.; O. ALMGREN. Nordische Felszeichnungen als relh 
gtose Urhmden, Frankfurt pe îvîain, 1934, pp. 191, 321 etc; O. HOFLER, Kultische- 
Geheimbiinde der Germanen, I, Frankfurt pe Main, 1934, pp. 196 etc. 

31 Aîexander SLAWIK, „Kultische Geheimbunde der Japaner und Germanen", 



32 H0FLER, I. pp. 221 şi urm. etc; SLAWIK, pp. 687 şi urm. 

?î Pentru a ne limita la domeniul care ne interesează, cf W. J. PERRY, Megaîithk 
Culture of Indonesia. Manchester, 191 8, pp. 113 şi urm, (după moarte, conducătorii 
se înalţă Ia Cer); R. MOSS, pp. 78 şi urm,, 84 şi urm. (Cerul, loc de odihnă pentru 
anumite clase privilegiate); A. RIESENFELD, The Megalithic Culture of Melanesia, 
pp. 654 şi urm. 

funcţia şamanului. Vom vedea îndată că „bărcile morţilor** sînt mai 
curînd evocate decît folosite, iar evocarea se face în timpuî lamen- 
taţiilor funerare recitate de „bocitoare" şi nu de şamani. 

In fiecare an sau în timpul epidemiilor, demonii bolii sînt alungaţi 
astfel : sînt prinşi şi închişi într-o cutie sau puşi direct în barcă, 
aceasta fiind împinsă pe apă; ori se cioplesc în lemn mai multe 
chipuri care reprezintă bolile şi care se fixează în barca lăsată apoi 
în voia valurilor. Această practică, larg răspîndită în Malaiezia 34 şi 
în Indonezia 35 , este adesea executată de şamani şi de vrăjitori. Alun- 
garea demonilor bolii în timpul epidemiilor este probabil o imitaţie 
a ritualului, mai arhaic şi mai universal, al îndepărtării „păcatelor** 
cu prilejul Anului Nou, cînd se procedează la o refacere integrală 
a puterii şi sănătăţii unei societăţi. 36 

în afară de aceasta, şamanul indonezian foloseşte o barcă pentru 
vindecarea magică. în tot spaţiul indonezian predomină ideea că 
boala se datoreşte rătăcirii sufletului. De cele mai multe ori, se spune 
că sufletul a fost răpit de demoni ori de spirite, iar şamanul trebuie 
să folosească o barcă pentru a porni în căutarea sa. Este de pildă 
cazul balian al tribului dusun; dacă el crede că sufletul bolnavului 
a fost luat de un spirit al aerului, îşi face o barcă în miniatură, avînd 
la un capăt o pasăre de lemn. Cu această barca, şamanul face o că- 
lătorie extatică în văzduh, uitîndu-se în toate părţile, pînă cînd gă- 
seşte sufletul bolnavului. Tehnica este cunoscută atît de tribul dusun 
din nord, cît şi de cel din sudul şi din estul insulei Borneo. Şamanul 
maangan are şi o barcă lungă de un metru sau doi , pe care o ţine în 
casă şi în care urcă atunci cînd vrea să ajungă la zeul Sahor pentru 
a-i cere ajutorul. 37 

Ideea unei călătorii cu barca în văzduh nu este decît aplicarea 
indoneziană a tehnicii şamanice a înălţării la Cer. Deoarece barca 



34 Cf. de pildă SKEAT, Malay Magic, pp. 427 şi urm. etc.; Jeanne CUISINÎER, 
pp. 108 şi urm. Obiceiul se întflneste şi în insulele Nicobar: cf. O. WHITEHEAD, p. 152 
(fotografie). 

35 A. STEINMANN, „Das Kultische Schiff în Indonesien*', pp. 184 şi urm. (Bomeo 
de Nord» Sumatra, Java, insulele Moluce etc). 

36 Cf Mircea ELI A DE, Le Mythe de l'lternet retour, pp. 87 şi urm. 

37 A. STEINMANN, pp, 190 şi urm. Barca şamanică se mai întîlneşte şi în alte 
părţi, de exemplu în America (şamanul coboară în Infern cu barca; cf G. BUSCHAN, 
ed., Itlustrierte Vdlkerkunde. StuUgart, 2 vol. t 1922-1926, I, p. 134; STEINMANN, 
p. 192). 

avea un rol fundamental în călătoriile extatice pe celălalt tarîm (ţinut 
al morţilor sau al spiritelor) - călătorii făcute fie pentru a însoţi 
mortul în Infern, fie pentru a căuta sufletul bolnavului răpit de de- 
moni ori de spirite -, s-a ajuns ia folosirea bărcii chiar pentru a se 
ajunge Ia cer, în transă. Contopirea sau convieţuirea celor două 
simbolisme şamanice (călătoria orizontală în lumea de dincolo, 
înălţarea pe verticală la Cer) este atestată de prezenţa unui Arbore 
Cosmic chiar în barca şamanului. Arborele este reprezentat uneori 
ca înălţîndu-se în mijlocul bărcii, sub forma unei lănci sau a unei 
scări care leagă Pâmînt şi Cer. 38 Regăsim aici simbolismul „Cen- 
trului", care îi îngăduie şamanului să pătrundă în Cer. 

în Indonezia, şamanul îl însoţeşte pe răposat pe celălalt tărim şi 
foloseşte adesea o barcă pentru această călătorie extatică. 39 Vom 
vedea îndată că bocitoarele dayak din Borneo au acelaşi rol, recitînd 
cîntece rituale în care este vorba de călătoria mortului cu barca. în 
Melanezia mai există obiceiul de a dormi alături de cadavru; în vis» 
sufletul răposatului este însoţit şi călăuzit pe celălalt tărim, iar la 
trezire, se povestesc peripeţiile călătoriei (R. Moss, pp. 104 şi urm.)» 
Această ultimă practică ar trebui apropiată, pe de o parte, de însoţirea 
rituală a mortului de către şaman sau de către bocitoare (Indonezia), 
iar pe de altă parte, de oraţiile funebre rostite la mormînt, în Poli- 
nezia. Pe planuri diferite, toate aceste rituri şi obiceiuri urmăresc ace- 



38 A. STEINMANN, pp. 193 şi urm.; H. G. Quaritch WALES, Prehistory, pp. tOI 
şi urm. După W. SCHMIDT {Grundlinien einer Verglekhutxg der Religionen und 
Mythohgien der austronesischen Vdlker, Denkschriften der kaiseriichen Akademie der 
Wissenschaften in Wien, LIII, pp. 1-142)» Arborele Cosmic indonezian este de origine 
lunară, apărînd aşadar în prim- plan în mitologiile din partea de apus a Indoneziei (în 
Borneo, la sud de Sumatra şi în Malacca), dar lipseşte în părţile de răsărit, unde 
mitologia lunară a fost probabil înlocuită cu miturile solare ; cf. STEINMANN, pp. 192, 
199. Au fost însă aduse numeroase critici la adresa acestei construcţii astro- mito- 
logice ; cf, de exemplu F. SPEISER, „Melanesien und Indonesien*', Zeîtschrift fitr 
Etimologie. LXXX. 1938, pp. 463-481 (pp. 464 şi urm.); se cuvine să mai observăm 
că Arborele Cosmic cuprinde un simbolism mult mai complex şi câ doar unele din 
aspectele sale (de exemplu reînnoirea periodică) pot fi interpretate în funcţie de o 
mitologie lunară; cf ELIADE, Tratat, pp. 236 şi urm.; trad, rom., pp. 220 şi urm. 

39 Cf de exemplu A. C KRUJT (KRUYT), ,.Indonesians'\ în J. HASTINGS, ed„ 
Encyclopedia of Reîighn and Ethics, VII, New York, 1951, pp. 232-250 (p. 244); 
R. MOSS. p. 106. La triburile tot adj a orientale, la opt-nouă zile după moarte, şamanul 
coboară în lumea inferioara pentru a aduce înapoi sufletul răposatului şi pentru a l 
însoţi în Cer, într-o barcă (H. G. Quaritch WELLS, Prehistory , pp. 95 şi urm., după 
N. ADRIANI şi A. C. KRUYT). 

laşi scop: însoţirea mortului pe celălalt târîm. însă numai şamanul 
este psihopomp propriu-zis şi numai el poate însoţi şi călăuzi mortul 
in concreta. 

CĂLĂTORIILE PE LUMEA CEALALTĂ 
LA POPULAŢIA DAYAK 

Fără a fi executate de şamani, ceremoniile funerare la populaţia 
maritimă dayak au o oarecare legătură cu şamanismul. O bocitoare 
de meserie, a cărei vocaţie a fost hotărîtă de apariţia în vis a unui 
zeu, povesteşte îndelung (povestirea durează uneori douăsprezece 
ore) peripeţiile călătoriei mortului pe lumea cealaltă. Ceremonia are 
loc îndată după moarte. Bocitoarea se aşază lîngă cadavru şi vorbeşte 
cu glas monoton, fără nici un fel de acompaniament muzical. Scopul 
povestirii este de a împiedica rătăcirea sufletului mortului în timpul 
călătoriei sale spre Infem. De fapt, bocitoarea are rol de psihopomp» 
chiar dacă nu însoţeşte chiar ea mortul ; dar textul ritual urmează un 
itinerar destul de precis. Bocitoarea caută mai întîi un mesager, 
pentru a transmite în Infern ştirea apropiatei sosiri a noului venit, 
In zadar se adresează păsărilor, fiarelor sălbatice, peştilor; nimeni 
nu îndrăzneşte să treacă graniţa care desparte viii de morţi. în sfîrşit, 
Spiritul Vîntului primeşte să ducă mesajul mai departe. Porneşte pe 
o cîmpie fără sfîrşit: se caţără într-un copac pentru a-şi căuta drumul, 
pentru că este întuneric şi în toate părţile se întind poteci care duc 
în Infem; într-adevăr, sînt 77 x 7 drumuri care duc toate spre ţinutul 
morţilor. Din vîrful copacului, Spiritul Vîntului zăreşte cărarea cea 
mai bună; îşi părăseşte chipul omenesc şi se aruncă precum un 
uragan spre Infern. Morţii, speriaţi de furtuna izbucnită din senin, 
se îngrijorează şi îl întreabă de unde a pornit. A murit cutare, răs- 
punde Spiritul Vîntului, şi ne grăbim să aducem sufletul. Bucuroase, 
spiritele sar într-o barcă şi vîslesc cu asemenea putere încît ucid toţi 
peştii întîlniţi în cale, Opresc barca în dreptul locuinţei mortului, se 
reped şi apucă sufletul care, înspăimîntat, se zbate şi strigă. Dar, 
înainte de a ajunge Ia malurile Infernului, se linişteşte, 

Bocitoarea îşi sfîrşeşte cîntecul. Şi-a îndeplinit sarcina: povestind 
toate peripeţiile celor două călătorii extatice, a călăuzit de fapt mortul 
spre noua sa locuinţă. Aceeaşi călătorie pe lumea cealaltă este isto- 
risită de bocitoare cu prilejul ceremoniei pana, cînd trimite în Infem 
ofrandele de hrană pentru morţi ; numai după ceremonia pana, răpo- 

saţii pot conştientiza noua lor condiţie de morţi. La sfîrşit, tocitoarea 
pofteşte sufletele morţilor la marele festival funerar gawei antu, care 
are loc dc la unul la patru ani după moarte; se adună un mare număr 
de oaspeţi» iar morţii sînt printre ei. Cîn tecul bocitoarei spune cum 
aceştia părăsesc bucuroşi Infernul, se urcă în barcă şi se reped să ia 
parte la banchet. 40 

Fireşte, nu toate aceste ceremonii funerare au un caracter şama- 
nic: în pana şi gawei amu, cel puţin, nu există legătură directă de 
natură mistică între mort şi boci toarcă care istoriseşte călătoriile în 
lumea cealaltă. De fapt, avem aici o literatură rituală care păstrează 
schemele coborîrilor în Infern, şam ani ce sau nu. Nu trebuie să uităm 
că şamanul, attaic sau altfel, însoţeşte şi el morţii în Infem; cum am 
văzut mai înainte, în tot spaţiul indonezian, barca morţilor - la care 
ne-am referit mereu în legătură cu obiceiurile funerare pe care le-am 
prezentat pe scurt - este prin excelenţă un mijloc şamanic de că- 
lătorie extatică. Bocitoarea însăşi, chiar dacă nu are nici o funcţie 
magico-religioasă, nu este un personaj „profan". Ea a fost aleasă de 
un zeu, a avut vise şi revelaţii. Este, într-un fel, o „clarvăzătoare", 
o „inspirată", care asistă, cu mintea, la călătoriile în Infern şi cu- 
noaste prin urmare lumea cealaltă, cu topografia şi itinerarele sale, 
Din punct de vedere morfologic, bocitoarea dayak se situează pe 
acelaşi plan cu prezicătoarele şi poetele lumii arhaice indo-europene; 
o anumită categorie de creaţii literare tradiţionale vine din „viziu- 
nile" şi „inspiraţia" unor astfel de femei alese de zei, ale căror vise, 
reale sau cu ochii deschişi, sînt tot atîtea revelaţii mistice. 



ŞAMANISMUL MELANEZIAN 

Nu intră în sarcina noastră prezentarea, fie şi în rezumat, a cre- 
dinţelor şi mitologiilor melaneziene care alcătuiesc baza ideologică 



40 Textele şi povestirile bocitoarelor dayak au fost publicate, în cea mai mare 
parte, de arhidiaconul PER HAM în lucrarea sa Manangism in Borne o şi republicate, 
în formă prescurtată, de R Ling ROTH. The Narives of Sarawak and British North 
Borneo, 1, pp. 203 şi urm. şi dc reverendul W. HOWELL, „ A Sea-Dayak Dirge", 
Sarawak Museum Journal, I, 1911, pp- 5-73 (articol la care nu am avut acces şi pe 
care îl cunoaştem din extrasele largi citate de H. M. şi N. K. CHADW1CK, The Growth 
of Literature, III, pp. 488 şî urm.). Cu privire la credinţele şi obiceiurile funerare la 
populaţia ngadju dayak, din sudul insulelor Bomeo, vezi H. SCHĂRER, Die Gottesidee 
der Ngadju Dayak, pp. 1 59 şi urm. 

a practicilor vracilor. Ne vom mărgini să arătăm că se pot deosebi 
în Melanezia, în linii mari, trei tipuri de cultură, fiecare fiind 
răspîndită de unul din cele trei grupuri etnice care au populat, proba- 
bil, acest spaţiu, sau doar l-au străbătut: papuaşii aborigeni, cuceritorii 
cu pielea albă care au adus agricultura, megaliţii şi alte forme de 
civilizaţie şi care au trecut apoi în Polinezia şi, în sfîrsit, melanezienii 
cu pielea neagră, ultimii sosiţi în insule. 41 Imigranţii cu pielea albă 
au răspîndit o mitologie foarte bogată, centrată pe un erou-cultural 
(Qat, Ambat etc.) aflat în legătură directă cu Cerul; acesta îşi ia 
drept soţie o zînă din Cer, căreia îi fură aripile şi i le ascunde, din 
precauţie, pentru a o urmări apoi pînă la Cer, căţărîndu-se într-un 
copac, pe o liană sau pe un „lanţ de săgeţi 14 , dacă nu este chiar el 
născut în Cm** Miturile lui Qat corespund miturilor polineziene ale 
lui Tagaro şi ale lui Maui, ale căror legături cu Cerul şi cu făpturile 
cereşti sînt bine cunoscute. Este posibil ca tema mitică a „călătoriei 
în Cer" să fi fost aplicată noilor veniţi cu pielea albă de către ab- 
origenii papuaşi, dar ar fi zadarnic să explicăm originea unui aseme- 
nea mit (cu răspîndire, de altfel, universală) prin evenimentul istoric 
al sosirii sau ai plecării imigranţilor. 43 Revenim la ceea ce am mai 
spus: departe de a „crea" mituri, evenimentele istorice ajung să fie 
integrate în categoriile mitice. 

Oricum, alături de tehnicile de vindecare magică a căror vechime 
nu poate fi pusă la îndoială, se constată în Melanezia lipsa unei tra- 
diţii şi a unei iniţieri şamanice propriu -zi se. Dispariţia iniţierilor 
şamanice poate fi pusă pe seama creşterii rolului societăţilor secrete 



41 A. RIESENFELD, The Mcgalithic Culiure of Melanesia. pp. 665 si urm., 680 etc. 
Lucrarea cuprinde o bibliografie imensa şi o cercetare critică a lucrărilor precedente, 
mai ales a celor elaborate de RIVERS, DEA CON, LA YARD. SPEISER. Cu privire la 
legăturile culturale dintre Melanezia şi Indonezia, vezi F. SPEISER, „Melanesien und 
Indonesien"; cu privire la relaţiile cu Polinezia (şi în sens „anti-istoricist"). vezi 
R, W. WILLIAMSON, Essays în Polynesian ethnoiogy (Ralph PIDD1NGTON, ed.). Cam- 
bridge, 1 939. pp. 302 şi urm. Pentru tot ceea ce este legat de preistorie şi de primele 
migraţii ale austronczienilor, care au răspîndit o culturi megalitică şi o ideologie 
specifică (vînătoarea de capete etc.) din China de Sud în Noua Guinee, vezi memoriul 
lui R, von HEINE-GELDERM. „Urheimat und friiheste Wanderungen der Austronesier" 
Anrkropos. XXVII, 1932, pp. 543-619, După cercetările lui RIESENFELD, făuritorii 
culturii megalitice din Melanezia ar proveni dintr-un spaţiu delimitat de Formosa, 
Filipine şi Celcbes (p. 668). Vezi şi Joachim STERLY. „Heilige Mânner" und Medizin- 
mânner in Melanesien, Diss., Koin, 1965, 

42 Cf. RIESENFELD, pp. 78, 80 şi urm., 102 şi passim. 

43 Ceea ce încearcă RIESENFELD sâ dovedească în lucrarea sa. de altfel admirabilă. 

pe baze initiatice. 44 în orice caz, funcţia esenţială a vracilor se Urni- 
tează la vindecări şi la divinaţie. Alte însuşiri specific şamanice (zborul 
magic, de pildă) rămîn apanajul aproape exclusiv al magicienilor 
negri. (De altfel, ceea ce e cunoscut în general sub numele de „şa- 
manism** nu este nicăieri atît de farîmiţat ca în Oceania, şt mai ales 
în Melanezia, între o mulţime de grupuri magico-religioase - în care 
găsim preoţi, vraci, vrăjitori, ghicitori, „posedaţi*' şi alţii.) în sfîrşit, 
lucru pe care îl socotim foarte important» numeroase motive care fac 
parte, într-un fel sau altul, din ideologia şamanică, supravieţuiesc doar 
în mituri sau credinţe funerare. Ne-am referit mai înainte la motivul 
eroului-civilizator care comunică cu Cerul cu ajutorul unui ,,lanţ de 
săgeţi" sau al unei liane etc.; vom avea prilejul să revenim asupra 
acestui aspect (cf. pp. 389 şi urm.). Să mai amintim credinţa conform 
căreia răposatul, sosind în ţinutul morţilor, suferă o mutilare din partea 
Paznicului: i se găuresc urechile 45 . Or, am văzut că această operaţie 
este proprie iniţierilor şamanice. 

în Dobu, una din insulele din Noua Guinee orientală, se crede 
că vrăjitorul este „fierbinte", iar magia este asociată cu căldura şi 
focul, idee care aparţine şamanismului arhaic şi care a supravieţuit 
chiar în ideologiile şi tehnicile evoluate (vezi mai jos, pp. 432 
şi urm.). Din acest motiv, magicianul trebuie să-şi păstreze trupul 
„uscat** şi „fierbinte", ceea ce se străduieşte să facă bînd apă sărată 
şi mîncînd mîncăruri picante 46 Vrăjitorii şi vrăjitoarele din Dobu 
zboară prin văzduh, iar în timpul nopţii se pot vedea dîrele de foc 
pe care le lasă în urma lor. 47 Zborul este rezervat mai ales femeilor 



44 Problema este mult prea complexă pentru a putea fi abordata aici. Exista fără 
îndoială o asemănare morfologică izbitoare între toate formele de iniţiere, iniţieri de 
vîrstâ, iniţieri tn societăţile secrete sau iniţieri şamanice. Pentru a da un singur exemplu, 
candidatul la o societate secretă din Malckula urcă pe o platformă pentru a sacrifica 
un porc (A. B. DEACON, Malekula). or, cum am văzut mai sus (pp. 129 şi urm.), ur- 
catul pe o platformă sau într-un copac este un rit întîlntt cu deosebire în iniţierile 
şamanice. 

45 G. B. SELIGMAN, The Melanesians of British New Guinea. Cambridge, 1910, 
pp. 158, 273 şi urm. (Roro), p. 189 (Koila). Vezi şi Kira WEINBERGER-GOEBEL. 
„Meianesische Jenseitsgedanken*\ Wiener Beitrăge zur Kuiiurgeschichte undUnguistit 
V, 1943, pp. 95-124 (p. 114). 

46 R. F. FORTUNE, Sorcerers of Dobu. Londra, 1932, pp. 295 şi urm. 

47 Ihid.. pp. 1 50 şi urm., 296 etc. Originea mitică a focului din vaginul unei femei 
bătrîne (ihid., pp. 296 şi urm.) ar putea indica anterioritatea magiei feminine faţă de 
vrăjitoria masculină. 

pentru că, în Dobu, tehnicile magice sînt împărţite între cele două 
sexe astfel: femeile sînt adevăratele vrăjitoare, lucrează direct cu 
sufletul, în vreme ce trupul lor este cufundat în somn, şi atacă direct 
sufletul victimei (pe care îl pot smulge din trup, pentru a-1 distruge 
apoi); vrăjitorii lucrează numai prin intermediul farmecelor magice 
(Fortune, ibid., p. 150). Diferenţa de structură dintre magicienii-ritua- 
iişti şi cei extatici îmbracă aici aspectul unei împărţiri bazate pe sex. 

în Dobu, ca şi în alte regiuni din Melanezia, boala este pricinuită 
fie de vrajă, fie de spiritele morţilor. Şi într-un caz, şi în celălalt, cel 
atacat este sufletul bolnavului, chiar dacă nu este răpit şi smuls din 
trup, ci numai rănit. în ambele ipoteze, este chemat vraciul, care 
descoperă cauza bolii privind îndelung în cristale sau în apă. Se 
constată că sufletul a fost răpit din unele manifestări patologice ale 
bolnavului ; acesta aiurează sau vorbeşte despre bărci plutind pe apă 
şi altele; este un semn că sufletul a părăsit trupul. Vindecătorul îl ză- 
reşte în cristal pe cel care a provocat boala, fie că persoana este vie 
sau moarta Cel care a făcut vraja este cumpărat, pentru a i se potoli 
duşmănia, sau i se aduc ofrande mortului, dacă se află că acesta a 
pricinuit suferinţa. 48 în Dobu, divinaţia este practicată de toată 
lumea, dar fără magie (Fortune, p. 155); de asemenea, toată lumea 
are cristale vulcanice despre care se crede că zboară singure dacă 
sînt lăsate la vedere şi de care vrăjitorii se slujesc pentru a „vedea" 
spiritele (ibid, r pp. 298 şi urm.). Nu mai există nici o învăţătură ezo- 
terică legată de aceste cristale (ibid.), ceea ce dovedeşte decadenţa 
şamanismului masculin în Dobu, din moment ce în alte părţi există 
o învăţătură a maestrului către novice pentru tot ceea ce este legat 
de ştiinţa farmecelor malefice (ibid., pp. 147 şi urm.)- 

în toată Melanezia, boala începe să fie tratată prin jertfe şi rugă- 
ciuni adresate spiritului mortului, ca acesta să „ia înapoi boala". Dacă 
acest demers întreprins de membrii familiei nu dă rezultate, este 
chemat un mane kisu> un „doctor", care descoperă, prin mijloace ma- 
gice, mortul care a pricinuit boala şi îl roagă să îndepărteze cauza 
răului. în caz de eşec, este chemat un alt doctor. Pe lîngă cura ma- 
gică, mane kisu freacă trupul bolnavului şi îi face tot felul de masaje, 
în Ysabel şi Florida, doctorul agaţă un obiect greu la capătul unui 



48 fbid., pp. 1 54 şi urm. Cu privire la metoda vada (moartea prin magie), cf ibid. t 
284 şi urm.; SELIGMAN, pp. 170 şi urm. 

fir şi începe să rostească numele unor persoane decedate de curînd : 
cînd ajunge la cea care a provocat boala, obiectul începe să se mişte. 
Mane kisu întreabă ce jertfă doreşte - un porc, un peşte, un om -, 
iar răposatul îi răspunde în acelaşi fel. 49 în Santa Cruz, spiritele pro- 
voacă bolile aruncînd săgeţi magice, pe care vindecătorul le scoate 
prin masaje (Codrington, p. 197). în insulele Bank, boala este în- 
depărtată cu ajutorul masajelor sau al supţiunii; şamanul îi arată apoi 
bolnavului un fragment de os, de lemn sau o frunză şi îi dă să bea 
apa în care au fost puse pietre magice. 50 Mane kisu aplică aceeaşi 
metodă divinatorie în alte împrejurări; de pildă, înainte de plecarea 
pescarilor, este întrebat un ţindalo (spirit) daca pescuitul va fi bogat, 
iar barca dă răspunsul mişcîndu-se (Codrington, 210). La Motlav şi 
în alte insule din arhilepagul Bank, pentru a găsi autorul unui furt, 
se foloseşte un băl de bambus în care locuieşte un spirit; băţul se 
îndreaptă singur spre hoţ (ibid.). 51 

Dincolo de această categorie de ghicitori şi de vindecători, orice 
făptură omenească poate fi posedată de un spirit sau de un mort; 
cînd acest lucru se întîmplă, vorbeşte cu un glas straniu şi profe- 
tizează. Cel mai adesea, posedarea este involuntară; omul este cu 
vecinii şi vorbeşte de cutare sau cutare lucru; deodată începe să tre- 
mure şi să strănute. „Ochii săi aruncă priviri sălbatice, membrele i 
se răsucesc, trupul începe să i se zbată, la colţurile gurii se iveşte 
spuma. Deodată se aude un glas, care nu este al lui, şi care aprobă 
sau dezaprobă hotărîrea luată. Un asemenea individ nu foloseşte nici 
un mijloc pentru a chema spiritul ; acesta vine asupra lui, din voinţa 
lui, mana îl domină şi cînd pleacă îl lasă complet epuizat." 52 



49 R. H. CODRINGTON, The Melanesians ; Studie* in Their Anthropology and 
Folklore, Oxford, 1891, pp, 194 şi urm. 

50 Ibid., p. 198; aceeaşi tehnică se întîlneşte în insulele Fidji (ibid., p. 1). Cu 
privire la pietrele magice şi la cristalele de cuarţ ale vrăjitorilor melanezieni, vezi 
SELÎGMAN, pp. 284-285. 

51 Vraciul din Koita, cf. SELÎGMAN, pp. 167 şi urm.; cel din Roro, ibid., pp. 278 
şi urm. 

52 CODRINGTON, pp. 209 şi urm. în insula Lepers, se crede că spiritul Tagaro 
îşi dăruieşte puterea spirituală unui om, ca acesta să poată descoperi lucruri ascunse 
şi să le poată dezvălui (ibid., p. 210). Menalezienii nu confundă nebunia - care este 
şi ea o posedare de către un tindalo - cu posedarea propriu-zisă, care urmăreşte un 
scop, şi anume dezvăluirea unui lucru (ibid. , p. 219). în timpul posedării, omul 
mănîncă o cantitate apreciabilă de alimente şi îşi arată însuşirile magice: înghite 
cărbuni aprinşi, ridică greutăţi uriaşe şi prezice viitorul (ibid.. p. 219). 

In alte regiuni ale Melaneziei, de exemplu în Noua Guinee, se 
foloseşte în toate împrejurările posedarea de către o rudă moartă. 
Cînd cineva este bolnav sau se doreşte descoperirea a ceva necunos- 
cut, un membru al familiei ia pe genunchi sau pe umăr chipul de- 
functului căruia i se va cere sfatul şi se lasă „posedat" de sufletul 
acestuia. 53 Insă aceste situaţii în care cineva devine spontan medium, 
foarte frecvente în Indonezia şi în Polinezia, nu au cu şamanismul pro- 
priu-zis decît legături superficiale. Le-am citat doar pentru a aminti 
climatul spiritual în care s-au dezvoltat tehnicile şi ideologiile şaman ice. 



ŞAMANISMUL POLINEZIAN 

în Polinezia, lucrurile sînt complicate de existenţa mai multor 
categorii de specialişti în domeniul sacrului, care au cu toţii raporturi 
mai mult sau mai puţin directe cu zeii şi cu spiritele. Este vorba, în 
linii mari, de trei mari categorii de funcţionari religioşi : conducătorii 
divini (ariki), profeţii ((aula) şi preoţii (tohunga), la care se adaugă 
vindecătorii, vrăjitorii, necromanţii şi „posedaţii 1 * spontani care folo- 
sesc pînă Ia urmă, cu toţii, cam aceeaşi tehnică: intrarea în contact 
cu zeii sau cu spiritele, care urmează să-i inspire şi sâ-i „posede". 
Cel puţin anumite ideologii şi tehnici religioase au fost probabil 
influenţate de ideile asiatice, dar problema relaţiilor culturale dintre 
Polinezia şi Asia Meridională este departe de a fi clarificată şi, 
oricum, nu poate fi trecută cu vederea. 54 



53 J. G, FRAZER, The Beliefin Immortattty and the Workskip of the Dead, Londra, 
3voL, 1913-1924, 1, p. 309. 

54 E, S. HANDY (Polynesian Religion) încercase să delimiteze ceea ce el numea 
cele două straturi ale religiei polineziene, unul de origine indiana, altul avîndu-şi 
rădăcinile în China. Comparaţiile sale se întemeiau însă pe analogii destul de vagi; 
vezi critica lui PIDDINGTON, în Essays in Polynesian Ethnoîogy de R.W. WILLIAM- 
SON, pp. 257 şi urm. (Cu privire la analogiile asiatico-polineziene, cf. ibid., pp. 257 
şi urm.) Se pot însă stabili, fără nici o îndoială, unele secvenţe culturale în Polinezia, 
făcîndu-se apoi, pe această bază. istoria complexelor culturale şi arătîndu-se chiar 
originea lor probabilă; cf de ex. Edwin G, BURROW5, „Culture-Areas in Polynesia", 
Journal of the Polynesian Society, XUX, Wellington, 1940, pp. 349-363, care dis- 
cută tocmai critici le făcute de PIDDINGTON (vezi mai sus, pp. 267, nota 72). Totuşi, 
nu credem că astfel de cercetări, deşi interesante, pot rezolva problema ideologiilor 
şamanice şi a tehnicilor extazului. Cît despre eventualele contacte dintre Polinezia 

Trebuie remarcat încă de la început că esenţa ideologiei şi a teh- 
nicii şamanice, care este comunicarea dintre cele trei zone cosmice 
de-a lungul unui ax aflat în „Centru" şi facultatea de înălţare sau 
de zbor magic, este amplu atestată în mitologia polineziană şi con- 
tinuă să supravieţuiască în credinţele populare legate de vrăjitori. 
Ne vom mărgini la doar cîtcva exemple: vom mai reveni asupra 
temei mitice a înălţării. Eroul Maui, ale cărui mituri se întîlnesc în 
toată aria polineziană şi chiar o depăşesc, este cunoscut pentru înăl- 
ţările sale la Cer şi coborîrile în Infern. 55 Maui îşi ia zborul sub în- 
făţişarea unei porumbiţe, iar cînd vrea să coboare în Infern, smulge 
stîlpul central al casei şi simte, prin deschizătură, vîntul din regiunile 
inferioare. 56 Numeroase alte mituri şi legende vorbesc despre înăl- 
ţarea la Cer cu ajutorul lianelor, al copacilor sau al zmeielor, iar sem- 
nificaţia rituală a acestui joc dovedeşte, pretutindeni în Polinezia, 
credinţa în posibilitatea unei înălţări la Cer şi dorinţa respectivă. 57 
în sfîrşit, ca peste tot, vrăjitorii şi profeţii polinezieni se bucură de 
reputaţia de a zbura prin văzduh şi de a parcurge într-o clipită dis- 
tanţe enorme (Handy, p. 164). 

Se cuvine să mai amintim o categorie de mituri care, fără a apar- 
ţine ideologiei şaman iste propriu-zise, dezvăluie o temă şamanică 
fundamentală: cea a coboririi în Infern pentru a aduce înapoi sufletul 
femeii iubite. Astfel, eroul maori Hutu coboară în Infern în căutarea 
prinţesei Pare, care şi-a luat viaţa din pricina lui. Hutu se întîlneşte 
cu Marea-Doamnă-a-Nopţii , care domneşte peste Ţinutul Umbrelor, 
şi o înduplecă să-1 ajute: aceasta îi arată calea pe care o va urma şi 
îi dă un cos cu merinde, ca nu cumva să se atingă de mîncarea din 
Infern. Hutu o găseşte pe Pare printre umbre şi izbuteşte s-o aducă 
înapoi pe Pămînt. Eroul pune apoi sufletul la loc în trupul lui Pare, 
iar prinţesa învie. In insulele Marchize există o poveste despre iubita 
eroului Kena, care îşi îuase şi ea zilele pentru că iubitul său o 



şi America, vezi privirea generală foarte clară a lui James HORNELL, „Was There 
Pre-Columbian Contact Between the Peoples of Oceania and South America?" 

55 Vom găsi toate miturile, precum şi o bogată documentaţie, în volumul Katha- 
rinei LUOMALA, „Maui-of-a-Thousand-Tricks ; His Oceanic and European Biographeis", 
Bernice P. Bîshop Museitm Bulîemu 198, Honolulu. 1949. Cu privire la tema înălţării, 
vezi N. K. CHADWICK, „Notes on Polyncsian Mythology". 

56 HANDY, Polyncsian Re li g ion, p. 83. Coborî rea în Infern sub înfăţişarea unei 
porumbiţe, N. K. CHADWICK, „The Kite: a Study in Polynesian Tradition", p. 476. 

57 Vezi ibid., passim. Vezi şi mai jos, pp. 435 şi urm. 

certase: Kena coboară în Infern, prinde sufletul într-un coş şi se în- 
toarce pe Pămînt. în versiunea din Mangaiana, Kura moare întînv 
plător şi este adusă înapoi din Ţinutul Morţilor de către soţul ei. In 
Hawaii se vorbeşte de Hiku şi Kawelu, a căror poveste seamănă cu 
aceea a iui Hutu şi a lui Pare din Noua Zeelandă. Părăsită de iubit, 
Kawelu moare de durere. Hiku coboară în Infern pe o coarda de viţă, 
prinde sufletul lui Kawelu, îl închide într-o nucă de cocos şi se 
întoarce pe Pămînt. Sufletul este pus înapoi în trupul fără viaţa în 
felul următor: Hiku bagă sufletul în degetul mare de la piciorul sting 
apoi, frecînd talpa piciorului şi glezna» îl aduce în inimă. înainte de 
a coborî în Infern, Hiku avusese grijă să-si ungă trupul cu ulei rînced, 
ca să rmroasă a cadavru» ceea ce nu făcuse Kena, care fusese des- 
coperit imediat de Doamna infernului (Handy, pp. 81 şi urm,). 

După cum vedem, miturile polineziene privitoare la coborîrea 
în Infern se apropie mai curînd de mitul orfic decît de şamanismul 
propriu-zis. Am avut prilejul de a găsi acelaşi motiv în folclorul 
nord-american (cf. pp. 288 şi urm.). Să observăm totuşi că reinte- 
grarea sufletului iui Kawelu se desfăşoară după procedeul şamanic. 
Iar capturarea sufletului ajuns în Infern aminteşte şi ea de modul în 
care şamanii pornesc să caute şi să prindă sufletele bolnavilor, fie 
că acestea au pătruns în Ţinutul Morţilor, fie că sînt numai rătăcite 
undeva, departe. Cît despre „mirosul celor vii", aceasta este o temă 
folclorică larg răspîndită, integrată fie în miturile de tip orfic, fie în 
coborîrile şamanice. 

Cu toate acestea, cele mai multe fenomene şamanice polineziene 
sînt de natură mai deosebită, reducîndu-se, cel mai adesea, la pose- 
darea de către zei sau spirite, cerută îndeobşte de preot sau de profet, 
dar putmdu-se produce şi spontan. Posedarea şi inspiraţia venite de 
la zei este specialitatea profeţilor, taula, dar poate fi practicată şi de 
preoţi, iar în insulele Samoa şi Tahiti, de exemplu, este accesibilă 
tuturor capilor de familie; zeul patron al familiei vorbeşte, de obicei, 
prin gura şefului acesteia (Handy, p. 136). Un taula aîua pretinde 
că poate intra în legătură cu fraţii săi răposaţi, că îi poate vedea 
limpede, iar cînd are loc apariţia, îşi^ pierde cunoştinţa (Loeb, „The 
Shaman of Niue", pp. 399 şi urm.). în acest caz, spiritele fraţilor săi 
îi dezvăluie cauzele si leacurile bolii, sau îi arată dacă bolnavul este 
condamnat. S-a păstrat însă amintirea unor vremuri în care şamanul 
era „posedat de zei" şi nu „posedat de spirite", ca în zilele noastre 
(ibid., p. 394). Deşi reprezintă mai curînd tradiţia ritualistă a religiei, 

preoţii (tohunga) nu sînt deJoc lipsiţi de experienţe extatice; ei 
trebuie chiar să deprindă ştiinţele magice şi vrăjitoria. Fomander 
vorbeşte de zece „colegii de preoţi" în Hawaii; trei sînt specializate 
în vrăjitorie, două în necromanţie, trei în divinaţie, unul în medicină 
şi chirurgie, unul în construcţia templelor (Handy, p. 150). Ceea ce 
Fomander numea „colegii 1 * erau de fapt diferite categorii de experţi, 
dar informaţia arată că preoţii primeau şi o învăţătură magică şi 
medicală care, în alte părţi, era apanajul şamanilor. 

Vindecările magice sîni practicate, de altfel, atîl de către taula 
cît şi de către tohanga. Preotul maori, chemat în caz de boală, se 
străduieşte mai întîi să găsească drumul pe care a venit spiritul cel 
rău din lumea inferioară; în acest scop, îşi bagă capul în apă. Drumul 
este de obicei tulpina unei plante, pe care tohunga o ia şi o pune pe 
capul bolnavului, apoi rosteşte incantaţii, pentru ca spiritul să-şi pă- 
răsească victima şi să se întoarcă în regiunile inferioare {ibid. t p, 244). 
în Mangareva, şi preoţii se ocupă de vindecări. Boala fiind îndeobşte 
provocată de posedarea de către un zeu din neamul lui V iriga, rudele 
bolnavului cer îndată sfatul unui preot, iar acesta ciopleşte în lemn 
o bărcuţă şi o duce acasă la bolnav, rugînd zeu l-spirit să iasă din trup 
şi să urce în barcă. 58 

Cum am arătat, posedarea de către zei sau spirite este o particula- 
ritate a religiei extatice polineziene. Cîtă vreme sînt posedaţi, pro- 
feţii, preoţii sau med iumu iile trec drept întrupări divine, fiind trataţi 
ca atare. Inspiraţii sînt ca nişte „vase" în care intră zeii şi spiritele. 



58 Te Răngi HIROA (Pctcr fi BUCK), „Eîhnoiogy of Mangareva", Bernice P. 
Bishop Museum Bulletin, 157, HonoLulu. 1938, pp. 475 şi urm. Se cuvine lotuşi să 
remarcăm că numele preoţilor, în Mangareva, este faura. termen care corespunde 
celor de taula (Samoa şi Tonga), kaula (Hawaii) şi taua (insulele Marchize) şi care 
desemnează, cum am văzut, „profeţii" (cf. HANDY, pp. 159 şi urm.). Dihotomia 
religioasă nu este însă redată, în Mangareva, prin perechea tohunga (preoi)-iauîa 
(profet), ci prin perechea mura (preot) -aJtora/a (ghicitor)); cf Honord LAVAL, 
Mangareva, L'Histoire ancicnne a" un peuple polyntsien. Braine-le-Comte şi Paris, 
1938, pp. 309 şi urm. Şi unii şi alţii sînt posedaţi de zei, dar akarata îşi dobîndesc titlul 
datorită unei inspiraţii spontane, urmate de o scurta ceremonie de consacrare 
{cf. HIROA, pp. 446 şi urm.), pe eînd taura sînt iniţiaţi multă vreme într-o marae (ibid., 
p. 443). Honor6 LAVAL (p. 309) şi alte autorităţi afirmă că nu există iniţiere pentru 
akarata; totuşi, HIROA (pp. 446 şi urm.) a dovedit că ceremonialul de instalare (care 
ţine cinci zile şi în timpul căruia preotul cheamă zeii să locuiască în trupul neofitului) 
are structura unei iniţieri. Marea diferenţă dintre „preoţi" şi „ghicitori "constă în 
vocaţia extatică foarte accentuată a acestora din urmă. 

Termenul maori waka arată clar că inspiratul îl poartă în el pe zeu, 
precum o barcă îşi poartă stăpînul (Handy, op. cit., p. 160). Manifes- 
tările întrupării zeului sau spiritului seamănă cu cele observate pre- 
tutindeni : după o perioadă preliminară de concentrare calmă urmează 
o stare de frenezie, în care mediumul vorbeşte cu o voce de cap, 
întretăiată de spasme; vorbele sale sînt oraculare şi arată ce este de 
făcut. Deoarece consultaţiile mediumnice au loc nu doar pentru a 
dezvălui ce fel de jertfă doreşte cutare sau cutare zeu, ci şi înainte 
de plecarea la război sau într-o lungă călătorie ele. în acelaşi fel sînt 
descoperite cauza şi tratamentul unei boli sau autorul unui furt. 

Nu are rost să reproducem aici descrierile pe care primii călători 
şi etnologii le-au făcut cu privire ta fenomenologia inspiraţiei şi a 
posedării în Polinezia. Găsim descrieri clasice la W. Mariner, Ellis, 
C. S. Stewart etc. 59 Trebuie precizat însă că şedinţele cu mediumuri 
în scop privat au loc în timpul nopţii 60 şi sînt mai puţin frenetice 
decît marile şedinţe publice, care au loc în plină zi şi care au drept 
scop cunoaşterea voinţei zeilor. Diferenţa dintre un „posedat** spon- 
tan şi un profet constă în faptul că acesta din urmă este întotdeauna 
„inspirat 41 de acelaşi zeu sau de acelaşi spirit, pe care îl poate întrupa 
cînd doreşte. în realitate, consacrarea unui nou profet se face după 
o autentificare oficială a spiritului-zeu de care este dominat; i se pun 
întrebări şi i se cere să rostească oracole. 61 Nu este recunoscut ca 
taula sau akarata pînă nu face dovada autenticităţii experienţelor sale 



59 Şedinţe în Tahiti: William ELLIS, Polynesian Researches during a Residence 
of Nearly Eight Years in the Society and Sandwich Islands (ed. a 3-a), Londra, 4 voi,. 
1853» l, pp. 373-374 (convulsii, strigăte, cuvinte de neînţeles pe care preoţii trebuie 
să ie tălmăcească etc.) ; insulele Societ£ : ibid., I, pp. 370 şi urm. ; J. A. MOERENHOUT, 
Voyages aux fies du Crand Oclan, Paris, 2 voi., 1837, 1, p. 482; insulele Marchize: 
C. S, STEWART, A Visit to the South Seas, în the United States' Ship Vincennes, during 
the Years 1829 and 1830. New York, 1831 ; Londra, 1832; 2 voi., I, p. 70; Tonga: 
W. MARINER, An Account of the Natives of the Tonga fslands, Londra, 1817; Boston, 
1820; 2. voi, I, pp, 86 şi urm. etc; Samoa, Hervey Islands, Robert W, WILLIAM- 
SON, Religion and Social Organization in Central Polynesia (editat de R. PIDDINGTON), 
Cam bridge, 1937, pp. 112 şi urm.; Pukapuka: E. şi P. BEAGLEHOLE, „Ethnology 
of Pukapuka", Bernice P. Bishop Museum Bulletin, 150, Honolulu, 1938, pp. 323 şi 
urm, ; Mangareva: HIROA, op. cit., pp. 444 şi urm. 

*> Vezi descrierea uneia dintre aceste şedinţe, la HANDY, „The Native Culture 
in the Marquesas", Bernice P. Bishop Museum Builetin, 9, Honolulu, 1923, pp. 265 
şi urm. 

61 în Mangareva: HIROA, op. cit., p. 444; în Marchize: Ralph LINTON, în Abraham 
KARDINER, ed., The Individual and His Society. New York, 1939, pp. 187 şi urm. 

extatice. Dacă reprezintă (sau mai bine zis întrupează) un mare zeu, 
casa lui şi el însuşi devin tapu y iar el se bucură de o situaţie socială 
considerabilă, egalînd sau depăşind chiar autoritatea conducătorului 
politic. Uneori, incarnarea unui mare zeu are drept urmare dobîn- 
direa unor puteri magice supranaturale; profetul din insulele Mar- 
chize, de pildă, poate să ţină post negru timp de o lună, poate dormi 
sub apă şi vedea lucruri care se petrec la mare depărtare etc. (Ralph 
Linton, p. 188). 

La aceste categorii fundamentale de personaje magico-religioase 
se adaugă vrăjitorii sau nec roman ţii {tahu, kahu şi alţii), aceştia au 
un spirit ajutător („familiar"), pe care îl procură scoţîndu-1 din trupul 
unui prieten sau al unei rude decedate. 62 Ca şi profeţii şi preoţii, sînt 
şi ei vindecători; li se cere ajutorul şi pentru descoperirea hoţilor (de 
ex. în insulele Sociăt£), deşi fac adesea magie neagră. (în Hawaii» 
kahu poate distruge sufletul victimei strivindu-1 între degete, Handy, 
Polynesian Religion, p. 236 ; în Pukapuka, tangata wotu are puterea 
de a vedea sufletele care rătăcesc în somn, pe care le ucide pentru că 
poate se pregătesc să pricinuiască vreo boală: E. şi P. Beaglehole, 
p. 326.) Deosebirea esenţială dintre vrăjitori şi inspiraţi constă în 
faptul că primii nu sînt „posedaţi " de zei sau de spirite, ci dimpo- 
trivă, au la dispoziţie un spirit care face în locul lor operaţiile magice 
propriu-zise. în insulele Marchize, de exemplu, se face o deosebire 
clară între: 1. preoţi ritualisti, 2. preoţi inspiraţi, 3. posedaţi de spirite 
şi 4. vrăjitori. „Posedaţii" au şi ei legături permanente cu anumite 
spirite, care nu le conferă însă puteri magice, acestea fiind mono- 
polul exclusiv al vrăjitorilor, care pot fi aleşi de spirite sau pot do- 
bîndi puterea prin învăţătură sau prin uciderea unei rude apropiate, 
slujindu-se apoi de sufletul ei (R. Linton, p. 192). 

în sfîrşit, mai trebuie să amintim că unele puteri şamanice sînt 
ereditare şi se transmit în cadrul anumitor familii. Exemplul cel mai 
cunoscut este puterea de a călca pe cărbuni aprinşi sau pe pietre în- 
roşite în foc, pe care o au anumite familii din Fidji. 63 Autenticitatea 



62 Cu privire la magicieni şi ştiinţa lor. vezi HANDY. Polynesian Reiigion, Hawaii, 
Marchize, pp. 235 şi urm.; WILLIAMSON, op. cit., pp. 238 şi urm. (Soci6t6): HIROA, 
pp. 473 şi urm. (Mangareva); E. şi P. BEAGLEHOLE, p. 326 (Pukapuka) etc. 

63 Cf. de exemplu, W. E. GUDGEON. „Te Umu-ti, or Fire-Walking Ceremony", 
The Journal ofthe Polynesian Society. VW, 29, Wellington, 1899, pp. 58-60 şi alte 
memorii admirabil analizate de E. de MARTINO, // mondo magico, pp. 29 şi urm. 

acestor experienţe nu poate fi pusă la îndoială; numeroşi observatori 
de încredere au descris „minunea' 4 cu toate garanţiile de obiecti- 
vitate. Mai mult, şamanii din Fidji au puterea de a-i face insensibili 
la foc pe toţi membrii tribului şi chiar pe străini. Fenomenul a fost 
înregistrat şi în alte părţi, de pildă în India Meridională. 64 Dacă ne 
amintim că şamanii siberieni au reputaţia de a înghiţi cărbuni aprinşi, 
că „focul" şi „căldura* 1 sînt atribute magice prezente în straturile cele 
mai arhaice ale societăţilor primitive, ca fenomene asemănătoare se 
întîlnesc în sistemele superioare de magie şi în tehnicile asiatice de 
contemplaţie (yoga, tantrism etc.), putem deduce că „puterea asupra 
focului** dovedită de unele familii din Fidji ţine, de fapt şi de drept, 
de şamanismul adevărat. Puterea nu se mărgineşte la insulele Fidji, 
Fără a avea aceeaşi intensitate şi fără a se manifesta cu aceeaşi an- 
vergură, insensibilitatea la foc a fost atestată în legătură cu numeroşi 
profeţi şi inspiraţi polinezieni. 

Toate aceste constatări ne duc la concluzia că tehnicile şamanice 
propriu-zise se întîlnesc mai mult sporadic în Polinezia („fire-wal- 
king ceremony" în Fidji , zbor magie al vrăjitorilor şi profeţilor etc.), 
în vreme ce ideologia şamanică este prezentă doar în mitologie 
(înălţarea la Cer, coborîrea în Infern etc), supravieţuind, aproape 
uitată, în unele ceremonii care tind să se transforme în simple jocuri 
Oocul cu zmeul). Concepţia asupra bolii nu este cea specifică şama- 
nismului propriu-zis (rătăcirea sufletului); polinezienii atribuie boala 
introducerii unui obiect în trup, de către un zeu sau de un spirit, sau 
posedării. Iar tratamentul constă în scoaterea obiectului magic ori 
în alungarea spiritului. Introducerea şi, în chip simetric, extragerea 
unui obiect magic fac parte dintr-un complex pe care l-am putea 
socoti arhaic. însă în Polinezia, vindecarea nu este apanajul exclusiv 
al vraciului, ca în Australia şi în alte părţi; marea frecvenţă a pose- 
dării de către zei şi spirite a dus la înmulţirea vindecătorilor. După 
cum am văzut, preoţii, inspiraţii, vracii, vrăjitorii pot întreprinde, cu 
toţii, cura magică. De fapt, uşurinţa şi frecvenţa posedării cvasime- 
diumnice au ajuns să depăşească pretutindeni cadrul şi funcţiile 
„specialiştilor sacrului" ; faţă de această capacitate colectivă de a fi 



Pentru şamanismul din insulele Fidji, vezi B. THOMPSON, The Figians, Londra, 1908, 
pp. 158 şi urm. 

64 Cf. OH vier LEROY, Les Hommes Salamandres. Recherches et riflexions sur 
ImcombustibilM du corps humam. Paris, 1931, passim. 

medium, instituţia tradiţionalistă şi raţionalişti a sacerdoţiului a fost 
nevoită să-si modifice comportamentul. Doar vrăjitorii au rezistat 
posedării, iar urmele ideologiei şamanice străvechi ar trebui probabil 
căutate în tradiţiile lor secrete. 65 



65 Am lăsat la o pane şamanismul african: prezentarea elementelor şamanice care 
pot fi identificate în feluritele religii şt tehnici magico-religioa.se africane nc-ar fi dus 
mult prea departe. Cu privire la şamanismul african, vezi Adolf FR1EDRICH, Afrikn- 
nische Priestertumer, Stuttgart, 1939, pp. 292-325; S. F. NADEL, „A Study of Shama- 
nism in the Nuba M nun ta ins**; cu privire la diferitele ideologii şi tehnici magice, 
cj\ E. E. EVANS-PRTTCHARD, Witchcraft, Oracles arid Magic among the Azande, 
Oxford, 1937; H. BAUMANN, „Likundu. Die Sektion der ZauberkrafT 4 , Zeitschrift Jur 
Ethnotogie, LX, Berlin, 1928, pp. 73-85; C. M. N. WHITE. „Witehcraft, Divinauon and 
Magic among the Balovale Tribes", Africa, XVIII, Londra, 1948, pp. 81-104 etc. 



CAPITOLUL XI 

Ideologii şi tehnici şamanice 
la indo-europeni 



OBSERVAŢII PRELIMINARE 

Ca toate celelalte popoare, indo-europeni i au avut magicienii şi 
extaticii lor. Ca pretutindeni, aceşti magicieni şi extatici aveau un 
rol bine definit în ansamblul vieţii magico-religioase a societăţii. De 
asemenea, şi magicianul, şi extaticul dispuneau uneori de un model 
mitic: astfel, de pildă, Varuna a fost socotit un „Mare Magician", 
iar Odin (între mulţi alţii !) un extatic de tip deosebit; Wodan, id est 
furor, scria Adam von Bremen, aceasta definiţie lapidară nefiind 
lipsită de un anumit patos şamanic. 

Se poate oare vorbi de un şamanism indo-european, în sensul în 
care se vorbeşte de şamanismul altaic sau siberian? Răspunsul la 
întrebare depinde, în parte, de semnificaţia dată termenului de „şa- 
manism". Dacă prin acest cuvînt se înţelege orice fenomen extatic 
şi orice tehnică magică, este evident că vom găsi numeroase trăsături 
„şamanice" la indo-europeni» ca de altfel, după cum am mai spus, 
la orice alt grup etnic sau cultural. Pentru a prezenta, chiar şi pe 
scurt, dosarul uriaş al tehnicilor şi ideologiilor magico -extatice ates- 
tate la toate popoarele indo-europene, ar fi nevoie de un volum spe- 
cial şi de competenţe multiple. Din fericire, abordarea acestei 
probleme, care depăşeşte în toate privinţele subiectul lucrării de faţă, 
nu intra în sarcina noastră. Rolul nostru se mărgineşte la a constata 
în ce măsură diferitele popoare indo-europene păstrează trăsături ale 
unei ideologii si ale unei tehnici şamanice în accepţiunea strictă a 
termenului, adică de a verifica unele din aspectele sale esenţiale: 
înălţarea Ia Cer, coborîrea în Infern pentru a aduce înapoi sufletul 
bolnavului sau pentru a-i însoţi pe răposaţi, chemarea şi întruparea 
„spiritelor" în vederea călătoriei extatice, „stăpînirea focului" şi 
altele asemenea. 

Aceste trăsături se păstrează la aproape toate popoarele indo- 
europene şi le vom prezenta în cele ce urmează; numărul lor este 
probabil mult mai ridicat, dar nu avem nicidecum pretenţia de a fi 

epuizat dosarul. Totuşi, se impun de la început două observaţii: 
pentru a relua ceea ce am spus mai înainte în legătură cu alte popoare 
şi alte religii, prezenţa unuia sau a mai multor elemente şamanice 
într-o religie indo-europeană nu este un indiciu suficient pentru ca 
religia respectivă să poată fi socotita ca Fiind dominată de şamanism 
sau ca avînd o structură şamanică. în al doilea rînd, nu trebuie să 
uităm că, dacă deosebim şamanismul de alte magii şi tehnici ale 
extazului „primitive", rămăşiţele şamanice care pot fi depistate 
ici -colo într-o religie „evoluată 11 nu implică nicidecum o judecată 
de valoare negativă cu privire la aceste rămăşiţe sau la ansamblul 
religiei în care s-au integrat. Se cuvine să insistăm asupra acestui 
aspect, pentru că literatura etnografică modernă are tendinţa de a 
trata şamanismul ca pe un fenomen mai degrabă aberant, fie că îl 
confundă cu „posedarea", fie că încearcă să pună în lumină aspectele 
decăderii sale. Aşa cum am arătat în această lucrare în mai multe 
rînduri, şamanismul se prezintă adesea în stare de dezintegrare, dar 
nimic nu ne îndreptăţeşte să socotim această fază tîrzie ca reprezen- 
tînd fenomenul şamanic în ansamblul său. 

Trebuie să mai atragem atenţia asupra unei alte posibile confuzii, 
la care ne putem expune dacă, în loc să luăm ca obiect de studiu o 
religie „primitivă", abordăm religia unui popor a cărui istorie este 
mult mai bogată în schimburi culturale, în inovaţii, în creaţii ; riscăm 
să trecem cu vederea ceea ce „istoria" a făcut dintr-o schemă ma- 
gico-religioasă arhaică, cît de mult a fost schimbat şi revalorizat con- 
ţinutul său spiritual, şi continuăm să descifrăm aceeaşi semnificaţie 
„primitivă". Ajunge un singur exemplu pentru a ilustra pericolul 
unei asemenea confuzii. Se ştie că multe iniţieri şamanice cuprind 
„vise" în care viitorul şaman se vede torturat şi tăiat în bucăţi de 
către demoni şi de către sufletele morţilor. Or, scenarii asemănătoare 
se întîlnesc în hagiografia creştină, de pildă în legenda patimilor 
sfîntului Anton : demonii îi chinuiesc pe sfinţi, îi rănesc, îi sfîrtecă, 
îi ridică sus de tot în văzduh etc. Pînă la urmă, aceste patimi echi- 
valează cu o „iniţiere* 1 , pentru că ele le îngăduie sfinţilor să treacă 
dincolo de condiţia umană, adică să se despartă de masa profanilor. 
Cu puţină perspicacitate, putem sesiza diferenţa de conţinut spiri- 
tual dintre cele două „scheme iniţiatice", ori cît de asemănătoare ar 
părea ele pe plan tipologic. Din nefericire, dacă este destul de uşor 
de făcut deosebirea dintre caznele la care este supus un sfînt creştin 

de către demoni şi cele suferite de un şaman, diferenţa dintre acesta 
şi un sfînt care aparţine unei religii necreştine este mai puţin evidentă. 
Or, nu trebuie să uităm că o schemă arhaică îşi poate reînnoi mereu 
conţinutul spiritual. Am întîlnit deja un număr destui de mare de 
înălţări şamanice la Cer şi vom avea prilejul să mai cităm şi altele; 
am mai văzut că este vorba de o experienţă extatică ce nu cuprinde, 
în sine, nimic aberant, şi ca această schemă magico-religioasă stră- 
veche, atestată la toţi primitivii, este, dimpotrivă, perfect coerentă, 
„nobilă", „pură" şi, pînă la urmă, „frumoasă". Prin urmare, pe pla- 
nul pe care am situat înălţarea şamanică la Cer, nu ar fi deloc peio- 
rativ dacă am spune, de exemplu, că înălţarea lui Mahomed dovedeşte 
un conţinut şamanic. Totuşi, în pofida tuturor asemănărilor tipolo- 
gice, nu se poate asimila înălţarea extatică a lui Mahomed cu înăl- 
ţarea şamanică a şamanului altaic ori buriat. Conţinutul, semnificaţia 
şi orientarea spirituală a experienţei extatice a profetului presupun 
anumite mutaţii ale valorilor religioase care o fac ireductibilă la tipul 
general de înălţare 1 . 

Aceste cîteva observaţii preliminare se impuneau la începutul ca- 
pitolului de faţă, în care va fi vorba de popoare şi civilizaţii cu mult 
mai complexe decît cele pe care le-am studiat pînă acum. Nu ştim 
cu certitudine decît foarte puţine lucruri în legătură cu preistoria şi 
protoistoria religioasă a indo-europenilor, adică despre vremurile în 
care orizontul spiritual al acestui grup etnic putea fi comparat cu cel 
al numeroaselor popoare despre care am vorbit. Documentele de 
care dispunem stau mărturie unor religii elaborate, sistematizate, 
uneori chiar fosilizate. Va trebui să recunoaştem, în această masă 
enormă, miturile, riturile sau tehnicile extazului care pot avea o 
structură şamanică. Aşa cum vom constata în cele ce urmează, astfel 
de mituri, rituri şi tehnici ale extazului sînt atestate, într-o formă mai 
mult sau mai puţin „pură", la toate popoarele indo-europene. Nu 
credem însă că se poate descoperi în şamanism dominanta vieţii ma- 
gico-religioase a indo-europenilor, constatarea fiind cu atît mai 
neaşteptată cu cît, sub aspect morfologic şi în linii mari, religia in- 
do-europeană seamănă cu cea a turco -tătarilor: supremaţia Zeului ce- 
resc, absenţa sau importanţa redusă a Zeiţelor, cultul focului etc. 



1 Pentru diferitele valorizări ale înălţării, cf> ELIADE. Mythes, revâs ei mysieres, 
pp, 133-164. 

Am putea explica pe scurt diferenţa dintre religiile celor două 
grupuri m ceea ce priveşte predominanţa sau importanţa redusă a 
şamanismului prin două aspecte cu numeroase consecinţe. Primul 
este marea inovaţie a indo-europenilor, strălucit pusă în lumină de 
cercetările lui Georges Dumezil : tri partiţia divină, care corespunde 
atît organizării deosebite a societăţii, cît şi unei concepţii sistematice 
cu privire la viaţa magico-religioasă, fiecare tip de divinitate avînd 
o funcţie specifică şi o mitologie corespunzătoare. O asemenea orga- 
nizare sistematică a ansamblului vieţii magico-religioase, împlinită, 
în linii mari, într-o vreme în care proto-indo-europenii nu se des pâr- 
liseră încă, implica fără îndoială integrarea ideologiei şi a experien- 
ţelor şamanice; însă această integrare ajungea la o specializare şi, în 
cele din urmă, chiar la o limitare a puterilor şamanice care şi -au găsit 
locul alături de alte puteri şi alte însuşiri magico-religioase; şamanii 
nu mai erau singurii care aplicau tehnicile extazului şi care dominau, 
ideologic, orizontul spiritualităţii tribale. Cam în acest sens ne ima- 
ginăm noi „aşezarea 11 tradiţiilor şamanice prin munca de organizare 
a credinţelor magico-religioase, care a fost finalizată chiar în timpul 
unităţii indo-europene. Pentru a folosi schemele lui Georges Dumăzil, 
tradiţiile şamanice s-au grupat, în cea mai mare parte, în jurul figurii 
mitice a Suveranului aspru, al cărui arhetip pare a fi Varuna, Maes- 
trul magiei, Marele „Legător" (de farmece). Aceasta nu înseamnă, 
fireşte, că toate elementele şamanice s-au cristalizat doar în jurul 
figurii Suveranului aspru şi nici că aceste elemente şamanice au 
epuizat, în religia indo-europeană, toate ideologiile şi tehnicile ma- 
gice sau extatice. Dimpotrivă, existau şi magii şi tehnici ale extazului 
străine de structura „şamanică". de exemplu: magia războinicilor 
sau magia şi tehnicile extazului legate de Marile Zeiţe Mame şi de 
mistica agricolă, care nu erau deloc şamanice. 

Cel de-al doilea element care a contribuit, după părerea noastră, 
la diferenţierea dintre indo-europeni şi turc o -tătari, în privinţa im- 
portanţei acordate şamanismului, ar fi influenţa civilizaţiilor orien- 
tale şi mediteraneene, de tip agrar şi urban. Această influenţă s-a 
exercitat, direct sau indirect, asupra popoarelor indo-europene, pe 
măsură ce acestea înaintau spre Orientul Apropiat. Schimbările 
suferite de moştenirea religioasă a diferitelor imigraţii greceşti care 
veneau din Balcani şi se îndreptau spre Marea Egee sînt o dovadă 

a fenomenului extrem de complex al asimilării şi revalorizării care 
a rezultat din contactul cu o cultură de tip agrar şi urban. 

TEHNICILE EXTAZULUI LA VECHII GERMANI 

în religia şi mitologia vechilor germani există unele elemente 
care pot fi comparate cu anumite concepţii şi tehnici din şamanis- 
mul nord-asiatic. Le vom aminti doar pe cele mai elocvente, Figura 
şi mitul lui Odin - Suveranul aspru şi Marele Magician 2 - prezintă 
mai multe trăsături ciudat de „şamanice". Pentru a-şi însuşi înţelep- 
ciunea ocultă a runelor, Odin rămîne vreme de nouă zile şi nouă 
nopţi atîrnat de creanga unui copac (Hâvâmâl, v. 138 şi urm.)- Unii 
germanişti au socotit acest rit drept unul de iniţiere; Hofler 3 îl 
compara chiar cu căţăratul iniţiatic în copaci al şamanilor siberieni. 
Copacul de care Odin s-a „atîrnat" nu poate fi decît Arborele Cos- 
mic, Yggdrasil; numele său înseamnă, de altfel, „calul din Ygg" 
(Odin). în tradiţia nordică, spînzurătoarea mai poartă şi numele de 
„calul spînzuratului" (Hofler, p. 224), iar unele rituri de iniţiere 
germanice cuprindeau „spînzurarea" simbolică a candidatului; obi- 
ceiul este atestat în multe alte părţi (cf. indicaţiile bibliografice în 
ibtcL t p, 225, nota 228). Odin îşi leagă şi calul de Yggdrasil, răşpîn- 
direa acestei teme mitice fiind cunoscuta în Asia Centrală şi Septen- 
trională (cf. mai sus, p. 245). 

Calul Iui Odin, Sleipnir, are opt picioare şi el este acela care îşi 
duce stăpînul şi chiar alţi zei (de ex., Hermodhr) în Infern. Or, calul 
cu opt picioare este calul şamanic prin excelenţă; este întîlnit la 
siberieni, dar şi în alte părţi (de ex. la populaţia muria), tot în legă- 
tură cu experienţa extatică a şamanilor (vezi mai jos, pp. 426-427). 
Se pare, aşa cum presupune Hofler (pp. 46 şi urm., 52), că Sleipnir 
este arhetipul mitic al unui cal polipod care îndeplineşte un rol de 
seamă în cultul secret al societăţilor de bărbaţi. 4 Acesta este însă un 
fenomen magico-religios care depăşeşte sfera şamanismului. 



2 Vezi, în aceasta privinţă, G, DUMkZlL, Mythes ei dieux des Germants. Paris, 1939, 
pp. 19 şi urm., unde vom găsi bibliografia esenţială. Pentru şamanism la vechii ger- 
mani, cf Jan de VRIES, AUgennamsche Religionsgeschichte (ed. a 2-a), î, pp. 326 şi urm. 

3 Otto HOFLER, Kuhische Gcheimhunde der Germanei I, pp. 234 si urm. 

A Pentru raporturile fierar- „cal "-societate secretă, cf ihîd., pp. 52 şi urm. Ace- 
laşi complex religios se întîlneşte în Japonia: cf. Aiexander SLAWIK, Kirfiische 
Geheimhunde der Japancr and Germanen, p, 695. 

Vorbind despre puterea lui Odin de a-şi schimba înfăţişarea după 
plac, Snorri scrie: „trupul său zace ca şi cum ar fi mort, dar se pre- 
face în pasăre ori în fiara sălbatică» în peşte ori în dragon, şi ajunge 
într-o clipită în ţinuturi îndepărtate...** 5 Sîntem îndreptăţiţi să apro- 
piem această călătorie extatică a lui Odin, sub chipul unor animale, 
de preschimbarea şamanilor în animale pentru că» tot aşa cum aceştia 
se luptau unul cu altul luînd înfăţişarea unor vulturi sau a unor tauri, 
tradiţiile nordice relatează multe lupte între magicieni, cu chip de 
morse ori de alte animale; iar în timpul luptei, trupurile lor rămîneau 
nemişcate, fără simţire, ca şi cel al lui Odin în timpul extazului. 6 
Bineînţeles, asemenea credinţe se întîlnesc si dincolo de sfera sama- 
nismului propriu-zis, dar apropierea de practicile şamanilor siberieni 
era necesară, cu atît mai mult cu cît alte credinţe scandinave vorbesc 
despre spirite ajutătoare sub chipul unor animale pe care doar 
şamanii le pot vedea (Ellis, p. 128), ceea ce ne aminteşte şi mai bine 
de ideile şaman ice. Ne putem întreba chiar dacă cei doi corbi ai lui 
Odin, Huginn („Gîndul") şi Muninn („Mintea") nu reprezintă cumva 
două spirite „ajutătoare 14 , puternic mitizate, cu chip de păsări, pe care 
Marele Magician le trimitea (precum şamanii!...) în cele patru zări. 7 

5 Ynglinga Saga. VH ; cf. comentariul Hildei R. ELLIS, The Road to Hei, pp. 122 şi urm. 

6 Saga Hjâîmthirs ok Ohers (XX), citată de Hilda ELLIS, The Road to Hei, p. 123. 
Cf ibid.. p. 124, istoria celor două magiciene care, în vreme ce zăceau în nesimţire 
pe „platforma de incantaţie" (seidhjaHr), erau zărite pe mare, la mare distanţă, călărind 
o balenă; ele urmăreau corabia unui erou şi încercau s-o scufunde, dar eroul a izbutit 
să le frîngă şira spinării, şi chiar în acel moment vrăjitoarele au căzut de pe platformă 
şi şi-au rupt spinarea. Saga Slurlang S ta? f sama (XII) istoriseşte cum se luptau doi 
magicieni între ei luînd chipul unor cîini, apoi al unor vulturi {ihid., p. 126). 

7 Ibid., p. 127. Printre atributele şamanice ale Iui Odin, Alois CLOSS numără şi 
cei doi lupi, numele de „Părinte" care i se dădea (galdrs fadir = părintele magiei; 
Baldrs draumar, 3, 3), „motivul beţiei" şi walkiriile; cf „Die Religion des Semnonen- 
stammes", Wiener Beitrage zur Kulturgeschichte und Linguisrik, IV, 1936, pp. 549-672 
(pp. 665 şi urm., nota 62). N. K. CHADWICK văzuse de multă vreme în valkirii creaturi 
mitice mai aproape de vîrcolaci decît de zînele celeste; cf ELLIS, p. 77. Nu toate 
aceste motive sînt însă neapărat „şamanice". Walkiriile sînt psihopompe şi au uneori 
rolul „soţiilor cereşti" sau al „femeilor-spirite" ale şamanilor siberieni ; am văzut însă 
ca acest ultim complex depăşeşte sfera şamanismului şi face parte atît din mitologia 
Femeii, cît şi din mitologia Morţii. Cu privire la „şamanismul" vechilor germani, 
vezi A. CLOSS, „Die Religion der Germanen in ethnologischer Sicht", în Chhstus 
und die ReHgionen derErde: Handbuch der Religionsgeschichte* Viena, 3 voi., 1951, 
II, pp. 267-366 (pp. 296 şi urm.); H. K1RCHNER, „Ein archăologischer Beitrag zur 
Urgeschichte des Schamanismus", p. 247, nota 25 (bibliografie); H. R. ELLIS DAVID- 
SON, Gods and Myihs of Northern Europe, Harmondsworth-Baltimore, 1963, 
pp. 141- 149 („Odin as a Shaman"). 

Tot Odin este cel care întemeiază necromanţia. Calare pe calui 
său Sleipnir, pătrunde în cer şi porunceşte unei profeţesc moarte de 
multă vreme să se ridice şi să iasă din mormînt pentru a-i răspunde 
la întrebări (Baldrs Draun\ai\ v. 4 şi urm.; Ellis, p. 152). Şi alte per- 
soane au practicat după aceea acest gen de necromanţie {ibid., pp. 154 
şi urm»), care nu este şamanism stricto sensu, bineînţeles» dar face 
parte dintr-un orizont spiritual foarte apropiat. Ar mai trebui amintită 
divinaţia cu capul mumificat al lui Mim ir (Voluspâ, v, 46; Ynglinga 
Saga, IV; Ellis, pp. 156 şi urm.) care trimite la divinaţia iukaghi- 
rilor cu craniile strămoşilor şamani (cf. mai sus, p. 232). 

Cine doreşte să devină profet trebuie să se aşeze pe morminte; 
cine doreşte să ajungă „poet 1 *, adică inspirat, trebuie să doarmă pe 
mormîntul unui poet (Ellis, pp. 105 şi urm., 108). Acelaşi obicei se 
întîlneste la celti : fiii trebuia să mănînce came crudă de taur, să bea 
din sîngele taurului, iar apoi să doarmă învelit în pielea animalului ; 
în timp ce dormea, „prieteni nevăzuţi" îi dădeau răspuns la întrebă- 
rile care îl chinuiau. 8 Cine dorea să devină profet trebuia să doarmă 
chiar pe mormîntul unei rude sau al unui strămoş. 9 Din punct de 
vedere tipologic, aceste obiceiuri se apropie de iniţierea sau de inspi- 
raţia viitorilor şamani şi magicieni, care petreceau noaptea lîngă ca- 
davre sau în cimitir. Ideea subiacentă este aceeaşi: morţii cunosc 
viitorul, pot dezvălui lucruri ascunse şi aşa mai departe. Visul joacă 
uneori un rol asemănător; în G'ala Saga, poetul arată soarta unor 
privilegiaţi după moarte (XXII şi urm/; Ellis, p. 74). 

Nu intră în intenţiile noastre să examinăm aici miturile şi legen- 
dele celtice şi germanice legate de călătoriile extatice pe celălalt tă- 
rîm şi mai ales de coborîrile în Infern. Vom aminti doar că ideile 
privitoare la existenţa de după moarte, la celţi ca şi la germani, nu 
erau lipsite de contradicţii. Tradiţiile vorbesc despre mai multe locuri 
de destinaţie pentru răposaţi, apropiindu-se în această privinţă de 
credinţa altor popoare în pluralitatea sorţilor de după moarte. Dar, 
după Grimnismâl, Hei, Iadul propriu -zis, se află sub una din rădă- 
cinile lui Yggdrasil, adică în „Centrul Lumii". Se vorbeşte chiar de 
nouă etaje subterane; un uriaş spune că şi-a dobîndit înţelepciunea 
coborînd în „cele nouă lumi inferioare" (Ellis, p. 83). Ceea ce ni se 



8 Thomas F, O'RAMILLY, Eariy Msh History and Mythology , Dublin, 1946, pp. 23 
şi urm. Vezi şi unele referinţe bibliografice privitoare la şamanismul celt în 
H. KIRCHNER, p. 247. nota 24. 

9 Cf. textele din ELLIS, p. 109. 

pare mai semnificativ este declaraţia uriaşului, care devine „înţe- 
lept" - adică „clarvăzător", după ce coboară în Infern» coborîrea 
putînd fi considerată, în acest caz, drept o iniţiere. 

In Gylfaginmng (XLVIII), Snorri ne istoriseşte coborîrea lui Her- 
modhr în Hei, călare pe calul lui Odin, Sleipnir, pentru a aduce îna- 
poi sufletul lui Balder. 10 Acest tip de coborîre în Infern este clar 
şamanic. Ca în diferitele variante neeuropene ale mitului lui Orfeu, 
în cazul lui Balder, coborîrea în Infem nu a dat rezultatele aşteptate. 
Chronicon Norvegîae confirmă că un asemenea lucru este posibil: 
un şaman încerca să aducă înapoi sufletul unei femei moarte subit, 
cînd a murit el însuşi, din pricina unei răni groaznice în abdomen. 
Un al doilea şaman a intervenit şi a înviat femeia; aceasta a povestit 
pe urmă că văzuse spiritul primului şaman trecînd Iacul sub înfăţi- 
şarea unei morse şi deodată cineva 1-a rănit cu o armă, după cum 
se putea vedea pe cadavru (Ellis, p. 126). 

însuşi Odin coboară în Infem, călare pe calul său Sleipnir, pentru 
a învia valva şi a afla care este soarta lui Balder. Un al treilea exem- 
plu de coborîre se găseşte în Saxo Grammaticus (H istoria Danica, 
I, 31) şi îl are ca erou pe Hadingus 11 : în timp ce acesta cinează, apare 
deodată o femeie care îl pofteşte s-o urmeze. Coboară amîndoi sub 
pămînt, trec printr-un ţinut întunecos şi umed, găsesc un drum 
bătătorit pe care păşesc oameni bine îmbrăcaţi, apoi pătrund într-un 
ţinut însorit, unde cresc tot felul de flori, şi ajung pe malul unui rîu 
pe care îl trec pe un pod, întîlnesc două armate aflate în război 
despre care femeia spune că este veşnic: sînt războinicii căzuţi pe 
cîmpul de luptă care se bat întruna. 12 Ajung în cele din urmă dinain- 
tea unui zid, pe care femeia încearcă în zadar să-1 treacă; ucide un 
cocoş pe care ÎI adusese cu ea şi îl aruncă peste zid; cocoşul învie, 
pentru că în clipa următoare se aude cum cîntă dincolo de zid. Din 
păcate, descrierea Iui Saxo se întrerupe aici (Ellis, p. 172). Dar a spus 
destul de mult pentru a ne îngădui să regăsim, în coborîrea lui 
Hadingus călăuzit de femeia misterioasă, motivul mitic bine cunoscut: 



10 Hermodhr străbate călare „văi adînci şi întunecoase*' vreme de nouă nopţi şi 
trece peste puntea Gjallar, care este podită cu aur (ELLIS, pp. 85, 171 ; DUMfiZIL, 
Loki, Paris, 1948, p. 53). 

1 1 Vezi G. DUMâZIL, La Saga de Hadingus. Saxo Grammaticus /, v-viii etc, 
Biblioteca Şcolii de înalte Studii, Secţia ştiinţe religioase, LXVI, Paris, \9Sl t passim. 

12 Este vorba de „Wîitendes Heer", temă mitică în legătură cu care vezi Karl 
MEISEN, Die Sagen vom Wutenden Heer und Witden Jăger. Munster, 1935; G. DU- 
M£ZIL, Mythes eî dieitx, pp. 79 şi urm.; HOFLER, pp. 154 şi urm. 

calea morţilor, rîul, puntea, obstacolul iniţiatic (zidul). Cocoşul care 
învie îndată ce se găseşte dincolo de zid este, după cît se pare, o 
dovadă a credinţei că anumiţi privilegiaţi (adică „iniţiaţi") se pot 
gîndi Ia posibilitatea unei „reîntoarceri la viaţă" după moarte. 13 
Mitologia şi folclorul germanic păstrează şi alte povestiri ale 
coborîrilor în Infern, în care se mai pot regăsi „încercările iniţiatice" 
(de exemplu, trecerea unui „zid de flăcări" şi altele). După cum o 
atestă Chronicon Norvegiae, acest tip era cunoscut de magicienii 
nordici iar, dacă ne gîndim la celelalte puteri ale lor, putem observa 

0 asemănare destul de mare cu şamanii stberieni. 

Ne vom mărgini aici să amintim doar de „războinicii sălbatici", 
de hersekir, care îşi însuşeau în chip magic „furia* 1 animală şi se pre- 
schimbau în fiare. 14 Această tehnică de extaz războinică, atestată la 
celelalte popoare indo-europene şi căreia i s-au găsit paralele în cul- 
turile extra-europene 15 , nu are decît legături superficiale cu şama- 
nismul stricto sensu. Iniţierea de tip militar (eroic) se deosebeşte, prin 
însăşi structura sa, de iniţierile şamanice. Transformarea magică în 
fiară ţine de o ideologie care depăşeşte sfera şamanismului. Vom 
regăsi rădăcinile acestei ideologii în riturile de vînătoare ale popoa- 
relor paleosiberiene şi vom vedea (mai jos, pp. 418-419) ce tehnici 
ale extazului pot rezulta dintr-o imitaţie mistică a comportamentului 
animal, 

Odin, ne spune Snorri, cunoştea şi folosea magia numită seidhr, 
datorită căreia putea prezice viitorul şi provoca moartea, nenorocirea 
sau boala. Dar, adaugă Snorri, vrăjitoria implica o asemenea „mur- 
dărie* 1 încît bărbaţii nu o puteau practica „fară ruşine" ; seidhr rămî- 
nea mai mult apanajul gydhjur („preotese" sau „zeiţe*'). în Lokasenna 

1 se reproşează chiar lui Odin că practică seidhr, ceea ce este „ne- 



13 Amănuntul înregistrat de Saxo ar putea fi apropiat de ritualul funerar al unui 
conducător scandinav („Rus"), ia care luase parte călătorul arab Ahmed ibn Fad lan 
în anul 921, pe Volga, înainte de a fi arsă pentru a-şi putea urma stăpînul, una dintre 
sclave îndeplineşte ritul următor: bărbaţii au ridicat-o de trei ori pentru a o ajuta să 
privească peste cadrul unei uşi, iar ea a povestit ce văzuse: prima dată, pe tatăl şi 
pe mama sa; a doua oară, toate rudele; a treia oară, stăpînul. „aşezat în paradis". Apoi 
i s-adat o găină, iar sclava i-a tăiat capul, aruncîndu-1 în luntrea funerară (care îi va 
fi rug ceva mai tîrziu). Cf. textele şi bibliografia în ELL1S, pp. 345 şi urm. 

u Vezi G. DUMăZIL, Mythes et dieux, pp. 79 şi urm. ; id., Horace a ies Curiaces 
(ies mythes romains)> Paris, 1942, pp. 1 1 şi urm. 

15 Cf DUMgZIL, Horace ei ies Curiaces, passim; Stig WIKANDER, Der arische 
Mânnerbund, Lund, 1938, passim; G. W1DENDREN, Hochgottglaube im alten Iran, 
Uppsala-Leipzig, 1938, pp. 324 şi urm, 

demn de un bărbat 4 \ 16 Izvoarele vorbesc despre magicieni (seidhnenn) 
şi de magiciene (seidhkonur) şi se ştie că Odin a învăţat seidhr de 
la zeiţa Freyja. 17 Se poate aşadar presupune că acest fel de magie 
era o specialitate feminină, motiv din care era socotită „nedemnă 
de un bărbat**. 

în orice caz, şedinţele de seidhr descrise în texte ne prezintă în- 
totdeauna o seidhkona, o spakona („clarvăzătoare", prezicătoare). 
Cea mai bună descriere se găseşte în Eiriks saga rautha : spakona 
are un costum ceremonial destul de evoluat: haină lungă albastră, 
bijuterii, căciulă neagră din blană de miel cu blăniţe de pisică albă; 
are şi un baston, iar în timpul şedinţei stă aşezată pe o platformă des- 
tui de înaltă, pe o perniţă din pene de găină. 18 Seidhkona (sau vâlva, 
spakona) merge din gospodărie în gospodărie pentru a ghici viitorul 
oamenilor şi a prezice vremea, calitatea recoltelor etc. Este însoţită 
de cincisprezece fete şi tot atîţia băieţi, care cîntă în cor. Muzica are 
un rol esenţial în pregătirea extazului. în timpul transei, sufletul 
seidhkona părăseşte trupul şi călătoreşte în spaţiu ; cel mai adesea 
ia înfăţişarea unui animal, cum o dovedeşte episodul citat mai sus 
(p. 350, nota 6). 

Numeroase trasaturi apropie seidhr de şedinţa şamanică clasică 19 : 
costumul ritual, importanţa corului şi a muzicii, extazul. Nu ni se 



16 Cf. Dag STROMBĂCK, Sejd. Texstudier i nordisk religionshistoria, pp. 33, 21 
şi urm.; Ame RUNEBERG, Witehes, Demons and Fertility Magic, p. 7. Strombăck crede 
că sejd (seidhr) a fost preluat de vechii germani din şamanismul lapon ( pp. HO şi 
urm., 121 şi urm.)- Olof PETTERSSON împărtăşeşte această părere; cf. Jabmekand 
Jabmeaime: a Comparative Siudy of ihe Dead and ihe Rea Im of the Dead in Lappish 
Religion, Lund, 1957, pp. 168 şi urm. 

17 Jan de VRIES, Alt germani sche Religionsgeschichte ( ed. a U-a), pp. 330 şi urm. 

18 STROMBĂCK, pp. 50 şi urm.; RUNEBERG, pp. 9 şi urm. 

19 STROMBĂCK vede în seidhr şamanismul în sensul cel mai riguros: cf. critica 
lui OHLMARKS „Studien zum Problem des Schamanismus und altnordischer" seidhr, 
Archiv fur Religionswissenschaft, XXXVI, 1939, pp. 171-180. Cu privire la şama- 
nismul nordic, cf. de asemenea Car l-Martin EDSMAN, „Aterspeglar Voluspa 2: 5-8 
ett shamanistik ritual elier en keltisk aldersvers?", Arkivfor Nordisk Filologi, LXIII, 
Lund, 1948, pp. J -54. Pentru lot ceea ce priveşte concepţiile magice la scandinavi, 
vezi Magnus OLSEN, „Le pretre-magîcien et le dieu-magicien dans la Norvege 
ancienne". Revue de f'Hisroire des Religions, voi, 1 11, 1935, pp. 1 17-221 ;voL I12.pp. 5-49. 
Să mai adăugăm că unele trăsături „şamanice l \ în sensul larg al termenului, apar în 
figura foarte complexă a lui Loki; în legătură cu acest zeu, vezi excelenta lucrare a 
lui G. DUMEZIL, Loki. Prefăcut în iapă, Loki a zămislit, cu armăsarul Svadhilfari, calul 

pare neapărat necesar să considerăm seidhr drept şamanism stricto 
sensu: „zborul mistic" este un laitmotiv al magiei universale şi în 
special al vrăjitoriei europene, Temele specific şamanice - cobo- 
rîrea în Infern pentru a aduce sufletul bolnavului ori pentru a însoţi 
răposatul - deşi atestate, cum am văzut, în tradiţiile magiei nordice, 
nu reprezintă un element capital în şedinţa de seidhr care, dimpo- 
trivă, pare să se concentreze pe divinaţie, adică ţine mai curînd. pînă 
la urmă, de „magia mică 4 *. 

GRECIA ANTICĂ 

Nu vom face acum un studiu al diferitelor tradiţii extatice din 
Grecia antică. 20 Ne vom mărgini să menţionăm numai documentele 
a căror morfologie se poate apropia de şamanismul stricto sensu. Nu 
are nici un rost să amintim bacanalele dionisiace pentru simplul 
motiv că autorii clasici vorbesc despre insensibilitatea bahai 21 ; este 
la fel de inutil să vorbim despre enthousiasmos, despre diferitele 

cu opt picioare. Sleipnir (vezi textele în ihid.. pp. 28 şi urm.), Loki se poate preface 
într-o mulţime de animale: focă, somon etc. El zămisleşte Lupul şi Şarpele Lumii. 
Poate zbura prin văzduh, după ce şi-a pus un veşmînt din pene de şoim; dar acest 
veşmînt magic nu-i aparţine, ci este al lui Freyja (ibid., p. 35; vezi şi pp. 25* 31). Freyja 
1-a învăţat pe Odin seidhr, aceasta tradiţie a zborului magic deprins de un zeu (ori un 
suveran) cu ajutorul unei zeiţe (sau al unei magiciene) putînd fi comparată cu legendele 
chineze (vezi mai jos, p. 351). Freyja, care stăpîneşte taina seidhr, are un costum magic 
din pene care îi îngăduie să zboare ca şamanii; Loki pare să fie înzestrat cu puteri 
magice mai întunecate, al căror sens este clar indicat de preschimbarea sa în animale. 
Nu am putut consulta teza lui W. MU STER, „Der Schamanismus und seine Spuren in 
der Saga, im deutschen Brauch, Marchen und Glauben" (Diss., Graz). 

20 Cf. Erwin ROHDE, Psychi. Le Culte de i'âme ehei Ies Grecs et leur croyance 
â nmmortalitt, trad. în franceză, Paris, 1928, pp. 264 şi urm.; Martin P. N1LLSON, 
Geschkhte der ghechischen Reli^ion, Miinchen, 2 voi., 1941-1950, I, în special 
pp. 578 şi urm. Recent, E. R. DODDS a acordat un rol important şamanismului scitic 
în istoria spiritualităţii greceşti; cf. The Greeks and the Irrarional (Sather CiassicaJ 
Lectures, XXV). Berkelcy şi Los Angeles, 1951, cap. V („The Greek Shamans and 
the Origin of Puritanism"), pp. 135 şi urm, Cf. şi R M. CORNFORD, Principium 
Sapient tac 1 the Ori gir i of Greek Philosophical Thoughl, Cambridge, 1952, pp. 88 şi 
urm.: W. BURKEKT. rom ..Zum griechischen « Schamanismus »'\ in Rhetnisches 
Museum fiii Phitologic. CV, Frankfurt pe Main, 1962, pp. 36-55; J. P. BGLTON, 
Aristeas of Praconnesus. Oxford, 1962. 

21 Cf. textele grupate de ROHDE, Psyche, p. 278, n. 3. 

tehnici oraculare 22 , despre necromanţie sau despre concepţia privi- 
toare la infern. Vom găsi peste tot, fireşte, motive şi tehnici asemă- 
nătoare celor pe care le foloseşte şamanismul, dar coincidenţele se 
explică prin păstrarea, în Grecia antică, a unor concepţii magice şi 
tehnici ale extazului a căror răspîndire este aproape universală. Nu 
vom vorbi nici despre miturile şi legendele privitoare la centauri 23 
şi la primii războinici sau medici divini, deşi aceste tradiţii cuprind 
urme ale unui anumit „şamanism 44 primordial, destul de şterse şi nu 
întotdeauna vizibile. însă toate aceste tradiţii sînt de multă vreme 
interpretate, elaborate, revalorizate; ele fac parte integrantă din mito- 
logii şi teologii complexe şi presupun contacte, amestecuri, sinteze 
cu lumea spirituală egeeană şi chiar orientală, iar studierea lor ar 
necesita infinit mai mult decît cele cîteva pagini din schiţa de faţă. 

Să observăm că vindecătorii, ghicitorii sau extaticii care ar putea 
fi apropiaţi de şamani nu au nici o legătură cu Dionysos. Curentul 
mistic dionisiac pare să aibă o structură cu totul diferită: entuziasmul 
bahic nu seamănă deloc cu extazul şamanic. Dimpotrivă, celelalte 
personaje legendare care pot fi comparate cu şamanii se trag din 
Apollo. Ele au venit probabil în Grecia din nord, din ţinutul hiper- 
boreean, unde se născuse Apollo. 24 Este, de pildă, cazul lui Abaris. 
„Ducînd în mină săgeata de aur, semn al naturii şi al misiunii sale 
apoloniene, străbătea lumea, îndepărtînd bolile prin jertfe, prezicînd 
cutremurele de pămînt şi toate celelalte nenorociri 4 4 (Rohde, Psyche, 
p, 337). O legendă de mai tîrziu ni-1 înfăţişează zburînd prin văzduh, 
asemenea lui Musaeus (ibid., p. 337, nota 1). Săgeata, care joacă un 
anumit rol în mitologia şi religia sciţilor 25 , este un simbol al „zborului 



22 Nu există nimic „şamanic" în oracolul de La Delphi şi în m antica lui 
vezi dosarul şi comentariile foarte recente ale lui Pierre AMANDRY, La nwntique 
apollinienne â Delphes. Essai sur le fonctionnemem de V Oracle, Paris, 1950: Biblioteca 
Şcolilor Franceze de Ia Atena şi de la Roma, fasc. 170. textele» pp. 24 î -260. Se poate 
stabili o apropiere între celebrul trepied delfic şi platforma folosită de seidhkona 
germanică? „în mod normal, Apollo este cel care sade pe trepied. Pythia îi ia locul 
doar în mod excepţional, ca substitut al zeului" (AMANDRY, p. 140). 

25 Vezi minunata carte a iui Georges DUM^ZIL, Le probleme des cenlaures. Etude 
de mythobgie comparee indo-europeemie, Paris, 1929, unde este vorba de unele iniţieri 
„şamanice" în sensul larg al termenului. 

24 W. K C GUTHRIE înclina să creadă ca Apollo este originar din nord-estul 
Asiei, poate chiar din Siberia; cf The Greeks and Their Gods, Londra, 1950; retipărită, 
Boston, 1955, p. 204. 

25 Cf. Karl IVlEULi, „Scythica", pp, 161 şi urm.; DODDS, pp. 140 şi urm. 

magic", 26 Ne vom aminti aşadar de prezenţa săgeţii în multe cere- 
monii şamanice siberiene (c/, de exemplu, mai sus, p. 208). 

Aristeas din Proconnesus este şi el în legătură cu Apollo; cade 
în extaz, iar zeul îi „ia" sufletul. Apare uneori simultan în locuri 
aflate la mare depărtare unul de altul 27 ; îl însoţeşte pe Apollo, lulnd 
chipul unui corb (Herodot, IV, 15), ceea ce ne trimite la transfor- 
mările şamanice. Hermotimus din Clazomenes avea puterea de a-şi 
părăsi trupul „pentru mai mulţi ani"; în timpul acestui lung extaz, 
călătorea departe, iar cînd „se întorcea, putea prezice viitorul. La 
urma, duşmanii i-au ars trupul, care zăcea fără suflare, iar sufletul 
său nu s-a mai întors de atunci" (Rohde, p. 341, cu sursele, în special 
Pliniu, Naturalis H istoria y VII, 174). Acest extaz are toate caracte- 
risticile transei şamanice. 

Să mai amintim şi legenda lui Epimenides din Creta, care „dor- 
mise" multă vreme în peştera lui Zeus de pe muntele Ida; ţinuse post 
negru şi deprinsese extazul prelungit. Cînd părăsise peştera, era 
maestru în „înţelepciunea entuziastă", adică tehnica extatică. Atunci 
începuse să cutreiere lumea, practicînd ştiinţa tămăduirii, prezicînd 
viitorul în calitate de vizionar extatic, desluşind înţelesul ascuns al 
trecutului şi îndepărtînd, ca preot purificator, relele trimise de de- 
moni pentru pedepsirea fărădelegilor deosebit de grave". 28 Retragerea 
în peşteră (= coborîrea în Infern) este o încercare ini ţi atică clasică, 



26 Cu privire la celelalte legende asemănătoare la greci, vezi P. WOLTERS, „DeT 
gefliigelte Seher", în SUzungsherichte der Akademie der Wissenschaften, fii. ist., Klassc 
I, Miinchen, 1928. Cu privire Ia „zborul magic**, vezi şi mai jos. pp. 435 şi urm. 

27 Cf. ROHDE, pp. 338 şi urm.; NILSSON, p. 584, Cu privire la Ahmaspeîa, poem 
atribuit lui Aristeas» vezi MEULI, „Scythica", pp. 154 şi urm. Cf şi E. D. PHILLIPS, 
„The Legend of Aristeas ; Faci and Fancy în Early Greek Notions of East Russia, Siberia, 
and Inner Asia", în Artihus Asiae, XVIII, 2, 1955, pp. 161 - 1 77. în special pp. 176- 1 77. 

28 ROHDE, pp, 342-453. DODDS pretinde că fragmentele din Empedocle re- 
prezintă „unica sursă de primă mînă pe baza căreia ne mai putem face o oarecare idee 
despre ceea ce era în tr- adevăr un şaman grec; era ultimul exemplu al unei specii care, 
o dată cu moartea sa, a dispărut din lumea greacă, în vreme ce înflorea în alte părţi 4 * 
(The Greeks and the Irrationah p. 145). Aceasta interpretare a fost respinsă de Charles 
H. KAHN: „Sufletul lui Empedocle nu părăseşte trupul, precum cel al Iui Hermotimus 
şi cel al lui Epimenides. Nu călăreşte o săgeată, ca Abaris, nici nu apare sub înfăţişarea 
unui corb, ca Aristeas. Nu este niciodată văzut în două locuri în acelaşi timp şi nici 
nu coboară în Infern, ca Orfeu şi PUagora" ; cf. „Religion and Natural Philosophy in 
Empedocles' Doctrine of the Soul 1 *, în Arehivfur Gcschichte der Philosophie, XLII, 
Berlin, 1960. pp. 3-35, în special pp. 30 şi urm. („Empedocles among the Shamans"). 

dar nu neapărat „ şaman i că* \ Extazele lui Epimenides, vindecările 
sale magice, puterile divinatorii şi profetice îl apropie de şaman. 

înainte de a vorbi despre Orfeu, să aruncam o privire spre traci 
şi spre geţi, „cei mai viteji si mai drepţi dintre traci" - după Herodot 
(IV, 93). Cu toate că mulţi autori au recunoscut în Zalmoxis un 
„şaman 1 * 29 » nu vedem de ce am accepta această interpretare. „Trimi- 
terea unui sol" la Zalmoxis, care avea loc o dată Ia patru ani (Hero- 
dot, IV, 94), ca şi „locuinţa subpămînteană" în care a dispărut şi a 
rămas vreme de trei ani, pentru a reveni apoi şi a le dovedi geţilor 
nemurirea omului {ibid., 95), nu au nimic şamanic. Un singur element 
pare să arate existenţa unui şamanism getic : informaţia lui Strabon 
(VII, 3, 3; C. 296) cu privire la kapnobâtai moesieni, nume care a 
fost tradus 30 prin „cei care merg printre nori", prin analogie cu 
ăerobâtes de care pomeneşte Aristofan {Norii, v. 225, 1503), dar care 
trebuie tradus prin „cei care merg prin fum" 31 . Este vorba, probabil, 
de fumul de cînepă, mijloc rudimentar de extaz, cunoscut atît de 
către traci 32 , cît şi de către sciţi. Kapnobâtai ar putea fi dansatorii 
şi vrăjitorii geţi care foloseau fumul de cînepă pentru a ajunge la 
transele extatice. 

Şi alte elemente şamanice se păstraseră fără îndoială în religia 
tracă, dar nu sînt lesne de identificat. Să mai cităm totuşi un exemplu 
care dovedeşte existenţa ideologiei şi a ritualului înălţării la Cer cu 
ajutorul unei scări. După Polyaenus (Stratagematon, VII, 22), Kosin- 
gas, preot-rege al triburilor trace kebrenoi şi sykaiboai, îşi ameninţa 
supuşii că va urca la zeiţa Hera pe o scară de lemn pentru a i se 
plînge de purtarea lor. Or, aşa cum am constatat în mai multe rînduri, 



29 Cf de ex., MEULI, „Scythica", p. 163; Alois CLOSS, „Die Religion des Sem- 
nonenstammes \ pp. 669 şi urm. Cu privire la acest zeu, vezi Cari CLEMEN, „Zalmoxis", 
în Zalmoxis, II, 1939, pp. 53-62; Jean COMAN, „Zalmoxis' 4 (în ffi&L, pp. 79» 110); 
Ion L RUSSU, „Religia Geto-Dacilor", Anuarul Institutului de Studii Clasice, V, Cluj T 
1947, pp. 61 - 137. S-a încercat, recent, reabilitarea etimologiei lui Zalmoxis avansata 
de Porfirius („zeul-urs" sau „zeu! cu blană de urs"); cf., de ex„ Rhys CARPENTER, 
Folk Tale, Fiction and Saga in ihe Homeric Epics, Berkeiey şi Los Angeles, 1946, 
pp. 1 12 şi urni. („The cult of the sleeping bear"). Vezi însă Alfons NEHRING, „Studien 
zur indogermanischen Kultur und Urheimat", Wiener Beitrâge zur Kuiturgeschichte 
und Linguîstik, IV, 1936, pp. 7-229 (pp. 212 şi urm.). 

30 Vasile PÂRVAN, Getica. O protoistorie a Daciei . Bucureşti, 1926, p. 162. 

31 J. COMAN, „Zalmoxis ". p. 106. 

32 Daca se interpretează totuşi în acest sens un pasaj din Pomponius Mela (2,21), 
citat de ROHDE, p. 277, n. I. Cu privire ia sciţi, vezi mai jos, pp. 362 şi urm. 

înălţarea simbolică la Cer pe o scară este tipic şamanică. Simbolis- 
mul scării este atestat şi în alte religii din Orientul Apropiat antic 
şi din Mediterana, după cum vom vedea mai tîrziu. 

Cît despre Orfeu, mitul său prezintă mai multe elemente care îl 
apropie de ideologia şi de tehnica şamanică. Cel mai important este, 
fără îndoială, coborîrea în Infern, în căutarea sufletului soţiei sale 
Euridice. Cel puţin una dintre versiunile mitului nu pomeneşte de 
eşecul final. 33 Posibilitatea de a smulge pe cineva din Infern este 
confirmată, de altfel, de legenda lui Alcesta. Insă Orfeu mai prezintă 
şi alte trăsături de „Mare Şaman 11 : priceperea sa în ale vindecării, 
dragostea pentru muzică şi pentru animale, „farmecele", puterea di- 
vinatorie. Pînă şi caracterul său de „erou civilizator" 34 se înscrie în 
cea mai bună tradiţie şamanică; „primul şaman" nu era oare cel 
trimis de Zeu să apere omenirea de boli şi să o civilizeze? în sfîrşit, 
un ultim amănunt din mitul lui Orfeu este clar şamanic: tăiat de 
bacante şi aruncat în Hebron, capul lui Orfeu a plutit pe apă, cîntînd, 
pînă în insula Lesbos. Apoi a slujit drept oracol 35 , precum capul lui 
Mimir. Or, şi craniile şamanilor iukaghiri au un rol în divinaţie 
(cf. mai sus, p. 232). 

Cît despre orfismul propriu-zis, nimic nu-1 apropie de şama- 
nism 36 , în afară de plăcuţele de aur găsite în morminte, care au fost 
multă vreme considerate orfice. Totuşi, ele par mai curind orfico- 
pitagoreice. 37 Oricum, plăcuţele cuprind texte care îi arată mortului 
calea de urmat pe tărîmul celălalt 38 ; ele reprezentau într-un fel o 

33 Cf. W. K. C CUTHRIE, Orpheus and Greek Religion: a Study of the Orphic 
Movement. Londra, 1935, p. 31. 

34 Vezi textele grupate corespunzător în Jean COMAN, „Orphee, cîvilisateur de 
l'humanitd", Zalmoxis, I, 1938, pp. 130-176; muzica, op. 146 şi urm.; poezia, pp. 153 
şi urm.; magia, medicina, pp. 157 şi urm, 

35 GUTHR1E, Orpheus, pp. 35 şi urm. Cu privire la elementele şamanice din mitul 
[ui Orfeu, cf. DODDS, pp. 147 şi urm. ; A. HULTKRANTZ, The North American Indian 
Orpheus Tradition, pp. 236 şi urm. 

36 Virtorio MACCHIORO (Zagreus. Sludi intorno aU'orfismo, Florenţa, 1930, pp. 291 
şi urm.) compară atmosfera religioasă în care s-a născut orfismul cu ,.Ghost Dance 
religion" şi alte mişcări extatice populare; dar nu există aici decît legături fonuite 
cu şamanismul propriu-zis. 

37 Vezi Franz CUMONT, Lux perpetua. Paris, 1949, pp. 249 şi urm., 406. Cu pri- 
vire la ansamblul problemei, cf. Karl KER&NYI, Pythagoras und Orpheus (ed. a IE -a). 
Albae Vigilae, IX, ZUrich, 1950. 

38 Cf textele şi comentariul în GUTHR1E, Orpheus, pp. 171 şi urm. 

„carte a morţilor" condensată şi trebuie comparate cu textele asemă- 
nătoare folosite în Tibet şi la populaţia mo-so (vezi mai jos, p. 407). 
In ultimele cazuri, rostirea itinerarelor funerare la căpătîiul mortu- 
lui echivala cu însoţirea mistică de către şamanul psihopomp. Fără 
a dori să forţăm comparaţia» am putea vedea în geografia funerară 
a plăcuţelor orfico-pitagoreice înlocuitorul unei tehnici psihopompe 
cu caracter şaman ic. 

Ne vom mulţumi să amintim de un Hermes psihopomp: figura 
zeului este mult prea complexă pentru a fi redusă la statutul de 
„călăuza" şamanică în Infern. 39 Cît despre „aripile" iui Hermes, 
simbol al zborului magic, există indicii vagi cu privire la unii şamani 
care spuneau că au puterea de a da aripi sufletelor răposaţilor, pentru 
a le îngădui să se înalţe la Cer. 40 Aici este vorba de simbolismul stră- 
vechi al sufletului - pasăre, complicat şi contaminat de numeroase 
interpretări recente de origine orientală, legate de cultele solare şi 
de ideea ascensiunii-apoteoză. 41 

La fel, coborîriie în Infern atestate în tradiţiile greceşti 42 , de la 
cea mai cunoscută - care a fost încercarea iniţiatică a lui Herakles 
- pînă la coborîriie legendare ale Iui Pitagora 43 şi ale lui Zoroastru 44 
nu au nici urmă din structura şamanică. S-ar putea invoca mai de- 
grabă experienţa extatică a lui Er, fiul lui Armenios, pamphyl de 
neam, înregistrată de Platon {Republica, 614 b şi urm.): „ucis" pe 
cîmpul de luptă, Er învie Ia douăsprezece zile după moarte, cînd 



39 P. RAINGEARD, Hermâs psychagogue. 
1935; cu privire la penele lui Hermes, pp. 389 şi urm. 

40 ARNOBE* II, 33 ; F. CUMONT, Lux perpetua, p. 294. 

41 Cf E. BICKERMANN, „Die romische Kaiserapotheose", Archiv fur Reiigions- 
wissenschaft. XXVII, 1929, pp. 1 -24; J. KROLL, Die Hîmmelfahrt der Seeie in der 
Antike, Koln, 1931 ; D. M. P1PPID1, Recherches sur Ie culte impirial, Bucureşti, 1939, 
pp. 159 şi urm.; id„ „Apotheoses impăriales et apotheose de P6r6grinos u , Studi e 
materiali di storia deîîe religionU XX, Roma, 1947-1948, pp, 77-103. Problema 
depăşeşte cadrul studiului nostru, dar am atins-o în treacăt pentru a aminti cum anume 
un simbolism arhaic (în acest caz, „zborul sufletului") poate fi redescoperit sau re- 
adaptat de doctrinele care apar ca inovatoare. 

42 Cu privire Ia toate acestea, vezi Josef KROLL, Gott und Holle, Leipzig, 1932, 
pp. 363 şi urm. Aceeaşi lucrare examinează tradiţiile orientale şi iudeonseştine ale cobo- 
rîriL în Infern, care nu prezintă dccît foarte vagi asemănări cu şamanismul stricto sensu. 

43 Cf Isidore l£vy, La Ugende de Pythagore de Grece en Palestine, Paris, 1927, 
pp. 79 şi urm. 

44 Cf. Joseph B1DEZ şi Franz CUMONT. Les Mages heMnîsts: Zoroastre, Ostanes 
et Hystaspe d'apres la iradition grecque, Paris, 1938, 2 voi., I, p. 1 13; II, p. 158 (texte). 

trupul său este chiar pe rug, şi povesteşte tot ceea ce i s-a arătat pe 
lumea cealaltă. Am văzut în această povestire influenţa ideilor şi a 
credinţelor orientale. 45 în orice caz, transa cataleptică a lui Er sea- 
mănă cu aceea a şamanilor, iar călătoria sa extatică pe celălalt tărîm 
ne trimite nu numai la Arda VIraf, dar şi la numeroase experienţe 
„şamanice". Er vede, printre altele, culorile Cerului şi Axul Central, 
precum şi soarta oamenilor ţintuită de stele (Republica, 617 d-618 c): 
această viziune extatică ar putea fi apropiată de Destinul astrologie 
din mituri, de origine orientală, de Arborele Vieţii sau de „Cartea 
Cerului", pe filele căreia se afla scrisă soarta oamenilor. Simbolis- 
mul unei „cărţi a cerului", cuprinzînd Destinul şi comunicat de Zeu 
suveranilor şi profeţilor cu prilejul înălţării acestora la Cer, este 
foarte vechi şi larg răspîndit în Orient. 46 

Ne putem da seama la cîte interpretări dă naştere un mit sau un 
simbol arhaic: în viziunea lui Er, Axul Cosmic devine Fusul Nece- 
sităţii, iar Destinul astrologie ia locul „Cărţii cerului". Să notăm totuşi 
că „locui omului" rămîne acelaşi: tot printr-o călătorie extatică, 
întocmai ca la şamanii şi ia misticii civilizaţiilor rudimentare, Er 
Pamfilianul are revelaţia legilor care domnesc peste Cosmos şi peste 
Viaţă; tot în urma unei viziuni extatice ajunge să înţeleagă taina 
Destinului şi a existentei de după moarte. Distanta uriaşă dintre 
extazul şamanului şi contemplaţia lui Platon, deosebirea determinată 
de istorie şi de cultură nu schimbă cu nimic structura acestei conştien- 
tizări a realităţii ultime: prin extaz, omul realizează pe deplin care 
este locul său în lume şi destinul său final. Am putea vorbi, într-un 
fel, de un arhetip al „conştientizării existenţiale", prezent atît în 
extazul unui şaman sau mistic primitiv, cît şi în experienţa lui Er 
Pamfilianul şi a tuturor celorlalţi vizionari ai lumii antice care au cu- 
noscut, încă din această lume, soarta omului dincolo de mormînt 47 . 



45 Vezi discuţia pe marginea problemei în Joseph BIDEZ, £os ou Platon et i Orient, 
Bruxelles, 1945, pp. 43 şi urm. 

46 Cf, Geo WTDENGRBN, „The Ascension of the Apostie of God and the Heavenly 
Book", passim. în Mesopotamia Regele era cel care primea de la zeu (în calitatea 
sa de Uns), Tablele sau Cartea Cerului, după o înălţare {ihid. t pp. 7 şi urm.); în Israel, 
Moise este cel care primeşte Tablele Legii de la Iahweh (ibid.. pp. 22 şi urm.) 

47 Wilhelm MUSTER, „De r Schamanismus bei den Etruskern", 
und Sprachwissenschaft, I, Viena, 1 948, pp. 60-77, 




cealaltă şi călătoriile etrusc! lor în Infern cu şamanismul Nu vedem 
de ce anume ar fi „şamanice" idei şi fapte care ţin de magie în general şi de diferitele 
mitologii ale morţii. 

SCIŢI, CAUCAZIENI, IRANIENI 



Herodot (IV, 71 şi urm.) ne-a lăsat o descriere exactă a obiceiu- 
rilor funerare ale sciţilor. După funeralii se făceau purificări; se arun- 
ca pe pietrele încinse cînepă şi se respira fumul; „ameţiţi de aburii 
fierbinţi, sciţii răcnesc" (IV, 75). Karl Meuli 48 a scos minunat în evi- 
denţă caracterul şamanic al acestei purificări funerare; cultul morţilor, 
folosirea cînepeii aburii fierbinţi şi „răcnetele" constituie, într-adevăr, 
un ansamblu religios specific, al cărui scop nu putea fi altul decît 
extazul. Meuli (ibîd., p. 124) aminteşte în aceasta privinţă şedinţa al- 
taică descrisă de Radlov (vezi mai sus, p. 200), în timpul căreia şa- 



manul însoţea în Infern sufletul unei femei moarte de patruzeci de zile. 
Samanul-psihopomp nu este atestat în descrierea lui Herodot: el vor- 
beşte numai de purificările de după funeralii. însă asemenea cere- 
monii de purificare coincid, la numeroase popoare turco-tătare, cu 
însoţirea răposatului de către şaman spre noua sa locuinţă, Infernul. 

Meuli a subliniat, de asemenea, structura „şamanică" a credin- 
ţelor scitice legate de existenţa de dincolo de mormînt, de miste- 
rioasa „boală femei ască" care, după o legendă preluată de Herodot 
(I, 105), îi preschimbase pe unii dintre sciţi în „Enaree" şi pe care 
savantul elveţian o compară cu efeminarea şamanilor siberieni şi 
nord-americani 49 , de originea „şamanică" a Arimaspeia şi chiar a 
poeziei epice în general. Lăsăm în grija unor persoane mai com- 
petente discutarea acestor teze. Cel puţin un lucru este sigur: sciţii 
cunoşteau şamanismul şi beţia extatică provocată de fumul de cî- 
nepă. Cum vom vedea, folosirea cînepei în scopuri extatice este 
atestată şi la iranieni, iar termenul care desemnează beţia mistică în 
Asia Centrală şi Septentrională vine de la numele iranian al cînepei. 

Se ştie că popoarele caucaziene, mai cu seamă oseţiî, au păstrat 
numeroase tradiţii mitologice şi religioase preluate de la sciţi. 50 

48 Scythica, pp. 122 şî urm. E. ROHDE observase mai de demult rolul extatic al 
şamanului la sciţi şi la masageţi, Psychi, p. 211, nota I. 

49 Scythica, pp. 127 şi urm. După cum notează MEULI {ibid., p. 131, nota 3), 
W. R. halliday propusese încă din 1910 o explicaţie a „Enareelor" prin transfor- 
marea magică a şamanilor siberieni în femei. Pentru o altă interpretare» vezi Georges 
DUM^ZIL, „Les « ânarees » scythiques et la grossesse du Narte Hamyc", Latomus, 
V, Bruxelles, 1946, pp. 249-255. 

50 Cf. Georges DUMliZIL, Legendes sur ies Nartes, Suivîes de cinq notes mytho- 
logiques. Paris, 1930, passim şi, în general, cele patru volume de td., Jupiter, Mars, 
Quirinus, Paris, 1940-1948. 



IDEOLOGII ŞI TEHNICI ŞAMANICE LA INDO-EUROPENI 363 



Or> concepţiile legate de existenţa de dincolo de mormînt ale unor 
popoare caucaziene se aseamănă cu cele ale iranienilor, rnai ales în 
ceea ce priveşte trecerea răposatului pe o punte îngustă ca un fir de 
păr, mitul unui Arbore Cosmic al cărui vîrf ajunge la Cer şi la rădă- 
cina căruia ţîşneşte un izvor fermecat etc. 51 Pe de altă parte, ghi- 
citorii, vizionarii şi necromanţii-psihopompi joacă un anumit rol la 
triburile gruzine de la munte; cei mai importanţi dintre vrăjitori şi 
extatici sînt messuleîhe, recrutaţi cel mai adesea dintre femei şi fete. 
Principala lor sarcină este de a-i însoţi pe răposaţi pe lumea cealaltă, 
dar îi pot şi întrupa, şi atunci morţii vorbesc prin gura lor; psiho- 
pompă sau chiromantă, messulethe îşi îndeplineşte sarcina căzînd în 
transă. 52 Ansamblul de aspecte aminteşte în chip straniu de şama- 
nismul altaic. Este cu neputinţă de stabilit în ce măsură această stare 
de lucruri oglindeşte credinţele şi tehnicile „iranienilor din Europa", 
adică sarmato-scitii. 53 

Am menţionat asemănarea izbitoare dintre concepţiile privitoare 
la existenţa de dincolo de mormînt ale caucazienilor şi ale iranie- 



51 Robert BLEICHSTEINER, „Rossweihe und Pfcrderenncn im Totenkult der 
kaukasischen Volker", Wiener Beitrăge zur Kuhurgeschichte und Linguisiik, IV, 1936, 
pp. 413-495 (pp. 467 şi urm.)- La oseţi, „după ce şi-a luat rămas-bun de la ai săi, 
mortul încalecă un cal, Infîlneşte curînd în cale tot felul de paznici cărora trebuie să 
le dea nişte turte - cele care au fost aşezate cu grijă în mormînt. Pe urmă ajunge la 
un rîu peste care este aruncata, în chip de punte, o bîrnă... Sub paşii omului drept, 
sau mai degrabă ai celui care a încercat să fie drept, bîrna se lăţeşte, se întăreşte şi 
devine un pod minunat.. " (G. DUMfiZTL, Legende $ sur Ies Nartes, pp. 220-221), „Nu 
este nici o îndoială că « puntea » spre lumea cealaltă vine din mazdeism, ca şi « pun- 
tea îngustă » a armenilor, « puntea ca firul de păr » a gruzinilor. Toate aceste bîme, 
fire de păr şi altele au însuşirea de a se lăţi ca prin minune dinaintea sufletului celui 
drept şi de a se subţia în faţa sufletului vinovat, precum tăişul de sabie 11 (ibid., p, 202). 
Vezi şi mai jos, pp. 439 şi urm. 

52 BLEICHSTEINER, „Rossweihe", pp. 470 şi urm. Vom apropia de aceste fapte 
funcţia „bocitoarelor** indoneziene (c/. mai sus, pp. 331 şi urm.). 



Theophylakts Exkurs iiberdie skyihischen Vdlker, în Byzantion, XXIII, Bruxelles, 1953, 
pp. 275-462 (p. 360 şi nota 313). Cu privire la călăreţii „şaman izanţi", care au pă- 
truns în Europa spre sfîrşitul mileniului al doilea şi începutul mileniului întîi, cf. 
F. ALTHEIM, Romische Geschichte, Baden-Baden, 2 voi., 1951-1953, I, pp. 37 şi 
urm.; H, KIRCHNER, Ein archăoiogischer Beitrag zur Urgeschichte des Schamanismus, 
pp. 248 şi urm. Articolul lui Arnulf KOLLANTZ, Der Schamanismus der Awaren, în 
Palaeologia, IV, 3-4, Osaka, 1955, pp. 63-73 este aproape inutilizabil din cauza 
marelui număr de greşeli de tipar. 

nilor. într-adevăr, Puntea Cinvat are un rol de seamă în mitologia 
funerară iraniană 54 ; trecerea ei determină într-un fel soarta sufletului» 
fiind o încercare grea, care echivalează, ca structură, cu probele 
iniţiatice: Puntea Cinvat este „precum o bîmă cu mai multe feţe* 4 
(Dataistăn-hDenik, 21, 3 şi urm.) şi cuprinde mai multe încercări: 
pentru cei drepţi, este lată de nouă lungimi de lance, pentru nemer- 
nici este îngustă „ca tăişul unui brici" (Dînkart, IX, 20, 3). Puntea 
Cinvat se află în „Centrul Lumii". In „mijlocul Pămîntului", „înalt 
de 800 de staturi de om" (Bundahisn, 12, 7) se ridică Kakăd-i-Dăitîk, 
„Vîrfui Judecăţii", iar Puntea Cinvat se înalţă de la Kakld-i-Dăitlk 
pînă la Alburz, ceea ce înseamnă că leagă, în „Centru", Cerul cu Pă- 
mîntul. Sub Puntea Cinvat se cască hăul Infernului (Videvdat, 3, 7): 
tradiţia o înfăţişează ca o „prelungire a lui Alburz" (Bundahisn, 12, 
8 şi urm.). 

Ne aflăm în prezenţa schemei cosmologice „clasice" a celor trei 
regiuni cosmice legate printr-un ax central (Stîlp, Arbore, Punte etc.). 
Şamanii se mişcă liber între cele trei zone; răposaţii trebuie să treacă 
o punte în timpul călătoriei lor către lumea de dincolo. Am întîlnit 
în numeroase rînduri acest motiv funerar şi îl vom mai întîlni. în 
tradiţia iraniană (cel puţin în forma care s-a păstrat după reforma lui 



nportant este lupta începută, ia 



nş 









Zarathustra), elementul cel mai 
trecerea punţii, între demonii care încearcă să arunce sufletul în 
Infern şi spiritele protectoare (chemate de altfel de către rudele mor- 
tului, în acest scop), care le ţin piept: Aristât, „conducătorul făptu- 
rilor pămîntene şi cereşti 14 , şi bunul Vayu. 55 Pe punte, Vayu ajută 
sufletele fiinţelor cinstite; sufletele morţilor vin şi ele să le ajute să 
treacă (Soderblom, pp. 94 şi urm.)- Rolul de psihopomp asumat de 
bunul Vayu ar putea dovedi o ideologie „şamanistă* 



54 Cf. N. SGDERBLOM, La Viefufure dapris le mazdiisme. Paris, 1901, pp. 92 
şi urm.; H. S. NYBERG, „Questions de cosmogonic ct de cosmologie mazdeennes", 
\nJournalAsiatique t CCXIX, 1931, pp. I - 134, II (pp. 1 19 şi urm.}; id„ Die Religionen 
des aîten iran. Leipzig, 1938 t pp. 180 şi urm. 

55 Cu privire la Vayu, vezi G. W1DENGREN, Hochgortglaube îm aîten Iran, pp. 188 
şt urm* ; Sug WIK ANDER, Vayu ; Texte and Untersuchungen zur indo-iranischen Reli* 
gionsgeschichte, Uppsata, 1941, î; Georges DUM&ZIL. Tarpeia, Essai de philoiogie 
comparative indo-europienne, Paris, 1947, pp. 69 şi urm. Am semnalat aceste trei 
lucrări importante pentru a atrage atenţia cititorului asupra caracterului sumar al 
expunerii noastre; în realitate, funcţia lui Vayu este mai nuanţaţi şi are un caracter 
mult mai complex. 

Gâthă pomenesc în trei rînduri de trecerea Punţii Cinvat (45, 
10» 1 1 ; 5 1, 13). în primele două pasaje, Zarathustra, conform inter- 
pretării date de H. S. Nyberg 56 , vorbeşte de el însuşi ca de un psiho- 
pomp: cei care i s-au alăturat în timpul extazului vor trece lesne 
puntea; nemernicii, duşmanii vor fi „pe veşnicie oaspeţii casei 
Răului" (trad. Duchesne-Guillemin). într-adevăr, puntea nu este 
numai trecerea morţilor, ci şi - cum am întîlnit-o de atîîea ori - calea 
extaticilor. în extaz trece Ardă Vîrăf Puntea Cinvat» în călătoria sa 
mistică. Conform interpretării lui Nyberg, Zarathustra ar fi fost un 
extatic foarte asemănător unui „şaman" prin experienţa religioasă. 
Savantul suedez consideră că poate găsi în termenul gathic maga 
dovada că Zarathustra şi discipolii săi provocau experienţa extatică 
prin cîntece rituale intonate în cor într-un spaţiu închis, consacrat 
{ibid., pp. 157, 161, 176 etc.). în acest spaţiu sacru (maga), comuni- 
carea dintre Cer şi Pămînt era posibilă {ihid^ p. 157), adică, după o 
dialectică universal răspîndită (cf. Eliade, Trăite, pp. 319 şi urm. ; trad. 
rom., pp. 293 şi urm.), spaţiul secret devenea un fel de „Centru". 
Nyberg insistă asupra faptului că această comunicare era de natură 
extatică şi compară experienţa mistică a „cîntareţilor" cu şamanismul 
propriu -zis. Interpretarea lui Nyberg a întîmpinat protestele 
majorităţii iranizanţilor. 57 Să remarcăm totuşi că asemănările dintre 

5 * Die Religionen des alten Iran, pp. 1 82 şi urm. în apropierea punţii, răposatul 
întîlneşte o fată tînăra şi frumoasă cu doî cu ni (Videvdaî, 19, 30), complex infernal 
indo-iranian atestat şi în alte părţi. 

57 Cf observaţiile, nu totdeauna convingătoare, ale lui Otto PAUL, „Zur Geschichte 
der iranischen Religionen", Archivfiir Religionswissenschaft, XXXVI, Leipzig, 1940, 
pp, 215-234 (pp. 227 şi urm.); Walther wtjST, „Bestand die zoroastriche Urgemeinde 
wirklich aus berufsmassigcn Ekstatikern und scha man ies ierende n Rinderhirten der 
Steppe?", în ibid., pp» 234-249; W. B. HENNING, Zoroaster: Politician or Witch~Doc* 
tor? Londra, 1951, passim. G, WINDENGREN a reluat recent dosarul elementelor 
şamanice în zoroastrism; cf. „Stand und Aufgaben der iranischen Religionsgeschichte", 
în Numen, I, 1954, pp. 26-83; n» 1955, pp. 47-134, partea a 2-a, pp. 66 şi urm. 
Cf şi J. SCHMIDT, „Das Etymon des persischen Schamane", în Nyehtudomânyi 
kozlemenyek, XLIV, Budapesta, pp. 470-474; J. de MENASCE, „Les Mysteres et la 
religion de Tiran", Eranos Jahrbuch, XI, Zurich, 1944, pp, 167-186, în special 
pp. 182 şi urm.; J, DUCHESNE-GUILLEMIN, Zoroastre. tinde critique avec une tra- 
duction commentâe des Gâthă, Paris, 1948, pp. 140 şi urm. Să mai amintim că Stig 
WIKANDER (Der arische Mănnerbund, pp. 64 şi urm.) şi G. WIDENGREN (Hoch- 
gottglaube, pp. 328 şi urm., 342 şi urm. etc.) au pus foarte bine în lumină existenţa 
„societăţilor de bărbaţi" iraniene, de structura iniţi atică şi extatică, replici ale bersekir 
germanice şi ale marya vedice. 

elementele extatice şi mitologice cuprinse în religia lui Zarathustra, 
pe de parte, şi ideologia şi tehnicile şamanismului, pe de altă parte, 
se integrează într-un ansamblu mai vast, care nu implică deloc o 
structură „şamanică" a experienţei religioase a lui Zarathustra. Spaţiul 
sacru, importanţa cîntecului, comunicarea mistică sau simbolică 
dintre Cer şi Pămînt, Puntea iniţiatică sau funerară fac parte inte- 
grantă din şamanismul asiatic, îl precedă şi îl depăşesc. 

în orice caz, extazul şamanic provocat de fumul de cînepă era 
cunoscut în vechiul Iran. Bangha nu este menţionat în Găthă, dar în 
Fravasi-yast se vorbeşte de un oarecare Pourubangha, „care are 
multă cînepă 11 (Nyberg, p. 177). în Yast se spune că Ahura Mazdah 
este „fără transă şi fără cînepă 44 (19, 20; Nyberg, p. 178), iar în 
Videvdat, cînepă este demonizată (ibid., p. 177), Este dovada unei 
atitudini total ostile faţă de beţia şamanică, practicată probabil de 
către iranieni, poate în aceeaşi măsură în care era practicată şi de 
către sciţi. Este însă sigur că Ardă Vîrâf a avut o viziune după ce a 
băut un amestec de vin şi de „narcotic din Vistasp", care 1-a ador- 
mit pentru şapte zile şi şapte nopţi. 58 Somnul său seamănă mai de- 
grabă cu transele şamanilor deoarece, ne spune Ardă Vîrâf, „sufletul 
lui Virâf a ieşit din trup şi s-a dus la Puntea Cinvat, pe Kakâd- 
i-Dăitflc. După şapte zile, s-a întors şi a intrat la loc în trup" (c. III ; 
trad. Barthelemy, p. 10). Ca şi Dante, Vîrâf a vizitat toate locurile 
din Paradisul şi din Infernul mazdeean, a văzut chinurile ticăloşilor 
şi răsplata celor drepţi. Călătoria sa dincolo de mormînt poate fi 
comparată, din acest punct de vedere, cu istorisirile coborîrilor 
şamanice dintre care unele cuprind, cum am văzut, şi referiri la 
pedepsele pentru păcătoşi. Imageria infernală a şamanilor din Asia 
Centrală a suferit probabil influenţa ideilor orientale şi, în primul 
rînd, iraniene. Coborîrea şamanului în Infern nu este însă urmarea 
unei influenţe exotice; aportul oriental nu a făcut decît să amplifice 
şi să coloreze scenariile dramatice ale pedepselor: relatările călă- 
toriilor extatice în Infern s-au îmbogăţit datorită influenţelor orien- 
tale; extazul a fost cu mult anterior acestor influenţe (într-adevăr, 
am întîlnit tehnica extazului în culturi arhaice în care nu se poate 
nici măcar bănui vreo influenţă din Orientul antic). 



58 Urmăm traducerea lui M, A. BARTHfcLEMY, Artă Vîrâf Namak ou Livre dArdă- 
Vtrăf, Paris, 1887. C/. şi S. WIKANDER, Vayu. pp. 43 şi urni. ; G. WIDENGREN, ..Stand 
und Aufgaben partea a 2-a, pp. 67 şi urm. 

Astfel, fără să putem spune ceva definitiv cu privire la eventuala 
experienţă „şamanică" a lui Zarathustra însuşi, nu este nici o îndo- 
ială că tehnica cea mai elementară a extazului, beţia prin cînepă, era 
cunoscută de vechii iranieni. Nimic nu ne împiedică să credem ca 
iranienii au cunoscut şi alte elemente constitutive ale şamanismului, 
zborul magic, de exemplu (atestat la sciţî ? !), sau înălţarea la Cer. 
Ardă VIrăf a făcut „doar un pas" şi a ajuns în sfera stelelor, apoi 
„încă unul" şi a pătruns în sfera Lunii, pe urmă un al treilea 1-a dus 
pînă la lumina numită „cea mai înaltă dintre cele mai înalte", al 
patrulea pas la lumina lui Garotman (c. VI1-X: trad. pp. 19 şi urm.)- 
Oricare ar fi cosmologia implicată de înălţarea la Cer, este sigur ca 
simbolismul „paşilor" - acelaşi pe care vom avea prilejul să-1 re- 
găsim în mitul naşterii lui Buddha - corespunde întocmai simbo- 
lismului „treptelor" sau al crestăturilor de pe arborele şamanic. 
Ansamblul de simbolisme este strîns legat de ascensiunea rituală la 
Cer, Or, cum am constatat de atîtea ori, ascensiunile sînt componente 
ale şamanismului. 

Importanţa beţiei provocate de cînepă este confirmată, pe de altă 
parte, de uriaşa răspîndire a termenului iranian în Asia Centrală. Cu- 
vîntul cînepă, bang ha, a ajuns să desemneze, 

în numeroase limbi ugrice, atît ciuperca şamanică prin excelenţă, 
agaricus muscarius (care este folosită tocmai ca mijloc de intoxicare 
înaintea sau în timpul şedinţei), cît şi beţia 59 : cf. de exemplu, terme- 
nul vogul, pănkh, „ciupercă" (agaricus muscarius), cel mordvin 
panga f pango, ceremîş pango, „ciupercă". In limba vogulilor din nord, 
pănkh înseamnă şi „beţie, chef". Imnurile închinate divinităţilor 
pomenesc de extazul provocat de intoxicaţia cu ciuperci (Munkăcsi, 
p. 344). Aceste constatări dovedesc că prestigiul magico-religios al 
intoxicării în scop extatic este de origine iraniană. Adăugat ia cele- 
lalte influenţe iraniene în Asia Centrală, asupra cărora vom reveni, 
bangha oglindeşte gradul atins de prestigiul religios al Iranului. 
Tehnica intoxicării şaman ice ar putea fi, la ugrici, de origine ira- 
niană. Dar ce înseamnă aceasta pentru experienţa şamanică origi- 
nară? Narcoticele nu sînt decît un înlocuitor vulgar al transei „pure". 
Am avut deja ocazia să constatăm la mai multe popoare siberiene 
că intoxicaţiile (cu alcool, cu tutun etc.) sînt inovaţii recente şi 



59 Bemhardt MUNKÂCSI, « Pîlz urid Raitsch » t Keleti szemle, vm, Budapesta, 1907, 
pp. 343-344. Datorez această referinţa amabilităţii lui Stig Wikander. 



368 



ŞAMANISMUL 



dovedesc într-o anumită măsură decadenţa tehnicii şamanice. Prin 
beţia narcotică se încearcă imitarea unei stări spirituale care nu mai 
poate fi atinsă prin alte mijloace. Decadenţă sau, trebuie adăugat, 
vulgarizare a unei tehnici mistice, în India antică şi modernă, în în- 
tregul Orient se întîlneşte mereu acest amestec straniu de „căi ane- 
voioase" şi de „căi uşoare" pentru a ajunge la extazul mistic sau Ia 
altă experienţă decisivă. 

Este foarte greu de deosebit, în tradiţiile mistice ale Iranului 
islamizat, ceea ce este moştenire naţională de ceea ce se datorează 
influenţelor islamului sau Orientului. Dar nu este nici o îndoială că 
numeroase legende şi miracole de care pomeneşte hagiografia per- 
sană aparţin fondului universal al magiei şi în special al şama- 
nismului. Ajunge să răsfoim cele două volume ale lucrării Sainfs des 
derviches towneurs de C. Huart pentru a găsi la fiecare pas miracole 
în cea mai pură tradiţie a şamanismului: zboruri magice, dispariţii, 
mers pe apă, vindecări etc. 60 Pe de alta parte, trebuie să ne amintim 
rolul haşişului şi al altor narcotice în mistica islamică, deşi cei mai 
curaţi dintre sfinţi nu au recurs la astfel de înlocuitori. 61 

în sfirşit, propagarea islamului în rindul turcilor din Asia Centrală 
a dus la asimilarea unor elemente şamanice de către misticii musul- 



60 Cf. C. HUART, Les Saints des derviches tourneurs. Ricits rraduits du persan, 
Paris, 2 voi., 1918-1922: evenimente cunoscute de la distanţă (I, p. 45), lumină care 
emană din trupul sfinţilor (I, pp. 37 şt urm., 80), levitaţie (I, p. 209), incom- 
bustibilitate : „seyyd, ascukînd sfaturile şeicului şi descoperind misterele, începea să 
ardă atît de tare încît îşi punea tălpile pe vreascurile pregătite pentru foc şi scotea 
cu mtna tăciuni aprinşi..." (I, p. 56; recunoaştem în această întîmpiare însuşirea 
şamanică a „stăpîmrii focului 1 '); magicienii aruncă un tînăr în sus: şeicul îl ţine în 
văzduh (I, p, 65); dispariţie subită (I, p. 80), invizibilitate (II, p. 131), ubicuitate 
(II, p. 173), mers pe apă, cu picioarele forfecînd la suprafaţă (lî, p. 336), înălţare şi 
zbor (II, p. 345) etc. Profesorul Frit2 MEIER din Basel mă informează că, după 
lucrarea biografică încă inedită a lui Amin Ahmad Râzî, scrisă în 1594, sfîntul Qutb 
ud-dîn Haydar (secolul al XlMea) era vestit ca fiind insensibil la foc şi la gerul cel 
mai cumplit: era, de altfel, văzut adesea pe acoperişuri şi în vîrful copacilor. Or, 
sensul şamanic al căţăratului în copaci este bine cunoscut (cf, mai sus, p. 128). 

61 începînd din secolul al XlMea, influenţa stupefiantelor (haşiş, opiu) se face 
simţită în unele ordine mistice persane ; cf. L. MASSIGNON, Essai sur les origines du 
lexique technique de la mystique musulmane. Paris, 1922, pp. 86 şi urm. Dansul extatic 
de jubilaţie, raqs, sfîşierea veşmintelor, tamztq, în timpul transei, „privirea platonică", 
nazar Hal mord, formă foarte suspect! de extaz prin inhibiţie erotică, sînt cîteva indicii 
ale transelor provocate de stupefiante ; aceste reţete elementare de extaz ar putea fi 
puse în legătură atît cu tehnicile mistice preislamice, cît şi cu unele tehnici indiene 
aberante care ar fi influenţat sufismul ( ibid., p. 87). 

mani. 62 Profesorul Kopruliizade aminteşte că, după legendă, „ Ahmed 
Yessevî şi unii dintre dervişii săi, transformîndu-se în păsări, îşi 
puteau lua zborul" (Influence, p. 9). Legende asemănătoare vorbesc 
despre sfinţii Bektăşî (ibid.). în secolul al XIIMea, Barak Baba - 
întemeietorul unui ordin al cărui semn ritual distinctiv era „pălăria 
cu două coarne* 1 - se arăta în public călare pe un struţ, iar legenda 
spune că „struţul a zburat fiind cumva strunit de călăreţ' 4 (ibid., 
pp. 16-17). Se prea poate ca aceste amănunte să se datoreze efectiv 
unor influenţe ale şamanismului turco-mongol, cum afirmă savantul 
turcolog. Dar puterea de a se preface în pasăre aparţine tuturor spe- 
ciilor de şamanism, atît turco-mongol, cît şi arctic, american, indian 
sau oceanian. Cît despre prezenţa struţului în legenda lui Barak Baba, 
ne putem întreba dacă nu cumva dovedeşte o origine meridională. 

INDIA ANTICĂ: RITURI DE ÎNĂLŢARE 

Ne amintim de funcţia rituală a mesteacănului în religia turco- 
mongolă, mai ales în şamanism : mesteacănul, sau stîlpul cu şapte 
sau nouă crestături, simbolizează Arborele Cosmic şi este aşadar 
socotit ca aflîndu-se în „Centrul Lumii". Căţărîndu-se în acest copac, 
şamanul se înalţă la cel mai înalt cer şi ajunge Ia Bai Ulgăn. 

Găsim acelaşi simbolism în ritualul brahrnanic, care cuprinde şi 
el o ascensiune ceremomală pînă la lumea zeilor. într-adevăr, 
„sacrificiul are un singur punct de sprijin solid, un singur scop: 
lumea cerească 11 (Satapatha Brahmana, VIII, 7 , 4, 6). „Sacrificiul 
este un punct sigur de trecere" (Aitareya Br. III, 2, 29): „sacrificiul, 
în ansamblu, este nava care duce la cer" (Satapatha Br. t IV, 2, 5, 
IO) 63 . Mecanismul ritualului este durohana 64 , o „înălţare anevo- 
ioasă", pentru că implică urcatul pe Arborele Lumii. 



62 C/. Mehmed Fuad KOPRULUZAD£ p Influence du chamanisme turco-mongol sur 
Ies ordres mystiques musulmans; vezi şi rezumatul cărţii, publicat în limba turcă, cu 
privire la „Les Premiers Mystiques dans la littărature turque'* . Consiantinopol, 1919 
de L. BOUVAT în Revue du Monde Musulman, XLIII, 1921, pp. 236-266. 

63 Cf numeroasele texte grupate de Sylvain L£vi, La Doctrine du sacrifice dans 
Ies Brâhmanas, Paris, 1898, pp. 87 şi urm. 

6 * Cu privire la simbolismul durohana, vezi ELIADE. Durohana and îhc « Waking 
Dream », Art and Thought: a Volume in Honour of îhe Late Dr. Ananda K. Cooma- 
raswamy on the Occasion of His 70th Birrhday, I. K. B HAR ATA ed., Londra, 1947, 
pp. 209-213. 

într-adevăr, stîlpul sacri fie tal (yupa) este făcut dintr-un copac 
asimilat Arborelui Cosmic. Preotul însuşi, însoţit de tăietorul de 
lemne, îl alege din pădure (Satapatha Br., III, 6, 4, 13 ; etc). în timp 
ce copacul este tăiat, preotul sacrificator rosteşte: „Nu sfîşia Cerul 
cu vîrful tău, nu răni văzduhul cu mijlocul tău ! ... (Satapatha Br. t 
IU, 6, 4, 13 ; Taittiriya Samhită, 1,3,5; etc). Stîlpul sacriftcial devine 
un fel de stîlp cosmic; „Inalţă-te, o, vanaspati (Stăpîn al Pădurii), 
în vîrful Pămîntului" astfel îl invocă Rgveda (III, 8, 3). „Cu vîrful 
tău sprijini Cerul, cu mijlocul umpli Văzduhul, cu rădăcinile întăreşti 
Pămîntul", spune Satapatha Brahmana (III, 7, I, 14). 

Pe acest stîlp cosmic, sacrificatorul urcă la Cer, singur ori cu 
soţia sa. Sprijinind o scară de stîlp, îi spune soţiei : „Vino, să urcăm 
la Cer! 41 Femeia răspunde: „Să urcăm ! 14 Amîndoi rostesc de trei ori 
cuvintele rituale (Satapatha Br., V, 2, 1, 10; etc). Ajuns în vîrf, 
sacrificatorul atinge capitelul, întinde braţele în lături (precum o 
pasăre aripile!) şi strigă: „Am ajuns la Cer, la zei; am devenit 
nemuritor! 44 (Taittiriya Samhită, 1, 7, 9, 2; etc). „De fapt, sacrifica- 
torul îşi face o scară şi o punte pentru a ajunge la lumea cerească* 4 
(ibid. t Vh 6, 4,2; etc). 

Stîipul sacrifieial este un Axis Mundi şi, tot aşa cum popoarele 
arhaice trimiteau ofrande la Cer prin deschizătura de fum sau stîlpul 
central al casei, yupa vedic era „un vehicul al sacrificiului 41 (Rgveda, 
III, 8, 3). I sc adresau rugăciuni ca aceasta: „O, Copacule, lasă jertfa 
să ajungă Ia zei! 11 (Rgveda, I, 13, 1 1); „O, Copacule, fie ca jertfa 
să se îndrepte spre zei! 14 (ibid.) 

Ne amintim, de asemenea, simbolismul ornitologic al costumului 
şamanic şi numeroasele exemple de zbor magic la şamanii siberieni. 
Idei asemănătoare se întîlnesc în vechea Indie: „Sacrificatorul, pre- 
făcut în pasăre, se înalţă spre lumea cerească 11 , afirmă Pancavimsa 
Brahmana (V, 3, 5). 65 Numeroase texte vorbesc despre aripile pe 
care trebuie să le aibă cei ce doresc să ajungă în vîrful Arborelui 
(Jaiminlya Pancavimsa Brahmana, III, 13, 9), de „gîscanul care 
locuieşte în lumină 11 (Katha Up. r V, 2), de calul sacrifieial care, sub 
înfăţişarea unei păsări, îl duce pe sacrificator pînă la Cer (Mahîdhara, 
ad. Satapatha Br. t XIII, 2, 6, 15) etc 66 Cum vom vedea în curînd, 



65 Citat de A, COOMARASWAMY, „Svaynuirnnl: Janua Coeli". Zalmoxis, ti, 
1939, pp. 1-51 (p. 47). 

66 Cf. celelalte texte adunate de COOMARASWAMY, ibid., pp. 8, 46, 47 etc.; 
cf. şi S. L£VL pp. 93 şi urm. . H. GtîNTERT, Der arische Weltkdnig imd Heiland. Halle, 
1923, pp. 401 şi urm. 

tradiţia zborului magic este atestată din belşug în India antică şi 
medievală, lot în legătură cu sfinţii, yoghinii şi magicienii. 

„Căţăratul în copac** a devenit, în textele brahmanice, o imagine 
destul de frecventă a ascensiunii spirituale. 67 Acelaşi simbolism s-a 
păstrat în tradiţiile folclorice, fără ca semnificaţia sa să fie peste tot 
la fel de evidentă. 68 

înălţarea la Cer de tip şamanic se regăseşte şi în legendele despre 
naşterea lui Buddha. „îndată ce s-a născut, spune Majjima-nikâya, III, 
123, Bodhisattva îşi pune tălpile pe pămînt, se întoarce spre nord, 
face şapte paşi mari, la adăpostul unei umbrele albe. Se uită de jur- 
împrejur şi spune cu glas de taur: « Sînt cel mai înalt din lume, sînt 
cel mai bun din lume, sînt cel mai vîrstnic din lume: aceasta este 
ultima mea naştere; nu va mai fi de-acum înainte pentru mine nici 
o altă existenţă. »" Cei şapte paşi îl duc pe Buddha în vîrful lumii; 
tot aşa cum şamanul al taie urcă cele şapte sau nouă trepte săpate în 
trunchiul mesteacănului ceremonial pentru a ajunge la ultimul cer, 
Buddha trece, simbolic, prin cele şapte niveluri cosmice cărora le 
corespund cele şapte ceruri planetare. Este inutil să spunem că ve- 
chea schemă cosmologică a înălţării şaman ice (şi vedice) la Cer este 
aici îmbogăţită cu aportul milenar al speculaţiei metafizice indiene. 
Cei şapte paşi ai lui Buddha nu au drept scop „lumea zeilor" şi „ne- 
murirea" vedică, ci depăşirea condiţiei umane. De fapt, cuvintele 
„sînt cel mai înalt din lume 4 * (aggo'ham asmi îokassa) nu înseamnă 
altceva decît transcendenţa lui Buddha dincolo de spaţiu, iar cuvin- 
tele „sînt cel mai vîrstnic din lume" (jettho'ham asmi lokassa) oglin- 
desc supra- temporali tatea sa. Căci, atingînd vîrful cosmic, Buddha 
atinge „Centrul Lumii" şi, deoarece creaţia a pornit dintr-un „Cen- 
tru" (= vîrf), Buddha devine contemporan cu începutul lumii. 69 



67 Cf. de exemplu, textele menţionate de COOMARASWAMY, „Svaymătrnnă", 
pp. 7, 42 etc. Vezi şi Paul MUS , Barabudur, I, p. 31 8. 

68 Cf PENZER şi TAWNEY, The Ocean ofStory. 1, p. 153 ; II, p. 387; VIII, pp. 68 
şi urm, etc, 

69 Nu este cazul sa continuăm discuţia cu privire la acest amănunt al naşterii lui 
Buddha; am fost însă nevoiţi să-l amintim în treacăt pentru a arăta, pe de o parte, 
polivalenţa simbolismului arhaic, care îl lasă deschis oricărei interpretări noi, şi pentru 
a preciza, pe de altă parte, ca supravieţuirea unei scheme „şamanice 41 într-o religie 
evoluata nu implică în nici un fel păstrarea conţinutului originar. Aceeaşi observaţie se 
aplică, bineînţeles, diferitelor scheme ascensionale ale misticii creştine şi islamice. 
Cf EU A DE, „Sapta padăni kramati...*\ în The Munshi Diamond Jubilee Commcmoration 
Volume, Bombay, 1948, I, pp. 180-188 şi id.. „Les Sept pas du Bouddha", relua! 
în Mythes, râves et mysteres, pp. 148-155. 

Concepţia celor şapte ceruri, la care se refera Majjima-nikăya, 
vine din brahmanism, fiind vorba, în acest caz, de o influenţă a 
cosmologiei babiioniene, care şi-a pus şi ea pecetea - deşi indirect 
- pe concepţiile cosmologice altaice şi siberiene. Budismul cu- 
noaşte şi o schemă cosmologică cu nouă ceruri, profund „interio- 
rizată", de altfel, pentru că primele patru ceruri corespund celor 
patru jhăha, următoarele patru celor patru sattăvasa, iar cel de-al 
nouălea şi ultimul simbolizează Nirvana. 70 în fiecare din aceste 
ceruri se află proiectată o divinitate din panteonul budist, care 
reprezintă în acelaşi timp o anumită treaptă a meditaţiei yoghine. 
Or, ştim că Ia altaici cele şapte sau nouă ceruri sînt locuite de di- 
ferite făpturi divine sau semidivine pe care şamanul le întîlneşte 
în timpul ascensiunii şi cu care stă de vorbă; în cel de-al nouălea 
cer, ajunge dinaintea lui Bai Ulgăn. Fireşte, în budism nu mai este 
vorba de o ascensiune simbolică la Cer, ci de treptele meditaţiei şi, 
totodată, de „paşii" spre descătuşarea finală. (Călugărul budist 
atinge probabil, după moarte, nivelul ceresc la care a ajuns prin ex- 
perienţele yoghine în timpul vieţii, în vreme ce Buddha atinge Nir- 
vana; cf. şi W. Ruben, p. 170.) 



INDIA ANTICĂ: „ZBORUL MAGIC" 

Sacri fie atonii brahmanic se înalţă la Cer prin urcarea rituală a 
unei scări ; Buddha transcende Cosmosul trecînd, simbolic, prin cele 
şapte ceruri; prin meditaţie, yoghinul budist realizează o ascensiune 
de ordin pur spiritual. Din punct de vedere tipologic, toate aceste 
acte fac parte din aceeaşi structură; fiecare, pe planul său, dovedeşte 
un mod aparte de a trece dincolo de lumea profană şi de a ajunge 
în lumea zeilor, de a atinge Fiinţa, absolutul. Am arătat mai înainte 
în ce măsură asemenea gesturi pot fi integrate tradiţiei şamanice de 
înălţare la Cer; singura mare diferenţă constă în intensitatea ex- 
perienţei şamanice care, după cum ştim, cuprinde extazul şi transa. 
Dar şi vechea Indie cunoaşte extazul, care permite înălţarea şi zborul 

70 Cf W. KIRFEL, Die Kosmographte der I trier, pp. 190 si urm. Cele nouă ceruri 
sînt cunoscute şi de Brhadăranyaka Up. y Ut, 6.1 ; cf. W. RUBEN, „Schamanismus im 
alten Indien", Acta onaualia. XVII, 1939, pp, 164-205 (p. 169). Cu privire la legaturile 
dintre schemele cosmologice şi gradele de meditaţie, cf P. MUS, Barabuclur, passtm . 

magic. „Extaticul" (muni) cu plete (kesin) din Rgveda rosteşte, ras- 
picat : „în beţia extazului, am urcat în carul vuiturilor. Voi, muritori, 
nu puteţi zări decît trupurile noastre... Extaticul este calul vîntului, 
prietenul zeului furtunii, mînat de zei..." (X, 136, 3.5). 71 Să ne amin- 
tim că toba şamanilor altaici este numită „cal" şi că, la buri aţi, de 
exemplu, toiagul cu cap de cal, care poartă de altfel numele de „cal", 
îndeplineşte un rol important. Extazul provocat de sunetele tobei sau 
de dansul calare pe un băţ cu cap de cal (un fel de hobby-horse) este 
asimilat unei călătorii fantastice, călare, în ceruri. Cum vom vedea, 
la anumite populaţii neariene din India, magicianul foloseşte şi astăzi 
un cal de lemn ori un băţ cu cap de cal pentru a-şi executa dansul 
extatic (mai jos, pp. 427 şi urm.). 

în acelaşi imn din Rgveda (X, 136), se spune că „zeii au intrat 
în ei..."; este vorba de un fel de posedare mistică ce păstrează o 
înaltă valoare spirituală chiar în mediile neextatice (dovadă Brhadă- 
ranyaka Upanişad, III, 3.7). Muni „locuieşte în cele două mări, cea 
care se află la răsărit şi cea care se află la apus,... Merge pe căile 
apsara, gandharva, pe cărările fiarelor sălbatice..." (RV f X, 136). 
Atharva Veda (XI, 5, 6) îl laudă pe învăţăcelul înzestrat cu puterea 
magică a ascezei (tapas): „Intr-o clipită, ajunge de la marea de la 
răsărit la marea de la miazănoapte." Această experienţă macran- 
tropică, izvorîtă din extazul şamanic 72 , se păstrează în budism şi are 
o importanţă considerabilă în tehnicile yoghino-tantrice. 73 

71 Cu privire la acest muni, vezi E. ARBMAN, Rudra: Umersuchungen zum 
attindischen Gîauben und Kultus, Uppsala-Leipzig, 1922, pp. 298 şi urm. în legătura 
cu semnificaţia magico-religioasă a pârului lung, ibiâ., p. 302 (cf „şerpii** din com- 
ponenţa costumelor şamanice siberiene, mai sus, pp. 133 şi urm.) - Cu privire Ia exta- 
zele vedice cele mai vechi, cf. J W. HAUER, Die Anfănge der Yogapraxis, Stuttgart, 
1922, pp. 1 16 şi urm., 120; ELI A DE, Le Yoga, pp. 1 12 şi urm. Cf. şi G. WIDENGREN, 
„Stand und Aufgaben der iranischen Relig ionsgeschichte" , partea a Il-a, p. 72, 
nota 123. 

72 Cf. de exemplu, imnul foarte obscur al lui Vrâtya {Atharva Veda* XV, 3 şi 
urm.). Analogiile dintre trupul omenesc şi cosmos depăşesc, fireşte, experienţa 
şamanică propriu-zisă, dar se poate vedea că atît vrâtya* cît şi muni dobîndesc macran- 

timpul unei transe extatice. 

73 Buddha se visează în chip de uriaş, cu braţele în cele două oceane (Anguttara- 
mkâya. IU, 240; cf şi W. RUBEN, p. 167). Nu putem aminti aici toate rămăşiţele 
„şamanice" atestate în cele mai vechi texte budiste. Multe iddhi au o structura clar 
şamanică; de ex. puterea magică de „a se scufunda în pămînl si de a ieşî ca din apă*' 
(Anguttara. I, 254 şi urm. ; etc). Vezi şi mai jos» pp. 375 şi urm. 

înălţarea şi zborul magic ocupă un loc de cea mai mare însem- 
nătate în credinţele populare şi tehnicile mistice ale Indiei. într-ade- 
văr, înălţarea în văzduh, zborul aidoma păsărilor, parcurgerea unor 
distanţe uriaşe într-o clipită, dispariţia sînt doar unele din puterile 
magice pe care budismul şi hinduismul Ie atribuie arhaţilor, regilor 
şi magicienilor. Există un mare număr de legende despre regii şi 
vrăjitorii zburători. 74 Doar cei care aveau puterea supranaturală de 
a zbura prin văzduh ajungeau la lacul miraculos Anavatapta; Buddha 
şi sfinţii budişti ajungeau la Anavatapta într-o clipită, tot aşa cum, 
în legendele hinduse, rşi îşi luau zborul spre ţinutul divin şi miste- 
rios din nord, numit Svetadvipa 75 . Este vorba, fireşte, de „ţinuturi 
pure", de un spaţiu mistic care aparţine deopotrivă structurii unui 
„paradis" şi unui „spaţiu interior", accesibil doar iniţiaţilor. Lacul 
Anavatapta, ca şi Svetadvipa sau celelalte „paradisuri" budice sînt 
modalităţi de a fi la care se ajunge prin yoga, asceză sau contem- 
plaţie. Se cuvine subliniată identitatea de expresie a acestor expe- 
rienţe supraomeneşti cu simbolismul arhaic al ascensiunii şi al 
zborului, atît de specific şamanismului. 

Textele budiste vorbesc de patru feluri de puteri magice de trecere 
(gamana), prima fiind a zborului, asemenea păsărilor 76 Pataftjali ci- 
tează, printre siddhi, puterea de a zbura prin văzduh (laghiman) pe 
care o pol dobîndi yoghinii 77 Tot prin „puterea yoga", înţeleptul 
Nărada din Mahâbharata şi- a luat zborul şi a ajuns la vîrful Muntelui 
Meru („Centrul Lumii") de unde a zărit, departe de tot, în Oceanul 



74 Cf. de exemplu. PENZER şi TAWNEY, The Ocean o/Story. PP- 62 şi urm.; 
III, pp. 27, 35; V, pp. 33, 35, 169 şi urm.; VIII, pp. 26 şi urm., 50 şi urm.; etc. 

75 Cf W E CLARK, ..Săkâdvipa and Svetadvipa*', Journal of the American 
Orientai Society, XXXIX, 1919, pp. 209-242, passim; ELIADE, Le Yoga, pp. 323 
şi urm.; Irad. rom., pp. 279 şi urm. Despre Anavatapta, cf. De VISSER, The Ar han 
in China and Japan. Berlin, 1923, pp. 24 şi urm. 

76 Cf. R M. TIN, trad., The Path of Puri ty, Being a Transhtion of Buddhaghosa's 
Visuddhimagga. Londra, 3 voi., 1923 - 1931 ; părţile a 1 1-a. a 17-a şi a 21-a, p. 396. 
în legătură cu gamana, vezi Sigurd LINDQUIST, Siddhi und Ahhinna ; eine Studie Ober 
die klassischen Wunder des Yoga, Uppsala, 1935, pp. 58 şi urm, O bună bibliografie 
a surselor privitoare la abhijfia în fitienne LAMOTTE, Le Trăite* de la Grande Vertu 
de Sagesse des Nâgârjuna (Mahăprajnăpăramităsăstra) , Louvain, 2 voi., 1944, 1949, 
I, p. 329, n. [. 

77 Yoga-Sutra, III, 45; ef. Gheranda Samhită, III, 78; ELIADE, Le Yoga, pp. 323 
şi urm.; trad. rom., pp. 279 şi urm. Cu privire la tradiţiile similare din cele două epopei 
indiene, vezi E, HOPKINS, „Yoga-technique in the Great Epic", Journal of the Ameri- 
can Orientat Society\ XXII, New Haven, 1901, pp. 333-379 (pp. 337, 361). 

de Lapte, ţinutul Svetadvipa (Mahâhhdrata, XII, 335 ţ 2 şi urm.)- „Cu 
un asemenea trup (yoghic), yoghinul se plimbă unde doreşte 14 (ibid. t 
XII, 317, 6). însă o altă tradiţie înregistrată de Mahâbhărata face 
deosebirea dintre adevărata ascensiune mistică - despre care nu se 
poate spune că este întotdeauna „concretă 44 - şi „zborul magic 41 , 
care nu este decît o iluzie: „Şi noi putem zbura la cer şi putem lua 
felurite chipuri, dar în minte 44 (rnâyayă; ibid. , V, 160, 55 şi urm.). 

Ne putem da seama în ce fel anume yoga şi celelalte tehnici in- 
diene de meditaţie au elaborat experienţele extatice şi miracolele 
magice care făceau parte dintr-o moştenire spirituală imemorială. 
Oricum, secretul zborului magic este cunoscut şi de către alchimiştii 
indieni 78 , iar miracolul este atît de obişnuit pentru arhaţii budişti 79 , 
încît arahant a dat naştere verbului singalez rahatve, „a dispărea, a 
trece într-o clipă dintr-un Ioc în altul 44 . 80 Zînele-vrăjitoare (dâklnis), 
care au un rol important în unele şcoli tantrice (c/. El iade, Le Yoga, 
pp. 326 şi urm.; trad. rom., pp. 290 şi urm.), sînt numite „cele care 
merg prin văzduh 44 în mongolă şi „cele care merg în Cer 44 în tibe- 
tană 81 . Zborul magic şi înălţarea la Cer pe o scară sau pe o frînghie 
sînt şi ele motive des întîlnite în Tibet, nefiind neapărat preluate din 
tradiţia Indiei, cu atît mai mult cu cît sînt atestate în tradiţiile Bon-po 
sau în ritualurile derivate din acestea (cf. mai jos, pp. 393 şi urm.). 
De al f tel, cum vom vedea îndată, aceleaşi motive au un rol foarte 
însemnat în credinţele magice şi folclorul chinez, fiind întîlnite cam 
peste tot în lumea arhaică (mai jos, pp. 443 şi urm.)* 



78 ELIADE, Le Yoga, pp. 323 şi urm, ; trad. rom., pp. 279 şi urm. Un autor persan 
asigură câ yoghinii „pot zbura prin aer asemenea găinilor, oricît ar părea de ciudat" 
(ibid.l 

79 Cu privire la zborul arhaţilor, vezi de VISSER, pp. 172 şi urm.; Sylvain LfiVI 
şi £d. CHAVANNES, „Les Seize Arhats protecteurs de la loi *\ Journal Asiatique. seria 
XI, voi. Vili, Paris, 19 11, pp. 1-50, 189-304; p. 23 (arhatul Nandimitra „se ridică 
în văzduh la înălţimea a 7 arbori tala" etc); pp. 262 şi urm. (arhatul Pindola, care 
locuieşte la Ariavatapta, a fost pedepsit de Buddha pentru ca zburase prin văzduh, 
cu un munte în mîini, arătîndu-şi puterile magice profanilor; după cum se ştie, 
budismul interzicea dezvăluirea siddhi), 

80 A. M. HOCART, „Flying Through the Air *, Indian Antiqitary, LII, Bombay, 
Î923, pp. 80-82 (p. 80). Hocart explică toate aceste legende conform teoriilor sale 
despre regalitate: fiind zei, regii nu pot atinge pămîntul şi se presupune aşadar că 
merg prin văzduh. Simbolismul zborului este însă mult mai complex şi nu poate fi 
în nici un caz înfăţişat ca derivînd din concepţia privitoare la regii-zei. Cf. ELIADE, 
Mythes. rSves et mystires, pp. 1 33 şi urm. 

81 Cf J. Van DURME, „Notes sur le lamaisme", Milanges chînois et bouddhiques. 
I, Bruxelles, 1931-1932, pp. 263-319 (p. 374, nota 2). 

Toate faptele pe care le-am înfăţişat, cam prea repede, după 
părerea noastră, nu sînt neapărat „şamanice": fiecare, în ansamblul 
din care a fost preluat pentru a ne uşura sarcina, are o semnificaţie 
aparte. Am dorit însă să arătăm echivalenţele de structură ale acestor 
fapte magico-religioase indiene. Extaticul, ca şi magicianul, nu este 
un fenomen singular în ansamblul religiei indiene decît prin inten- 
sitatea experienţei sale mistice ori prin eminenţa magiei, pentru că 
teoria subiacentă - adică înălţarea la Cer - se regăseşte, după cum 
am văzut, în chiar simbolismul sacrificiului brahmanic. 

De fapt, ceea ce deosebeşte ascensiunea numi de ascensiunea 
realizată prin ritualul brahmanic este tocmai caracterul său experi- 
mental: avem, în acest caz, o „transă" comparabilă cu „marea şe- 
dinţă" a şamanilor siberieni. Lucrul cel mai important este că aceasta 
experienţă extatică nu contrazice teoria generală a sacrificiului 
brahmanic, tot aşa cum transa şamanilor se integrează pe deplin în 
sistemul cosmo-teologic al religiilor siberiene şi altaice. Deosebirea 
fundamentală dintre cele două tipuri de ascensiune este dată de 
intensitatea experienţei, fiind aşadar de ordin psihologic. Oricare ar 
fi însă intensitatea experienţei extatice, ea devine comunicabilă 
printru-un simbolism universal valabil şi este validată în măsura în 
care se integrează sistemului magic o-re ligi os existent. Puterea de a 
zbura se dobîndeşte în mai multe feluri: transă şamanîcă, extaz 
mistic, tehnici magice, dar şi printr-o disciplină psihomentală aspră, 
ca yoga lui Patanjali, printr-o asceză riguroasă, ca în budism, sau 
prin practici alchimice. Pluralitatea tehnicilor corespunde, fără 
îndoială, mulţimii experienţelor, precum şi - în mai mică măsură 
- unor ideologii diferite (răpirea de către spirite, ascensiunea 
„magică" şi „mistică" etc). însă toate aceste tehnici şi toate aceste 
mitologii au o notă comună: importanţa acordată puterii de a zbura 
în văzduh. Această „putere magică" nu este un element izolat, va- 
labil în sine, întemeiat doar pe experienţa personală a magicienilor: 
dimpotrivă, el se integrează într-un ansamblu teo-cosmologic mult 
mai vast decît diferitele ideologii şamanice. 



TAPAS ŞI DlKSA 



Continuitatea dintre ritual şi extaz este confirmată şi de o altă 
noţiune, care joacă un rol foarte important în ideologia pan-indiană: 

tapas, al cărei sens iniţial este „căldură extremă**, dar care a ajuns 
să desemneze efortul ascetic în general, Tapas este atestat în Rgveda 
(tf de exemplu VIII, 59,6; X, 136,2; 154,2,4; 167,1; 109,4ete.). 
iar puterile sale sînt creatoare atît pe plan cosmic, cît şi spiritual; 
prin tapas, ascetul devine vizionar şi poate chiar întrupa zeii. Prajăpati 
creează lumea „încălzindu-se" peste măsură, prin asceză (Aitareya 
Brahmana, V, 32, 1); de fapt, o creează printr-un soi de sudaţie 
magici „Căldura interioară* 1 sau „căldura mistică" este creatoare; 
ea ajunge la un fel de putere magică, iar aceasta, chiar dacă nu se 
manifestă direct ca o cosmogonie (cf mitul lui Prajăpati), „creează" 
pe un plan cosmic mai modest; de exemplu, creează mirajele sau 
miracolele nenumărate ale asceţilor şi yoghinilor (zborul magic, 
abolirea legilor fizice, dispariţia etc). Or, „căldura interioară** face 
parte integrantă din tehnica magicienilor şi a şamanilor „primitivi" 
(cf. mai jos, pp. 432 şi urm.); dobîndirea „căldurii interioare" are 
sensul universal de „stăpînire a focului" şi, în ultimă instanţă, de 
abolire a legilor fizice, ceea ce înseamnă că magicianul „încălzit" 
cum trebuie poate face „minuni", poate crea noi condiţii de existenţă 
în Cosmos şi repetă, într-un fel, cosmogonia. Din această perspec- 
tivă, Prajăpati devine unul din arhetipurile „magicianului". 

Căldura excesivă era dobîndită fie prin meditaţie lîngă foc - 
metodă ascetică care a cunoscut o mare răspîndire în India -, fie 
prin reţinerea respiraţiei (cf de exemplu, Raudhâyana Dharma Sutra, 
tV, 1, 24 etc). Să mai amintim că tehnica respiratorie şi reţinerea 
respiraţiei au ocupat un loc foarte important în organizarea acestui 
complex de practici ascetice şi de teorii magice, mistice şi metafizice 
cunoscute sub denumirea generală de yoga 82 , Tapas, în sensul efor- 
tului ascetic, face parte integrantă din orice formă de yoga şi ni se 
parte important să amintim în treacăt implicaţiile sale „şamanice". 
Vom vedea în cele ce urmează că această „căldură mistică* 1 , în înţe- 
lesul propriu al termenului, are o mare importanţă în yoga tantrică 
himalaiană şi tibet ană (cf mai jos, pp. 399 şi urm.). Să mai adăugam 
totuşi că tradiţia yoga clasică foloseşte „puterea** dată de prânâyâma 
ca pe o „cosmogonie inversă", în sensul că în loc să ajungă la crea- 
rea de noi Universuri (adică de noi „miraje 4 * şi „miracole**), puterea 
îi îngăduie yoghinulut să se detaşeze de lume şi chiar să o distrugă, 
într-un fel, pentru că descătuşarea yoghică echivalează cu o desoli- 



82 Vezi EL IADE. Techniqucs du Yoga, Paris, 1948; id., U Yo$a. 



378 ŞAMANISMUL 

darizare totală de Cosmos; pentru un flvan-mukm, Universul nu mai 
există, iar dacă am proiecta în plan cosmologic propriu! său proces, 
ne-am afla în faţa unei resorbţii totale a formelor cosmice în sub- 
stanţa iniţială (prakrti), cu alte cuvinte, a unei întoarceri la starea 
nediferenţiată de dinaintea Creaţiei. Toate acestea depăşesc cu mult 
orizontul ideologiei „şamanice", dar ceea ce ni se pare semnificativ 
este faptul că spiritualitatea indiană a folosit drept mijloc de des- 
cătuşare o tehnică de magie arhaică, socotită în stare să abolească 
legile fizice şi să intervină în însăşi alcătuirea Universului. 

Tapas nu este însă o asceză rezervată doar „extaticilor", ci face 
parte din experienţa religioasă a laicilor, pentru că sacrificiul soma 
cere ca sacri fi catorul şi soţia lui să îndeplinească dtkşă, ritul de 
consacrare care cuprinde tapas V Dtkşă cuprinde veghea ascetică, 
meditaţia în linişte, postul negru, precum şi „căldura", tapas f iar 
această perioadă de „consacrare" poate ţine de la o zi sau două la 
un an. Or, sacrificiul soma este unul din cele mai importante din 
India vedică şi brahmanică; ceea ce înseamnă că asceza în scop 
extatic face parte în chip necesar din viaţa religioasă a întregului 
popor indian. Continuitatea dintre ritual şi extaz, la care ne-am referit 
îh legătură cu riturile de ascensiune (realizate de profani) şi de zborul 
mistic (al extaticilor) este confirmată şi pe planul tapas. Rămîne de 
văzut dacă viaţa religioasă indiană, în ansamblul său şi cu toate 
simbol ismele pe care le cuprinde, este o creaţie — întrucîtva „degra- 
dată", pentru a putea fi accesibilă lumii profane - a unei lungi serii 
de experienţe extatice a cîtorva privilegiaţi sau, dimpotrivă, dacă ex- 
perienţa extatică a acestora din urmă nu este altceva decît rezultatul 
unui efort anterior de „interiorizare" a unor scheme cosmo-teolo- 
gice. Problema prezintă numeroase consecinţe, dar depăşeşte sfera 
istoriei religiilor indiene, precum şi subiectul lucrării de faţă. 84 



83 Cu privire la dtkşă şi Ia tapas t vezi H, OLDENBERG, Dîe Religion des Veaa, 
ed. a 2-a, Berlin, 1917, p. 397; A. HILLEB RANDT, Vedische Mythoiogie (ed. a 2-a, 
Breslau, 2 voi., 1927-1929), I, pp. 482 şi urm.; J. W. HAUER, Dîe Anfănge der 
Yogaprazis, pp. 55 şi urm. ; A, B. KEITH, The Religion and Philosophy of the Veâa and 
Upanishads (Harvard Oriental Seriei;, XXXI, XXXII), Cambridge, Massachussets şi 
Londra, 2 voi., 1925, I, pp. 300 şi urm.; S. LfcVI, La Doctrine du sacrifice dans Ies 
Brâhmanas, pp. 103 şi urm. C/ şi MEU LI, „Scythica", pp. 134 şi urm. 

u îndrăznim totuşi să sperăm că lucrarea de faţă va arăta în ce sens trebuie pusă 
problema, 

SIMBOLISME ŞI TEHNICI „ŞAMANICE" ÎN INDIA 

în ceea ce priveşte vindecarea şamanică prin chemare sau căutare 
a sufletului fugar al bolnavului, Rgveda ne oferă cîteva exemple. 
Preotul i se adresează muribundului astfel; „Spiritul tău care s-a dus 
la Cer, spiritul tău care s-a dus la capătul lumii... îl vom aduce înapoi 
la tine, ca să locuieşti aici, să trăieşti aici" (KV, X, 58, 2, 4). Tot în 
Rgveda (X, 57, 4-5), brahmanul îi vorbeşte astfel sufletului bol- 
navului : „Fie ca spiritul să se poată întoarce la tine, să-ţi dea voinţă, 
acţiune, viaţă să mai poţi vedea soarele încă multă vreme. O, Părinţi, 
fie ca poporul zeilor să ne poată da înapoi spiritul; vrem să rămînem 
alături de mulţimea celor vii !..." Iar în textele medicale-magice din 
Atharva Veda, magicianul, pentru a-1 readuce pe muribund la viaţă, 
cheamă a Vîntului suflare şi-a Soarelui privire, pune sufletul înapoi 
în trup şi dezleagă bolnavul din lanţurile lui Nirfti (AV, VIII, 2, 3; 



Nu este vorba aici, bineînţeles, decît de urme ale vindecării şa- 
man ice, iar dacă medicina indiană a folosit, mai tîrziu, unele idei 
magice tradiţionale, acestea nu fac parte din ideologia şamanică 
propriu-zisă. 86 Numirea diferitelor „organe* 1 ale regiunilor cosmice, 
la care se referă magicianul din Atharva Veda (vezi şi RV, X, 16, 3) 
implică deja o altă concepţie, cea a omului-microcosmos; deşi pare 
destul de veche (poate chiar indo-europeană), concepţia nu este „şa- 
manică". Totuşi, chemarea sufletului fugar al bolnavului este atestată 
într-una din cărţile Rgveda (cea mai recentă), iar cum aceeaşi ideo- 
logie şi aceeaşi tehnică şamanică sînt dominante la celelalte popu- 
laţii, neariene, din India, ne putem întreba dacă nu cumva este vorba 
de o influenţă a substratului. De fapt, magicianul oraonilor din 
Bengal caută şi el sufletul rătăcit al bolnavului prin munţi şi prin văi, 
pînă în ţinutul morţilor 87 , întocmai ca şamanul altaic sau siberian. 

Se cuvine să mai adăugăm ceva: doctrina instabilităţii sufletului, 
atît de evidentă în diferitele culturi dominate de şamanism, era 



85 Cu privire la chemarea sufletului, vezi şi W. CALÂND, AUindîscher Ahnenkuh. 
Leyda, 1893, pp. 179 şi urm. 

86 Cf.. de exemplu, Jean FILLIOZAT, La Doctrine dassique de la mâdedne 
indie rine. Ses origines et ses paralliles grecs. Paris, 1949. 

87 Cf. F. E. CLEMENTS, Primitive Concepts o/Disease, p. 197 („rătăcirea sufle- 
tului 1 ' la garo şi la populaţiile hinduizate din nord). 



VIII, 1, 3, 1; etc.). 85 

cunoscută în vechea Indie, în vis , sufletul se îndepărtează mult de 
trup, iar Saiapatha Brahmana (XIV, 7, 1, 12) spune că omul care 
doarme nu trebuie trezit brusc» pentru că sufletul s-ar putea rătăci 
pe drumul de întoarcere. Sufletul se poate pierde şi prin căscat 
(Taittirlya Samhitâ, II, 5, 2, 4). Legenda lui Subandhu spune cum 
poate fi sufletul pierdut şi apoi regăsit (Jaiminlya Brahmana, III, 
168-170; Pancavimsa £r., XII, 12, 5). 

Tot cu privire la ideea că magicianul îşi poate părăsi trupul după 
dorinţă - idee strict şamanică, ale cărei temeiuri extatice le-am putut 
constata în mai multe rînduri- , întîlnim, atît în textele tehnice, cît 
şi în folclor, o altă putere magică, aceea de a „intra în alt trup" (para- 
puralcăyapravesa ; cf. Eliade, Le Yoga, p. 380; trad. rom., p. 334. Insă 
acest mijloc magic dovedeşte influenţa unei elaborări indiene, facînd 
de altfel parte din siddhi yoghine, iar Patanjali îl citează (Yoga-Sutra, 
III, 37) printre alte puteri miraculoase. 

Nu putem prezenta aici toate aspectele tehnicilor yoga care pot 
avea tangenţe cu şamanismul. Deoarece ampla sinteză pe care am 
numit-o yoga barocă cuprinde un mare număr de elemente care tin 
de tradiţiile magice şi mistice ale Indiei, atît ariene, cît şi aborigene, 
se pot uneori identifica anumite elemente şamanice în această vastă 
sinteză. Dar este necesar să precizăm de flecare dată dacă referirea 
se face la un element şamanic propriu-zis sau la o tradiţie magică 
ce depăşeşte sfera şamanismului. Nu putem întreprinde aici această 
muncă exhaustivă de comparaţie. 88 Ne vom mulţumi aşadar să ob- 
servăm că textul clasic al lui Patanjali menţionează chiar el unele 
„puteri" proprii şamanismului: de a zbura prin văzduh, de a dis- 
părea, de a se face foarte mare sau foarte mic şi altele. De asemenea, 
o referire din Yoga-Suîra (IV, 1) la plantele medicinale (auşadhi) 
care, ca şi samadhi, pot dărui „puteri miraculoase" yoghinului, 
dovedeşte folosirea narcoticelor în mediile yoghine tocmai în scopul 
de a dobîndi experienţe extatice. Pe de altă parte, „puterile" nu au 



8S Cf ELIADE, Le Yoga, pp. 316 şi urm.; trad. rom., pp. 272 şi urm. şi id. y Techuques 
du Yoga, pp. 175 şi urm. Trebuie totuşi precizat că, vorbind despre „originile" yoga, 
nu ne referim neapărat Ia şamanism. O întreagă tradiţie mistică populară, hhakîi, care 
a invadat yoga Ia un moment dat, nu este şamanică. Observaţia este valabilă şi pentru 
practicile de erotică mistică sau pentru alte practici magice uneori aberante (pentru 
că implică asasinatul, canibalismul etc.) care, deşi sînt de origine autohtona pre-arianâ, 
nu sînt şamanice. Toate aceste confuzii au fost posibile datorită identificării abuzive 
a „şamanismului" cu „mistica primitiva". 

decît un rol secundar în yoga clasică şi budistă, iar multe texte 
subliniază pericolul Ia care se expun cei ce se lasă în voia senti- 
mentului magic de putere pe care îl dau şi care poate duce la uitarea 
adevăratului scop al eforturilor yoghinului: descătuşarea finală, Prin 
urmare, extazul la care se ajunge prin folosirea de narcotice sau prin 
alte mijloace materiale nu se poate compara cu extazul adevăratului 
samadhi. însă, cum am văzut, chiar în şamanism, narcoticele repre- 
zentau un semn de decadenţă, iar în lipsă de alte mijloace cu adevă- 
rat extatice» s-a recurs la narcotice pentru a se ajunge la transă, Să 
remarcăm, în treacăt, că şamanismul, ca şi yoga barocă (populară), 
cunoaşte şi el variante aberante. Se cuvine însă subliniată încă o data 
deosebirea de structură dintre yoga clasică şi şamanism : deşi acesta 
din urmă cunoaşte tehnici de concentrare (c/, de exemplu, iniţierea 
La eschimoşi etc), scopul său final rămîne mereu extazul şi călătoria 
extatică a sufletului în diferitele regiuni cosmice, în vreme ce yoga 
urmăreşte entasîs, concentrarea ultimă a spiritului şi „evadarea" din 
Cosmos. Evident, originile proto-istorice ale formei clasice de yoga 
nu exclud existenţa unor forme intermediare de yoga şaman ice, al 
căror scop ar fi fost dobîndirea de experienţe extatice. 89 

S-ar mai putea găsi unele elemente „şaman ice" în credinţele in- 
diene legate de moartea şi soarta răposatului. 90 Ca la atîtea alte po- 
poare asiatice, acestea cuprind urme ale pluralităţii sufletelor (de 
exemplu Taittiriya Upanişad, II, 4). în India veche se credea însă că, 
după moarte, sufletul urcă Ia Cer, alături de Yama (Rgveda, X, 58) 
şi de Strămoşi {pitar as). Mortul era sfătuit să nu se teamă de cîinii 
cu patru ochi ai lui Yama şi să-şi urmeze calea pentru a ajunge la 
Strămoşi şi la zeul Yama(/eV, x] 14, 10-12; Atharva Veda, XVIII, 
2, 12; VID, 1, 9 etc). Rgveda nu cuprinde referiri precise la o punte 
pe care ar urma să treacă mortul (Keith, ibid., II, p. 406, nota 9). Se 
vorbeşte însă de un fluviu (AV t XVIII, 4, 7 ) şi de o barcă (RV, X, 
63, 10), ceea ce trimite la un itinerar mai curînd infernal decît ceresc, 
în orice caz, putem recunoaşte urmele unui vechi ritual în care i se 



89 Pentru o părere diferită, vezi Jean FILLIOZAT („Les origines d'une technique 
mysuquc indienne", Revue Phibsophique, CXXXVI, 1946, pp. 208-220), care vorbeşte 
tocmai despre ipoteza noastră privitoare la originea pre-ariană a tehnicilor yoghine. 

90 Vezi o expunere de ansamblu clară în A, B, KEITH, The Religion and Philosophy 
ofthe Veda and Vpanishads, tt t pp. 403 şi urm. Lumea morţilor este o lume „răstur- 
nată"» „inversată", ca la siberieni, de pildă, cf. Herman LOMMEL, „Bhrigu im Jenseits", 
Paideuma, IV, 1950, pp. 93-109 (pp. 101 şi urm.). 

amintea mortului calea de urmat pentru a ajunge in ţinutul lui Yama 
(de exemplu, RV t X, 14, 7-12; pentru Sutre, cf. Keith, II, p. 418, nota 
6). Se ştia, de asemenea, că sufletul răposatului nu părăsea imediat 
Pămîntul, ci mai rătăcea în jurul casei o vreme, pînă la un an. Din 
acest motiv era de altfel invocat cu prilejui sacrificiilor şi al ofran- 
delor făcute în amintirea sa (Keith, II, p. 412). 

Religia vedică şi brahmanică nu cunoaşte însă noţiunea precisă 
de zeu psihopomp. 91 Rudra-Siva îndeplineşte uneori un astfel de rol, 
dar concepţia este tîrzie şi probabil influenţată de credinţele aborige- 
nilor pre-arieni. In orice caz, nimic din India vedică nu aminteşte 
de călăuzele altaice şi nord-siberiene ale răposaţilor: i se arăla mortu- 
lui doar calea de urmat, cam ca în bocetele funerare indoneziene şi 
polineziene şi din Cartea tibetană a morţilor. Prezenţa unui psiho- 
pomp nu-şi avea probabil rostul în epoca vedică şi brahmanică 
deoarece, în pofida tuturor excepţiilor şi contradicţiilor din texte, 
drumul urmat de mort ducea la Cer, fiind astfel mai puţin primejdios 
dccît drumul spre Infern. 

Oricum, India veche cunoaşte foarte puţine „coborîri în Infern 14 . 
Deşi ideea unui Infern subpămîntean este atestată chiar în Rgveda 
(cf. Keith, II, p. 409), călătoriile extatice pe celălalt tărîm sînt foarte 
rare. Naciketas este dăruit „Morţii" de către tatăl său şi, într-adevăr, 
tînărul ajunge la locuinţa lui Yama (Taiîîirlya Br., III, 11, 8), dar 
călătoria sa dincolo de mormînt nu dă impresia unei experienţe 
şamanice, pentru că nu implică extazul. Singurul caz atestat clar al 
unei călătorii extatice în lumea de dincolo este al lui Bhrgu, „fiul" 
lui Varuna (Satapatha Br.. XI, 6, 1 ; Jaimiriiya Br., I, 42-44). Zeul, 
luîndu-i simţirile, îi trimite sufletul să cutreiere diferitele regiuni 
cosmice şi Infernul. Bhrgu asistă chiar la pedepsele de care au parte 
cei care s-au făcut vinovaţi de crime rituale. Inconştienţa lui Bhrgu, 
călătoria sa extatică prin Cosmos, pedepsele la care este martor şi 
care îi sînt apoi explicate chiar de Varuna - totul ne aminteşte de 
Ardă Virăf . Cu deosebirea, fireşte, care poate exista între o călătorie 
dincolo de mormînt, care dă o imagine completă a răsplăţilor post- 
mortem, cum este cazul lui Ardă Vîrâf, şi o călătorie extatică dez- 
văluind un număr limitat de situaţii. Totuşi, şi într-un caz, şi în 
celălalt, se poate descifra o schemă de călătorie iniţiaţi că dincolo de 
mormînt, reluată şi interpretată de cercuri ritualiste. 



Contrar tezei lui E, ARBMAN, Rudra, passtm. 

S-ar cuveni să amintim şi motivele „şamanice" care se mai păs- 
trează în figurile atît de complexe ale zeilor Varuna, Yama şi Nirrti. 
Fiecare din ei, pe planul său, este un zeu „legător". 92 Numeroase 
imnuri vedice pomenesc de „legăturile lui V anina". Legăturile lui 
Yama (yamasya padbisa, AV ţ V, 96, 2 etc.) poartă de obicei numele 
de „legăturile morţii" {mrtyupăsah, AV t VII, 1 12, 2; etc). La rîndul 
său, Nirrti îi leagă pe cei pe care vrea să-i piardă 04 V, VI, 63, 1-2; 
etc), iar zeii sînt rugaţi să îndepărteze „legăturile lui Nirrti" {Atharva 
Veda, I, 31, 2), pentru că bolile sînt „legături", iar moartea nu este 
altceva decît „legătura" suprema. Am studiai în altă parte simbolismul 
foarte complex în care se încadrează magia „legăturilor" (El iade, 
Images ei symboles, pp. 120 şi urm.; trad. rom., pp. 1 14 şi urm.). Este 
suficient să amintim că unele aspecte ale acestei magii sînt şaman ice. 
Dacă este adevărat că „legăturile" şi „nodurile" se numără printre 
atributele cele mai specifice ale zeilor morţii» nu numai în India şi 
în Iran, ci şi în alte părţi (China, Oceania etc). şamanii au şi ei laţuri 
şi lasouri de aceeaşi folosinţă: prinderea sufletelor rătăcitoare care 
şi-au părăsit trupul. Zeii şi demonii morţii prind sufletele răposaţilor 
într-o plasă; şamanul tungus, de pildă, foloseşte un lasou pentru a 
prinde sufletul fugar al unui bolnav (Şirokogorov, Psychomental 
Complex ofthe Tungus* p. 290), însă simbolismul „legăturii" depă- 
şeşte în toate privinţele şamanismul propriu -zis; doar în vrăjitoria 
„nodurilor" şi „legăturilor" se mai tntîlnesc unele asemănări cu ma- 
gia samanică. 

In sfîrşit, vom menţiona şi ascensiunea extatică a lui Arjuna pe 
Muntele lui Siva, cu toate epifaniiie luminoase pe care le implică 
(Mahâbliârata, VII, 80 şi urm.); fără a fi „şamanică", ea se încadrea- 
ză în categoria ascensiunilor mistice din care face parte şi ascen- 
siunea şamanică. Cît despre experienţele luminoase, să amintim de 
qaumanek al şamanului eschimos, „fulgerul" sau „lumina" care îl 
face deodată să tremure din tot trupul (cf. mai sus, pp. 70 şi urm.). 
Evident, „lumina interioară", care ţîşneşte după lungi eforturi de 
concentrare şi de meditaţie, există în toate tradiţiile religioase, fiind 
amplu atestată în India, de la Upanişade pînă la tantrism (cf. mai sus, 
pp. 71 şi urm.). Am dat aceste exemple pentru a schiţa cadrul în care 
se pot înscrie unele experienţe şamanice căci, aşa cum am afirmat 



92 Cf. ELIADE, Images et symholes, pp. 124 şi urm.. 130 şi urm.; trad. rom., pp. 123 
urm., 137 şi urm. 

de atîtea ori în cursul acestei lucrări, şamanismul, în ansamblu, nu 
este întotdeauna şi neapărat o mistică aberantă şi întunecată. 93 

Sa mai cităm, în treacăt, toba magică şi rolul ei în magia in- 
diană. 94 Legenda pomeneşte uneori de originea divină a tobei; cutare 
tradiţie aminteşte că un năga (spirit-şarpe) îi dezvăluie regelui Ka- 
nishka cît de folositor este ghanta în riturile de ploaie. 95 Se poate 
bănui în acest caz influenţa substratului anarian, cu atîî mai mult cu 
cît, în magia populaţiilor aborigene din India (magie care, fără a fi 
neapărat de structură şamanică, are totuşi legătură cu şamanismul), 
tobele ocupă un loc aparte. 96 Din acelaşi motiv, nu vom aborda 
studiul tobei în India neariană, nici pe cel al cultului craniilor 97 , atît 
de important în Iamaism şi în numeroase alte secte indiene de orien- 
tare tantrică. Unele amănunte vor fi expuse în cele ce urmează, tară 
ca prin aceasta să avem pretenţia unui studiu de ansamblu. 



ŞAMANISMUL LA UNELE TRIBURI ABORIGENE 

DIN INDIA 

Datorită cercetărilor lui Verrier Elwin, se cunoaşte destul de bine 
şamanismul populaţiei saora, alcătuită din aborigeni din Orissa, care 



93 Vezi şi W. NOLLE, „Schamanistische Vorstellungen im Shaktismus, în Jahr- 
buch des Museums fur Volkerkunde, XI, Leipzig, 1952, pp. 41-47. 

94 E. CRAWLEY, Dress. Drhiks and Dntms. pp. 236 şi urm.; Ciaudie MARCEL-DU- 
BOIS, Lcs Instruments de mus'tque de Vinde ancieime. Paris, 1941, pp. 33 şi urm. 
(clopote), 41 şi urm. (tobă pe cadru), 46 şi urm. (toba bombată cu două membrane), 
63 şi urm, (lobă în formă de nisiparniţă). Cu privire la rolul ritual al tobei în 
Aivamedha, cf. P. DUMONT, L'Asvamedha, pp. 150 şi urm. 1 PRZYLUSKI atrăsese aten- 
ţia asupra originii nearianc a numelui indian al tobei, damaru: cf. „Un Ancien Peuple 
du Penjab: Ies Udumbara", în Journal asîatique, CCVII1, Paris, 1926, pp. 1 -59 (pp. 34 
şi urm.). în legătură cu toba în cultul vedic, cf J. W. HAUER, Der Vrâtya. Uniersuchungen 
uter die nichtbramamsche Religion Altindietis. I: Die Vrâtya ais nichtbramanische 
Kuttgenossenschaften arischer Herkunft, Stuttgart, 1927, pp. 282 şi urm. 

95 S. BEAL, trad., Si-yu-ki; Buddhisf Records of the Western World, Londra, 2 voi., 
1 884, 1, p. 66. 

96 Cf cîteva indicaţii privitoare la santali. bhil .şi baiga, W. KOPPERS, „Probleme der 
indischen Religionsgcschichte", Anthropos, XXXV-XXXVI, 1940- 1941, pp. 761-814, 
(p. 805 şi nota 176). Cf. id. t Die Bhil in Zentralindien. Horn şi Viena, 1948, pp. 178 
şi urm. Vezi şi R. RAHMANN, „Shamanislic and Related Phenomena în Northern and 
Middle India", pp. 735-736. 

97 Pentru cultul craniilor din India neariană, vezi W. RUBEN. „ Eisenschmiede imd 
Dămonen in Indien", Internationales Arc hi v fur Erhnographie, supl. XXXVII, Leyda, 
1939, pp. 168, 204-208, 244 ele. 

prezintă un mare interes etnologic. Ne vom opri mai ales asupra 
autobiografiilor şamanilor şi ale şamanelor saora; ele prezintă o 
asemănare uluitoare cu „căsătoriile iniţiatice" ale şamanilor sibe- 
rieni pe care le-am abordat mai sus (c/ pp. 81 şi urm,). Se observă 
totuşi două deosebiri: L deoarece saora au şi şamani, şi şamane, iar 
acestea sînt uneori chiar mai numeroase, cele două sexe fac uneori 
astfel de căsătorii cu o fiinţă din cealaltă lume; 2. în vreme ce 
„soţiile cereşti" ale şamanilor siberieni locuiesc în cer sau, în unele 
cazuri, în stepă, soţii spirituali ai saora locuiesc cu toţii în lumea sub- 
pămînteană, în ţinutul umbrelor. 

Kintara, un şaman din Hatibadi, i-a spus lui Verrier Elwin urmă- 
toarele: „Aveam vreo doisprezece ani cînd o femeie-spirit tutelar 
numită Jangmai a venit la mine în vis şi mi-a spus: « Sînt mulţumită 
de tine; te iubesc; te iubesc atît de mult încît trebuie să mă iei de 
soţie. » Eu însă am refuzat şi vreme de un an întreg, ea a venit tot 
timpul la mine, mi-a făcut curte şi a încercat să mă înduplece. Eu 
însă am refuzat-o mereu, pînă în ziua cînd s-a supărat şi şi -a trimis 
cîinele (tigrul) să mă muşte, Atunci m-am speriat şi am primit să 
mă căsătoresc cu ea. Dar, aproape imediat, o altă protectoare a venit 
să mă roage s-o iau pe ea de soţie. Cînd prima dintre cele două fete 
a aflat, a spus: «Eu te-am iubit mai întîi, şi te socotesc soţul meu. 
Iată că acum tu iubeşti pe alta, dar eu n-am să îngădui aşa ceva. » 
Prin urmare, am răspuns „nu 41 celei de-a doua fete. însă prima, în 
turbarea şi gelozia ei, m-a făcut să înnebunesc, nva dus în junglă 
şi mi-a furat minţile. Vreme de un an întreg, a făcut din mine tot ce 
a vrut." în cele din urmă, părinţii băiatului au chemat un şaman 
dinlr-un sat vecin, iar prima fată a vorbit prin glasul lui : „Nu vă 
temeţi. Am să-1 iau de bărbat... Am să-1 ajut pe băiat totdeauna cînd 
îi va fi greu." Mulţumit, tatăl a pregătit nunta. După cinci ani, Kin- 
tara s-a însurat cu o femeie din sat. După nuntă, Jangmai, protectoa- 
rea, i-a vorbit lui Dasuni, tînăra mireasă, prin glasul bărbatului 
amîndurora, spunînd: „Ai să trăieşti de acum înainte cu bărbatul 
meu. Ai să scoţi apă din fîntînă, ai să macini orezul şi ai să fierbi 
mîncarea: ai să faci totul, eu nu pot face nimic. Trebuie să trăiesc 
în lumea subpâmînteană. Tot ce pot face este să ajut dacă se iveşte 
un necaz. Spune-mi, ai să mă cinsteşti ori ai să te cerţi cu mine?" 
Dasuni a răspuns : „De ce să mă cert cu tine? Tu eşti o femeie-zeu 
şi am să-ţi dau tot ce-ţi trebuie." Jangmai a fost mulţumită de răs- 
puns şi a spus : „Bine. Tu şi cu mine vom trăi ca două surori." Apoi 

mi-a spus: „Ai grijă de femeia asta aşa cum ai avut grijă de mine. 
N-o bate. Nu-i face nici un rău/' După aceea a plecat. De la femeia 
sa pămînteană, Kintara a avut un fiu şi trei fiice, iar de la protec- 
toarea sa, un fiu şi două fiice, care trăiau în lumea subpămînteană, 
Cînd a venit pe lume băiatul, a continuat Kintara, protectoarea „mi 
l-a adus şi mi-a spus ce nume i-a dat; mi 1-a pus pe genunchi şi mi-a 
cerut să fac tot ce trebuie pentru a-1 hrăni. Cînd i-am spus că aşa am 
să fac, a plecat cu copilul în lumea inferioară. Am tăiat o capră pentru 
copil şi am sfinţit o oală." 98 

Aceeaşi schemă - vizita unui spirit, cerere în căsătorie, împo- 
trivire, perioadă de criză acută care se rezolvă cînd propunerea este 
acceptată - se întîlneşte la fetele „alese" să devină ş amâne. „Visul 
în urma căruia fata este nevoită să-şi accepte meseria şi primeşte 
pecetea aprobării supranaturale ia forma vizitelor unui pretendent 
din lumea subpămînteană care îi propune căsătoria, cu toate con- 
secinţele sale extatice şi numinoase. « Soţul » este un hindus, frumos 
şi bine îmbrăcat, bogat şi avînd multe obiceiuri necunoscute popu- 
laţiei saora. După tradiţie, acesta soseşte în toiul nopţii; cînd intră 
în cameră, toţi locuitorii casei sînt ca prinşi într-o vrajă şi cad într-un 
somn profund. La început, şi aproape în toate cazurile, fata refuză, 
pentru că meseria de şam ană este grea şi plină de primejdii. Din 
această clipă începe să fie chinuită de coşmaruri; iubitul său divin 
o duce cu el în lumea subpămînteană sau ameninţă să o arunce de 
undeva, de sus. De obicei, se îmbolnăveşte: se întîmplă chiar să-şi 
piardă minţile pentru o vreme şi rătăceşte, cu părul în neorînduială, 
pe cîmp şi prin pădure. în acest moment intervine familia. Cum, în 
majoritatea cazurilor, fata a primit o instruire şi o pregătire de mai 
multă vreme, fiecare ştie la ce să se aştepte, şi chiar dacă fata nu po- 
vesteşte nimic părinţilor săi, aceştia ştiu destul de bine ce se întîmplă. 
Totuşi, fata trebuie să le mărturisească părinţilor săi că a fost « che- 
mată », a refuzat şi este acum în primejdie. Mintea sa este uşurată 
pe loc de povara vinei şi le dă părinţilor libertatea deplină de a acţio- 
na, iar ei pregătesc fără întîrziere căsătoria fetei cu protectorul său. 

După căsătorie, soţul-spirit al şamanei vine tot timpul la ea şi 
rămîne pînă în zori. Se întîmplă uneori s-o ia cu el în junglă, unde 
o hrăneşte cu vin de palmier, Cînd a sosit clipa, vine pe lume un 



98 V. EL WIN, The Religion of an Indian Tribe, Londra şi New York, 1955, 
pp. 135-137. 

copil, iar tatăl -spirit i-1 aduce în fiecare noapte mamei, ca să-1 în- 
grijească. Legătura lor nu este însă în mod esenţial sexuala; impor- 
tant este că soţul protector îşi inspiră şi îşi pregăteşte tînăra soţie în 
vis, iar atunci cînd ea îşi va îndeplini funcţiile sacre, se aşaza lîngă 
ea şi îi spune tot ceea ce trebuie să facă ^(Elwin, ibid. , pp. 147- 148). 

O şamană îşi aminteşte de prima vizită pe care i-a făcut-o - în 
vis - un spirit protector „îmbrăcat în haine hinduse foarte elegante". 
L-a refuzat, şi atunci, a spus ea, „n>a luat într-un vîrtej şi m-a dus 
pînă la un copac uriaş unde m-a pus pe o creangă subţire. A început 
apoi să cînte şi aşa, cîntînd, să mă legene la dreapta şi Ia stingă. Eram 
atît de înspăirnîntată la gîndul că voi cădea de la o asemenea înălţime 
încît m-am grăbit să primesc să-l iau de bărbat" (ibid. t p. 153). Putem 
recunoaşte unele motive tipic iniţiatice: vîrtejul, copacul, legănatul. 

O altă şamană era deja măritată şi avea un copil cînd a primit 
vizita unui protector şi s-a îmbolnăvit. „Am trimis după o şamană 
iar Rasuno (spiritul protector) a venit şi a vorbit prin glasul ei : « Am 
s-o iau de soţie; dacă nu vrea, are să ajungă nebună »**. Şi ea şi soţul 
ei au încercat, dar în zadar, să se împotrivească, oferind sacrificii 
pentru protector. Pînă la urmă a fost nevoită să accepte şi a învăţat, 
în vis, ştiinţa şamanizării. A avut doi copii în lumea subpămînteană 
{ibid., pp. 151-52). 

în şedinţa şamanică a populaţiei saora, şamanul este posedat de 
spiritul protectorului sau al zeului invocat, care vorbeşte îndelung 
prin glasul său. După ce l-a luat în stăpînire pe şaman - sau pe 
şamană spiritul dezvăluie cauza bolii si îi spune ce anume trebuie 
făcut (de obicei un sacrificiu sau ofrande). „Şamanismul" prin po- 
sedare este cunoscut şi în alte provincii ale Indiei." 

„Căsătoria cu un spirit" a şamanilor saora pare a fi un fenomen 
unic în India aborigenă; oricum, nu este de origine kolariană. Aceasta 
este una din concluziile studiului comparativ bogat documentat al lui 
Rudolf Rahmann, „Shamanistic and Related Phenomena in Northern 



99 Cf. Edward B. HARPER, „Shamanism in South India 44 , în Southwestern Journal 
of Anthrapohgy, XIII, Albuquerque, 1957, pp. 267-287, cu privire la practicile „şa- 
manice" în nord-vestul regiunii Mysore. Acestea sînt fenomene de posedare şi nu 
implică neapărat o structură sau o ideologie şamanică. Vom găsi alte exemple - pre- 
zentate corect, drept cazuri de posedare de către zei sau demoni - în excelenta 
monografie a lui Louis DUMONT, Unt Sous-Casie de Vinde du Sud. Orfani safian 
sociale et religion des Pramalai Kallar, Paris, 1 957, pp. 347 şi urm. (posedare de către 
zei). 406 şi urm. (posedare de către demoni). 

and Middle India". 100 Vom cita unele din concluziile acestui impor- 
tant studiu. 

1. Alegerea „supranaturală" a viitorului şaman este indispen- 
sabilă la populaţiile saora (savara), bondo, birhor şi baiga. La baiga, 
khond şi bondo, alegerea „supranaturală" este necesară chiar dacă 
funcţia şamanului este ereditară. La populaţiile juang, birhor, oraon 
şi muria, „alesul* 1 dovedeşte, de obicei, însuşiri psihice proprii şama- 
nismului (Rahmann, ibid., p. 730). 

2. Pregătirea sistematică a viitorilor şamani este obligatorie în- 
tr-un mare număr de triburi (santal, munda, saora, baiga, oraon, bhil 
etc; cf\ ibid.). Dovezi indiscutabile ale existenţei unei ceremonii de 
iniţiere se găsesc la triburile santal, munda, baiga, oraon şi bhil, şi 
se poate presupune că aceeaşi ceremonie există şi la triburile korku 
şi maler (ibid.). 

3. Şamanii au spirite protectoare personale la triburile santal, saora, 
korwa, birhor, bhuiya, baiga, oraon, khond şi maler {ibid., p. 731). 
„Deoarece datele de care dispunem cu privire la cele mai multe din- 
tre aceste triburi sînt incomplete şi destul de vagi, se poate presupune 
fără teamă că trăsăturile de care am vorbit apar în realitate în număr 
mult mai mare şi cu mai multă claritate decît reies ele din documen- 
tele de care dispunem. însă materialul prezentat pînă acum garan- 
tează afirmaţia generală că în magia şi şamanismul din nordul şi din 
centrul Indiei, se întîlnesc următoarele elemente: şcoli de şamani sau 
cel puţin o anumită pregătire sistematică a candidaţilor; o iniţiere; 
un spirit protector personal ; o chemare făcută de un spirit sau de un 
zeu" (ibid.). 

4. Printre accesoriile folosite de şaman, coşul de nuiele are rolul 
cel mai important. „Coşul este un element străvechi în cultura po- 

Al 

poarelor munda M (ibid,, p. 733). întocmai cum şamanul siberian îşi 
provoacă transa bătînd toba, magicienii din nordul şi din centrul 
Indiei încearcă să ajungă la acelaşi rezultat sc uturînd orezul în coş 4 * 
(ibid.). Aceasta explică absenţa aproape totală a tobelor în şamanis- 



100 în Amhropos. LIV, 1959, pp. 681-760; cf. pp. 722, 754. într-o primă parte 
descriptivă (pp. 683-715), autorul prezintă materialul legat de triburile de limbă munda, 
sau triburi kolariene (santal, munda, korku, savara/saora, birhretc.), triburile de limbă 
ariană (bhuiya, baiga, bhil) şi triburile de limbă dravidiană (oraon, khond, gond ele). 
Cu privire la şamanismul tribului munda, cf, şi rev. J. HOFFMANN (cu reverendul 
A. van EMELEN), Encyclopaedia Mundarica, Patna, 4 voi., 1930-1938, II, pp. 422 şi 
urm. şi KOPPERS, „Probleme der indischen Religionsgeschichte' 4 , pp. 801 şi urm. 

mul din India Centrală şi Septentrională. „Coşul are aproape acelaşi 
rol" (Mfc). 

5. Scările au şi ele rolul lor în ritualurile şamanice ale unor po- 
poare. Barua baiga „îşi înalţă un mic altar, în faţa căruia înfige doi 
stîlpi. Aproape de altar poate avea o scară de lemn, un leagăn, o 
frînghie cu ţepi de fier, un lanţ de fier cu ghimpi ascuţiţi, o scîndură 
cu cuie şi pantofi în care s-au înfipt cuie ascuţite, în timpul transei, 
urcă uneori scara fără să o atingă cu manile şi se loveşte cu instru- 
mentele înşirate mai sus. Răspunde la întrebări fie din vîrful scării, 
fie de pe scîndură cu cuie" (ibid. f p. 702). Scara şaman ic ă este ates- 
tată şi la tribul gond din Mohaghir (cf\ Koppers, Die Bhil in Zen- 
îralindien, pL XIII, 1). William Crooke relatează că şamanul 
triburilor dusadh şi djangar (care locuiesc în partea de răsărit a vechii 
provincii din nord-estul Indiei) face o scară din tăişuri de săbii de 
lemn, „pe care preotul este obligat să urce punînd taîpa pe tăişul 
armelor. Cînd ajunge sus, taie capul unui cocoş alb legat la capătul 
de sus al scării". 101 La saora, „se trece un băţ de bambus prin aco- 
perişul casei în care se îndeplineşte ritul, pînă cînd se sprijină de 
podeaua camerei principale. Elwin îl numeşte « scara cerească ».„ 
Şamana a întins o rogojină nouă la picioarele băţului şi a înfipt un 
cocoş pe una din crengile scării" (Rahmann, ibid^ p. 696). 

6. Rahmann interpretează corect, ca reprezentînd Arborele Cos- 
mic, „mo vil iţa de pămînt cu tufa de busuioc sfînt pe care ojha santai 
şi marang deora munda o ţin la ei acasă... Acelaşi simbolism al mun- 
telui lumii sau al arborelui şamanic se regăseşte în bucăţile de argilă 
combinate cu şarpele de fier şî tridentul în şcoala şamanilor - şerpi 
oraon, în piatra cilindrică folosită la consacrarea preliminară (cere- 
monia pre-iniţiatică) a şamanilor santai, precum şi în scaunul turnant 
al tribului munda şi, în sfîrşit, în piatra pe care sokha oraon, într-o 
viziune nocturnă, o vede drept chipul lui Siva " (ibid., pp. 738-739). 

7. într-un mare număr de triburi (vezi lista în ibid.> p. 748, nota 191), 
şamanul cheamă sufletul răposatului între a treia şi a zecea zi după 
moarte (ibid*, pp. 748 şi urm.). Dar nu găsim nici o dovadă a exis- 
tenţei ritualului altaic si siberian tipic şamanului care însoţeşte sufletul 
răposatului în ţinutul morţilor (vezi mai sus, pp. 197 şi urm.). 



101 W. CROOKE, Popular Reiiţwn and Folk-Lore of Northern india, Weslrninster, 
2 voi., 1896, citat de RAHMANN, p. 737. Cu privire la ritualurile triburilor lolo şi 
kachin, vezi mai jos, pp. 401 şi urm. 

în concluzie» Rahmann consideră că „şamanismul constă, în 
esenţă, într-o relaţie specifică cu un spirit protector, relaţie care se 
manifestă astfel: spiritul pune stăpînire pe şaman, care devine me- 
diumul său, sau pătrunde în şaman pentru a-1 înzestra cu o ştiinţă 
şi o putere superioare, şi mai ales cu putere asupra altor spirite 4 * 
(Rahmann, p. 75 1). Această definiţie face o minunată sinteză a ca- 
racteristicilor şamanismului din India Centrală şi Septentrională, care 
nu se poate însă aplica altor forme de şamanism (ca, de exemplu, 
celui din Asia Centrală şi Septentrională). Elementele „ascensionale" 
(scară, stîlp, arbore şamanic, axis mundi etc.) - asupra cărora autorul 
a atras atenţia - necesita o definiţie mai precisă a şamanismului. Din 
punct de vedere istoric, autorul conchide că „unele fenomene şama- 
nice s-au produs cu siguranţă în India înainte de apariţia saktismului, 
şi nu ar trebui să presupunem că popoarele munda nu au fost afectate 
de aceste fenomenelor p. 753). 



CAPITOLUL XII 

Simbolisme şi tehnici şamanice în Tibet, 
China şi Extremul Orient 



BUDISM, TANTRISM, LAMAISM 

Cînd, după Iluminare, Buddha a vizitat pentru prima oară oraşul 
său natal, Kapilavastu, a dovedit unele „puteri miraculoase". Pentru 
a-i convinge pe ai săi de puterile sale spirituale şi a le pregăti 
convertirea, s-a înălţat în văzduh, şi-a tăiat trupul în bucăţi şi a lăsat 
capul şi membrele să cadă Ia pămînt, pentru ca apoi să le adune, sub 
ochii uluiţi ai celor de faţă. Miracolul este evocat chiar de Asvagosha 
(Buddha-carita-kavya, v. 1551 şi urm.), dar ea este atît de adînc înră- 
dăcinată în tradiţia magiei indiene încît a devenit minunea-tip a 
fachirismului. Celebrul rope-trick („miracolul frînghiei") al fachiri- 
lor creează iluzia unei frînghii care se înalţă sus de tot la Cer şi pe 
care, la îndemnul maestrului, se caţără un tînăr discipol pînă ce nu 
se mai zăreşte. Fachirul îsi aruncă atunci cuţitul în sus — iar mem- 
brele tînărului cad la pămînt» unul după altul. 1 

Istoria acestui rope-trick, care este foarte lungă, trebuie legată 
de două rituri şamanice : cel al sfîrtecării iniţiatice a viitorului şaman 
de către „demoni" şi cel al înălţării la Cer. Ne aducem aminte de 
„visele iniţiatice" ale şamanilor siberieni : candidatul asistă la sfîr- 
tecarea propriului său trup de către sufletele strămoşilor ori de către 
spiritele rele. Oasele sale sînt apoi adunate şi lipite cu fier» pielea 
este înlocuită, iar viitorul şaman, înviind, are un „trup nou", pe care 
îl poate lovi cu cuţitul, străpunge cu sabia, atinge cu fierul înroşit 
fără să se rănească. Se cuvine remarcat faptul că fachirii indieni sînt 



1 Cf. EU A DE, Le Yoga, pp. 319 şi urm.; trad. rom., pp. 274 şi urm. Vezi şi 
A. JACOBY. „Zum Zersiiickelungs-und W iedcrbclebungs wundcr der indischen 
Falare", Archîv fur Retighrtswissenschaft, XVII, Leipzig, 1914, pp. 455-475. Nu arc 
rost sa mai spunem că nu ne preocupă „realitatea" acestei încercări magice. Singurul 
nostru scop este de a arăta în ce măsură astfel de fenomene magice presupun o ideo- 
logie şi o tehnică şamanicâ. Cf. EL1ADE, Miphistophitls et l'androgyne, pp. 200 şi 
urm.; trad. rom. pp., 152 şi urm. 

socotiţi în stare să facă aceleaşi minuni. în rope-trick, ei îşi supun 
ajutoarele, într-un fel, „sfîrtecării iniţiatice" la care confraţii lor 
siberieni sînt supuşi în vis. De altfel, deşi a devenit o specialitate a 
fachirismului indian, rope-trick se întîlneşte şi în regiuni îndepărtate 
precum China, Java, Mexicul antic şi Europa medievală. Călătorul 
marocan Ibn Battuta 2 1-a notat în China în secolul al XlV-lea. Mei- 
ton 3 1-a observat ia Djakarta în secolul al XVII-lea, iar Sahagun 4 îl 
atestă în Mexic în termeni aproape identici. Cît despre Europa, nu- 
meroase texte, cel puţin începînd cu secolul al XIIMea, pomenesc 
de minuni asemănătoare, făcute de vrăjitori şi magicieni, care aveau 
şi facultatea de a zbura şi de a se face nevăzuţi, întocmai ca şamanii 
şi ca yoghinii. 5 




2 Voyages d'tbn Batomah, text arab editat şi tradus de C. Defrămery şi dr. B.R. 
Sanguinetti, Paris» 4 voi., 1853-1879, 1V T pp. 291-292: „...Apoi luă o bila de lemn 
care avea mai multe găuri, prin care erau trecute curele lungi. O aruncă în aer, iar 
bila se ridică atît de sus încît nu se mai zări. (...) Cînd nu mai avu în mina decît un 
capăt de curea, scamatorul porunci unuia din ucenici să se prindă de el şi să se înalţe 
în văzduh, iar acesta ascultă şi se înălţă pînă se făcu nevăzut. Scamatorul îl strigă 
de trei ori, dar nu primi răspuns; arunci luă un cuţit, ca şi cum s-ar fi 
de frînghie şi se făcu la rindu-i nevăzut. Apoi aruncă pe pămînt o mina a 
pe urmă un picior, apoi cealaltă mînâ. celălalt picior, trupul şi capul. Coborî suflînd 
din greu şi gîfîind, cu hainele pătate de sînge. (...) Emirul îi porunci ceva, iar omul 
luă membrele băiatului, le puse la un loc, şi copilul se ridică în picioare. Toate acestea 
ma umplură de uimire şi simţii cum îmi bate inima, ca atunci cînd fusesem martor, 
la regele Indiei, la un lucru asemănător..." Cf, şi H. YULE, trad., The Book of Ser Marca 
Polo (H, CORD IER, ed.), Londra, 2 voi., 1921, I, pp. 318 şi urm. Cu privire la rope- 
trick din legendele hagiografice musulmane, vezi L. MASS1GNON, La Passion da\- 
H osayn-ibn-Mansour al-Hallaj, martyr mystique de V Islam, execute â Bagdad le 26 mars 
922 : âtude d'histoire religieuse , Paris, 2 voi., 1922» I, pp. 80 şi urm. 

3 Pasaj preluat de A. JACOBY, ibid., pp. 460 şi urm. 

4 E. SELER, „Zauberei im alten Mexiko" în Globus, LXXVIII, 6, 1900, pp. 89-91 ; 
reluat în lucrarea sa Gesammelte Abhandhmgen zur amerikanischen Sprach- undAlter- 
thumskunde, Berlin, 5 voi., 1902- 191 3, 11, pp. 78-86 (pp. 84-85) (după Sahagun). 

5 Vezi numeroasele exemple grupate de JACOBY, op. cit.* pp. 466 şi urm., şi de 
ELI A DE, Mephistophelâs et Vandrogyne. pp. 200 şi urm.; trad. rom., pp. 152 şi urm.; 
cf, şi id. f Le Yoga, p. 3 19; trad. rom., p. 274. Nu putem preciza încă dacă rope-trick 
al vrăjitorilor europeni se datoreşte unei influenţe a magiei orientale sau dacă izvorăşte 
din vechile tehnici şamanice locale. Faptul că, pe de o parte» rope-trick este atestat 
în Mexic, iar pe de altă parte, sfîi tecarea iniţia tîcă a magicianului se întîlneşte şi în 
Australia, în Indonezia şi în America de Sud ne face să credem că în Europa ar putea 
fi vorba de o supravieţuire a tehnicilor magice locale, prc-indoeuropene. Cu privire 
la simbolismul levitaţiei si al „zborului magic", vezi Ananda COOMARASWAMY, 
Hinduism and Buddhism , New York, 1943, p. 83, nota 269. 

Rope-trick-u\ fachirilor nu este decît o variantă spectaculoasă a 
înălţării şamanului la Cer, care rămîne totdeauna simbolică, pentru 
că trupul şamanului nu dispare, iar călătoria la Cer are loc „în 
minte". Dar simbolismul frînghiei, ca şi cel al scării, implică în mod 
necesar comunicarea dintre Cer şi Pămînt. Prin mijlocirea unei frîn- 
ghii sau a unei scări (ca ţ de altfel, cu ajutorul unei liane, al unei punţi, 
al unui lanţ de săgeţi), zeii coboară pe Pămînt, iar oamenii urcă la 
Cer. Tradiţia este străveche şi larg răspîndita, fiind întîlnită şi în 
India, şi în Tibet. Buddha coboară din Cerul Trayastrirnsa pe o scară, 
vrînd să „bată drumul oamenilor"; din vîrful scării se pot vedea, 
deasupra, toate Brahmaloka, iar dedesubt, prăpastia Infernului 6 , căci 
scara este un adevărat Axis Mundi care se înalţă în Centrul Univer- 
sului. Scara miraculoasă este înfăţişată pe reliefurile de la Bhărhut 
şi de la Sanchi, iar în pictura budistă tibetană slujeşte si oamenilor, 
pentru a urca la Cer ? 

în Tibet, funcţia rituală şi mitologică a frînghiei este şi mai clar 
atestată, mai ales în tradiţiile pre-budiste. Primul rege al Tibetului, 
Bna-k'ri-bstan-po, ar fi coborît din Cer cu ajutorul unei frînghii nu- 
mite rmu-t'ag? Frînghia mitică era înfăţişată şi pe mormintele re- 
gale, semn că suveranii urcau la Cer după moarte. De fapt, pentru 
regi, comunicarea dintre Cer şi Pămînt nu s-a întrerupt niciodată, 
Tibetanii mai credeau că în timpurile străvechi, suveranii nu mureau, 
ci se înălţau la Cer 9 , concepţie care oglindeşte amintirea unui „pa- 
radis pierdut". 

Tot în tradiţiile bon se vorbeşte de un clan, dMu, nume care de- 
semnează totodată o categorie de zei: aceştia locuiesc în Cer, iar 



6 Cf, Svayamătrnnă : Janua Coeli, pp, 27, nota 8; 42, nota 64, 

7 Giuseppc TUCCI, Tibetan Painled Scrolls, Roma, 2 voi.. 1949, II, p. 348, şi poemul 
nr. 12, pl. XTV-XXn. Cu privire la simbolismul scării, vezi şi mai jos, p. 442 

* îL STEIN, Leaa-Tche, p. 68, nota 1 . Autorul aminteşte că Jăschke, în dicţionarul 



său, citează la acest termen „rgyal-rabs" şi precizează că acesta pare să desemneze 
unele mijloace supranaturale de comunicare dintre vechii regi tibetani şi strămoşii 
lor care rămîn printre zei. Vezi şi H. HOFFMANK Quellen zur Geschichte der tibe- 
îischen Bon-ReIigion t pp. 141, 150, 153, 245; id.. The Religioris of Tibet (trad. engl.), 
New York, 196 1, pp. 19-20; M. HERMANNS, Mythen und Mysterien, Magie und Re- 
ligion der Tibeter, Koln, 1956. pp. 35 şi urm 

9 G. TUCCI, II, pp. 733-734. Autorul aminteşte mitul chinez şi l'ai al comunicării 
dintre Cer şi Pămînt, asupra căruia vom reveni. La Gilgit, unde religia bon a fost 
foarte puternică, se întîlneşte chiar în zilele noastre tradiţia unui lanţ de aur care leagă 
Cerul de Pămînt (ihid. t p. 734, citind Folklorc, XXV, 1914, p. 397). 

morţii ajung la ei căţărîndu-se pe o scară sau pe o frînghie. Pe Pămînt 
se afla odinioară o categorie de preoţi care pretindeau că au puterea 
de a-i călăuzi pe răposaţi Ia Cer, pentru că erau stăpînii frînghiei sau 
ai scării: aceştia erau dMu (Tucci, op. cit, p. 714). Frînghia, care 
lega pe atunci Pămîntul de Cer şi slujea înălţării morţilor spre 
locuinţa cerească a zeilor dMu, a fost înlocuită la alţi preoţi bon de 
frînghia divinatorie {ibid u p. 716). Simbolul s a păstrat - poate - 
în bucăţica de postav a populaţiei na-khi care reprezintă „puntea pe 
care sufletul ajunge în împărăţia zeilor" (ibid., citîndu-1 pe Rock; 
vezi mai jos, pp. 404 şi urm.)* Toate aceste aspecte fac parte inte- 
grantă din complexul şamanic al ascensiunii şi al psihopompîeL 
Ar fi imposibil să prezentăm în cîteva pagini toate celelalte mo- 
tive şamanice prezente în miturile şi ritualurile bon-po 10 şi care se 

10 De la lucrarea lui KLAPROTH, „Description du Tibet 4 , publicată în Journal 
asiatique, seria a Il-a, IV, 1829, pp. 81-158, 241-324; VI, 1830, pp. 161-246, 
321-350; cf. pp. 97, 148 ete., savanţii occidentali, mergînd prin aceasta pe urmele 
învăţaţilor chinezi, au identificat daoismul cu religia bon-po; vezi istoria acestei 
confuzii (datorată, probabil, unei greşeli a lui Abel Rlmusat, care înţelesese termenul 
tao-chih drept „daoistur) în W. W. ROCKHILL, The Land of the Lamas: Notes of a 
Journey through China. Mongolia, and Tibet. New York şi Londra, 1891, pp. 217 şi 
urm., cf. şi YULE, The Book of Ser Marco Polo, I, pp. 323 şi urm. Cu privire la religia 
bon, vezi TUCCI, Tibetan Paimed Scrolls. ÎI, pp. 711-738; lucrările deja citate de 
H. HOFFMANN şi articolul său „Gsen. Eine lexikographisch-religionswissenschaftliche 
Untersuchung" în Zeirschrifi der deutschen morgenlăndischen Gesellschaft, XCVW, 
Leipzig, 1944, pp. 340-358, (în special pp. 344 şi urm.); M. HERMANNS, Myîhen, 
p. 232 şi passîm; Li An-che, „Bon: the Magico-Religious Belief of the Tibetan- 
Spcaking Peoples" în Southwestern Journal of Anlhropohgy, IV, 1 , Albuquerque, 1948, 
pp. 3 1 -41 ; S. HUMMEL, Geheimnisse tibetischer Maîerein. II: Lamaisrische Studien. 
Leipzig, 2 voi., 1949-1959, pp. 30 şi urm.; R. de NEBESKY-WOJKOWTTZ, Oractes 
and Demons of Tibet, pp. 425 şi urm. ; «*., „Die tibetische Bon-Religion" în Archiv 
Jur Volkerkunde, II, Viena, 1947, pp. 26-68. Cu privire la panteonul lamaist şi la divi- 
nităţile bolii şi ale vindecării, vezi: Eugen PANDER, „Das lamaistische Panthcon", 
Zeitschrift fur Ethnotogie, XXI* Berlin, 1 889, pp. 44-78; F. G. REINHOLD-MOLLER, 
„Die Krankheits- und Heilgottheîten des Lamaismus". Anthropos, XXII, 1927, 
pp. 956-991. HUMMEL a întreprins o analiză istorică a religiei bon, comparînd-o 
nu numai cu şamanismul din centrul şi din nordul Asiei, ci şi cu concepţiile religioase 
din vechiul Orient Apropiat şi cu cele ale indo-europenilor; cf. „GrundzUge eincr 
Urgeschichte der tibetischen Kultur", în Jahrhuch des Museumsfur Volkerkunde, XIII, 
1954, Leipzig, 1955, pp. 73-134, în special pp. 96 şi urm. ; id. t „Eurasiatische Tradi- 
tîonen in der tibetischen Bon-Religion", în Opuscula etimologica memoriae Ludovici 
Biro sacra, Budapesta, 1959, pp. 165-212 (în special pp. 198 şi urm.). 

păstrează în lamaism şi în tantrismul indo-tibetan. Preoţii bon-po nu 
se deosebesc eu nimic de adevăraţii şamani; ei se împart chiar în 
bon-po „albi " şi bon-po „negri", deşi toţi folosesc toba pentru rituri. 
Unii spun că sînt „posedaţi de zei"; cei mai mulţi practică exorcismul 
(Tucci, pp. 715 şi urm.). O categoric de bon-po purta numele de 
„stăpînî ai frînghiei cereşti" (ibid. t p. 717). Pawo şi nyen-jomo sînt 
mediumuri, atît bărbaţii, cît şi femeile, Fiind socotiţi de budişti drept 
reprezentanţii tipici ai bon. Ei nu depind de mînăstirile bon din 
Sikkim şi Bhutan şi par a fi rămăşiţele bon în forma sa cea mai 
veche, neorganizată, aşa cum exista ea înainte ca Bon dtkar (bon 
„alb") să se fi dezvoltat după modelul budismului (Nebesky-Woj- 
kowitz, Oracles, p. 425). După cît se pare, aceştia ajung să fie po- 
sedaţi de spiritele morţilor, iar în timpul transei intră în legătură cu 
divinităţile lor protectoare. 11 Cît despre mediumurile bon, una din 
principalele lor funcţii era de a „sluji pentru o vreme drept purtători 
de cuvînt ai morţilor care urmau să fie apoi însoţiţi pe lumea 
cealaltă". 12 

Şamanii bon îşi folosesc tobele, după cum se spune, ca vehicule 
care le permit să se deplaseze prin văzduh. Zborul lui Naro bon 
chung cu prilejul călătoriei sale magice cu Milarepa este un exemplu 
clasic în acest sens. 13 „Legenda care spune că gShen rab mi bo zbura 
pe o roată uriaşă, el stînd în mijloc, iar cei opt învăţăcei pe cele şapte 
spiţe, ar putea foarte bine reprezenta supravieţuirea unei tradiţii 
asemănătoare". 14 Vehiculul fusese probabil, la origine, toba şama- 
nică, înlocuită mai tîrziu de roată, simbol budist. Cura şamanului bon 

11 NEBESKY-WOJKOWITZ. Oracles, p. 425. Cf. şi J. MORRIS, Living with the 
Lepchas* Londra, 1938, pp. 123 şi urm. (descrierea transei unei femei-medium). După 
HERMANNS, şamanismul lepcha nu este identic cu bon-po, ci reprezintă o formă mai 
arhaică de şamanism; cf. The Inâo-Tihetans , Bombay, 1954, pp. 49-58. 

12 NEBESKY WOJ KOWITZ, Oracles* p. 428. Şi la populaţia lepcha, şamana chea- 
mă spiritul mortului să intre în ea, înainte de a fi dus pe tărîmul celălalt; cf. id., „ Ancient 
Funeral Ceremonies of the Lepchas", în Eastern Anthropobgist, V, 1, Lucknow, 1951, 
pp. 27-39 (pp. 33 şi urm.). 

13 Text tradus de H. HQFFMANN, Quellen zur Geschichte der tibetischen Bon-Re- 
ligion, p. 274. 

14 NEBESKY- WOJ KOWITZ, Oracles, p. 542. Cu privire la divinaţia prin tobă 
a preoţilor bon din Sikkim şi Bhoutan, tehnică asemănătoare celei folosite de şama- 
nii siberieni, cf. id. y Tibetan Drum Divination, „Ngamo". în Ethnos, XVII, 1952, 
pp, 149-157. 

cuprinde căinarea sufletului bolnavului (cf. H. Hoffmann, Quelîen, 
pp. î 17 şi urm.), technică specific şamanică. O ceremonie asemă- 
nătoare are loc cînd exorcistul tibetan este chemat să vindece un 
bolnav şi porneşte în căutarea sufletului acestuia. 15 Aducerea sufle- 
tului bolnavului necesită uneori un ritual extrem de complex, care 
implică mai multe obiecte (fire de cinci culori diferite, săgeţi etc.) 
şi efigii. 16 Rene de Nebesky-Wojkowitz a pus recent în evidenţă 
alte elemente şamanice în lamaismul tibetan (c/ Oracles* pp. 538 şi 
urm.). în oracolul statului, transa profetică, indispensabilă divinaţiei 
ceremoniale, prezintă un caracter paraşamanic foarte accentuat. 17 
Lamaismul a păstrat aproape integral tradiţia şamanică bon. Pînă 
şi cei mai vestiţi maeştri ai budismului tibetan ar fi făcut, se spune, 
vindecări şi minuni în cea mai pură tradiţie a şamanismului. Unele 
elemente care au contribuit Ia elaborarea lamaismului sînl probabil 
de origine tantrică şi poate indiană. însă deosebirea nu este întot- 
deauna clară: atunci cînd, după o legendă tibetană, Vairochana, dis- 
cipolul şi colaboratorul lui Padmasambhava, scoate din trupul reginei 
Ts'epongts'a duhul bolii sub fonna unei agrafe negre'*, ne găsim 
oare în faţa unei tradiţii indiene sau tibetane? Padmasambhava nu 
numai că dovedeşte puterea bine cunoscută de zbor magic a bodhi- 
sattva şi a arhaţilor, străbătînd văzduhul, înălţîndu-se la Cer şi deve- 
nind el însuşi bodhisattva. Legenda lui cuprinde unele aspecte pur 
şamanice: el dansează, pe acoperişul casei, un dans mistic, avînd 
drept veşmînt doar „cele şapte podoabe din os* 1 (Bleichsteiner, p. 67), 
ceea ce ne trimite la costumul şamanului siberian. 



,5 Cf descrierea unei şedinţe cu un exorcist din Lhassa la S. H. R1BBACH, Drog- 
pa Namgyal. Ein Tibeterleben, Miinchen şi Planegg, 1940, pp. 187 şi urm.; cf. şi 
H. HOFFMANN, Quellen, pp, 205 şi urm. 

16 Cf. textul din secolul al XVTlI-lea, tradus şi comentat de F. D, LESSING, „Calling 
the Soul : a Lamaist Ritual 1 ', în Semitic and Oriental Sîudies : a Volume Presented to 

F1SCHEL, ed., Berkeley şi Los Angeles, 1951, pp. 263-284. 

17 NEBESKY-WOJKOWITZ, Oraclcs. pp. 428 şi urm,; cf. şi «/.. ,.Das tibetische 
Staatsorakel", în Archivfur Voikerktmde, III, Viena, 1948, pp. 136-155 si în special 
D. SCHRODER, „Zur Religion der Tujen des Sininggebietes fKukunory, partea înlîi, 
pp. 27-33, 846, 850; partea a doua, pp. 237-248 şi id., „Zur Struktur des Schama- 
nismus", pp. 867-868, 872-873 (despre gurtum (şamanul) kukunor). 

18 R- BLEICHSTEINER, L âglise jatme, p. 71. 

Se ştie care este rolul cran ii lor omeneşti şi al femeilor în cere- 
moniile tantrice 19 şi lamaiste. 20 Aşa-zisul dans al scheletului are o 
importanţă aparte în scenariile dramatice numite tcham al căror scop 
este, printre altele, familiarizarea spectatorilor cu imaginile înfrico- 
şătoare ale divinităţilor protectoare care se înfăţişează în starea de 
bardo, adică în starea intermediară dintre moarte şi o nouă reincar- 
nare. Din acest punct de vedere, tcham poate fi socotit o ceremonie 
iniţiatică, pentru că aduce unele revelaţii legate de experienţele pos- 
tume. Or, asemănarea dintre costumele şi măştile tibetane în formă 
de schelet şi costumele şamanilor din Asia Centrală şi Septentrională 
este izbitoare. în unele cazuri, este vorba fără nici o îndoială de 
influenţe lamaiste, evidente, de altfel, şi în alte podoabe ale costu- 
mului şamanic siberian şi chiar în anumite forme ale tobei. Totuşi, 
nu trebuie să ne grăbim în a conchide că rolul scheletului în sim- 
bolismul costumului şamanic din Asia Septentrională dovedeşte doar 
o influenţă lamaistă. O asemenea influenţă, dacă a existat într-ade- 
văr, nu a făcut decît să consolideze unele concepţii autohtone 



19 Vezi ELIADE» Le Yoga, pp. 294 şi urni., cu privire la aghorc şi klpâîika 
<„ purtători de cranii"); trad. rom., pp. 254 şi urm. Se pare că sectele ascetice şi 
totodată orgiastice, care mai practicau canibahsmul la sfîrşitul secolului al XiX-lea 
(cf. ibidX asimilaseră unele tradiţii aberante legate de cultul craniilor (care implică, 
de altfel, adesea, mestecarea rituală a rudelor; tf, de ex., obiceiul isedonilor, notat 
de Herodot, IV, 26). Cu privire la precedentele preistorice ale cultului craniilor, cf 
H. BREUIL şi H. OBERMAIER, „Crânes paleolithiques faconnes en coupe", L'Anthro- 
pologie. XX, 1909, pp. 523-530; P. WERNERT, „L'Anthropophagie rituelle et paleo 
lithique et la chasse a ax tetes aux 6poques actuelle et paieblithique", în L'Anîhropobgie, 
XLVI, 1936, pp. 33-43; id„ „Culte des crânes, Reprăsentations des esprits des defunts 
et des ancetres", în M. GORCE, R. MORTIER şi alţii, Histoire ginerale des religions, 
Paris, 5 vol, t 1944-1951, pp. 51-102 şi passim; J. MARINGER, Vorgeschichtliche 
Religwn r pp. 1 12 şi urm., 220 şi urm., 248 şi urm. 

20 Cf. W. W. ROCKHILL, „On the Use of Skulls in Lamaist Ceremonies'\ Procee- 
dings of the American Orientat Society, XL, 1888, New Haven, 1 890, pp. XXIV-XXXI; 
B. LA U FER, Use of Human Skulls and Bones in Tibet (Field Museum of Natural 
History, Department of Anthropoloy Publication), X, Chicago, 1923. Tibetanii fo- 
loseau craniile taţilor lor, ca şi isedonii (ibid., p. 2), dar cultul familial a dispărut în 
zilele noastre, iar după LAUFER (ibid., p. 5), rolul magico-religios al craniilor ar fi 
o inovaţie tantrică (saivaistă). Este însă posibil ca influenţele indiene sâ se fi suprapus 
peste un fond vechi de credinţe locale; cf rolul religios şi divinatoriu al craniilor 
şamanilor la iukaghiri (JOCHELSON, The Yitkaghir, p. 165). Cu privire la relaţiile pro- 
to- istorice dintre cultul craniilor şi ideea reînnoirii vieţii cosmice, în China şi în Indo- 
nezia» cf Cari HENTZE, „Zur urspriinglichen Bedeutung des chinesischen Zeichens 
fou = Kopf". Anthropos, XLV, 1950, pp. 801-820. 

străvechi, legate de sacralitatea osulu. de animal şi, prin urmare, a 
osului de om (vezi mai sus, pp. 157 şi urm.). Cît despre rolul imaginii 
propriului schelet» atît de important în tehnicile meditative ale 
budismului mongol, să nu uităm că miţerea şamanului eschimos 
cuprinde şi contemplarea propriului schelet; ne amintim că viitorul 
angakok îşi desprinde» în minte, trupul de carne şi de sînge pînă 
rămîn doar oasele (c/, mai sus, p. 72), în lipsa unor informaţii mai 
cuprinzătoare, înclinăm să credem că acest tip de meditaţie aparţine 
unui strat arhaic de spiritualitate pre-budistă, întemeiată oarecum pe 
ideologia popoarelor de vîhători (sacralitatea oaselor) şi avînd drept 
obiect „extragerea" sufletului din propriul trup în vederea călătoriei 
mistice, adică a extazului. 

Există în Tibet un rit tantric, numit chod (gchod), de structură 
clar şamanică: propriul trup este oferit demonilor, spre a fi devorat, 
ceea ce aminteşte în chip straniu de sfîrtecarea iniţiatică a viitorilor 
şamani de către „demoni" şi sufletele strămoşilor. Iată prezentarea 
făcută, în rezumat, de R. Bleichsteiner: „în sunetele tobei făcute din 
cranii omeneşti şi al trompetei cioplite dintr-un femur, toată lumea 
începe să danseze, poftind spiritele să ia parte la sărbătoare. Puterea 
meditaţiei duce la apariţia unei zeiţe cu sabia scoasă: zeiţa se repede 
la cel care face jertfa, îi retează capul si îi taie trupul în bucăţi; atunci 
demonii şi fiarele sălbatice se reped la bucăţile care palpită încă, 
devorează carnea şi beau sîngele. Cuvintele rostite pomenesc de 
nişte Jataka, care povestesc cum Buddha, cu prilejul incarnărilor de 
mai demult, şi-a dăruit trupul unor fiare înfometate şi unor demoni 
antropofagi. Cu toată schema budistă, ritul, conchide Bleichsteiner, 
nu este altceva decît un mister sinistru din vremuri mai primitive." 21 

Ne amintim că un rit iniţiatic similar se întîlneşte la unele triburi 
nord-americane. în cazul tchoed, ne aflăm în prezenţa unei revalo- 
rizări mistice a unei scheme de iniţiere samanică. Latura „sinistră" 
este mai curînd aparentă: este vorba de o experienţă de moarte şi 
de înviere care este înfricoşătoare, ca toate experienţele de acest fel. 
Tantrismul indo-tibetan a spiritualizat şi mai radical schema iniţiatică 
a „uciderii" de către demoni. Iată cîteva meditaţii tantrice care au 
ca obiect despuierea trupului de came şi contemplarea propriului 



21 R. BLEICHSTEINER. L'Efţtise jaune, pp. 194-195. Cu privire la gchod, vezi 
şi Alexandra DAVID-NEEU Mystiques et Magiciens du Tibet* Paris, 1929, pp. 126 şi 
urm.; ELI A DE, Le Yoga, pp. 321 şi urm.; trad. rom., pp. 275 şi urm. 

schelet. Yoghinului i se cere să-şi închipuie propriul trup ca pe un 
cadavru, iar propria inteligenţă ca pe o Zeiţă mînioasă, avînd un chip 
şi două mîini în care ţine un cuţit şi un craniu. M Gîndeşte-te că 
retează capul cadavrului şi taie trupul în bucăţi pe care le pune în 
craniu, ca ofrandă pentru divinităţi..," Un alt exerciţiu constă în 
imaginarea propriului trup „ca un schelet alb, luminos şi uriaş, din 
care ţîşnesc flăcări atît de mari încît pot umple Golul Universului", 
în sfîrşit, o a treia meditaţie îi propune yoghinului să se contemple, 
transformat în zeiţă (ddkint) mînioasă, sfîşiindu-şi pielea de pe trup. 
Textul continuă: „întinde această piele şi acoperă cu ea Universul 
(...) Apoi pune pe ea toate oasele şi toată carnea ta. Atunci, ctnd 
spiritele rele se bucură din plin de cap, închipuie-ţi că dâkim cea 
mînioasă ia pielea şi o înfăşoară (...) aruncînd-o cu putere la pămînt, 
reducînd-o astfel, cu tot ceea ce cuprinde, la o grămăjoară moale de 
carne şi oase, pe care haitele de fiare sălbatice, născute din minte, 
o vor devora..." 22 

Ne dăm seama, din aceste cîteva fragmente, de transformarea pe 
care o poate suferi o schemă şamanică integrată într-un sistem filo- 
zofic complex, precum tantnsmuL Ceea ce ne interesează este supra- 
vieţuirea unor simboluri şi a unor metode şamanice chiar în tehnicile 
de meditaţie foarte elaborate şi orientate către un ţel diferit de extaz. 
Toate acestea reflectă îndeajuns, după părerea noastră, autenticitatea 
şi valoarea spirituală in iţi atică a numeroase experienţe şamanice. 

Să mai arătăm, pe scurt, alte cîteva elemente şamanice din yoga 
şi din tantrismul indo-tibetan, „Căldura mistică" atestată în textele 
vedice ocupă un loc însemnat în tehnicile yoghino-tantrice. Această 
„căldură" este provocată de reţinerea respiraţiei (cf. Majjhimaikăya, 
1, 244 etc.) şi mai ales prin „transmutarea" energiei sexuale (Cf. Yoga 
tibetană. pp. 168 şi urm., 201 şi urm., 205 şi urm.), practică yoghino- 
tantrică destul de obscură, dar bazată pe prânayăma şi diferite 
„vizualizări". Unele încercări iniţiatice indo-tibetane constau chiar 
în verificarea gradului de pregătire a unui discipol prin capacitatea 
de a usca, direct pe trup şi în plină ninsoare, un mare număr de 
cearşafuri ude, într-o noapte de iarnă. 23 O încercare asemănătoare 



22 Lama Kasi DAWA-SAMDUP (trad.) ţi W. Y. EVANS-WENTZ (edj. Le Yoga 
tibeta'm et fes Joctrines secretes (trad. fr.K 1938, Paris, pp. 315 şi urm., 332 şi urm. 
Se pare că la acest tip de meditaţii recurg unii yoghini indieni în cimitire. 

23 Această „căldură fizică" poartă, în tibetană, numele de gfum-md (se pronunţă 
tumo). „Se înmoaie mai multe cearşafuri în apâ îngheţată; pînza îngheaţă şi se 

este cuprinsă în iniţierea şamanului manciu (mai sus, p. 118), ceea 
ce dovedeşte, foarte probabil, o influenţă Lamaistă. Dar „căldura 
mistică" nu este neapărat o creaţie a magiei indo-tibetane: am dat 
exemplul tînărului eschimos din Labrador care a rămas vreme de 
cinci zile şi cinci nopţi în apa îngheţată a mării şi, dovedind că nici 
măcar nu se udase, a dobîndit pe loc titlul de angakok. Căldura in- 
tensă provocată în propriul trup este direct legată de „stăpînirea 
focului" şi avem toate motivele să credem că tehnica este foarte 
veche. 

Tot de structură şamanică este ceea ce a primit numele de Cartea 
tibetană a morţii 1 * Cu toate că nu este vorba de o călăuză psiho- 
pompă, rolul preotului care rosteşte, pentru răposat, textele rituale 
legate de itinerarele poshmortem poate fi comparat cu funcţia şama- 
nului altaic sau gold care însoţeşte, simbolic, răposatul pe cealaltă 
lume. Bardo thodoi reprezintă un stadiu intermediar între povestirea 
şamanului psihopomp şi tabletele orfice care îi înfăţişau pe scurt ră- 
posatului căile de urmat în călătoria pe celălalt tărîm ; textul prezintă 
de asemenea numeroase trăsături comune cu cîntecele funerare 
indoneziene şi polineziene. Un manuscris tibetan din Tuen-huang, 
intitulat Prezentare a drumului mortului şi tradus recent de Marcelie 
Lalou 25 arată care direcţii trebuie evitate, în primul rînd „Marele 
Infern", care se află la 8 000 de yojana sub pămînt şi are Centrul 
de fier înroşit. „în casa de fier, în iadurile de tot felul, nenumăraţi 
demoni (râkşasa) provoacă chin şi suferinţă arzînd, frigînd şi tăind 
în bucăţi..." 26 Infernul, pretaloka, lumea (Jambudvlpa) şi Muntele 
Meru se află aşezate pe acelaşi ax, iar răposatul este chemat să se 



întăreşte. Fiecare dintre ucenici ia un cearşaf în care se înfăşoară, urmînd să-1 dezgheţe 
şi să-1 usuce cu căldura trupului său. îndată ce pînza s-a uscat, se înmoaie din nou 
în apă, iar candidatul se înfăşoară din nou în cearşaful îngheţat. Operaţiunea se repeta 
pînâ la răsăritul soarelui. Cel care a uscat cele mai multe cearşafuri este declarat 
cîştigătorul întrecerii... 44 (A. DAVID-NEEL, Mystiques et Magicieni du Tibet, pp. 228 
şi urm.). Cf. şi S. HUMMEL, Lamaisiiche Siudien, II, pp. 21 şi urm. 

24 EVANS-WENTZ (ed.) şi Lama Kasi DAWA-SAMDUP (tradj. The Tibetan Book 
ofthe Dead % pp. 87 şi urm. Un lama, un frate întru credinţă sau un prieten drag trebuie 
să citească textul funerar ia urechea mortului, fără însă să-l atingă. 

25 Marcelie LALOU, „Le Chemin des morts dans Ies croyances de Haute-Asie". 
Revue de i'Histoire des Reiigioris, CXXXV, Paris, 1949, pp. 42-48. 

26 Ibid., p. 44. Cf. Muntele de Fier întîlnit de şamanul altaic în timpul coborîrii 
în Infern. Torturile practicate de râkşasa seamănă întru totul cu visele iniţiatice ale 
şamanilor siberieni. 

îndrepte direct spre Meru, în vîrfuî căruia se găsesc Indra şi 32 de 
miniştri care triază „transmigranţii u (M. Lalou, p. 45). Sub învelişul 
credinţelor budiste recunoaştem cu uşurinţă vechea schemă a Axis 
Mundi, legăturile dintre cele trei zone cosmice şi Paznicul care alege 
sufletele. Elementele şamanice sînt încă şi mai evidente în ritul 
funerar care cuprinde introducerea sufletului mortului în efigia 
acestuia (cf. mai sus, pp. 202 şi urm., descrierea unui ritual gold 
asemănător). Efigia (sau name-card) ÎI înfăţişează pe mort în 
genunchi, cu braţele ridicate în semn de implorare. 27 Este chemat 
sufletul :„Să vină mortul al cărui chip este înfăţişat aici. Conştiinţa 
celui care a părăsit această lume şi este pe cale de a-şi schimba trupul 
să se concentreze asupra chipului simbolic, fie că este născut într-una 
din cele şase sfere, fie că rătăceşte încă în stare intermediară, fie că 
se afla... "(ibid., p. 266). Dacă unul din oasele sale este încă dis- 
ponibil, este aşezat pe name-card (ibid., p. 267). Tot răposatului îi 
sînt adresate cuvintele următoare : „Ascultă, o, tu care rătăceşti 
printre iluziile celeilalte lumi! Vino în locul acesta care se număra 
printre cele mai minunate din lumea noastră omenească! Umbrela 
aceasta va fi locul tău, protecţia ta, altarul tău sfinţit. Efigia aceasta 
este simbolul trupului tău, osul acesta este simbolul glasului tău, 
podoaba aceasta este simbolul minţii tale... O, fă-ţi adăpost din 
aceste simboluri ! " (ibid.). De vreme ce se crede că mortul poate în- 
via în oricare din cele şase sfere ale existenţei, toţi încearcă să-1 
elibereze „din fiecare, pe rînd, mişcînd efigia în jurul petalelor de 
lotus, în aşa fel încît să ajungă, din Infern, în sfera spiritelor nefe- 
ricite, apoi în cea a animalelor, apoi a oamenilor, a titanilor şi a 
zeilor" {ibid., p. 268). Scopul ritualului este de a împiedica sufletul 
să se reincarneze într-una din aceste lumi, aşadar de a-I ajuta să 
ajungă în regiunea Avalokitesvara (ibid., p. 274). Tehnicile legate 
de introducerea mortului în efigie şi de călăuzirea sa prin Infern şi 
lumile extraumane sînt pur şamanice. 

In Tibet, numeroase alte idei şi tehnici şamanice s-au păstrai în 
lamaism. Astfel, de exemplu, vrăjitorii lama se luptă între ei prin 
mijloace magice, întocmai ca şamanii siberieni (Bleichsteiner, op. 
cit., pp. 187 şi urm.). Lama poruncesc vremii întocmai ca şamanii 
(ibid., pp. 188 şi urm.), zboară prin văzduh (ibid., p. 189), execută 
dansuri extatice (ibid. . p. 224 şi urm.). Tantrismul tibetan cunoaşte 



27 D. L. SNELLGROVE, Buddhist Himalaya, New York, 1957, p. 265. 

un limbaj secret, numit „limba dăkinV\ tot aşa cum diferitele şcoli 
tantrice indiene folosesc „limbajul crepuscular", în care unul şi 
acelaşi termen poate avea trei sau patru semnificaţii deosebite, 28 
Toate acestea se aseamănă, pînă la un punct, cu „limbajul spiritelor u 
sau cu „limbajul secret" al şamanilor, atît nord-asiatici cît şi mălaie- 
zieni sau indonezieni. Ar fi foarte interesant să vedem în ce măsură 
tehnicile extazului duc la creaţii lingvistice şi să precizăm acest 
mecanism. Or, se ştie că „limba spiritelor 41 folosită de şamani nu 
numai că încearcă să imite glasul animalelor, ci cuprinde chiar un 
număr de creaţii spontane care se explică probabil prin euforia pre- 
extatică şi prin extaz. 

Această rapidă trecere în revistă a materialelor tibetane ne-a în- 
găduit să observăm o anumită asemănare de structură între riturile 
şi miturile bon-po şi şamanism, pe de o parte, iar pe de altă parte, 
supravieţuirea unor teme şi tehnici şaman ic e în budism şi lamaism. 
„Supravieţuirea" nu este poate termenul care exprimă exact ade- 
vărata stare de lucruri: ar trebui să vorbim, mai curînd, de o reva- 
lorizare a vechilor motive şamanice şi de integrarea lor într-un sistem 
de teologie ascetică în care însuşi conţinutul lor a suferit o alterare 
radicală. Este un lucru normal, dacă ne gîndim că noţiunea însăşi 
de „suflet" - fundamentală în ideologia şamanică - îşi schimbă 
complet sensul ca urmare a criticii budiste. Oricare ar fi gradul de 
regres al lamaismului faţă de marea tradiţie metafizică budista, nu 
s-a mai putut reveni la concepţia realistă despre „suflet**, iar acest 
singur amănunt este suficient pentru a deosebi conţinutul unei tehnici 
lamaiste de cel al unei tehnici şamanice. 

Pe de altă parte, cum vom vedea în cele ce urmează, ideologia 
şi practicile lamaiste au cunoscut o largă răspîndire în Asia Centrală 
şi Septentrională, contribuind Ia fizionomia actuală a multora dintre 
şamanismele siberiene. 



PRACTICI ŞAMANICE LA POPULAŢIA LOLO 

Ca la thai şi la chinezi 29 , există ia populaţia lolo credinţa că 
primii oameni circulau în voie între pămînt şi cer; în urma unui 



28 Cf. ELIADE, Le Yoga, pp, 251 şi urm.; trad. rom., pp. 215 şi urm. 

29 H MASPERO, „Le gen des mythologiques dans Ie Chou king'\ Journal asiafique, 
Cav, 1924, pp. i-100 (pp. 94 şi urm.); F. Kiichi NUMAZAWA, Die Weitanfânge in 
der japanischen Mythologie, pp. 314 şi urm. 

„păcat", legătura a fost întreruptă. 30 însă omul, murind, regăseşte 
drumul spre Cer: cel puţin aşa reiese din anumite ritualuri funerare, 
în care pimo y preotul -şaman, citeşte ta căpătîiul mortului rugăciuni 
în care se vorbeşte de fericirea de care va avea parte în cer (Vanni- 
celli, op. cit., p. 184). Pentru a ajunge aici, răposatul va trece o punte: 
în sunetele amestecate ale tobei şi ale cornului sînt rostite alte ru- 
găciuni care călăuzesc mortul spre puntea cerească. Cu acest prilej, 
preotul-şaman scoate trei scînduri din acoperişul casei, pentru a se 
zări cerul; operaţiunea se cheamă „deschiderea punţii cerului" (Vanni- 
celli, pp. 179-180). La populaţia lolo din sudul regiunii Yun-nan, 
ritualul funerar este puţin diferit, Preotul-şaman însoţeşte sicriul, 
rostind ceea ce se numeşte „ritualul drumului 4 * ; textul, după ce înfă- 
ţişează locurile pe care le străbate mortul de la casă la mormînt, înşira 
oraşele, munţii şi fluviile pe care le va trece pentru a ajunge ia munţii 
Taliang, patria de origine a rasei lolo. De aici, mortul se îndreaptă 
spre Arborele Gîndirii şi Arborele Vorbirii, apoi pătrunde în Infern. 31 
Lasînd la o parte deosebirea dintre cele două ritualuri, legată de 
regiunea spre care se îndreaptă mortul, vom remarca rolul de psiho- 
pomp îndeplinit de şaman; ritualul trebuie apropiat de cel tibetan, 
bardo thbdol, şi de lamentaţiile funerare indoneziene şi polineziene. 

Boala fiind interpretată ca rătăcire a sufletului, vindecarea cu- 
prinde chemarea acestuia: şamanul citeşte un text lung în care su- 
fletul bolnavului este rugat să se întoarcă din munţi, din văi, din 
fluvii, din păduri şi cîmpii îndepărtate, din orice loc pe unde rătăceşte 
(Henry, p. 101 ; Vannicelli, p. 174). Sufletul este chemat şi la popu- 
laţia karen din Birmania, care foloseşte un tratament asemănător 
pentru vindecarea „bolilor" orezului, rugind „sufletul" plantei să se 
întoarcă în lanuri. 32 Cum vom vedea în cele ce urmează, ceremonia 
se întîlneşte şi la chinezi. 



30 Luigi VANNICELLI, La religione dei Lolo y p. 44, 

31 A. HENRY, „The Lolos and Other Tribes of Western China", Journal of the 
Royal Anthropological Instituie, XXX1ÎI, 1903, pp. 96-107 (p. 103). 

32 Cf Rev. H. I. MARSHALL, The Karen, People of Burma : a Study in Anifiropology 
and Ethnolog\\ Colombo. 1922, p. 245; VANNICELLI, p. 175; EL1ADE, Trăite d histoire 
des religionsy p. 291 ; trad. rom., p. 267. Chemarea sufletului bolnavului face parte 
integrantă din ceremonialul şamanic la populaţiile kachin şi palaung din Birmania, 
laklher, garo şi lushai din Assam; cf. FRAZER, Aftermath, pp. 216-20. Cf. şi NGUY&N- 
VĂN-KHOAN, „Le Repechage de râme, avec une note sur Ies hon et Ies phâch d'apr&s 
Ies croyances lonkinoises actuelles". în Bulieiin de 1't.coie francaise d'Extreme-Orîem. 

Şamanismul lolo pare să fi suferit influenţa magiei chineze. Cu- 
ţitul şi toba şamanului lolo, ca de altfel şi „spiritele", poartă nume 
chinezeşti (Vannicelli, pp. 169 şi urm.). Divinaţia este practicată ca 
la chinezi (ibid. y p. 170). Iar unul din cele mai importante rituri 
şamanice lolo, „scara cuţitelor", există şi în China. Ritul se practică 
în caz de epidemie. Se face o scară dublă din 36 de cuţite, iar şa- 
manul, desculţ, urcă pînă sus şi coboară pe partea cealaltă. Se 
înroşesc în foc cîteva brăzdare de plug, iar şamanul trebuie să calce 
pe ele. Părintele Lietard constată că ritul este specific populaţiei lolo, 
deoarece chinezii cheamă întotdeauna şamani lolo pentru a-1 
îndeplini (Vannicelli, pp. 154-155). Ne aflăm probabil în prezenta 
unui rit şamanic străvechi, modificat sub influenţa magiei chineze, 
într-adevăr, formulele rostite în timpul acestei ceremonii sînt în 
limba lolo, doar numele spiritelor fiind chinezeşti. 

Acest rit ni se pare foarte important. El cuprinde ascensiunea 
simbolică a şamanului pe scară, variantă a ascensiunii cu ajutorul 
unui copac, al unui stîlp, al unei frînghii şi aşa mai departe. Este 
îndeplinit în caz de epidemie, deci de mare primejdie pentru co- 
munitate, şi oricare ar fî semnificaţia sa actuală, sensul originar 
implică înălţarea şamanului Ia Cer pentru a ajunge la Zeul ceresc 
şi a-1 ruga să pună capăt bolii. Rolul ascensional al scării se întîlneşte 
şi în alte părţi ale Asiei şi vom reveni asupra lui. Să adăugăm 
deocamdată că şamanul chingpo din Birmania Superioară se caţără 
pe o scară din cuţite cu prilejul iniţierii. 33 Acelaşi rit iniţiatic se 
regăseşte în China, fiind probabil o moştenire protoistorică comună 
tuturor acestor popoare (lolo, chinezi, chingpo etc), pentru că sim- 
bolismul ascensiunii şamanice se întîlneşte în regiuni prea nume- 
roase si prea îndepărtate unele de altele ca sa poată avea o origine 
stabilită exact. Urme ale şamanismului de tipul celui din Asia Centrală 



xxxiu, Hanoi, 1933, pp. 1 1 - 34. Cu privire la tobele metalice din cukul morţilor la 
populaţiile garo, karen şi altele înrudite, c/. HEINE-GELDERN, „Bedeutung und 
Herkurtft der altesten hinterindischen Metalltrommeln (Kesselgongs)**, Asia Major, 
VIII, Leipzig, 1933, pp. 519-537. 

33 Hans J. WEHRUL1, „Beitrag zur Etimologie der Chingpaw (Kachin) von Ober- 
Burma , \ Imernafionales Archivfur Ethnographie, supl., XVI, Leyda, 1904, p. 54 (după 
Siaden). Şamanul chingpo (rumsa) foloseşte şi el un „limbaj secret" (ibid., p. 56). 
Cf. şi YULE» The Book of Ser Marco Polo, II, pp. 97 şi urm. Cu privire la iniţierea 
lui Mwod Mod al thailor negri din Laos, vezi Pierre-Bemard LAFONT, „Praliques 
mddicales des Thai noîrs du Laos de rouest", în Anthropos, LIV, 1959, pp. 819-840 
(pp. 825-827). 

se întîlnesc la şamanii tribului meo alb din Indochina. Şedinţa consta 
în imitarea unei goane călare; şamanul trebuie să pornească în cău- 
tarea sufletului bolnavului, pe care izbuteşte întotdeauna să-1 prindă, 
în unele cazuri speciale, din călătoria mistică face parte şi o înălţare 
la Cer. Şamanul face mai multe sărituri şi se spune că urcă la Cer. 34 



ŞAMANISMUL LA POPULAŢIA MO-SO 



Concepţii foarte apropiate de cele cuprinse în Cartea tibetanâ a 
morţilor se întîlnesc la populaţiile mo-so şi na-khi, din familia tibeto- 
birmană, care trăiesc de Ia începuturile erei creştine în sud-vestul 
Chinei, mai ales în provicia Yun-nan. 35 După Rock, cea mai recentă 
şi cea mai informată autoritate în materie, religia na-khi ar fi sama- 
nism bon în stare pură. 36 Acest lucru nu exclude nicidecum cultul 



34 Cf G. MORECHAND, „Principaux traits du chamanisme măo blanc en Indo- 
chine", în Bulletin de l'tcole francaise â Extrime-OrienU XLVII, 2, Hanoi, 1955, 
pp. 509-546 (în special pp. 513 şi urm., 522 şi urm.). 

35 Cf. Jacqucs BACOT, Les Mo-so, Leyda, 1913; Joseph F. ROCK, The Anciem 
Na-Khi Kingdom of Southwest China, Harvard-Yenchin Institute Monograph Series, 
voi. IX, Cambridge, Massachussets, 2 voi., 1947. 

56 Joseph F. ROCK* „Studies in Na-khi Literature: I. The Birth and Origin of Dto- 
mba Ski-lo, the Founder of the Mo-so Shamanism According to Mo-so Manuseripts", 
Artihus Asioe* VII, 1 -4, Leipzig, 1937, pp. 5-85: acelaşi text în Bulletin de VEcott 
francaise d'Extrime -Orient, XXXVII, Hanoi, 1937, pp. 1-39; /A „The Na-khi Ha zhi 
p'i or the Road the Gods Decide", Bulletin, ibid„ pp. 40- 1 19. Acelaşi autor a publicat 
recent „Contributions to the Shamanism of the Tibetan-Chinese Borderland", în 
Anthropos, LIV, 1959, pp. 796-818, prima parte a lucrării fiind consacrată lui M-bu, 
adevăratul vrăjitor al populaţiei na-khi. După toate probabilităţile, funcţia de Uii-bu 
era îndeplinită. în vechime, de femei (p. 797), Funcţia nu este ereditară, iar vocaţia 
este declarată în urma unei crize aproape psîhopatice ; persoana sortită să devină Uu-bu 
dansează pînă ajunge la templul unei divinităţi păzitoare. „Se leagă un anumit număr 
dc fiş ii roşii de o frînghie deasupra chipului zeului. „Dacă divinitatea*' îl acceptă pe 
om, una dintre fîşii va cădea peste el." Dacă nu, „omul... nu este socotit decît epileptic 
ori nebun şi este dus înapoi acasă'* (pp. 797-798 - pasaj care trebuie adăugat 
documentării pe care am furnizat-o în subcapitolul „Şamanism şi psihopatologie"; 
cf mai sus pp. 37 şi urm.). In timpul şedinţei, spiritele vorbesc prin glasul lui llii-bu, 
dar acesta nu le întrupează, nu este „posedat" (p. 800 etc), Uu-bu dovedeşte puteri 
tipic şamanice: calcă pe jăratic şi atinge fierul înroşit (p. 801). Studiul lui ROCK 
conţine şi observaţii personale cu privire la Nda-pa, vrăjitorul mo-so din Yun-nan 
(China) (pp. 801 şi urm.) şi la srung-ma tibetan, „paznicul Credinţei 44 (pp. 806 şi 
urm.). Cf şi S. HUMMEL, „Die Bedeutung der Na-khi fUr die Erforschung der 
Hbetischen Kultur". 

unei Fiinţe Cereşti Supreme, Me\ foarte asemănătoare ca structură 
zeului chinez al cerului, Tren (Bacot, pp. 15 şi urm.). Jertfa perio- 
dică închinată Cerului este ceremonia cea mai veche la na-khi; avem 
motive să credem că era practicată încă din timpurile cînd na-khi 
străbătea, ca populaţie nomadă, cîmpiile din nord-estul Tibetului, 37 
Cu acest prilej, rugăciunile către Cer sînt urmate de rugăciuni către 
Pămînt şi către ienupăr, Arborele Cosmic pe care se sprijină Uni- 
versul şi care se înalţă în „Centrul Lumii" (Rock, „The Muan bpb Ce- 
remony", pp. 20 şi urm.). După cum vedem, na-khi au păstrat esenţa 
credinţei păstorilor din Asia Centrală: cultul cerului, concepţia despre 
cele trei zone cosmice, mitul Arborelui Lumii care creste în Centrul 
Universului, pe care îl susţine cu cele o mie de crengi. 

După moarte, sufletul ar trebui să urce la Cer. Există însă şi de- 
monii, care îl silesc să coboare în Infern. Numărul, puterea, impor- 
tanţa demonilor au dat religiei mo-so aspectul său atît de apropiat 
de şamanismul bon. De fapt, Dto-mba Shi-lo, întemeietorul şama- 
nismului na-khi, a trecut în mit şi în cult drept învingător al demo- 
nilor. Dincolo de personalitatea „istorică", biografia sa este întru 
totul mitică: s-a născut din coastele din stînga ale mamei sale, ca 
toţi ceilalţi eroi şi sfinţi, s-a înălţat imediat la Cer (ca Buddha) şi i-a 
speriat pe demoni. Zeii l-au înzestrat cu puterea de a exorciza demonii 
şi de a „călăuzi sufletele morţilor în împărăţia zeilor" (Rock, „Studies", 
I, p. 18). Este psihopomp şi totodată Mîntuitor. Ca în alte tradiţii din 
Asia Centrală, zeii l-au trimis pe Primul Şaman să-i apere pe oameni 
de demoni. Cuvîntul dto-mba, de origine tibetană, echivalent al 
tibetanului sîon-pa, „maestru, întemeietor sau adept al unei doctrine 
deosebite", arată că este vorba de o inovaţie: „şamanismul" este un 
fenomen posterior organizării religiei na-khi. El s-a dovedit nece- 
sar în urma creşterii numărului „demonilor" şi avem suficiente mo- 
tive să credem că această demonologie s-a dezvoltat sub influenţa 
ideilor religioase chineze. 

Biografia mitică a lui Dto-mba Shi-lo cuprinde schema iniţierii 
şamanice, care este însă alterată. Uluiţi de inteligenţa ieşită din co- 
mun a copilului care venise pe lume, cei 360 de demoni îl iau şi îl 
duc „în locul unde se întîlnesc o mie de drumuri" (adică în „Centrul 
Lumii"); aici îl fierb într-un cazan vreme de trei zile şi trei nopţi; 



37 J. F. ROCK, „The Muan bpo Ceremony or the Sacrifice to heaven as Practiced 
by the Na-khi' 4 , Monumema Serica, XIII, Pekin, 1948, pp. 1-160 (pp. 3 şi urm ). 

dar cînd demonii ridică capacul, copilul Dto-mba Shi-lo apare viu 
şi nevătămat (Rock, „Studies", I, p. 37). Ne gîndim la „visele iniţia- 
tice" ale şamanilor siberieni, la demonii care fierb timp de trei zile 
trupul viitorului şaman. Dar cum este vorba, în acest caz, de un 
Maestru exorcist care este prin excelenţă un ucigaş de demoni, rolul 
acestor demoni în iniţiere este estompat : încercarea iniţiatică devine 
o tentativă de asasinat. 

Dto-mba Shi-lo „croieşte drumul pentru sufletul răposatului". Ce- 
remonia funerară poartă chiar numele de zhi mâ y „drumu l-dorinţa" f 
iar numeroasele texte rostite la căpătîiul mortului sînt un corespon- 
dent al Cărţii tibetane a morţilor?* în ziua funeraliilor, oficianţii în- 
tind un covor lung sau o bucată de postav pe care sînt desenate 
diferitele regiuni ale Infernului, pe care răposatul le va străbate înainte 
de a ajunge Ia împărăţia zeilor (Rock, „Studies"» II, p. 41), Este harta 
itinerarului complicat şi primejdios de-a lungul căruia mortul va fi 
călăuzit de şaman (dto-mba). Infernul este alcătuit din nouă incinte, 
la care se ajunge trecînd o punte {ibi±, p. 49). Coborîrea este plină de 
primejdii, pentru că demonii păzesc puntea; sarcina lui dto-mba este 
tocmai „să croiască drumul". Invocîndu-1 mereu pe Primul Şaman 39 , 
Dto-mba Shi-lo, îl însoţeşte pe mort, din incintă în incintă, pînă la 
a noua şi ultima. După coborîrea în mijlocul demonilor, răposatul urcă 
cei şapte Munţi de Aur, ajunge la un Arbore în vîrful căruia se află 
„leacul nemuririi" şi pătrunde, în cele din urmă, în împărăţia zeilor. 40 

Ca reprezentant a! Primului Şaman, Dto-mba Shi-lo, dto-mba 
reuşeşte să „croiască drumul" mortului şi să-1 călăuzească prin 
incintele Infernului, unde ar fi altminteri sfîrtecal de demoni. Dto-mba 
îl călăuzeşte simbolic pe răposat, dar se află mereu alături de el „în 



38 Vezi traducerea comentată a lui ROCK, „Studies", II , pp. 46 şi urm., 55 şi urm. 
Numărul acestor texte este considerabil {ibid., p. 40). 

39 într-adevăr, toate aceste ritualuri funerare repetă cumva facerea lumii şi 
biografia lui Dto-mba Shi-lo; fiecare text începe cu evocarea cosmogoniei şi spune 
apoi povestea naşterii miraculoase şi a faptelor eroice ale lui Shi-lo în lupta sa cu 
demonii. Această reactualizare a lui ilhtd temptts mitic şi a evenimentului primordial 
care a arătat eficienţa gesturilor Imnului Suman - gesturi care au devenit mai tîrziu 
exemplare şi repetabile aâ infinhum - este comportamentul normal al omului arhaic: 
cf ELI A DE, Mythe de I' eternei retour, pp. 44 si urm. şi passim, 

40 ROCK, „Studies", II. pp. 91 şi urm., 101 şi urm. Vezi şi id.Jhe Z/u Mă Funeral 
Ceremony of ihe Na-khi of Southwest China: Oescrihed and Translated from Na-khi 
Manuscripts, Viena şi Modling. 1955, pp. 95 şi urm., 105 şi urm., 1 16 şi urm., 199 
şi urm., şi passim. 

minte". îl avertizează asupra tuturor primejdiilor: „O, mortale, cînd 
ai să treci puntea şi drumul, ai să le găseşti închise de La-ch'ou. 
Sufletul tău nu va putea ajunge la împărăţia zeilor..." (Rock, „Studies", 
II» p. 50). Ii arată pe loc şi mijloacele de a iesi din încurcătură: fa- 
milia trebuie să aducă o jertfa demonilor, pentru că drumul este 
închis din pricina unor păcate ale mortului, iar familia trebuie să-i 
răscumpere păcatele prin jertfe. 

Aceste cîteva amănunte oferă o imagine asupra funcţiei şama- 
nismului în religia na-khi : şamanul a fost trimis de zei pentru a-i 
apăra pe oameni împotriva demonilor; apărarea este şi mai necesară 
după moarte, pentru că oamenii sînt mari păcătoşi, din care pricină 
ajung pradă demonilor. Dar zeii, cuprinşi de milă faţa de oameni, 
l-au trimis pe Primul Şaman să le arate drumul spre locuinţa divină. 
Ca la tibetani, legătura dintre Pămînt, Infern şi Cer se face printr-un 
Ax vertical» Axis Mundi. Coborîrea postumă în Infern, cu trecerea 
punţii şi pătrunderea în labirintul celor nouă incinte, păstrează încă 
schema ini ţi atică; nimeni nu poate ajunge la Cer fără să fi coborît 
mai întîi în Infern. Rolul şamanului este atît de psihopomp, cît şi de 
maestru-iniţiator post-mortem. După cît se pare, locul şamanului în 
religia na-khi reprezintă un stadiu vechi prin care trebuie să fi trecut 
şi celelalte religii din Asia Centrală; miturile siberiene legate de 
Primul Şaman cuprind amănunte care nu sînt străine de biografia 
mitică a lui Dto-mba Shi-lo. 



SIMBOLISME ŞI TEHNICI ŞAMANICE ÎN CHINA 

Există în China obiceiul următor: cînd moare cineva, rudele urcă 
pe acoperişul casei şi roagă sufletul să se întoarcă în trup, arătîn- 
du-i, de pildă, o haină nouă şi frumoasă. Ritualul este amplu atestat 
în textele clasice 41 şi s-a păstrat pînă în zilele noastre 42 * oferindu-i 



41 Cf S. COUVREUR (tradj, Li-Ki: ou Memoires sur Ies biensiances et Ies 
cMmonies (ed. a 2-a), Ho-kien-fu, 2 voi., 1927, 1, pp. 85, 181, 199 şi urm. ; n, pp. 11, 
125, 204 etc; J. J. M. de GROOT, The Religious System of China, Leyda, 6 voi., 
1892-1910, 1, pp. 245 şi urni. Cu privire la concepţiile chineze despre viaţa de după. 
moarte, cf. E. ERKES, „Die alt-chinesischen JenseitsvorsteUungcn", Mitteilungen der 
Gesellschaft fur Vâlkerkunde, I. Leîpzig, 1933, pp. 1-5; id. % „The God of Death in 
Ancieni China' 4 , Toung Pao, XXXV, Leyda, 1940, pp. 185-210. 

42 C/., de ex. ( Theo KORNER, „Das Zuriickrufen der Seele in Kuei-chou'\ Etkrws f 
HI 4-5, 1938, pp. 180-112. 

chiar Iui Sung Yiîh subiectul unui lung poem intitulat „Chemarea 
sufletului". 43 Şi boala implică adesea fuga sufletului» iar în acest caz 
vrăjitorul îl urmăreşte, în extaz» îl prinde şi îl pune înapoi în trupul 
bolnavului. 44 

în China antică existau mai multe categorii de vrăjitori şi vrăji- 
toare, mediumuri, exorcişti, aducători de ploaie etc. Ne interesează 
mai cu seamă un anumit tip de vrăjitor: extaticul a cărui ştiinţă 
consta, în primul rînd, în „exteriorizarea sufletului"» cu alte cuvinte 
„călătoria în minte". Istoria legendară şi folclorul Chinei sînt pline 
de exemple de „zboruri magice" şi vom vedea în cele ce urmează 
că, încă din timpuri străvechi, chinezii socoteau „zborul" drept o 
formulă plastică a extazului. In orice caz, dacă lăsăm la o parte 
simbolismul ornitomorf al Chinei protoistorice - asupra căruia vom 
reveni mai tîrziu vom constata că primul care a reuşit să zboare 
a fost, conform tradiţiei, împăratul Chouen (2258-2208 după cro- 
nologia chineză). Fiicele împăratului Yao, Nu Ying şi O Huang, i-au 
dezvăluit lui Chouen ştiinţa „zborului de pasăre." 45 (Vom observa, 
în treacăt, că izvorul puterii magice se afla, pînă la o anumită dată, 
în femei, amănunt care poate fi considerat, alături de alte cîteva, 
drept indiciul unui vechi matriarhat chinez). 46 Să mai reţinem faptul 
că un Suveran desăvîrşit trebuie să aibă însuşiri de „magician". 
„Extazul 14 nu era mai puţin necesar pentru un întemeietor de stat 
decît calităţile politice, deoarece puterea magică echivala cu o auto- 



43 E. ERKES, Dos „Zuriickrufen der Seele" (Chao-Hun) des Sung Yiîh (Inaugural- 
Diss., Leipzig, 1914). Cf şi H. MASPâRO, Les Religions chinoises (Milanges posthumes 
sur tes religions et l'histoire de la Chine), I, Paris, 1950, pp. 50 şi urm, 

44 Acest tip de vindecare se mai practică şi astăzi; cf. de GROOT, VI, pp, 1284, 
13 19 etc. Vrăjitorul are puterea de a chema şi de a reintegra chiar sufletul unui animal 
mort: cf. ibid. y p. 1214 (învierea unul cal). Vrăjitorul thai trimite cîteva suflete în 
căutarea sunetului rătăcit al bolnavului şi nu uită să le spună să meargă pe drumul 
cel bun cînd se vor întoarce în această lume. Cf. MASPfcRO, Les Religions chinoises, 
p. 218. 

45 E CHAVANNES (trad,), Les Mtmoires historiques de Se-ma-Ts'ien (Ssu-ma 
Ch ienl Paris, 5 vot, 1895-1905, 1. P. 74. Cf. alte texte în B. LAUFER, The Prehistory 
of Aviation y pp. 14 şi urm. 

46 în legătură cu această problemă, vezi E. ERKES, „Der Primat des Weibes im 
alten China", Sinica, IV, 1935, pp. 166-176. Cu privire la fiicele lui Yao şi la probele 
de succesiune la tron, cf Marcel GRANET, Danses et ligendes de la Chine ancienne. 
Paris, 2 voi., 1926, 1, pp. 276 şi urm. şi passitn. Pentru un punct de vedere critic asupra 
ideilor lui Granet, cf. Cari HENTZE, Bronzegerât, Kultbauten, Religion im âitesxen China 
der Shang-Zeit, An vers, 1951, pp. 188 şi urm. 

ritate, cu o jurisdicţie asupra Naturii. Marcel Granet a observat că 
pasul lui Yu cel Mare, succesorul lui Chouen, „nu se deosebeşte 
deloc de dansurile care îi făceau pe vrăjitori (t'iao-chen) să intre în 
transă... Dansul extatic se numără printre procedeele prin care se 
dobîndeşte puterea de a porunci oamenilor şi naturii. Se ştie că Pu- 
terea de stăpînire, atît în textele daoiste, cît şi în cele confuciene, 
poartă numele de Dao." 47 

într-adevăr, mulţi împăraţi, înţelepţi, alchimişti şi vrăjitori „urcau 
la Cer 14 . 48 Huang-ti, Suveranul Galben, a fost ridicat la Cer de un 
dragon cu barbă, împreună cu soţiile şi cu consilierii săi, în număr 
de şaptezeci (Chavannes, Memoires historiques, voi. III, partea a 2-a, 
pp. 488-489). Aici este însă vorba de o apoteoză şi nu de „zbor ma- 
gic \ exemplele în acest sens fiind foarte numeroase în tradiţia chi- 
neză (Laufer, The Prehistory of Aviation, pp. 19 şi urm.). Obsesia 
zborului este reflectată într-o mulţime de legende legate de care şi 
alte aparate zburătoare (Laufer, ihid.). în aceste cazuri este vorba de 
fenomenul bine cunoscut al degradării unui simbolism» fenomen care 
consta» în esenţă, în obţinerea, pe planul concret al realităţii imediate, 
a „rezultatelor" care ţin de o realitate interioară. 

Oricum, originea şamanică a zborului magic este clar atestată şi 
în China. „înălţarea în zbor la Cer*' este redată în chineză astfel : „cu 
ajutorul unor pene de pasăre, s-a transformat şi s-a înălţat ca un ne- 
muritor 41 ; iar termenii de „învăţat cu pene" sau „oaspete cu pene" 
desemnează preotul daoist (Laufer, ihid., p. 16). Or, ştim că pana 
de pasăre este unul din cele mai cunoscute simboluri ale „zborului 



47 Marcel GRANET, „Remarques sur le taoisme ancien", Asia Major, 11, Leipzig, 
1925, pp. 145- 151, p. 149. Vezi şi id., Danses et tigettdes, I, pp. 239 şi urm. şi passim. 
Cu privire la elementele arhaice ale mitului lui Vii cel Mare, cf Cari HENTZE, Mythes 
et symboles lunaires. An vers, 1932, pp. 9 şi urm, şi passim. în legătură cu dansul lui 
YU, cf W. EBERHARD, Lokalkuliuren im alien China (partea întîi : Die Lokaikulîuren 
des Nordens und Westerts, Leyda, 1942 ; partea a doua : Die Lokaikulîuren des Siidens 
und Osieris, „Monumenta serica", III, Pekin, 2 voi., 1942) (partea înlîi, pp. 362 şi 
urm. ; partea a doua, pp. 52 şi urm.). 

48 Şi în China, ca şi la (hai, se regăseşte amintirea comunicării dintre Cer şi 
Pămînt, din timpurile mitice. Conform miturilor, această comunicare a fost întreruptă, 
pentru ca zeii să nu mai poată coborî pentru a-i asupri pe oameni (versiunile chineze) 
sau pentru ca oamenii să nu-i mat poată deranja pe zei (versiunile mai). Cf H. 
MASPfeRO, Les fteligions chinoises, pp. 186 şi urm. Vezi şi mai sus» pp. 392 şi urm. 
Explicaţia cuprinsă în versiunile chineze dovedeşte o re interpretare tîrzie a unei teme 
mitice arhaice. 

şamanic", iar prezenţa sa în iconografia protoistorică nu este lipsită 
de importanţă pentru evaluarea răspîndirii şi a vechimii simbolului, 
şi, prin urmare» a ideologiei din care face parte. 49 Cît despre daoişti, 
ale căror legende sînt pline de ascensiuni şi de alte miracole de tot 
felul, se pare ca ei au elaborat şi sistematizat tehnicile şi ideologia 
şamanică în China protoistorică, putînd fi aşadar consideraţi succe- 
sorii şamanismului în mai mare măsură decît exorciştii» mediumurile 
şi „posedaţii" la care ne vom referi mai jos; aceştia din urmă repre- 
zintă mai curînd, atît în China, cît şi în alte părţi, tradiţia aberantă 
a şamanismului. Cu alte cuvinte, cine nu izbuteşte să stăpînească 
„spiritele" este pînă la urmă „posedat" de ele, iar tehnica magică 
a extazului devine, în acest caz, un simplu automatism mediumnic. 

Constatăm aşadar cu surprindere că referirile la posedare lipsesc 
din tradiţia chineză a „zborului magic" şi a dansului şamanic. Vom 
găsi în cele ce urmează cîteva exemple în care tehnica şamanică 
ajunge la posedarea de către zei şi spirite, dar în legendele Suvera- 
nilor, ale daoiştilor nemuritori, ale alchimiştilor şi chiar ale „vrăji- 
torilor", deşi se vorbeşte de înălţare la Cer şi de alte miracole, nu 
se pomeneşte nimic despre posedare. Putem considera că toate 
acestea fac parte din tradiţia „clasică" a spiritualităţii chineze, care 
cuprinde atît o stăpînire de sine spontană, cît şi o perfectă integrare 
în toate ritmurile cosmice, în orice caz, daoiştîî şi alchimiştii aveau 
puterea de a se înălţa în văzduh: Liu An, cunoscut şi sub numele 
de Huainan Tse (secolul al II-lea înainte de Cristos) urca la Cer în 
plină zi, iar Li-Chao-Kun (140-87 înainte de Cristos) se lauda că 
poate trece dincolo de al nouălea cer. 50 „Urcăm la Cer şi dăm la o 
parte cometele!", spunea cîntecul unei şamane. 51 Un lung poem de 
K/uh Yuan vorbeşte de numeroase ascensiuni pînă la „Porţile Ce- 
rului", de cavalcade fantastice, de căţăratul pe curcubeu - toate fiind 
motive obişnuite din folclorul şamanic. 52 Poveştile cuprind nume- 



49 Cu privire la legăturile dintre aripi, puf, zbor şi daoism, cf. M. KALTENMARK 
(ed. şi trad.), Le Lie-sien tchouan (Bîographies ligendaires des Immortels taotstes de 
t'antiquiti), Pekin, 1953, pp. 12 şi urm. 

50 B. LAUFER, The Prehisîory of Aviation. pp. 26 şi urm., care mai dă şi alte 
exemple. Vezi şi ihid., pp. 31 şi urm, şi p. 90 (cu privire la zmeul chinezesc) şi 
pp. 52 şi urm. (cu privire la legendele indiene ale zborului magic). 

51 E. ERKES, „The God of Death in Ancient China", p. 203. 

52 P. Franz BÎALLAS, „K'iih YUan's « Fahrt in die Feme » (Ytian-yu)'\ Asia 
Major. VII, Leipzig, 1932, pp. 179-241 (pp. 210, 215, 217 etc). 

roase referiri la faptele magicienilor chinezi, care seamănă întru totul 
cu legendele create în jurul fachirilor: zboară în Lună, trec prin 
ziduri, fac plantele să răsară şi să crească într-o clipită etc. 53 

Toate aceste tradiţii mitologice şi folclorice izvorăsc dintr-o 
ideologie şi o tehnică a extazului care cuprinde „călătoria în minte". 
Din cele mai vechi timpuri, mijlocul clasic de a ajunge la extaz a 
fost dansul. Ca pretutindeni, extazul permitea atît „zborul magic" 
al şamanului, cît şi coborîrea unui „spirit", care nu presupunea ne- 
apărat „posedarea" ; spiritul putea doar să-1 inspire pe şaman. Zborul 
magic şi călătoriile fantastice prin Univers nu au fost, pentru chinezi, 
decît formule plastice folosite pentru a descrie experienţele extazului, 
lucru dovedit, printre altele, de documentul următor. Kwoh yu 
povesteşte că regele Chao (515-488 înainte de Cristos) i-a spus 
într~o zi ministrului său: „Scrierile dinastiei Tcheou afirmă că 
Tchoung-li a fost trimis ca mesager în regiunile inaccesibile ale 
Cerului şi Pămîntului. Cum a fost posibil un asemenea lucru?... 
Oamenii pot urca la Cer?..." Ministrul i-a explicat că adevărata 
semnificaţie a acestei tradiţii este de ordin spiritual : cei care sînt 
drepţi şi se pot concentra pot ajunge, prin cunoaştere, „la sferele 
înalte, şi pot coborî în sferele inferioare, aflînd cum trebuie să se 
poarte, ce trebuie să facă... O dată îndeplinită această condiţie, în 
ei coboară spirite (shen) inteligente; cînd shen intră astfel într-un om, 
acesta primeşte numele de hih, iar cînd intră într-o femeie, aceasta 
va fi numita wu. Ca funcţionari, ei au sarcina de a asigura păstrarea 
ierarhiei zeilor (sacrificiile), de a veghea asupra tablelor şi a victi- 
melor sacrifîciale, a instrumentelor şi a costumelor ceremoniale care 
trebuie schimbate după anotimp"* 



53 Cf. povestirile din secolul ai XVlMca rezumate de L VANN1CELLI, La religwne 
dei Loto, pp. 164-166, după J. BRAND, Introduction to the Literary Chinese (ed. a 11-a), 
Pekin, 1936 (pp. 161-175). Vezi şi EBERHARD» Lokalkuhurcn im alten China. U, p. 50. 

54 J. J. de GROOT, VI, pp. 1 190- 1 191. De remarcat că femeia posedată de shen 
purta numele de wu % nume care a devenit apoi termenul general care desemnează 
şamanul. Am putea fi tentaţi să vedem în aceasta o dovadă a anteriorităţii şamanelor. 
Există totuşi multe elemente în sprijinul ideii ca wu t femeia posedată de shen r a fost 
precedată de şamanul cu mască şi blană de urs, „şamanul dansator", pe care Hopkins 
crede că 1-a identificat într-o inscripţie din epoca Chang şi într-o alta datînd de la 
începutul dinastiei Tcheou; cf L. HOPKINS, „The Bearskin, Another Pictographic 
Reconnaissance from Primitive Prophytactic to Present-Day Panache : a Chinese Epi- 
graphic Puzzle 1 ', Journal of the Royal Asiatic Sociery, părţile întîi şi a doua, 1945, 
pp. 3 — 16- „Şamanul dansator" cu mască de urs aparţine unei ideologii dominate de magia 

S-ar părea, deci, că extazul - care provoca experienţele concre- 
tizate în „zbor magic 1 ', „înălţare Ia Cer 4 \ „călătorie mistică 41 etc. - 
era cauza şi nu efectul întrupării spiritelor (shen) : dacă cineva era 
în stare să „ajungă la sferele înalte şi să coboare în sferele inferioare" 
(adică să urce la Cer şi să coboare în Infern), „spiritele inteligente 
coborau în el". Fenomenul pare a fi destul de diferit de „posedările" 
pe care le vom întîlni mai tîrziu. Bineînţeles, „coborîrea shen" a pri- 
lejuit, încă de timpuriu, numeroase experienţe paralele care s-au 
amestecat, pînă la urmă, în masa „posedărilor", Nu este întotdeauna 
uşor de stabilit natura extazului după terminologia folosita pentru 
a-1 exprima. Termenul daoist pentru extaz, kuei-ju, „intrarea spiri- 
tului", nu se explică, după H. Maspero, decît dacă ne gîndim că 
experienţa daoistă porneşte de la „posedarea vrăjitorilor". Intr-ade- 
văr, se spunea despre o vrăjitoare în transă, care vorbea în numele 
unui shen: „trupul acesta este al unei vrăjitoare, dar spiritul este al 
zeului". Pentru a-1 întrupa, vrăjitoarea se purifica cu apă parfumată, 
îşi punea costumul ritual, aducea ofrande: „mima călătoria, ţinînd 
în mină o floare, printr-un dans însoţit de muzică şi de cîntece, în 
sunetul tobelor şi al flautului, pînă cînd se prăbuşea, epuizată. 
Aceasta era clipa cînd sosea zeul, care vorbea prin glasul ei". 5S 

Daoismul a asimilat, în mai mare măsură decît yoga şi budismul, 
tehnicile arhaice ale extazului, mai ales dacă ne gîndim la daoismul 
tîrziu, atît de alterat de elemente magice. 56 Totuşi, importanţa simbo- 



vînătorii, în care rolul omului se dovedeşte a fi dominant. Şamanul dansator continuă, 
de altfel, să deţină un rol important în timpurile istorice: conducătorul exorcist era 
îmbrăcat într-o blană de urs cu patru ochi de aur (E. BIOT, trad.. Le Tcheou-li, ou Rites 
des Tcheou, Paris, 2 voi., 1851, II, p, 225), Dar, daca toate acestea par să confirme 
existenţa unui şamanism „masculin" în epoca protoistorică, nu se spune nimic despre 
faptul că şamanismul de tip wu - care se bazează pe „posedare*' - este un fenomen 
magic religios dominat de femeie. Vezi E, ROUSSELLE, în Stoica, XVI, 1941, pp. 134 
şi urm.; A. WALEY, The Nine Songs : a Srudy ofShamanism in Ancient China , Londra, 
1955. Vezi şi „Der schamanistische Ursprung des chinesischen Ahnenkultus*', în 
Sinologica, II, 4, Basel, 1950, pp. 253-262; H. REMSMAYER, „Schamanismus und 
Seelenvorstellungen im alten China", în Archivfur Voikerkunde, IX, Viena, 1954, 
pp. 66-78. 

55 H. MASPfcRO, Us Reiigions chinoises, pp. 34, 53-54; id„ La Chine antique. 
Paris, 1927, pp. 195 şi urm. 

56 Unii s-au gîndit chiar sâ identifice daoismul cu religia şamanizantă bon-po; 
vezi mai sus, p. 393, nota 10. Cu privire la asimilarea elementelor şamanice de către 
neo-daoism, vezi şi EBERHARD. Lokalkulturen, 11, pp. 315 şi urm. Nu trebuie să 
trecem cu vederea nici influenţa magiei indiene, care s-a exercitat fără îndoială în timpul 

lismului ascensional şi, în general, structura echilibrată şi sănătoasă 
deosebesc daoismul de extazul-posedare, atît de specific pentru vrăji- 
toare. „Şamanismul" chinez (wwismul, cum îl numeşte de Groot) a 
dominat, după cît se pare, viaţa religioasă cu mult înainte de pree- 
minenţa confucianismului şi a religiei de stat. în primele secole 
înaintea erei noastre, adevăraţii preoţi ai Chinei erau preoţii wu (de 
Groot, VI, p. 1 205). Fără îndoiala, wu nu era întru totul asemănător 
şamanului, dar putea întrupa spiritele, slujind ca atare drept interme- 
diar între om şi divinitate, fiind pe deasupra şi vindecător, tot cu 
ajutorul spiritelor (ibid. y pp. 1 209 şi urm.). Ponderea femeilor wu 
era copleşitoare (ibid., p. 1 209). Iar cei mai mulţi shen şi kuei întru- 
paţi de wu erau suflete ale morţilor (ibid., p. I 211). Cu întruparea 
sufletelor morţilor începe „posedarea" propriu-zisă. 

Wang Ch'ung scria: „Printre oameni, morţii vorbesc prin mijlo- 
cirea celor vii, pe care îi fac sa cadă în transă, iar wu, ciupind corzile 
negre, cheamă sufletele morţilor, iar acestea vorbesc prin glasul wu. 
însă tot ceea ce spun astfel de oameni este minciună../ 4 (i«rf.). Este, 
fireşte, părerea unui autor care nu credea în fenomenele mediumnice. 
Taumaturgia femeilor- nu se oprea însă aici; ele se puteau face 
nevăzute, se crestau cu cuţitul şi cu sabia, îşi tăiau limba, înghiţeau 
săbii şi scuipau flăcări, se aşezau pe un nor care le ducea departe, 
strălucind ca luminat de fulger... Femeile- wh dansau în cerc, vorbeau 
limba spiritelor şi rîdeau ca stafiile, iar în jurul lor, lucrurile se ri- 
dicau în aer şi se loveau unele de altele (ibid., p, 1 212). Toate aceste 
fenomene fachirice sînl încă foarte frecvente în cercurile magice şi 
mediumnice chineze. Nici măcar nu trebuie să fii wu ca să vezi spi- 
ritele şi să faci profeţii : ajunge să fii posedat de shen (ibid., pp. 1 1 66 
şi urm., 1 214 ele). Ca pretutindeni, capacitatea de a fi medium si 
„posedarea" ajungeau uneori la un şamanism spontan si aberant. 

Nu are rost să mai dăm alte exemple de vrăjitori, de wu şi de „po- 
sedaţi" chinezi, pentru a arăta cît de mult se apropie acest fenomen, 



perioadei ce a urmat pătrunderii călugărilor budişti în China, De pildă. Fo-t'u-teng. 
călugăr budist din Koutcha, care fusese prin ICaşmir şi alte regiuni ale Indiei, a ajuns 
în China în anul 310 şi a făcut dovada multor însuşiri magice : profetiza după sunetul 
clopotelor; tf. A. F. WRIGHT. ,.Fo-t T u-teng. A Biography", Harvard Journal of Asiatic 
Studiez, XI, 1948, pp. 321-370 (pp. 337 şi urm., 346, 361). Or, se ştie ca „sunetele 
mitice* 4 au un rol important în anumite tehnici yoga şi câ, pentru budişti, glasurile 
deva şi yakşa semănau cu sunetele clopotelor de aur (ELIADE, Le Yoga, pp. 377 şi 
urm. ; trad. rom., (pp. 331 şi urm.). 

luat în ansamblul său, de şamanismul manciu, tungus şi siberian în 
general. 57 Este suficient să subliniem că, de-a lungul timpului, 
extaticul chinez a fost confundat, din ce în ce mai mult, cu vrăjitorii 
şi „posedaţii 41 de tip rudimentar, începînd dintr-un anumit moment 
şi pentru multă vreme, wu a fost apropiat atît de mult de exorcist, 
încît era numit de obicei wu-shi (ibid. y 1 192). în zilele noastre se nu- 
meşte sai-kong, iar funcţia se transmite din tată în fiu. Preponderenţa 
femeilor pare să fi dispărut. După o primă fază de pregătire de care 
se ocupă tatăl, ucenicul urmează cursurile unui „colegiu" şi obţine 
Udul de preot-şef în urma unei iniţieri de tip clar şamanic. Ceremonia 
este publică şi constă în urcarea pe to t'ui, „scara de săbii": desculţ, 
ucenicul urcă pe săbii pînă sus, unde se afla o platformă; scara este 
făcută, de regulă, din douăsprezece săbii, iar uneori mai există şi o 
a doua scară, pe care ucenicul coboară. Un rit iniţiatic asemănător 
a fost descoperit la populaţia karen din Birmania, unde o categorie 
de preoţi poartă chiar numele de wee y care poate fi o altă formă a 
termenului chinez w«. 58 (Ne aflăm foarte probabil în prezenţa unei 
influenţe chineze care a contaminat anumite tradiţii magice locale 
străvechi; scara iniţiatică nu trebuie însă neapărat considerată ca 
fiind preluată din China, Rituri asemănătoare de ascensiune şama- 
nică au fost observate în Indonezia şi în alte părţi.) 

Activitatea magico-religioasă a lui sai-kong se integrează în sfe- 
rele ritualului daoist: sai-kong îşi spune tao shih, „doctor daoist" (de 
Groot, VI, p. 1 254)» Sai-kong s-a identificat pînă la urmă cu wu t 
datorită, în primul rind, însuşirilor sale de exorcist (ibid. f pp. 1 256 
şi urm.). Costumul său ritual este bogat în simboluri cosmologice: 
Oceanul cosmic, cu Muntele Tai în mijloc şi multe altele (ibid. , 
pp, 1 261 şi urm.), Sai-kong foloseşte, de regulă, un medium, un „po- 
sedat", care dovedeşte şi el puteri fachirice : se taie cu cuţitul etc. 
(ibid„ pp. 983 şi urm., 1 270 şi urm. etc.). Şi aici se confirmă fenome- 
nul imitării spontane a şamanismului ca efect al posedării, observat mai 



57 Cu privire la elementele sexuale şi licenţioase din ceremoniile wu t vezi de 
GROOT» VI, pp. 1 235, 1 239. 

58 De GROOT, pp. 1 248 şi urm. Ibid., p. I 250 t nola 3, autorul îl citează pe 
A, R, McMAHON, The Karetis ofthe Golden Chersonese, Londra, 1 876, p. 158, în le- 
gătură cu un nt asemănător la tribul birman kakhyen. Vezi şi alte exemple (ich'ouang, 
un trib thai din provincia Kuang-si; aborigenii din nordul insulei Formosa) în 
R, RAHMANN, „Shamanistic and Related Phenomena in Northern and Middle India", 
pp. 737, 741, nota 168. 

înainte în Indonezia şi în Polinezia. întocmai ca şamanul din Fidji, 
sai-kong conduce trecerea prin foc; ceremonia poartă numele de 
„plimbare pe drumul de foc" şi are loc în faţa templului: sai-kong 
calcă primul pe jăratic, urmat de colegii săi mai tineri şi chiar de 
public. Un rit asemănător constă în mersul pe o „punte de săbii". 
Se consideră că o pregătire spirituală înainte de ceremonie este 
suficientă pentru cei care vor călca apoi pe săbii şi pe jăratic, fără 
să păţească nimic (ibid. y pp. 1 292 şi urm,). în acest caz, ca şi în 
numeroasele situaţii în care avem de a face cu posibilitatea de a fi 
medium, cu spiritism şi alte tehnici oraculare, ne aflam în faţa unui 
fenomen endemic şi greu de clasificat de pseudo-şamanism spon- 
tan, a cărui caracteristică fundamentală este uşurinţa. 59 

Nu avem nicidecum pretenţia de a fi înfăţişat istoria ideilor şi a 
practicilor şamanice în China, Nici măcar nu ştim dacă o astfel de 
istorie este posibilă; se ştie ce munca de elaborare, de interpretare 
şi apoi de „decantare" a tradiţiilor arhaice au desfăşurat învăţaţii 
chinezi, timp de doua mii de ani. Este suficient să notăm prezenţa 
unei mulţimi de tehnici şamanice de-a lungul istoriei chineze. 
Fireşte, nu toate pot fi socotite ca facînd parte din aceeaşi ideologie 
şi nici măcar din acelaşi strat cultural. Am văzut, de pildă, diferenţele 
dintre extazul Suveranilor, alchimiştilor şi daoiştilor şi extazul- 
posedare al vrăjitoarelor sau al ajutoarelor lui sai-kong. Aceleaşi 
diferenţe de conţinut şi de orientare spirituală pot fi observate cu 
privire la orice alta tehnică sau la orice alt simbolism şamanic. 
Impresia noastră este că una şi aceeaşi schemă şamanică este expe- 
rimentată pe planuri diferite, deşi omologabile, dar acest fenomen 
depăşeşte cu mult sfera şamanismului si se manifestă în orice sim- 
bolism sau idee religioasă. 

în mare, putem spune că în China există aproape toate elementele 
constitutive ale şamanismului : înălţarea Ia Cer, chemarea şi căutarea 
sufletului» întruparea „spiritelor", stăpînirea focului şi alte puteri 

59 Cu privire La şamanismul din China modernă» cf. R H. DOR£, Manuel des supers- 
titions chmoises, Şanhai, 1936, pp. 20, 39 şi urm., 82 t 98, 103 etc. ; ŞIROKOGOROV, 
Psychomental Complex ofîhe Tungus, pp. 388 şi urm. Cu privire la cultele mediumnice 
din Singapore, cf. Atan L A. ELLIOTT, Chinese Spirit-Medium Cults in Singapare, 
Londra, 1955, în special pp. 47 şt urm., 73 şi urm., 154 şi urm.; pentru şamanismul 
triburilor aborigene din Formosa, cf M. D. COE, „Shamanism in the Bunun Tribe, 
Central Formosa , \ în Ethnos, XX, 4, 1955, pp. 181-198. Lucrarea lui Tcheng-tsu 
SHANG, „Der Schamanismus in China" (Diss., Hamburg, 1934) ne-a fost inaccesibilă. 

fachiri ce, în schimb, ni se par mai rare coborîrile în Infern, mai ales 
în scopul de a aduce înapoi sufletul unui bolnav ori al unui mort, 
deşi toate aceste motive se regăsesc în folclor. Astfel, se spune că 
regele Mu din Tchu a ajuns pînă la capătul Pămîntului, Ia muntele 
Kunlun, şi chiar mai departe, la Regina-Mamă din Apus (- Moar- 
tea), trecînd peste un rîu pe o punte făcută din peşti şi broaşte ţes- 
toase; iar Regina-Mamă din Apus i-a dăruit un cîntec şi un talisman 
de viaţă lungă.** Mai există povestea învăţatului Hu Di, care a cobo- 
rît în Infern pe Muntele Morţilor şi a văzut un rîu pe care sufletele 
drepţilor îl treceau pe o punte de aur, în timp ce ticăloşii îl treceau 
înot, sub loviturile demonilor. 61 Mai întîlnim şi o variantă aberantă 
a mitului lui Orfeu: cu ajutorul unei viziuni mistice, sfintul Muliăn 
află că mama lui, care nu dăduse pomană în timpul vieţii, suferea de 
foame în Infern şi coboară s-o salveze: o duce în spinare pînă la 
Cer. 62 Alte două poveşti din colecţia lui Eberhard (nr. 144 şi 145, II), 
cuprind motivul Iui Orfeu, în prima, un bărbat coboară în lumea 
cealaltă în căutarea soţiei sale moarte. O zăreşte iîngă un izvor, dar 
femeia îl roagă să plece, spunîndu-i că ea este de-acum spirit. Bar- 

Ai 

batul rămîne o vreme în împărăţia umbrelor. In cele din urmă, cei 
doi soţi fug, dar cînd ajung pe Pămînt, femeia intră într-o casă şi 
dispare, în aceeaşi clipă, stăpîna casei aduce pe lume o fată. Cînd 
aceasta ajunge la vîrsta maturităţii, bărbatul o recunoaşte ca fiind 
soţia Iui şi se însoară cu ea a doua oară. în cealaltă poveste, un tată 
coboară în Infern pentru a-I duce înapoi pe fiul său mort, dar, cum 
acesta nu-1 recunoaşte, totul este în zadar (Eberhard, Typen, pp. 198 
şi urm.). Toate aceste poveşti aparţin însă folclorului magic asiatic, 
iar unele au fost profund influenţate de budism; nu putem aşadar 
deduce existenţa unui ritual de coborîre în Infern. (De pildă, în 
povestea sfîntului budist Muliăn, nu se spune nimic despre prinderea 
sufletului.) Se pare că ritualul şaman ic de coborîre, dacă a existat 
sub forma în care îl întîlnim în Asia Centrală şi Septentrională, a 

60 Richard WILHELM (trad.), Chinesische Volksmărchen (Mârchen der Welt- 
literatur, seria a tl-a), lena, 1927, pp. 90 si urm. 

61 Ibid., pp. 116 şi urm. Vezi şi ibid,, pp. 1 84 şi urm. (relatarea unei alte călătorii 
in intern). 

62 Ibid.. pp. 126-127. Faţă de relatările coborîrilor în Infern, numărul celor care 
amintesc de înălţări şi de alte miracole magice este mult mai mare, în colecţia lui 
R. WILHELM. Cf. şi W. EBERHARD, „Typen chinesischer Volksmărchen", în Folkbre 
Fellows Communications, L, 120, Helsinki, 1937, „Aut'steigen im HimmeP*. 

decăzut ca urmare a cristalizării cultului strămoşilor, care a dat 
„Infernului" o altă valoare religioasă. 

S-ar cuveni să ne mai oprim asupra unui punct, care depăşeşte 
sfera şamanismului stricto sensu, dar este foarte important: relaţia 
dintre şaman si animale si contribuţia mitologiilor animaliere la 
elaborarea şamanismului chinez. „Pasul" lui Yu cel Mare nu se deo- 
sebea de dansul magicienilor, dar Yu cel Mare se îmbrăca uneori 
în urs şi întrupa într-un fel spiritul Ursului. 63 Şamanul descris de 
Tcheu-lî se îmbrăca şi el într-o blană de urs, şi am putea da nenu- 
mărate exemple de ceremonial cunoscut în etnologie sub numele de 
bear ceremonialism şi atestat atît în Asia Septentrională, cît şi în 
America de Nord. 64 Este dovedit că în vechea Chină se simţea le- 
gătura dintre dansul şamanic şi un animal încărcat cu un simbolism 
cosmologic şi iniţiatic foarte complex. Specialiştii au refuzat să vadă 
în mitologia şi ritualul care legau omul de animal urmele unui tote- 
mism chinez. 65 Legăturile sînt mai mult de ordin cosmologic (pentru 
că animalul reprezintă de regulă Noaptea, Luna, Pămîntul etc.) şi 
iniţiatic (animal = Strămoş mitic = iniţiator). 66 

Cum s-ar putea interpreta toate aceste fapte, în lumina a ceea ce 
am aflat despre şamanismul chinez? Ne vom feri să simplificăm 
prea mult lucrurile şi să le explicăm conform unei scheme unice. 
Este cît se poate de limpede că bear ceremonialism este legat de 



63 Cf. C. HENTZE, Myîhes et symboles lunaires, pp. 6 şi urm. ; id. t „Le Culte de 
l'ours et du tigre et le t'ao-t'îe", Zalmoxis, I, 1938, pp. 50-68 (p. 54); id. t Die 
Sakraibronzen und ihre Bedeutung in der fruhehinesischen Kulturen, p. 19; M. GRANET, 
Danses et legendes, II, pp. 563 şi urm. 

64 A. Irving HALLOWELL, „Bear Ceremonialism in the Northern Hemisphere**, 
American Anthropologist, XXVm, 1926, pp. 1-175; N. P. DYRENKOVA, „Bear 
Worship among Turkish Tribes of Siberia", Proceedings of the 23rd International 
Congress of Americanista 1928, New York, 1930, pp. 411 -440: Hans FINDEISEN, 
„Zur Geschichte der Barenzeremonie", Archiv fur Religionswissenschaft, XXXVII, 
1941, pp. 196-200; A. ALFOLDI, „Le Culte de l'ours et le matriarcat en Eurasie" 
în limba maghiară, în Kdzlemânyek, Budapesta, 1936. p. 5-17; (datorăm amabili- 
tăţii profesorului Alfoldi trimiterea unei traduceri în limba engleză a acestui articol 
important). Cf, şi Marius BARBWAU, „Bear Mother", Journal of American Folktore, 
LIX, 231, 1946, pp. 1-12. 

65 Cf DYRENKOVA, p. 453 ; C HENTZE, „Le Culte de l'ours el du tigre", p. 68; 
id., Die Sakraibronzen, pp. 45, 16L 

66 Cu privire la toate acestea, vezi lucrările lui HENTZE, mai ales Mythes et sym- 
boles lunaires; Objets rituels, croyances et dieux de la Chine antique et de l'Amirique; 
Fruhchinesische Bronzen und Kultdarstellungen. 

magia şi de mitologia vînătorii. Ştim că şamanul are un rol hotărîtor 
în asigurarea abundenţei vînatului şi a norocului la vînătoare (pre- 
viziuni meteorologice, schimbare de timp, calatorii mistice la Marea 
Mamă a Fiarelor etc). Nu trebuie să uităm nici că raporturile şa- 
manului (ca de altfel ale „omului primitiv" în general) cu anima- 
lele sînt de ordin spiritual şi de o intensitate mistica greu de imaginat 
pentru o mentalitate modernă, desacralizată, Omul primitiv care se 
îmbrăca într-o piele de animal vînat se prefăcea în acel animal, se 
simţea preschimbat în animal. Am văzut că şamanii, chiar în zilele 
noastre, cred în puterea lor de a se transforma în animale. Consta- 
tarea că şamanii se îmbrăcau în blănuri de fiare nu are prea mare 
importanţă. Important este ceea ce simţeau ei travestindu-se în ani- 
male. Sîntem îndreptăţiţi să credem că această transformare magică 
ducea la o „ieşire din sine", care însemna adesea o experienţă 
extatici 

Imitînd mersul unui animal sau îmbrăcîndu-se în pielea lui, omul 
dobîndea un mod de a fi supraomenesc. Nu este vorba de întoarcerea 
Ia o „viaţă animală" pură : animalul cu care se identifica era deja 
purtător de mitologie 67 , era de fapt un Animal mitic, Strămoşul sau 



67 Numeroase motive animaliere şi mai ales omitomorfe se regăsesc în cea mai 
veche iconografie chineză (HENTZE, Die Sakratbronzen, pp. 1 15 şi urm.). Multe dintre 
aceste motive iconografice amintesc desenele de pe costumele şamanice, de pildă 
şerpii (îbtd., fig. 146-148). Costumul şamanului siberian a fost probabil influenţat 
de anumite idei mugieo-re ligi oase chineze (ibid., p. 156). Cf. şi id., Sch amâne nkro- 
nen zur Han-Zeit in Korea*\ în Osiasiatische Zeitschrift, IX, Berlin, 1933, pp. 156-163 ; 
id., , T Eine Schamanendarstell ung auf einem Han-Relief", în Asia Major. I, Leipzig, 
1944. pp. 74-77; rtf., „Eine Schamanentracht in ihrer Bedeutung fur die altchi- 
nesische Kunst und Religion^ în Jahrbuch fur prăhistorische etlmographische Kunst, 
XX, Berlin, 1960-1963, pp. 55-61. Aifred SALMONY interpretează drept şamani 
cei doi dansatori cu coarne de cerb gravaţi pe un vas de bronz datînd de ia sfîrşitul 
dinastiei Tch'ou, descoperit, se pare, la Tchang-cha; cf. Antlerand Tongue: an Essay 
on Ancient Chinese Symbol ism and ÎU Implications, Ascona, 1 954. în prezentarea pe 
care o face lucrării lui Salmony, în Arhbus Asiae (XVIII, Leipzig, 1955, pp. 85-90), 
HEINE-GELDERN accepta această interpretare şi observă că WilUam WATSON 
ajunsese la aceeaşi concluzie în articolul său „A Grave Guardian from Ch'ang-sha l \ 
în British Museum Quarîerty, XVII, 3, Londra, 1952, pp. 52-56. S-ar cuveni făcut 
un studiu temeinic al posibilei influenţe a costumului şamauic asupra armurii militare; 
cf, K. MEUU, „Scythica", p. 147, n. 8; F. ALTHEIM, Geschichîe der Hunnen, I, pp. 31 1 
şi urm. Costumul şamanului chinez, care cuprinde o platoşa cu solzi, este atestat încă 
din perioada arhaică; cf. B. LAUFER, Chinese Clăy Figures (Pield Museum of Natural 
Hîstory, Anthropologîcal Series), XIII, 2, Chicago, 1914, mai ales pp. 196 şi urm. 
şi planşele XV-XVIL 

Demiurgul. Preschimbîndu-se în animal mitic, omul devenea ceva 
mult mai măreţ şi mai puternic decît el. Putem crede că proiecţia 
într-o Fiinţă Mitică, centru al vieţii şi al reînnoirii universale, 
provoca experienţa euforică, iar aceasta, înainte de a ajunge la extaz, 
dădea sentimentul propriei puteri şi realiza comuniunea cu viaţa 
cosmică. Dacă ne gîndim la roiul de model exemplar îndeplinit de 
anumite animale în tehnicile mistice daoiste, ne dăm seama de 
bogăţia spirituală a experienţei „şamanice", care se mai păstra în 
amintirea vechilor chinezi. Dincolo de limitele şi de falsele măsuri 
omeneşti, omul regăsea, dacă imita cum trebuie obiceiurile anima- 
lelor - mersul, respiraţia, glasul o nouă dimensiune a vieţii: regă- 
sea spontaneitatea, libertatea, „simpatia" cu toate ritmurile cosmice 
şi, prin urmare, fericirea şi nemurirea. 

Din această perspectivă, vechile rituri chineze, atît de apropiate 
de „bear ceremonialism", îşi dezvăluie, după părerea noastră, valo- 
rile mistice şi ne permit să înţelegem cum se putea dobîndi extazul 
atît prin imitarea coregrafică a unui animal 68 , cît şi printr-un dans care 
mima înălţarea: şi într-un caz, şi în celălalt, sufletul „ieşea din sine" 
şi îşi lua zborul. Redarea acestui zbor mistic prin „coborîrea" unui 
zeu sau a unui spirit nu era, uneori, decît o problemă de terminologie. 



MONGOLIA, COREEA, JAPONIA 

Religia populaţiei monguor din regiunea Si-ning, din nord-vestul 
Chinei, populaţie pe care chinezii o cunosc sub numele de t'u-jen, 
adică „localnici 44 , este caracterizată printr-un şamanism foarte conta- 
minat de lamaism. 69 La mongoli, lamaismul a încercat, începînd din 
secolul al XVII-lea, să anihileze şamanismul. 70 însă vechea religie 



« Trebuie să ţinem seama, de asemenea, de rolul metalurgiei si de simbolismul 
său în constituirea magiei şi a misticii chineze preistorice; vezi M. GRANET, Danses 
et ligendes, îl, pp, 496 şi urm., 505 şi urm. Or, nu se cunoaşte nici o legătura între 
şamanism şi fierari ; vezi mai jos, pp. 429 şi urm. Vezi şi ELIA.DE, Forgerons et 
atchimistes; trad. rom., pp. 78 şi urm, 

69 Cf D. SCHRODER, Zur Religion der Tujen, ultimul articol, în special pp. 235 
şi urm.; L. M. J. SCHRAM, The Monguors of ihe Kansu-Tibctan Border. II: Theîr 
Retigious Life, Philadelphia, 1957, pp. 76 şi urm., 91 şi urm. 

70 Cf. W. HEISSIG, „Schamanen und Geisterbeschworer im KUriye-Banner *\ pp. 40 
şi urni.; id., „A Mongolian Source to the Lamaist Suppression of Shamanism in the 17th 
Century", în Anthropos, XL Vin, 1953, pp. 1 -29, 493-536 (pp. 500 şi urm. şî passim). 

mongolă a sfîrşit prin a asimila aporturile tamaiste, fără a-şi pierde 
definitiv propriile caracteristici. 71 Şamanii şi şamane le jucau, nu cu 
mult timp în urmă, un rol important în viaţa religioasă a triburilor. 72 
în Coreea, unde şamanismul este atestat din timpul dinastiei Han 
(cf. Hentze, Schamanenkronen), şamanii se îmbracă în veşminte 
femeieşti şi sînt mai puţin numeroşi decît şamanele. 73 Nu se poate 
stabili cu exactitate „originea" şamanismului coreean, care ar putea 
cuprinde elemente venite din sud, însă prezenţa coamelor de cerb 
pe tichia şamanică din epoca Han atestă existenţa unor legături cu 
cultul cerbului, specific vechilor turci (cf. Eberhard, Lokalkuhuren, 
II, pp. 501 şi urm.)- Mai mult, cultul cerbului este tipic culturilor 
de vînători şi de nomazi, unde şamana nu pare să aibă un rol prea 
important. Preponderenţa şam an el or în Coreea ar putea fi consecinţa 
fie a unei degradări a şamanismului tradiţional, fie a unor influenţe 
meridionale. 

Istoria şamanismului în Japonia nu este nici ea prea cunoscută, 
cu toate că există informaţii bogate cu privire la practicile şamanice 
moderne, datorită mai ales lucrărilor lui Nakayama Taro şi ale lui 
Hori Ichiro. Cunoaşterea diferitelor aspecte şi faze ale şamanismului 
japonez va fi fără îndoială uşurată de publicarea voluminoasei lucrări 
a lui Masao Oka privind istoria culturală a Japoniei antice. 74 Atît 
cît este cunoscut în zilele noastre, şamanismul japonez este foarte 
departe de şamanismul stricto sensu de tip nord-asiatic sau siberian. 
Este vorba mai ales de o tehnică de posedare de către spirite, prac- 



71 Cf, J.-P. ROUX, „£l6ments chamaniques dans Ies textes pr£-mongols", în 
Anihropos. Ull, 1-2, 1958, pp. 133-142. 

72 Cf HEISSIG, „Schamanen und Geisterbeschworerm", pp. 42 şi urm. Cu pri- 
vire la şamanismul mongol, vezi şi W. SCHMIDT, Der Ursprung der Gottesidee. X, 
pp. 94-100, şi observaţiile lui N. POPPE pe marginea acestei cărţi în Anthropos 
(XLVIII, 1953, pp. 327-332), pp. 327-328; V. DI6SZEGI, Problems of Mongolian 
Shamanism (Report of an Expedition Made in 1960 in Mongolia), în Acta ethno- 
graphica, X, fasc, 1-2, Budapesta, 1961, pp. 195-206). 

73 Cf. EBERHARD, Lokalkutturen, II, pp. 313 şi urm.;C. HAGUENAUER, „Sor- 
ciers et sorcieres de Coree", în Bulletin de ta Maison Franco- Japonaise, n, 1, Tokio, 
1929, pp. 47-65. 

74 Pentru şamanism, cf indicaţiile furnizate, după manuscrisul inedit al lui Masao 
Oka, de Alexander SLAWIK, „Kultische Gene im bun de der iapaner und Germanen", 
pp. 677, 688 şi urm., 733, 757, Vezi însă şi criticile aduse metodei Iui Masao Oka 
în Charles HAGUENAUER, Origines de h civilisation japonaise. Imroduaion â Vitudc 
de ta prâhistoire du Japon, voi. I., Paris, 1956, pp. 172-178. 

ticată aproape exclusiv de femei. După Matthias Eder, principalele 
funcţii ale şamanelor sînt următoarele: „1. Aduc de pe tărîmul celă- 

A, 

Jalt sufletul mortului. In limbaj popular, se vorbeşte de shinikuchi, 
ceea ce s-ar putea traduce prin « gura mortului ». Cînd aduc de de- 
parte spiritul unei persoane vii, se vorbeşte de ikikuchi, ceea ce 
înseamnă « gura celui viu ». 2. îi spun celui care le cere ce bucurii 
şi ce nenorociri îl aşteaptă; termenul popular este în acest caz kami- 
kuchi, « gura zeului ». 3. Alungă bolile şi alte rele şi se ocupă de 
purificarea religioasă. 4. Cer zeului numele leacului trebuincios în 
cazul unei boii deosebite. 5, Arată unde se află obiectele pierdute. 
Unei şamane i se cere cel mai adesea să cheme spiritele morţilor sau 
ale unor persoane aflate la mare depărtare şi să ghicească viitorul, 
cu bucurii şi necazuri. Sufletele chemate din lumea cealaltă sînt mai 
ales ale părinţilor, ale iubiţilor şi ale prietenilor". 75 

Multe şamane japoneze sînt oarbe din naştere, In zilele noastre 
„extazul" este factice şi simulat grosolan (Eder, ibid. t p. 371). In 
vreme ce sufletul răposatului trebuie sa vorbească prin glasul ei, 
şamana se joacă cu un şirag de perle sau cu un arc (ibid., p. 377), Pre- 
gătirea viitoarei şamane se face sub supravegherea unei îndrumă- 
toare şi ţine între trei şi şapte ani {ibid. t p. 372). Pregătirea este 
încununată de căsătoria tinerei cu zeul său protector {ibid., p. 373), 
In anumite regiuni, iniţierea cuprinde şi o probă fizică obositoare, 
după care ucenica se prăbuşeşte la pămînt, fară simţire. Readucerea 
în simţiri este asimilată unei „naşteri" (tanjo), iar tînăra se îmbracă 
în haine de nuntă. Căsătoria mistică a şamanei cu zeul protector pare 
afi un obicei străvechi. „Zeii femei -spirite" (mikogami) sînt atestaţi 
în Kojiki, Nihongi şi alte izvoare vechi; sînt zei „în care o femeie- 
spirit (adică o şamana) este cinstită ca divină, iar mai tîrziu zei 
născuţi din căsătoria dintre o femeie-spirit cu un zeu. Femeile-spirite 
sînt numite şi « Mamă de Zeu » sau « Mamă Sfîntă ». în Engishiki, 
lista zeilor veneraţi în locurile sfinte cuprinde un şir lung de « zei 
femei-spirite » (mikogami). Pe lîngă aceste femei-spirite care îşi 
slujesc oficial zeii în locurile sfinte mai existau şi « soţiile de o 
noapte » (ichiya-tsuma), care oficiau în calitate privată şi aveau ca 
partener un zeu rătăcitor (marebito), care venea să le vadă. Ca semn 
distinctiv al statutului lor aparte, acestea înfigeau în acoperişul casei 
o săgeată împodobită cu pene albe. Cînd un zeu chema o femeie să-1 



75 „Schamanismus in JaparT, în Paideuma, VI, 7, 1958, pp. 367-80 (p. 368). 

slujească la altar, aceasta aducea un vas cu orez (mershihîtsu, în care 
orezul fiert se păstra cald; în acest recipient este adus orezul la masă, 
pentru a fi servit apoi în boluri) şi o tigaie, adică ustensile asemă- 
nătoare celor care fac parte din zestrea unei tinere mirese. Pînă nu 
demult, coitul între un preot al altarului şi o femeie-spirit făcea parte 
din programul de iniţiere. Aşa se arăta zeul 14 . 76 

Căsătoria cu zeii trimite la obiceiurile şamanelor saora, cu deose- 
birea că în Japonia nu regăsim intensitatea uimitoare a experienţei 
extatice personale a tinerelor saora. în Japonia, căsătoria cu zeul 
protector pare a fi mai mult urmarea instituţiei şi mai puţin a unei 
fatalităţi personale. Pe de altă parte, există unele elemente care nu 
se potrivesc cu structura magiei feminine, ca de exemplu arcul şi 
calul (pe figurinele cu cap de cal, cf. Eder, ibid., p. 378). Sîntem 
aşadar înclinaţi să credem că este vorba de o fază hibridă şi tîrzie 
a şamanismului. Pe de altă parte, „zeii femei -spirite" (mikogami) şi 
unele din ritualurile legate de aceştia pot fi apropiate de caracteris- 
ticile matriarhatului: suverane de state teritoriale, şefe de familie, 
căsătorie matri locală, „căsătorie cu un oaspete (Besuchehe), clan 
matriarhal cu exogamie de clan şi altele (ibid. t p, 379), 

Se pare că M. Eder nu a luat cunoştinţă de importantul studiu 
al lui Charles Haguenauer, Ohgînes de la civilisaîion japonaise. Deşi 
nu discuta» în primul volum apărut, despre şamanismul japonez, au- 
torul citează un număr de fapte care, după părerea sa, dovedesc 
asemănări cu şamanismul aîtaic: „Ceea ce se ştie, de pildă, despre 
comportarea şi rolul vrăjitoarei în Japonia antică, în pofida grijii re- 
dactorilor Analelor imperiale de a trece subiectul sub tăcere, vor- 
bind doar de rivala sa, preoteasa- vestală, mi-ko t care îşi ocupase 
rangul printre ritualiştii curţii lui Yamato, ne îndreptăţeşte să o iden- 
tificăm cu colega sa coreeană, muday, şi cu şamanele altaice. Funcţia 
esenţială a tuturor acestor vrăjitoare a fost să aducă (or.o-s.u) un su- 
flet într-un suport (stîlp sacru sau orice alt înlocuitor) sau să întru- 
peze acest suflet pentru a face din el un mijloc de legătură cu cei 
vii, apoi să-1 trimită înapoi. Faptul că un stîlp sacru a fost folosit în 
aceste practici este atestat de cuvîntul hasira (coloană), care a slujit 



76 Ibid., p. 374. C/ W. P. FAIRCHJLD, „Shamanism in Japan'\ în Foikiore Studies. 
XXI, 1962 pp. 1-122; Ichiro HORI, „Penetration of Shamanic Elemente into the His- 
tory of Japanese Folk Religion". Festschrift A. E. JENSEN, Miinchen, 1964. pp. 245-265; 
Kamata H1SAKI, „Daughters of the Gods" : Shaman-Priestesses in Japan and Okina- 
wa, Monumenta Nippomca Monographs r nr, 25, 1966, pp. 56-73. 

Ia numărătoarea fiinţelor sacre (cj\ Journal asiatique, iuiie-septem- 
brie 1934, p. 122). Pe de altă parte, instrumentele de lucru ale vrăji- 
toarei japoneze au fost chiar cele pe care le folosesc colegii săi de 
pe continent, adică toba ... clopoţeii ... oglinda ... şi sabia kaţa.na (alt 
cuvînt de origine al taică), ale căror virtuţi de alungare a demonilor 
sînt ilustrate de mai multe aspecte din folclorul japonez". 

Urmarea lucrării lui Charles Haguenauer va lămuri fără îndoială 
în ce stadiu si prin ce mijloace devine şamanismul altaic - instituţie 
aproape exclusiv masculină - elementul constitutiv al unei tradiţii 
religioase specific feminine. Nici sabia, nici toba nu sînt instrumente 
care aparţin magiei feminine. Faptul că sînt folosite de şamane arată 
că făceau parte deja din accesoriile vrăjitorilor şi ale şamanilor. 77 



77 Atracţia exercitată de puterile magice ale sexului opus este bine cunoscută; 
cf. EL1ADE, Naissances mystiques, pp. 172 şi urm.; trad. rom., pp. 107 şi urm. 



CAPITOLUL XIII 



Mituri, simboluri 
şi rituri paralele 



Diferitele ideologii şaman ice au asimilat un anumit număr de 
teme mitice şi de simbolisme magicoreligioase» Fără a dori să facem 
un inventar complet şi cu atît mai puţin să întreprindem un studiu 
exhaustiv al acestor teme şi simboluri, am socotit util să amintim 
unele dintre ele, pentru a arăta cum au fost adaptate şi revalorizate 
în şamanism. 

CÎINELE Şl CALUL 

Ne vom referi, pentru tot ceea ce este legat de miturile cîînelui, 
la lucrarea Fredei Kretschmar. 1 Şamanismul propriu-zis nu a adus 
nici o inovaţie în acest domeniu : şamanul întîlneşte cîinele funerar 
în timpul coboririi în Infern, aşa cum îl întilnesc morţii sau eroii su- 
puşi unei încercări mitice. Mitologia şi magia cîinelui şi a lupului 
au fost dezvoltate şi reinterpretate mai ales de către societăţile secrete 



1 Freda KRETSCHMAR, Hundestammvater und Kerberso, 2 voi. Stuttgart, 1938; 
cf. în special ÎI, pp. 222 şi urm., 258 şi urm. Vezi şi W\ KOPPERS, „Der Hund in der 
Myihologie der zirkumpazifischen Volker", Wiener Beifrăge zur Kulturgeschichfe und 
Unguistik, I, 1930, pp,. 359 şi urm. şi observaţiile lui P. PELLIOT pe marginea acestui 
articol în Toung Pao, XXVIII, 1931, pp. 463-70. Cu privire la strămoşul -cîine la 
turco-mongoli, cf. PELLIOT, ibid. t şi Rolf STEIN, „Leao-Tche'\ pp. 24 şi urm. Cu 
privire la rolul mitologic al cîinelui în vechea Chină, vezi E. ERKES, „Der Hund im 
alten China". Toung Pao, XXXVII, 1944, pp. 186-225 (pp. 221 şi urm.). Cu privire 
la cîinele infernului din concepţiile indiene, cf. E. ARBMAN, Rudra^ pp. 257 şi urm.; 
V. SCHLERATH, „Der Hund bei den Indogermanen", în Paideuma, VI, 1, 1954, 
pp. 25-40; în mitologia germanică, H. GONTERT, Kalypso. Hal le, 1919. pp. 40 şi 
urm., 55 şi urm.; în Japonia - unde nu există animal funerar - Alexander SLAW1K, 
„ Kultische Geheimbiindc der Japaner und Germanen 4 *, pp. 700 şi urm. ; în Tibet, 
S. HUMMEL, „Der Hund in der religiosen Vorstellungswelt'% în Paideuma, VI, 8, 
1958, pp. 500-509; VII, 7, 1961, pp. 352-361. 

bazate pe iniţierea războinică, în măsura în care extazele şi ceremo- 
niile lor frenetice se pot numi „şamanice". Unele societăţi secrete 
de canibali, şi în general iicantropia, implică transformarea magică 
a membrilor lor în cîini sau în lupi. Şi şamanii se pot preface în lupi, 
dar într-un sens diferit de cel al licantropiei; cum am văzut, ei pot 
lua multe alte înfăţişări de animale. 

Calul ocupă un loc aparte în mitologia şi ritualul şamanic. Ani- 
mal funerar şi psihopomp prin excelenţă 2 , „calul" este folosit de 
şaman în situaţii diferite, ca mijloc de a ajunge la extaz, adică la 
„ieşirea din sine", care face posibilă călătoria mistică. Se cuvine să 
revenim asupra faptului că această călătorie mistică nu are neapă- 
rat o direcţie infernală; „calul" Ie permite şamanilor să-şi ia zborul, 
sa plutească în văzduh, să ajungă la Cer. Nu caracterul infernal, ci 
acela funerar domină mitologia calului, care este o imagine mitică 
a Morţii* integrîndu-se aşadar în ideologiile şi tehnicile extazului» 
Calul duce mortul pe lumea cealaltă; el realizează astfel „ruptura 
de nivel", trecerea din lumea aceasta în celelalte lumi, jucînd astfel 
un rol de cea mai mare importanţă în unele tipuri de iniţiere mas- 
culină (Mannerbunde)? 

„Calul" - adică toiagul cu cap de cal - este folosit de şamanii 
buriaţi în dansurile extatice. Am observat un dans asemănător în 
timpul şedinţei şamanelor araucane (machi) (vezi mai sus, pp. 301 
şi urm.). Insă dansul extatic pe toiagul-cal este mult mai răspîndit. 
Ne vom mărgini Ia cîteva exemple. La populaţia foatak, cu prilejul 
sacrificării calului în cinstea strămoşilor, patru dansatori dansează 
pe beţe cioplite în chip de cal. 4 în insulele Java şi Bali, calul este 
asociat dansului extatic. 5 La populaţia garo, „calul" face parte din 
ritualul culesului. Pentru trupul calului se folosesc tulpini de bana- 
nier, iar pentru cap şi copite, de bambus. Capul este înfipt într-un 
băţ pe care un bărbat îl ţine în aşa fel încît să-i ajungă la înălţimea 
pieptului. Bărbatul execută cu mişcări încete un dans sălbatic, în 



2 Vezi L. MALTEN, „Das Pferd im Totenglauben", Jahrbuch des kaiserlichen 
deutschen archâohgischen Insîituts, XXTX, Berlin, 1914, pp. 179-250; cf. şi V. L PROPP, 
Le rădici storiche dei racconti dijme, pp. 274 şi urm. 

3 Cf. HOFLER, Kultische Geheimbiinde der Germanen, pp. 46 şi urm, ; Alexander 
SLAWIK, „Kultische Geheimbiinde der Japaner und Germanen", pp, 692 şi urm. 

* Cf. ). WARNEK, Die Religion der Batak. p. 88. 

5 Cf. B. de ZOETE şi W. SPIES, Dance and Drama in Bali, Londra. 1938, p. 78. 

vreme ce preotul, întors către el, dansează prefăcîndu-se că-i vor- 
beşte „calului". 6 

V. Elwin a observat un ritual asemănător la tribul muria din 
Bastar. Marele zeu gond Lingo Pen are mai mulţi „cai" de lemn în 
sanctuarul său de la Semur-gaon. Cu prilejul sărbătoririi zeului, „caii" 
sînt purtaţi de mediumuri şi folosiţi pentru a provoca transa extatică, 
dar şi la divinaţie, „Am văzut la Metawand, timp de cîtcva orc, 
scălîmbăielile groteşti ale unui medium care purta pe umeri un ca] 
de lemn înfăţişîndu-1 pe zeul clanului, iar Ia Bandapal, în vreme ce 
ne croiam drum prin junglă ca să ajungem la Marka Pandum (consum 
ritual de mango), un alt medium, care purta pe umeri un cal imaginar, 
mergea în buiestru, ţopăia, fomăia şi gonea vreo trei kilometri în fala 
maşinii, care înainta încet. « II poartă pe zeu în spinare », mi s-a spus, 
« şi nu se poate opri din dans vreme de cîteva zile în şir ». La o nuntă 
în Malakot, am văzut un medium ureîndu-se pe un caJ de lemn foarte 
ciudat; am mai văzut unul în sud, în ţinutul Dhurwa, care dansa pe 
un cal de lemn ce semăna cu primul. în ambele cazuri, dacă cere- 
monia era cumva tulburată, călăreţul cădea în transă şi putea astfel 
descoperi cauza supranaturală a răului." 7 

La o altă ceremonie, Laru Kaj al tribului gond-pardhan, „caii 
zeului" execută un dans extatic. 8 Să mai amintim că mai multe popu- 
laţii aborigene din India îşi reprezintă morţii călare pe cal, ca de pildă 
bhil sau korku. aceştia din urmă punînd alături de mormînt tăbliţe 
de lemn gravate cu călăreţi. 9 La populaţia muria, funeraliile sînt în- 
soţite de cîntece rituale în care se povesteşte ca mortul soseşte pe 
lumea cealaltă călare. Se vorbeşte despre un palat în mijlocul căruia 
se alia un leagăn de aur şi un tron de diamant. Mortul este dus pînă 



* Biren BGNNERJEA» „Materials for the Study of Garo Ethnoiogy", Indian Anti- 
quary, LVIII, Bombay, 1929, pp. 121-127; Verricr ELWIN, t .The Hobby Horse and 
ine Ecstatic Dance", Folk-Lore, LîU. Londra, 1942, pp. 209-213 (p. 21 1); itt, The 
Muria and Their Ghotul Bombay, 1947, pp. 205-209. 

7 ELWIN, „The Hobby Horse", pp. 212-213 ; id., The Muria, p. 208. 

8 Shamrao HIV ALE, „The Laru Kaj". Man in India, XXIV, Ranchîm. 1944, pp. 
122 şi urm., citat de ELWIN* The Muria, p. 209. Cf. şt W. ARCHER, The Vertical Man. 
A Study in Primitive Indian Scufpture Londra, 1947, pp, 41 şi urm., pentru dansul 
extatic cu imagini de cai (Bihar). 

9 Cf W KOPPERS, „Monuments io the Dead of the Bhils and Olher Primitive 
Tribes in Central India; a Contribution to the Study of the Megalithic Problem 
Annali Lateranensi, VI, Cetatea Vaticanului, 1942, pp. 1 17-206; ELWIN, The Muria, 
pp.210si urm.ffig. 27, 29, 30). 

acolo de un cal cu opt picioare. 10 Or, după cum ştim, calul oct 
este un element şamanic tipic. După o legendă buriată, o femeie 
tînară îşi ia un al doilea soţ, care este spiritul ancestral al unui şaman, 
iar în urma acestei căsătorii mistice, una din iepele din herghelie 
aduce pe lume un mînz cu opt picioare. Soţul pămîntean îi taie patru. 
Femeia strigă: „Vai ! era căluţul pe care călăream ca şamanele!", 
îşi ia zborul şi se face nevăzută, mergînd să locuiască în alt sat. Apoi 
devine un spirit protector al buriaţilor. 1 1 

Caii octopozi sau acefali sînt atestaţi în riturile şi miturile „socie- 
tăţilor de bărbaţi**, atît germanice, cît şi japoneze. 12 în toate aceste 
ansambluri culturale, caii polipozi sau caii -fantomă au o funcţie 
funerară şi totodată extatică. Calul de lemn (Hobby Morse) este şi 
el legat de dansul extatic, dar nu neapărat şamanic' 4 . 13 

Chiar dacă nu este atestat clar în timpul şedinţei şamanice, „calul" 
este prezent în chip simbolic prin firele de păr de cal care se ard sau 
prin pielea de iapă albă pe care se aşază şamanul. Arderea firelor 
de par de cal echivalează cu evocarea animalului magic care urmea- 
ză să-l ducă pe şaman pe celălalt tărîm. Legendele buriaţilor pome- 
nesc de cai care îi duc pe şamanii morţi la noua lor locuinţă. într-un 
mit iakut, „diavolul" îşi răstoarnă toba, se aşază pe ea, o străpunge 
în trei locuri cu toiagul, iar toba se preface într-o iapă cu trei picioare 
care îl duce spre răsărit. 14 

Aceste cîteva exemple arată cum a folosit şamanismul mitologia 
şi riturile calului: psihopomp şi funerar, calul înlesnea transa, zborul 
extatic al sufletului în regiunile interzise, Călăritul simbolic însemna 
părăsirea trupului, „moartea mistică" a şamanului. 



10 ELWIN, The Muria, p. 150. Pentru roiul calului în şamanismul din nordul Indiei, 
vezi şi R. RAHMANN, „Shamanistic and Retated Phenomena in Northern and Middle 
India", pp. 724-725. 

1 1 SANDSCHEJEW, , We 



p, 608. In credinţele tunguşilor, „Mama Animalelor" pe care o invocă şamanii da 
naştere unui căprior cu opt picioare ; cf. G. V. KSENOFONTOV, Leghendî i rasskazt 
pp. 64 şi urm. 

12 HOFLER, pp. 51 şi urm.; SLAWIK, pp, 694 şi urm. 

13 Cf R. WOLFRAM, „Robin Hood und Hobby Horse", Wiener prâhisiorische 
Zettschrifi, XIX, 1932, pp. 357 şi urm. ; A. van GENNEP, „Le Cheval-jupon", Cahiers 
d ethnographie folklorique, I, Paris, 1945, 

14 V.L PROPP, p. 286. 

Meseria de făurar sau fierar vine, ca importanţă, imediat după 
vocaţia de şaman. 15 „Făurarii şi şamanii au crescut în acelaşi cuib", 
spune un proverb iakut. „Femeia şamanului este vrednică de respect, 
femeia făurarului este vrednică de cinste spune alt proverb. Făurarii 
au puterea de a vindeca şi chiar pe aceea de a prezice viitorul, 16 Doi- 
ganii spun ca şamanii nu pot „înghiţi* 4 sufletele făurarilor, pentru 
că aceştia le ţin în foc; dimpotrivă, făurarul poate lua sufletul unui 
şaman şi îl poate arde. Şi făurarii sînt mereu ameninţaţi de spiritele 
rele. Ei sînt nevoiţi să muncească fără încetare, să mînuiască focul, 
să facă mereu zgomot pentru a îndepărta spiritele rele. 17 

După miturile iakuţilor, făurarul a dobîndit meseria de la divini- 
tatea „rea" K'daai Maqsin, meşterul fierar din Infern. Acesta locu- 
ieşte într-o casă de fier, înconjurată de aşchii de fier. K'daai Maqsin 
este un meşter vestit; el repară membrele rupte sau amputate ale 
eroilor. Uneori ia parte la iniţierile şamanilor vestiţi din lumea cea- 
laltă: le căleşte sufletele întocmai cum căleşte fierul. 18 

După credinţele buriate, cei nouă fii ai lui Boşintoi, făurarul Ce- 
rului, au coborît pe Pămînt pentru a-i învăţa pe oameni să lucreze 
metalul; primii lor ucenici au fost strămoşii familiilor de fierari 

15 Cf. M. A- C2APLICKA, Aboriginal Siberia, pp. 204 şi urm. Cu privire la 
importanţa din trecut a fierarilor la popoarele de pe lenisei, cf. RADLOV, Aus Sibirien, 
I, pp. 186 şi urm. Vezi şi F. ALTHEIM, Geschichte der Hunnen, I, p. 195 şi urm.; 
D. SCHRODER, „Zur Religion der Tujen des Sininggebietes (Kukunor)", articolul al 
treilea, pp. 828, 830; H, FINDEISEN» Schamanentum, pp. 94 şi urm. Pentru tot ceea 
ce urmează, vezi ELI A DE, Forgerons et atchimistes, în special pp. 57 şi urm.; trad. 
rom., pp. 55 şi urm. Vezi şi HUMMEL, „Der gotîliche Schmied in Tibet", în Folkiore 
Studies, XIX, 1960, pp, 251-272. 

16 SIEROSZEWSK1, „Du chamanisme d'apres Ies croyances des Yakoutes", p. 3 19. 
Cf. şi W. JOCHEL50N, The Yakut, pp. 172 şi urm. 

17 A. POPOV, „Consccration Ritual for a Blacksmkh Novice among the Yakuts". 
Journal of American Folkiore, XLVI, 181, 1933, pp. 257-271 (pp. 258-260). 

18 fbid. t pp. 260-261. Ne amintim de rolul şamanilor-fierari („diavolo") în visele 
iniţiatice ale viitorilor şamani. Cît despre casa lui K'daai Maqsin, se ştie că şamanul 
altaic aude zgomote metalice în timpul coborîrii extatice în infernul lui Erlik Han. 
Erhk leagă cu lanţuri de fier sufletele capturate de spiritele rele (SANDSCHEJEW, 
p. 953). După tradiţiile tunguşiior şi ale orocilor, capul viitorului şaman este făurit o 
data cu podoabele veşmântului sâu t în acelaşi cuptor; cf\ A, FRIEDRJCH şi G. BUDRUSS, 
Schamanengeschichten aus Sibirien, p. 30. 

(Sandschejew, pp. 538-539), După o altă legendă, însuşi Tăngri-cel- 
alb 1-a trimis pe Boşintoi împreună cu cei nouă fii ai săi pe Pămînt, 
ca să le arate oamenilor cum se lucrează metalele. 19 Fiii lui Boşin- 
toi s-au însurat cu fete pămîntene şi au devenit astfel strămoşii fie- 
rarilor; nimeni nu poate ajunge fierar dacă nu se trage dintr-una din 
aceste familii (Sandschejew, p. 539). Buriaţii au şi „făurari negri", 
care îşi mînjesc faţa cu funingine pentru anumite ceremonii ; oame- 
nilor le este teamă de ei (ibîd., p. 540). Zeii şi spiritele protectoare 
ale fierarilor nu se mărginesc să-i ajute la treabă, ci îi apără de spiri- 
tele rele. Fierarii buriaţi au propriile lor rituri, ca de pildă sacrificarea 
unui cal, căruia i se spintecă burta şi i se smulge inima. (Ultimul rit 
este clar „şaman ic".) Sufletul calului merge la făurarul Cerului, 
Boşintoi. Nouă tineri joacă rolul celor nouă fii ai lui Boşintoi» iar 
un bărbat, care îl reprezintă chiar pe făurarul Cerului, cade în extaz 
şi rosteşte un monolog destul de lung în care arată cum şi-a trimis 
fiii pe Pămînt, in Mo tempore, pentru a-i ajuta pe oameni etc. Apoi 
atinge focul cu limba. Cineva i-a povestit lui Sandschejew că, în 
vechime, personajul care îl reprezenta pe Boşintoi apuca în mînă 
fierul aproape topit 20 Sandschejew nu a văzut însă cu ochii lui decît 
atingerea fierului roşu cu piciorul {op. cit., pp. 550 şi urm.). Recu- 
noaştem cu uşurinţă în aceste încercări elemente şamanice: ca şi fău- 
rarii, şamanii sînt „stăpîni ai focului", dar puterile lor magice sînt 
cu mult mai mari. 

A. Popov a descris şedinţa de vindecare a unui fierar de către un 
şaman. Boala era pricinuită de „spiritele" fierarului. După ce i-a fost 
jertfit lui K'daai Maqsin un taur negru, toate uneltele fierarului au 
fost mînjite cu sîngele animalului. Şapte bărbaţi au aprins un foc 
mare si au aruncat capul taurului în flăcări . în acest timp, şamanul 
şi-a început incantaţia şi s-a pregătit să pornească în călătoria extatică 
spre K'daai Maqsin. Cei şapte bărbaţi au luat capul taurului, l-au pus 
pe nicovală şi l-au lovit cu ciocanele. Nu este oare vorba de făurirea 
simbolică a „capului" fierarului, asemănătoare celei făcute de „de- 
moni" fa visele iniţiatice ale viitorului şaman? Şamanul coboară în 
Infernul lui K'daai Maqsin, întrupează un spirit, iar acesta răspunde 



19 Şi tibetanii cunosc un protector divin al fierarului şi al celor nouă fraţi ai săi. 
Cf. R. de NEBESKY WOJKOWITZ, Oracles and Demotts of Tibet. p. 539. 

2(i Fierarii dogon iau în mînă un fier înroşit, pentru a aminti de practica primilor 
fierari; cf. M GRIAULE, Dieu d'eau. Entretietis avec Ogoiemmili. Paris, 1949, p. 102. 

prin glasul său la întrebările puse cu privire la boală şi la tratamentul 
necesar (Popov, Consecration Ritual, pp. 262 şi urm.)* 

„Puterea asupra focului" şi mai ales magia metalelor le -au adus 
pretutindeni fierarilor reputaţia de adevăraţi vrăjitori 21 , de unde 
atitudinea ambivalenţă faţă de această categorie, dispreţuită şi 
venerată deopotrivă. Acest comportament antitetic se întîlneşte mai 
cu seamă în Africa 22 : în numeroase triburi, fierarul este socotit ca 
vrednic de ocară, fiind un soi de paria şi putînd fi chiar ucis 23 ; în 
alte triburi, fierarul este, dimpotrivă, respectat, asimilat vraciului şi 
poate ajunge chiar conducător politic 24 Această atitudine se explică 
prin reacţiile contradictorii inspirate de metale şi de metalurgie şi 
prin diferenţele dintre societăţile africane, dintre care unele au cu- 
noscut metalurgia foarte tîrziu Ş i în contexte istorice complexe. Ceea 
ce ne interesează în această lucrare este faptul că, şi în Africa, fierarii 
alcătuiesc uneori societăţi secrete, cu ritualuri iniţiatice specifice. 25 
în unele cazuri, este vorba chiar de o simbioză între fierari şi şamani 
sau vraci 26 Prezenţa fierarilor în societăţile bazate pe iniţiere 
(Mănnerbunde) este atestata la vechii germani 27 şi la japonezi. 28 Au 
fost stabilite legături asemănătoare între metalurgie, magie şi în- 
temeietorii de dinastii în tradiţiile mitologice chineze. 29 Legături 



Cf. M. ELI A DE, Forgerons et alchimistes, pp. 57 şt urm. şi passim. ; trad. rom., 
pp. 55 şi urm. 

22 Cf Waltcr CLINE, „Mining and Mctallurgy in Ncgro Africa", General Series 
in Anthropology, 5 t Menasha, 1937; cf. şi B. GUTMANN, „Der Schmied und seine 
Kunsi im animisiischen Denken", Zeischrift fur Etimologie, XLIV, 1912, pp. 81-93; 
WEBSTER, Magic, pp. 165-167. 

23 De exemplu, ia populaţia bari de pe Nilul Alb (Richard ANDREE, Die Metalle 
bei den Naturvolkern ; mii Berucksichtigung prâhistorischer Verhâltnisse, Lepzig, 1 884, 
pp. 9. 42); la triburile wlof, tibbu (ibid., pp. 41-43); la wandcrobo, masai (CLINE, 
p. 11 4) etc. 

24 Tribul ba lolo din Congo atribuie fierarilor o origine regală (CLINE, p. 22). 
Tribul wachagga îi cinsteşte şî se teme de ei (ibid., p. 115). Identificare* parţială a 
fierarilor cu conducătorii se întîlneşte la mai multe triburi congoleze: basonge, 
baholoholo şi altele (CLINE, p. 125), 

25 Cf. CLINE, ibid. f p. 119; ELIADE, Forgerons et alchimistes, pp. 100 şi urm.; 



legăturile din^e metalurgie şi magie în tradiţiile mitologice finlandeze, cf. K. MEULI, 
„Scythica*', p. 175. 

28 SLAWIK, „Kultische Geheimbunde der Japaner und Germanen" T pp. 697 şi urm. 

29 Marcel GRANET, Danses et tegendes, II, pp. 609 şî urm, şi passim. 




26 CLINE, p. 120 (bayeke, ila ele.). 

asemănătoare, dar mult mai complexe, pot fi stabilite între ciclopi, 
dactili, cureţi» teişini şi prelucrarea metalelor, 30 Caracterul demo- 
nic» „asuric", al prelucrării metalelor este pus în lumină de miturile 
populaţiilor aborigene din India (birhor, munda, oraon), care vorbesc 
de trufia fierarului, învins în cele din urmă de Fiinţa Supremă şi ars 
în propria sa fierărie. 31 

„Secretele metalurgiei" ne trimit la tainele meseriei care se trans- 
mit, prin iniţiere, la şamani; ne aflăm, în ambele cazuri, în faţa unei 
tehnici magice cu caracter ezoteric. O analiză mai profundă a legătu- 
rilor istorice care au existat între şamanism şi prelucrarea metalelor 
ne-ar îndepărta prea mult de subiect. Datoria noastră este de a sub- 
linia că magia metalurgică, prin „puterea asupra focului* 4 pe care o 
implica, a asimilat numeroase prestigii şamanice. Găsim în mitologia 
fierarilor o mulţime de teme şi motive preluate din mitologiile şama- 
nilor şi ale vrăjitorilor în general. Acelaşi lucru se regăseşte în tradi- 
ţiile folclorice din Europa, indiferent de origini; fierarul este adesea 
asimilat unei fiinţe demonice, iar Diavolul este înfăţişat scoţînd flă- 
cări pe gură. Această imagine, valorizată negativ, oglindeşte puterea 
magică asupra focului. 



„CĂLDURA MAGICĂ" 

Ca şi Diavolul în credinţa populaţiilor europene, şamanii nu sînt 
doar „stăpîni ai focului", putînd chiar întrupa spiritul focului şi scoate 
flăcări pe gură, pe nas şi prin tot corpul în timpul şedinţelor. 32 
Această putere trebuie încadrata în categoria minunilor şamanice 



30 Cf L. GERNET şi A. BOULANGER, Le Ginie grec dans la relîgion, Paris» 1932, 
p. 79; Bengt HEMBERG, Die Kabiren, Uppsala, 1950, pp. 286 şi urm. şi passim. Cu 
privire la legăturile dintre fierar, dansator şi vrăjitor, cf Robert EISLER, „Das 
Qainszeichen und die Qemter", Le Monde Orietuai XXIII, fasc. I -3, Uppsala, 1929, 
pp, 48-112. 

31 Cf Sărat CHANDRA ROV, The Birhors: a Lîttle-Known Jungle Tribe of C hota 
Nagpur t Ranchi, 1925, pp. 402 şi urm. (birhor); E.T. DALTON, Descriptive Ethnology 
of Bengal Calcutta, 1872, pp. 186 şi urm. (inunda); P. DEHGN, „Religion and 
Customs of the Uraons", Memoirs of the Asiatic Society of Bengal, I, 9, Calcutta, 1906, 
pp. 128 şi urm. (oraoni). Cu privire la ansamblul problemei, vezi Walter RUBEN, 
Eisenscluniede utid Dămonen m Indien, pp. 1 1 şi urm., 130 şi urm., 149 şi urm. şi passim. 

32 PROPP, Le rădici storiche dei racconti di fate, pp. 284 şi urm., care citează 
exemple de şamani gilyak şi eschimoşi. 

legate de „stăpînirea focului", din care am dai exemple foarte nume- 
roase şi care demonstrează „condiţia de spirit" dobîndită de şamani. 

Cum am văzul, concepţia de „căldură mistică 1 * nu este mono- 
polul şamanismului, ci aparţine magiei în general. Un mare număr 
de triburi „primitive" îşi închipuie puterea magic o- religioasă ca 
„arzînd" şi o redau prin termeni care înseamnă „căldură 14 , „arsură", 
„încins" etc. în Dobu, noţiunea de „căldură" este întotdeauna legată 
de vrăjitorie. 33 Acelaşi lucru a fost observat în insulele Rosscl, unde 
„căldura" este atributul magicienilor. 34 în insulele Solomon, toate 
persoanele care stăpînesc o mare cantitate de mana sînt socotite saka, 
adică „fierbinţi". 35 în alte părţi, de exemplu în Sumatra şi în arhipe- 
lagul malaiezian, cuvintele care desemnează „căldura" exprimă în 
acelaşi timp ideea de rău, în timp ce noţiunile de fericire, linişte, 
seninătate sînt redate întotdeauna prin cuvinte care implică noţiunea 
de răcoros (Webster, p. 27). De aceea, mulţi magicieni şi vrăjitori 
beau apă sărată sau condimentată şi mănîncă plante foarte picante, 
dorind să-şi mărească astfel „căldura" interioară (ibid., p. 7). Din- 
tr-un motiv asemănător, unii vrăjitori şi unele vrăjitoare din Australia 
nu au voie să consume substanţe „fierbinţi 11 , avînd deja o cantitate 
suficientă de „foc interior". 36 

Aceleaşi concepţii s-au păstrat în religiile mai complexe. în zilele 
noastre, hinduşii dau unei divinităţi foarte puternice epitetele de 
prakhar y adică „fierbinte", sau jvatiî, „care are foc". 37 După credinţa 
mahomedanilor din India, cine comunică cu Dumnezeu devine „fier- 
binte" (Abbott, p. 6). Cel ce face minuni este numit sahib-joshjosh 
însemnînd „încins" (ibid.). Prin extensie, toate persoanele sau acţiu- 
nile care cuprind o „putere" magico-religioasă sînt socotite „fier- 
binţi" (ibid., pp. 7 şi urm. şi indicele, „heat"). 



33 R. F. FORTUNE, Sorcerers of Dobu, pp. 295 şi urm. Cf. şi A. RADCLIFFE- 
BROWN, The Andaman Islanders, pp. 266 şi urm. Vezi mai sus, pp. 334, 398. 

34 WEBSTER, Magic, p. 7, citîndu-1 pe W. E. ARMSTRONG, Rassel I stand, 
Cambridge, 1928, pp. 172 şi urm. 

35 WEBSTER, Magic, p. 27; cf R H. CODRINGTON. The Melanesians. pp. 191 
şi urm. 

36 WEBSTER, pp. 237-238. Cu privire la „căldura interioară" şi la „stăpînirea 
focului", cf. ELIADE. Forgerons et alchimistes, pp. 81 şi urm.; trad. rom., pp. 78 şi 
urm. 

37 J. ABBOTT, The Keys of Power. A Study of Indian Ritual and Belief Londra, 
1932. pp. 5 şi urm. 

Este cazul să amintim aici băile de aburi iniţiatice ale confreriilor 
mistice din America de Nord şi, în general, rolul magic al băii de 
aburi în pregătirea viitorilor şamani în numeroase triburi nord-ame- 
ricane. Funcţia extatică a băii de aburi, adăugată intoxicaţiei cu fum 
de cînepă, a fost regăsită la sciţi. în acelaşi context, trebuie menţionate 
tapas din tradiţiile cosmogonice şi mistice ale Indiei antice: „căldura 
interioară 1 ' şi sudaţia sînt „creatoare". Am putea cita şi alte mituri 
eroice indo-europene, care pomenesc de furor, wuî şi ferg ; eroul 
irlandez Cuchulain iese atît de „încins" din prima sa încercare (care 
echivalează, de altfel, aşa cum a arătat Georges D umezii, cu o ini- 
ţiere de tip războinic) încît i se aduc pc loc trei butoaie cu apă rece. 
„Cînd s-a băgat în primul butoi, apa s-a încălzit atît de tare încît doa- 
gele şi cercurile au plesnit ca o coajă de nucă. In al doilea butoi, apa 
a făcut cîăbuci cît pumnul. în al treilea, căldura era atît cît să poată 
fi îndurată doar de unii oameni, dar nu de către toţi. Atunci, mînia 
(ferg) băieţelului s-a potolit şi i s-au dat veşminte să se îmbrace." 38 
Aceeaşi „căldură mistică" (de tip „războinic") se întîlneşte la eroii 
populaţiilor narte, batradz şi altele. 39 

Toate aceste mituri şi credinţe merg mînă în mînă cu ritualurile 
iniţiatice care cuprind „stăpînirea focului". 40 Viitorul şaman eschi- 
mos sau manciu, ca şi yoghinul himalaian ori tantric, trebuie să facă 
dovada puterii sale magice înfruntînd gerul cel mai cumplit sau 
uscînd cearşafuri cu căldura trupului. Pe de altă parte» un şir întreg 
de încercări prin care trebuie să treacă viitorii magicieni comple- 
tează, în sens invers» stăpînirea focului. Rezistenţa la frig prin 
„căldura mistică" sau insensibilitatea la foc oglindesc amîndouă 
dobîndirea unui statut supraomenesc. 

De multe ori, extazul şamanic nu se împlineşte decît după „încăl- 
zire". Am putut observa acest lucru: demonstrarea puterilor fachirice 
în anumite momente ale şedinţei vine din nevoia resimţită de şaman 



38 Tain Bo Cuâlnge, rezumat şi tradus de Georges DUMGZIL. Horace et tes 
Curiaces, pp. 35 şi urm. 

39 Cf. G. DUMfeZIL, Ugendes sur Ies Nartes, pp. 50 şi urm., 179 şi urm.; uf., 
Horace et Ies Curiaces, pp. 55 şi urm. 

40 Se crede că vracii calcă pe jăratic; cf. A. P. ELKIN, Aboriginal Meri of High 
Degree, pp. 62 şi urm. Cu privire la „călcatul pe jăratic 44 , cf. bibliografia din 
R. E1SLER, Man into Wolf, Londra, 195 1, pp. 1 34-135. Numele maghiar al şamanului 
vine probabil dintr-un etimon care înseamnă „ căldură, ardere etc."; cf. Jânos BALÂSZ, 
„A magyar saxnân reuîete" (Die Etalase der ungarischen Schamanen), pp. 483 şi urm. 
(rezumat în limba germană). 

de a dovedi „starea secundă" obţinută prin extaz. Şamanul se cres- 
tează aşadar cu cuţitul, atinge fierul înroşit, înghite cărbuni aprinşi, 
pentru că nu poate altfel : trebuie să dovedească noua condiţie, supra- 
omenească, la care doreşte să ajungă. 

Putem presupune că folosirea narcoticelor a fost stimulată de 
dorinţa de a ajunge la „căldura magică 14 . Fumul anumitor plante arse 
avea însuşirea de a mări „puterea". Intoxicatul se „încălzeşte": beţia 
narcotică este „fierbinte". Se încearcă, prin mijloace mecanice, do- 
bîndirea unei „călduri interioare" care duce la transă. Vom ţine sea- 
ma şi de valoarea simbolică a intoxicării, care echivala cu „moartea": 
intoxicatul îşi părăsea trupul, ajungînd la o condiţie asemănătoare 
morţilor şi spiritelor. Extazul mistic fiind asimilat morţii provizorii 
ori părăsirii trupului, toate intoxicaţiile care ajungeau la acelaşi re- 
zultat erau integrate tehnicilor extazului. Un studiu mai atent al pro- 
blemei ne arată că folosirea narcoticelor oglindeşte mai curînd o 
decădere a tehnicii extazului sau o extindere a acestei tehnici la 
populaţii şi grupuri sociale „inferioare"» 41 Oricum, s-a constatat că 
folosirea narcoticelor (tutun şi altele) este destul de recentă în şa- 
manismul din Nord-Estul îndepărtat. 



„ZBORUL MAGIC 1 * 

Şamanii siberieni, eschimoşi, nord-americani zboară. 42 In în- 
treaga lume, aceeaşi putere magică le este atribuită vrăjitorilor şi 
vracilor. 43 în Malekula, vrăjitorii (hwili) au puterea de a se preface 



41 Sperăm să reluăm cu alt prilej această problemă, în cadrul unui studiu compa- 
rativ mai amănunţit al ideologiilor si tehnicilor „căldurii interioare**. Cu privire la struc- 
tura imaginarului focului, cf. G. BACHELARD, La psychanaiyse dufeu. Paris, 1935. 

42 Vezi, de exemplu, M. A CZAPLICKA. Aboriginal Siberia, pp. 175 şi urm., 238 
etc; KROEBER, „The Eskimos of SmitK Sound ', pp. 303 şi urm.; THALBITZER. 
„Les Magiciens esquimaux", pp. 80-81 ; J. LAYARD, „Shamanusm", pp. 536 şi urm.; 
A. MtTRAUX, „Le Shamanisme chez Ies Indiens de V Ame>ique du Sud tropicale", 
p. 209; ITKONEN, Hetdnische Religion. p. 116. 

43 Australia: W. J, PERRY, The ChUdren of ihe Sun : a Study of the Early History 
of Civilization (ed. a II -a), Londra, 1926; insulele Trobriands: B. MALTNOWSKI, The 
Argonauts of the Pacific. Londra, 1932, pp. 239 şi urm. Nijama din insulele Solomon 
se prefac în păsări şi zboară; cf A. M. HOCART, ..Medicine and Witchcraft în 
Eddystonc of the Solomons", Journal of the Royal Anthropohgical Institute, LV, 
Londra, 1925, pp. 221-270 (pp. 231-232). 

în animale, de preferinţă în găini şi şoimi, fiindcă puterea de a zbura 
îi face să semene cu spiritele. 44 Vrăjitorul Masrind „merge la un fel 
de colibă pe care şi-a făcu t-o în pădure din frunze de palmier şi îşi 
împodobeşte braţele, de sus pînă jos» cu pene mari de bîtlan. Apoi 
dă foc colibei» fără să iasă afară», fumul şi flăcările unriînd să-1 ridice 
în sus, iar el, întocmai ca o pasăre, zboară spre locul în care vrea 
să ajungă..." 45 

Aceste aspecte ne trimit la simbolismul omitomorf al costumului 
şamanilor siberieni. Şamanul dayak» care însoţeşte sufletele răposa- 
ţilor în lumea cealaltă, ia şi el chip de pasăre 46 Am văzut că sacri- 
ficatorul vedic ajuns în vîrful scării întinde braţele în lături ca pasărea 
aripile şi strigă: „Am ajuns la Cer!" etc. Acelaşi rit se practică în 
Malekula: în punctul culminant al jertfei, sacrificatorul întinde bra- 
ţele precum şoimul aripile şi cîntă un cîntec închinat stelelor 47 în 
multe tradiţii, puterea de a zbura aparţinea tuturor bărbaţilor, în vre- 
murile mitice: toţi puteau ajunge la Cer, fie pe aripile unei păsări 
fabuloase, fie pe nori. 48 Nu are nici un rost să reluăm amănuntele 
legate de simbolismul zborului care au fost înregistrate pînă în zilele 
noastre (pene, aripi şi altele). Vom adăuga însă că o credinţă uni- 
versală bogat atestată în Europa atribuie vrăjitorilor şi vrăjitoarelor 
puterea de a zbura prin văzduh. 49 Am văzut că aceleaşi puteri 
magice le sînt atribuite yoghinilor, fachirilor şi alchimiştilor (vezi 
mai sus, pp. 372 şi urm.). Să precizăm totuşi că astfel de puteri au 
adesea un caracter pur spiritual: „zborul" înseamnă inteligenţa, 
înţelegerea lucrurilor secrete sau a adevărurilor metafizice. „Inteli- 
genţa (manas) este pasărea cea mai iute", spune Rgveda (VI, 9, 5). 



44 John LA YARD, „Malekula**, pp. 504 şi urm. 

45 P. W1RZ, Die Mahnd-anim von Hollândisch-Sud-Neu-Guinea, Hamburg, 2 voi.. 
1922-1925, II, p. 74, citat şi tradus de l£vY-BRUHL, La Mythohgie primitive. Le 
Monde mythique des Australieni ei des Papous, Paris, 1935 p. 232. 

46 H. M. şt K K. CHADWICK, The growth ofLiterature, IU, p. 495; N. K. CHAD- 
W1CK, Poetry and Prophecy, p. 27. 

47 John LA YARD, Stone Men of Malekula. pp. 733-734. 

48 De exemplu, în insula Yap: vezi M WALLESER. „Religiose Anschauungen und 
Gebrăuche der Bewohner von Jap, Deutsche SUdsee* 4 , Anthropos. VII, 1913, 
pp. 607-629 (pp. 612 şi urm.). 

49 Vezi K1TTREDGE, Wnchcrafi in Otd and New England, pp. 243 şi urm., 
547-548 (bibliografie); PENZER şi TAWNEY, The Ocean o/Story, II, p. 104; Stith 
THOMPSON, Mod/Index of Folk-Literature, IU, p. 217; Arac RUNEBERG, Witches. 
Demons and Fertiliry Magic, pp. 15 şi urm., 93 şi urm.. 105 şi urm., 222 şi urm. 



MITURI, SIMBOLURI $1 RITURI PARALELE 



437 



La rîndul său, Pancavimsa Brahmana (XIV, I, 13) adaugă: „Cine în- 



O analiză amănunţită a simbolismului zborului magic ne-ar duce 
prea departe. Ne vom mulţumi aşadar să subliniem cele două motive 
mitice importante care au contribuit la structura sa actuală: imagi- 
narea mitică a sufletului în chip de pasăre şi ideea păsărilor psiho- 
pompe. Negelein, Frazer, Frobenius au adunat numeroase materiale 
privitoare la cele două mituri ale sufletului. 51 Pe noi ne interesează, 
în acest caz, faptul că vrăjitorii şi şamanii realizează în această lume, 
de ette ori doresc* ieşirea din trup, adică moartea, singura care îi poate 
preface în „pasări" pe ceilalţi muritori; şamanii şi vrăjitorii se bucură 
de condiţia de „suflete fără trup", la care profanii nu pot ajunge decît 
în clipa morţii. Zborul magic oglindeşte autonomia sufletului şi 
extazul, ceea ce explică faptul că mitul a fost integrat în complexe 
culturale complet diferite: vrăjitorie, mitologie a visului, culte solare 
şi apoteoze imperiale, tehnici ale extazului, simbolism funerar şi 
multe altele. De asemenea, mitul este legat de simbolismul înălţă- 
rii (vezi mai jos, pp. 446 şi urm,). Mitul sufletului cuprinde germenii 
unei întregi metafizici a autonomiei şi a libertăţii spirituale ale omu- 
lui; aici trebuie căutat punctul de pornire al primelor speculaţii le- 
gate de părăsirea voită a trupului, de atotputernicia inteligenţei, de 
nemurirea sufletului omenesc. Analiza „imaginaţiei mişcării" ne va 
arăta cît de necesară este nostalgia zborului pentru psihicul omului. 52 
Elementul fundamental este, în acest caz, faptul că mitologia şi 
riturile zborului magic specifice şamanilor şi vrăjitorilor confirmă 
şi proclamă transcendenţa lor faţa de condiţia umană: zburînd prin 
văzduh, în chip de păsări sau sub înfăţişarea lor normală, şamanii 
proclamă într-un fel decăderea umană, pentru că multe mituri stnt 
legate, după cum am văzut, de timpul primordial în care toţi oamenii 
puteau urca la Ceruri, căţărindu-se pe un munte, pe un copac ori pe 



50 Cu privire la simbolismul „zborului prin văzduh"» cf. An and a K. COOMARAS- 
WAMY T Figures of Speech and Figures ofThoughU Londra, 1946, pp. 183 şi urm. 

31 Suflet-pasăre; J. von NEGELEIN, „Seeie als Vogel", Giobus, LXXIX , 23, 
pp, 357-361, 381-384; James George FRAZER, Tabou et Ies pârils de l'âme, pp. 28 
şi urm. Pasăre-psihopompă : L. FROBENIUS, Die Weltanscliauung der Naturvdlker, 
pp. 1 1 şi urm.; FRAZER, La crainte des morts (irad. fr.). Paris, 1934, 1, pp. 239 şi urm. 

52 Vezi, de exemplu, Gaston BACHELARD, LAir et Ies songes. Essai sur l ' ima- 
gination du mouvement. Paris» 1943; EL IADE, „Durohana and the waking dream"; 
cf. şi id„ Myîhes, reves et rnysteres, pp. 133 şi urm. 

o scară, înălţîndu-se prin propriile lor mijloace sau fiind purtaţi pe 
aripile unei pasări. Decăderea omenirii împiedică masa oamenilor 
să se înalţe la cer: doar moartea le redă oamenilor (şi nu tuturor!) 
condiţia primordială; doar atunci se mai pot înălţa la cer, zburînd 
ca pasărea etc. 

Fără a analiza aşadar în amănunt simbolismul zborului şi mito- 
logia sufletului-pasăre, vom aminti doar ideea sufletului-pasăre şi, 
prin urmare, identificarea mortului cu o pasăre, care sînt atestate în 
religiile din vechiul Orient Apropiat. Cartea egipteană a morţilor 
descrie moartea ca pe un şoim care îşi ia zborul (cap. XXVIII etc.)» 
iar în Mesopotamia, răposaţii sînt reprezentaţi cu chip de păsări. 
Mitul este, după cît se pare, şi mai vechi: pe monumentele preisto- 
rice din Europa şi din Asia, Arborele Cosmic este înfăţişat cu două 
păsări pe crengi 53 ; dincolo de valoarea cosmogonică, păsările par 
să fi simbolizat şi Sufletul -Strămoş. Ne amintim că în mitologiile 
din Asia Centrală, din Siberia şi din Indonezia, păsările care şed pe 
crengile Arborelui Lumii nu sînt altceva decît suflete de oameni. 
Şamanii, pentru că se pot preface în „păsări", datorită condiţiei lor 
de „spirite", pot zbura pînă la Arborele Lumii pentru a aduce înapoi 
„suflete-păsări". Pasărea din vîrful unui băţ este un simbol frecvent 
în mediile şamanice. O găsim, de pildă, pe mormîntul şamanilor 
iakuţi. Un tâlîos ungur avea „un băţ ori un ţăruş dinaintea colibei, 
iar pe băţ şedea o pasăre, iar el trimitea pasărea unde trebuia el să 
se ducă". 54 Găsim o pasăre şezînd pe un stîlp în vestitul relief de 
la Lascaux (omul cu cap de pasăre), în care Horst Kirchner a văzut 
reprezentarea unei transe şamanice. 55 în orice caz, este sigur că 
motivul „păsării de pe stîlp" este foarte vechi. 

Aceste cîteva exemple ne îngăduie să vedem că simbolismul şi 
mitologiile „zborului magic" trec dincolo de sfera şamanismului 
stricto sensu, fiind mai vechi decît acesta; ele fac parte din ideologia 
şi magia universală şi îndeplinesc un rol fundamental în numeroase 



53 C/. G. WILKE» „Der Weltenbaum und die beiden kosmischen Vtigel in der 
vorgeschichten Kunst". 

54 G. R6HEIM, ..Hungarian Shamanism'\ p. 38; cf. îd. r „Hungarian and Vogul 
Mythology", Monographs of the American Ethnoiogkal Society, XX/11, New York, 
1954, pp. 49 şi urm. 

55 Ein archăohgischer Beitrag zur Urgeschichte des Schamanîsmus, în special 
pp. 271 şi urm.; J, MARINGER (Vorgeschichtliche Religion, p. 128) considera ca este 
mai curînd vorba de o imagine comemorativă. 

complexe magico-religioase. Integrarea acestui simbolism şi a tutu- 
ror mitologiilor în şamanism este totuşi explicabilă: nu puneau ele 
oare în evidenţă condiţia supraomenească a şamanilor şi în ultimă 
instanţă Libertatea lor absolută dc mişcare în cele trei zone cosmi- 
ce, unde puteau trece în voie de la „viaţă" la „moarte" şi invers, în- 
tocmai ca „spiritele" ale căror puteri şi le însuşiseră? „Zborul 
magic" al Suveranilor demonstrează aceeaşi autonomie şi aceeaşi 
victorie asupra Morţii. 

Să mai amintim că levitatia sfinţilor şi a magicienilor se întîlneşte 
şi în tradiţiile creştine şi islamice * Hagiografia catolică a înregis- 
trat şi ea un număr destul de mare de înălţări şi chiar de „zboruri"; 
o dovedeşte, printre altele, dosarul lui Olivier Leroy. 57 Exemplul cel 
mai cunoscut este cel al Sfmtului losif din Copertino (1603-1663). 
Un martor îi descrie astfel înălţarea: „... s-a ridicat în sus, iar din 
mijlocul bisericii a zburat ca o pasăre spre sfîntul altar, unde a îm- 
brăţişat catapeteasma..." (ibid., p. 125). „Uneori era zărit... zburînd 
deasupra altarului sfîntului Francisc şi al Fecioarei din Grotello..." 
(ibid. , p. 126). Alta dată a zburat şi s-a oprit într-un măslin : „a rămas 
acolo, în genunchi, vreme de o jumătate de ceas, pe o creangă care 
se legăna ca şi cum s-ar fi aşezat pe ea o pasăre" (ibid. t p. 127). Altă 
dată a zburat în extaz, la vreo doi metri şi jumătate de la pămînt, pînă 
la un migdal aflat la treizeci de metri depărtare (ibid,, p. 128). Printre 
nenumăratele exemple de înălţare ori de zbor al sfinţilor sau al per- 
soanelor credincioase, vom mai aminti experienţele maicii Măria a 
lui Cristos Răstignit, cârmei ită arabă, care se ridica sus de tot în 
văzduh, în vîrful copacilor, în grădina Cârmei din Betleem, „dar se 
ridica la început sprijinindu-se de crengi şi nu plutea niciodată în 
gol fară sprijin" (ibid., p. 178). 



PUNTEA ŞI „TRECEREA ANEVOIOASĂ" 

Ca şi răposaţii, şamanii au de trecut o punte în timpul călătoriei 
spre Infern. Ca şi moartea, extazul cuprinde o „mutaţie", pe care 
mitul o înfăţişează, plastic, printr-o trecere primejdioasă. Am întîlnit 

56 Cu privire la levitaţie în societăţile primitive, cf. O. LEROY, La Raison primitive. 
Essai de rejutation de ta theonc du prtlogisme. Paris, 1927, pp. 174 şi urm. 

57 La lâvitation, Paris. 1928. 

un număr considerabil de exemple în acest sens. Avînd intenţia de 
a reveni asupra subiectului într-o lucrare aparte, ne vom mărgini la 
cîteva observaţii sumare. Simbolismul punţii funerare este universal 
răspîndit şi depăşeşte ideologia şi mitologia şam ani că 58 , fiind legat, 
pe de o parte, de mitul punţii (sau al arborelui, sau al lianei etc.) care 
înlesnea odinioară legătura dintre Pămînt şi Cer şi care le îngăduia 
oamenilor sa comunice fără greutate cu zeii, iar pe de altă parte, de 
simbolismul iniţiatic al „porţii strimte' 4 sau al „trecerii paradoxale" 
pe care o vom ilustra cu cîteva exemple. Ne aflăm în prezenţa unui 
complex mitologic care cuprinde, ca principale elemente constitu- 
tive, următoarele: a) in Mo tempore, în vremurile paradis iace ale 
omenirii, exista o punte care lega Pămîntul de Cer 59 şi pe care se 
putea trece Tară greutate dintr-o parte în alta, pentru că nu exista 
moarte; b) după întreruperea comunicării lesnicioase dintre Pămînt 
şi Cer, nu s-a mai trecut puntea decît „în minte", adică în moarte 
ori în extaz; c) trecerea este anevoioasă, adică este plină de piedici 
şi nu toate sufletele pot ajunge dincolo; trebuie să înfrunte demonii 
şi monştrii care aşteaptă să devoreze sufletul sau puntea se subţiază 
asemenea tăişului de brici sub paşii ticăloşilor etc.; numai cei „buni" 
şi mai ales cei iniţiaţi pot trece puntea fără greutate (ultimii cunosc 
oarecum drumul, pentru că au fost supuşi morţii şi învierii rituale) ; 
d) anumiţi privilegiaţi izbutesc să treacă totuşi puntea în timpul 
vieţii, fie în extaz, ca şamanii, fie „de nevoie", precum unii eroi, fie 
în chip „paradoxal" prin „înţelepciune" sau prin iniţiere (vom reveni 
îndată asupra „paradoxului"). 

Important este în acest caz faptul că numeroase ritualuri „constru- 
iesc", simbolic, o „punte" ori o „scară", prin însăşi puterea ritului. 
Ideea este atestată, de pildă, în simbolismul sacrificiului brahmanic 



58 în afară de exemplele citate în cuprinsul acestei lucrări, cf. Johannes ZEMMRJCH, 
„Toteninseln imd Verwanclte geographische Mythen", Internationale* Archiv fur 
Efhnographie, IV, Leyda, 1891, pp. 217-244, pp, 236 şi urm.; Rosalind MOSS, 
The Life after Death in Oceania and the Malay Archipelago, vezi „bridge"; Kira 
WEfNBERGER-GOEBEL, „Melanesische Jenseitsgedanken", pp. 101 şi urm.; Martti 
RĂSĂNEN, Regenbogen~Himmelsbrucke t passim; Theodor KOCH, „Zum Animismus 
der sUdamerikanîschen Indianer", pp. 129 şi urm.; F. K. NUMAZAWA, Die Weltan- 
fânge in der japanischen Mythohgie, pp. 151 şi urm., 313 şi urm., 393; L. VANNI- 
CELLI, La religione dei Lob, pp. 179 şi urm.; Stith THOMPSON, Motif-lndex of 
Folk-Literature, IU, p. 22 (F 1 52). 

59 Cf NUMAZAWA, pp. 155 şi urm.; H T F1SCHER. „Indonesische Paradies- 
mythen", pp. 207 şi urm. 



MITURI, SIMBOLURI ŞI RITURI PARALELE 



441 



(cf. Taittirlya Samhită x VI, 5, 3,3; VI, 5, 4, 2,; VII, 5,8,5; etc). După 
cum am văzut, frînghia cu care sînt legaţi mestecenii ceremonial i 
pregătiţi pentru şedinţa şamanică poartă chiar numele de „punte" 
şi simbolizează înălţarea şamanului la Cer. în unele iniţieri japoneze, 
candidaţii sînt obligaţi să construiască o „punte" din şapte scînduri, 
aşezate pe şapte săgeţi. 60 Ritul trebuie comparat cu scările de cuţite 
urcate de candidaţi în timpul iniţierii şamanice şi, în general, cu 
riturile iniţiatice de ascensiune. Semnificaţia tuturor acestor rituri 
de „trecere primejdioasă" este următoarea: se stabileşte o legătura 
între Pămînt şi Cer, printr-o încercare de a reface „comunicarea" 
care exista in Mo tempore. Dintr-un anumit punct de vedere, toate 
riturile iniţiatice urmăresc reconstruirea unei „treceri" spre celălalt 
tărîm şi, prin aceasta, abolirea rupturii de nivel proprie condiţiei 
umane după „cădere". 

Vitalitatea simbolismului „punţii" este dovedită şi de rolul punţii 
atît în apocalipsele creştine şi islamice, cît şi în tradiţiile iniţiatice 
ale Evului Mediu Occidental. Viziunea Sfîntului Pavel ne dezvăluie 
o punte „subţire ca firul de păr", care leagă lumea noastră de Rai. 61 
Imaginea se regăseşte ca atare la scriitorii şi misticii arabi: puntea 
este „mai subţire decît firul de păr" şi leagă Pămîntul de sferele 
astrale şi de Paradis (ibid., p. 182); ca şi în tradiţiile creştine, păcă- 
toşii, neputînd să treacă puntea, sînt aruncaţi în Iad. Terminologia 
arabă subliniază clar caracterul de „trecere anevoioasă" a punţii sau 
a „cărării". 62 Legendele medievale vorbesc despre o „punte ascunsă 
sub apă" şi de o punte-sabie pe care eroul (Lancelot) trebuie să 
treacă desculţ şi cu mîinile goale; puntea este „mai tăioasă decît o 
seceră", iar trecerea se face „în suferinţă şi durere". Caracterul ini- 
ţiatic al trecerii punţii-sabie este confirmat şi de un alt aspect: înainte 
de a păşi pe punte, Lancelot zăreşte doi lei pe malul celălalt, dar o 
dată ajuns, nu mai găseşte decît o şopîrlă; „primejdia 4 * trece din clipa 
în care cel supus încercării iniţiatice este învingător. 63 în tradiţiile 



60 La şamanele din Ryukyu, cf. SLAWIK, „Kultische Geheimbiinde der Japancr 
und Germanen", p. 739. 

61 Cf Miguel ASIN PALACIOS, La escatohgfa mitsulmtma en la Divina Commcdia 
(ed. a Il-a), Madrid şi Grenada, 143, p. 282. 

62 Ibid., pp, 1 8 1 şi urm. Concepţia islamică despre punte (sirât) este de origine 
persană (ibid., p. 180). 

63 Cf textele reproduse de H. ZIMMER, The King and the Corpse: Taies of rhe 
Soitt's Conquest ofEvil (J. CAMPBELL, ed.), New York, 1948, pp. 166 şi urm., 173 

finice, Văinamoinen şi şamanii care călătoreau în transă spre celălalt 
tărîm (Tuonela) trebuie să treacă peste o punte din săbii şi cuţite. 64 

„Trecerea strimta" sau „primejdioasă" este un motiv curent în 
mitologiile funerare, ca şi în mitologiile iniţiatice (este cunoscută 
legătura şi uneori chiar coalescenţa dintre unele şi celelalte), în Noua 
Zeelandă, mortul trebuie să treacă printr-un spaţiu foarte strimt dintre 
doi demoni care încearcă să-1 prindă: dacă este „uşor", trece, dacă 
este „greu", cade pradă demonilor. 65 „Uşor" sau „iute" - ca în mi- 
turile în care se vorbeşte despre cei ce trebuie să se strecoare „într-o 
clipită" printre fălcile unui monstru - sînt întotdeauna o formulă 
simbolică a „inteligenţei, a „înţelepciunii", a „transcendenţei", în 
ultimă instanţă a iniţierii. „Este greu de trecut pe tăişul briciului, 
spun poeţii pentru a arăta cît de anevoios este drumul (care duce la 
cunoaşterea supremă)", arată Kaţha Upanisad (III, 14, trad. Louis 
Renou). 66 Formula pune în lumină caracterul iniţiatic al cunoaşterii 
metafizice. „Strimtă este poarta şi îngustă calea care duc la viaţă, 
şi puţini sînt aceia care o află "(Matei, VII, 14). 

De fapt, simbolismul „porţii strimte" şi cel al „punţii primej- 
dioase" sînt legate de simbolismul a ceea ce am numit „trecerea pa- 
radoxală", pentru că se dovedeşte uneori a fi o imposibilitate sau 
o situaţie fără ieşire. Candidaţii şamani, după cum ne amintim, sau 
eroii unor mituri se găsesc uneori într-o situaţie în aparenţă dispe- 
rată: trebuie să treacă „pe unde se întîlnesc ziua cu noaptea", ori să 
găsească o ieşire într-un zid, ori sa urce la Cer printr-o gaură care 
nu se deschide decît pentru o clipă, să se strecoare printre două pietre 
de moară care se mişcă întruna, printre două stînci care se bat cap 
în cap, sau printre fălcile unui monstru. 67 Aşa cum a observat, pe 



şi urm. (trad. rom. de Sorin Mi 



Ml WHI 



, Regele şi cadavrul. 



1994, pp. 163 şi urm., 

sufletului asupra râului, ed. Humanitas, 
Cf ibid.. p. 166 (fig. 3), minunata imagine a „trecerii peste p 
dintr-un manuscris francez din secolul al XH-iea. 

64 Mami HAAVIO, „ Văinamoinen, Eternal Sage*\ Folktore Fellows Communica- 
tions, LXI, 144. 1952, pp. HO şi urm. 

65 E S. C. HANDY, Polynesian Religion, pp. 73 şi urm. 

66 Cu privire la simbolismul indian şi celtic al punţii, cf Luisa COOMARAS- 
WAMY, „The Perilous Bridge of Welfare", Harvard Journal of Asiatic Studies. VIII, 
1944. pp, 196-213; cf, şi Ananda K, COOMARASWAMY, Time and Eter nity* Ascona. 
1947 ( p. 28 şi nola 36. 

67 Cu privire la aceste motive, cf. A, B. COOK, Zeus; a Study in Ancient Religton, 
Cambridge. 3 voi., 1914-1940, III, partea a doua, anexa P („Floating Islands"), 
pp. 975- 1016; Ananda COOMARASWAMY, „Symplegades", în Studies and Essays in 



MITURI, SIMBOLURI ŞI RITURI PARALELE 



443 



bună dreptate, Coomaraswamy, toate aceste imagini mitice arată 
nevoia de a trece dincolo de contrarii, de a aboli polaritatea proprie 
condiţiei umane, pentru a ajunge la realitatea ultimă. „Cine vrea să 
ajungă din această lume în cea de dincolo, sau să se întoarcă, trebuie 
s-o facă în « intervalul » unidimensional şi atemporal care desparte 
forţele înrudite dar contrare, printre care nu se poate trece decît îhtr- 
o clipită" (Coomaraswamy» „Symplegades", p. 486). în mituri» tre- 
cerea „paradoxală** arată tocmai că acela care izbuteşte a depăşit 
condiţia umană : el este un şaman, un erou sau un spirit, pentru că 
trecerea „paradoxală" nu poate fi făcută decît de un „spirit 41 . 

Aceste cîteva exemple clarifică funcţia miturilor, a riturilor şi a 
simbolurilor de „trecere" în ideologia şi tehnicile şamanice, Trecînd 
în extaz puntea „primejdioasă" care leagă cele două lumi şi pe care 
doar morţii se pot încumeta să calce, şamanul arată, pe de o parte, 
că este „spirit", iar pe de altă parte încearcă să refacă „legătura" care 
exista in iîlo tempore între această lume şi Cer; de fapt, ceea ce 
şamanii fac în zilele noastre în extaz putea fi făcut de toate fiinţele 
omeneşti in concreta \ la începutul timpurilor ; toţi urcau la Cer şi se 
întorceau apoi pe Pămînt, fără a fi nevoiţi să ajungă la transă. Exta- 
zul reactualizează, provizoriu şi pentru un număr restrîns de per- 
soane, şamanii, starea primordială a întregii omeniri. în această 
privinţă, experienţa mistică a „primitivilor" este o reîntoarcere la 
origini, o revenire la timpul mistic al paradisului pierdut Pentru şa- 
manul în extaz, Puntea sau Arborele, Liana, Frînghia care legau 
pămîntui de Cer in iîlo tempore îşi recapătă, pentru o clipă, realitatea 
şi actualitatea. 

SCARA - CALEA MORŢILOR - ÎNĂLŢAREA 

Am întîlnit nenumărate exemple de înălţări şamanice la Cer cu 
ajutorul unei scări. 68 Acelaşi mijloc este folosit pentru a înlesni fie 
coborîrea zeilor pe pămînt, fie înălţarea sufletului mortului. Astfel, 



the History of Science and Learning offered in Homage to George Sarton on the Occasion 
ofhisSixtieth Birthday, 31 August 1944. ed. M. F. Ashley Montagu, New York, 1946, 
pp. 463-488; EL IA DE, Naissances mystiques, pp. 132 şi urm.; trad. rom., pp. 83 şi 
urm.; G. HATT\ Asiatic înfluence in American Foiklore, pp. 78 şi urm. . 

68 Vezi fotografia unei astfel de scări folosite de vrăjitorul bhil în W. KOPPERS, 
Die Bhil in Zentrafindien, planşa XIU, fig. 1. 

în arhipelagul indian, zeul Soarelui este rugat să coboare pe Pămînt 
pe o scară cu şapte trepte. La tribul dayak din Dusun, vraciul, chemat 
să vindece un bolnav, aşază în mijlocul camerei o scară care ajunge 
la acoperiş, pe care coboară spiritele chemate de vrăjitor spre a-1 
poseda, 69 Unele triburi malaieziene înfig în morminte beţe pe care 
le numesc „scările sufletelor* \ fără îndoială pentru a le sluji răposa- 
ţilor să iasă din mormîht şi să-şi ia zborul spre Cer. 70 Tribul mangar 
din Nepal foloseşte o scară simbolică, făcînd nouă crestături sau 
trepte pe un băţ înfipt apoi în mormînt; sufletul mortului se va înălţa 
la Cer pe această scară. 71 

Egiptenii au păstrai în textele funerare expresia asken peî (asken 
- treaptă) pentru a arăta că scara pe care Ra le-o dăruieşte pentru 
a urca la Cer este o scară adevărată 72 . „Scara este pusă pentru mine 
ca să văd zeii", spune Cartea egipteană a morţilor™. „Zeii t-au Tăcut 
o scară ca să urce pe ea la Cer" (Weill, op. cit., p. 28). în numeroase 
morminte ale dinastiilor arhaice şi medievale s-au găsit amulete care 
înfăţişau o scară (maqet) sau nişte trepte 74 . Figurine asemănătoare 
erau îngropate în mormintele aflate de-a lungul Rinului 75 . 



69 FRAZER, Foikiore în the Old Testament: Studics in Comparative Religion, Legend 
and Law y Londra, 3 voi., 1919, II, pp. 54-55. 

70 W.W. SKEAT şi BLAODEN, Pagan Races of the Malay Peninsula, II, pp. 108, 1 14. 

71 H. H. RISLEY, The Tribes and Castes of bengal. Calcutta, 4 voi., 1891-1892, 
II, p. 75. Ruşii din Voronej coc scăriţe din aluat în amintirea morţilor şi desemnează 



FRAZER, Foikiore in the Old Testament, II, p. 57 ; id. t La crainte des morts, I, pp. 235 
şi urm. Obiceiul exista şi la ruşii sîberieni; cf. G, RĂNK, Die heilige Hinterecke, p. 73. 
în Legătură cu scara din mitologia funerară rusă, cf. PROPP, Le rodiei storiche dei 
raceonti dtfaie, pp. 338 şi urm. 

12 Cf. de ex. Wallis BUDGE, From Fetish to God in Ancient Egypt, Londra, 1934, 
p. 346; H. P. BLOK, „Zur aităgyptischen Vorsteilung der Himrnelsleiter", Acta 
Orientalia, VI, 1928, pp. 257-269). 

73 Citat de R. WEILL, Le Champ des roseaux et le champ des offrandes dans la 
religion funiraire et la religion gânirale, Paris, 1936, p, 52. Cf* şi J. H. BREASTED, 
The Development of Religion and Thought in Ancient Egypt, Londra, 1912, pp. 1 12 şi 
urm.; 156 şi urm.; F. MAX MlJLLER, „Egyptian [MythologyJ", Mythoîogy of Alt 
Races. XII, Boston şt Londra, 1918, p. 176 ; W. J. PERRY. The Primordial Ocean, 
pp. 263-266; Jacques VAND1ER, La Religion igyptienne Paris, 1944, pp. 71-72. 

74 Cf. de exemplu, Wallis BUDGE, The Mummy: a Handbook of Egyptian Funerary 
Archaeology (ed. a Il-a), Cambridge, 1925, pp. 324-327. Reproducerea scărilor 
funerare-cereşti la Wallis BUDGE, The Egyptian Heaven and Hell. Londra, 3 voi., 1925, 
II, pp. 159 şi urm. 

75 Cf. F. CUMONT, Lux Perpetua, p. 282. 

O scară (climax) cu şapte trepte este atestată în misterele mitriace 
şi am văzut (p. 358) că preotul -rege Kosingas îşi ameninţa supuşii 
că va merge la Hera urcînd pe o scară. înălţarea la Cer prin căţăratul 
ceremonial pe o scară făcea probabil parte din iniţierea orficl 76 Ori- 
cum, simbolismul ascensiunii cu ajutorul unei scări era cunoscut în 
Grecia, 77 

W. Boussel apropiase de demult scara mitriacă de concepţiile 
orientale asemănătoare şi demonstrase simbolismul lor cosmologic 
comun. 78 Se cuvine să subliniem şi simbolismul „Centrului Lumii", 
implicit în toate ascensiunile cereşti. lacov visează o scară cu vîrful 
atingînd cerul, pe care „îngerii Domnului urcă şi coboară" (Face- 
rea, 28 ; 12). Piatra pe care adoarme lacov este un betil şi se află în 
„centrul lumii* 4 , pentru că aici se făcea legătura dintre toate regiunile 
cosmice. 79 în tradiţia islamică, Mahomed vede o scară care se înalţă 
din templul din Ierusalim („Centrul" prin excelenţa) pînă la Cer, cu 
îngeri în dreapta şi în stînga; pe această scară, sufletele drepţilor 
urcau la Dumnezeu, 80 Scara mistică este bogat atestată în tradiţia 

76 Aceasta este, cel puţin, ipoteza lui A. B. COOK, Zeus, O, partea a doua, pp. 124 
şi urm., care adună, în felul său, un mare număr de referinţe privitoare la scările rituale 
în alte religii. Vezi însă şi W. K. C GUTHR1E, Orpheus and Greek Religion, p. 208, 

77 Cf COOK, Zeus, II, I, pp. 37, 127 şi urm. Cf şi C M. EDSMAN, Le BaptSme 
dc feu. Uppsala-Leipzig, 1940, p. 41. 

78 W. BOUSSET, „Die Hirnmelsreise der Seele'\ Archiv Jur Religionswissenschafi, 
IV, 1901, pp. 136-169, 229-273, în special pp. 156-169; vezi şi A. JEREM1AS. 
Handbuch, pp. 180 şi urm. Volumul VIH din „Vortrage" de la Wartburg Bibliothek 
este consacrat călătoriilor cereşti ale sufletului în diferite tradiţii, Lepzig, 1930; cf 
şi F. SAXL, Mithras, Berlin, 1931, pp. 97 şi urm.; Benjamin ROWLAND, „Studies in 
thc Buddhisi Art of Bâmiyin", p. 48. 

79 Cf ELIADE, Traui l pp. 201 şi urm.; trad. rom., pp. 185 şi urm., 295 şi urm.; 
326 şi urm. Vezi şi mat sus, cap. VIII. Să nu uităm şi un alt tip de înălţare la Cer: 
cea a suveranului sau a profetului, pentru a primi „cartea Cerului" din mîinile Zeului 
suprem, motiv foarte important, studiat de G. W1DENGREN în The Ascension of the 
Apostte ofGod and the Heavenly Book. 

80 Miguel ASEN PALACIO, La escafotogfa musulmana en la Divina Commedia, p. 70. 
în alte tradiţii. Mahomed ajunge la cer pe spinarea unei păsări: astfel, Cartea Scării 
povesteşte că a făcut o călătorie călare pe ,,un soi de raţă mai mare decit un maţ^ar şi 
mai mica decit un catir , caiauzit tuna de arnangneiui uavni , vezi tnrico clkulli 
(ed.), t ,H « libro dclla scala » e la queslione delle fonti arabo-spagnole della Divina 
Commedia", Studie testi. CL; Biblioteca Apostolica Vaticana, Cetatea Vaticanului, 1949. 
Vezi mai sus (pp, 368 şi urm.) povestirile asemănătoare ale sfinţilor musulmani. „Zbor 
magic", căţărat, înălţare sînt de altfel formule omologabile ale unui simbolism şi ale 
unei experienţe mistice identice. 

creştină; de pildă martiriul Sfintei Perpetua sau legenda Sfîntului 
Olaf. 81 Sfîntui Ioan Scărarul se foloseşte de simbolismul scării pentru 
a înfăţişa diferitele faze ale înălţării spirituale. Un simbolism foarte 
asemănător se întîlneşte în mistica islamică: înălţarea sufletului spre 
Dumnezeu cuprinde urcatul simbolic a şapte trepte: căinţa, absti- 
nenţa, renunţarea, sărăcia, răbdarea, încrederea în Dumnezeu, mulţu- 
mirea. 82 Simbolismul „treptei " , al „scărilor 41 şi ai „înălţărilor" a fost 
mereu folosit de mistica creştină. Dante vede în cerul lui Saturn o 
scară de aur care se înalţă ameţitor pînă la cea din urmă sfera cereas- 
că şi pe care urcă sufletele preafericiţilor (Paradisul, XXI -XXII). 83 
Scara cu şapte trepte s-a păstrat şi în tradiţia alchimică; un codice 
reprezintă iniţierea alchimică printr-o scară cu şapte trepte pe care 
urcă oameni legaţi la ochi ; pe cea de-a şaptea treaptă se află un om 
fără legătură la ochi, în faţa unei uşi închise. 84 

Mitul înălţării la Cer cu ajutorul unei scări este cunoscut şi în 
Africa 85 , în Oceania 86 şi în America de Nord 87 . Scara este însă nu- 
mai una din numeroasele expresii simbolice ale ascensiunii: se 
poate ajunge la Cer şi cu ajutorul focului sau al fumului 88 , al unui 

82 G. van der LEEUW, La Religion dans sotiessence ei ses manifestations, Paris, 
1948, pp. 484 cu referinţe. 

83 Sfîntui Ioan al Crucii reprezintă etapele perfecţiunii mistice printr-un urcuş 
anevoios ; „ Subida del Monte Carmelo" descrie eforturile ascetice şi spirituale sub 
forma urcuşului lung şi anevoios al unui munte. în unele legende din Europa 
răsăriteană, crucea Iui Cristos este socotită un fel de punte sau o scară de care Domnul 
se slujeşte pentru a coborî pe pămînt şi pe care sufletele pot urca la El; cf. HAR VA 
(HOLMBERG), Der Baum des Lebens, p. 133. Cu privire Ia iconografia bizantină a 
Scării Cerului, cf. COOMARASWAMY, „Svayamătrnnă Janua Coeli", p. 47. 

84 G. CARBONELLI, Suile fonti storiche detla chimica et dell alchimia in italia, 
Roma» 1925, p, 39» fig. 47: este vorba despre un codex al Bibliotecii Regale din 
Modena. 

85 Cf Alice WERNER, „African [Mythology]", în Mythology of AII Races, VII, 
Boston şi Londra, 1925, p. 136. 

86 A. E. JENSEN şi R N1GGEMEYER (ed.), Hainuwele: Volkserzâhlungen von der 
Molukken-lnsel Ceram t Frankfurt pe Main, 1939, pp. 51 şi urm., 82, 84 etc. ; JENSEN, 
Die drei Strome, Leipzig, 1948, p. 164; H H. şi N. K. CHADW1CK, The Growth of 
Literature, III, p. 481 etc, 

* 7 Stith THOMPSON, Motîf -Index of Folk-Literature, III, p, 8, 

88 Cf. de exemplu R. PETTAZZON1, Saggi di stoha delle reîigioni et di mitologia, 

Roma, 1946, p, 68, nota 1; A. RIESENFELD, The Megalithic Culture of Melanesia. 

pp. 196 şi urm. etc. 

Arbore 89 sau al unui munte 90 , pe o frînghie 91 ori pe o liană 92 , pe 
curcubeu 93 sau pe o rază de soare etc. Să mai amintim, în sfîrşit, un 
alt grup de mituri şi legende legat de tema înălţării: „lanţul de 
săgeţi". Un erou urcă ia Cer îhfigînd prima săgeată în bolta cerească, 
cea de-a doua în prima şi aşa mai departe, pînă ce alcătuieşte un lanţ 
între Cer şi Pămînt. Motivul se regăseşte în Melanezia, în America 
de Nord şi în America de Sud, nu însă în Africa şi în Asia. 94 Arcul 
nefiind cunoscut în Australia, locul său în mit este deţinut de o lance 
cu o bucată lungă de pînză: lancea este înfiptă în bolta cerească şi 
eroul se caţără pînă sus pe bucata de pînză 95 

Am avea nevoie de un volum întreg pentru a expune cum se 
cuvine aceste motive mitice şi implicaţiile lor rituale. Vom preciza 
doar că itinerarele sînt aceleaşi atît pentru eroii mitici, cît şi pentru 
şamani (vrăjitori, vraci etc.) şi pentru anumiţi morţi privilegiaţi. Nu 

89 Cf. A. van GENNEP» Mythes et ligendes d* Australie, nr. XII şi LVI; PETTA- 
ZZONI, Saggi. p. 67, nota 1; H. M. şi N. K. CHADW1CK. OI, p. 486 etc. ; H. TEGNAEUS, 
Le Heros civilisateur. Contribution â l'ititde ethnologioue de la religion ei de la socio- 
logie africaines, UppsaJa» 1950, p. 150, nota II etc. 

90 Vraciul tribului australian wotjobaluk se poate înălţa pînă la „Cerut întunecat", 
care este asemenea unui munte; A. W. HOWrTT. The Native Trihes of South-East 
Australia, p. 490. Cf şi W. SCHMIDT, Der Ursprung der Gottesidee, III, pp, 845, 
868,871. 

91 Cf. R. PETTAZZONI, MM e Leggende, 1, p. 63 (thonga) etc. H. M. şi N. K. CHAD- 
WîCK, III, 48 1 (populaţia maritimă dayak) ; FRAZER, Folklore in the Otâ Testament, 
II» p. 54 (ceremîşi). 

92 H. H. JUYNBOLL, „Religionen der Naturvolker Indonesiens", p. 583 (Indo- 
nezia); FRAZER, Folklore, II, pp. 52-53 (Indonezia); Roland D1XON. Oceanic 
[Mythology], în [Mythology] ofAiIRaces, LX. Boston şi Londra» 1916. p. 156; Alice 
WERNER. African [Mythology], p. 135; H. B. ALEXANDER, Latin American [Mytho- 
hgyl p. 271 ; Stith THOMPSON. Motif -Index, UI, p. 7 (America de Nord). Mitul înăl- 
ţării cu ajutorul unei pînze de păianjen se regăseşte cam în aceleaşi regiuni. 

93 La exemplele citate în cuprinsul lucrării, se mai pot adăuga: JUYNBOLL, 
p. 585 (Indonezia); EVANS» Studies in Religion, Folklore and Custom, pp. 51-52 
(dusun); H. M. şî N. K. CHADWICK, III, pp. 272 şi urni., precum m multe altele. 

94 în afară de semang (cf, R. PETTAZZONI, ,,La cate na di freece : saggio sul Ja 
diffusione di un motivo mitico", în lucrarea sa Saggi di storia delle religioni e di 
mitologia, pp. 63-79; „La catena di freece" este o reeditare, cu adăugiri, a articolului 
„The Chain of Arrows: the Diffusion of a Mythical Motive", Folklore, XXXV, Lon- 
dra, 1924, pp. 15 1 - 165) şi de koriaci {cf, W JOCHELSON» The Koryak, pp. 2 1 3» 304). 

95 R PETTAZZONI, „The Chain of Arrows". Vezi şi JOCHELSON, The Koryak, 
pp. 293. 304; ibid , referinţe suplimentare cu privire la răspîndirea motivului în Ame- 
rica de Nord. Cf. şi C, HATT. Asiatic Influences ia American Folklore, pp. 40 şi urm. 

intră în intenţia noastră să studiem problema deosebit de complexă 
a mulţimii itinerarelor post-mortem în diferite religii. 96 Vom arăta 
doar că, pentru unele triburi, care se numără printre cele mai arhaice, 
morţii merg în Cer, dar că la cele mai multe populaţii „primitive 41 
există cel puţin două itinerare post-mortem: ceresc pentru fiinţele 
privilegiate (conducători, şamani, „iniţiaţi") şi orizontal sau infer- 
nal pentru ceilalţi oameni. Astfel, anumite triburi australiene - 
narrinyeri, dieri, buandik, kurnai şi kulin - cred că morţii lor îşi iau 
zborul spre Cer 97 ; la kulin, aceştia urcă pe razele soarelui la apus. 98 
în centrul Australiei, morţii bîntuie prin locurile pe care le-au 
cunoscut în timpul vieţii; în alte părţi se îndreaptă către ţinuturi aflate 
la Apus etc," 

Pentru tribul maori din Noua Zee landă, înălţarea sufletelor este 
lungă şi anevoioasă, pentru că numărul cerurilor ajunge pînă la zece, 
iar zeii locuiesc în ultimul. Preotul foloseşte mai multe mijloace 
pentru a ajunge acolo : în timp ce cîntă, însoţeşte sufletul pînă la cer, 
iar în acelaşi timp încearcă, printr-un ritual specific, să despartă 
sufletul de cadavru şi să-1 arunce în sus. Cînd moare un conducător, 
preotul şi ajutoarele leagă pene de pasăre la capătul unui băţ şi cîntă 
ridicîhdu-şi încet beţele spre cer, 100 Şi în acest caz, doar privilegiaţii 
urcă la Cer; ceilalţi muritori se îndreaptă, prin ocean, spre un tărîm 
subpămîntean. 

Dacă încercăm să alcătuim o imagine de ansamblu a tuturor mitu- 
rilor şi riturilor pe care le-am enumerat pe scurt, vom constata, cu 
uimire, că toate sînt dominate de aceeaşi idee : comunicarea dintre 
Cer şi Pămînt este posibilă - sau a fost in Mo îempore - printr-un 



96 Vom studia problema în cartea noastră Mythologies de la Mort, care se află 
în pregătire. 

97 C/. FRAZER, TheBelief in Immortality, I, pp. 134, 138 etc. 

98 A. W. HOWTTT, The Native Trihes of South-East Australia, p. 438. 



Urformen weltanschaulichen Denketis bei Naturvolkern, Munchen, 1924, pp. 25 şi urm.) 
şi W. SCHMIDT (Der Ursprung der Gottesidee, 1, ed. a Ha, Munster, pp. 334-476; 
ni, 574-586 etc), cele mai vechi triburi australiene ar fi cele din sud-estul continen- 
tului» adică tocmai cele la care se observă o concepţie funerară -celestă mai bine 
definită (legată, fără îndoială, cu credinţele într-o Fiinţă Supremă ori de structură 
uraneana). Dimpotrivă, triburile din centrul Australiei — unde domină concepţia 
funerară „orizontală", legată de cultul strămoşilor şi de totemism - ar fi, din punct 
de vedere etnologic, cele mai puţin „primitive **. 

100 FRAZER, The Belief in Immortality, 11, pp. 24 şi urm. 

mi j Joc fizic oarecare (curcubeu, punte, scară, liană» „lanţ de săgeţi 
munte etc). Toate aceste imagini simbolice ale legăturii dintre Cer 
şi Pămînt nu sînt altceva decît variante ale Arboreiui Lumii sau ale 
Axis Mundi. Am văzut, într-un alt capitol, că mitul şi simbolismul 
Arborelui Cosmic implică ideea unui „Centru al Lumii* 1 , al unui 
punct în care se face legătura dintre Pămînt, Cer şi Infern. Am con- 
statat, de asemenea, că simbolismul „Centrului", care are un rol ca- 
pital în ideologia şi tehnicile şamanice, este mult mai răspîndit decît 
şamanismul însuşi şi mult mai vechi. Simbolismul „Centrului Lumii" 
este legat şi de mitul unui timp primordial, în care comunicările între 
Cer şi Pămînt, între zei şi oameni nu numai că erau posibile, ci şi 
uşoare şi la îndemîna tuturor. Miturile pe care le-am enumerat sînt 
legate, în general, de acel Utud tempus primordial, dar unele dintre 
ele se referă şi la o înălţare la Cer a unui erou, a unui suveran sau 
a unui vrăjitor după întreruperea comunicării; cu alte cuvinte, mitu- 
rile arată ca anumiţi aleşi sau privilegiaţi au posibilitatea de a se în- 
toarce la originea Timpului» de a retrăi clipa mitică şi paradişi acă 
dinaintea „căderii", adică dinaintea ruperii legăturilor dintre Cer şi 
Pămînt. 

Din această categorie de aleşi sau de privilegiaţi fac parte şa- 
manii; nu doar ei se pot înălţa la Cer, fie zburînd, fie urcîndu-se 
într-un copac sau pe o scară; o pot face şi alţi privilegiaţi: suveranii, 
eroii, iniţiaţii. Şamanii se deosebesc de celelalte categorii de privile- 
giaţi prin tehnica lor specifică, adică extazul Extazul şamanic poate 
fi socotit, cum am văzut, drept o redobîndire a condiţiei umane 
dinaintea „căderii"; altfel spus, ea reproduce o situaţie „primordia- 
lă**, accesibilă celorlalţi oameni doar prin moarte (pentru că înălţările 
la Cer prin mijlocirea riturilor - cf. cazul sacrificatorului din India 
vedică - sînt simbolice, nu concrete precum cele ale şamanilor). Deşi 
ideologia înălţării şamanice este foarte coerentă şi legată de 
concepţiile mitice pe care le-am trecut în revista („Centrul Lumii", 
întreruperea comunicărilor, decăderea omenirii etc), au fost întîl- 
nite numeroase cazuri de practici şamanice aberante 101 : ne gîndim 
mai ales la mijloacele rudimentare şi mecanice de obţinere a transei 



101 Poate că tipurile aberante de transe şamanice l-au făcut pe Wilhelm SCHMIDT 
să considere extazul drept atribui exclusiv al şamanilor „negri" {cf. Der Ursprung, 
XII, p. 624). Deoarece, conform interpretării sale, şamanul „alb" nu ajungea Ia extaz, 
ocnimoi nu u considera are di ..şaman adevărat si oroDunea termenul de n ittw\€is- 
diener (slujitor al cerului) (ibid.. pp. 365, 634 şi urm., 696 şi urm.). După toate 



450 



ŞAMANISMUL 



(narcotice, dans pînă la epuizare, „posedare" etc). Ne întrebăm dacă, 
dincolo de explicaţiile „istorice* 1 pe care le-am putea da acestor 
tehnici aberante (decădere în urma unor influenţe culturale din afară, 
hibridare etc), practicile nu ar putea fi interpretate şi pe un alt plan. 
Ne putem întreba, de pildă, dacă aspectul aberant al transei samanice 
nu se datorează faptului că şamanul încearcă să experimenteze în 
concreto un simbolism şi o mitologie care, prin însăşi natura lor, nu 
sînt „experimentabile" în plan „concret 4 ', într-un cuvînt, dacă dorinţa 
de a obţine cu orice preţ şi prin orice mijloc o ascensiune in concreto, 
o călătorie mistică şi totodată reală la Cer nu a ajuns la transele 
aberante pe care le-am văzut; dacă, în sfîrşit, aceste comportamente 
nu sînt cumva urmarea inevitabilă a dorinţei nestăvilite de a „trăi M , 
adică de a „experimenta 1 ' în plan fizic ceea ce, în actuala condiţie 
umană, nu mai este accesibil decît în pianul „spiritului". Preferăm 
însă să lăsăm deschisă această problemă, care depăşeşte, de altfel, 
cadrul istoriei religiilor şi atinge domeniul filozofiei şi al teologiei. 



probabilităţile, W. Schmidt devaloriza extazul deoarece, ca orice bun raţionalist, nu 
putea da nici un credit unei experienţe religioase care implica „pierderea conştiinţei". 
Cf. discuţia pe marginea tezelor sale, comparate cu interpretările avansate în prima 
liţie a lucrării de faţă, în D. SCHRODER, „Zur Struktur des Schamanismus." 



Concluzii 



NAŞTEREA ŞAMANISMULUI NORD-ASIATIC 

Am văzut că originea cuvîntului şaman este tungusă (şamani şi 
s-a transmis prin filieră rusă, Explicaţia termenului pornind de la 
samana din pali {sramana în sanscrită) - prin intermediul termenului 
chinez cha-men (care este o simplă transcriere a termenului pali) - 
a fost acceptată de majoritatea oriental işti] or din secolul al XlX-lea, 
fiind însă pusă la îndoială destul de devreme (în 1842 de W. Schott, 
în 1846 de Dordji Banzarov) şi chiar respinsă de J. Nernelh 1 în 1914 
şi de B. Laufer în 1917 2 . Aceşti savanţi au considerat ca pot demon- 
stra apartenenţa termenului tungus la grupul de limbi turco-mongole, 
prin unele corespondenţe fonetice: *'-ul iniţial din turca arhaică ar 
fi devenit k în tătară, în ciuvaşă, x (spirantă surdă» ca ach din ger- 
mană) în iakută, ts în mongolă, cşi s, s sau s în manciu-tungusă; 
tungusul şaman ar fi fost echivalentul fonetic exact al turco-mon- 
golului kam (qam), care înseamnă chiar „şaman" în majoritatea lim- 
bilor turcice. 

G. J. Ramstedt 3 a demonstrat însă că legea fonetică a lui Nemeth 
prezintă destule carenţe. Pe de altă parte, descoperirea unor cuvinte 
asemănătoare în tokariană (şamăne = „călugăr budist") şi în sogdiană 



1 „Ueber den Ursprung des Wortes Şaman und einige Bemerkungen zur tUrkisch- 
mongolischen Lautgeschichte", Keleti Szemle, XIV, 1913-1914, pp. 240-249. 

2 „Origin of the Word Shaman", American AnthropologisU XIX, Menasha, 1917, 
pp. 361-371. Articolul tui LAUFER cuprinde şi istoria şi bibliografia succintă a 
problemei. Vezi şi J.-P. ROUX, „Le Nom du chaman dans Ies textes turco-mongols", 
în Anthropos, Lin, 1-2, 1958, pp. 440-456. Cu privire la termenul turc bogil c/. 
H -W HAUSSIG, „Theophylacts Exkurs uber die skytischen Volker", p. 359. 

3 „Zur Frage nach der Stelîung der tschuwassischen", Journal de la Sociite' Finno- 
Ougrîenne. XXXVin, 1922-1923, pp. 1-34 (pp. 20-2Î); cf. Kai DONNER, „Ueber 
soghdisch nâm « Geselz » und samojedisch nom « Himmel, Gott »'\ Studia Orienta- 
Ua % I, Helsinki, 1925, pp. 1-8 (p. 7). Vezi şi G. J. RAMSTEDT, „The Relation of the 
Altaic Languages to Other Language Groups**, Journal de la Societi Fmno-Ougrienne, 
Un, I, 1946-1947, pp. 15-26. 

(smn = ăaman) readuce în atenţie ipoteza originii indiene a terme- 
nului 4 . Nu îndrăznim să ne pronunţăm asupra aspectului lingvistic 
al problemei şi, ţinînd seama de dificultatea de a explica migrarea 
termenului indian din Asia Centrală pînă în Asia Extrem-Orientală, 
am adăuga că problema influenţelor indiene asupra populaţiilor sibe- 
riene trebuie examinată în ansamblul ei şi cu folosirea tuturor datelor 
etnografice şi istorice. 

Este ceea ce a făcut Şirokogorov cu privire la tunguşi, într-o serie 
de lucrări 5 ale căror rezultate şi concluzii generale vom încerca să 
le prezentăm pe scurt. Cuvîntul Şaman, observă Şirokogorov, nu pare 
să aparţină limbii tunguse. Mult mai important este însă faptul că 
fenomenul însuşi al şamanismului prezintă elemente de origine me- 



ridională, mai ales budiste (lamaiste). într-adevăr, budismul pătrun- 
sese destul de adînc în nord-estul Asiei: în secolul al IV-lea în 
Coreea, în cea de-a doua jumătate a mileniului întîi la uiguri, în 
secolul al XIII-lea la mongoli, în secolul al X V-lea în regiunea Amu- 
rului (prezenţa unui templu budist la vărsarea fluviului). Cele mai 
multe nume de spirite (burhan) ale tunguşilor sînt preluate de la mon- 



goli şi de la manciu, care, la rîndul lor, le-au preluat de Ia lamaişti. 6 
în costumul şi toba şamanului tungus, precum şi în desenele care 



4 Cf. Sylvain L£vi, „âtude des documente tokhariens de la Mission Pelliof \ 
Journal Asiatique, seria X, voi. xvn, 191 1, pp. 431-464 (în special pp. 445-446); 
Paul PELLIOT, „Sur quelques mots d'Asie Centrale attestes dans Ies textes chinois*', 
Journal Asiatique, seria XI, voi. I, 1913, pp. 451-469 (în special pp, 466-469); 
A, ME1LLET, „Le Tokharien**, fndo-germanische Jahrbuch y I, Strasbourg, 1913, p. 19 
semnalează şi el asemănarea dintre termenul tokarian de şamăne şi termenul tungus. 
F. ROSENBERG, „On Wine and Feasts in the Iranian National Epic", trad. din rusă 
de L. BOGDANOV, Journal of the K. R. Cama Oriental Institute, nr. 19, Bombay, 1931, 
pp. 13-44; cf. nota, pp. 18-20, subliniază importanţa termenului sogdian de Smn. 

5 N. D. MtRONOV şi S. ŞIROKOGOROV, „Sramana-Shaman: Etymology of the 
Word « Shaman »*\ Journal of the North-China Branch of the Royal Asiatic Society, 
LV, Şanhai, 1924, pp. 1 10-130; cf şi S. ŞIROKOGOROV, „General Theory of Shama- 
nism among the Tungus; Northern Tungus Mîgrations in the Far East; Versuch einer 
Erforschung der Grundlagen des Schamanentums bei den Tungusen" ; Psychomemal 
Complex of the Tungus, pp. 268 şi urm. 

6 MIRONOV şi ŞIROKOGOROV, „Sramana-Shaman*'. pp. 1 19 şi urm.; ŞIROKOCO 
ROV t Psychomenîal Complex, pp, 279 şi urm. Teza lui ŞIROKOGOROV a fost acceptată 
şi de N. N. POPPE, cf. Asia Major, ui, Leipzig, 1926, p. 138. Influenţa meridională (sino- 
budistă) asupra burhanilor a fost evidenţiată de HARVA, Dte religiosen Vorstellungen 
der altăischen Volker, p, 381. Cf şi W, SCHMIDT, Der Vrsprung der Gottesidee, X, 
p. 573; D. SCHRODER, „Zur Religion der Tujen", ultimul articol, pp. 203 şi urni. 



CONCLUZII 



le împodobesc, Şîrokogorov observă influente moderne. 7 In plus, 
manciu afirmă că şamanismul a apărut la ei la jumătatea secolului 
al Xl-lea, dar nu s-a răspîndit decît în timpul dinastiei Ming (sec. 
XIV -XVII). Pe de altă parte, tunguşii din sud spun că şamanismul 
lor vine de la manciu şi dahuri. în sfîrşit, tunguşii din nord sînt in- 
fluenţaţi de vecinii lor meridionali, iakuţii. Şîrokogorov crede că 
poate demonstra coincidenţa dintre apariţia şamanismului şi răspân- 
direa budismului în ţinuturile din nordul Asiei, prin faptul că şama- 
nismul a cunoscut o mare înflorire în Manciuria între secolele 
al XIMea şi al XVII-lea, în Mongolia înainte de secolul al XlV-lea, 
la kirghizi şi la uiguri probabil între secolele al VH-lea şi al Xl-lea, 
adică nu cu mult înainte de recunoaşterea oficială a budismului 
(lamaismului) de către toate aceste populaţii („Sramana-Shaman", 
p, 125). Etnologul rus aminteşte si uncie clemente etnografice de 
origine meridională: şarpele (în unele cazuri boa constrictor), prezent 
în ideologia şi în costumul ritual al şamanului, nu se întîlneşte în 
credinţele religioase ale populaţiei manciu, ale tunguşilor, ale dahu- 
rilor etc, iar la unele din aceste populaţii, chiar animalul este ne- 
cunoscut 8 Toba şamanică - al cărei centru de răspîndire ar fi, după 
savantul rus, regiunea lacului Baikal - are un rol de cea mai mare 
importanţă în muzica religioasă lamaistă, ca de altfel şi oglinda de 
aramă (cf. mai sus, pp. 152 şi urm.), tot de origine lamaistă, care a 
devenit atît de importanta în şamanism încît se poate şamaniza chiar 
fără costum şi fără tobă, dar nu fără oglindă. Unele podoabe ale 
capului ar fi şi ele preluate din lamaism. 

în concluzie, Şîrokogorov consideră şamanismul tungus „un 
fenomen relativ recent, care s-ar fi răspîndit din vest spre est şi din 
sud spre nord. El cuprinde multe elemente preluate direct din bu- 
dism..." („Sramana-Shaman", p. 127). „Şamanismul are rădăcini adîhci 
în sistemul social şi în psihologia filozofiei animiste, specifică tungu- 
ştlor şi altor şamanişti. Nu este însă mai puţin adevărat că şamanismul, 
în forma sa actuală, este una din urmările pătrunderii budismului 
printre grupurile etnice din Asia de Nord-Est" (ibid., p. 130, nota 52). 
In vasta sa lucrare de sinteză Psychomental Complex ofthe Tungus, 



1 MÎRONOV şi ŞÎROKOGOROV, Jramana-Shaman", p. 122; ŞÎROKOGOROV, 
Psychomental Complex, p. 281. 

8 Ibid.. p. 126. Un mare număr de „spirite" ale şamanilor tun guşi sînt de origine 
budista (Psychomental Complex, p. 278). Reprezentarea lor iconografica pe costumele 
şaman ice reflectă „o reproducere corectă a veşmintelor preoţilor budişti" (ibid.). 

Şirokogorov se opreşte la următoarea formulă: „şamanismul stimu- 
lat de budism" (p. 282). Fenomenul de stimulare se poate observa 
şi în zilele noastre în Mongolia: lama îi sfătuiesc pe dezechilibraţi 
să se facă şamani, şi nu sînt rare cazurile în care un lama devine şa- 
man şi foloseşte „spiritele" şamanilor (ibid.). Nu trebuie aşadar să 
ne mire mulţimea elementelor preluate din budism şi din lamaism 
îh complexele culturale tunguse (ibid.). Convieţuirea şamanismului 
cu lamaismul se observă şi la alte popoare din Asia. La tuvan, de 
pilda, în multe iurte, chiar în cele ale lama, se găsesc alături de ima- 
ginile lui Buddha ereni şamanici, care apără de spiritele rele» 9 

Sîntem întru totul de acord cu formula lui Şirokogorov „şama- 
nismul stimulat de budism". într-adevăr, influenţele meridionale au 
modificat şi au îmbogăţit şamanismul tungus, dar acesta nu este o 
creaţie a budismului. Aşa cum remarcă însuşi Şirokogorov, înainte 
de apariţia budismului, religia tunguşilor era dominată de cultul lui 
Buga, Zeul Cerului; un alt element important era ritualul morţilor. 
Dacă nu existau pe atunci „şamani" în sensul actual al termenului, 
existau cel puţin preoţi şi magicieni specializaţi în jertfele către Buga 
şi în cultul morţilor, Astăzi, remarcă Şirokogorov, şamanii nu mai 
iau parte în nici un trib tungus la jertfele aduse Zeului ceresc; iar 
la cultul morţilor, şamanii nu sînt chemaţi decît în cazuri excep- 
ţionale» ca de pildă atunci cînd un răposat nu vrea să părăsească pă- 
mîntul şi trebuie însoţit pînă în Infern cu ajutorul unei şedinţe 
şamanice (Psychomenlal Complex, p. 282). Dacă este adevărat că 
şamanii tunguşi nu intervin în sacrificiile aduse lui Buga, nu este 
mai puţin adevărat că în şedinţele şamanice se mai păstrează încă 
unele elemente care ar putea fi socotite cereşti ; de altfel simbolismul 
înălţării este atestat din plin la tunguşi. Se poate ca acest simbolism, 
în forma sa actuală, să fi fost preluat de la buriaţi şi de la iakuţi, ceea 
ce nu dovedeşte însă că nu era cunoscut de tunguşi înainte ca aceştia 
să fi intrat în contact cu vecinii lor din sud; importanţa religioasă 
a Zeului ceresc şi caracterul universal al miturilor şi riturilor de 
ascensiune în nordul extrem al Siberiei şi în regiunile arctice ne fac 
să presupunem exact contrariul. Concluzia la care sîntem îndreptăţiţi 
să ajungem cu privire la naşterea şamanismului tungus este urmă- 
toarea: influenţele lamaiste s-au materializat mai cu seamă în impor- 



9 V. BOUNAK, „Un Pays de 1' Asie peu connu : le Tanna-Touva 4 \ lnternationalcs 
Archivfur Ethnographie, XXIX, 1928, pp. 1-16 (p. 9), 

tanţa acordată „ spiritelor* * şi în tehnica folosită pentru a stăpîni aceste 
spirite şi a Ie întrupa. Prin urmare, putem considera şamanismul tun- 
gus, în forma sa actuală, ca fiind puternic influenţat de lamaism. Dar 
avem oare dreptul de a considera şamanismul asiatic şi siberian, în 
ansamblu, ca fiind rezultatul unor asemenea influenţe sino-budiste? 

înainte de a răspunde la întrebare, vom reveni asupra unor re- 
zultate ale lucrării de faţă. Am constatat că elementul specific al 
şamanismului nu este întruparea „spiritelor" de către şaman» ci exta- 
zul provocat de înălţarea la Cer sau de coborîrea în Infern ; întruparea 
spiritelor şi „posedarea 14 de către spirite sînt fenomene universal răs- 
pîndite, dar ele nu ţin neapărat de şamanismul stricto sensu. Din acest 
punct de vedere, şamanismul tungus actual nu poate fi socotit o 
formă „clasică" de şamanism, tocmai din pricina importanţei capi- 
tale acordate întrupării „spiritelor" şi a rolului mediocru al înălţării 
la Cer. Or, am văzut ca, după Şirokogorov, tocmai ideologia şi teh- 
nica folosită pentru a stăpîni şi întrupa „spiritele* 1 - adică aportul 
meridional (lamaist) - au conferit şamanismului tungus aspectul sau 
actual. Sîntem aşadar îndreptăţiţi să vedem în această formă modernă 
a şamanismului tungus un hibrid al vechiului şamanism nord-asiatic : 
de altfel, aşa cum am văzut, miturile reflectă din plin decadenţa 
actuală a şamanismului, şi le întîinim atît la tătarii din Asia Centrală 
cît şi la populaţiile din nord-estul extrem al Siberiei. 

Cît despre influenţele budismului (lamaismului), hotărîtoare în 
privinţa şamanismului tungus, ele s-au exercitat cu putere şi asupra 
buriaţilor şi a mongolilor. Am prezentat îh mai multe rînduri dovezi 
ale acestor influenţe indiene în mitologia, cosmologia şi ideologia 
religioasă ale buriaţilor, mongolilor şi tătarilor. Aportul religios al 
Indiei a ajuns în Asia Centrală mai ales prin intermediul budismului, 
în această privinţă se impune o observaţie: influenţele indiene nu 
au fost nici primele, nici singurele influenţe meridionale care s-au 
transmis în Asia Centrală şi Septentrională. Din cele mai vechi tim- 
puri preistorice, culturile meridionale, iar mai tîrziu Orientul Apro- 
piat antic, au iradiat în toate culturile din Asia Centrală şi din Siberia. 
Epoca pietrei din regiunile circumpolare este legată de preistoria 
Europei şi a Orientului Apropiat. 10 Civilizaţiile preistorice şi proto- 



10 Cf. Gutomi GJESSING, „Circumpolar Slane Age 4 \ Acra Arctica, II, fasc. 2> 
Copenhaga, 1944. Vezi şi A. P. OKLADN1KOV, ..Ancient Cultures and Cultural and 
Eihnic Relations on ine Pacific Coast ol North Asia", în Proceedings of the 32nd 

istorice din Rusia Septentrională şi din nordul Asiei au fost profund 
influenţate de civilizaţiile paleo-orientale. 11 Din punct de vedere 
etnologic, toate aceste culturi de nomazi trebuie considerate tributare 
descoperirii civilizaţiilor agricole şi urbane; indirect, influenţa aces- 
tora din urmă pătrunde foarte departe în nord şi nord-est. Iar această 
influenţă, începută încă din preistorie, se prelungeşte pînă în zilele 
noastre. Am văzut cît de importante sînt influenţele iraniene şi 
mesopotarniene asupra naşterii mitologiilor şi a cosmologiilor în 
Asia Centraiă şi în Siberia. Termeni iranieni au fost atestaţi la ugrici, 
la tătari şi chiar la mongoli. 12 Contactele culturale şi influenţele 
reciproce între China şi Orientul elenistic sînt de altfel destul de 



International Congress of Aniertcanists (1956), Copenhaga, 1958, pp. 545-556 (în 
special pp. 555 şi urm.) ; K. JETTMAR, „Urgeschichte Innerasiens", pp. 150- 161; 
C. S. CHARD, „An Outline of the Prehistory of Siberia. I: The Pre-metal Periods", 
în Southwestern Journal of Anthropohgy, XIV, AJbuquerque, 1958» pp. 1-33. 

1 1 Cf de exemplu, A. M. TALLGERN, „The Copper Idols from Galich and Their 
Rclatives", Studia Orienialia, 1, Helsinki, 1925, pp. 312-341. Cu privire la legăturile 
dintre pre-turri şi unele popoare din Orientul Apropiat în mileniul al patrulea» vezi 
W. KOPPERS, „Urttirkentum und Urindogermanentum", pp. 488 şi urm. După cer- 
cetările asupra vocabularului făcute de D. SINGR, patria primitivă a proto- turci lor ar 
trebui să fie situată „mult mai Ia răsărit decît pînă acum"; cf. „Ouralo-altaique-indo- 
europ6en'\ r<?u/i£ Pao, XXXVII» Leyda, 1944» pp. 226-244 (p. 244). Cf, şi K. JETT- 
MAR, »»The Karasuk Culture and Its South-Eastem Affinities", Bulletin of the Museum 
ofFarEastern Antiquities* nr. 22, Stockholm, 1950» pp. 83- 126; ni.» »»The Altai before 
the Turks" ; id. t „Urgeschichte Innerasiens**» pp. 154 şi urm, După L. VAJDA» com- 
plexul şamante din nordul Asiei este rezultatul unor schimburi dintre societăţile de 

fi 

agricultori din sud şi tradiţiile vînătorilor din nord. Insă şamanismul nu este carac- 
teristic nici pentru unii» nici pentru alţii, ci este consecinţa unei integrări culturale» 
fiind mai recent decît componentele sale. Şamanismul din nordul Asiei nu este mai 
vechi decît epoca bronzului; cf. ,»Zur phaseologischen Stellung des Schamanismus", 
p. 479. Dar, aşa cum vom vedea în cele ce urmează (p. 459, nota 19), Karl J. NARR» 
specialist în preistorie, crede că poate dovedi că originea şamanismului în Asia Sep- 
tentrională ar coincide cu momentul trecerii de la paleoliticul inferior la paleoliticul 
superior. 

12 Cu privire la elementele iraniene din vocabularul mongol, vezi şi B. LAUFER, 
„Sino-Iranica : Chinese Contributions to the History of Civilization in Ancient Iran", 
Field Museum of Natural History, Anthropologal Series t XV, 3, Chicago, 1919, 
pp. 572-576. Cf O. MĂNCHEN-HELFEN, „Manichaeans in Siberia' 1 , în Semitic and 
Oriental Studies Presented to William Popper on the Occasion of His Seventy-Fîfth 
Birthday. October 29, 1949, ed. W. J. FISCHEL, Berkeley şi Los Angeles, 1951, 
pp. 3 1 1 -326, pentru monumentele rupestre ale sogdienilor. în Siberia meridională, 
în secolul al IX-lea. cf. şi PELLIOT, „Influence iranienne en Asie centrale et en 
Extreme-Orient", în Revue d histoîre et de littirature religieuses, Paris, 1912. 

cunoscute. Siberia a avut şi ea de profitat de pe urma acestui schimb 
cultural: cifrele folosite de diferitele populaţii siberiene sînt împru- 
mutate, indirect, atît de la Roma, cît şi de la China (Kai Donner, La 
Sibârie, pp. 215-216). Influenţele civilizaţiei chineze ajung pînă la 
Ob şi la lenisei.U 

Influenţele meridionale asupra religiilor şi a mitologiilor popoa- 
relor din Asia Centrală şi Septentrională trebuie integrate în această 
perspectivă istorico-etnologică. Cît despre şamanismul propriu-zis, 
am văzut care sînt efectele acestor influenţe, mai ales asupra tehni- 
cilor magice. Costumul şi toba 14 şamanului au suferit şi ele influenţe 
meridionale. Dar nu putem socoti şamanismul, ca structură şi ca 
ansamblu, drept o creaţie a acestor aporturi meridionale. Documen- 
tele pe care le-am analizat şi interpretat în lucrarea de faţă ne arată 
că ideologia şi tehnicile specifice ale şamanismului sînt atestate în 
culturi arhaice în care influenţele paleo-orientale sînt excluse. 

13 Cf. de exemplu F. B. STE1NER, Skinboats and the Yakttt ..Xayik' 1 , Etfmos, IV, 
1939, pp. 177-183. 

u inir-un studiu încă inedit, rezumat de W. SCHMIDT (Der Ursprung, III, 
pp. 334-338), A. GAHS consideră că toba şamanică din Asia Centrală şi Septen- 
trională ar avea drept prototip loba dublă tibetană, ŞIROKOGOROV (Psychomental 
Complex, p. 299) accepta ipoteza lui W. SCHMIDT (Der Ursprung, III, p. 338), conform 
căreia toba rotunda cu miner de lemn - de origine tibetană - a fost prima care a 
pătruns în Asia, chiar la ciucci şi la eschimoşi. Originea asiatică a tobei la eschimoşi 
a fost sugerată şi de W. THALBITZER (The Ammasalik Eskimo, partea a Il-a, jumătatea 
a 2-a a volumului II, p. 580). W. KOPPERS, („Probleme der indischen Religions- 
geschichte", pp. 805-807), deşi accepta concluziile lui ŞIROKOGOROV şi ale lui 
GAHS cu privire ta originea meridională a tobei şamani ce t nu crede că modelul 
acesteia era tibetan, ci mai curind toba în formă de coş care se întîlneşte şi la magi- 
cienii populaţiilor arhaice din India (santal, munda, bhil, baiga), în legătură cu şa- 
manismul la aceste populaţii aborigene (puternic influenţat, de altfel, de magia 
indiană), KOPPERS se întreabă („Probleme", pp. 810-812) dacă există cumva vreo 
legătură organică între tema turco-tătară kam şi un grup de cuvinte care desemnează 
magia, magicianul sau ţinutul magiei în limba tribului bhii (kâmru, ţinutul magiei), 
şi în cea a tribului santal {kâmru, patria vrăjitoriei, Kâmru, Primul Magician etc.), 
dar şi în hindi (Kămrup, sanscrită kămarupa ele). Autorul crede (p. 783) într-o even- 
tuală origine austro-asiatică a termenului kămaru (kâmru), explicat, mai tîrziu, prin 
etimologia populară drept Kâmampa (numele ţinutului Assam, vestit pentru impor- 
tanţa dobîndită aici de şaktism). Cu privire la şamanism la populaţia munda. cf 
J. HOFFMANN, Encyclopaedia Mundarica, II, pp. 422 şi urm. şi KOPPERS, „Pro- 
bleme", pp. 801 şi urm. Vezi şi A. GAHS, „Die kulturhistorischen Beziehungen der 
ostlichen Palaosîbirier zu den austrischen VOLkern, insbesondere zu jenen Formosas*\ 
Mitteilungen der anîhropologischen Gesellschaft in Wien, LX, 1930, pp, 3-6. 

Este suficient să amintim, pe de o parte, că şamanismul din Asia 
Centrală este legat de cultura preistorică a vînătoriior siberieni 15 , iar 
pe de altă parte, că se întîlnesc tehnici şi ideologii şaman ice la popu- 
laţiile primitive din Australia, din Malaiezia, din America de Sud 
şi de Nord şi în multe alte regiuni. 

Cercetări mai recente au pus în lumină elemente şamanice în 
religia vînătoriior din paleolitic. Horst Kirchner a interpretat vestitul 
relief de la Lascaux ca reprezentînd o transă şamanică („Ein archăo- 
logischer Bei trag"). După acelaşi autor, Kommandostăbe - obiecte 
misterioase descoperite în aşezările preistorice - ar fi beţe de tobă. 16 
Dacă acceptăm această interpretare, înseamnă că vrăjitorii preistorici 
foloseau tobe asemănătoare cu cele ale şamanilor siberieni. Ar putea 
fi interesant de menţionat, în această privinţă, că s-au găsit bete de 
tobă din os pe insula Oleni, din Marea Barents, într-o aşezare datînd 
cam din anul 500 înainte de Cristos. 17 în sfîrşit, Karl J. Narr a recon- 
siderat problema „originii" şi a cronologiei şamanismului în impor- 
tanta sa lucrare „Bărenzeremoniell und Schamanismus in der Ălteren 
Steinzeit Europas". 18 Autorul subliniază influenţa noţiunilor de ferti- 
litate (statuetele feminine sau „Venus") asupra credinţelor religioase 
ale vînătoriior preistorici din nordul Asiei; însă această influenţă nu 
a distrus tradiţia paleolitică (p. 260), Narr ajunge la următoarele con- 
cluzii: craniile şi osemintele de animale descoperite în aşezările 
paleolitice europene (între anii 50 000 şi 30 000 înainte de Cristos) 
pot fi interpretate drept ofrande rituale. Cam prin aceeaşi epocă, pro- 
babil, şi în legătură cu aceleaşi rituri, s-au cristalizat concepţiile 
magico-religioase cu privire ia învierea animalelor din oase; în acest 
Vorstellungswelt îşi are rădăcinile cultul ursului din Asia şi din 



Animal Style and the Altai Complex", în Artibus Asiae, Leipzig, 1952, pp. 171-194; 
K. J. NARR, „Nordasiatisch-europăische Urzeit in archaologischer und volkerkund- 
licher Sicht", în Studium generale, VII, 4, Berlin, 1954, pp. 193-201; id„ „Interpre- 
tation altsteinzeitlicher Kunstwerke durch vdlkerkundliche ParalleletT, în Anthropos, 
L, 1955, pp, 513-545 (pp. 544 şi urm.). Cf, şi M. TALLGREN, „Zur westsibirischen 
Gruppe der « schamanistischen Figuren »*\ Semîwrium Kotvdakovanum, IV, Praga, 193K 

16 „Ein archaologischer Beitrag", pp. 279 şi urm. („ Kommandostăbe u = vergele). 
Cf. S. GIEDION, The Eîernal Presenu 1. : The Beginnings of An, New York şi Londra, 
1962, pp. 162 şi urm. 

17 Vezi reproducerea în FINDEISEN, Schamanentum, fig. 14; cf. ibid., pp. 158 
si urm. 

13 în Saecufum. X, 3, Frieburg şi Miinchen, 1959, pp. 233-272. 

America de Nord. Ceva mai tîrziu, cam cu vreo 25 000 de ani înainte 
de Cristos, Europa oferă dovezi ale existenţei celor mai vechi forme 
de şamanism (Lascaux), cu reprezentarea plastică a păsării, a spi- 
ritului protector şi a extazului („Bârenzeremonieir, p. 271). 

Valabilitatea cronologiei propuse de Narr 19 va fi judecată de 
specialişti. Ceea ce pare dincolo de orice îndoială este vechimea 
ritualurilor şi a simbolurilor „şamanice". Rămîne de văzut dacă 
documentele descoperite în aşezările preistorice reprezintă primele 
expresii ale unui şamanism in stătu nascendi sau dacă sînt numai 
primele documente de care dispunem astăzi cu privire la un complex 
religios mai vechi, care nu a avut totuşi manifestări „plastice" (de- 
sene, obiecte rituale etc.) înainte de perioada Lascaux. 

Dacă dorim să vedem cum anume s-a născut complexul şamanic 
în Asia Centrală şi Septentrională, nu trebuie să pierdem din vedere 
cele două elemente esenţiale ale problemei : pe de o parte, experienţa 
extatică în sine, ca fenomen originar; pe de altă parte, mediul isto- 
rico-religios în care s-a integrat această experienţă extatică şi ideo- 
logia care urma să o valideze. Am desemnat experienţa extatică 
drept un „fenomen originar", pentru că nu vedem nici un motiv 
pentru care am considera-o produsul unui anumit moment istoric, 
provocat de o anumită formă de civilizaţie : înclinăm mai curînd să 
o considerăm un element constitutiv al condiţiei umane şi prin 
urmare cunoscută de întreaga omenire arhaica; ceea ce se schimba 
şi se modifica o dată cu diferitele forme de cultură şi de religie era 
interpretarea şi valorizarea experienţei extatice. Care era însă situaţia 
istorico-religioasă în Asia Centrală şi Septentrională, unde şama- 
nismul s-a cristalizat, mai tîrziu, ca un complex specific şi de sine 
stătător? în toate aceste regiuni, din cele mai vechi timpuri, este 
atestată existenţa unei Fiinţe Supreme de structură cerească, ce cores- 
punde, sub aspect morfologic, tuturor celorlalte Fiinţe Supreme cereşti 
din religiile arhaice (vezi Eliade, Trăite, capitolul II). Simbolismul 
ascensiunii, cu toate riturile şi miturile care decurg din el, trebuie 
pus în legătură cu Fiinţele Supreme cereşti; se ştie că „înaltul" ca 



19 Cronologia lui Narr este acceptată de A, CLOSS, „Das Religiose im Schama- 
nismus", în Kairos, II, Salzburg, 1960. pp. 29-38. în acest articol, autorul discută 
pe marginea cîtorva interpretări recente ale şamanismului: Findeisen, A, Friedrich, 
Eliade» D. Schr5dcr, Stiglmayr. 

atare era sanctificat, că numeroşi zei supremi ai populaţiilor arhaice 
se cheamă „Cel de Sus", „Cel din Cer" sau pur şi simplu „Cer". 
Simbolismul ascensiunii şi al „înălţării" îşi păstrează valoarea şi 
actualitatea religioasă chiar după „îndepărtarea" Fiinţei Supreme 
cereşti fiindcă, se ştie. Fiinţele Supreme îşi pierd treptat actualitatea 
în cult, lăsînd loc unor figuri sau unor forme religioase mai „dina- 
mice" şi mai „familiare" (zeii furtunii şi ai fecundităţii, demiurgii, 
sufletele morţilor, Marile Zeiţe etc). Complexul magico-religios 
numit de obicei „matriarhat" accentuează şi mai mult transformarea 
Zeului ceresc într-un deus oţios us. Diminuarea sau chiar pierderea 
totală a actualităţii religioase a Fiinţelor Supreme uraniene este une- 
ori înfăţişată în mituri care vorbesc despre un timp primordial şi 
paradisiac în care comunicarea dintre Cer şi Pămîht se făcea cu uşu- 
rinţă şi era accesibilă tuturor; în urma unui eveniment oarecare (mai 
ales a unei greşeli rituale), legăturile au fost rupte, iar Fiinţele Su- 
preme s-au retras în cerul cel mai înalt. Aşadar, dispariţia cultului 
Fiinţei Supreme cereşti nu a anulat simbolismul ascensiunii, cu toate 
implicaţiile sale. Aşa cum am văzut, acest simbolism este atestat 
pretutindeni şi în toate contextele istorico-reiigioase. Or, simbolismul 
ascensiunii are un rol fundamental în ideologia şi tehnicile şamanice. 

Am văzut în capitolul precedent de ce extazul şamanic putea fi 
socotit o reactualizare a acelui iîlud tempus mitic în care oamenii 
puteau comunica in concreto cu Cerul. înălţarea la Cer a şamanului 
(a vraciului, a magicianului etc.) este, fără nici o îndoială, o rămăşiţă, 
profund modificată şi uneori degradată, a ideologiei religioase 
arhaice întemeiate pe credinţa într-o Fiinţă Supremă cerească şi în 
legăturile concrete dintre Cer şi Pămînt. Dar, după cum am văzut, 
şamanul, datorită experienţei sale extatice - prin care poate retrăi 
o stare inaccesibilă celorlalţi oameni este considerat şi se consi- 
deră el însuşi o fiinţă privilegiată. De altfel, miturile pomenesc despre 
legăturile mai strînse dintre Fiinţele Supreme şi şamani; este vorba, 
uneori, de Primul Şaman trimis de Fiinţa Supremă ori de înlocui- 
torul acesteia (demiurgul sau zeul solarizat) pe Pămîht, spre a-i apăra 
pe oameni de boli şi de spiritele rele. 

Modificările istorice suferite de religiile din Asia Centrală şi 
Septentrională, adică, în marc, rolul sporit al cultului strămoşilor şi 
al figurilor divine şi semidivine care au luat locul Fiinţei Supreme, 
alterează Ia rîndul lor semnificaţia experienţei extatice a şamanilor. 

Coborîrile în Infern 20 , lupta cu spiritele rele, dar şi legăturile din ce 
în ce mai familiare cu „ spiritele", care ajung la „întrupare" sau la 
„posedarea" şamanului de către „spirite", sînt inovaţii, în cea mai 
mare parte destul de recente, datorate transformării generale a com- 



plexului religios. La acestea se adaugă influenţele meridionale, des- 
tul de timpurii» care au schimbat atît cosmologia, cît şi mitologia şi 
tehnicile extazului. Am putea cita printre influenţele meridionale 
aportul mai recent al budismului şi al lamaismului, adăugat influen- 
ţelor iraniene şi, în ultimă instanţă, influenţelor mesopotamiene, care 
le-au precedat. 

Se pare că schema iniţiatică a morţii rituale, urmată de învierea 
şamanului, este şi ea o inovaţie, dar mult mai veche, care nu poate 
fi pusă, în nici un caz, pe seama influenţelor venite din Orientul 
Apropiat antic, simbolismul şi ritualul morţii şi învierea iniţiatică 
fiind deja atestate în religiile australiene şi sud- americane. Inova- 
ţiile aduse de cultul strămoşilor au influenţat însă mai ales structura 
schemei iniţiatice. însuşi conceptul de moarte mistică a fost modi- 
ficat, în urma numeroaselor mutaţii magico-religioase determinate 
de mitologiile lunare, prin cultele morţilor şi elaborarea ideologiilor 
magice. 

Prin urmare, am putea socoti şamanismul asiatic drept o tehnică 
arhaică de extaz, a cărei ideologie subiacentă originară - credinţa 
într-o Fiinţă Supremă cerească cu care se pot stabili legături directe 
prin înălţarea la Cer - a fost mereu transformată, printr-un şir întreg 
de aporturi exotice, încununate de apariţia budismului. Conceptul 
de moarte mistică a stimulat, de altfel, legăturile din ce în ce mai 
strînse cu sufletele strămoşilor şi cu „spiritele", care au ajuns la „po- 
sedare".2i Fenomenologia transei a suferit, după cum ştim, o mul- 



20 Să amintim că istoria religiilor cunoaşte mai multe tipuri de descensus ad 
inferos. Ajunge să comparăm coborîrea în Infern întreprinsă de Ishtar sau de Heracles 
cu coborîrea extatică a şamanilor, pentru a observa diferenţa . C/. ELIADE, Naissances 
mystîques^ pp. 126 şi urm., 188 şi urm.; trad. rom., pp. 79 şi urm., pp. 143 şi urm. 

21 Cum a arătat atît de bine Dominik SCHRODER. „posedarea", ca experienţă 
religioasa, nu este lipsită de măreţie : este vorba de întruparea „spiritelor 4 *, prin care 
„lumea spirituală" devine prezentă, vie şi „concretă"; cf. „Zur Struktur des Sehama- 
nismus", pp. 865 şi urm. S-ar putea ca „posedarea" să fie un fenomen religios stră- 
vechi, însă structura sa este diferită de experienţa extatică proprie şamanismului stricto 
sensu. Pe de altă parte, nu este greu de imaginat cum anume s-a putut dezvolta 
„posedarea", pornind de la o experienţă extatică: în timp ce sufletul şamanului (sau 
„sufletul principal") călătorea în lumile superioare sau inferioare, .spiritele" puneau 

ţime de alterări şi degradări» datorate în mare măsură unei confuzii 
privitoare la natura exactă a extazului. Cu toate inovaţiile şi degra- 
dările, posibilitatea adevăratului extaz şamanic nu este total exclusă 
şi am putut întîlni numeroase exemple de experienţe mistice auten- 
tice ale şamanilor, sub formă de înălţare „spirituală" la Cer, pregătite 
prin metode de meditaţie asemănătoare celor folosite de marii mistici 
ai Orientului şi ai Occidentului. 



stăpînire pe trupul său. Dar este greu de imaginat procesul contrar deoarece, o dată 
ce spiritele au pus stăpînire pe şaman, extazul personal, adică înălţarea la Cer ori 
coborirea în Infern, este blocat. Spiritele sînt cele care, prin „posedare", declanşează 
şi cristalizează experienţa religioasă. Pe de altă parte, există o oarecare „uşurinţă" 
în do se dare. care vine în contrast cu caracterul orimeidios si dramatic al iniţierii si 
al disciplinei ş aman ice. 



Epilog 



Istoria misticii nu cuprinde soluţii de continuitate. Am descoperit 
în mai multe rînduri, în extazul şamanic, o „nostalgie a paradisului", 
care trimite la unul din cele mai vechi tipuri de experienţă mistică 
creştină 1 . Cît despre „lumina interioară 4 ', care are un rol fundamental 
în mistica şi în metafizica indiană, precum şi în teologia mistică 
creştină, ea este atestată chiar în şamanismul eschimos. Să mai adău- 
găm că pietrele magice cu care este umplut trupul vraciului austra- 
lian simbolizează, într-un fel, „lumina solidificată 4 * 2 . 

Şamanismul nu este însă important numai prin locul pe care îl 
ocupă în istoria misticii. Şamanii au jucat un rol esenţial în păstrarea 
integrităţii psihice a comunităţii. Ei sînt, prin excelenţa, campionii 
anti -demonici, luptînd atît împotriva demonilor şi a bolilor, cît şi a 
vrăjitorilor negri. Figura exemplară a şamanului-campion este Dto- 
mba Shi-lo, întemeietorul mitic al şamanismului na-khi, neobositul 
ucigaş de demoni (vezi mai sus, pp. 404 şi urm.). Elementele 
războinice de mare importanţă în unele tipuri de şamanism asiatic 
(lancea, platoşa, arcul, sabia etc.) se explică prin nevoile luptei îm- 
potriva demonilor, adevăraţii duşmani ai omenirii. Se poate spune, 
în general, că şamanul apără viaţa, fecunditatea, lumea „luminii" 
împotriva morţii, a bolilor, a sterilităţii, a necazului şi a lumii „întu- 
nericului". 

Dorinţa şamanului de a lupta se transformă uneori în manie agre- 
sivă; în unele tradiţii siberiene, şamanii se înfruntă fără încetare, 
luînd înfăţişarea unor animale (vezi mai sus, p. 100). O astfel de agre- 
sivitate este totuşi excepţională, fiind caracteristică doar pentru unii 



1 Cf. şi ELIADE, „La Nostalgie du paradis dans Ies traditions primiţi ves", în 
Mythes, rives ei mystires, pp. 80 şi urni. 

2 !d. t „Expenences de la lumiere mysiique". în Mtphistophâles et l'androgyne, 
pp. 16 şi urm. 

şamani siberieni şi pentru şamanul ungur (tâltos). Elementul funda- 
mental şi universal este lupta şamanului împotriva a ceea ce s-ar 
putea numi „puterile Răului". Este greu de imaginat ce reprezintă 
un asemenea campion pentru o societate arhaică. în primul rînd, este 
vorba de certitudinea oamenilor că nu sînt singuri într-o lume străina, 
înconjuraţi de demoni şi de „puteri ale Răului". în afară de zeii si 
de fiinţele supranaturale spre care se îndreaptă rugăciunile si cărora 
le sînt închinate jertfele, există „specialişti ai sacrului", oameni în 
stare să „vadă" spiritele, să se înalţe la Cer şi să întîlnească zei, să 
coboare în Infern şi să lupte cu demonii, cu boala şi cu moartea. 
Acesta este, înainte de toate, rolul fundamental al şamanului în apă- 
rarea integrităţii psihice a comunităţii: oamenii ştiu sigur că unul 
dintre ai lor îi poate ajuta în împrejurări grele, determinate de locui- 
torii lumii nevăzute. Ideea că un membru al comunităţii este în stare 
să vadă ceea ce este ascuns şi nevăzut pentru ceilalţi şi să aducă in- 
formaţii directe şi precise din lumile supranaturale este fără îndoială 
reconfortantă şi dătătoare de speranţă. 

Datorită capacităţii sale de a călători în lumile supranaturale şi de 
a vedea fiinţele supraomeneşti (zei, demoni, spirite ale morţilor etc.), 
şamanul a contribuit în chip hotărîtor la cunoaşterea morţii Un mare 
număr dc trăsături ale „geografiei funerare", precum şi anumite teme 
ale mitologiei morţii, sînt probabil rezultatul experienţelor extatice 
ale şamanilor. Priveliştile pe care le zăreşte şamanul şi personajele 
pe care le întîlneşte în călătoriile sale extatice pe celălalt tărîm sînt 
descrise în amănunt chiar de către şaman, în timpul transei sau după 
transă. Lumea necunoscută şi înfricoşătoare a morţii prinde contur» 
se organizează conform unor tipuri specifice, căpătînd în cele din 
urmă o structură şi devenind, cu timpul, familiară şi acceptabilă. La 
rîndul lor, personajele care locuiesc în lumea morţii devin vizibile; 
au o faţă, o personalitate şi chiar o biografie. Treptat, lumea morţilor 
devine cognoscibilă şi însăşi moartea este valorizată mai ales ca rit 
de trecere spre un mod de a fi spiritual. Pînă la urmă, povestirile că- 
lătoriilor extatice ale şamanilor contribuie la „spiritualizarea" lumii 
morţilor, îmbogăţind-o cu forme şi figuri prestigioase. 

Am pomenit mai înainte de existenţa unor asemănări între re- 
latările extazelor şamanice şi unele teme epice din literatura orală. 3 



3 Vezi mai sus, pp. 204 şi urm., 289 şi urm., 338 şi urm. Vezi şi R. A. STEIN, 
Recherches sur Vepopie et fe barde au Tibet, pp. 317 şi urm., 370 şi urm. 

Peripeţiile şamanului în lumea de dincolo, încercările prin care trece 
în timpul coborîrilor sale extatice în Infern şi al înălţărilor la Cer 
amintesc de întîmplările prin care trec personajele basmelor populare 
şi eroii literaturii epice. Un mare număr de „subiecte" sau de motive 
epice, ca şi multe personaje, imagini şi clişee din literatura epică sîht 
probabil de origine extatică, adică au fost probabil preluate din ceea 
ce şamanii povesteau despre călătoriile şi peripeţiile lor în lumile 
de dincolo de realitatea umană. 

Euforia preextatică a reprezentat, probabil, unul din izvoarele 
lirismului universal. Cînd îşi pregăteşte transa, şamanul bate toba, 
cheamă spiritele ajutătoare, vorbeşte un „limbaj secret" sau „lim- 
ba animalelor", imită glasul animalelor şi mai ales cîntecul păsărilor 
şi ajunge în cele din urma la o „stare secundă", care declanşează me- 
canismul creaţiei lingvistice şi ritmurile poeziei lirice. Şi astăzi, 
creaţia poetică este un act de libertate spirituală desăvîrşită. Poezia 
reface şi prelungeşte limbajul; orice limbaj poetic este la început un 
limbaj secret, creaţia unui univers personal, a unei lumi perfect în- 
chise, Actul poetic cel mai pur încearcă să re-creeze limbajul, por- 
nind de la o experienţă interioară care, asemănîndu-se în această 
privinţă cu extazul sau cu inspiraţia religioasă a „primitivilor", dez- 
văluie însăşi esenţa lucrurilor. Tocmai pornind de la astfel de creaţii 
lingvistice, care devin posibile în urma „inspiraţiei" pre-extatice, 
s-au cristalizat mai tîrziu „limbajele secrete" ale misticilor şi lim- 
bajele alegorice tradiţionale. 

Se cuvine să mai adăugăm cîteva cuvinte despre caracterul dra- 
matic al şedinţei şamanice. Nu ne gîndim doar la regia uneori foarte 
elaborată a şedinţei, care are, evident, o influenţă binefăcătoare asupra 
bolnavului. 4 Dar orice şedinţă cu adevărat şamanică devine, pînă la 
urmă, un spectacol fără pereche în lumea experienţei zilnice. Tru- 
curile cu focul, „miracolele" precum cele cu frînghia şi cu arborele 
mango, demonstrarea puterilor magice dezvăluie o alta lume, lumea 
fabuloasă a zeilor şi a magicienilor, unde totul pare posibil, unde cei 
morţi se întorc la viaţă, iar cei vii mor pentru ca apoi să învie, unde 
poţi dispărea şi apărea din nou într-o clipă, unde „legile firii" sînt 
abolite şi unde există o anumită „libertate" supraomenească, a cărei 
prezenţă este ilustrată şi dovedită în chip strălucitor, 



4 Cf. şi Luci le H. CHARLES, „Drama in Shaman Exorcism", în Journal of Ame- 
rican Folklore, LXVI, 260, 1953, pp. 95-122 (mai ales pp. 101 şi urm., 121 şi urm.). 

Pentm noi, modernii, rezonanţa unui asemenea spectacol într-o 
comunitate „primitivă" este greu de imaginat. Nu numai că „mi- 
nunile" şamanice confirmă şi întăresc structurile religiei tradiţionale, 
ci mai mult, stimulează si hrănesc imaginaţia, îndepărtează barierele 
dintre vis şi realitatea imediată, deschid ferestrele spre lumile locuite 
de zei, morţi şi spirite. 

Să ne oprim aici cu cele cîteva observaţii legate de creaţiile cul- 
turale determinate sau stimulate de experienţele şamanice. Un studiu 
aprofundat pe această temă trece dincolo de limitele lucrării noastre. 
Minunate cărţi s-ar putea scrie despre „izvoarele** extatice ale poe- 
ziei epice şi despre lirism, despre preistoria spectacolului dramatic 
şi, în general, despre lumile fabuloase descoperite, explorate şi în- 
făţişate de vechii şamani... 

